
PREFACE 


TO 

VOL. III. OF THE COMMENTARIES. 


The Commentary on Ezra and Nehemiah is concluded 
in this volume ; after which follows : 

In Proverbia Salomonisy libri iii. 

This Commentary occurs in the folio editions, [Bas. iv. 
869 — 983. Col. iv. 634 — 713.] both of which elsewhere 
[Bas. vii. 627 — 638. Col. vii. 459 — 467.] repeat the last 
chapter of the Commentary as a separate tract under the 
title De MvXiere Forti. In another part of the folio edi- 
tions [Bas. vii. 650. Col. vii. 476] is a collection of 
Fragmenta Allegoricae Interpretationis in Proverbia, which 
in some passages so exactly agrees with Bede’s Commen- 
tary, as fully to justify Gaehle’s opinion, that it is com- 
posed of extracts from Bede, mixed up with fragments 
from other sources, or put together by some unknown 
compiler. 

In Cantica Canticoruniy libri vii. 

This is found in the folio editions [Bas. iv. 984 — 1166. 
Col. iv. 714 — 838]. The first book is written against 
Julianus, Episcopus Celanensis, one of the leaders of the 
Pelagian heresy. See Voss. Hist. Pelag. i. 4. § 4. In the 
seventh book the author has collected a large number 
of quotations out of the work of Gregory applicable to 
the Canticles, and the five intervening books contain a 
commentary on the book in question. 

In CantimmHabacuCy liber unus. 

Of this commentary, which is wanting in the folio edi- 
tions, fragments were first published by Wharton in 
Auctar. ad Usserii Hist. Dogm. p. 356. sqq. The same 
editor afterwards edited the whole work from two MSS. 
in the library of Lambeth Palace. [See Cave, p. 615.] It 
was again published in the collection of Martcne, tom. v. 
p. 295, from which it has been copied into the present 
edition. 

In librum beati Pains Tobia, explanationis allegoricce de 
Christo et Ecclesia liber untis. 

This commentary is found in the folio editions [Bas. 
iv. 588—601. Col. iv. 437 — 447]. The book, on which 
it treats, appears to have been a particular favourite with 
Bede, who says, that under the life and character of Tobit 
are depicted the fortunes and wayward history of the 
Israelitish people. 

Such are the commentaries of the Venerable Bede on 
the Old Testament, which can at present with any pro- 
priety be considered to be genuine. There are, however, 
others mentioned in his list, which are most probably no 
longer extant. They are as follows : — 

In librum beati patris Job, 

In the folio editions [Bas. iv. 602 — 869. Col. iv. 477 — 
633] is found a work under this title, addressed ad Nec- 
tarium Episcopumj in three books. But Gennadius, who 
lived more than two hundred years before Bede, ascribes 
it (de viris Illust. 62) to Philippus Presbyter, a disciple 
of Hieronymus ; and Faustus Regiensis, who lived about 
the middle of the fifth century, attributes it to Hierony- 
mus himself. (See Sixt. Sin. iv. p. 218. C. Oudin. Comm, 
i. p. 1694. Fabrie de med. et inf. Lat. ed. Mansi, i. p. 190.) 
Trithemius docs not mention such a work in his catalogue, 
but the folio editions (a.d. 1516) were not published till 
after his death. In the Bodleian library is a MS. in Anglo- 

Saxon characters, expressly attributing this work to the 
Presbyter Philippas ; and Bede, in his tract de Ratione 
Unciarum^ mentions both the work and its author. 

In Isaiamy Danieleniy diu>decim ProphetaSy partem et Hiere^ 
muBy distinctionea Capitulorum ex tractatu B. Hieront/mi 
excerpix. 

This work is mentioned by Cave, [H. L. de Sec. E. 
Saec. viii. p. 616.] and by Sixtus Sinensis, (ex Trithemio, 
cap. 242. Bibl. Sane. iv. p. 219. c.) as consisting of eighteen 
books, namely, two books of commentary on Isaiah, two 
on Jeremiah, one on Ezechiel, one on Daniel, and one 
on each of the twelve minor prophets. 

In addition to these works already enumerated, Bede’s 
list contains the following articles : 

In libros Regum et verba Dierum [i. e. Chronicles]. 

In Parabolas, Ecclesiasten, et Cantica Canticorum. 

In Isaiam Prophetam, Ezram quoque et Neemiam. 

As commentaries of a similar description and on the 
same subjects occur in the earlier part of Bede’s catalogue, 
one is tempted at first sight to suppose that the author 
had inadvertently repeated them in this place. It is at 
all events certain, that nothing has seen the light in modem 
times entitled to be placed under these heads. 

It only, therefore, remains to enumerate the additional 
commentaries found in the folio collections of the works, 
and the reasons why they have been excluded from the 
present edition. 

1. Hexameron awe de Sex dierum Creatione. 

This tract, which is found in the folio editions, [Bas. 
viu. 73 — 109. Col. 64 — 78.] appears to be an imitation of 
the author’s genuine work: for it is not likely that he 
would have composed two treatises so completely identical 
in name and subject; and it would seem a palpable absur- 
dity on the part of the editor of the folio editions to admit 
them. 

2. Expositiones quinque librorum Moats. 

This commentary is found in the folio editions^ [Bas. 
iv. 1 — 208. Col. iv. 19—167.] and is believed by Oudinus 
(Com. de Scr. Ecc. Ant. i. p. 1706) and Rosenmuller (v. 
p. 83—88) to have been written by Bede. This is, how- 
ever, the only argument in its favour : it has been omitted 
in this collection for general reasons, which apply to it as 
well as to other works which have been on too slender 
grounds allowed to encumber and weigh down the valu- 
able treatises which really have Bede for their author. 

3. Quastionea auper Geneairrij Ex.^ Lev., Num.y Deu.^ Jea. 

Nau., Judic.j Buth^ Reg.^ et Quxationea varia. 

This series is found in the folio editions, [Bas. viii. 
109 — 419. Col. 78 — 306.] but certainly was not written 
by Bede, for its author quotes from a work entitled, In- 
terpretatio Alphabetica Nominum Hebraeorum,^^ which 
in the MSS. is ascribed to Remigius, Monachus Autissio- 
dorensis, a monk of the latter part of the ninth century. 
It is, however, probable that Bede wrote a work of this 
kind, for Lupus Ferrariensis (Epis. 62.) requests that 
Bedels Quaestiones in Vetus et Novum Testam.^^ may 
be sent for his perusal. Sixtus Sinensis also, in his cata- 
logue of the works of Bede, (iv. p. 218. a.) mentions not 
only Quaestiones,^^ but also Collectanea on the five books 
of Moses,^^ as well as " Quaestiones in Josuam, Judices, 
et Ruth.” 

Capitula lectionum in Pentaieuchum Moaiy JoatuB, Judicum. 

For notice of this article the reader is referred to the 
preface to the Homilies, which are given in the fifth volume 
of Bede’s Miscellaneous Works.” 

IN LIBRUM NEHEMIiE, 

QUI ET EZRJE SECUNDUS, 


ALLEGORICA EXPOSITIO. 


LIBER TERTIUS. 

IN CAP. I. 

Cap. XV. Verba Nehemite filii Helchue, §-c.] Nehemias 
interpretatur Latine consolator Dominus, vel consolator a 
Domino ; qui cum renovaverit muros Hierusalem^ et populum 
Dei ab hostium insultatione liberatum, in divinae legis ob- 
servantia sublimaverit ; profecto constat, quia et vocabulo 
et opere et persona sua non inconvenienter Mediatorem Dei 
et hominum, hominem Christum Jesum designet, qui se ad 
consolationem pauperum spiritu missum insinuat, cum ascen* 
sums in coelum discipulis ait : Ego rogabo Patrem, et alium 
Paracletum, hoc est, consolatorem, dabit vobis. A quo aedifi* 
candam civitatem Dei, sanctam videlicet ecclesiam, simul et 
consolandos esse mcerentes, ostendit Psalmista cum dicebat : 
iEdificans Hierusalem Dominus, et dispersiones Israel con* 
gregans. Qui sanat contritos corde, &c. Congmit figura 
Nehemiae et sanctis praedicatoribus, quorum ministerio su* 
pema nobis consolatio praestatur, dum post lapsum peccati, 
spem veniae ac propitiationis divinae poenitentibus poUicentes, 
quasi dimta ab hostibus Hierosolymomm moenia, murosque 
restaurant. Mensis autem Casleu ipse est, quern nos De* 
cembrem vocamus, estque apud Hebraeos nonus, apud nos 
anni mensis ultimus; cujus vocabulum, quod Latine spes 
ejus interpretatur, apertissime convenit votis ejus qui ad 
erigendas minas sanctae civitatis animum intendebat. Pri- 
mum namque bonae actionis fundamentum est, spem nos 
habere indubiam de auxilio Domini perficiendi quae cupimus. 
Ipse est mensis, in quo Dominus noster in came natus est, 

pulchemme nobis suo nomine longe ante praefigurans^ quod 
in eo diu speratus ab electis, verus Nehemias, id est conso- 
lator a Deo Patre, ad aedificationem sanctae ecclesiae esset 
venturus in mundum. Quod autem scribit Nehemias, fuisse 
se in Susis castro cum venirent viri, qui nuntiarent de Hiero- 
solymis. Susa est metropolis regni Persarum, ut in Esther 
historia legimus ; quam non solum Nehemias, sed et Daniel 
propheta castrum vocat ; non quod castrum sit urbs, ut dixi- 
mus, metropolis ac potentissima, sed quod tanta sit firmitate 
sedificata, ut castrum esse videatur. Interpretatur autem 
Susis equitatio, vel revertens ; quod videlicet nomen muni- 
mini mentis fidelium convenienter aptatur, eorum maxime 
qui de captivitate Hierusalem curam gerunt, hoc est de salute 
eorum qui aliquando per insidias diaboli de ecclesia rapti, 
sed pcenitendo sunt denuo per gratiam Dei ad ecclesiam 
reducti. Tales sunt enim in revertente castro, hoc est in 
robore mentis revocatae ab infirmis delectationibus ad desi- 
derium supemae patriae, a quo in primo parente deciderant. 
Tales sunt in equitatu sanctorum cordium firmissimo, qui 
Deum portant sessorem. Juxta illud prophetae : Ascendens 
ascendes super equos tuos, et equitatio tua sanitas. Ascendit 
quippe Dominus super equos suos, cum praedicatorum corda 
quae regit, gratia suae pietatis illustrat; et equitatio ejus 
sanitas, quia et illos quibus regendo praesidet, ad salutem 
provehit aetemam, et alios quoque per eos quibus aeque prae- 
sidet, ejusdem perpetuae salutis participes facit. Interrogante 
igitur Nehemia de eis qui remanserant de captivitate Hieru- 
salem, videamus quid sequatur: 

Et dixerunt mihi: Qui remanserunt, et relicti sunt, ^c.] 
Patet literae sensus ; quia qui remanserant de captivitate, etsi 
in pace versari videbantur, amico ejus existente rege Persa- 
rum, quibus etiam in multo ante Ezram scribam cum epia- 
tolis miserat, qui habcret potestatem in omni regione trans 
flumen ; in afflictione tamen maxima erant mentis, quod 
exprobrarent eis, hostes civitatem sanctam adhuc remansisse 
destructam. Sed et nunc in sancta ecclesia merito affligun- 
tur, ac tristitia salutari compunguntur, qui resipiscentes 
ipsi a praeteritis sceleribus, proximos adhuc suos vitiis sub- 
jacere considerant ; ita ut per negligentiam eorum qui correc- 

tis multis prodesse poterant^ quasi per muros urbis dissipatae 
diabolus liberum in ecclesiam habeat introitum. Quod eo 
magis dolendum sit necesse est, si et ipsi qui aliis doctrina 
vel exemplo prodesse debuerant^ exemplum interitus sese 
cernentibus corrupte vivendo prsemonstrant. Hoc est enim 
portas Hierusalem flammis bostilibus esse perustas, eos qui 
bene vivendo ac docendo dignos in coetum electorum intro* 
ducere, indignos vero arcere debuerant, avaritiae, luxurise^ 
superbiae^ contentionis^ invidiaB, caeterorumve quae hostis ma- 
lignus ingerere solet, vitiorum incendio perire. Quid vero 
nobis ad haec fieri videtur, quidve agendum sit, ostenditur 
cum protinus adjungitur : 

Cumque audiasem verba kutjuscemodij sedi et flevi, usque 
ad Et dirige aervum tuum^ Si enim vir sanctus audiens de* 
structa lapidum ac Ugnorum aedificia, recte lugebat, jejunabat 
et orabat, et hoc multo tempore sedens in tristitia ; quanto 
magis in destructione ac ruina animarum, quae per peccatum 
committitur, continuis est luctibus, lachrymis, orationibus 
insistendum ? quatenus miserante Domino, ad pristinam eri* 
gantur sospitatem, qui in opprobrium religionis, triumphante 
inimico, jacebant diutina vitiorum sorde squalentes. 

IN CAP. II. 

Cap. xvi. Factum eat autem in menae Niaauy ^c.] Nisan est 
primus anni mensis secundum Hebraeos, in quo semper agere 
Pascha solebant, quern nos Aprilem dicimus. Quod ergo 
supra dixit, quia luxerit, jejunaverit, atque adoraverit diebus 
multis ; patet profecto, quia per quatuor menses continuos, 
nonum videlicet, decimum, undecimum, et duodecimum, huic 
sacratissimse devotioni operam dabat, tempus expectans op- 
portunum, in quo suum posset desiderium regi intimare. Et 
quidem piinceps vinarius erat, regi poculum porrigebat, 
officium Isetitiae foris agebat, sed ipse interius gravi tristitia 
premebatur, quod sanctam civitatem dirutam, et populum 
Dei opprobrio et contemptui inimicis Dei habitum esse me- 
minet. Unde cum suis similibus protestatur loquens in 
Psalmo : Super flumina Babylonis, illic sedimus et flevimus, 
dum recordaremur tui, Sion. 

Dixitgue mihi rex : Quare vtdtua tuua triatis eatj, ?] Quo- 

modo Cyrum pritnum Persarum regem figuram tenere Domini 
Salvatoris, Esaia docente, manifeste cognovimus, eo quod 
captivitate populum Dei solvent, et templum instaurari prae- 
ceperit; ita etiam recte successorem ejusdem imperii Arta- 
xerxen, qui civitatem Hierusalem remdificare eadem devotione 
mandavit, in typum Domini accipere valemus, qui civitatem 
sibi de vivis lapidibus, hoc est, unam de omnibus electis eccle- 
siara per officium praedicatorum construit. Unde bene Arta- 
xerxes lumen silentio tentans interpretatur. Lumen etenim 
vitae Dominus est, qui corda fidelium suorum silentio tentat, 
dum eos aliquando dulcedine gratiae coelestis illustrat, ali- 
quando pressuris vitae praesentis obnubilat, ut temporalibus 
adversis eruditi, ardentius aetema bona desiderent. Memo- 
rabilis hie annus, quo Hierusalem aedificari permissa est, et 
mysticis prophetae Danielis jam olim est praesignatus Uteris, 
dicente ad eum angelo, septuaginta hebdomadas abbreviatas 
esse super populum ejus, et super civitatem ejus sanctam. 
Et paulo post ; Ab exitu sermonis, ut iterum aedificetur Hie- 
rusalem usque ad Christum ducem, hebdomades septem et 
hebdomades sexaginta duae erunt. Et paulo post: Con- 
firmabit autem pactum multis hebdomada una, et in dimidio 
hebdomadis deficiet hostia et sacrificium. Incipiunt ergo hae 
hebdomades a vicesimo anno Artaxerxis, quando aedificandi 
Hierusalem licentiam dedit ; quo tempore, ut JuUus Africanus 
scribit, regni Persarum centum et quindecim anni fuerant 
evoluti, et totidem anni usque ad Alexandrum Magnum, 
quando Darium occidit, imperfecti remanserant. Captivitatis 
autem Hierusalem centesimus octogesimus et quintus erat 
annus, et perveniunt usque ad tempora Dominicae passionis, 
per quam hostiis et sacrificiis legalibus finis impositus est. 
Habent vero singulae hebdomadae annos septenos, annos qua- 
dringentos et nonaginta, secundum lunae cursum videlicet ; 
ita duntaxat, ut uni singuli, novo et insolito more, non amplius 
quam duodecim menses lunarcs habeant. Unde consulte 
angelus septuaginta hebdomadas non annumeratas, sed ab- 
breviatas super populum ejus dicit, qui sunt anni Solaris 475. 
De qua tota prophetiae sententia plenissime, prout potui, 
disserere in Temporum libro curavi. 

Et audierunt Sanaballat Horonites, §•{?.] Et haeretici con- 

tristantur^ atque omnes inimici ecclesise, quoties electos quos- 
que pro catholica fide vel correctione morum, quibus ecclesise 
muri renoventnr, laborare conspiciunt. Notanda etenim ani- 
marum rerumque diversitas, quia supra quidem dicti sunt hi, 
qui remanserant de captivitate in Judsea, in afBictione magna 
et opprobrio fuisse ; sed et Nehemiam longum cum fletu et 
precibus duxisse jejunium, eo quod muros Hierusalem dis- 
sipatos, et portae illius essent igne combustae, et nunc versa 
vice hostes ejusdem sanctae civitatis contristati, et in afflic- 
tione sunt magna constituti, eo quod aedificia illius restau- 
randa, simul et cives intelligerent ab insultationibus hostium 
esse sublevandos. Unde colligendum, etiam in hac vita sen- 
tentiam illam Domini posse compleri ; qui cum dixisset. Amen, 
amen, dico vobis, quia plorabitis et flebitis vos, mundus autem 
gaudebit, vos autem contristabimini ; continue subjecit, Sed 
tristitia vestra vertetur in gaudium. Rente uamque mundo 
qui gaudebat, tristitia justorum vertetur in gaudium, cum res 
sanctae ecclesiae crescere, et eos qui peccando aberraverant, 
poenitendo ad earn redire cognoscuntur. 

Cap. XVII. Et vent Hierusalem^ et mami ibi tribus diebus^ 
^c.] Diversa urbis destructae loca lustrando pervagatur, et 
singula haec, quomodo debeant reparari, sollicita mente scru- 
tatur. Sic et doctorum est spiritualium, saepius nocte sur- 
gere, ac solerti indagine statum sanctae ecclesiae quiescentibus 
caeteris inspicere; ut vigilanter inquirant, qualiter ea quae 
vitiorum bellis in ilia sordidata sive dejecta sunt, castigando 
emendent et erigant. Murus autem Hierusalem dissipatus 
jacet, et conversatio fidelium terrenis atque infimis sordet 
affectibus ; portae sunt igni consumptae, cum jam quoque qui 
et aliis docendo introitum vitae pandere debuerant, relicto 
veritatis magisterio, commuui cum caeteris ignavia torpent, ac 
temporalibus curis inserviunt. 

Et dixi eis : Vos nostis afflictionem in quasumus^ ^c.] Plana 
sunt haec, et spirituali sensu nimis accommoda ; quia doctores 
sancti, immo omnes qui zelo Dei fervent, in afflictione sunt 
maxima, quamdiu Hierusalem, hoc est visionem pacis, quam 
nobis Dominus reliquit et commendavit, per bella dissen- 
sionum cemunt esse desertam ; et portas virtutum, quas, juxta 
Esaiam, laudatio occupare debuerat, praevalentibus inferorum 

portis, dejectas, atque opprobrio habitas contuentur. Unde 
satagunt collectis in unam industriam verbi ministris, rursns 
ea quae destructa esse videbantur^ fide ac bona actione aedi- 
ficare. 


IN CAP. III. 

Cap. XVIII. Et mrrexit Eliasib sdcerdos magnus, ^c.] Eli- 
asib iste pontifex summus illius temporis, filius fuit Joacim, 
qui post patrem suum Jesum filium Josedec sacerdotem mag- 
num, et ipse non parvo tempore pontificatus infulis fungebatur. 
Et recte restauratio civitatis a sacerdote magno et fratribus 
ejus coepit, ut qui gradu praecesserant ordinis, ipsi in bonis 
operibus exemplum cunctis fierent. Et bene aedificantibus 
sacerdotibus adjungitur : 

Et usque ad turrim centum cuhxtomm^ ^e.] iEdificant nam- 
que sacerdotes in centenario numero cubitorum, cum omnes 
quos erudiunt, in amore ac desiderio aetemorum incendunt. 
Nam centum quae in compute digitorum de laeva transeunt in 
dexteram, coelestia bona figurant, quae in comparatione tem- 
poralium et infimorum bonorum quasi dextra sunt ad sinis- 
tram. Qui etiam portam, quam aedificaverunt, sanctificasse 
referuntur ; sacerdotum namque est sua opera sanctificatione 
speciali prae caeteris digna facere, atque instanter agere, ut 
quicumque sibi junguntur, nomen in seipsis Domini bene 
vivendo sanctificent. Videtur autem juxta literam, ideo pri- 
mam portam gregis, vel a sacerdotibus aedificatam, vel esse 
sanctificatam, quod in vicinia templi fuerit, et ad ipsos proprie 
pertinuerit ; nam et hoc rationi congruere videtur, ut aedifi* 
catio civitatis a templo inciperet. Quia nimirum necesse est, 
ut constantiam fidei ac dilectionis in Deum ante omnia con- 
servemus in nobis, ac deinde ea quae ad proximi dilectionem 
pertineant, opera pietatis addamus; tertio autem, hoc est 
ultimo loco, curam ponamus eorum quae ad generalem vitae 
hujus provisionem respiciunt ; de quibus apostolus : Haben- 
tes, inquit, victum et quibus tegamur, his contenti simus. Sed 
et hoc probabile potest videri, quod ex eo porta gregis sit 
dicta, quod per hanc pecora, quae in templo offerrentur, intro- 
duci solerent. Portam ergo gregis in primordio aedificandae 
civitatis Dei sacerdotes aedificant, cum sancti praedicatores. 

auditores sues ante omnia fidei veritate, quae per dilectionem 
operetur, imbuunt ; per quam victimas bonorum introducere, 
et in altari sui cordis Deo offerre debeant. Et hujus portae 
aedificium per centum cubitos extensum^ usque ad turrim 
Uananeel, id est, gratiae Dei sanctificant, cum ab initio fidei 
usque ad firmitatem bonae actionis^ quae non nisi Deo inspi* 
rante atque auxiliante perficitur, sola aetema retributionis 
intentione pertendunt. Notandum sane, quod pro eo nostri 
codices habent; Et aedificaverunt portam gregis. Vetus 
translatio habet, Et aedificaverunt portam et piscinam pro- 
baticam; cujus nominis meminit in evangelio suo Joannes: 
Est autem, inquit, Hierosolymis probatica piscina, quae cog- 
nominatur Hebraice Bethseda, quinque porticus habens ; in 
his jacebat multitudo magna languentium, &c. Neque aliquid 
obstat, ipsum intelhgere locum hie esse designatum; nam 
nec nomen Probaticae multum a nomine gregis distat : Graece 
etenim ovis probaton nuncupatur. Meminit hujus loci et 
Hieronymus in libro Locorum, ita scribens : Bethseda piscina 
in Hierusalem, quae vocatur probatica, et a nobis interpretari 
potest pecuaris. Haec quinque quondam porticus habuit ; 
ostendunturque gemini lacus, quorum unus hybernis pluviis 
adimpleri solet, alter mirum in modum rubens, quasi cruentis 
aquis, antiqui in se operis signa testatur. Nam hostias in eo 
lavari a sacerdotibus solitas ferunt, unde et nomen acceperit. 
Ex quibus omnibus videtur porta gregis vicina esse piscinae 
probaticae, ut per hanc videlicet afferrentur hostiae, quae in 
ilia lavarentur. 

Portam autem piscium (edificaverunt filii Asnaai^ Portam 
piscium vocat earn, quae Joppen ac Diaspolim, id est, Lyddam 
respiciebat, et vicinior mari fuit inter cunctas vias Hieru- 
salem, quae nunc porta David fertur appellari, et esse prima 
portamm ad occidentem montis Sion. Cui videlicet opinioni 
consentire videntur Verba Dierum, in quibus scriptum est de 
Manasse rege Juda : Post haec aedificavit murum extra civi- 
tatem David ad occidentem Gihon in convalle, ab introitu 
portae piscium, per circuitum usque ad Ophel, et exaltavit 
iUum vehementer. Typice autem sicut grex Domini fidelis, 
sic etiam pisces solent appellari. Unde sicut Petro ait, Pasce 
eves meas ; ita etiam eidem cum Andrea et caeteris apostolis 

promittit, dicens : Venite post me^ et faciam vos fieri pisca- 
tores bominum. De quibus item piscatoribus per parabolam, 
dicens : Elegenmt bonos pisces in vasa, malos autem foras 
miserunt. Portam ergo piscium aedificaverunt in Hierusalem^ 
cum illi gradus ordinantur in ecclesia, per quos electi a repro- 
bis, quasi boni pisces a malis segregati, ad consortium per- 
petuae pads inferantur. Porta piscium aedificatur, cum ilUs 
virtutum operibus fideles serviunt, quibus intuentes se proxi- 
mos, a fluctibus perturbationis et concupiscentiae mundialis 
ereptos, ad tranquiUitatem ac pacem vitae spiritualis intro- 
ducant. Meminit bujus portae Sopbonias propheta, dicens : 
Vox clamoris a porta piscium, et ululatus a secunda. Quia 
boc quod adjunxit, a secunda, secundi muri in eodem climate 
portam significat. Nam temporibus Ezecbiae duplicatum 
fuisse murum civitatis. Verba Dierum narrant, ubi scriptum 
est : iEdificavit quoque, agens industrie, omnem murum qui 
fuerat dissipatus, et exstruxit turres desuper, et forinsecus 
alterum murum. Haec de sensu literae. Verum juxta legis 
allegoriam, Sopbonias vocem clamoris a porta piscium et 
ululatum audivit a secunda; quia utramque ab bostibus 
dejiciendam praecognovit ; quia et fidem et opera doctorum, 
per quae ab undis vitae corruptibilis caeteros erui, atque in 
ecclesiam sanctam oportuerat induci, vidit antiqui bostis 
insidiis esse terras stemendam, boc est per appetitum terrena- 
rum voluptatum coelestibus gaudiis esse privandam. Bene 
enim ab utraque porta, et prima videlicet et secunda, et 
exteriore et interiore, vocem clamoris atque ululatus audi- 
vit ; quia et opera exterius, et intus corda negligentium vidit 
diabolo impugnante subvertenda ; verum quia Dominus erigit 
allisos, Nebemias eandem portam piscium post longam ruinam 
narrat instauratam ; quia etsi aliqui praedicantium aliquando 
peccando corruerint, non deerunt tamen usque ad finem 
seculi, qui in locum succedentes praecedentium, portas jus- 
titiae Domino adjuvante fidelibus praedicando, ac bene viven- 
do aperiant. Bene autem de destructoribus ejus portae sub- 
jungitur : 

Ipsi texerunt earn, et statuerurU valvaSy §•(?.] Qui reversus 
etiam de caeteris quae aedificata perbibentur, porta saepius 
iterando repetitur ; quia nimirum necesse est, ut quicunque 

structuram bonae actionis inchoaverint^ hanc in tectum usque 
perfectionis coeptis insistendo perducant^ et a minima custo- 
dia solertes quasi valvas^ seras et vectes statuant. Valvae 
quippe ad hoc in portis statuuntur, ut eis tempore congruo 
patefactis, cives intrandi vel exeimdi facultatem habeant. 
Serae et vectes ad hoc statuuntur^ ut oppilatis atque obseratis 
januis^ hostis intrare non possit. Sic ergo et in bonis nostris 
operibus valvae sunt benignae provisionis opponendse^ ut 
concives, hoc est proximi nostri haec videntes, glorificent 
Patrem nostrum qui in coelis est, et ipsi quoque per exempla 
nostra incedere, ac moenia virtutum nobiscum discant ingredi. 
Sunt et serae vectesque contra insidias atque irruptionem 
hostium opponendae, ut videlicet diligenti nos undique com- 
muniamur industria, ne forte arcem nostrae virtutis incaute 
intromissus hostis antiquus expugnet. Unde bene dicitur 
in Proverbiis: Prater qui adjuvatur a fratre, quasi civitas 
firma, et judicia quasi vectes urbium. Cum enim populus 
uterque, Judaeorum scilicet et gentium, ihiterna sibi in 
Christo caritatc consentit, unam ecclesiam, civitatem videlicet 
sui Conditoris aedificant. Et sicut vectes urbium portas 
muniunt, ita dogmata veritatis ecclesias per orbem, quae 
unam catholicam faciunt, ab inhdelium incursione defendunt. 
Item seras vectesque nostrae portae statuimus, cum sedulo 
praecavemus, ne vel arcana fidei nostrae porcis et canibus, 
hoc est immundis prodamus mentibus, vel humani gratia 
favoris nostram faciamus justitiam, eosque ad videnda nostra 
opera bona intromittamus, qui plus periculi nobis laudando 
afierant, quam salutaris adminiculi a nobis videndo referant. 

Et portam veterem (sdicaverunty ^c.] Porta vetus ilia est, 
cujus Joannes meminit, dicens : Carissimi, non mandatum 
novum scribo vobis, sed mandatum vetus quod habuistis ab in- 
itio. Mandatum vetus est verbum quod audistis. Porta ergo 
vetus aedificatur in Hierusalem, cum verbum fidei ac dilec- 
tionis, quod ab initio sanctae ecclesiae traditum est, vel recupe- 
rari in errantibus, vel in nuper credentibus coeperit institui. 

Et dimiserunt Hierusalem^ §-c.] Mums plateae latioris est 
in Hierusalem, firmitas et munimentum perfectae dilectionis 
in cordibus electorum, ad quern instructores ejus aedificando 
perveniunt, cum in operibus caritatis proficiendo Conditori 

et adjutori suo dicere possunt: Viam mandatorum tuorum 
cucurrimus, dum dilatares cor nostrum. Ilia nimirum dila- 
tatione mentis illustratse^ quae et amicum in Deo^ et inimicum 
diligere possit propter Deum. 

Et portam vallis adificavit Hanun, Scimus vallem Josa- 

phat^ quae et Gebennon^ hoc est vallis Ennon dicebatur^ ad 
orientalem plagam esse civitatis Hierusalem, per quam torrens 
Cedron, cujus in evangelic fit mentio^ si quando pluviarum 
vel nivium aquas recepit, a septentrionali in australem plagam 
defluit. Sed et in occidentali parte ejusdem civitatis vallem 
Gihon legimus^ dicente libro Paralipomenon de Manasse rege 
Juda, quod et supra posuimus : Post haec aedificavit murum 
extra civitatem David ad occidentem Gihon in convalle. Gihon 
autem nomen fontis, ubi est Salomon unctus in regem foris 
civitatem. Sive ergo hanc^ sive illam^ sive aliam quamUbet 
ejusdem civitatis vallem Ezras hoc loco significet^ patet sacra- 
mentum^ quia porta vaUis aedificatiu* in Hierusalem, cum vel 
imbutis nuper per notitiam fidei electis^ vel reparatis in casti* 
tate fidei his qui aberraverant a doctoribus veritatis, inter 
alia virtus bumilitatis observanda praecipitur^ per quam ma- 
jore Dei gratia sublimari mereantur, dicente sancta scriptura : 
Deus superbis resistit^ humilibus autem dat gratiam. Et in 
Psalmo : Et convalles abundabunt frumento^ id est, humiles 
abundabunt donis supernae refectionis. Et bene post portam 
veterem, et murum plateae latioris, porta vallis aedificatiu*; 
quia nimirum post rudimenta catholicae fidei, quae per dilec- 
tionem operatur, necesse est bumilitas nobis, quae est custos 
virtutum, tenenda insinuetur ; ut juxta praeceptum viri sapi- 
entis, quanto magni sumus, humibemur in omnibus. 

Et mille cubitos in muro usque ad portam sterquilinii, ^c.] 
Ferunt quia situs urbis Hierosolymorum ita molli clivo dis- 
positus, contra aquilonem simul et orientem vergat, ut pluvia 
ibi decidens nullatenus consistat, sed instar fluviorum per 
orientales defluens portas, cunctis secum platearum sor- 
dibus raptis, in valle Josaphat torrentem Cedronem au- 
geat. Unde verisimile videtur, quia porta sterquilinii voce- 
tur ilia, per quam sordes et immunditiae consuescunt egerL 
Nec minoris omnino virtutis atque utilitatis est, immunda 
quaeque de civitate Domini efierri, quam in ilia ea quae 

munda sunt aggregari. Portam ergo sterquilinii in Hieru- 
Salem aedificant, qui illos in sanctse ecclesiae ministerium 
ordinant, per quos vitiorum sordes ab electorum mentibus 
expuigentur. Sed et comiptae mentis homines ab ecclesiae 
finibus arceantur, juvante eos atque enervante omnem impu- 
ritatem imbre gratiae coelestis; ut juxta Psalmistam, Disper- 
dahtur de civitate Domini omnes qui operantur iniquitatem. 
Et quia magnae perfectionis est, cum quis per meritum bumi- 
litatis adeo proficit, ut erratus suos vivaciter inspicere^ et 
efficadter deprehensos valeat expurgare ; recte dicitur, quia 
qui portam vallis aedificaverunt, ipsi etiam mille cubitos in 
muro usque ad portam sterquilinii construxerint. Millena- 
rius namque numerus perfectionem, cubitus vero operatio- 
nem, quae per manus et brachia fit, insinuat. Et illi in muro 
sanctae civitatis a porta vallis usque ad portam sterquilinii, 
mille cubitis aedificando perveniunt, qui percepta humili- 
tatis gratia, tanta se industria perfectionis bonis operibus 
mancipant, ut omne nidus a se non solum noxiae actionis 
sive inutilis locutionis, verumetiam supervacuae cogitationes 
ejiciant. 

Et portam fontia esdificavit Selluny §-c.] Pagos Graece, La- 
tine vicum significat. Narrant autem scriptores, quod ab ea 
fronte montis Sion, quae praerupta rupe orientalem plagam 
expectat, intra muros, atque in radicibus coilis, fons Siloe 
prorumpat ; qui alternante quidem accessu aquarum in meri- 
diem fluit, id est non jugibus aquis, sed incertis horis et diebus 
ebullit, et per terrarum concava, et antra saxi durissimi, cum 
magno sonitu venire consuevit, quo scilicet uno fonte, et hoc 
non perpetuo, uti civitas perhibetur. Hujus ergo portam 
fontis hoc loco designatam inteilige, maxime cum aperte sub- 
jungatur : 

Et muros piscinm Siloe in hortum regisj ^c.] Igitur Siloa, 
quod interpretatur missus, ubi caecus natus et illuminatus 
est, Dominum Salvatorem, qui ad nostram illuminationem 
a Deo Patre missus est, significat; cujus fons aptissime idem 
Pater, ex quo ipse natus est, potest intelligi. De quo bene 
Psalmista: Quoniam apud te est fons vitae, in lumine tuo 
videbimus lumen. Portaque fontis aedificatur in Hierusalem, 
cum ordinantur in ecclesia doctores, qui fidem divinae aetemi- 

tatis populis praedicent. iEdificantur et muri piscinae Siloae, 
cum firmissima et inexpugnabilia scripturarum testimonial 
quibus sacramentum Dominicae incarnationis designator, in 
mente fidelium radicantur, Glui videlicet muri divinonim 
eloquiorum in hortum regis perveniunt, cum agnitis Domi- 
nicae dispensationis mysteriis, germana virtutum ipso summo 
rege Domino Deo nostro opitulante proferre coeperimus. 
Perveniunt et ad gradus usque, qui descendunt de civitate 
David, cum quis a generali fidelium vita spiritualibus desi- 
deriis ad coelestia proficere didicerit. Gradus namque qui 
de civitate David ad inferiora urbis Hierosolymae descen- 
dunt, auxilia sunt divinae inspirationis sive protectionis, 
quibus paulatim excitamur, ut ad moenia regni ccelestis 
attingere valeamus. Fecit enim gradus David, quibus ad 
civitatem ejus ascendere debeamus, cum divina nos pietas 
ordinem docuit virtutum, quibus coelestia petamus, cum 
easdem virtutes exequendi nobis donum tribuit. De quibus 
nimirum gradibus Psalmista dicebat: Beatus vir cui est 
auxilium abs te, Domine ; ascensus in corde ejus disposuit in 
valle lachrymarum, in loco quern posuit, &c. usque dum ait : 
Ambulabunt de virtute in yirtutem ; videbitur Deus deorum 
in Sion. Ad bos ergo gradus structores sanctae civitatis, 
post muros piscinae Siloae, et post hortum regis aedificando 
perveniunt, cum post ostensa Dominicae incarnationis sacra- 
menta, quibus caeca a nativitate gentilitas abluta et illuminata 
est, post inchoata per fidem germina bonae operationis, doc- 
tores sancti diligentius ex tempore suis auditoribus profectus 
virtutum ostendunt ; quibus ad visionem sui Conditoris, fortis 
videlicet manu ac desiderabilis, quod vocabit David, designa- 
tor, ascendant, duos profectus gradus maxime in humilitate 
consistere reverendissimus pater, nomine et vita Benedictus, 
intellexit, cum scala patriarchae Jacob ostensa angelis per 
earn ascendentibus ac descendentibus, iter ad coelestia nostrum 
esse designatum interpretans ; gradus scalae ipsius incrementis 
ac profectibus operum bonorum, quae per humilitatem fiunt, 
solertissima ac piissima inquisitione distinxit. Civitas autem 
David juxta literam mons Sion appellator, qui a meridie 
positus, pro arce urbis supereminet, et major pars civitatis 
infra montem jacet, in planitie humilioris collis sita. Unde 

scriptum est in libro Regum : Coepit autem David arcem 
Sion, hfec est civitas David. Et paulo post: Habitavit 
autem David in arce, et vocavit earn civitatem David. 

Post eum adificavit Netiemias, ^cJ] Nota David regem non 
in Bethlehem, ut quidam autumant, sed in Hierusalem esse 
sepultum ; et quidem non sine certi ratione mysterii. Sicut 
enim in Bethlehem natus, atque in regem unctus, Dominum 
Christum ibidem de suo semine nasciturum, atque a Magis 
sub persona regis adorandum praefiguravit ; ita et in Hieru- 
salem defunctus ac sepultus, ipsum Dominum in eadem 
civitate passurum ac sepeliendum, sed citius de sepulchre 
resurrecturum signavit. Post portam ergo fontis, et muros 
piscinae Siloae, qui in hortum regis, et usque ad gradus qui 
descendant de civitate David, perveniunt, etiam usque contra 
sepulchrum ejusdem David mensura sanctae civitatis protendi- 
tur ; quia qui per fidem divinae aetemitatis praedicat, qui dis- 
pensationem Dominicae incamationis, qui fructificationem 
ecclesiae Christo adhaerentis ; de qua dicit ipse, Hortus 
conclusus soror mea sponsa; fidelibus declarat auditoribus, 
non eos tantummodo gradus bonorum operum, quibus ad 
aeternam patriam ascendant, debet imitari ; sed et sacra- 
mentum Dominicae passionis semper eorum necesse habet 
insinuare memoriae, ut per eum qui pro ipsis mortuus est ac 
resurrexit, se quoque de regione et umbra mortis erigendos ad 
vitam, atque ad regnum cceleste ascensuros esse cognoscant. 
Bene autem sequitur : 

Et usque ad piscinaniy ^c.] Piscina namque grandi opere 
constructa, potest non absurde scriptura divina intelligi ; quae 
Sancti Spiritus opere confecta, lavacrum nobis ad expianda 
peccata, simul et poculum salutaris gustus ministrat. Quae 
si a Domino nobis in vinum conversa, hoc est in spiritualem 
sensum fuerit translata, gratiore nos suavitate veritatis in- 
ebriat. Ubi et domus est fortium; quia quicunque crebris 
eloquiorum divinorum fluentis audiendo et operando refici 
consuerunt, contra omnes antiqui hostis insidias fortes red- 
duntur et invicti. Post sepulchrum ergo David in sancta civi- 
tate piscina grandi opere constructa locatur, cui domus est 
fortium contigua ; quia per passionem Domini scripturarum 
nobis est abyssus patefacta, per quarum affluentiam corda 

corroborata fidelium, ct civitas Christi est cunctis hostibus in- 
expugnabilis reddita. Deficientibus namque, vel obtentis ab 
hoste aquis^ facile capitur civitas. Et si hostis antiquus fontem 
a nobis abstulerit verbi Dei, nil obstat, quin continue arcem 
nostrae mentis saevus impugnator atque eversor ascendat. 

Post eum (Bdificaverunt fratres eorumLevit<By §*c.] Hucusque 
primus civitatis miurus exstruitur, bine mensura secunda, hoc 
est muri interioris, de quo supra diximus, incipit. Unde 
in hac descriptione dicitur, quia structorum plurimi contra 
domum suam aedificaverint; muro namque interiori domus 
civitatis plurimae, vel vicinae erant, vel junctse. Post con- 
structionem ergo muri exterioris, sequitur et in nostra civitate 
mensura muri secundi, cum post operum ac linguae perfectio- 
nem, quae et hominibus apparere potest, magis in interioribus 
nostrae mentis Deo placere contendimus, ne quid videlicet 
velamine concipere de his quae interni arbitri oculos offendant 
praesumamus. Et bene dicitur, quia mensura secunda contra 
ascensum sit firmissimi anguli aedificata ; firmissimus angulus 
quippe Dominus est, qui in sua fide ac dilectione Judaeorum 
populum adunavit et gentium ; unde et in Psalmo, vel Esaia, 
lapis angularis est dictus. Contra cujus ascensum anguli 
mensura secunda aedificatur, cum per munditiam piae cogita- 
tionis ad visionem Conditoris nostri pervenire contendimus ; 
cum etiam in hac vita retenti, crebro visionis ejus desiderio 
suspiramus. Sequuntur hinc plurimi structorum ordines, 
qui mensuram secundam aedificasse narrantur, quia maxima 
sanctae ecclesiae structura in interioris est munimine virtutis, 
cum videlicet omni custodia servamus cor nostrum, quoniam 
ex ipso vita procedit. De quibus sigillatim disserere, et ad 
spiritualem cuncta intelligentiam trahere, nimis perlongum 
est. 

Nathinnei autem habitabant in Ophel^ ^c.] Nathinnei autem 
dicuntur esse Gabaonitae, qui in ministerium domus Domini 
juxta dispositionem Josue filii Nun, fideli devotione serviebant. 
OpheJ autem turris erat, non longe a templo, enormis altitu- 
dinis. Unde et Ophel, hoc est tenebrarum, sive nubili nomen 
accepit, quod usque ad nubes erigeret caput. Denique ubi 
in Michaea scriptum est, Et turris gregis nebulosa filiae Sion ; 
in Hebraeo pro turre nebulosa, turris Ophel scriptum est. 

Meminit hujus turris, et in qua parte sit civitatis ostendit^ 
liber Paralipomenon, referens de Manasse rege, quod et supra 
posuimus^ quia sedificaverit murum extra civitatem David 
ad occidentem Gihon in convalle^ ab introitu portae piscium 
per circuitum usque ad Ophel. Conveniebat ergo juxta 
situm loci^utministri templi in vicina templiturre habitarent. 
Verum juxta sensum quoque mysticum, Nathinnei habitant 
in Ophel, hoc est in turre nebulosa, cum hi qui professione 
vitae perfections Deo dic^ti sunt, in munimento atque altitu- 
dine virtutum et actionum semper et cogitatione commorari 
non obmittunt ; dicentes cum apostolo, Quia conversatio 
nostra in coelis est. De quibus et vulgi turba admirando 
contestetur, dicens : Qui sunt isti qui ut nubes volant ? Item 
Nathinnei habitant in Ophel, cum quique religionis habitu 
insignes, abdita scrip turarum, de quibus dictum est, Tene- 
brosa aqua in nubibus aeris; hoc est mystica scientia in 
prophetis illustrate corde penetrare, atque in horum lectione 
die noctuque meditari didicerint. De quorum habitatione 
apte subjungitur : Usque contra portam aquarum ad orientem 
et turrem quae prominebat. Porta namque aquarum Dominus 
est, qui quotidiana nos misericordiae suae gratia, ne in aerum- 
nis vitae praesentis deficiamus, irrigat. Quam videlicet portam 
intrare desiderabat Psalmista, cum dicebat: Sicut cervus 
desiderat ad fontes aquarum, ita desiderat anima mea ad te, 
Deus. Quae porta congruenter ad orientem posita memora- 
tur; quia nimirum idem Dominus, qui nos torrente suae 
voluptatis, ne sitiamus, inebriat; ipse nos dono visitationis 
suae, ne in tenebris errorum caligemus illustrat. Juxta quod 
Zacharias ait : Visitavit nos oriens ex alto, illuminare his qui 
in tenebris, et in umbra mortis sedent. Ipse etiam nos 
praesidio suae protectionis, ne ab hoste contingamur, defendit. 
Unde bene sequitur : Et usque ad turrem quae prominebat. 
Quod intelligens idem Psalmista, dicebat : Deduxisti me, quia 
/actus es spea mea, turns fortitudinis a facie inimici. Habi- 
tant ergo Nathinnei in Ophel, usque contra portam aquarum 
ad orientem, et turrem quae praeminebat ; cum fideles quique 
lectionibus sacris dediti, divinae pietatis et gratia debriari 
atque illustrari, et auxilio gaudent semper ab hoste tutari. 

Et quia post praesentia virtutum dona ad videndam claritatem 
Dominici hominis ascenditur, recte subinfertur : 

Post eos (Bdificaverunt Thecuani mensuram secundanij ^cJ\ 
Murus quippe templi corpus est Domini Salvatoris, de quo 
ipse Judaeis ait, Solvite templum hoc, et in tribus diebus 
excitabo illud : quod videlicet templum corporis ejus, per- 
secutores ejus in morte solvenmt, sed excitatum, atque ad 
coelos exaltatum, amatores in gloria viderunt, atque in aeter- 
num videre non cessant. A turre ergo magna et eminenti, 
usque ad murum templi structura sanctae civitatis pervenit, 
cum justi quique ab altitudine contemplationis, qua mentem 
et in hac vita despectis temporalibus, ad coelestia desideranda 
suspendunt, veraciter in ilia vita ad claritatem Dominicae 
incarnationis intuendam patefacta, etiam divinae gloriae aeter- 
nitatem, ascendunt. Et quia Thecua buccina vel tuba, 
Thecuani buccinatores interpretantur, apte dicitur quod The- 
cuani haec aedificaverint ; doctorum namque est, quorum in 
omnem terram son us exivit, vel praesentia Dei dona, vel 
futura in civitate ejus, hoc est populo fidelium patefacere. 

Sursum auiem adportam equorum (Bdificaverunt, ^c.] Hujus 
portae meminit Hieremias, et earn in orientali plaga civitatis 
esse designat, scribens typice de sancta ecclesia : Et aedifica- 
bitur civitas Domino a turre Hananeel. Et paulo post : 
Usque ad torrentem Cedron, et usque ad angulum portae 
equorum orientalis. Equi autem cum in bonam partem 
ponuntur, sicut et asini et cameli et muli, aliquando converses 
ad Dominum populos gentilium, aliquando curas temporalium 
rerum Domino animae rite subjugatas indicant. Et sacerdotes 
murum civitatis Dei ad portam equorum aedificaverunt, cum 
doctores sancti post vocationem Judaicae plebis, usque ad 
introducendos in sanctam ecclesiam gentium populos verbum 
disseminando pervenerunt. Item ad portam equorum aedifi- 
cant, cum sufficientia vivendi exempla praebent eis, qui ad 
refraenandos lascivos suae carnis sive animae motus sanctae 
ecclesiae januas intrant ; vel certe cum suas ipsorum cogitatio- 
nes, quibus necesse habent de victu sive habitu suo, suorum- 
que tractare, ita disponunt, ut nequaquam hae libertatem 
mentis, qua coelestia semper quaerere proposuerant, retardent. 

Ubi et bene de operantibus subditur, Unusquisque contra 
domum suam ; qui sermo crebrius in bac constructione 
sanctae civitatis repetitur. Neque in expositione laborandum 
est, quomodo in sancta ecclesia contra domum suam quisque 
murum virtutum aedificare, suamque mentem adversus insidias 
diaboli debeat munire ; ne ille qui quasi leo rugiens circuit, 
quaerens quern devoret, ulla ex parte valeat imimpere, dum 
suum quisque corpus et mentem forti in Dominum fide 
praemunierit. Sed et in eo quisque contra domum suam 
aedificat, si illos qui sibi commissi sunt, diligenti custodia 
disciplinae regularis tutatur, ne vel incursu vitiorum, vel 
hseretica possint persuasione decipi. Longum est de singulis 
sanctae civitatis aedificiis vel aedificatoribus spirituali inter- 
pretatione disserere ; quae etiam nobis tacentibus, lector peri- 
tus facillime cognoscit. Tantum hoc notandum, quia qui 
portas et turres aedificant, per quas vel cives ingrediantur, vel 
arceantur inimici, ipsi sunt prophetae, apostoli, et evangelistae ; 
per quos nobis forma et ordo fidei ac recte operationis, 
per quam unitatem sanctae ecclesiae intrare debeamus, minis- 
trata est ; quorumque verbis qualiter adversaries veritatis red- 
arguamus ac repellamus, discimus. Qui vero reliquis verbis 
exstruunt, ipsi sunt pastures et doctores, quos secundo loco 
posuit apostolus, per quorum industriam usque hodie ea quae 
per magnos ecclesiae architectos aedificata est fides catho- 
lics, per totum orbem servatur. Et sicut Nehemias cunctos 
ex online civitatis structures enumerans, perpetuo memorales 
facit; ita consolator nostrae paupertatis Dominus, omnium 
qui ecclesiam suam in electis aedificant, nomina conscribit 
in coelo. Sed videamus et reliqua. 

IN CAP. IV. 

Cap. XIX. Factum est autem^ cum audisset Sanaballatj ^c.] 
Plane haec ira hajreticorum, haec verba eorum sunt, qui se 
Samaritanos, hoc est custodes legis Dei frustra cognominant, 
cum sint raaxime Deo contrarii ac legibus ejus, utpote jam- 
dudum a domo David, hoc est ab unitate Christi et ecclesiae 
per haereses aut schismata, aut mala opera segregati ; qui ne 
sua forte impugnetur atque excludatur impietas, muros fidei 
aedificari metuunt. Haec subsannatio omnium, qui dicunt se 
VOL. IX. c 

nosse Deum, factis autem negant. Namque Samaritae ita 
Domino serviebant, ut diis suis priscia non abrenuntiarent. 
Quos hodie typice imitantur, qui ita Christiani sunt, ut et 
ventrem suum deum habeant, ut avaritiam sequantur, quam 
manifeste idolorum servitutem cognominat apostolus; et 
caeteris mundi illecebris mancipati, creaturae magis inserviunt 
quam Creatori, qui est benedictus in secula. Et tales ergo 
sicut haeretici nolunt ecclesiae muros innovari, ne, crescente 
statu pietatis, a sua cogantur impietate recedere. Tales solent 
imbecilles appellare Judaeos, hoc est confessores fidei, et facile 
a gentibus superandos, dum in quotidiano animarum certa- 
mine plus amant vitia quam virtutis victorias palmam obti- 
nere. Et quia sunt inter haereticos qui etiam poenitentibus 
post lapsum dari veniam negant, recte ex horum persona 
subjungitur : 

Numquid (edificari poterunt lapideSy ?] -dEdificaverunt 
namque lapides, combusti de acervis pulverum, atque in opus 
sanctas civitatis reponuntur, cum his qui vel igne persecu- 
tionum victi ddem ncgaverant, vel delectationibus vitiorum 
subacti, munditiam operis perdiderunt, miserante Domino 
resipiscunt ; ut et integritatem catholicae fidei constanti pro- 
fessione recipiant, et omamenta virtutum moribus emendati 
consequantur. 

Sed et Tobias Ammonites proximus ejus aity ^dificenty ^c.] 
Et hujus Tobias persona simul et verba hasreticis conveniunt. 
Persona quidem, quia patriarcha ejus Ammon de incesto et 
ebrietate, et nocte et in spelunca conceptus est. Quas cuncta 
hasresiarchis aptari cuivis facillime liquet; quorum omnis 
origo de voluptate camali et immunditia, de tenebris errorum 
sive scelerum, de privatis conciliabulis, et non de publico 
sanctas ecclesias symbolo progenita est. Quod vero idem 
Tobias, qui bonus videlicet Domini interpretatur, non merito 
ac veritate, sed elatione ac superbia murum sanctas civitatis di- 
cit a vulpe posse transiliri ; vulpes haereticos vocari in promptu 
est. Unde est illud Cantici canticorum, Capite nobis vulpes 
pusillas, quae demoliuntur vineas; quod est aperte dicere, 
Deprehendite, atque in lucem traducendo proferte putidas ac 
dolosas haereticorum versutias, quibus fructiferas fidelium 
mentes corrumpere nituntur. Si ergo, inquit, ascenderit vul- 

pes, transiliet murum eorum lapideum. Si contra assertionem 
fidei illorum aliquis haereticonim exsurrexit, statim superbit, et 
suis pedibus subjiciet omnem fiduciam doctrinae ipsorum, 
quam velut lapide firmo munitam, et in Christo esse funda- 
tam gloriantur. Sed veniet hujusmodi blasphematoribus, 
quod sacrse hujus scriptor historiae imprecando subjungit 5 

Audi, Deus nosier, quia facti sumus despectui, ^c.] Cui 
simile est illud Psalmistae de inimicis electorum, quasi sub 
unius perversi specie loquentis: Convertetur dolor ejus in 
caput ejus, et in verticem ejus iniquitas ejus descendet. 

Et oravimus Deum nostrum, ^c.] Hoc est unicum adversus 
hostes imiversos ecclesiae suffugium, oratio videlicet ad Deum, 
et industria doctorum, qui die noctuque in lege ejus meditan- 
tes, corda fidelium contra insidias diaboli ac militum ejus 
praedicando, consolando, exhortando praemuniant. 

lyixit autem Judas : Debilitata est fortitudo portantis, ^c.] 
Judam dicit tribum filiorum Juda. Quod autem queritur 
murum aedificari non posse, eo quod humus nimia esset in 
loco muri congests, quae prius esset exportanda, ut sic funda- 
menta muri in viva terra possent imponi ; convenit parabolae 
domus evangelicae, cujus instructor fodit in altum ; elataque 
terrae congerie posuit fundamenta super petrara, quae nullo 
aquarum ventorumve possent impetu dejici. Prius enim de 
corde nostro egerenda est terrenarum humus concupiscen- 
tiarum, ac dein firmus atque inexpugnabilis bonorum ope- 
nim murus supra fundamentum fidei construendus ; nam qui 
super humum ac rudera infirmarum cogitationum aedificium 
sanctae actionis erigere conatur, fallitur, et pro domo sive 
civitate, mox ut procella tentationis ingruerit, ruinam sese 
aedificasse comperiet. 

Et dixerunt hostes nostri : Nesciant et ignorent, ^c.] Et 
haec in aedificio spirituali semper agi sclent. Manet enim 
indefessus hostis cum satellitibus suis, immundis videlicet 
spiritibus et hominibus malignis, qui opera fidei ac virtutum 
minus curantes, impedire, et quantum valent semper expug- 
nare contendunt, mentemque fidelium mucrone pravae sug- 
gestion is interficere satagunt. Verum nobis contra haec Dei 
armatura juxta apostolum sumenda est, ut possimus resistere 
in die malo,et in omnibus perfecti stare. Bene autem dictum 

est, quia statuerit post mumm per circuitum populum cum 
armis, ut agmine armatonim circumdati structores, liberiore 
manu ac securiore muro sedificando insisterent. Dispertiti 
namque sunt gradus fidelium, et alii bonis operibus intus 
ornantes, ecclesiam aedificant ; alii armis sacrae lectionis mu- 
niti, contra impugnantes eandem ecclesiam haereticos invigi- 
lant. Hi religiosa devotione proximos in fidei veritate con- 
fortant, illi adversus diaboli vel vitiorum tela, quibus eandem 
fidem expugnare laborant, necessarium certamen exercent, 
atque ab ovili Dominico insidiantes lupos pastorali sollicitu- 
dine repellunt. 

Factum est autem cum audissent inimici nostril nuntiatum 
esse nobisy dissipavit Deus consilium eorum^ ^c.] Et in spiri- 
tual! aedificio, si apostolicis semper fuerimus armis induti, 
dissipabitur consilium diaboli et angelorum ejus, qui nos 
debellare desiderant. 

Cap. XX. Et factum est a die illa^ media pars juvenum fa- 
ciebat opus, ^c.] Notandum enim, quia non solum pars juve- 
num media faciebat opus, et pars media parata erat ad bellum, 
sed et iidem ipsi qui faciebant opus juvenes, gladio erant 
accincti. Tanta namque versutia hostis antiqui, tantus est 
furor militiae ejus contra ecclesiam dimicantis, ut non solum 
praedicatores veritatis, sed et ipse Dei populus semper adver- 
Bus machinas illius vigilare, et velut in acie debeat stare. 
iEdificantes namque gladio accinguntur renes, cum hi qui 
bonis insistere operibus, qui commissos sibi regular! curant 
ratione disponere, (hoc est enim vivos lapides in aedificio 
sanctae civitatis ordine competent! locare,) fluxa in se luxuriae 
acumine verbi Dei restringere satagunt. Nec praetereundum, 
quia cum David sive Salomon eandem civitatem aedificarent, 
nil de armatis structoribus vel ’adversariis impugnantibus 
refertur; verum destructa ob scelera eorum urbs majore 
labore ac industria reficitur, quia et talis est aedificatio spi- 
ritualis, quae in animarum salute geritur, ut in baptismate, 
renati per fidem et confessionem Sanctae Trinitatis absque 
uUo nostro labore per gratiam Dei civitas ac domus ejus effi- 
ciamur. Et si post ablutionem sacri fontis, diabolo seducentc 
ad peccata relabimur, et virtutum moenia nostrorum hostis 
victor igne vitiorum dejicit, gravioribus necesse est orationis. 

afflictionis, vigiliarum^ eleemosynarum, et vitae arctioris stu- 
diis, ea quae perdidimus bonorum operum aedificia reparemus. 
Nam et expertis vitiorum illecebris, difficilius quam incognitis 
caremus; minorisque laboris est incognitam carnis cavere 
voluptatem, quam rejicere cognitam. 

Unusquisque cum puero suo maneat, ^c.] Nota quantum 
studii in operando habuerint^ qui etiam noctu in labore per- 
stiterunt. Sic fecit apostolus^ qui nocte et die operabatur 
manibus suis, ne quern credentium victum quaeritando fati- 
garet. Nisi forte ita sibi vices successisse credendi sunt ad 
operandum, ut alii per diem laborarent in opere muri^ alii 
excubias noctis contra irruptiones agerent hostium. Nam et 
nostrae civitatis exstructores utrumque simul faciunt. Idem- 
que ipsi qui ddeles instituendo ecclesiam aediiicant^ etiam 
incredulos et contradictores arguendo ab ecclesiae laesione 
propellunt. 

IN CAP. V. 

Cap. XXI. Et facttis est clamor populi et uxorum ejus mag-- 
nuSy ^c.] Desiderabat quidem populus murum construere civi- 
tatis^ sed magnitudine famis ab opere sancto praepediebatur. 
Quam videlicet famem non solum penuria frugum, sed et 
principum avaritia fecerat^ cum ab eodem populo majora 
quam reddere poterat tributa exigerent, quod apud nos quo- 
tidie eodem ordine fieri videmus. Quanti enim sunt in 
populo Dei, qui divinis libenter cupiunt obtemperare man- 
datis, sed ne possint implere quod cupiunt, et inopia rerum 
temporalium, ac paupertate et exemplis retardantur eorum, 
qui habitu religionis videntur esse praediti, cum ipsi ab eis 
quibus praeesse videntur, et immensum rerum secularium 
pondus ac vectigal exigunt, et nihil eorum saluti perpetuae, 
vel docendo, vel exempla vivendi praebendo, vel opera pietatis 
impendendo conferunt. Atque utinam aliquis diebus nostris 
Nehemias, id est, consolator a Domino adveniens, nostros 
compescat errores, nostra ad amorem divinum praecordia 
accendat, nostras a propriis voluntatibus ad constituendum 
Christi civitatem manus avertens confortet. Sed videamus 
juxta literam, quia triplici distinctione miser afflicti populi 
clamor augebatur. Quidam namque fame coacti, filios suos 

ditioribus cibo vendere disponebant; alii liberis parcentes, 
agros potius ac domes suas pro cibo dare volebant ; nonnulli 
econtra prohibentes et liberorum et agrorum venditionem, 
tantum hoc persuadebant, ut mutuo sumerent pecuniam in 
tributa regis, datis loco pignoris agris suis et vineis, donee 
redeunte copia fertilitatis ac fhigum possint restituere foene- 
ratoribus quod mutuo accepissent. 

JSt increpuit optimates et magistratuSy SfcJ] Quasi dux opti- 
mus militise coelestis^ et sapiens architectus civitatis Dei^ quod 
optimates et magistratus populi facere voluit, prius se ipse 
fecisse declaravit ; eleemosynam videlicet pauperibus dandam, 
et nihil ab eis quaerendo^ nisi custodiam legis Dei^ et aedifica- 
tionem civitatis ejus. In qua videlicet lectione, non nos alle- 
goriae sensum inquirere, sed ipsum literae textum oportet 
diligentius operando servare ; ut videlicet exceptis quotidianis 
eleemosynarum fructibus, curemus, ubi tempus generale 
famis et inopiae populum afHixerit, et ea quae possumus indi- 
gentibus commodare^ et ilia quoque^ quae a subditis quasi 
juste solebamus exigere, tributa dimittere eatenus, quatenus 
et nostra nobis Pater debita relaxet. Terribilis autem nimium 
huic lectioni imponitur clausula, cum dicitur : 

Instiper et si7mm meum excussi, et dixt^ ^•c.] Quicunque 
enim vel misericordiam pauperibus dare recusat, vel ab eis 
quod non habent reddere, vein t juste exigere non erubescit, 
hie de domo sua excutitur, videlicet de coetu sanctae eccle- 
siae, in qua mansurum se perpetuo credebat, ejectus. Excu- 
titur et de laboribus suis, fructu nimirum bonorum operum, 
in quibus se laudabiliter desudasse arbitrabatur, privatus. 
Neque enim labores sine pietate exhibiti, fructuosi apud Do- 
minum fieri possunt. Quantum vero haec Nehemiae objur- 
gatio sive imprecatio corda omnium commoverit, aperte decla- 
ratur, cum protinus subinfertur : 

Et dixit universa multitudo^ Amen^ Cum enim audita 
ejus contestatione, omnes Amen responderunt, ac Deum col- 
laudantes fecerunt quae jusserant ; constat profecto, quia non 
timore coacti, sed intimo cordis afFectu ejus dicta susceperunt. 

Cap. XXII. A die autem ilia qua prceceperat mihi^ ut essetn 
duxy ^c.] Hoc exponens typice, dicit apostolus : Quia Domi- 
nus statuit eos qui evangelium annuntiant, de evangelic 

vivere ; ego autem nullo horum usus sum. Duodecim 
autem annis Nehemias cum fratribus suis ita in ducatu 
vivebat, ut annonas quae ducibus debebantur, ipsi non com- 
ederent, quo per hoc mystice insinuaret, apostolicum illud 
esse opus, cum quis in regimine plebis Dei promotus, opus 
quidem rectoris nobiliter ecclesiam aedificando exercet, sed 
quaestum exercitii ab eis quos praedicando, ac bene vivendo 
regit, terrena commoda expectando non quaerit. 

IN CAP. VI. 

Cap. xxiii. Factum est autem cum audisset Sanaballat et 
Tobias, ^c.] Hostes sanctae civitatis suadent Nehemiae ad 
campestria descendere, foedusque pacis secum inire, mactatis 
simul vitulis in testimonium foederis compacti. Verum ille, 
ne opus religiosum negligatur, in montanis perseverat. Sic 
et haeretici ac falsi catholici volunt ea conditione veris catho- 
licis consortium pacis habere, ut non ipsi ad arcem eccle- 
siasticae fidei, aut operationis ascendere consentiant, sed 
potius eos quos in culmine virtutum commorantes aspiciunt, 
ab infima operum sive dogmatum pravorum descendere co- 
gant. Et bene in campo uno volunt cum Nehemia pactum 
inire; quia nimirum in eandem libertatem vitae lautioris, 
quam ipsi sequuntur, omnes quos seducere possunt, resolvi 
desiderant. Bene idem pactum cum eo in vitulis pariter mac- 
tatis volunt inire, quia falsi fratres orationis sive actionis suae 
Deo hostias una cum veris catholicis gestiunt offerre, quate- 
nus et ipsi veraciter fideles crediti, per viciniam coramunionis 
eosdem veros corrumpere catholicos po^sint. Verum Nehe- 
mias personam fidelium doctorum tenens, nequaquam ad pro- 
fanos descendere, neque eorum hostiis inquinari sentit, sed in 
conceptis virtutum operibus devotus persistit; et quo acrius 
terrere nitebantur iniraici, eo magis ipse bene operando terri- 
bilis eisdem inimicis fieri contendit. Unde et in sequentibus 
dicitur : 

Omnes autem hi terrebant nos, Ergo et in spirituali 
structura, quia versutus hostis semper manus nostras tentat 
impedire, semper eas ipsi in bona actione divino auxilio con- 
fortare curemus. 

Et ingressus sum domum Samai(e, Pulsatus insidiis 

hostium Nehemias^ domum Samaiae quasi amici et fratris 
ingreditur; sed et ipsum insidiatorem atque hostem invenit^ 
utpote externorum donis et amicitia corruptum; semper 
namque habent electi foris pugnas^ intus timores ; nec solum 
apostolic sed et prophetae periculis ex genere, periculis ex 
gentibus^ periculis ex falsis firatribus suspectam vitam age- 
ban t. 

Completus esi autem mums vicesimo quinto die mensis Eluly 
§*c.] Mensis Elul secundum Hebraeos sextus anni est mensis^ 
qui apud Romanos appellatur September, Et recte mums 
sanctae civitatis sexto anni mense completur, ut etiam hoc 
ultimo tempore perfecta fidelium sive poenitentium seu inno- 
centium actio designator. Nam senario numero solet per- 
fectio boni operis designari; vel quia Dominus sexto die 
creatlonem mundi consummavit, atque in septimo requievit ; 
vel quia nos in sex hujus seculi aetatibus bonis desudare ope- 
ribus^ in septima autem^ quae est in alia autem vita, sabbatis- 
mum animarum voluit sperare. Recte vicesimo quinto ejusdem 
mensis die completur, propter quod videlicet quinque corporis 
sunt sensus, quorum ministerio bona foris operari debent. 
Sicut enim quinarius numerus simplex hos solet sensus figu- 
rare ; ita idem per seipsum multiplicatus, atque ad xxv. per- 
ductus, eosdem ipsos majori perfectione demonstrat, Perfici- 
mus igitur mumm Hiemsalem vicesimo quinto diemensis sexti, 
cumomnes corporis nostri sensus diligenter divinis mancipantes 
servitiis, coepta virtutum studia ad finem firmum perducimus, 
et quae ad munitionem catholicae pacis fideliter agere coepi- 
mus, efBcaciter Domino adjuvante complemus. Qui videlicet 
mums bene etiam quinquaginta et duobus diebus dicitur 
completus ; quinquagesimus namque* poenitentiae ac remis- 
sionis est Psalmus, in quo etiam de hujus aedificatione civi- 
tatis specialiter orat Propheta, dicens : Benigne fac, Domine, 
in bona voluntate tua Sion, ut aedificentur muri Hiemsalem. 
Quinquagesima die Dominicae resurrectionis venit in eccle- 
siam primitivam Spiritus Sanctus, per quern nobis et devotio 
poenitendi infunditur, et poenitentibus donum veniae confer- 
tur. Duo autem sunt praecepta caritatis, Dei videlicet amor, 
et proximi, quibus donata nobis per Spiritum Sanctum indul- 
gentia peccatomm, pro aeteraae perceptione vitae laborare 

jubemur. Ideoque aptissime murum aanctae civitatis, quae 
ab hostibus erat diruta^ reaedificantes cives illius in quinqua- 
ginta et duobus diebus restaurant, quia haec nimirum est jus- 
torum in hac vHa perfectio, ut et quaeque deliquerint poeni- 
tendo, per gratiam divinae inspirationis castigent, et deinceps 
se in Dei et proximi dilectione bonis operibus adoment. 

Cap. XXIV. Factum est autem ut timerent universes 

genieSj ^e.] Qui ante structores sanctae civitatis terrere quae- 
rebant, ut eos ab operando retardarent, nunc completa ejus- 
dem civitatis constructione timent ipsi, atque animo conci- 
dunt, agnito quod aedificatio ilia Deo auctore coepta esset, 
atque completa. Sic et in sancta* ecclesia, cum caritatis, con- 
tinentiae, pacis, et caeterarum virtutum structura firma sur- 
rexerit, timent immundi spiritus, et viribus nostris effugata 
eorum tentatio repellitur, atque ad nostram potius victoriam 
proficit. Quod et de haereticis aeque ac falsis catholicis accipi 
potest ; qui constanti bonorum fide per dilectionem operante 
aut corriguntur emendati, aut manifestati caventur, et eccle- 
siae finibus expelluntur. 

IN CAP. VII. 

Postquam autem csdificatus est murus^ ^r.] Et in spirituali 
sensu, ubicunque ecclesiae mums collectis ad fidem novis 
populis, vel correctis his qui erraverant, aedificatus fuerit, 
mox ponendae sunt valvae disciplinae regularis, ne antiquus 
hostis, qui quasi leo rugiens circuit, usquam in ovile fidelium 
valeat irrumpere. Recensendi sunt janitores, cantores, et 
Levitae, qui easdem valvas custodiant; quomm personam 
omnium doctoribus sanctis convenire perspicuum est. Jani- 
tores quippe sunt, qui claves regni coelomm percepemnt, ut 
dignos quidem humilesque suscipiant, superbos vero ac im- 
mundos ab ingressu supemae civitatis arceant, dicendo : Non 
est tibi pars neque sors in sermone hoc ; cor enim tuum non 
est rectum coram Deo. Cantores sunt, qui dulcedinem ejus- 
dem patriae coelestis auditoribus suis pia voce praedicant. 
Levitae sunt, qui erga obsequium divini cultus semper invi- 
gilant. Praecepit autem Nehemias, ne aperiantur portae Hie- 
rusalem usque ad calorem solis, hoc est toto tempore noctis, 
ne videlicet aut obtcctis tenebris hostis irrumpat, aut certe 


Digitized by LjOOqIc 



26 


ALLE60R1CA EXPOSITIO 


aliquis civium incautus exiens^ ab boste captus pereat. Quod 
etiam in hujus seculi nocte tota custodes animarum debent 
solerter agere, ne observantia piae conversationis neglecta, 
diabolus aut cohortem fideUum perturbaturus subintret, aut 
de ipsorum numero fidelium quempiam perditurus rapiat. 
Apparente autem Sole Justitiae, et clarescente luce futurae 
beatitudinis, jam non opus erit claustris continentiae ; quia 
nec adversariis ultra dabitur facultas impugnandi sive ten- 
tandi fideles, utpote sempiterna cum suo principe ultione 
damnatis. Xlnde in Apocalypsi sua Joannes de futura ejus- 
dem sanctae civitatis gloria dicit: Et portae ejus non clauden- 
tur per diem, nox enim non erit illic. 

Et posui custodes de habitatoribris Hierusalem^ Custodes 
animarum non sunt de neophytis, nec de turba vulgari, scd 
de illis constituendi, qui a certamine vitioruin Dei gratia 
liberati, jam men tern in Hierusalem, hoc est in visione tran- 
quillae pacis habere consuerunt, qui diccre valent cum apo- 
stolo: Nostra autem conversatio in coelis est. De quibus 
benedicitur, quia constituerit singulos per vices suas ; ut his 
videlicet cursu suo consummato, de hac luce subtractis, alii 
mox eorum loco regimini praeferrentur fideliiim. Neque ullo 
tempore desunt, qui pro pace sanctae ecclesiae propter timores 
nocturnos excubare satagant, currente semper ad tinem usque 
seculi veritate sermonis prophetici, quo eidem ecclesia? dici- 
tur : Pro patribus tuis nati sunt tibi tilii. Bene quoqiie sub- 
jungitur, Et unumquemque contra domum suam. Sic etenim 
custodia sanctae ecclesiae rite perficitur, si quisque ita sollici- 
tudinem omnium gerat fidelium, ut special iter eis est prae- 
latus, quibus Deo auctore curam studii diligentioris impendat. 

Cap. XXV. Civitas autem erat lata nimis et grandis, ^c.] 
Haec illi tempori typice conveniunt. Cum disseminato per 
apostolos longe lateque verbo Dei totus orbis novum fidei 
germen accepit, et necdum ecclesiae aedificatae, sed tantum 
auditu et sacramentis verbi, populi adhuc rudes erant imbuti. 

Dedit autem Deus in corde meo^ Idcirco congregatis in 
se non solum optimatibus et magistratibus, sed et omni vulgo, 
diligenter eorum numerum recensere curavit, ut perfecta om- 
nium summa discerncre posset, qui in urbc ipsa Hierosoly- 
morum, qui vero aliis in civitatibus habitarc deberent. 

IN CAP. VIIL 
Cap. xxvt. Et venerat mensia septimus^ Quaerente 
Nehemia providere ac disponere qui in civitate, quam aedifica- 
verant^ habitare deberent^ supervenit mensis Septimus ; nam 
longe aberant. Cum enim murus esset vicesimoquinto die 
sexti mensis completus^ non plus ad exordium septimi mensis 
quam quinque dies supererant. Qui videlicet mensis Sep- 
timus a prima sua die usque ad vicesimam secundam totus 
legitimus caerimoniis erat consecratus ; quibus rite celebratis, 
sic deinde ad disponendos conditae urbis mansores^ cum prin- 
cipibus et plebe reversus est. Ubi notanda devotio simul et 
Concordia populi, qui quasi vir unus, hoc est una eademque 
fide ac dilectione ad templum Domini convenit ; rogaverunt- 
que ipsi pontificem suum^ ut allato libro^ mandata sibi legis, 
quae agere debeant, replicaret, ut cum civitate aedificata, ope- 
ris quoque placiti Deo structura consurgeret, ne sicut antea 
propter negligentiam religionis, civitatis etiam ruina seque- 
retiur. Et bene sexto mense civitas exstructa, septimo in 
earn populus ad audiendam legem congregatus est ; sexta 
quippe dies in lege operand!, septima est requiescendi. Et 
haec est post bonum opus nostrum dilectissima atque accep- 
tissima Domino quies nostra, ut abstinentes ab opere servili, 
hoc est peccato, audiendis diligentius, atque implendis ejus 
mandatis operam demus. Unde et in principio ejusdem 
mensis septimi statuta erat solennitas tubarum, quarum cantu 
populus inter orationes et hostias ardentius ad memoriam 
divinae legis excitaretur. Et nunc quoque intellectu spi- 
ritual! oportet, aedificata civitate sancta, sequi lectionem divi- 
nam, et tubas sonare crebriores ; quia nimirum necesse est, 
ut initiatus sacramentis coelestibus populus, etiam sacris elo- 
quiis ex tempore solertius, qualiter vivere debeat, instruatur. 
Quod autem congregatum dicit populum ad plateam, quae est 
ante portam aquarum; portam aquarum reor dici in atrio 
sacerdotum, quo templum omni ex parte per quadrum erat 
drcumdatum, maxime ad orientalem plagam templi, ubi erat 
mare aeneum ad lavandas manus pedesque introeuntium tem- 
plum, ubi decern luteres aenei ad lavandas hostias ; ubi etiam 
altare holocaust!, inter quod et templum lapidatus est Zucha- 

rias filius Barachise. Non autem populus intra hujus por- 
tam atrii intrandi habebat licentiam^ sed tantum sacerdotes 
ministri Domini. Populus autem extra banc portam, et 
maxime in platea, quae ad orientalem ejus erat plagam, ad 
audiendum verbum, sive ad orandum stare solebat. Bene 
ergo ante portam aquarum collectus est populus, qui per 
antistitem suum fluentis scripturarum erat spiritualiter po- 
tandus. 

Stetit autem Ezras scriba super gradum ligneum^ ^c,'] Hujus 
loci videtur meminisse scriptura Paralipomenon, ubi dictum 
est : Quia stetit Salomon coram altare Domini, ex ad verso 
multitudinis Israel, et extendit manus suas. Siquidem fece- 
rat Salomon basim aeneam, et posuerat earn in medio basilicae, 
habentem quinque cubitos longitudine, et quinque cubitos 
latitudine, et tres cubitos in altum, stetitque super earn. In 
medio namque basilicae, in medio dicit atrii sacerdotum, quo 
basilica major atriorum exteriorum omni ex parte templi erat 
circumdata. De quibus superius in eodem libro scriptum 
est : Fecit etiam atrium sacerdotum, et basilicam grandem. 
Verum Salomon, quasi rex, basim fecit aeneam ; porro Ezras, 
quasi minoris potentiae, gradum ad loquendum constituit lig- 
neum, sicut etiam Salomon sive Moyses altare holocaust! 
fecerunt aeneum, pro quo filii transmigrationis reposuerunt 
lapidem. Sed non est putandum, minoris sacramentum per- 
fectionis ligneum gradum, quam basim habere aeneam. Quod 
enim saepe dictum est, sicut aes pro diumitate perdurandi, 
vel suavitate sonandi, divinis competit sacramentis, quae nulla 
seculorum longitudine deficiunt, et in omnem terram exiit 
sonus eorum; ita etiam lignum eisdem aptissime congruit, 
propter videlicet trophaeum Dominicae passionis. Super uni- 
versum ergo populum pontifex eminet, quando is qui gradum 
doctoris accipit, merito vitae perfections actionem vulgi tran- 
scendit. Stat autem in gradu ligneo, quern fecerat ad loquen- 
dum, quando singulari imitatione Dominicae passionis altio- 
rem se caeteris facit. Unde merito fiduciam libere verbum 
Dei praedicandi obtinebat. Nam qui passionem Domini pro 
suo modulo contemnit imitari, necdum gradum ligneum, 
unde infirmis superemineat, ascendit. Ideoque necesse est 
talis scriba trepidus praecepta Dei praedicet, timeiis vel eru- 

bescens ea quae ipse non fecit, aliis facienda proponere. Unde 
apte in sequentibus adjungitur: 

Populfis autem stabat in gradu auo.'] Cum enim praesules, 
quantum honore praestant, tantum etiam bonis operibus sub- 
ditos anteire satagimt, tunc et iidem subditi bonis eorum 
incitati exemplis, suae gradum vitae jam devoti exsequuntur; 
eorumque piis exhortationibus admoniti, lachrymas pro ad- 
missis erratibus, sive etiam pro desideriis patriae coelestis ere- 
bras fundere delectantur. Unde et hie quoque apte subjun- 
gitur: 

Flebat autem omnia populns^ cum audiret verba legiaJ] Verum 
quia iidem doctores sancti, qui mentes auditorum suorum et 
lectionibus sacris et devotis suis exhortationibus ad lachry- 
mas excitant; easdem quoque lachrymas consolantur, dum 
sempitema illos gaudia secutura esse promittunt. Recte 
subjungitur : 

Et dixit eis: Ite^ et edite pinguia^ Sanctus namque 
nobis dies Domini est, cum verbis illius audiendis atque 
implendis operam damus. In quo videlicet die nos, quamvis 
extrinsecus tribulationum adversa perpessos, spe gaudentes 
esse oportet, juxta illud apostoli : Quasi tristes, semper autem 
gaudentes. In quo etiam edere pinguia, et mustum bibere 
jubemur ; hoc est, de collata nobis divinitus ubertate bonae 
actionis, et de ipsa audiendi dulcedine verbi Dei gaudere. 
Mustum namque est vinum melle dulcoratum, unde et Graece 
Oinomeli vocatur. Sed et de eisdem saluberrimae nostrae 
mentis epulis, ei qui sibi non praeparavit, partes mittere prae- 
cipimur, ut videlicet infirmiores proximorum conscientias, 
vel exemplo piae actionis, vel suavitate devotae admonitionis 
confortare curemus, quatenus et ipsorum animae juxta Psal- 
mistam, Sicut adipe et pinguedine supemae largitatis abun- 
dantia repleantur, labiisque exultantibus laudent nomen 
Domini. Hunc autem locum nos etiam juxta literam decet 
imitari ; ut cum videlicet diebus festis, post orationem, lec- 
tionem, Psalmorum studia completa, camis curam reficiendo 
agere disponimus, pauperibus quoque et peregrinis partem 
dare meminerimus. 

Cap. XXVII. Et invenerunt acriptum in lege, pracepiaae 
Dominumy §*c.] Haec in Levitico plenius scripta sunt, et quod 

in memoriam fieri jiissa sint itineris illius longissimi, quo 
educens ex yEgypto populum suum Dominus, xl. annis in 
deserto in tabernaculis fecit habitare, quotidie illis per Moysen 
legis suae praecepta depromens. Jussa est autem fixio taber- 
naculorum, quod Graece dicitur Scenopegia, annis omnibus 
septem diebus, id est, a quintodecimo die ejusdem septimi 
mensis, usque ad vicesimum secundum. Cujus observantiae 
sacramentum merito est nobis spirituab inquisitione perscni- 
tandum, maxime cum Dominus in evangelic eidem festivitati 
adcsse dignatus sit, eamque, populum affatus confluentem, 
suis sacrosanctis dedicaverit verbis. Et nostri ergo patres 
liberati sunt ab /Egyptiaca servitute per sanguinem Agni, et 
adducti per desertiim xl. annis, ut venirent in terram repro- 
missionis, quando per Dominicam passionem liberatus est 
mundus a servitio diaboli, et per apostolos primitiva ecclesia 
congrcgata est, quae quasi per desertum xl. annis ducta est, 
donee veniret ad promissam in coelis patriam. Quae ad imi- 
tationcm jejunii quadragenarii, quod Moyses et Elias, et ipse 
Dominus implevit, in magna continentia vitam ducere solebat, 
semper aetemam sitiens patriam; et ab universis mundi hujus 
prorsus sequestrata illecebris, quasi secretam in quotidiana 
divinae legis meditatione conversationem gerebat. Ad cujus 
memoriam eodem tempore et nos debemus manere in taber- 
naculis, exeuntes de habitaculis nostris, hoc est relictis secu- 
laribus delectationibus peregrinos nos esse in hac vita, et 
patriam habere in coelis confiteri ; atque ut ad earn citius per- 
veniamus, desiderare. Et hoc in die solenni mense septimo, 
id est, in luce gaudii coelestis, implente cor nostrum gratia 
Spiritus Sancti, quae septiformis a propheta commendata est. 
In quibus videlicet tabernaculis septem diebus manere prae- 
cipimiir ; quoniam omni tempore vitae hujus, quam tot die- 
bus circumagimus, animo nos retinere oportet, quia incolae 
sumus apud Deum in terra, et peregrini sicut omnes patres 
nostri. 

Egredimini, inquit, in montem^ Et nos egrediamur de 
mansione quadam quasi generaUum cogitationum, in altitudi- 
nem sanctarum scripturarum crebrius meditandam ; et affera- 
mus nobis inde, quasi frondes olivae fnictus misericordiae, 
quibus pauperes recreando nos simul ab aestu tentantiiim 


Digitized by LjOOqIc 


IN NEHEMIAM, CAP. VIII. 


31 


vitiorum obumbremus ; et frondes ligni pulcherrimi, quod 
Judsei cedrum vocant, fructus nimirum caritatis, quae inter 
omnes pulcherrima et eximia est virtutes, per quam et 
Dominus noster lignum cnicis pro nostra salute conscendit* 
Cujus passionem dum et nos, in quantum possibile est^ 
imitamur, firondibus profecto ligni pulcherrimi protegimur. 
Aderamus et frondes myrti, in mortificatione libidinum et 
vitiorum omnium. Nam et magi Domino myrrham offerentes, 
in munere docuerunt typice, eos qui Jesu Christi sunt, camem 
suam cum vitiis et concupiscentiis crucifigere debere. Item 
frondes myrti ad faciendum sibi umbraculum affert, quicim- 
que potest dicere : Quia Christi bonus odor sumus Deo, 
in Omni loco. Afferamus et ramos palmarum, qui manus 
victricis ornatus est, ut victricera gulae, irae, avaritiae, caetero- 
rumque vitiorum mentem semper geramus, semper hostibus 
cunctis existere fortiores curemus ; quatenus illorum in futuro 
mereamur esse consortes; de quibus ait in Apocalypsi sua 
Joannes : Stabant ante thronum in conspectu Agni, amicti 
stolis albis, et palmae in manibus eorum. Frondes quoque 
ligni nemorosi, hoc est reliquarum ornamenta virtutum; 
de quibus omnibus mystica nobis tabernacula facimus, cum 
bonis delectati operibus animum totum a mundanis abs- 
trahimus illecebris. 

Et egressvs est populmy et attulerunty §*c.] In domate dicit, 
in tecto domorum. Nam in Palaestina non habent culmina 
in domibus, sed aequales sunt domorum omnium summitates, 
superpositis trabibus ac tabulis. Unde in lege praeceptum 
est, ut quisque domum sedihcet novam, faciat luriculam in 
circuitu tecti, ne quis ex eo delapsus, periculum mortis 
incidat. Ita unusquisque nostrum egressus facit tabernacula 
in domate, id est, in tecto domus suae, cum habitaculum 
suae camis animo transcendens, affectus ejus noxios sedula 
supemae lucis ac libertatis meditatione calcaverit. Quod 
ipsum et in atriis nostris facimus, cum mente ad coelestia 
flagrante, quasi extra mundum consistimus, cujus mansionem 
nos ocius relinquere desideramus. Facimus et in atriis domus 
Dei, quando etsi necdum aulam supemae habitationis licet 
ingredi, in ejus tamen vicinia totam nostrae cogitationis 
memoriam sedemque collocamus. Facimus et in platea portae 

aquarum, cum dilatato cordQ nostro in via mandatorum Dei, 
sicut cervus desiderat ad fontes aquarum, ita desiderat anima 
nostra ad Deum vivum. Facimus et in platea portae Ephraim, 
hoc est, frugiferi sive crescentis, quando in eadem amplitudine 
liberi cordis ita proficimus, ut patefacta nobis a Domino 
porta justitiae, semper in illo crescamus in salutem, ac majori- 
bus per dies bonae actionis frugibus abundare mereamur. 

Legit autem in libro legis Dei, Quantum literae sensus 
patet, ipsa quidem scenopegia septem diebus agi solebant, id 
est, a quintadecima die mensis septimi lunae, usque ad vicesi- 
mam primam. Deinde octava die, hoc est vicesima secunda 
mensis, denuo collecta populi agebatur majori festivitate 
insignia. Scriptum namque est in Levitico : A quintodecimo 
die mensis septimi, quando congregaveritis omnes fructus 
terr» vestrae, celebrabitis ferias Domini septem diebus. De 
primo et die octavo erit sabbatum, id est, requies. Sumetisque 
Yobis die primo fructus arboris pulcherrimae, &c. Legit ergo 
Ezras septem diebus scenopegiorum populo in libro legis Dei ; 
quia nimirum haec est vera nostra in hac vita solennitas mentis, 
ut per dies singulos, id est, per omnia bona opera, quibus a 
Domino illustramur, legendis, audiendis, faciendis ejus sermo- 
nibus intento corde vacemus. Incipit autem haec solennitas 
a quintodecimo die mensis, quando luna nocte plenissima est, 
cum omnes mentis nostrae tenebrae clarissimo Christi lumine 
resolvuntur. Sequiturque eandem dies octavus sabbati, id est, 
requiei, videlicet tempore resurrectionis in vita futura ; cujus 
gaudiis interim in spe sublevamur, tunc in re ipsa perfruemur, 
cum exoptatissima ilia collecta, omnis sanctorum coetus, et 
angelorum scilicet et hominum, in conspectu sui Conditoris 
congregatus, et nunquam segregandus exultaverit. 

IN CAP. IX. 

Cap. XXVIII. Convenerunt filii Israel in jejurdo et 

seeds, ^c.] Notanda devotio correct! post captivitatem populi, 
ut completa rite solennitate, quae per legem Domini mandata 
est, una tantum intermisso die, mox in jejunio et in poeniten- 
tia ipsi sua sponte convenient; et quod diebus lectionum 
sanctarum ac laetitiae gerendum audierant, diligenter ex tem- 
pore gererent, separando scilicet seipsos et mente et corpore a 

consortio eorum qui alieni a Domino esse, et ab ejus 
cultura comprobantur ; ne rursus per societatem et exempla 
reproborum inciderent in mala captivitatis et aenimnae ; quae 
tamen vix post longa temporum sive seculorum volumina sese 
evasisse ceraebant. Et quid de his nobis mysticc tractandum, 
nisi ut talium exempla secuti, quicqiiid in publica synaxsi vel 
auditorio faciendum cognovimus, denuo mutua inter nos 
collatione tractemus; et qualiter singula haec castigatione 
cordis sive corporis nostri complere vaJeamus, solerti indagine 
perquiramus ? Quorum maxima probatur industria vitae cor- 
rections, dum subditur : , 

'Et comurrexerunt ad atandum^ et legerunt, ^c.] Quis enim 
non rairetur populum tarn eximiam habuisse curam pietatis, 
ut quater in die, hoc est primo mane, tertia hora, sexta 
et nona, quibus orationi sive psalmodiae vacandum erat, 
auditui se legis divinae contraderent, quo, innovata in Deum 
mente, purior ac devotior ad deprecandam ejus misericordiam 
rediret; sed et in nocte quater, excusso torpore somni, ad 
confitenda peccata sua et postulandam veniam exsurgerent. 
Quo exemplo reor in ecclesia morem inoluisse, ut per singulas 
diumae psalmodiae boras lectio una de veteri sive novo 
testamento cunctis audientibus ex corde dicatur ; et sic apos- 
tolicis sive propheticis confirmati verbis, ad instantiam oratio- 
nis genua flectant. Sed et horis nocturnis, cum a laboribus 
cessatur operum, liberas auditui lectionum divinarum aures 
accommodantur. 

Cap. XXIX. Et dixit Ezraa : Tu ipse, Domine^ aoltiSy ^c.] 
Quod supra dictum est. Quia confitebantur peccata sua et 
peccata patnim suorum ; plenius Ezra deprecante qualiter 
sit factum ostenditur. Quod vero in conclusione dicit. Super 
omnibus ergo his nos ipsi percutimus foedus et scribimus ; et 
signant principes nostri, Levitae nostri, et sacerdotes nostri, et 
caetera ; manifestius ostenditur, quanta gratia devotionis omnes 
eorum personae novum post festa scenopegia conventum 
fecerint, ut videlicet se tota intentione a scelerum contagiis 
expurgates, divino foederi conjungerent, ipsamque foederis 
sancti conditionem et sermone confirmarent et scripto, ac si 
ab impiorum consortio separati, securiorcs implerent opus, 
VOL. IX. D 

quod jamdudum cocpcrant ; id est, congruos factse urbis cives 
de numero piorum instituerent. 

IN CAP. X. 

Cap. XXX. Signatores auiem fuerunt Nehemias Athersata, 
^c.] Alia translatio habet, Nehemias, qui Athersatha; erat 
enim idem Nehemias binomius. Unde et singulariter sub- 
infertur, filius Hachelia; quod ipsum superius insinuatur 
apertius, cum dicitur : Dixit autem Nehemias, ipse est Ather- 
satha, et Ezras scriba, et Levitae interpretantes universo 
populo. Dies sanctificatus est Domino Deo nostro. 

Populi quoque terrcB, qui portant venalia^ Et nobis 
sabbatum est spirituale semper agendum, semper a servili 
opere, hoc est peccato feriandum, semper vacandum et viden- 
dum, quoniam Dominus ipse est Deus ; ut post tale sabbatum 
liberati a peccatis conscientiae, pervenire possimus ad sabba- 
tum futuratj in coelis gloriae. Sed quaerunt populi terrae 
nostrum profanare sabbatum, venalia nobis quaeque inferendo 
in die sanctificata; quia spiritus immundi satagunt nostri 
munditiam cordis commaculare, et accepto pretio consensus 
nostri vitiorum nobis illecebras ingerere, quo diem maximae 
sanctificationis inquinent ; id est, lucem piae cogitationis sive 
actionis nostrae immissis erroribus obnubilent. Sed hujus- 
modi mercatum nos clausi miuris nostrae lurbis, hoc est vitae 
custodia perfections prorsus vitare debemus. 

Et statuemua super nos praceptay ^c.] Cuncta haec quae 
hoc capitulo continentur, ad curam domus Domini et minis- 
trorum ac ministeriorum ejus pertinent. Optimusque ordo 
religiosae conversationis, et nobis quoque spiritualiter nunc 
imitandus, ut primo semetipsos iilii transmigrationis ab in- 
quinationibus gentium castigaverint ; deinde observatione 
sabbati, quae inter prima legis mandata eminebat, sanctihcati 
sint ; ac sic de caetero omnem curam agendi, ad obsequium 
divini cultus converterint. Primo namque nos a malis emun- 
dari, et sic bonis necesse est actibus adomari. Longum autem 
satis est, singula haec allegorice, quo ordine nobis spiritualiter 
erga cultum Domini sint agenda, disserere, et hoc magis in 
ipso legis volumine faciendum. 

IN CAP. XL 

Cap. XXXI. Habitaverunt autem principes populi in Hierusa^ 
letn^ Nunc completa eat dispositio, quae mox facta civi- 
tate erat inchoata ; sed usque ad hoc tempus nequibat termi- 
nari, priusquam recensito populi numero, et expletis solenniis 
septimi mensis, qui videlicet in ipsa sancta civitate, qui et aliis 
in urbibus habitare deberent. Congruit autem figiiris sacra- 
mentorum^ quod principes populi in Hierusalem habitasse re- 
feruntur. Decet namque praesules sanctae ecclesiae, quantum 
culmine potentiae plebem transcendunt, tantum earn et vitae 
mentis transcendere. Civitates quippe Israel rebquae devotam 
plebis Dei conversationem designant. Porro habitatio Hiero- 
solymorum, eorum specialiter actus figurat, qui, superato jam 
certamine vitiorum, libera mente vision! supernae pacis appro- 
pinquant, juxta illud Psalmistae : Diligit Dominus portas Sion 
super omnia tabemacula Jacob. Unde etiam consequenter de- 
cima pars plebis in Hierusalem habitationem sorte electa sus- 
cepit, reliquae vero novem suis in urbibus resident ; quia nimi- 
rum perfectorum est, eorum videUcet qui praecepta Decalogi 
ad integrum in Dei et proximi dilectione custodiunt, arcanis 
coelestibus mente proximare, atque (ut ita dixerim) summae 
pacem beatitudinis inter turbines vitae labentis imitari. 
Quamvis et illis qui generalia Dei mandata servant, intrandi 
ad vitam aetemam janua pateat ; juxta quod Dominus in 
evangebo interroganti se diviti declarat. Tales namque quasi 
in civitatibus sibi a Domino traditis commorantur ; quia in 
custodia divinae legis sese ab insidiis hostis antiqui munire 
solerter invigilant. Qui vero perfecti esse volentes, omnibus 
suis venditis, atque in eleemosynas pauperum distributis, sic 
Dominum sequuntur, hi velut in arce Hierusalem et proximi, 
templo Dei atque arcae testament! inhabitant; quia gratiae 
Conditoris sui sublimius appropiant. Bene dicitur, quia non 
eis humanae providentia electionis, sed proventu sortis conti- 
gerit habitatio sanctae civitatis, sicut et caeterarum possessio 
civitatum temporibus Josue sorte data est filiis Israel ; quia 
nimirum et parva parvi et magna bona magni, non sui Uber- 

fate, vel industria arbitrii, sed occulti judicis ac largitoris 
niunere percipiunt. 

Benedixit autem popultis rim, Et nos sublimem vitam 
electorum, quam sequi imitando non possumus, congaudendo 
ac venerando nostram facere debemus. Notandum autem 
juxta fidem sacrae historiae, quia non alii erant qui in Hieru- 
salem habitasse dicuntiir, quam de tribu Juda et Benjamin, 
et Levitae. Sequitur enim manifeste : 

Habitavit autem unusquisque in possessione sua, Quibus 

verbis aperte docetur, quod universus Israel, id est, decern 
tribus auis in urbibus habitabant, in quibus etiam sacerdotes 
et Levitae decretam sibi ex lege portionem tenebant. De 
tribu autem Juda et Benjamin quoscunque sors eligebat, 
habitabant in Hierusalem, simul et de sacerdotali ac Levitica 
tribu. Tribus namque Benjamin ibi antiquitus manebat; 
quoniam huic ci vitas ilia sorte provenit. Tribus autem Juda 
ibidem intravit a temporibus David, cum earn illo totius 
Israelitici regni metropolim fecit. Quibus et Levi tribus 
addita est, ex quo ibidem area testamenti adducta, et altare 
ac templum Dei constructum est. Vide enim sequentia libri 
hujus, et invenies, quia de his solummodo tribus tribubus habi- 
tatores Hierusalem computat, quorum etiam summam subti- 
liter omnium annectit ; expleto autem horum catalogo, curavit 
adhuc adjungere scriptura, quibus in urbibus caetera pars 
eanmdem tribuum habitaverit. Nam sequitur : 

De filiis Juda habitaverunt in Cariatharbe^ §-c.] Bersabee 
etenim ad australem plagam erat terminus tribus Juda, vallis 
autem filiorum Ennon ad aquilonem juxta Hierusalem ad 
orientem. Deinde et iiliorum Benjamin civitates simili 
ordine replicantur. Quodque illis enumeratis adjungitur : 

Et de Levitis portiones Juda et Benjamin,'] Significat, quod 
in possessionem filiorum Juda et Benjamin, Levitae sorteni 
juxta decretum legis acceperint. Haec de historia paucis 
dicta sint. De quibus omnibus si quid etiam allegoricum, 
et nostris actibus accommodum audire sensum delectat; Juda 
interpretatur confitens, Benjamin filius dexterae, Levi assump- 
tus. Quorum omnium tribus partim in Hierusalem, partim 
in subjectis civitatibus a Deo sibi datis inhabitant, quia multi 
ac diversi sunt profectus fidelium, pro quibus et multae maa- 

siones in domo Patris in coelis, ut supra docuimus. Alii 
generalia Dei praecepta servare contenti sunt ; non occidere, 
non adulterare, non facere furtum, non falsum testimonium 
contra proximum loqui; honorare patrem et matrem^ et 
diligere proximos tanquam seipsos. Alii arctiorem vitae per- 
fectae viam apprehendere conantur, qui tamen omnes pro 
sua quisque vocatione gratiam Conditoris sui laudat et con- 
fitetur, filiique sunt regni perennis^ quod est in dextera ejus ; 
atque ab illo assumuntur in vitam, cum venerit articulus 
discriminis illius ; in quo duo erunt in agro^ unus assumetur^ 
et unus relinquetur ; duae molentes in mola, una assumetur, 
et una relinquetur. 


IN CAP. XII. 

Hi sunt autem sacerdoies et LevitcSy ^.] Hie principes 
sacerdotum una cum fratribus suis, id est minoribus sacer* 
dotibus^ ac Levitae describuntur, illi qui cum Zorobabel et 
Josue filio Josedec de Babylonia captivitate ascenderunt. 
Quibus explicatis adjunguntur et illi, qui ex eo tempore in 
principatum sacerdotii sibimet invicem usque ad initium 
regni Macedonum successerunt. Sequitur enim : 

Cap. xxxii. Josue autem genuit Joacimy §-c.] Denique 
Jedduam, qui ultime in his positus, scribit Josephus, tempo- 
ribus Alexandri Magni fuisse principem sacerdotum, occur- 
rentemque ei cum fratribus suis, humiliter ab eo atque hono- 
rifice susceptum. Quern quidem ille Jaddum nominat, ct 
esse dicit patrem Oniae sacerdotis magni, de quo in Macha- 
baeorum libro scribitur ; non quod hujus conditor libri Nehe- 
mias ad ilia usque tempora vivere in came potuerit, sed quia 
infantiam ejus noverit, qui tamen post longo tempore mortis 
ejus ad gradum sacerdotii pervenire potuerit. Nam et in 
fine hujus libelli hliomm Joiada, filii Eliasib mentio est, quod 
unus ex eis gener fuerit Sanaballat Horonitis, cujus quidem 
generi nomen tacetur. Sed quia Joiada idem avus est Jed- 
duae, constat generum, de quo sermo est, aut verum patrem 
ejusdem Jedduae, aut patmum fuisse, ideoque ilium, super- 
stite adhuc Nehemia, nasci potuisse. 

In diebus autem Joacim erant sacerdotesy ^c.] Descripta 
autem successione principum sacerdotum, additur etiam cata- 

logus minorum sacerdotum ac Levitarum, qui illorum fuere 
temporibus ; ut scire possimus^ qui, aggregate in Hierusalem 
civium numero copioso, sacerdotum quoque ac Levitarum 
coetus fuerit eximius ac nobilissimus, qui ad ministeria templi 
et altaris, ad confitendum et laudandum Deum, ad custo* 
diam ejusdem templi et civitatis, ad erudiendam plebem suffi- 
cerent. Neque absque mysterii sacratioris intelligentia fac- 
tum est, quod resedificata civitas Hierusalem tantam civium 
copiam in omni gradu et online meruit, quantam insistente 
ac destruente hoste nunquam perdidisse legitur. Sic etenim 
saepe sancta ecclesia ex detrimentis suis majora recepit incre- 
menta, cum uno per incuriam lapso in peccatum, plures 
exemplo ejus territi, ad persistendum in castitate fidei fiunt 
cautiores. Saepe idem ipsi qui peccaverunt, majores post 
actam poenitentiam bonorum operum fructus ferre incipiunt, 
quam ante incursum peccati ferre consuerant. Saepe ab haere- 
ticis ecclesia vastata, postquam instantia catholicorum doc- 
torum lucem veritatis recepit, plures ad cognoscendam tuen- 
damque rationem recuperantes, ejusdem veritatis filios pro- 
creavit. Neque enim unquam beati patres Athanasius, 
Ambrosius, Hilarius, Augustinus, et caeteri tales, tot et tarn 
magnificos in sanctam scripturam tractatus conderent, si non 
contra fidem rectam tarn multifarius haereticorum fuisset 
error ortus, Sed dum haeretici mendacium suum testimoniis 
scripturarum astruere nitebantur, coacti sunt partes econtra- 
rio earundem scripturarum illos auctoritate refellere, et harum 
dicta quomodo sint recte intelligenda disserere. Quae nos 
hodie eorum scripta legentes, quasi ad portas et vestibula 
sanctae civitatis ac templi custodes vigilantiores, quasi ad 
officium altaris et hostiarum Domini copiosiores accipimus 
ministros ; quia per illorum sermones ad custodiam fidei, et 
bonae actionis ad serviendum intentius divinae obtutibus 
majestatis erudimur. Potest hoc etiam de persecutione gen- 
tilium, qua ecclesia sancta creberrime concussa est, mystice 
accipi ; quae occasione quidem martyrum videbatur funditus 
esse delenda, sed eis in occulto coronatis melius constme- 
batur. Quorum etiam post mortem clarescentibus miraculis, 
major ad confessionem fidei populus confiuebat, donee apex 
quoque ipse mundani imperii jugo Christi suavissimo collum 

subdere consensit^ ut status sanctae civitatis, id est ecclesiae 
Christi, qui diutius a regibus fuerat impugnatus incredulis^ 
denuo credentium regum et principum seculi adjuvaretur 
et propagaretur instantia ; quomodo civitatem Hierosolymam 
reges quidem Chaldseorum, qui interpretantur feroces, vel 
quasi dasmonia subverterunt, sed reges Persarum, qui inter- 
pretari dicuntur tentati^ arnica provisione restaurant, et honore 
debito exaltant. 

Cap. XXXIII. In dedicatione autem muri Hierusalem, §t.] 
Jamdudum aedificata erat civitas, sed non decebat earn dedi- 
can, priusquam habitatoribus aggregatis, et ministri templo 
idonei, et portis ac vestibulis essent custodes deputati. Facta 
autem civitas sancta dedicatur, cum, complete in fine seculi 
numero electorum, ecclesia imiversaliter in coelis ad visionem 
sui Conditoris introducitur. Cujus vitae desideriis, quoties 
in hac vita sustollimur, quasi de figura civitatis nostrae dedi- 
catione laetamur. Unde et bifarie haec eadem dedicatio potest 
per significationem accipi; interim videlicet in spe deside- 
rantium ac mundantium oculos cordis, quibus Deum videre 
valeant ; tunc vero in re ipsa fruentium divina visione beato- 
rum hominum in corporibus spiritualibus inter angelicorum 
agmina spirituum. 

Requisierunt Levitas de omnibus locis suis^ ^c.] Requiruntur 
et Levitae spirituales, hoc est assumpti in sortem regni 
de omnibus locis-suis, quando mittet Filius hominis angelos 
suos, et congregabit electos suos a quatuor ventis, a summo 
terrae usque ad summum coeli. Faciuntque illi dedicationem 
in laetitia, cantico, gratiarum actione ; atque in organis musi- 
corum variis, cum in perceptione aeternae vitae invicem gaude- 
bunt, gratias agentes ei, cujus dono illam intrare civitatem 
meruerunt. Cymbala autem, psalteria, et citharse, ipsa possunt 
corpora sanctorum jam tunc immortalia intelligi, in quibus sua- 
vissimos laudationis suae sonos sunt Domino reddituri. Sed in 
praesenti vita Levitae congregantur in Hierusalem, cum me- 
moria supemae pacis fideles accensi, totam in ea suae mentis 
delectationem coUocant, ac de ea quam se percepturos sperant 
aetema in coelis haereditate; et si necdum queunt intuendo, 
saltern desiderando laetantur, juxtaillud psalmistae : Laetamini, 
justi, in Domino, etconhtemini memoriae sanctificationis ejus. 

Faciunt enim dedicationem in cantico et gratianim actione, 
cum laetante in Domino mente, quicquid in mundo sive 
adversi sive prosperi occurrit, excipiunt, Faciunt et in 
cymbalis, psalteriis, et citharis^ cum etiam gratos bonorum 
SODOS operum ad aures faciunt sui Conditoris ascendere, cum 
his quoque corda proximorum ad amorem ejusdem Conditoris 
ac Salvatoris accendunt. 

Congregati sunt ergo filii cardorum, §-c.] Filii cantorum sunt 
imitatores eorum, qui devota atque hilari mente Domino 
famulari^ vel etiam verbum ejus aliis prsedicando resonare 
studuerunt; qui sibi villas in circuitu Hierusalem faciimt^ 
cum vicinia supemae patriae sublimi corde inhabitant, dicentes : 
Nostra autem conversatio in coelis est. Faciunt autem easdem 
villas in campestribus circa Hierusalem, cum tanto magis 
se dilatato in Deum corde humiliant, quanto suavius gloriam 
sublimitatis ejus gustando contingunt ; qui videlicet omnes, et 
nunc profectibus bonorum operum, virtutum coelestem con- 
gregantur ad patriam, et ipso tempore dedicationis, hoc est 
perpetuae remunerationis ibidem pariter inveniuntur* 

Ei mundati surd sacer dotes et Levitts^ ^e.] Justus omnimode 
ordo, ut qui populum mundare desiderant doctores ac prae- 
sules, prius ipsi mundentur ; primo corpus suum castigent, et 
servituti subjiciant, ne forte aliis praedicantes, ipsi reprobi 
inveniantur. Mundati sunt autem sacerdotes et Levitae ora- 
tionibus et oblationibus victimarum, simul et ab uxoribus 
continendo, mundaverunt populum, eandem continentiam 
praedicando. Mundaverunt et portas et murum cum tibiis 
et canticis psalmorum, comitante ipso populo circumeundo. 
Mundaverunt pariter una secum populum, portas, et murum, 
expleto circuitu victimas magnas pro statu civium, simul 
et civitatis ofFerrendo. Sed et nunc hi qui sacro ducatu 
plebibus praesunt, et assumpti sunt a Domino in ministerium 
spirituale, quo majorem nostrae dedicationis, quae est in 
resurrectione futura, memoriam gerunt, eo instantius et se- 
ipsos et sibi commissos quosque mundare ac sanctificare 
contendunt ; ne quis forte in sordido mentis habitu inventus, 
a communi sanctae solennitatis jucunditate foras ejiciatur, 
vinctisque manibus ac pedibus in tenebras exteriores mittatur. 
. Ascendere autem feci principes Juda super mummy §■£:.] 

Principes Juda^ id est, confessionis sive laudis, profectiores 
sunt quique sanctae ecclesiae doctores, qui in dedicatione 
civitatis super murum ascendunt ; quia ubi tempus retributio- 
nis apparuerit^ generalem sanctae ecclesiae conversationem 
altius vivendo transcendisse prdbabuntur. Hi sunt namque 
de quibus eidem ecclesiae Dominus per prophetam poUicetur, 
dicens : Super muros tuos constitui custodes. Unde justum 
est, ut qui nunc mums sanctae ecclesiae vice vigilum prselati 
sunt^ tunc quoque eisdem gloria remunerationis praemineant. 
Ubi duo magni laudantium chori statu untur, quia de utroque 
populo^ Judaeomm scilicet et gentium, qui superaa in patria 
Deum collaudant, adveniunt. Quod etiam in hac vita quo- 
tidie geri doctus quisque cognoscit. Qui videlicet chori eunt 
ad dextram super mumm, quia justi ad vitam aeternam recte 
conversando, et semper in praesenti festinant, et in futuro 
perveniunt. Eunt ad portam sterquilinii, in praesenti qui- 
dem ut spurcitiam peccatomm de ecclesia correctius vivendo, 
et errantes corrigendo expurgent. In futuro autem, ut eos 
qui corrigi noluemnt, judiciaria potestate de civitate Domini, 
hoc est ab ingressu patriae coelestis expellant. Vel certe 
chori laudantium ad dexteram eunt super mumm ad portam 
sterquilinii, dum eos laude dignos praedicant, qui omnem 
immunditiam de ecclesia praedicando, arguendo, excommuni- 
cando, anathematizando eliminare curabant. 

Et de film sacerdotum in tubisy ZachartaSy In hac qui- 
dem vita filii sacerdotum, in dedicatione civitatis Dei tubis 
canunt, quoniam ad memoriam patriae coelestis corda audito- 
mm praedicando succendunt, et hoc in vasis cantici David 
viri Dei, quando non sensu vel desideriis innitentes, sed 
patmm ac prophetamm per omnia vitam sequentes, doctrina, 
verbo praedicationis insistunt. Quos Ezras scriba legis Dei 
antecedit ad portam fontis, dum in omnibus quae agunt verba 
sacrae scripturae prae oculis habent, quibus perducentibus ad 
ingressum vitae aeteraae perveniant. De quo dicit psalmista 
Domino : Inebriabuntur ab ubertate domus tuae, et torreiite 
voluptatis tuae potabis eos, quoniam apud te est fons vitae. 

Et contra eos ascendei'unt in gradibus civitatis Davidy ^c.] 
Supra, cum civitas aedificaretur, dictum est ; Quia qui portam 
fontis aedificarent, ipsi mensuram sui operis usque ad gradus 

qui descendunt de civitate David, perduxerint, Ibi ergo 
descensio graduum, cum aedificaretur ; hie vero cum dedicare- 
tur civitas, ascensio nominatur; sicut etiam ibi labor et 
certamen cum hoste gerebatur, hie devicto hoste laetitia cele- 
bratur, quia nimirum sancti omnes, qui in praesenti humi- 
liantur sub potenti manu Dei, in future exaltabuntur ab ipso. 
Qui nunc muros ecclesiae in terra de vivis lapidibus, videlicet 
sanctis animabus, in afflictione et periculis, in vigiliis multis 
aedificant, tunc complete eodem aedificio, et in regno ccelorum 
sublevato, ipsi gaudentes ad contemplandam ejus claritatem 
ascendunt. Domus autem David, id est, manu fortis et 
desiderabilis, omnes sunt justi, qui gratia sui Conditoris 
impleri, et inhabitari solent ab ipso. Ascenduntque filii 
sacerdotum super domum David, dum sancti praedicatores 
sive martyres, sicut nunc generalem justorum vitam, vel 
ministerio verbi, vel agone martyrii transeunt ; ita tunc gene- 
ralia eorum praemia sublimioris dona remunerationis ante- 
cedunt. Quibus apte convenit ilia iidelium servorum para- 
bola, quorum imi dicenti, Domine, mna tua decern mnas 
acquisivit; ait idem Dominus, Euge, serve bone, quia in 
medico fidelis fuisti, eris potestatem habens super decern 
civitates. Alteri idem dicenti, Domine, mna tua fecit quin- 
que mnas ; et, Tu, inquit, esto super quinque civitates. Quan- 
tos enim nunc quisque verbo vel exemplo suo erudit ad 
vitam, pro tantis tunc in perceptione vitae gloriosior apparens 
honorificabitur. Perveniunt quoque sacerdotes usque ad 
portam aquarum ad orientem, quando hi qui in hac vita, 
quemadmodum desiderat cervus ad fontes aquarum, ita desi- 
deraverunt apparere ante faciem Dei, ad affectum ipsiua 
desiderii pertingunt, ortumque Solis Justitiae sine occasu 
videre merentur. Quod autem dicitur, Et contra eos ascen- 
derunt ; non contrarietatem distantiae, sed occursum significat 
consonantiae, qua electi et in hac vita semel alterutrum ad 
amorem sui Auctoris accendunt, et in ilia perfectius eum 
in sua invicem beatitudine congaudentes, semper absque 
fastidio laudant, juxta exemplum Seraphin, qui propheta 
teste, alter ad alterutrum clamantes, socia Sanctam Trinitatem 
exultatione concelebrant. 

Et cJwrua secundus gratias referentium ibat ex adversOy ^c.] 

Longum est de singulis portis sive turribus specialiter disse- 
rere; tan turn dixisse sufficiat, quia qui portas^ turres, et 
murum civitatis in magno labore, aerunina, fame, frigore, 
vigiliis diurnis, nocturnis quoque, repugnante indefesso hoste 
atque insidiante perfecerunt, tunc repulse et confuso hoste per 
ejusdem civitatis portas, turres, et aediticia deambulantes, 
in canticis et hymnis, in psalteriis, cymbalis, citharis, in tubis 
et gratiarum actione, una cum ipsis qui auctores opens 
et doctores legis Dei fuere, magistris collaetantur. Quod 
eodem ordine etiam in spirituali aedificio fieri, nulli dubium est. 
Cum instante tempore ultimae retributionis, quasi diu de- 
siderata dedicatione civitatis Dei, fides aeterna pro operibus 
suis praemia consequitur; quando velut Nehemias et Ezras, 
caeterique sacerdotes et Levitae, suos singuli operarios pro- 
ducentes, cuncti fidelium populorum magistri, suos quique, 
quos Domino acquisierunt auditores, ad moenia patriae coeles- 
tis introducunt. Tunc inter alia sanctae moenia civitatis, 
etiam super turrim furnorum, in cujus pridem structura 
desudabant, Nehemias cum choro laudantium incedit, cum 
magistri veritatis de sublimibus eorum, quos docuere, praemiis 
laetantur. Si enim panes fomacei, qui in abdito coquuntur, 
intemam mentis fidelium devotionem, quae caritatis est igne 
confirmata, significant ; unde et tales in sacrificium Domini 
per legem jubebantur offerri, qui per fumos, in quibus iidera 
panes coquantur, aptius quam ipsa illorum corda, quae flamma 
amoris intimi semper ardere, et virtutum facta sive verba 
solent procreare, figurantur. De quibus pulchre propheta 
dicit: Dominus tuus est ignis in Sion, et caminus ejus 
in Hierusalem. Et Lucas ipse de se : Nonne cor nostrum 
ardens erat in nobis, cum loqueretur in via, et aperiret nobis 
scripturas ? Et contra, reproborum corda et ipsa ardent, sed 
igne scelerum. Unde alius propheta de illis : Omnes, inquit, 
adulterantes velut clibanus corda eorum. Structores ergo 
sanctae civitatis, inter alia turrem furnorum aedificant, cum 
doctores auditorum suorum corda in fide et opere veritatis 
instituunt, quo digni fiant ad majora Spiritus dona percipienda, 
novasque quotidie virtutum dapes in gaudium populi Dei 
proferendas. Gaudentes vero, et Domino laudem canentes, 
super turrim furnorum in die dedicationis Hierosolymorum 

inceduDt^ cum In tempore futurae retributionis de illorum 
quos vitae magisteriis instituere gloria, aetema beatitudine 
congaudent. Fumi itaque sunt corda electorum, in quibus 
caritas diffunditur per Spiritum Sanctum, qui datus est illis. 
Turris autem furnorum, ipsa est sublimitas et custodia bono- 
rum operum; quae eadem corda, ne a malignis spiritibus 
possint laedi, ne flamma virtutum, veuto elationis inflari vel 
turban valeant, circumspecta semper necesse est cautela et 
sollicitudine muniri. 

Et steterunt duo chori laudardvam in domo Deiy ^c.] Prae- 
ambulantes moenibus et hortis civitatis, in carmine laetitiae, et 
organis musicorum, redeunt ad templum Domini; ut ibi 
quoque stantes, laudem Domino consonantibus tubis refe- 
rant, ibi oblatis victimis vota dedicationis impleant. Ipsam 
autem unam eandemque futurae vitae patriam mystice domua 
Domini, quam et civitas Domini designat, sicut et praesens 
ecclesia consuete in scripturis et domus Christi appellatur, et 
civitas. Verum distat, quod aedificia civitatis in carminibus 
gratiarum et organis ascendisse laudantes; in domo autem 
Dei stantes laudasse, et dare cecinisse perhibentur. Ascen- 
dunt namque electi moenia civitatis, quae fecerunt cum gaudia 
supernae patriae, quae ipsi instantia bonorum operum sua 
fecerunt, introeunt. Cernunt diversitatem portarum, et tur- 
rium et aedificiorum celsitudinem, cum introeuntes in domum 
Patris, multarum inibi mansionum differentiam pro diversis 
hominum mentis con tern plantur. Stant autem in domo Dei, 
et clarius canunt, cum in suas singuli mansiones recepti, in 
perpetua sui Conditoris visione stabili habitatione perseve- 
rant, ejusque laudes in seculum Dei voce indivisa concele- 
brant. Ubi duo erunt chori laudantium, vel de utroque vide- 
licet populo, ut supra interpretati sumus, connexi, atque in 
unam divinae laudis modulationem copulati ; vel de angelis et 
hominibus facti, completa promissione Dominica, qua dicitur, 
quod erunt homines aequales angelis Dei. Sed et in hac vita 
ascendunt in civitatem Domini justi cum hymnis dedicationis, 
quando in memoriam futurae remunerationis toto corde inhi- 
antes, in bonis quotidie operibus magis magisque proficiunt, 
juxta illud Psalmistae: Ascensus in corde suo disposuit in 
valle lachrymarum. Et iterum : Beati iinmaculati in via, qui 


Digitized by LjOOqIc 



45 


IN NEHEMIAM 3 CAP. XII. 

ambulant in lege Domini. Ecce enim et immaculatos dicit 
in via ambulantes in lege Domini, quia sic nimirum acceptam 
cordis et opens innocentiam tenent, ut super ad altiora cres- 
cere virtutum merita contendant. Stant autem in domo Do- 
mini cum laudibus, quia in ipso bonorum operum profectu 
indefessi perseverant, juxta illud beati Eliae : Vivit Dominus, 
in cujus conspectu sto, id est, in cujus complenda voluntate 
indefatigabili mente permaneo. Bene autem sequitur : 

Et immolaverunt in die ilia victimas magnaSy ^c.] In die 
namque ilia perpetuae lucis (de qua dixit Zacharias : Et erit 
dies una, quae nota est Domino non dies, neque nox : hoc est 
a labentium temporum consuetudine remota) magnas Domino 
victimas electi immolant, illas videlicet quas in spe futurorum 
degustans Psalmista dicebat: Dirupisti vincula mea, tibi 
sacrificabo hostiam laudis. Qui bene etiam, ubi hanc se 
hostiam sacrificaturum speraret, ostendit, cum protinus ad- 
jungit : Vota mea Domino reddam in atriis domus Domini, 
in conspectu omnis populi ejus in medio tui, Hierusalem. 
In medio quippe Hierusalem vota Deo in conspectu omnis 
populi ejus, reddimus, cum in coelesti patria omni sancto- 
rum multitudine congregata, eas pro quibus in praesenti gemi- 
mus, quasque gratiarum quotidiano desiderio sitimus, laudes 
ei offerimus. 

Deus emm latificaverat eos UBtitia magna^ ^c.] Haec ad 
aedificationem sanctae civitatis illius quae est in futuro, vera- 
citer pertinent, in qua Deus est rex ille, qui sua praesentia 
suos cives laetificat, magna utique laetitia; unde et eodem 
nato in came Rege, pastoribus apparens angelus aiebat : Ecce 
enim evangelizo vobis gaudium magnum, quod erit omni 
populo. Ad distinctionem nimirum humani gaudii, quod et 
parvum et transitorium est ; et ideo sapientibus nihHi pen- 
dendum. Bene autem in ilia quam Deus suse civitati tribuit 
laetitia, uxores quoque civium, simul et liberi gavisi esse refe- 
runtur; quia tempore resurrectionis non solum illi qui vel 
evangelizando verbum, vel fortiter in operibus fidei persis- 
tendo ecclesiam aedificaverant, fructum sui magni laboris 
accipiunt magnum ; sed et infirmiores quique ejusdem fidei 
consortes, una eademque cum eis vitae aeteraae perceptione 
laetantur. Benedixit enim omnibus timentibus se Dominus, 

pusillis cum mjijoribus. Potest hacc dedicatio etiam in hac 
vita typice, in quibiisdam electis apte intelligi, qui purificato 
cordis oculo, ea quae in future cuncta perceptura est ecclesia, 
nonnulla ex parte gaudia contemplari merentur, ut Esaias, 
Ezechiel, Daniel, caeterique prophetae ; ut apostoli, qui clari- 
ficatum in monte sancto Dominum videre gaudebant; ut 
Paul us, qui in paradisum atque in tertium rapi coelum me- 
ruit ; ut in Apocalypsi sua Joannes, qui universi quo altius 
edita supemae civitatis ingrediebantur, eo clarius laudes Do- 
mini canere, ac victimas illi bonorum operum maximas semper 
immolare curabant. 

Recenmerunt quoque in die ilia viros super gazophylacia the- 
savriy Gaudentibus universis de aedificatione ac dedica- 
tione civitatis, procuratum est omni instantia, ut cultus in ea 
religionis, qui per caerimonias, maxime doctrinam et ofBcia 
sacerdotum, Levitarum, cantorum et janitorum erat institutus, 
servaretur et cresceret. Ideoque statuti sunt viri strenui, qui 
collatam a populo pecuniam diligenter in aerarium templi col- 
ligerent et custodirent, propter usum eorundem ministrorura 
templi et altaris ; primitias quoque frugum, ac decimas, et 
vinum et libamina, quae ad templum deferebantur, sedula 
cura conservarent ; quatenus abundante copia eorum quae vel 
Domino essent offerenda, vel ex quibus ipsi ministri Domini 
vivere possent, libentius eorundem ministrorum multitude in 
Hieru Salem sibi mansionem facere consentiret, a quibus 
conflua turba populi doceri, simul et sanctificari deberet. 

Quia hetatus est Juda in sacerdotibus et Levitis astantibus^ 
Ilia erat causa, ut populus sacerdotes et Levitas, caete- 
rosque sanctorum ministros in Hierusalem habitare diligeret ; 
quia laetatus est in bonis eorum operibus, quorum instantia 
Deo devota, et ipse populus correctus ab erroribus, et civitas 
erat exstructa, ac magna cum laude laetitiae dedicata. Hujus 
autem capituli nobis expositio allegorica in promptu est ; quia 
Dominus statuit eos, qui evangelium annuntiant> de evangelio 
vivere. Sed vae illis sacerdotibus ac ministris sanctorum, 
qui sumptus quidem cum gaudio debitos sumere a populo 
delectantur, sed nil pro ejusdem populi student salute labo- 
rare, non aliquid sacri ducatus ei recte vivendo praebere, non 
de suavitate regni coelestis ei quippiam dulce praedicaudo 

canere, sed nec januam ei supemae civitatis aperire, munici- 
patum in coelis habendo^ verum potius occludere perverse 
agendo probantur. In quorum operibus nequaquam con-» 
fidens^ sive laudans Dominum populus laetari^ sed multo 
magis cogitur affligi. Notandum sane, quod Judas, qui 
supra in aedidcatione civitatis, quasi desperans loquebatur : 
Debilitata est fortitudo portantis, et humus nimia est, et nos 
non poterimus aedificare murum, et caetera illius loci ; jam 
nunc receperat fortitudinem et mentis et corporis ad expor- 
tandam humum, quae impediebat ad aedificandum murum 
qui ceciderat, ad superandas hostimn insidias quae immine- 
bant. Ideoque merito laetatur in sacerdotibus et Levitis, 
cantoribus et janitoribus, quorum labore et exhortatione tan- 
tum periculum afflictionis evasit, tamque magnam recuperatae 
gloriam prosperitatis invenit. Et tu ergo si humo vitiorum 
cor tuum praegravari, ne in eo civitatem divina inhabitatione 
dignam aedificare valeas, si te ab expurgandis vitiorum rude- 
ribus, ab aedificandis virtutum moenibus, hostem malignum 
retrahere velle perspexeris, audi consolationem et consilia 
sacerdotum ; auscultandis et custodiendis divinis lectionibus 
assiduus esto ; sicque stes, ut habitaculum praetorii tui, ex- 
pulsis daemonum insidiis, Deus victor, quasi suam civitatem 
sanctificaturus, et mansionem apud te facturus introeat. 

Et sanctificabard Levitas^ ^c.] Populus sanctificabat Levi- 
tas, decimas eis dando, quasi sanctis Dei; et ipsi Levitae 
sanctibcabant sacerdotes, decimam eis partem, quasi subli- 
mioribus de suis offerendo decimis. 

IN CAP. XIII. 

In die autem iUo lectum est in volumine Moysi^ ffcJ] Constat 
Moabitas et Ammonitas, quia de incesto nati sunt, haereti- 
corum figuram tenere, quorum auctores, dum doctrinam pa- 
trum, de qua ipsi eruditi sunt, male intelligendo corrumpunt, 
quasi filiae Loth semine patemo furtim et in tenebris, et non 
legitime utontur ; ideoque talium proles, hoc est sectatores 
haeresum, nuUam unquam in ecclesia Domini partem habere 
queant. Nam quicunque ex his corriguntur, jam non erunt 
talium soboles genitricum. Occurrerunt autem filiis Israel, 
egredientibus ex ^gypto, cum pane et aqua, si ipsi bene 

viventes, ct catholica in pace versantes, solatium verbi Dei 
conferrent eis, qui nuper a servitio peccatorum per aquam 
baptismi et per fluctus maris eruti, ad libertatem patriae 
ccelestis anhelant; quomodo fecit Bercellai Galaadites, qui 
fugienti David et exercitui ejus a facie Absalon, cum alimentis 
occurrit, quo eos refocillando adjutos, adversus tyrannidem 
novam filii regis redderet fortiores ; illos nimirum significans, 
qui dispersam ab haereticis ecclesiam subsidiis verbi coelestis 
confortare, atque ad debellandam eorum insaniam curant ani- 
mare. At dum iidem haeretici, neophytos et suis primatibus^ 
et ostensis aliorum exemplis, sive verbis malignis perdere 
nituntur, quasi nati de incesto populi egressum ex ^gypto 
Israel, et suis armis, et Balaam arioli, qui interpretatur vani- 
tas populi maledicti, atque consiliis impugnant infandis. 
Sed et Deus maledictionem Balaam convertit in benedic- 
tionem populi sui, et eum ab armis inimicarum gentium 
munivit; quoniam diligentibus Deum omnia cooperantur in 
bonum. 

Cap. XXXIV. Factum est autem cum audissent legemy ^c.] 
Audita lege de duabus inimicis gentibus anathematizandis, 
mox omnem alienigenam a se populus fidelis separavit ; quia 
sic necesse est, nos auditui veritatis intendere, ut cum ab 
uno quolibet vitio lectione divina probibemur, continue non 
illud solummodo, de quo sermo forte incurrerit, sed omne 
quicquid in nobis vitii sordidatis deprehendimus, ab actione 
simul et nostra conscientia repurgemus. 

Fecit ergo sibi gazophylacium grandcy ^c.] Haec sententia, 
qua se in Hierusalem non fuisse scribit Nehemias, non ad 
ea quae supra hucusque narraverat, sed ad praesentem tantum- 
modo locum pertinere videtur ; superiora enim, tempore illo 
quo urbs aedificata ac dedicata est, gesta vel dicta videntur, 
quando adhuc Nehemias Hierosolymis morabatur; quibus 
strenue completis rediit ad regem, illoque absente fecit 
Eliasib grande gazophylacium, in quo reponerentur ea quae 
vel in ministerium domus Domini, vel in usus ministrantium 
necessaria erant. Qui etiam quaedam illicita in gazophylacio 
domus Domini ponere non timuit ; quia reversus Hierosoly- 
mam Nehemias, mox ea turbare studuit. Nam sequitur : 

Cap. XXXV. Et vent in Hierusalemy et intellexi malumy 

Legimus supn^ Tobiam servum esse Ammonitem, inimicum 
populi Dei ; unde multum male egit Eliasib sacerdos ; qui 
huic^ tametsi sibi propinquitate conjuncto, in vestibulis domus 
Dei thesaurum fecit, in quo vasa ejus poneret, ejectis inde 
vasis domus Dei, caeterisque quae ministerium ejus posce- 
bat; quae enim participatio justitiae cum iniquitate? quae 
conventio Christi ad Belial? qui consensus templo Dei cum 
idolis? quae communicatio haereticis et schismaticis, cum 
orthodoxis et pacificis Dei filiis ? 

Et project vasa domus Tobue foras, ^c.] Et tu quicquid 
inter fideles infidelitatis et immunditiae reperis, continue 
projice foras, ut immundatis credentium cordibus, quae sunt 
gazophylacia Domini, cum virtutum fuerint plena divitiis, 
vasa Domini inferantur ; hoc est, ilia ipsa corda, quae paulo 
ante vasa erroris fuerant per culpam, denuo vasa Domini fiant 
per correctionem ; ibique sacrificium bonae operationis, et 
thus purae orationis, ubi pridera spelunca erat latronum, 
inveniatur. Sed et illi vasa Tobiae Ammonitis de gazophy- 
lacio templi ejiciunt, ibique vasa domus Dei, et sacrificium 
et thus referunt, qui excommunicatis sive anathematizatis 
haereticis aut falsis catholicis, ac de ecclesia expulsis, catho- 
licos in eorum gradum Christi famulos sufrogant, qui fide- 
libus ei actibus atque orationibus deserviant. Comparandum 
sane hoc quoque Nehemiae, zelo Domini Salvatoris, quando 
inveniens vendentes in templo et ementes, fecit flagellum 
de resticulis, et cunctos foras ejecit ; apteque Nehemias sicut 
in caeteris suis actibus, ita et in hoc typum veri consolatoris 
ac mundatoris Dei pertulit. 

Cap. xxxvi. Indiebus illis vidi in Juda calcantes torcularia 
in sabbatOy ^c.] Sex diebus per legem operari quae necessaria 
sunt, septimo jubemur quiescere ; cujus mandati claret gene- 
rale mysterium, quod omnes electi in hoc seculo, quod sex 
aetatibus agitur, pro aetema debent requie laborare ; in die , 
autem iutura, quasi in die septima, ipsam requiem a Domino 
sperare perpetuam. Sed et juxta tropologiam, id est, sensum 
moralem, electi etiam in hac vita agunt sabbatum Domino 
sacratum, cum ab hujus mundi curis ad tempus separati, 
oration! vacant, et coelestium rerum contemplation! purifica- 
tam mentem suspendunt. Nam cum ea qua? carnis cura jure 

(lagitat, sincere corde, et non in desideriis contra praeceptum 
apostoli gerimus, quasi in sex diebus quae necessaria sunt 
laboramus; quoniam erga ilia, quibus propter hoc seculum 
opus habemus, occuparaur. Porro sabbatismus orationum 
ac devotionis nostrae, in qua vacamus a temporalibus agendis^ 
ut aetemitatis gaudia dulcius gustare mereamur, recte diei 
septimo adsignatur ; quia futurae quietem vitae ac beatae lau- 
dationis imitatur ; sed diem sabbati alienigenae quaerunt pro- 
fanare, cum terrenae cogitationes in tempore nostrae ora- 
tionis importune nos conturbant, et memoria sive delectatione 
temporalium rerum, ab amore intimo nituntur extrahere. Im- 
ponunt asinis vinum, uvas, et ficus, et omne opus, et inferunt 
in Hierusalem, cum oblectamentis camalibus stultos animi 
nostri motus onerantes, per haec et hujusmodi tentamenta 
quietem nostri cordis Deo deditam violare conantur. Sed his 
improbarum cogitationum tumultibus, ne sabbatum nostrum 
inquietent, contradicit Nehemias, cum districts solertia ju- 
vante Domino, inutiles de corde nostro atque ineptas phan- 
tasias tempore orationis excludimus. Contestatur eos, ut in 
die qua vendere liceat, hujusmodi commercia vendant, cum 
hunc suis cogitationibus devota Deo anima modum imponit, 
ut tempore quidem orationis a transeuntium rerum curis 
abstineant. Nec tamen aliis temporibus, ubi opportunitas 
dictaverit, ab his quae ad victum et indumentum pertinent, 
prorsus industriam avertant ; sed haec, ubi necessitas exigit, 
congruo moderamine dispensent. 

Et Tyrii habitaveruni in ea inferentes piscesy §*c.] Sicut 
piscis bonus, pia est fides, quam qui petit a Domino, nequa- 
quam serpentem infidelitatis accipit; ita et piscis nequam 
infima est cogitatio, quae curis se hujus mundi ultra modum 
solet immergere ; quam nobis Tyrii, qui interpretantur coan- 
gustati, quaerunt in sabbato vendere, cum immundi spiritus 
quietem piae nostrae conversationis importune profundis seculi 
curis obruere tentant. Sed pro tali mercatu Nehemias opti- 
mates Juda objurgat et castigat, cum divina inspiratio eos 
qui professioni pietatis servire conantur, ab hujusmodi cogi- 
tationibus propitius purgat. 

Factum est itaque, cum quievissent port(B Hierusalem die sab^ 
batiy Si nostra conscientia, cum a vitiis purgata, Deo 

Legimus supra^ Tobiam servum esse Ammonitem, inimicum 
populi Dei ; unde multum male egit Eliasib sacerdos ; qui 
huic^ tametsi sibi propinquitate conjuncto, in vestibulis domus 
Dei thesaurum fecit, in quo vasa ejus poneret, ejectis inde 
vasis domus Dei, caeterisque quae ministerium ejus posce- 
bat; quae enim participatio justitiae cum iniquitate? quae 
conventio Christi ad Belial? qui consensus templo Dei cum 
idolis? quae communicatio haereticis et schismaticis, cum 
orthodoxis et pacificis Dei filiis ? 

Et prqjeci vasa domus Tobue foraSy §‘C.] Et tu quicquid 
inter fideles infidelitatis et immunditiae reperis, continue 
projice foras, ut immundatis credentium cordibus, quae sunt 
gazophylacia Domini, cum virtutum fuerint plena divitiis, 
vasa Domini inferantur ; hoc est, ilia ipsa corda, quae paulo 
ante vasa erroris fuerant per culpam, denuo vasa Domini fiant 
per correctionem ; ibique sacriheium bonae operationis, et 
thus purae orationis, ubi pridem spelunca erat latronum, 
inveniatur. Sed et illi vasa Tobiae Ammonitis de gazophy- 
lacio templi ejiciunt, ibique vasa domus Dei, et sacrificium 
et thus referunt, qui excommunicatis sive anathematizatis 
haereticis aut falsis catholicis, ac de ecclesia expulsis, catho- 
licos in eorum gradum Christi famulos surrogant, qui fide- 
libus ei actibus atque orationibus deserviant. Comparandum 
sane hoc quoque Nehemiae, zelo Domini Salvatoris, quando 
inveniens vendentes in templo et ementes, fecit flagellum 
de resticulis, et cunctos foras ejecit ; apteque Nehemias sicut 
in caeteris suis actibus, ita et in hoc typum veri consolatoris 
ac mundatoris Dei pertulit. 

Cap. XXXVI. In diebtis illis vidi in Juda calcantes torcularia 
in sabhatOy §*c.] Sex diebus per legem operari quae necessaria 
sunt, septimo jubemur quiescere 5 cujus mandati claret gene- 
rale mysterium, quod omnes elect! in hoc seculo, quod sex 
aetatibus agitur, pro aetema debent requie laborare ; in die , 
autem futura, quasi in die septima, ipsam requiem a Domino 
sperare perpetuam. Sed et juxta tropologiam, id est, sensum 
moralem, elect! etiam in hac vita agunt sabbatum Domino 
sacratum, cum ab hujus mundi curis ad tempus separati, 
oration! vacant, et coelestium rerum contemplation! purifica- 
tam mentem suspendunt. Nam cum ea quaj carnis cura jure 

ignis ultoris, ad verbum divinae laudationis discant felici 
mutatione transferri. Sed et haeretici cum gentilis philo- 
sophiae^ dialecticae ac rhetoricae studiis amplius quam cede- 
siasticae simplicitati operam dant^ non mirandum si auditores 
eorumjuxta linguam populi, et populi loquantur, scripturas 
quidam sanctas ore volventes, sed has erratico et gentili sensu 
interpretantes. 

Igiiur mundavi eos ab omnibus alienigenisy Aptus per 
omnia finis et condignus aedificationi sanctae civitatis ac tern- 
pli Domini, ut emundatis civibus ab omni sorde extemae et 
alienae a Deo poUutionis, ordines sacerdotum ac Levitarum 
ministerio suo rite custodiantur ; quatenus institutum regaliter 
magistri ecclesiae, et castigatum ab omni peccato populum 
permamere in bono, in reliquum et crescere semper exhorten- 
tur ; qui videlicet populus, inter alia, Domino ligna offert ad 
ignem altaris nutriendum, cum opera virtutum utique divina 
consecratione digna operatur. Nisi enim ligna aliquoties 
boni aliquid figurarent, non diceret propheta: Tunc exultabunt 
omnia ligna sylvarum ante faciem Domini. Ardent autem 
ligna, et consumuntur in altari holocaustorum, cum in cordi- 
bus doctorum opera justitiae flamma caritatis perficiuntur. 
Merito ergo talis conditor et dedicator civitatis, post multos 
devotionis suae labores, memoriae se sui Creatoris ac Largitoris 
omnium bonorum commendat. Et tu, summe Pater lumi- 
num, a quo omne datum optimum et omne donum perfectum 
descendit, qui mihi humillimo servorum tuorum, et amorem 
dedisti, et auxilium considerandi mirabilia de lege tua ; qui- 
que in thesauro prophetici voluminis, non solum vetera am- 
plectendi, verum et nova sublevatione veterum donaria inve- 
niendi, atque in usus conservorum meorum proferendi, in- 
digno mihi gratiam praestitit, memento mei, Deus meus, in 
bonum. 

IN CAP. I. Parabola SalomoniSy ^c.] Parabolae Graece, 
Latine dicuntur Similitudines ; quod huic libro vocabulum 
Salomon ob id imposuit^ ut sciremus altius, et non juxta lite- 
ram intelligere, quae dicit; in quo Dominum significat per 
parabolas turbis fuisse aliquando loquuturum. Sicut etiam 
proprio nomine, et pacifico regni sui statu, regnum Christi et 
ecclesiae perenne denuntiat ; de quo scriptum est : Multiplica- 
bitur ejus imperium, et pads non erit finis; super solium 
David, et super regnum ejus. Sicut templi constructione ac 
dedicatione, aedificationem ecclesiae sanctae, quae tempore resur- 
rectionis in aeternum dedicabitur, insinuat. Nam et ipse filius 
esse David, et rex spiritualis Israel, etiam turbarum testimonio, 
quae ei Hierosolymam venienti, cum palmarum ramis et lau- 
dibus occurrere declarantur. Notandum autem, quod vulgata 
editio pro Parabolis, quae Hebraice Missae vocantur, paroemias, 
id est, proverbia dicit. Sed nec ipsum nomen abhorret a 
vero. Quae enim parabolae recte nuncupantur, quia occulta 
sunt, possunt non incongrue etiam Proverbia vocari; quia 
talia sunt, quae merito saepius in ore colloquentium versari, 
ac memoria debeant retineri. Nam et proverbia plerumque 
tarn obscure dicuntur, ut non immerito eadem possint etiam 
parabolarum nomine notari, Domino attestante, qui ait : Haec 
in proverbiis loquutus sum vobis. Venit bora cum jam non 
in proverbiis loquar vobis, sed palam de Patre annuntiabo 
vobis. Quid autem utilitatis parabolae Salomonis conferant, 
sub incremento tituli monstratur, cum subditur : — Ad scien- 
dam sapientiamy §*0.] Sapientiam autem et disciplinam scire, 
est quomodo recte credere, qualiter se vivere oporteat, quem- 
que veraciter didicisse, quo intentionem cordis dirigere, et 

quid operando gerere conveniat, nosse. Quod autem adj un- 
git : — Ad inteUigenda verba prudentuBy Monet eos quos 
imbuit^ut non solum sapientiam, quam semelipsi perceperint, 
amplecti; et disciplinae virtutem, quam cognoverint, sciant 
inservire ; sed etiam verba prudentium, quibus ad perfectio- 
nem proficiant, libenter auscultare, et haec solerter intelligere 
curent. — Justitiamy et judiciumy Justitia est, in eis quae 
secundum regulam veritatis bene operamur. Judicium, in 
illis quae recta discretione cum proximis agimus. iEquitas 
in eo quod cum sincera intentione Deo soli, in his quae recte 
gerimus, vel judicamus, placere contendimus. — Ut detur 
parvulis astutiay ^c.] Parvulos dicet eos, qui nuper sapientiae 
aurem accommodare coeperunt ; adolescentem, qui aliquan- 
tum jam in ejus auditione profecit^ Et ideo fortasse parvulos 
plurali numero. Adolescentem appellat singulari ; quia doc- 
trina sapientiae, quos diversis animi motibus, diversis vivendi 
moribus deditos suscipit, in viam virtutis perfectiorem erudi- 
endo provehit De quibus jm^e dicatur: Multitudinis cre- 
dentium erat cor unum et anima una. Ut detur, inquit, 
parvulis astutia. Haec etenim rudibus est et incipientibus 
necessaria, per quam sophismatum dignoscere et cavere 
versutiam possint, ne falsorum fraudibus argumentorum ab- 
ducantur a simplicitate verae sapientiae, quae ducit ad vitam. 
Adolescenti scientia et intellectus ; quia qui prudenter decli- 
nat falsa, consequenter scita veritatis percipiet. Hactenus 
praetitulatio ; hinc jam ipse textus parabolarum incipit. — 
Audiena sapiensy sapieniior eritJ] Quia sapientiae amator ex- 
titit Salomon, qui, optione sibi data, sapientiam petiit et acce- 
pit, pulchre initium parabolarum suarum a sapientia sumit. 
Quod autem ait, Sapientem, cum audierit verbum, sapientio- 
rem effici ; ostendit neminem in hac vita ita sapientem fieri 
posse, cujus sapientia nequeat augeri ; semperque moris esse 
sapientium, ut dictis majorum, et aliquando etiam minorum, 
auscultent ; quicquid in eis utilitatis audieiint, ad se replicent 
suoque in corde recordentur. Denique audivit sapiens minor 
majorem, regina Saha Salomonem, et sapientior rediit. Audi- 
vit Moyses socerum multo inferiorem, et sublimior ac sapien- 
tior redditus est. Audierunt discipuli Christum, et spiritum 
sapientiae percipere meruerunt. Audivit Nicodemus, audivit 

Gamaliel; audivit discipulus ejus, tunc Saulus, nunc aposto- 
lus Paulus. Sapientes utique verbum evangelii; et sapien- 
tiores sunt effect!. Qui etiam PauluS; cum ad tertium coelum 
raptuS; audisset ea quae non licet hominibus verba loqui^ 
nihilominus ad terram reversus akbat : Quia ex parte cog- 
noscimus, et ex parte prophetamus ; cum autem venerit quod 
perfectum est, evacuabitur quod ex parte est. — Et intelligens 
gubemacula pos8idebit.'\ Nemo se de sua jactet scientia; quia 
si qui sapientium verba crebro audire et intelligere negligit, 
vitam suam rite gubemare non novit. Quanto magis alieno 
regimini prsefici nequit; qui seipsum ad patrum disciplinam 
subjicere contempsit ? Quod ergo ait, Audiens sapiens sapi- 
entior erit; et ad cognitionem rerum, quae per sapientiam 
noscuntur, respicit. Quod vero addit, Et intelligens guber- 
nacula possidebit; ad rectitudinem vitae, quae per eandem 
sapientiam discitur vel docetur, pertinet. Et pulchre princi- 
pium Parabolarum, principio congruit tituli, quod ita se 
habet. Parabolae Salomonis filii David regis Israel, ad scien- 
dam sapientiam et disciplinam. — Animadvertet parabolam 
et irUerpretationenij ^c.] Hoc discipulis se humiliter audien- 
tibus, ipsa quae eos in came apparens erudiebat, sapicntia 
donavit, ut et suas parabolas, quas turbae nequibant intelligere, 
et prophetarum ac legis aenigmata, id est, obscura dicta spiri- 
tualiter animadvertere, ac suis auditoribus dilucidare valerent. 
Sed et sequentibus ecclesiae magistris, eadem intelligentiae 
spiritualis arcana, pie quaerentibus ac pulsantibus reseravit. 
— Timor Dominiy principium sapientusJ] Duo sunt timores 
Domini. Primus servilis, qui principium scientiae vel sapi- 
entiae vocatur ; secundus amicabilis, qui perfectionem sapien- 
tiae comitatur. Timor servilis principium est sapientiae, quia 
quisquis post errorem delictorum sapere incipit, primo timore 
divine corripitur, ne ad tormenta ducatur. Sed hunc timorem 
perfecta dilectio foras mittit. Succedit autem timor Domini 
sanctus, permanens in seculum seculi, quern non excludit, 
sed auget caritas. Ipse est, quo timet filius bonus, ne vel 
in medico oculos amantissimi patris offendat. Nam inchoa- 
tivo timore, servilis adhuc animus metuit, ne ab irato domino 
pcenis subigatiu*. Uterque autem timor in futura vita ccssa- 
bit ; caritas vero nunquam excidet, sed in plenitudine sapi- 

entiae perpetua maneblt ; quod est cognoscere verum et unum 
^ 7] Deum, et quem misit Jesum Christum. — Sapientiam atque 
disciplinam stulti deapiciuntJ] Dixerat de sapiente^ quod audito 
sermone sapientior fieret ; et intelligens^ rite suos gubemare 
disceret actus. Dicit e contrario de stultis, quod sapientiam 
recti dogmatis et disciplinam purse conversationis non modo 
non assequantur, sed et nosse contemnant. Denique praedi- 
cante in carne, ipsa sapientia^ sapientes quique gaudentes 
accurrebant; at Pharisaei et principes sacerdotum^ salutaria 
ejus dicta simul et facta spemebant. Et notandum^ quod 
sapientem singulari numero^ stultos describit plurali; quia 
et plures sunt sapientibus stulti, et sapientium coetus unifor- 
mem tenet callem pietatis, Porro errantium dissimili dog- 
^ g mati, dissimilis est ordo vivendi. — Audi^ fili miy disciplinam 
patris tuiy ^c.] Hactenus proverbialiter de utraque parte 
disputat, hinc jam sedulus incipit admonere quemque fidelem, 
ut disciplinam legis divinae blanditiis praeponat reproborum ; 
quia nimirum hujus custodiam, corona; illorum facinora, 
mors sequatur aeterna. Unde et recte filium vocat, quem 
patema solicitudine curat instituere. Potest et ex Dei Patris 
persona dictum accipi ; in nomine autem matris ecclesia, quae 
tunc synagoga vocabatur, intelligi. Et notandum, quod ita 
nos disciplinam Patris audire praecepit, ut legem quoque 
nulla ratione dimittamus ; quia non sufficit, ut quis se Domi- 
num diligere, et ejus praeceptis obtemperare dicat, si unitatem 
ecclesiae fratema caritate non sequitiu*. Nec vetat aliquid, 
matrem ipsam, Dei gratiam, qua salvamur, accipere. Nam 
et apud Hebraeos, spiritus, qui gratiam prscstat, genere foemi- 
nino nuncupatur. — Ut addatur gratia capiti tuOy S^cJ] Mos 
apud veteres fuit, ut legitime certantes, coronam in capite, 
torquem in collo acciperent. Et nobis ergo, si disciplinam 
Conditoris nostri, si gratise matris scita custodimus, major 
inde spiritualium virtutum claritas augetur. Additur enim 
gratia capiti, cum caritas, quae principale mentis omabat, 
ardentius indammatur. Additur et coUo torques, cum ful- 
gore perfectae operationis, sermo praedicationis, qui per col- 
lum procedit, confirmatur; ac ne contemni ab auditoribus 
debeat, indeficienti virtutum connexione docetur. Sed et in 
his qui Mosaicae legis decreta, Domino veniente, servabant. 

addita est gratia novi testamenti cum spe regni coelestis. 
Cujus splendor eximius ad exemplum coronae vel torquis 
nullo unquam fine claudetur. Nobis quoque cum pro bonis 
actibus, quos divina gratia praerogavit, lux seterna tribuitur, 
gratia profecto capiti, et collo torques additur; juxta illud 
evangelii^ Quia et nos omnes de plenitudine ejus accepimus^ 
gratiam pro gratia; gratiam^ scilicet beatae retributionis^ 
pro gratia rectae operationis. — Ttli miy si te lactaverint pec- 
catoreSy ^c.] Duobus modis lactant peccatores^ quos deci- 
piimt; quia aut ad facienda scelera blanditiis illiciunt^ aut 
facta jam favoribus^ quasi laudabiliter acta^ sustollunt. In 
utroque autem sapientia suos auditores^ ne talibus acquies- 
cant^ hortatur. — Si dixerinty Veni nodiscumy ^c.] Potest hie 
locus generaliter de latronibus dici^ qui innocentibus vel in- 
sidios mortis vel damna inferunt. Potest et de illis special!- 
ter intelligi, qui ipsum vitae auctorem neci tradiderunt. — 
Abscondamus tendiculcLs contra insontem frustra,'] Haec fecere, 
cum dicebant: Licet dare tributum Caesari, annon? et in- 
numera hujusmodi alia. Vere etenim erat insons^ qui pecca- 
tum non fecit^ nec inventus est dolus in ore ejus. Vere 
frustra illi tendebant insidias^ a quo in nullo laesi, immo 
cujus plurima erant beneficia expert!. — Deglutiamus eumy 
sicut inferrmSy Ita Dominum impii desiderabant extin- 
guere, ut omnis memoria virtutum et doctrinae illius tollere- 
tur ; sed et hoc ipsum quod unquam talis inter eos vixerit, 
oblivion! daretur. — Omnem pretiosam substantiam reperiemus 
^c.] De hominibus dicebant^ quos Christo adhaerere ceme- 
bant. Putabant enim^ quia si eum occiderent, omnes qui 
crediderant, ab ejus possent amore et consectatu secernere, 
talibusque animantium spoliis^ suarum conventicula replere 
domorum. Cui simile est illud Dominicae parabolae^ quia 
veniente ad se regis filio, dixerunt : Hie est haeres ; venite, 
occidamus eum, et nostra erit haereditas. — Sortem mitte 
nobiscuniy ^c.] Marsupium, est sacculus nummorum. Patet 
autem de latronibus, quia ut plures scelerum socios conqui- 
rant, commimionem eis praedae, quam rapuerunt, spondent. 
Sed et persecutores nostri Redemptoris, quoscunque potue- 
runt, sibi adjungebant. At quos ilium sequi videbant, hos 
de sjnagoga propulsantes, sua communione privabant. — 

Fili mi, ne ambules cum eis, ^c.] Prohibet credentes Christo 
de Judaeis, communicare persequentibus Christum Judaeis. 
Denique omnes qui credebant, erant pariter. Et Petrus 
iisdem loquens, Salvamini a generatione ista prava. — Pedes 
enim iUorum ad malum cummt, ^c.] Non solum ad malum, 
quod temporaliter operantur, sed etiam ad malum, quod 
perpetuo passuri sunt impii, properant, quoties ad patran- 
dum homicidium, vel aliud quid sceleris agendum festinant. 
Nam quantum videntes ad facinus implendum ducuntur, 
tantum non videntes ad tolerandam pro facinore poenam pro- 
pinquant. Haec de insidiatoribus nostri Salvatoris valent spe- 
cialiter intelligi. Sequens autem versiculus, de fidelibus ejus, 
aeque pravorum malitiam sustinentibus, generaliter inseritur. 
Frustra autem jacitur rete, Frustra etenim laqueus 

persecutionis aut mortis tenditur electis, qui pennas habent 
spei et caritatis, caeterarumque virtutum ; quibus et coelestia, 
dum vivunt, desiderant, ut ad haec post mortem mereantur 
pertingere. Habent et oculos mentis, per quos et mala, quae 
ab impiis sustinent, citius transitura ; et bona, quae sustinent, 
meruerunt, aeterna mansura praevideant. Quibus simul oculis, 
et reproborum superbiam cito consumendam, et tormenta 
sequentia semper mansiira prospiciunt. Potest et ita accipi, 
quod recte dicat perniciosam malorum doctrinam, quam ab eo 
loco contexuit, ubi ait : Si te lactaverint peccatores, ne acqui- 
escas. Frustraque tale jacitur rete ante eos, qui mundis oculis 
cordis supema contemplantur ; qui dicere novenmt cum pro- 
pheta, Anima nostra sicut passer erepta est de laqueo venan- 
tium. Facile enim laqueos, qui in terra tenduntur, cavet, qui 
conversationem habet in coelis. Utrumque ergo rete fhistra 
bonis parant reprobi ; quia et si suadent iniqua, superantur 
justorum sapientia; et si inferunt adversa, contemnuntur 
patientia. Insuper et ipsi tentatores suis se perdunt insidiis. 
Unde recte subditur : — Ipsi quoque contra sanguinem suum 
insidiantur, Contra sanguinem, ut temporal! morte plec- 
tantun Contra animas autem dicit, ut aetema quoque ani- 
marum perditione damnentur. Quod cum ad omnes qui san- 
guini insidiantur, et fraude sibi vivendum existimant, perti- 
neat; specialiter tamen Judaeis congruit, qui insonti Domino 
tendiculas absconderunt, ej usque apostolos, virtutum pennis 

fultos^ dolls circumvenire satagebant. Contra suum namque 
sanguinem suasque animas agebant, qui timentes ne terrestre 
regnum perderent, coeli terraeque regem occiderunt, et coeli 
elves persequebantur In terra ; Ideoque et quod In terrls habe- 
bant^ et quod In coells acqulrere poterant^ regnum perdide- 
runt. Generallter autem dlcendum ; quia qulcunque oculos 
fidel habet apertos^ acclpltque a Domino pennas, ut columbee^ 
qulbus setemam volet ad requiem^ frustra tall nectant laqueos 
mall, seque Ipsos potlus hoc praesumendo perlmunt. — Si 
Semite avari animas possideniium rapiunt,'] Semltas avari 
diclt subtUes ejus cogltatlones, qulbus sedulus Inqulrlt, qua- 
liter pecunlas augeat. Talesque semltae raplimt ad Interitum 
animas possldentlum, Id est, eorum qul possesslonlbus pecu- 
nlarum ultra ratlonem Incumbunt. Non solum ergo, Inqult, 
hi qul ob phllargyriam raplnls Innocentlum et caedlbus In- 
vlgUant, semetlpsos hoc agentes perdunt; verum eodem 
ordlne, tametsl mlnore reatu, omnes avari medltatlones, quae 
aurum Deo praeferunt, hunc ad Interitum trahunt. AUter : 
Sic semltse omnls avari animas possldentlum rapiunt. Tall 
fine, ut praefatus sum, avarus qulsque perlmlt, vel nudat eos 
qul possesslonlbus abundant, ut Ipse potlus hoc agendo pe- 
reat. Pauperes namque, quos nihil possldere cernlt, cur occl- 
dat? Quos spoUet, non invenlt. Hucusque persecutlones, 
quas Judael Christo Intulere, describuntur. Hlnc referunt ea 
quae Ipse post passlonem elsdem suls persecutoribus per apo- 
stolos loquitur. — Sapientia foris pnedicat in plateis^ ^c.] 
Saplentla qulppe Del Christus est, qul In mundo conversatus, 
paucis suae mysteria dlvlnltatls patefecit, Ipslsque praecepit, 
ne ante passlonem et resurrectlonem suam, quia Ipse esset 
Jesus Christus, praedlcarent, ne gloriam ejus, quam In monte 
conspexerant, culquam dlcerent; magisque tunc suae potentlam 
majestatls operibus, quam verbis ostendebat, Impleta pro- 
phetla,qtiae dixit: Neque audlet aliquls In platels vocem ejus. 
At post resurrectlonem saplentla foris praedlcabat ; quia, misso 
desuper Splritu, per apostolos aperire selpsam mundo decla- 
rabat. In platels dabat vocem suam, quia m latitudlne ple- 
blum manlfeste, quae antea paucos docuerat, repllcabat, im- 
pleto verbo quod eisdem suls praeconlbus ait. Quae dico vobls 
in tenebris, dicite in luinine ; et quod in aures auditis, praedi- 

cate super tecta. In capite turbarum clamitabat^ Quia etiam 
principibus qui sibi ei praevaluisse, ut crucifigeretur, vide- 
bantur, reatum homicidii, quod perpetrarunt, palam reducebat 
ad memoriam, eosque ad poenitentiae remedium vocabat. — 
In foribus portarum urbis profert verba sua,"] Urbs Domini 
ecclesia est, ex utroque populo, Judaeorum videlicet et gen- 
tium, adunata. Cujus portarum fores sunt doctores, qui ver- 
bum praedicando, credentes in earn introducunt. Et in foribus 
portarum ejus, verba sua sapientia proferebat, cum apostolis 
suis loquebatur. E quibus unus aiebat, An experimentum 
ejus quaeritis, qui in me loquitur Christus ? Possunt fores 
portarum urbis etiam synagogae majores intelligi, in quibus 
sapientia disputabat, cum et legisperitos, Pharisaeos, et sacer- 
dotes, per apostolos loquens, suam revocabat ad gratiam ; ita 
ut, sicut Lucas ait, multa etiam turba sacerdotum obediret 
fidei. Quid autem eadem sapientia clamaret, adjungitur: — 
Usquequo, parvuli, diligiiis infantiam?^ Usquequo parvuli 
sensu veteris instrument! caerimonia, novo clarescente dili- 
gitis? Usquequo Moysen Christo, evangeUo legem praefertis? 
Quousque decreta, quae rudibus adhuc populis data sunt per 
servum, praeponitis eis quae ipse Filius veniens perfectis sensu 
contulit ? Quamdiu, inquit, haec agitis ? Jam vidistis Chris- 
tum in came, jam miracula facientem et docentem non tan- 
tum sprevistis, sed et occidistis. Saltern roodo resuscitatum 
a mortuis, et praesidentem coelo diligite ; et dimittet vobis 
scelus quod commisistis. — Et stulti ea quee sibi sunt noxia^ 
cvpient ? Praeponendum est a superiori, usquequo, id est, 
usquequo cupient? usquequo odibunt? Cupiebant autem 
noxia, et odibant scientiam, qui literae legalis superficiem 
sequebantur ; et sacramenta evangelii, quae ipsa litera signi- 
ticabantur, accipere detrectabant. — Convertimini ad correp^ 
tionem mearnJ] Corripuit per apostolorum ora Judaeos, quia 
credere noluissent ; et vel tunc eos, postquam resurrexit et 
ascendit, monuit converti. — En prefer am vobis Spiritum meum, 
§•0.] Si adhuc, inquit, converti negligitis, proferam vobis vin- 
dictam quam meruistis ; et verba quae de vestra perditione 
praedixi, ostendam esse veracia. Spiritum quippe suum, 
potentiam ultionis nominat ; de qua Moyses ait, Misisti Spi- 
ritum tuum, et cooperuit eos mare. Et in libro beati Job 

dictum est, Iniquos flante Deo periisse, et spiritu ine ejus 
esse consumptos. — Quia vocaviy et renuisiis.] Dicens : Ve- 
nite ad me^ omnes qui laboratis et onerati estis, et ego reficiam 
VOS. — Extendi manum meam^ ^c.] Primo benefaciendo et 
sanando omnes oppressos a diabolo^ postmodum in cruce 
patiendo. — Despexistis omne consilium meum^ Dicentis, Poe- 
nitentiam agite^ appropinquabit enim regnum coelorum. — 
Et increpationes meas neglexistis.'] Dicentis, Vae vobis, Scribae 
et Pharisaei, hypocritae, quia tulistis clavem scientiae ; ipsi non 
introistis, et eos qui introibant prohibuistis. Et generaliter, 
Qui non credit, jam judicatus est. — Ego autem in introitu 
vestro rideboy ^c.] Tale est in Psalmo de eisdem, Qui habitat 
in coelis irridebit eos, et Dominus subsannabit eos. Non quia 
buccis Dominus irrideat, aut naso subsannet ; sed ea vis de- 
signata est tali verbo, quam dedit apostolis, ut praeviderent 
nil prorsus impios contra eum, supra quern ipse permitteret, 
insidiis esse acturos ; quin potius illorum coepta omnia eva- 
cuanda, ejus vero gloriam post passionem per orbem terrarum 
esse dilatandam praenossent. Ideoque superbiam eorum, 
etiam cum maxime valere conspicerent, pro nihilo contemne- 
rent. — Cum vobisy quod timebatisy advenerit.'] Conferentes ad 
invicem. Si dimittimus eum sic, omnes credent in eum, et 
venient Romani, et tollent nostrum locum et gentem. — Cum 
hruerit repentina calamitaSy ^c.] Obsidionem Hierosolymorum 
subitam, et expugnationem totius provinciae, quae a Romanis 
facta est, dicit ; quam et ipse Dominus in evangelio, videns 
civitatem, flensque super earn, praedixit. — Quando venerit 
super VOS tribulatiOy Non leguntur Judaei in ilia obsidione 
Dominum invocasse, sed tantum armis esse confisi, quamvis 
desolationem patriae ruinamque templi amarissima mente 
conspexerint. Si qui tamen tunc eum invocabant, quia hie 
culpam, pro qua sunt puniti, intelligere, ut vere poenirent, 
nolebant, frustra ad eum quern contempsere clamabant. Unde 
recte dicuntur tribulationem cum angustia fuisse perpessi. 
Tribulatio namque erat in eis, qua foris deprimebantur. 
Angustia in eo, quod intus nil a Deo consolationis invenerant. 
At contra, sancti cum exterius opprimuntur adversis, spe 
certa salutis in corde dilatantur, scientes se ab illo exaudiri 
clamantes, cujus se verba jubentis audire meminerunt. Hinc 

etenim propheta ait : Cum invocarem, exaudisti me, Deus 
justitiae meae, in tribulatione dilatasti mihi. Potest autem 
tota haec correptio sapientiae de universis generaliter reprobis 
accipi, quia in die judicii clament ad judicem districtum, 
aperiri sibi januam regni postulantes, nec mereantur exaudiri. 
Nam et hoc quod sequitur. Mane consurgent, et non inve- 
nient me ; ipsum tempus extremi examinis, quo alii in vitam 
aeternam, alii in opprobrium resurgent sempitemum, aperte 
designate — Eo quod exosam habuerint disciplinamj §•(:.] Me- 
rito salute privantur, qui principium sapientiae, timorem Do- 
mini et disciplinam, non modo non habet, sed et odiis inse- 
quuntur; at salutis filius, Iniquos, inquit, odio habui, et 
legem tuam dilexi. — Comedent igitur finictus vub sua.'] Viam 
eorum dicit, de qua superius dixerat : Pedes enim illorum ad 
malum currunt. Quia, inquit, vias meas ingredi noluerunt 
ut viverent, recipient mercedem viarum suarum, ut in aeter- 
num pereant. At contra de his, qui timent Dominum, qui 
ambulant in viis ejus, dicitur: Labores fructuum tuorum, 
quia manducabis ; beatus es, et bene tibi erit. — Suisque con^ 
siliis saturabuntur,'] Quia meo consilio, quo illos salvare decre- 
veram, acquiescere renuebant, saturabuntur suis; quibus 
aiebant, Abscondamus tendiculas contra insontem frustraj 
quibus pro Salvatore latronem sibi eligebant, ut videlicet vas- 
tentur a latronibus, et inter latrones damnentur. Quod et 
de omnibus verbi Dei contemptoribus, sicut et caetera, potest 
accipi. — Aver 810 parvulorum interficiet eos,'] Parvulos non 
aetate, sed sensu dicit; quibus supra dictum est, Usquequo, 
parvuli, diligitis infantiam ? qui non parvuli, sed perfecti sen- 
sibus esse potuissent, si non a consilio sapientiae, auditum 
averterent. Quo autem averterant, eo sese aetemae morti 
destinabant. — Et prosperitas stultorum perdet illos^ Cum 
nullis retardantibus adversis perfecerint actu, quod meditantes 
aiunt : Omnem pretiosam substantiam reperiemus. Item : 
Aversio parvulorum interficiet eos, et prosperitas stultorum 
perdet illos ; quia saepe aversus a timore Conditoris animus, 
jam de ira ejusdem justi Conditoris, patitur, ut in his quae 
peccat, nil sustinere videatur adversis Sed ut beatus Job ait, 
Ducat in bonis dies suos, et in puncto ad infema descendat. 
Qwt autem me cmdierity ^c.] Potest et in hac vita et in futura 

intelligi; quia qui Domino perfecte servit, nullis terretur 
adversis, immo gaudet in adversis, et in ipsa morte quasi de 
ingressu vitae laetatur^ quietumque semper a supervacuis cogi- 
tationibus ac tumultibus tentationum^ pectus^ juvante Sancti 
Spiritus gratia, gerit, quod requies septimi diei in lege mys- 
tice designabat. Sed et cum transient e seculo hoc non 
solum absque terrore malonim, sed etiam in magno gaudio 
speratae resurrectionis quiescet, ut Lazarus in sinu Abraham. 
— Et abundantia perfruetuTy Nunc abundantia bonorum 
operum, ablato timore etiam eorum qui occidunt corpus, tunc 
abundantia gaudiorum in praemio. Quanta enim ibi abun- 
dantia bonorum omnium, ubi gloriam ejus, a quo sunt omnia 
bona, licet intueri, ablato prorsus timore omnium, quae aliquid 
adversi ulterius adferant ! 

IN CAP. II. FiU mi, at amceperxs aermones meoay ^c.] 
Abscondit man data Dei penes se, qui haec audiens sollicito in 
corde recondit, juxta ilium qui ait: In corde meo abscondi 
eloquia tua, ut non peccem tibi. Est enim summopere curan- 
dum, ne nobis haec, juxta parabolam evangelii, daemonia quasi 
semen, secus viam jactum, volucres tollant. — Ut avdiat 
aapientiam auria tm.'] lUe enim sapientiam aure non audire 
probatur, qui verba Dei, auditu tantum corporis percipiens, 
memoria retinere, ut haec operetur, dissimulat. Si ergo man- 
data Dei, fixo amore discendi et custodiendi, susceperis, primo 
humilitatis viam tene. Hoc est enim quod subsequenter addi- 
tur, — Inclina cor tuvm ad cognoacendam prvdentiam.'] Incli- 
nare quippe est, cor ad cognoscendam prudentiam humiliare, 
et emundare cor, quod dignum fiat ad percipienda mysteria 
veritatis. Unde eadem Sapientia Patri loquens ait: Abscon- 
disti haec a sapientibus et prudentibus, et revelasti ea par- 
vulis ; id est, Abscondisti a superbis, et revelasti ea humi- 
libus. — Si enim aapientiam invocaverisy ^c.] Nullum invo- 
care, id est, in nos orando vocare, nisi Deum debemus. Cum 
ei^ sapientiam invocandam esse docet, ostendit se procul- 
dubio, non quamlibet sapientiam, id est, notitiam rerum 
coelestium sive terrestrium, sed ipsam cognitionem Deitatis 
nobis assequendam proponere. In hujus namque perceptione 
sapientiae, summa est perceptio beatitudinis, ipsa attestante, 
quae Patri pro nobis supplicans ait: Haec est autem vita 

aeterna, ut cognoscant te solum et verum Deum, et quern 
misisti Jesum Christum. Notandum autem, quod et sapien- 
tiam invocare, et nosmetipsos ad noscendam prudentiam, cor 
inclinare suadet; quia nimirum necesse est, ut et divinum 
in cunctis flagitemus auxilium, et ipso Domino adjuvante, 
bona, quae valemus, agamus. Neque enim sine ipso quic- 
quam facere possumus : nec rursum sine nostro conamine, 
quantuluncunque habere valemus, nos ab ipso salvandos esse 
credamus. — Si qtuesieris earn quasi pecuniam, Si tanta 
cura sapientiam, quanta cupidi quaerunt pecuniam ; vel certe 
si tarn sollicite quaesieris sapientiam ipsam, quasi infinitas per 
hanc et ineifabiles divitias sis acquisiturus, percipies praemia, 
quae subsequenter exponuntur. Qui vero thesaurus effodit, 
ejicit rudus terrestre, facit in altum foveam, sedulus insistit 
labori, donee ad thesaurus, quos quaerit, attingat. Et qui 
thesaurus sapientise invenire desiderat, quicquid sibi terrenum 
inesse deprehenderit, expurget ; camales illecebras abscin- 
dat ; fossam in se humilitatis faciat, nec quiescat ab agendo, 
priusquam se viam veritatis invenisse cognoverit. — Thnc inieU 
liges timorem Dominiy Si sollicito corde quaesieris, perve- 
nies ad experientiam amabilis Domini timoris ; qui non solum 
initium, sed perfectio est sapientiae coelestis, in hac duntaxat 
vita. Ideoque non eum perfects dilectio foras mittit, sed 
permanere in seculum seculi facit. Sed et scientiam ipsius 
divinitatis, quae perpetuo beatum facit, invenies. — Quia 
Domtnus dat sapientiam,^ Respicit hie versiculus ad hoc, 
quod supra dixit. Si enim sapientiam invocaveris, et caetera, 
usque dum ait, Et scientiam Dei invenies. Ideo namque 
sapientia, id est, Dominus est invocandus, ad accipiendam 
sapientiam ; quia sapientia non a nobis ipsis haberi potest, 
sed a Domino datur. Taceat Pelagius redargutus ab apo- 
stolo, qui ait. Quid enim babes, quod non accepisti? Et Jaco- 
bus apostolus. Si quis autem vestrum indiget sapientia, postu- 
let a Deo. — Et ex ore ejus sapientia et prudentia.'] Potest in 
hoc versiculo ilia ineffabilis et cosetema Deo Patri, sapientiae 
nativitas intelligi ; de qua et alibi ait. Ego ex ore Altissimi 
prodivi primogenita. Potest os Domini et in sanctis ejus 
accipi ; unde dici solet in prophetis, Quia os Domini locutum 
est. Et ex ore ejus scientia et prudentia, quod nisi ipse os 
humanum sanctificet, nisi hoc suum ipse dignanter efficiat. 

perfectam loqui sapientiam nullatenus valet. — Custodiet rec- 
torum scdutem, §*c.] Cognatae sunt sibi virtutes, rectitudo et 
simplicitas, neque ab invicem queunt separari. Unde et 
sapientiam unam earum sine altera non quaerit ; sed in qui- 
buscunque ambae conveniunt, hos custodit et protegit. Deni- 
que de beato Job dicitur, quia erat vir ille simplex et rectus. 
Simplex videlicet, per innocentiam mansuetudinis ; rectus, 
per cautelam discretion! s. Simplex, quia nullum laedere, 
immo cunctis prodesse desiderabat : rectus, quia a nullo se 
corrumpi permittebat. — Servans semiias justititB, ^c.] Vias 
sanctorum, generalia Dei praecepta ; semitas justitiae, arctiora 
coelestis vitae instituta, quae perfectis solum accessibilia sunt, 
dicit ; utrasque autem sapientia servat, ut in quocumque vir- 
tutum gradu rectos juvet ac simplices. — Consilium custodiet 
/e, ^c.] Viam malam, opera iniqua; hominem perversa 
loquentem, doctores dicit iniquae operationis. Viam malam, 
in quam vocant, qui dicunt, Veni nobiscum, insidiemur san- 
guini. Perversa loquentem, eum qui hujus est auctor sua- 
sionis significat. — Qwi relinquunt iter rectum^ ^c.] Pulchre 
itineri recto vias tenebrosas opposuit, quia nimirum iter 
rectae actionis in luce peragitur, atque ad lucis supernae gau- 
dia ducit. At sicut Dominus ait, Omnis qui male agit, odit 
lucem ; et non venit ad lucem, ut non arguantur opera ejus. 
Et talis finem exterioribus sortitur in tenebris. — Qui Icetan^ 
tuTy cum male fecerinty ^c.] Ideo male facientes exultant, quia 
per vias tenebrosas ambulant, et nesciunt quo eunt. Si enim, 
quia ad poenas tendunt, aspicerent, gressum utique cohibe- 
rent, noxiamque laetitiam salubri fletu castigarent. — Ut 
eruaris a muliere alienUy ^c.] Pendet hie versus a superiori- 
bus, ubi dictum fuerat, Prudentia servabit te. Et sensus est, 
prudentia servabit te, ut eruaris a muliere aliena. Quia ergo 
prius Salomon auditorem suum, quern sapientiam docere 
satagit, admonuit, ne latronibus jungeretur, nec si videret 
furem, simul curreret cum eo, sed recte ac simpliciter ince- 
deret; nunc admonet, ne cum adulteris portionem suam 
ponat. De quibus et hoc quod supra dicitur, Ut eruaris de 
via mala, et ab homine qui perversa loquitur ; potest specialiter 
intelligi. Quae enim perversior locutio, quam ad stupra sua- 
dere ? Quod capitulum incipit a loco, ubi ait : Fili mi, si sus- 

ceperis sermoncs meos, et mondata mea absconderis penes te. 
Potest autem per mulierem extraneam, haereticorum pravitas 
intelligi, a Christ! et ecclesiae membris aliena, quae mollitie 
disertitudinis^ et linguae blandimentis^ corda decipere inno- 
centium solet. Unde Psalmista: Mollienint sermones suos 
super oleum^ et ipsi sunt jacula, — Et reliquit ducem puber^ 
tatis suuBy ^c.] Patet de adultera, quia primum virum relin- 
quit ; et pacti Dei sui obliviscitur, ejus nimirum, quod cum 
viro suo, Domino teste, tempore nuptiarum pepigit, quod 
fidem sibi castitatis alterutrum scrvarent. Patet et de mente 
haeretica, quia relinquit doctorem, a quo fidem ecclesiae didi- 
cerat ; et oblita est pacti Dei sui, hoc est, fidei ipsius Domi- 
nicae, quae in symbolo continetur, quam se die baptismatis 
servaturam esse promiserat. — Inclinata est enim ad mortem 
domu8 ejuSy Omnis conversatio adulterae ad interitum 

ducit, et quamvis blanda videatur ac mansueta, non minorera 
in fine sentiet vindictam, quam qui latrocinando aperta impie- 
tate famulantur. Potest domus adulterae, ipsa ejus caro, in 
qua turpitudini et luxuriae substemitur, accipi, quae novissimi 
tempore judicii, non ad vitam, sed perpetuam resurget ad 
mortem. Sed et haereticorum domus, quia super arenam 
construitur, etiam cum stare videtur, vergit in casum, suis- 
que incrementis quasi quibusdam semitis, ad impiorum con- 
sortia, id est, ad spirituum tendit tormenta malignorum. — 
Omnes qui ingrediuntur ad eam^ non revertuntur^ ^c.] Ad earn, 
ad mortem dicit, non ad mulierem. Potest enim, qui adul- 
terae mixtus est, Domino juvante reverti, ac vitam poenitendo 
mererij potest qui haeresi pollutus, resipiscendo redire ad 
salutem. At qui semel aetema morte raptus est, nunquam 
redibit ad viam, qua vitam petat beatorum. Quod contra 
Origenianos proprie dictum est, qui haereticis, meretricibus, 
cunctisque flagitiosorum turbis, et insuper ipsi diabolo atque 
angelis ejus, post innumera, licet expleti universalis judicii 
tempora, remissionem scelerum, vitamque ac regnum pro- 
mittimt in coelis ; male intelligentes illud Esaiae, Et clauden- 
tur ibi in carcere, et post dies multos visitabuntur. Quasi 
post multa tempora terminati judicii solvendos ac salvandos 
dixerit impios, cum ille econtrario nullam eis salutem tri- 
buat ; sed et eos qui hoc tempore mortui prae enormitate 

flagitiorum, claudi merentur in carcere poenarum, tempore 
resurrectionis ad modicum visitandos significet tantum, ut 
receptis corporibus in judicio gravius damnentur, et continuo 
post judicium atrocioribus perpetuo recludantur in poenis. 
Quamvis et ita potest recte accipi^ Omnes qui ingrediuntur 
ad eam^ id est^ ad meretricem^ sive ad domum ejus^ non 
fevertentur; quia quantum attinet ad naturam^ iniqua sua 
voluntate depravatam, recursum per semetipsum non habet ; 
sed per Dei gratiam, qua adjuvatur et instauratur, ut semitas 
vite apprehendat. Designatum est enim hoc dicto pondus 
iniquitatis, ut cum revertitur quis, non sibi tribuat, sed gratiae 
Dei ; non ex operibus, ne forte glorietur, — Ut ambules in via 
bonoy Viam bonam^ unitatem dicit rectae fidei. De qua 
Dominus ait. Ego sum via, Et rursum : Nemo potest venire 
ad Patrem, nisi per me. Calles autem justorum, multifaria 
sanctorum exempla nominat. Pendet hie versus ex eo, quod 
supra dictum est, Prudentia servabit te; sicut et illud, Ut 
eruaris a muliere aliena. — Qui enim recti sunty habitabunt in 
terrcy ^c.] Et hie rectis jungit simplices ; sicut et supra cum 
diceret, Rectorum salutem custodiet, et proteget gradientes 
simpliciter. Quia nimirum simplicitas sine rectitudine disso- 
luta est, et stulta ; rectitudo autem sine simplicitate, austera 
nimirum existit, et dura. Verum utraque virtus conjuncta 
perfectum reddit hominem, Sed inter utrumque versum 
distat, quod in illo Dominus, quia justos in prsesenti certantes 
adjuvet; et in isto, quia victores in futuro coronet, indicator. 
Terrae quippe nomine Ecclesia designator, quae spiritualem 
fiructum Deo germinare consuevit, in qua justi habitant et 
permanent ; quia a consortio ejus, nec morte separantur, sed 
terminata hac vita, ad illam ejus partem, quae cum Christo in 
coeUs regnat, perveniimt. — Impii vero de terra perdentury 
Possunt haec non de cunctis generaliter reprobis dicta 
accipi, sed de illis specialiter, qui ad terram Domini, id est, 
ecclesiam pertinere videntur, et tamen exigentibus mentis 
auferentur ab ea ; quidam aperte ipsius ecclesiae judicio, ut 
Simon, Arrius, et Porphyrins, quidam vero in secreto invisi- 
bilis judicis, ut innumeri etiam eorum, qui hominibus boni 
videntur. Impios enim apertos apostatas dicit, at inique 
agentes omnes qui, perceptis fidei sacramentis, ab ejus casti- 

tate aliquo modo degenerant. Utrique autem in futura retri- 
butione de viventium terra perdentur, quia non habitabit 
juxta Dominum malignus^ neque permanebunt injusti ante 
oculos ejus. Et recte, quia de bonorum malorumque viis 
multa praedixit, de utriusque fine in conclusione subjunxit, 
quomodo et * praecedenti parabola, qua latronum consortia 
vetabat; dicens de fine malorum, Et prosperitas stultorum 
perdet illos ; dicens de fine bonorum, Qui autem me audierit, 
absque terrore quiescet. Possunt versus hi, de quibus novis- 
sime disputavimus, de antique Dei populo ita intelligi, quia 
cum recte viveret, inque terra sua feliciter maneret, at cum 
peccaret, exterminaretur ab hostibus. 

IN CAP. III. Fill mi^ ne obliviscaris legis me<B, Hinc 
docet misericordiae operibus insistendum, neque nostris con- 
fidendum viribus ; sed a Deo auxilium esse flagitandum. Et 
congruo satis ordine haec omnia digerit. Postquam enim 
coercuit a crudelitate, postquam a luxuria castigavit, omat 
actibus bonis, quern instruendum sibi accepit. — Longiiti- 
dinem enim dierum^ et annos vit<e, ^c.] Ne imposita prae- 
ceptorum custodia turbaret audientem, prsemisit praemia 
certa, et sic enumeravit praecepta. Longitudine enim dierum, 
lucem sempitemam; annis vitae, transcensum mortalitatis 
hujus; augmento pacis, ipsum nactae beatitudinis statum 
designat. De qua Esaias dicit, Multiplicabitur ejus impe- 
rium, et pacis non erit finis. Sed et priori Dei populo, et in 
praesenti datum est, ut cum legi Dei obediret, longo tempore 
in pacis quiete viveret. — Misericordia et veritas non te 
rant, “I Nunquam ab ore tuo veritas, quae dicenda ; nunquam 
ab opere misericordia, quae proximis sit impendenda, recedat. 
Sic enim fit, ut et te Dei semper misericordia prosequatur, 
et veritas. Misericordia videlicet, qua deleat peccata tua; 
veritas vero, qua compleat promissa sua. — Circumda eas 
gutturi tuo^ ^c.] In gutture organum vocis, in tabulis cordis, 
latitudinem insinuat cogitationis. Sit ergo virtus misericordiae 
et veritatis, radici infixa mentis, promatur et voce loquentis, 
ut et occulto inspectori Deo, qui corda solus scrutatur et 
renes, arcana placeant intentionis, et proximos juvent officio 
locutionis. Bene autem virtutes circumdari docet gutturi. 

cum vox loquentis potius intus in ^gutture fieri soleat, quia 
videlicet praedicationis vox de intemis emanat ; sed extra cir- 
cumdat^ et ad plures audientes simul perfunditur. Nam quo 
alios ad bene vivendum suscitat, eo ad bene agendum, et opera 
praedicantis legat, ne extra sermonem actio transeat, ne voci 
vita contradicat. — Et invenies gratiam et disciplinam bonaniy 
^c.] Coram Deo invenit gratiam et disciplinam bonam, qui usu 
virtutum jugi promeretur a Domino, ut per dies seipso per- 
fectior afficiatur, et melior ; sed et coram hominibus gratiam 
invenit et disciplinam bonam, cujus opera sunt talia, in qui- 
bus jure laudetur, pariterque exemplum vivendi proximis 
exhibeat. — Habe fiduciam in Domino ex toto corde tuoy 
Nec metuas ob imbeciliitatem propriam divina non posse ser- 
vare mandata, nec te rursum autumes haec tuis implere viri- 
bus posse, vel tua natural! scientia nosse, si non per illius 
legem instruaris ; sed potius et in discendo, et agendo, ejus 
quaere creber auxilium, et ipse, quae jussit, propitius, ut im- 
plere valeas, donabit. — Ne sis sapiens apud temetipsum.'] 
Videtur forte alicui hoc idem esse mandatum, quod prae- 
missum est, Et ne innitaris prudentiae tuae : sed mul- 
tum distat. Innititur enim suae prudentiae, qui ea quae 
sibi agenda vel dicenda videntur, patrum decretis praeponit ; 
sapiens vero est apud semetipsum, et is qui in illis, quae ex 
patrum magisterio potuit recte cognoscere, sese prae caeteris 
quasi doctior extollit. Quae sit autem vera hominis sapientia, 
subsequenter ostendit : — Time Dominumy ^c.] Quale est in 
Job, Ecce timor Domini ipsa est sapientia; et recedere a 
male, intelligentia. Perfect! etenim, quique ita se debent ab 
omnibus continere malis, ut divinae praesentiam majestatis 
cum metu semper recogitent. Et notandum, quod supra, 
fiduciam habere in Domino, ex toto corde, et non inniti pru- 
dentiae nostrae ; nunc autem, e contrario nos pari sollicitudine 
Deum timere admonet. Sed nulla est repugnantia. Ibi enim 
fragilium animos, ne desperent, promisso Dei auxilio roborat ; 
hie fortiores, ne de se praesumant, divini timoris memoria 
coercet. — Sanitas quippe erit in umbilico tuoy ^c.] In 
ossibus solida virtutum opera, in umbilico, qui in interior! 
parte corporis medius est, infirma adhuc et imperfecta bono- 
rum actio designatur. Si ergo Deum timueris, et non tuis 

viribus, sed superna protectione conBsus, a mails abstinere 
studueris ; sanitas erit umbilico tuo, et irrigatio ossium tuo- 
rum^ quia et infirmitas operis per haec ad statum perfectionis 
convalescit, et fortia quaeque tua acta^ unde amplius roboren- 
tur, accipiunt. — Honora Dominum de tua substantia^ 

Multi multa pauperibus, sed de aliena substantia ac frugi- 
bus, quas vi vel fraude rapuerant, tribuunt* Multi largiuntur 
de suo, sed largiendo Dominum non bonorant ; quia favore 
humano^ et non amore superni Inspectoris faciunt. Qui ergo 
proficuum sibi eleemosynae fructum fore desiderat, et de suis 
propriis, et in Conditoris honorem, qui sua benigna dementia 
largiri abunde dignatus est, tribuat, ut scilicet homines qui 
ejus plasma, qui ad ejus imaginem sunt facti, recreentur, nos 
autem veri fidelesque ejus dispensatores bonorum inveniamur. 
Notandum autem, quod non solum de substantia pecuniae, 
quam pauperi porrigimus, sed et de cunctae bonae operationis, 
quam agimus, et de universae coelestis gratiae, quam perci- 
pimus, substantia vel frugibus hominum honorare jubemur ; 
hoc est, ejus in omnibus, et non nostram quaerere laudem. 
Sed et ille Dominum de sua substantia suarumque frugum 
primitiis honorat, qui omne, quicquid boni operatur, non hoc 
suis viribus ac mentis, sed supemae gratiae tribuit; memor 
illius verbi, Quia sine me nihil potestis facere, — Et imple- 
buntuT hoirea tua saturitate, Ait Dominus in evangelic, 
Thesaurizate vobis thesauros in coelo. Si ergo thesauros in 
coelo possunt habere justi, (quia veras ibi divitias inveniunt,) 
possunt iitique et horrea et torcularia, quia non esurient 
neque sitient amplius. Et implebuntur horrea saturitate. 
Quia satiabor, inquit, dum manifestabitur gloria tua. Reduu- 
dabunt torcularia vino, quia interna suavitas aetemorum, 
corda cunctorum fidelium in laudem sui Conditoris accendit. 
Hinc etenim dicit: Ut edatis et bibatis super mensam 
meam in regno. Sed et in praesenti nonnunquam doctori, 
qui panem verbi, qui poculum gratiae spiritualis indigenti 
ministrat, majora ministrandi dona Dominus pro mercede 
condonat. Qui terrena subsidia largitur inopibus, ditior 
dando, ccelesti remuneratione redditur. — Dxsdplinam Do- 
miniy fili mi, ne abjicias neque dejicias, Sunt qui in 

prosperis serviunt Domino, et in adversis excedunt. Unde 

sapientia quern in prosperls bene vivere docuit, etiam in 
correptione, ne deficiat, hortatur, ne accedente infirmitate vel 
paupertate, vel persecutione humana^ pietatem, quam servare 
in tranquillitate videbatur, amittat. — Quern enim diligit 
DominuSy corripity ^c.] Tanto ergo minus de flagello, quo 
castigamur^ murmurare debemus, quanto certius in eo pa> 
temae dilectionis pignus tenemus. Unde et ipse dicit, Ego 
quos amo, arguo et castigo. Notandum autem^ quod pro 
hoc verbo septuaginta interpretes dixere, Flagellat autem 
omnem filium, quern recipit. Quod mirandum^ cur Apos- 
tolus ad Hebraeos, Hebraice scribens, magis sequi voluit. 
Beatfis homo qui invenit sapientiamy ^c.] Quia positos sub 
disciplina et correptione consolabatur, addit quod coeperat; 
insinuans, quia beatitude vera est hominis^ non adversis 
carere in praesenti ; sed aetemae sapientiae perceptione laetari. 
Quod est, et in hac vita voluntatem Dei cognoscere ; et in 
futimo, ejus visione perfnii. Et bene cum diceret, Beatus 
homo qui invenit sapientiam; mox addidit, Et qui affluit 
prudentia. Sunt enim qui inveniunt sapientiam, doctrinam 
veritatia aure percipiendo ; sed aflSuere prudentia negligunt, 
nolendo cordis sui sinum ad percipiendam ejus amplitudinem 
laxare. — Melior est acquisitio eQuSy §■(;.] Non metuat de 
correptione inopiae, quisquis opes adquisivit sapientiae ; quia 
thesauris terrestribus incomparabiiiter munus coeleste prae- 
cellit* — Primi et purissimi fructus ejus^ Si juxta Ecclesias- 
ticum, radix sapientiae est timere Deum, fructus sapientiae 
qui sunt, nisi videre Deum ? Et hi sunt primi et purissimi ; 
sive quia Deus, qui ab initio est, videtur, et nihil inquinatum 
in ejus visione incurritj sive, quia primo ad hanc contem- 
plandam homo creatus est. Unde adolescentior filius, tametsi 
omnem substantiam suam dissipasset, vivendo luxuriose ; ubi 
tamen ad patrem poenitens rediit, primam stolam recepissc 
memoratur; sive, quia primum et rude aurum solet esse 
purissimum ; et prima sola nostra beatitudo vere est beati- 
tude credenda, quae nobis in resurrectione perfectius a Do- 
mino promittitur esse reddenda. — Pretiosior est cunctis opi~ 
buSy ^c.] Non modo terrenis, verum et coelestibus divitiis, 
immo et ipsis angelorum conspectibushuj us sapientiae claritas 
antefertur. Unde et propheta ait: Quid enim mihi restat 

in coelo, et a te quid volui super terrain ; et caetera usque 
ad finem psalmi. — Longitvdo dierum in dextera efuSy ^c.~\ 
Visione suae divinitatis electos in perpetua luce condonat, et 
eosdem in praesenti vita^ incamationis suae sacramentis et 
charismatibus illustrat ac roborat. Dat eis, qui ob se compa- 
randa^ sua omnia vendunt, centuplum in hoc tempore, et 
in seculo futuro vitam aetemam. Sequitur in hoc loco juxta 
antiquam translationem, quod nostri codices non habent: — 
Ab ore ^us proficiscitur justitiay legem autem et misericor- 
diam in lingua portal.'] Quod ideo annotandum credidi, 
quia versiculi in opusculis patrum saepe positi inveniun- 
tur. — Vice ^usy vice pulchrcey Actiones ejus, et doc- 
trinae, quae in evangeliis continentur, pulchrae sunt, quia 
divinae ac purae, hominis modum longe transgressae, et omnia 
jussa ejus ad pacem ducunt aetemam. Omnia quae in came 
gessit, ad reconciliandos Deo mortales, ad pacihcandum cum 
angelis genus humanum, ad demonstranda suis servandae ad 
invicem pads et dilectionis exempla pertinent. — Lignum 
vitce est iis, ^c.] Sicut in medio paradisi lignum vitae positum 
Moyses testatur, ita per sapientiam Dei, videlicet Christum, 
vivificatur ecclesia ; cujus et nunc sacramentis camis et san- 
guinis pignus vitae accipi ; et in futuro, praesenti beatihcatur 
aspectu. — Dominus sapientia fundavit terram, ^c.] Deus 
Pater per Filium omnia condidit. Typice autem fundavit 
terram sapientia, cum per ipsum sanctam ecclesiam in fidei 
soliditate locavit ; stabilivit coelos prudentia, cum per eiindem 
sublimia praedicatorum corda illustravit. — Sapientia illius 
eruperunt abyssi.] Quando in diebus Noe rupti sunt omnes 
fontes abyssi magnae, vel cum quotidiano procursu fontes 
et flumina de abysso per terrae venas emanant. Aliter, 
Sapientia erumpunt abyssi, cum, largiente Christi gratia, 
profunda sacramentorum coelestium fidelibus innotescunt. — 
Et nubes rore concrescunt^ Patet juxta literam, sed allegorice, 
nubcs sunt ecclesiae magistri, sublimes per contemplationem 
et vitam, rigantes corda auditorum, quasi subjectam sibi ter- 
ram per doctrinam. Quae rore concrescunt, quia subtilissima 
discretione virtutes suas, quibus proficiant, quibus alta petant, 
quaeque minoribus in exemplum monstrent, examinant. — 
Fili miy ne effluant hcec ab oculis tuis.] Ne disciplina tem- 

porali fatigatus, sapientise, quae tanta est, gratiam perdas, 
praecave. — Custodi legem atque consilium,'] Lex sapientiae 
est, qua dicit, Si vis ad vitam ingredi, non occides, non 
mcechaberis^ non furtum facies^ non falsum testimonium 
dices^ et caetera. Consilium sapientiae est^ cum protinus 
addit^ Si vis perfectus esse, vade, vende omnia quae babes, 
&c. — Et erit vita anima tiue,] Anima tua babet vitam cum 
Deo, si ejus decreta custodieris, quamUbet caro, discipbna 
coireptionis, aut etiam mortis prematur. — Et gratia faucibus 
ttds^ Quam dulcia, inquit Psalmus, faucibus meis eloqiiia 
tua! Habet ergo sensus animi fauces suas, quibus verba, 
quae audit, dijudicet, quibus res et gesta singulorum, quae 
cemit, discernendo examinet; et baec amplectendo recipiat, 
ilia reprobando contemnat. Quibus nimirum faucibus cum 
legem atque consilium Domini custodimus, gratia multipli- 
catur; quia quanto solertius quisquam divinis obtemperat 
jussis, tanto dulcius ejus amorem concipit. Quam nostris 
faucibus inesse gratiam, desiderabat Psalmista, cum diceret : 
Gustate et videte, quoniam suavis est Dominus. — Tunc 
ambulabis fiducialiter in via tua,] Fiducialiter in via nostra 
incedimus, cum Dei gratia confisi, profectum in bona nostra 
conversation e suscipimus. Si ergo ejus imperiis bumiliter 
subdimur, et gustum supemi amoris suavius faucibus mentis 
attingimus, et operationis bonae augmentum semper obtine- 
bimus, sed et in tentationibus, ne deficiamus, ipso adjuvante 
defendimur. Hoc est enim quod sequitur : — Et pes tuus non 
impinget,] Quoniam diligentibus Deum, omnia cooperantur 
in bonum. — Si dormieriSy non timebiSj ^c,] Patet juxta bte- 
ram, quia securus et dormit et vigilat, et quiescit et ambulat, 
qui se innocenter ante Deum et juste vivere meminit. Sed 
et justus cum in morte dormierit, non solum potentias malig- 
norum spirituum non metuit, sed et in pace quiescit; ac 
securus diem resurrectionis expectat, quia Deum ubique pro- 
tectorem babet et custodem. Quale est in Psalmo : Nam et 
si ambulem in medio umbrae mortis, non timebo mala, quo> 
niam tu mecum es. — Noli prohibere benefacepe eum^ ^c,] 
Quia supra diligenter legem Domini, et consilium observari 
monuit, et aetemam requiem observantibus promisit ; nunc 
multipliciter, quae sint observanda replicat. Primoque ad id. 

quod intermiserat, rediens: Misericordiam proximo exhiben- 
dam, et juste cum illo docet esse vivendum. Delude et ab 
inimico cavendum esse praemonet. Noli ergo, inquit, prohibere 
beuefacere eum qui potest ; si vales, et ipse benefac. Ne audias 
a Domino cum Pharisaeis, Ipsi non introistis, et eos qui in- 
troibant, prohibuistis. — Ne dicas amico tuo, Vade et rever- 
ter e^ §*c.] Non solum de eo qui eleemosynam pecuniae petit, 
hoc mandatum datur, ut benevoli ad largiendum et prompt! 
existamus ; sed et omnia Christi mandata, qui ait, Vos amici 
mei estis, statim facere, et non in crastinum differre jubemur. 
— Nec contendas adversus hominem frustra^ Non vetat 
contendere adversus eum qui malefacit, ut comgatur, quia 
hoc nimirum frustra non fit, quod certa necessitas cogit ut 
fiat, Immo etiam qui ait : Si peccaverit frater tuus, increpa 
ilium, vult ut errantem, quantum vales, ad viam veritatis revo- 
care contendas, — Quia abominatio Domino est omnie illusor,'] 
Omnis, inquit, illusor, quia illusor est, qui vel verba Dei, quae 
novit, implere contemnit, vel eadem perverse intelligendo ac 
docendo corrumpit, Est illusor et ille, qui promissa ejus quasi 
parva despicit, ac iram districtionis ejus quasi tolerabilem sper* 
nit. Nec non et ille qui proximorum simplicitati vel pauper- 
tati improbus insultat. Ideoque onmem hujusmodi illusorem 
merito divina abominatur justitia. Bene autem subditur, — 
Et cum simplicibus sermocinatio ejus.'] Quia saepe superbi, 
dum simplicibus illudunt, prudentiores se illis, quos irrident, 
judicant. Sed horum prudentia, juxta quod Jacobus ait, 
Terrena est, animalis, diabolica. Sermocinatio autem Domini 
cum simplicibus est, quia illos coelestis sapientiae secretis 
illustrat, quos terreni fastus ac simplicitatis nil habere consi- 
derat. Hinc etenira dicit, Abscondisti haec a sapientibus et 
prudentibus, et revelasti ea parvulis. — Egestas a Domino in 
domo impii.] Juxta exemplum purpurati divitis, qui et in hac 
vita spiritualibus egebat bonis, et in futura ad tantam per- 
venit inopiam, ut de digito Lazari quondam pauperis, unam 
aquae guttam requireret, nec mereretur accipere. — Tabema- 
cula autem justorum benedicentur.] Juxta quod ait apostolus 
fidelibus, de Deo loquens : Qui benedixit, inquit, nos in omni 
benedictione spiritual! in coelestibus in Christo. Qui et in 
remuneratione ab ipso sunt audituri, Venite, benedicti Patris 

mei, percipite regnum, Sed et juxta literam saepe contingit, 
eos qui aliena diu rapiunt^ ad ultimum inopia consumi. At 
illos^ qui sua largiuntur, etiam bonis abundare terrenis. — - 
lUtLSorea ipse deludet^ ^c.] Hos versiculos apostoli Jacobus 
et Petrus juxta antiquam translationem posuere^ dicentes: 
Quia Deus superbis resistit ; humilibus autem dat gratiam. — 
Gloriam sapientes possidebuniy Et Dominus ait^ Omnis 
qui se exaltat, humiliabitur ; et qui se humiliat, exaltabitur. 

IN CAP. IV. Auditey filiiy discipHnam patriSy ^c.] Hinc 
exhortaturus ad philosophiam^ qualiter ipse sapientiam sit a 
patre edoctus, explicat. — Nam et ego films fui patris mei 
tenelluSy ^c.] Nihil magis ad spem percipiendae sapientiae 
mentem erigit^ quam cum eos, quos in sapientia jam clarere 
miramur, aliquando parvulos et indoctos fuisse meminimus. 
Et docebat me atqae dicebat : Suscipiat verba mea cor tuumJ] 
Hujusmodi monita Salomoni a David patre data, qui Verba 
Dierum relegit, invenit. Quare autem Salomon se unigenitum 
coram matre nominat, quern fratrem uterinum praecessisse 
scriptura testatur? nisi quia ille mox natus sine nomine, 
quasi nunquam esset, vita decessit. — Et in omni possessione 
tua acquire prudentiamJ] In omnibus quae possides bonis, 
sapienter te agere memento, vel in omni possessione tua 
acquire prudentiam. Omnia quae possides, terrena contemne, 
dummodo sapientiam percipias. Quod fecit Salomon ipse, 
dum data sibi optione, amorem sapientiae cunctis praeposuit 
rebus. Et in evangelic, qui pretiosam margaritam quaesivit, 
banc inventam omnibus, quae habuit, venditis, emit. — Dabit 
capiii tuo augmenta gratiarumy ^c.] Patet de Salomone, quia 
dum pro sapientia, cuncta despiceret, percepta sapientia, 
majore gloriae sublimitate refulsit. Sed et nostro capiti, id 
est, principal! mentis, si sapientiam amplectitur, amplior 
gratia Spiritus augetur, et corona insuper vitae in future 
donabitur. Expositis sane his, quae a patre verba susceperat, 
redit ad docendum auditorem suum sapientiam, quam coepit. 
— Audiy fill miy et susdpe verba mea, Id est, ut vitae 
aetemae dona percipias. — Ducam te per semitas eequitatisy ^c.] 
Semitae, id est, actiones aequitatis, dum inchoantur, arctie 
videntur et angustae; dum vero profectum capiunt, jam ex 

consuetudine spatiosae videntur et latae, Psalmista testante, 
qui cum incipiens Domino dixisset, Propter verba labiorum 
tuorum ego custodivi vias duras ; postmodum jam proficiens 
canebat, Viam mandatorum tuorum cucurri, cum dilatares 
cor meum. Et si ergo semitas aequitatis cum ingredi coeperis, 
arctae videntur tibi, cum tamen eas ingressus fueris, non 
arctabuntur gressus mentis tuae; sed quod Dominus ait^ 
Jugum ejus suave, et onus leve reperies. Et enim reprobi in 
hac vita latum intrant iter, at in die novissimo ligatis pedibus 
et manibus mittentur in tenebras. Pedes vero electorum 
dirigentur in viam pacis. — Et currens non habebis offendicu^ 
lum,'] Quo alacrius ad implenda Dei mandata cucurreris, eo 
minus adversa, quae te impediant, timebis. Nam quicunque 
in prava actione desudant, offendiculum in medio cursu repe- 
riunt ; quia extemplo, dum non praevident, rapiuntur ad poe- 
nam. — Comedunt panem impieiatis^ ^c.] Ita actione scelerum 
iniqui, quasi epulis delectantur appositis. Vel certe vinum 
damnatorum bibunt, et esurientibus spicas tollere gaudent, ut 
esse moris impiorum scriptura sacra testatur. — Justorum 
autem sernita quasi luw splendens proceditj ^c.] Justorum 
opera in luce scientiae peraguntur, et aetemam ducunt ad 
vitam, quae est perfecta dies. — Via impiorum tenebrosa, ^c.] 
Dicit et de his Joannes apostolus : Qui diligit fratrem suum, 
in lumine manet, et scandalum in eo non est. Qui autem 
odit fratrem suum, in tenebris est, et in tenebris ambulat, et 
nescit quo eat, quia tenebrae obcaecaverunt oculos ejus. Cui 
contra superius dicitur sapienti : Quia currens non habebis 
offendiculum, id est, scandalum. — Omni custodia serva cor 
tuum, ^c.] Sunt qui recte vivere videntur hominibus, sed quia 
recta intentione non faciunt, a Deo, qui correspicit pravum, 
reprobatur et vita, quae credebatiir bona. Omni ergo dili- 
gentia, cordis munditiam serva, quia ad ejus examen modus 
aestimabitur vitae. — Remove a te os pravumy ^c.] Duobus 
modis sentiendum, ut et os tuum, ne pravum loquatur aliquid, 
tua labia, ne detractionibus assuescant, custodiaa, et alios 
quosque, quos huic vitio subditos nosti, ne te corrumpant, 
fugias. — Oculi tui recta videanty ^c.] Iter justitiae, quo 
ingredi debeas, diligenter edisce, et in cimctis, quae agere 
disponis, sollicitus ad quern sint finem ventura, praevide. 

Hoc est enim palpebras recta videntium oculorum tuos prae- 
cedere gressus, bonum opus, quod acturus es, sedula cogita- 
tione praevenire, et, quia secundum Deum sit, meditando prae- 
videre. — Dirige semitam pedibua tuis,] Ne videlicet erres in 
actibus aut fide. — Et omnes via itta stabilienturJ] Ne levitate 
mentis a bono movearis proposito. Hinc et apostolus. Sta- 
biles estote et immobiles, abundantius in opere Domini sem- 
per. — Ne declines <id dexteram neque ad sinistram,'] Dextera 
via bona, sinistra accipitur reproba. Non ergo dextera via 
ambulare, sed ad dexteram declinare prohibemur. Declinat 
ad sinistram, qui injustus est; declinat ad dexteram, qui sibi 
vult arrogare quod Justus est ; declinat ad dexteram, qui de 
suis viribus praesumit; declinat ad sinistram, qui pro sua 
firagilitate desperat, se posse salvari; declinat ad sinistram, 
qui stultitiae famulatur ; declinat ad dexteram, qui vult plus 
sapere, quam oportet sapere. Quod et de caeteris virtutibus 
ac vitiis eodem modo intelligitur. — Averte pedem tuum a 
malo.'] Hoc est, ne vel hue vel illuc a recto devies, quia vir- 
tutes discretionem quaerunt, et nimietas omnis in vitio est. — 
Vias enim^ qua a dexteris sunt^ novit Dominus!] Id est, elegit, 
et placent illi. Ideo displicentibus et reprobis dictums est. 
Non novi vos; quod est dicere. Non vos elegi, non mihi 
placetis. — Ipse autem rectos faciet gressus tuos^ ^cJ] Si aver- 
teris a malo pedem tuum, si bona, quae docui, Domino ju- 
vante, facere studueris, aderit ipse propitius conatibus tuis, ut 
et nunc recte • ingredi, et tunc ad pacem valeas pervenire 
sempitemam. 

IN CAP. V. flli mi^ attende sapientiam meam^ ^c.] Hac- 
tenus generaliter castigaverat auditorem ; hinc sub specie 
meretricis ab haereticorum nequitia prohibet. — Ut custodias 
cogitationes^ ^c.] Cogitationes, quibus recte credas ; labia, 
quibus ipsam fidem per simplicia verba, et consueta atque 
ecclesiastics profitearis. Sed juxta literam: Qui adhaeret 
meretrici, etiam labia vel osculando, vel turpia fando, com- 
maculat. — Favus enim distillans labia meretricis.’] Cum in 
ore haereticorum, dulcedo eloquentiae non ad sufficientiam 
solummodo, verum ad superfluitatem resonat ; et ob id fal- 
sitas, quia apte proferri cemitur, veritas a stultis existimatur. 

— Et nitidim oleo guttur ejusJ] Oleo Spiritus Sancti fides 
catholica consecratur ; quo nitidius suum guttur ostendunt^ 
qui suum sensum, patrum fidei anteponunt. Patet de mere- 
trice, quia et sermonis suavitatem, et formositatem corporis 
ad captandos miseros quaerit. — Novissima autem illius amara, 
^c.] Potio absynthii intus amarescit in visceribus, gladio foris 
membra feriuntur. Ut igitur ostendat iniquos in novissima 
ultione, et interius impleri, et extrinsecus poenis circumdari 
perpetuis, et absynthii amaritudine illos torquendos, et gladio 
asseverat trucidandos. Quare autem idem gladius biceps sit 
dictus, Dominus aperit cum ait : Sed eum timete, qui potest 
animam et corpus perdere in gehennam. — Vagi aunt aenaua 
ejuBy ^c.] Vagi sunt sensus haereticae deceptionis, quia alii 
Christum Deum, alii hominem esse negant ; alii carnem acce- 
pisse, alii animam contradicunt ; alii eum de virgine natum, 
alii Spiritum Sanctum ; alii Patrem Deum esse, alii pceniten- 
tibus veniam dandam esse confiteri prohibent. Et in tam 
innumera haec pestis se fundit itinera, ut penitus, quot sint, 
investigari nequeant. At catholica veritas, vaga et investiga- 
bilis non est, quia una eademque cunctis est agnita, totum 
per orbem, fidelibus. — Longe fac ab ea vitam tuam^ ^c.] Et 
apostolus ait, Fugite fomicationem. Quia nimirum primum 
hujus vitii remedium est, longe fieri ab eis, quorum praesentia 
vel illiceat, vel cooperetur ad vitium. Sed et ab haereticorum 
auditu prorsus segregari infirmis auditoribus prodest. — Ne 
des alienia honor em iuum^ ^c.] Nehonorem, quo ad imaginem 
Dei creatus es, immundorum spirituum voluntatibus subdas, 
neque accepta vivendi spatia ad libitum adversarii immitis 
expendas. Cuicunque enim sceleri quisque subjicitur, in 
hos profecto domina tui malignorum spirituum mancipatur. 
— Ne forte impleantur extranet viribua tuia^ Ne daemo- 
niorum facta adjuves, si vel ingenium animi vel corporis tui 
vires ad patranda facinora contradas ; domumque alienam, id 
est, numerum perditorum, te adjecto, multiplices. Et pulchre 
dixit, Labores tui sint in domo aliena; quia sunt, qui juxta 
prophetam, ut inique agant, laborant. Et hasretici quantum 
laborem contra ecclesiam subierint, utinam lateret. — Et 
gemaa in noviaaimiSy SfcJ] Praeponendum a superiori, Ne forte. 
Et est sensus, Ideo te castum custodi, ne forte in poenis 

gemere cogaria, quando non solum camales illecebrae trans- 
eimt, sed et ipso corpore derelicto, anima^ quae per corpus 
gessit, cuncta reddere compellitur. Verum in hac vita saepius 
contingit, ut qui in adolescentia luxuriose vivendo, habita 
disperserant^ tempore senectutis inopia deficiant. Et refri- 
gesccnte calore camis^ ac flore juventutis marcescente, rebus 
suis, quas lasciviae vendiderant, alios uti conspiciant, gemen- 
tesque sera poenitentia dicant quae sequuntur : — Cur detes- 
talus sum discipUnam? ^c.] Disciplinam dicit ecclesiasticae 
fidei, increpationes autem, quibus haeretici, cur ab ecclesia 
recesserint, objurgantur. Patet de fprnicariis. — Pcene fui in 
omni maloy SfcJ] Ecclesia et Synagoga, Graeca nomina sunt, et 
unam eandemque rem Latine significant ; id est, conventum 
plurimorum adinviccm. Si autem subtilius distinguantur, 
Ecclesia convocatio ; Synagoga, congregatio interpretatur. Et 
vetus quidem Dei populus utroque nomine vocabatur. Nunc 
autem gratia distinctionis, ille synagoga noster, ecclesia dici- 
tur, merito scilicet fidei et scientiae majoris, quia et irrationa- 
bilis creatura potest congregari. Denique dixit Deus, Con- 
gregentur aquae in congregationem unam. Rationabilis autem 
solum et sensibilis potest convocari. Verum haec nomina 
aliquando malorum conventus significant. Unde illud, Exar- 
sit ignis in synagoga eorum ; et, Odivi ecclesiam malignan- 
tium. Quod ergo sero poenitens ait contemptor sapientiae, 
Paene ftd in omni malo, in medio ecclesiae et synagogae ; vide- 
tur misero magnitudinem suae damnationis perpendenti, quia 
nihil paene fuerit sceleris, quo non sit irretitus, qui tanta meruit 
tormenta subire. Et hoc ad cumulum accesserit miseriae, 
quod non extremus ipse peccantium ; sed medius magis et 
quasi auctor extiterit. Vel certe in mediis sanctorum con- 
venticulis corpore positus, alienam ab eis vitam ducere non 
timuerit. Et de haereticis specialiter sentiendum, quia nec 
veterum patrum nec novorum dictis et exemplis potuerunt 
ab errore revocari. — Bibe aquam de cistema tua^ ^c.] Desi- 
derio utere propriae mulieri8,et ejus ministeriis fovere devotis. 
— Deriventur f antes tut forasy ^c.] Filium tuum ac filiam aliis 
nuptum trade, et hoc manifesto facito pluribus consciis. — 
Habeto eas solus, ^c.] Solus in tua potestate retine, qualibus 
matrimoniis liberos tuos socias, nec sint fomicarii vel mere- 

trices, tuae sobolis participes. — Sit vena tm henedictay 
Tanta te temperantia cum muliere, quam adolescens accepisti, 
etiam cum senueris serva, ut merito fidelis castimoniae bene- 
dictionem consequaris in prole. — Cerva carissimay et gra^ 
tissimm hinnulus,'] Ilia sit tibi semper carissima conjunx, 
quae sicut cerva serpentes, ita persequatur scorta, et suis 
effuget ab aedibus. Sit natus ex ea filius, et ipse castitatis 
amator gravissimus. — Ubera ejm inebrient te omni t&nporCy 
^e.] Non uxorio operi semper insistendum docet, sed monet 
ne vel prima vivente, aliam ducas, vel meretrici imquam 
socieris. Aliter, quod ait, Bibe aquam de cisterna tua, et 
fluenta putei tui ; docet ab haereticis cavendum, et custodiae 
scripturarum ac lectioni attendendum. Scientiam, inquit, 
quam praedicas aliis, ipse serva, et tui irrigatione sermonis 
infundere. Deriventur fontes tui foras, et in plateis aquas 
tuas divide. Cum ipse servaveris, tunc et aliis praedica, et in 
magna auditorum amplitudine, divina eloquia, juxta unius- 
cuj usque qualitatem dispensa. Habeto eas solus. Aquas et 
in plateis dividimus, et tamcn soli possidemus, quando et 
exterius late praedicationem fundimus, et tamen per earn 
laudes humanas consequi minime ambimus. Nec sint alieni 
participes tui. Immundi spiritus participes fiunt doctoris, si 
ejus mentem, vel fastu elationis, dum praedicat, vel haeresi, 
vel alio quolibet vitio corrumpimt. Solus autem aquas pos- 
sidet, cum membris ecclesiae fideliter connexus ab extraneo- 
rum consortio se liberum servat. Sit vena tua benedicta, et 
laetare cum muliere adolescentiae tuae. Sit doctrina tua, et 
quicunque nascuntur ex ea, in benedictione ecclesiae, et laetare 
cum ea, cui ab adolescentia, id est, a primo credendi tempore 
conjunctus es. Cerva carissima, et gratissimus hinnulus; 
ubera ejus inebrient te omni tempore, in amore ejus delectare 
jugiter. Cerva carissima sive gratissima, ut quidam codices 
habent, sancta est ecclesia, quae serpentinam solet odio ha- 
bere, et conterere doctrinam. Gratissimus hinnulus, populus 
est, ejus virtutiun varietate delectabilis, et eadem castae fidei 
semper aemulatione succensus. Cujus uberibus inebriamur, 
cum utriusque testament! paginis contra haereticorum fraudes 
instruimur. Cujus pace et amore jugiter delectari, magna 
est exercendarum occasio virtutum. — Qmre seducerisy fill 

im, ab aliena? §*c.] Et de meretrice et de haeresi sentiendum. 
— Bespicit Dominos vias hominiSy Non se putent adul- 
ten tenebris noctis ad parietem obtegi; non haeretici sua 
mollmina posse celari; quia tenebrae non obscurabuntur a 
Domino^ et nox sicut dies illuminabitur. — Iniquitates simb 
capiunt impiumj §*c.] Distal inter peccatorem et impium^ quia 
peccator appellatur omnls^ qui vel in parvis vel in magnis 
sceleribus decidit; impius autem^ qui vel nunquam fidem 
recipit, vel enormitate scelerum ab ea quam accepit^ anathema 
factus est ; ut haeretici vel catholic! publicis flagitiis involuti^ 
qui funibus peccatorum suorum constringuntur, et cum in- 
cessabili augm^nto suae pravitatis intereunt. Qui enim funem 
facit, torquendo semper et involvendo filis fila auget. Talis 
est fortitude operum malorum^ tales libri haereticorum, in 
quibus prava pravis nectentes^ non aliud scribendo quam quo 
arctius obligent^ agunt. — Ipse morietur^ quia non habuit dis- 
ciplinam^ ^c.] Quia multa de adulteris vel haereticis disputa- 
verat^ more suo in clausula narrandi^ qualis sit talium finis 
ostendit ; id est^ quia ad mortem tendunt aetemam^ qui disci- 
plinam detestati sunt vitae. Multitudinem autem stultitiae 
dicit^ cum haeretici se sapientiores sanctis patribus autumant^ 
vel cum opera tenebrarum facientes iniqui^ aut Dominum 
haec non videre, aut se facile ejus iram putant tolerare posse. 

IN CAP. VI. Ftli mij si speponderis pro amico tuOy ^c.] 
In promptu literae sensus ; quia suadet ei, qui spopondit pro 
amico^ ut ipsum amicum sollicitus admoneat, quatenus reddita 
pecunia, quam debet creditori, et se et ipsum liberet. Alle- 
gorice autem in hac periocha, doctorem ; porro in sequente, 
vagantem quemlibet, ut se caute gerere debeat, instruit. 
Dicitur enim praeceptori, Si spoponderis pro amico tuo, 
defixisti apud extraneum manum tuam. Quod est aperte 
dicere : Si animam fratris in periculo tuae conversationis 
acceperis, jam ligasti mentem apud curam sollicitudinis, quae 
ante deerat. — Illaqueat'us es verbis ori tuiy §-c.] Quia dum 
commissis tibi cogeris bona praedicando dicere, teipsum prius 
necesse est, quae dixeris custodire. — Fac ergo quod dico^ 
fill miy ^c.] Discurre, festina, suscita amicum tuum. Non 
tantum ipse bene vivendo vigilare memento, sed et ilium, cui 
VOL. IX. o 

praees, a peccati torpore praedicando disjunge. — Ne dederis 
somnum oculis iuxSy Somnum dat oculis, qui subditorum 
curam omnino negligit ; dormitat autem, qui quidem repre- 
hensibilia eorum gesta cognoscit; sed haec, propter mentis 
taedium^ digna invectione non corrigit. — Eruere qutisi darmda 
de fnanuy ^c.] Velut damula de manu captantis quaerit 
evadere, tantum nitere, ut auditore tuo salubriter institute^ 
ipse a sponsione vitae ejus liber reddaris. Vel certe, quia 
damula mundum natura est animal, velox cursu, visuque 
acerrimum. Unde et Qraece otto tov SlpK£(v,id est, avidendo 
dorcas nuncupatur. Avis autem, volando altare petere con- 
suevit. Cum in docendis occuparis subditis, mundis a pecca- 
tis omnibus, strenuus in operibus bonis, perspicax in de- 
prehendendis malorum insidiis, et virtutum pennis fultus esse 
satage : quatenus expleto praedicandi negotio, ad superna 
transvolare, et coelestis vitae pascua merearis intrare. — Vdde 
adformicamy o pigevy §-e.] Hinc vagantem hortatur quemlibet, 
ut si ad alios erudiendos non sufficit, saltern suimet curas 
agere non negligat ; et si sapientiam docendi nequit ab 
homine, vel operand! sapientiam discat a formica. — Qwic 
cum non habet ducemy ^c.] Si tantillum animal principe carens, 
et rationis expers, natura duce sibi praevidet in posterum, 
multo magis tu ad imaginem Dei conditus, ad videndam 
gloriam ejus vocatus, doctorum magisterio adjutus, ipsum 
Conditorem habens ducem, debes in praesenti, bonorum ope- 
rum fructus congfegare, quibus aetemum vivas in aevum. 
Haec etenim vita icjleo messi comparatur et aestati, quod nunc 
inter ardores tentationum, tempus est colligendi futurorum 
praemia bonorum. At dies judicii, hyemis simulatur fiigori- 
bus, quia tunc nimirum nulla relinquitur facultas pro vita 
laborandi, sed tantum cogitur quisque de horreo priscae 
actionis, quod recondidit proferre. Unde et Dominus praecipit, 
dicens : Orate autem, ut non fiat fuga vestra hyeme vel 
sabbato. Hyeme enim facultas, sabbato licentia per legem 
deest fructus vitae colligendi, ac penuriam fugiendi perpetuam. 
— Usquequo, pigcTy dormis? Usquequo dormis in vitiis? 
Quando potes resurgere ad bene operandum, qui noxio 
torpore depressus semper dicis, Paululum adhuc jaceam, 
et sic postea poenitendo resurgam ? Fit namque ut te semper 

difFerente opus bonum^ repente judex, qui mala tua facta 
considerat, adsit. Hoc est enim quod sequitur ; — Et veniet 
tibi quasi viator egestaSy ^c.] Egestas namque et pauperies, 
poena est ultima : in qua damnati, nihil divitiarum merentur : 
quae quasi viator veniet, quia improvisa et subitanea : quasi 
vir armatus, quia devinci perpetuo non potest. Patet juxta 
literam, quia pigritia, nutrix est egestatis et penuriae. — Si 
veto impiger fuerisy ^c.] Fructus terreni, quos metimus, non 
font! comparantur, sed cistemae, quia ad tempus pascunt 
coUigentem, et in tempore deficiunt: at qui impiger fuerit 
pro coelestibus laborare divitiis, hujus messis, ut fons ad- 
veniet ; quia mercedem laborum indeficientem perficiet. — 
Et egestas huge fugiet a /e.] Quia satiabor, inquit, dum 
manifestabitur gloria tua. — Homo apostatay vir inutilis gradi- 
tur ore perversOy Dixerat de haeresibus et aliis vitiorum 
generibus ; instituerat praeceptorem, excitavit pigrum, at nunc 
redai^uit schismaticum. Ubi notandum, quia quern semi- 
nantem jurgia dicere voluit, prius apostatam nominavit ; quia 
nisi more superbientis angeli a conspectu Conditoris prius 
intus aversione mentis caderet, foras postmodum usque ad 
seminanda jurgia non veniret. Qui recte dicitur, quod annuit 
oculis, terit pede, digito loquitur. Interior namque est cus- 
todia, quae ordinata servat exterius membra. Qui ergo statum 
mentis perdidit, in inconstantiam motionis, foras duit ; atque 
exteriori mobilitate indicat, quod nulla radice interius sub- 
sistat. — Sex sunt quts odit DeuSy ^e.] Eundem quern supra 
plenius quam sit Deo odibilis, discordiam seminando insinuat. 
Quod autem animam Dominus dicit, humano more facit, 
ut eum plena intentione, et non leviter tales odisse significet. 
Tale est in Esaia, Calendas vestras et solennitates vestras odi- 
vit anima mea. — Oculos sublimesy linguam mendacemy SfC.] Enu- 
merat sex capitalia crimina, quee tamen comparatione discordias 
seminantis, quasi minora deponit; quia nimirum majus est 
facinus illud quo unitas et fratemitas, quae per Spiritus Sancti 
gratiam est connexa, dissipatur. Potest enim quilibet oculos 
jactanter extoUere, lingua mentiri, homicidio pollui, mala 
proximo machinari, aliis sceleribus membra subdere, falsum 
contra quempiam testimonium proferre. Quod non idem esse 
putandum est, quod supra linguam mendacem nominat. Po- 

g2 


Digitized by v^ooQle 



84 


EXPOSITIO 


test enim mendacium, sed non contra proximum dici. Nam et 
beatus Augustinus octo esse genera mendacii, in libro quern de 
mendacio composuit, docet. Potest, inquam, perditus quisque 
hujusmodi mala vel sibimetipsi vel aliis inferre, pace servata 
ecclesiae. At Donatus et Arrius, eorumque sequaces, gravius 
est quod fecerunt, qui concordiam fraternae unitatis, discordias 
seminando sciderunt. — Conserva^ fill mi^ pnBcepta patris tui, 
§•£?.] Nimc sub adulterae mulieris specie prohibet ab auditione 
haereseos. — lAga ea in corde tuo jugiteVy ^c.] Et in cogita- 
tione prsBcepta Domini fixa retine, et loquelam tuam horum 
undique dulcedine, ne forte in lingua labaris, communito. — 
Chim ambulaveriSy gradiantur tecumy ^c.] Tanta sit tibi medi- 
tatio Domini legis, ut cum vigilans aliquid operatus fueris, 
hanc sedula mente recolas ; cum dormire velis, in hujus 
memoriam quiescas ; cum evigilaveris, hanc primo ad mentem 
revoces ; sic enim fiet, ut nec vigilans offendas, nec a timore 
noctumo laedaris. Aliter : Cum ambulaveris in profectu 
justitiae, gradiantur tecum mandata Dei, ut te instruant ; cum 
dormieris in morte, custodiant animam tuam, ne rapiat hostis ; 
cum evigilaveris in resurrectione, loquere cum eis expetendo 
praemia, quae tibi, si ea servares, promiserant. — Ne capiaris 
nutibus illiusJ\ Patet de adultera. Sed haeretici etsi bene 
vivere et agere videntur, vide ne seducaris eorum doctrinis. — 
Pretium 'enim scorti vix unius est pants."] Recordare quia brevis 
voluptas fomicationis, et perpetua est pcena fomicatoria. 
Sicut enim imus panis diumam solum efiugat esuriem, et 
nihilominus postmodum esurit, qui comesto pane saturatus 
abscesserat; sic qui intrat ad scortum, ad horam quidem 
evaporat libidinem, sed post paululum ardentior redit. — 
Nunquid abscondere potest homo ignem in sinu suoy S(C. ?] Soli ei 
conceditur haereticorum libros legere, qui adeo solidatus est 
in fide catholics, ut verborum dulcedine vel astutia nequeat ab 
ea segregari. — Non grandis est culpa cum quis fuerit JwrxUuSy 
^c.] Furtum non ex sui aestimatione, sed ex comparatione 
peccati majoris, id est, adulteriis, non grandis esse culpae 
perhibetur; sicut Hierusalem gravius peccanti dicitur, Justi- 
ficata est Sodoma ex te ; non quia Sodoma nulla vel pauca, sed 
quia Hierusalem plura peccavit. — Quia zelus et furor viri 
non parcet in die vindictXy ^c.] Et de Domino intelligendum. 

quia qui nunc parcit reprobis, non parcel in die mortis ; nec 
acquiesce! precibus sero clamantium ad se ; nec dona^ quorum 
ibi tempus et facultas non est, suscipiet. Zelatur enim^ si 
quis sponsam suam, id est^ ecclesiam^ sive animam quamque 
fidelem corrumpere praesumit. 

IN CAP. VII. FUi miy cusiodi sermones meoSy ^fc.] Et haec 
periocha eadem, quse superius sub meretricis persona plenius 
explicatur. — Et legem meam quasi pupillam oculi tuu'] Tam 
aollicite serva quae doceo, quasi nihil recti sine his aspicere 
valeas. — lAga earn in digitis iuis, ^c.] In digitis^ in actibus 
dicit ; in tabulis cordis^ in latitudine cogitationis. Denique 
et alia translatio sic dicit : Describe earn in latitudine cordis 
tui. — Die sapientuBy Sorer mea eSy ^c.] Sapientiam ecclesias- 
ticae doctrinae^ sororia tibi dilectione conjunge; ut haec te 
a poUutione serve! haeretica^ quae a castitate ecclesiae probatur 
extranea. — De fenestra enim domus mea per cancellos pro- 
spexiy ^c.] Apte autem Salomon de fenestra domus suae, per 
cancellos prospexisse dicit, ut parvulorum gesta dijudicaret. 
Qui enim de fenestra per cancellos prospicit, ipse quidem 
ea quae foris aguntur, plene considerare sufficit ; nec tamen 
ipsum, qui foris est, intra legentem aspiciunt. Namque hoc 
est quod ait apostolus, Spiritualis judicat omnia, ipse autem a 
nemine judicatun De fenestra Igitur, et caetera. Patet juxta 
literam, quia sapientium aspectus magistrorum et infirmorum 
actus sedulo speculatur, et fortium ; at aetema Dei sapientia 
de ccelo prospicit, et videt omnes filios hominum. — Considero 
veccrdemjuvenemy ^c.] Juvenemvocat adulterum, non propter 
virtutem, sed propter instabilitatem. Qui transit in platea, 
quia deservit angustam viam, quae ducit ad vitam. Juxta 
angulum, quia deflectit a rectitudine. — Et propter viam 
domus ilUus graditurJ] Qui a via veritatis declinavit, merito 
viae domus meretricis vel haeretici appropiat ; quae recte, 
juxta quod exposuimus, et in platea, et juxta angulum posita 
est. — In obscuro advesperascente dicy ^c.] Quia jam talis 
per caecitatem cordis, ad tenebras festinat, et peccati et 
damnationis. — Et ecce mulier occurrit Uli omatu meretricioy 
Patent haec cuncta juxta literam de meretriciis operibus ; 
verum doctrina haeretica quemeunque incautum repent et 
vecordem, hunc decipere tentat. Ipsa etenim apparet ornatu 

meretricio, quia immunda prscfulget eloquentia. Praeparata 
adest capiendas animas^ quia quoscunque sibi associare potest, 
spiritual! morte perimit. — Garrula et vaga^ Quietem 
ecclesiae turbare desiderans. — Nec valens in domo consistere 
pedibus.^ Nulla est haeresis, quae contenta sit primis dis- 
cipulis : hi sunt enim domus ejus, sed semper novos, quos 
decipiat, quaerit. — Nunc foris^ nunc in plaids, ^c.] Foris, 
cum paganos rapit ; in plateis, cum voluptuosos ; juxta 
angulos, cum alios haereticos. — Apprehensumque deosculatur 
juveneml\ Verborum fallacium blandimentis tentat instabilem. 
— Etprocad vultu blanditur, dicens, ^c.] Juxta literam patct 
intellectus ; quia meretrix convivium se permagnificum prae- 
parasse fatetur. At haeretici in cunctis, quae agunt, victimas 
suae salutis Deo immolare autumant ac gestiunt. Nam et 
Dominus ad discipulos : Sed venit, inquit, bora, ut omnis qui 
interficit vos, arbitretur se obsequium praestare Deo. — In* 
texui funibus lectum meum, ^c.] Solent lecti, qui ex funibus, 
vel juxta aliam translationem, institis intexuntur, molliores 
fieri, quam qui ex ligno, vel corio, vel qualibet alia materia 
substemuntur. In lecto ergo funibus intexto meretrix mol- 
litiem quiescendi designat. In tapetibus vero pictis ex 
iEgypto, etiam oculorum tentat illecebras, quibus nefando 
aspectu irretitis, facilius ad seducenda mentis arcana penetret. 
Quia vero nomine funium aliquando solent divina praecepta 
figurari, quae a nostris nos voluptatibus coercendo religant, 
promittimt se haeretici contextu verborum coelestium salubre 
suis auditoribus quasi stratum parare, in quo a vitiorum 
tumultibus libero corde quiescant. Sed veraciter illis funibus 
peccatorum construunt lacum perditionis, ubi perpetuo pedes 
manusque alligati, damnentur. De quo Dominus in Apoca* 
lypsi, Et dedi, inquit, illi tempus, ut poenitentiam ageret, 
et non vult pcenitere a fomicatione sua. Ecce mitto earn 
in lectum, et qui moechantur cum ea, in tribulatione maxima 
erunt. In tapetibus vero pictis ex iEgypto, ornatus eloquen- 
tiae, et versutia dialectics artis, qus ab ethnicis originem 
sumpsit, intelHgitur, per quam mens hsretica sensum doc- 
trins pestilentis, quasi meretrix, torum facinoris se texisse 
gloriatur. — Aspersi cubile meum myrrha, ^c.] Promittunt se 
tales odores habere coelestium virtutum, quibus sua suorum* 
que corda velut cubilia venusta consecrent ; ut dicere possent 

cum apostolo, quia Christi bonus odor sumus Deo. — Veni^ 
inebriemur uberibus^ Doctrinse sanctae poculis se invicem 
satiandos jactant haeretici, et virtutum gratia conjungendos, 
donee eorum gesta, lux sequatur aetema. — Non eat vir in 
domo 8ua, abiity ^c.] Non est, inquit, Christus corporaliter in 
ecclesia. Surgens enim a mortuis ascendit ad ccelum, nobis- 
que ministerium gubernandae ecclesiae, suae videlicet domus, 
reliquit. — Sacculum pecunice secum tnlit.'] Gloriam resurrec- 
tionis, et immortalitatis decus secum detulit, quo illius patriae 
cives laetificaret ac ditaret. — In die plena luna revermms est 
domum nuim,'] In tempore quo electorum suorum ecclesia 
numerum compleverit, revertetur ad judicium. — Statim earn 
sequUuTy ^c.] Id est, quasi stultus nesciens ipse ductus ad 
interitum. — Et fbrtissimi quique interfecti sunt ab ea.] Ut 
ipse Salomon sapientissimus virorum, ut Samson fortissimus, 
ut David mansuetissimus a mulierum decipula, ut Origenes ab 
haeretica doctrina, quern post apostolos ecclesiae magistrum 
fuisse, quamdiu rectae sapuit, qui negaverit, errat. — Via 
inferi domus ^usy ^c.] Sed et de ecclesia Dominus ait. Quia 
portae inferi non praevalebunt adversus earn. Interiors autem 
mortis, acerrima gehennae tormenta, quasi acriora et ob- 
scuriora dicit, quibus haereticos et fomicarios constat esse 
mergendos. Sicut de sanctis pro Domino in hac vita patien- 
tibus adversa dicitur : Et misit eos custos interiorem carcerem, 
atrociorem videlicet, foediorem et obscuriorem. 

IN CAP. VIII. Nunquid rum sapientia clamitat ? ^c.] Nun- 
quid non Dominus palam locutus est mundo ? et in occulto lo- 
cutus est nihil ? Quid ergo neglecto ejus evangelio ad haeresim 
potius, vel lasciviae suasionem, quae in angulo susurrant, 
audiendam miseri confluunt? — In summis excelsisque vertid- 
bus super viam, ^c.] In monte discipulos simul et turbas 
docuit, sed et per vias saepe iis qui conveniebant, praedicabat, 
et eos qui curari indigebant, sanabat. In ipsa etiam porta 
civitatis Naym mortuum resuscitans, exemplo miraculi verba, 
quae docuerat, commendabat. Et quid sequimini eos, qui in 
abditis contra eum suas exacuerunt linguas ? — In ipsis fori- 
bus loquetur, dicens : 0 viriy ^c.] Ad viros clamitat, id est, ad 
strenuos verbi auditores in utroque sexu. Nam qui foeminea. 

id est, fluxa mente sunt, sapientiae verba percipere nequeunt. 
— Intdligile^ parvuli^ astutiam, Manifestum de Domino, 
quia cum esset ipse in mundo, omni aetati, sexui, et condition! 
locutus est verbum ; immo etiam clamabat stans in tempio. 
Si quis sitit, veniat ad me, et bibat. Et nunc per doctores 
ecclesiae (ipsi enim sunt fores civitatis ejus) viris simul et 
foeminis, sapientibus et insipientibus, grandsevis prsedicat et 
parvulis; at contra, doctrina fallax clam et privatim, quos 
seducere valeat, quaerit. — Audite^ quoniam de rebus magms 
loctUura sumJ] Magnis nempe, quia regnum coelorum et pro- 
misit et dedit, fidemque Sanctae Trinitatis docuit, atque alia 
innumera, quae prophetae ei loquenda reliquerunt. — Et 
aperientur labia mea^ ^c.] Labia ejus sunt duo testamenta, 
Concordia ad invicem, veritatis attestatione conjuncta, quae ipsa 
in came apparente per Sancti Spiritus donum sunt ad praedi- 
candam salutem, universum aperta per orbem. — Accipite 
disciplinam meam^ Non potestis Deo servire et mam- 
monae. — Ego sapientia habit o in consilioy ^•c.] Ubi duo vel 
tres congregati fuerint in nomine meo, ibi sum ego in medio 
eorum. — Ai*rogantiam et superbiamy Arrogantiam et 

superbiam in iis, qui se caeteris meliores existimant; viam 
pravam in eis, qui aperte mala faciunt ; os bilingue in eis, 
qui in bonis quae sequuntur, stabile quippiam non habent, sed 
juxta auditorum libitum sua verba commutant. — Meum est 
consiliumy cequitaSy ^c.] Non se extollat humana praesumptio, 
plenitudinem virtutum sola Dei sapientia possidet, et ab hac 
humana infirmitas, quicquid virtutis habet, accipit. — Per 
me reges regnarUy ^c.] Reges dicit apostolos, sive alios sanctos, 
qui et seipsos primum et deinde ecclesiam sibi subditam bene 
regere sciunt: Legum conditores, auctores utriusque testa- 
ment!, et sequentes ecclesiae scriptures : principes et potentes 
caeteros fidelium praeceptores ac rectores appellat. Qui utique 
omnes non nisi per sapientiam, ut essent aliquid, habent. 
Ait enim. Quia sine me nihil potestis facere. — Ego dxLigentes 
me diligOy ^c.] Tale est et in evangelio, Qui autem diligit me, 
diligetur a Patre meo, et ego diligam eum, et manifestabo ei 
meipsum. Mane quippe vigilant ad sapientiam, qui semper 
innovate mentis studio, ad Christi visionem pertingere sata- 
gunt. — Mecum sunt divitue et gloriay ^c.] Opes superbas. 

opes excelsas dicit, ut coelestia dona significet. Graece etenim 
superbus Hyperiphanos, id est, superapparens dicitur. Et 
ideo recte sapientia opes hyperiphanas secum esse dicit^ quia 
quicquid donorum ccelitus datur fidelibus, cunctis mundi 
opibus excellentius esse probatur. Quod etiam addendo jus- 
titiam manifestius inculcat. Nam terrenas opes et gloriam 
saepius habent injusti; nos autem in resurrectione, sicut 
Petrus ait, novos ccelos et novam terram, et promissa ipsius 
expectamus, in quibus justitia habitat. — Dominos possedit me 
in initio viarum suarum.'] Yiae Domini sunt opera ejus, quo- 
rum consideratione ad fidem vel agnitionem pervenit homo. 
Invisibilia enim ipsius a creatura mundi per ea quae facta sunt, 
intellecta conspiciuntur. Viae ejus simt ipsae illuminationes, 
per quas se et angelicis spiritibus, et mentibus ostendit 
humanis. In quarum initio viarum sapientiam possedit, quia 
in primordio creaturae nascentis, filium qui cum eo cuncta 
disponeret, habuit. Sed ne putaret aliquis, harum initio 
viarum, vel aliquando ante tempore filium esse coepisse, 
vigilanter adjunxit : — Anteqmm quicquam faceret a principioy 
^c.] Cui simile in evangelio: In principio erat Verbum, 
et Verbum erat apud Deum, et Deus erat Verbum. Omnia per 
ipsum facta sunt. Pereant ergo, qui negant Dei virtutem, et 
Dei sapientiam, videlicet Christum ab initio, immo et ante 
omne quod dici vel cogitari potest initium, ab ipso Patre fuisse 
progenitum. Alia translatio hoc loco ita incipit, Dominus 
creavit me principium viarum suarum in opera sua. Quod de 
incamatione Dominica dictum patres intelligunt, dicentes, 
quia certi gratia mysterii dixerit, Dominus creavit me, et non 
Pater creavit me. Caro, inquiunt, Dominum agnoscit, gloria 
Patrem signat. Creatura Dominum confitetur, caritas Patrem 
nominat principium vel in principio viarum suarum ; ut ipse 
ait. Ego sum via ; quia surgens a mortuis, iter fecit ecclesise 
suae ad regnum Dei, ad vitam setemam. In opera sua, quia 
ad redimenda opera Patris, ex virgine creatus est; suscipiens 
camem, ut opera Patris a corruptelae servitio liberaret. Caro 
enim Christi propter opera, Divinitas ante opera. — Et de^ 
lectabar per singulos dies^ ^c.] Ludentem, dicit gaudentem. 
Erat ergo ludens coram Patre per singulos dies; quia ut 
propheta ait, A piincipio ex diebus seternitatis gaudebat unum 

esse cum Patre. Erat omni tempore ludens in orbe terrarum, 
quia et cum tempora orbis ac creaturae esse coepissent, ipse^ 
quod erat in Patre, Filius permanebat. Haec ideo, ne quis eum 
cum creaturis et temporibus coepisse perhiberet. Et deliciae 
ejus sunt, esse cum filiis hominum ; quia desiderat in animo 
nostro quiescere, et nos bonorum gratia meritorum ad se 
videndum perducere. — Beaius homo qvi audit me, §*c.] Fores 
suas et postes ostii sui, scripturas sanctas et earum doctores 
nuncupat ; sine quibus ad vitam, quam pollicetur, non vale- 
mus ingredi. 

IN CAP. IX. Sapieniia adificavit sibi domum^ Quia aeter- 
nitate divinitatis Christi sufficienter dixerat, addit et de as- 
sumpta humanitate dicere : Sapientia igitur aedificavit sibi do- 
mum, quia hominem Filius Dei, quern in unitate suae personae 
susciperet, ipse creavit. — Excidit colamnas sepiem,'] Eccle- 
sias per orbem septiformi gratia Spiritus erexit ; quae domum 
ejus, id est mysterium incamationis ejus, ne perbdorum im- 
probitate memoria tollatur, credendo, colendo, et praedicando, 
quasi sustentando continerent. Vel certe sapientiae domus, 
ecclesia Christi est. Columnae autem doctores sanctae eccle- 
slae septiformi Spiritu pleni, quales fuere Jacobus, Cephas, et 
Joannes. Qui nimirum columnas sapientia excidit, quia ab 
amore praesentis seculi disjunctas, ad portandam ejusdem 
ecclesiae fabricam, mentes praedicantium erexit. — Immolavii 
victimas suas.^ Suis passionibus ecclesiam consecravit, yel 
vitam praedicantium mactari in persecutione permisit. Qui- 
bus videlicet victimis contrariae sunt victimae meretricis, ad 
quas stultos invitat, ut supra lectum est, dicens : Victimas 
pro salute debui, hodie reddidi vota mea. — Miscuit vinum, 
^c.] Divinitatis suae arcana capere non valentibus, assumptae 
humanitatis sacramenta patefecit, et scripturae sacrae pabula 
nobis aperiendo praeparavit. — Misit ancillas suas, SfC.] Prae- 
dicatores infirmos ac despicabiles elegit, qui fidelos populos 
ad supema patriae coelestis aedificia colligerent. — Si quis 
parmhis est, veniat ad me, §*c.] Parvulos dicit humiles ; insi- 
pientes vero eos, qui de mundanae sapientiae fastu nihil ha- 
bent. Tales autem vocat, ut eos sua doctrina sapientes 
rcddat, et altos. — Venite, comedite panem meum, §*0.] In 

pane^ divina eloquia; in vino mixt05 conjuncta in unam 
Christi personam, deitatis et humanitatis ejus natura expri- 
mitur, ut supra dictum est. Vel certe in pane, corporis 
ipsius ; et in mixto vino, sanguinis sacrosanctum mysterium, 
de quibus in altari, mensa videlicet ejus, satiamur, ostenditur. 

— Relinquiie infantiam, et venite^ ^c.] Post oblatas epulas 
addit et vitae monita, ut quos perceptis suae incamationis 
mysteriis refecit, doctrinae pariter instituat verbis. — Qui 
erudit derisorem, ^■c.] Quasi interrogares, cur sapientia par- 
vulos prae caeteris, et insipientes ad suas invitaret epulas; 
ideo, inquit, feci, quia frustra laborat, qui verbum sapientiae 
inculcare nititur ei qui audire contemnit, sapientiorem se doc- 
tore et majorem existere credens. — Noli arguere derisorem, 
^c.] Non est timendum, ne tibi derisor, cum arguitur, con- 
tumelias inferat ; sed hoc potius providendum, ne tractus ad 
odium pejor fiat. Ideoque tibi aliquoties ab ejus correptione, 
non tuae timiditatis, sed dilectionis ejus gratia cessandum. — 
Argue sapientemy et diliget te.'] Sapientem in profectu posi- 
tum, id est, amatorem sapientiae dicit, quern supra prae bumi- 
Htate parvulum nuncupavit. Nam perfectus sapiens non 
habet opus argui. — Mulier stulta et clamosa, plenaque illece- 
briSy ^c.] Mulier haec haeresis est, contraria nimirum sapien- 
tiae, quae sua superius sacramenta cecinit. Sedet autem et 
ipsa in foribus domus suae, id est, in doctoribus falsitatis, 
qui in penetralia perfidiae, miseros fallendos introducunt. 
Super sellam autem, quia cathedram sibi praedicationis usur- 
pat. Haec est cathedra pestilentiae, in qua beatus vir sedere 
detrectat. — In excelso urbis loco.'] Dicit de sapientia, quia 
in summis excelsisque verticibus dat vocem suam ; sed ilia 
in sublimitate virtutum, haec in supercilio elationis attollitur. 

— Ut vocaret transeuntea per viam, ^c.] Vocat haeresis ad 
perfidiam saepe catholicos, quos iter rectum agere, viam seculi 
hujus transire citius velle, atque ad aetemam patriam festi- 
nare conspicit. — Qui est parvulusy declinet ad me, ^c.] Et 
sapientia parvulos atque insipientes ad suum convivium paene 
eisdem verbis videtur invitare ; sed distat, quod ilia simpliciter 
ad se venire ; haec autem, quod vocat, ad se declinare suadet. 
Quia ilia nimirum ad rectum actionis iter, quos errantes cer- 
nit, accersit ; haec recte gradientes ab itinere suo deviare, et ad 

se divertere docet. — Aqua furtiva dulciores sunt, ^c.] Sapi- 
entia palam mensam suam proposuit^ et miscuit vinum 
suum; at stulta mulier nihil meracum habens, ad aquas 
furtivas, et absconditum panem, quoscunque valet, aggregat ; 
quia catholica ecclesia palam mundo divinorum eloquiorum 
convivia pandit, divinitatis et humanitatis Christi mysteria 
celebranda praecepit. Vel certe in vino mixto historicam 
aimul et allegoricam auditoribus suis scientiam propinat, ut 
pro suo quemque captu, vitae poculis reficiat. At haeretico- 
rum doctrina publicae fidei et professionis suae secretim de- 
creta praeponit; et cum nd spirituale habeat, suaviorem se 
catholicis pastoribus scientiam jactat docere, ut scilicet liben- 
tius audiantur et agantur quae palam in ecclesia dici credique 
prohibentur. Et dulcius hauriatur insipientia, quae putatur 
scientia, cujus prohibita furatur audientia. Potest in aquis 
furtivis baptisms haereticorum ; in pane abscondito, eorundem 
sacrificium designari. At juxta literam, mulier adultera in 
aquis furtivis, et pane abscondito, prohibita et illicita con- 
nubia dulciora esse asseverat. — Et iffnoravity quod ^ffanies 
ibi sinty §•(:.] Nescit adultera, nescit haereticus, quia immundi 
spiritus suas domus habitant; et qui in profundis inferni 
poenas luunt aeternas, ipsis actibus luxuriosorum, ipsis haere- 
ticorum dogmatibus, quasi convivis delectantur opimis. At 
cum rite in ecclesia Christi sacramenta celebrantur, Christi 
verbum auditur et conservatur (qui est sapientia Dei) con- 
stat, quod angelicae virtutes ibi sint, et in excelsis coelorum 
convivae fidelium. Panem enim coeli dedit eis ; panem ange- 
lorum manducavit homo. 

LIBER SECUNDUS. 

Parabola Sahmonis.'] Novum ponit titulum, quia novum 
genus locutionis incipit ; ut non sicut prius de singulis bono- 
rum malorumve partibus diutius disputet, sed altemis versi- 
bus actus utrorumque describat. 

IN CAP. X. Filius sapiens Icetificat patreniy ^c.] Qui 
accepta fidei mysteria bene servat, laetificat Deum Patrem; 
qui vero hasc actione mala vel haeresi commaculat, matrem 

contristat ecclesiam. — Non proderunt thesauri impietatis^ ^c.] 
£t transitoria morte saepius, ut Danielem et ires pueros ; ct 
a perpetua semper justitia liberat. At vero thesauri per im- 
pietatem congregati^ etsi aliquando a morte corporal! videntur 
eripere, plus tamen mali pro impietate qua acquisiti sunt^ 
quam commodi in eo quod pro vita sunt dati, conferunt. — 
Non afflxget Dominus fame animam justi, ^c.] Et si quando 
injustum impii fame affligunt, vel etiam necant, non Imdent 
animam ejus^ quern Dominus in vita futura suse gloria visi- 
tationis consolatur; qui et easdem impiorum insidias in ipsos 
juste judicando retorquet. — Egestatem operata esi manus 
remissay §■{?.] Qui negligenter vivit in hoc seculo^ egebit bonis 
in futuro; at qui fortiter Domino militat, divitiis setemse 
beatitudinis remuneratur. — Qui congregat in messcy filius 
sapiens esty ^c.] Qui congregat Christo animas fidelium^ filius 
sapiens est. Et quidem messis haec multa est, operarii autem 
pauci. Qui vero hoc tempore acceptabili a sua salute curan* 
da torpescit^ confundetur in die tribulationis. — Benedictio 
Domini super caput justiy Justis dicetur in judicio : Ve- 
nite, benedict! Patris mei^ percipite regnum. Os autem im- 
piorum, quod comessationi, ebrietati, et colloquiis malis servi- 
ebat, iniquitate, quam gessit, condemnabitur. Denique os 
illius operuit iniquitas, qui in tormentis positus linguam sibi, 
in qua ob plura scelera plus punitus est, refrigerari quaesivit. 
— Memoria justi cum laudibusy ^c.] Et in hac vita boni 
bonos, sive viventes, sive defunctos laudibus efferunt ; impio- 
rum autem et actus detestantur, et nomen. £t in vita futura 
justi in Dei laudibus vivunt, reproborum autem honor, no- 
menque, laudesque putribus gehennse suppliciis mutantur, 
ubi vermis eorum non morietur, et ignis non extinguetur. — 
Quf ambukd simplicitery ambulat confidentery ^c.] Qui simpli- 
citer se vivere novit, facile cuncta spemit adverse, quia se 
per base ad gaudia venturum esse confidit, dicens cum pro- 
pheta: Dominus defensor est vitae meae, a quo trepidabo? 
et caetera. At qui pravis incedit viis, nolens licet, patefit, ac 
digna factis recipit. Nihil enim occultum, quod non revela- 
bitur. — Qtti annuit oculoy dabit dolorem.'] Qui nutibus oculo- 
rum irridet aliquem, non evadet sine dolore torment! ac poeni- 
tudinis. De qualibus dicit Psalmista, Qui oderunt me gratis. 


Digitized by CjOOQle 



94 


EXPOSITIO 


et annuebant oculis : vel certe qui annuit oculo, dabit dolo- 
rem, quia filius stultus est moestitia matri suae. — StuUus 
labiis verberabitur,'] Vel suis videlicet, quibus damnari me- 
ruit, quia mors et vita in manibus linguae ; vel eorum, a qui- 
bus, quia corrigi non potuit, sententiam damnationis accepit ; 
quomodo Psalmista cum ait, Domine, libera animam meam 
a labiis iniquis et a lingua dolosa. Utrumque a Domino 
quaerit, ut et ipse labia iniqua et linguam dolosam non ha- 
beat, et aliorum iniquitate, et dolis minime possit decipi. — 
Vena vitce^ os justi.'] Et Dominus de doctoribus, Qui credit, 
inquit, in me, sicut dicit scriptura, Flumina de ventre ejus 
fluent aquae vivae. — Et os impiorum operit iniquitatem.'] Im- 
pii sunt, qui vel sua vel proximorum errata, ne ad sanitatem 
perveniant, defendendo contegunt. Quod execrans propheta 
Dominum orat, ut non declinet cor suum in verbum malum, 
ad excusandas excusationes in peccatis. — In labiis sapientis 
invenitur sapientia^ §-c.] Virga in dorso, est vindicta in pos- 
terioribus, id est, in sequenti vita; quam bene plaga ilia 
famosa, qua Philistei in natibus feriebantur, exprimit. Qui 
ergo non vult virgam in dorso portare, portet in labiis sapi- 
entiam. Loquar laudes Christi, et praecepta praedicem. 
Verum, quia semper Deum laudare, non autem semper do- 
cere, non omnia quae novit, omnes docere sapienti convenit, 
recte subditur : — Sapientes abscondunt sdentiamJ] Scientes 
scilicet, quia est tempus tacendi, et tempus loquendi. Unde 
propheta : Dum consisteret peccator adversum me, obmutui ; 
et humiliatus sum, et silui a bonis. Et apostolus. Nihil 
judicavi me scire inter vos, nisi Christum Jesum, et hunc 
crucifixum. — Os autem stulti confusioni proximum estJ] Quia 
vel inordinate bona, vel aperte loquetur mala. — Substantia 
dimtis, urbs fortitudinis ejus, ^•c.] Divites confidunt in divitiis, 
quasi in urbe munita; pauperes ideo pavent, ne dedciant, 
quia se norunt egenos. Spiritualiter qui in Deum dives est, 
per bona opera confidit in illo, quasi in urbe inexpugnabili, 
quae a nullo possit hoste superari; at qui virtutum inopia 
coangustantur, ideo coelestibus egent divitiis, quia noxio 
pavore timent duros pro Domino tolerare labores. — Abscon- 
dunt odium labia mendacia, ^c.] Si ergo verax et sapiens esse 
desideras, odium neque in abscondito cordis contege, nec per 

OS contumeliam prefer ; sed tuum et cor dilectione, et os veri- 
tate repleatur. — Quasi per risum stultus operatur scelus, ^c.] 
Prudentia a providendo nomen accepit. Stultus est igitur, 
qui gaudet in scelere. Sapientis autem est, et ejus qui viri 
nomine dignus sit, providere ; quia risus dolore miscebitur, 
et gaudia peccandi pcena sequetur ultionis. — Quod timet im- 
piuSy vemet super eum, De illo impio dicit, qui sciens 
peccat. Timet ergo impius videre districtum judicem ; desi- 
derant justi dissolvi, et esse cum Christo. Ille, ne terrenis 
gaudiis privetur, et sempitema ultione plectatur; isti, ne 
incolatus eorum prolongetur, sed praemia, pro quibus certa- 
verunt, percipiant. Utrisque autem, quod corde timent, 
adveniet. — Quasi tempestas transiensy non erit impiusy ^c.] 
De persecutoribus ecclesiae dicit, qui domum fidei sub- 
vertere quaerunt. Sed ilia in vero fundamento, hoc est, in 
Christo coUocata permanet, ipsi extemplo dispereunt. — 
Sicui acetum dentibuSy ^c.] Sicut haereticorum perhdia bonis 
doctoribus molestiam generat et lachrymas ; sic male vivens 
catholicus, eis qui se fidem suam ex operibus ostendere jusse- 
runt, per inertiam gravis est. Oculi quippe et dentes, prae- 
dicatores sunt sanctae ecclesiae, qui ei recta itinera praevidere, 
et alimenta spiiituali suggerere solent. Porro acetum, quod a 
vino degenerat, et fumus, qui ab igne ascendens evanescit, 
eos qui ab ecclesiastica suavitate et caritate per superbiam 
vel socordiam recedentes, hanc etiam verbis impugnant, figu- 
rate denuntiant. De quibus Joannes dicit. Ex vobis exierunt, 
sed non erant ex nobis,et reliqua. — Timor Domini apponet dieSy 
^c.] Qui Deo fideliter serviunt, aetema luce donabuntur ; at qui 
impietati mancipantur, cum hac vita perdunt bona quae ama- 
bant. — Expectatio Justorum Ixtituiy ^c.] Patet, quia justi 
laetantur in expectatione vitae sequentis, quamvis contristan- 
tur afflictione pressurae praesentis. Unde illud, Tu es mihi 
refugium a pressura, quae circumdedit me, exultatio mea. 
At vero impii, qui se putant in futuro requieturos, aut certe 
nullos post mortem futures, falluntur. Neque huic repugnat 
sententiae, quod supra dictum est. Quod timet impius, veniet 
super eum. Sunt enim qui scientes futurorum bonorum 
malorumque judicium, nihilominus negligentia, vel despera- 
tione, vel etiam de industria peccant. Talibus ergo interitus. 

quern timent, adveniet. Sunt quia mala, quae faciunt, aut 
nunquam punienda existimant, aut bene gesta; ideoque bona 
mercede remuneranda judicant. De quibus recte dicitur, 
quia spes impiorum peribit* Nam et de iis, qui scientes pec- 
cant, subsequenter adjungit : — Fortitudo simplidsy vim Do-- 
minty Si, inquit, abdita scripturarum comprehendere 
non vales, non tamen de salute desperes, sed gradere viam 
Domini, age bona quae nosti, et inter fortes connumeraberis. 
Sed merito paveant illi, qui recta, quae norunt, facere con- 
temnunt ; quia certa restant, quae patiantur mala. 

IN CAP. XI. Statera dolosoy abominatio est apud Denmy 
^c.] Statera dolosa, non tantum in mensuratione pecuniae, 
sed et in judiciaria discretione tenetur. Qui enim aliter cau- 
sam pauperis, aliter causam potentis, aliter sodalis, aliter 
audit ignoti, statera utique librat iniqua. Sed et is qui sua 
bene gesta meliora quam proximorum, suaque errata judicat 
leviora, trutina ponderat dolosa. Necnon et ille, qui onera 
importabilia imponit in humeros hominum, ipse autem uno 
digito non vult ea tangere. Ille etiam, qui bona in publico, 
et mala agit in occulto, pro iniquitate librae dolosae abomina- 
bitur a Domino. At qui sinceriter agit in omnibus, qui cau- 
sam et causam aequa lance discemit, is nimirum justi judicis 
voluntati et actioni congruit. — UM fuerit superbuLy ^c.] Quia 
superbe et contumeliose se gerunt, per contemptum sive 
ignorantiam disciplinae, vel proximis contumelias ingerunt ; 
vel certe, quia omnis qui se exaltat, bumiliabitur. — UH 
autem humUitaSy ^c.] Abscondisti haec a sapientibus et pru- 
dentibus, et revelasti ea parvulis, id est, humilibus. — Mortuo 
homine impioy nulla erit ultra spes.'] Heu miser ! Hanc sen- 
tentiam pertransiit Origenes, qui post universale extremumque 
judicium vitam credidit omnibus impiis et peccatoribus dan- 
dam. Notandum autem, quod etsi impiis post mortem spes 
veniae non est ; sunt tamen qui de levioribus peccatis, quibus 
obligati defunct! sunt, post mortem possunt absolvi ; vel 
poenis videlicet castigati, vel suorum precibus, eleemosynis, 
missarum celebrationibus absoluti. Sed haec quibuscumque 
fiunt, et ante judicium, et de levioribus fiunt erratis. Qui 
autem longo se post judicium tempore liberandos putant, fal- 

liintur ; et fortasse pertinet ad eos quod sequitur : — Et ex- 
pectatio soUicitorum peribit,'] Item alia est sollicitudo, qua boni 
semper ad implenda Dei prsecepta sunt accincti ; alia, qua 
reprobi cum scientes peccant, soUiciti metuunt, ne quando 
mtemam rapiantur ad poenam. Ideoque recte expectatio 
eorum, qui Deo sollicita mente serviunt, coronabitur ; eorum 
vero, qui Deum contemnentes, et ante judicium ejus propria 
conscientia se accusante condemnantur, expectatio sollicito- 
rum peribit. Hunc versum longe aliter habet antiqua trans- 
latio, quae ait : Defuncti hominis justi non peribit spes, gloria 
autem impiorum peribit. — Jmtus de angustia liheratus est^ 
^c.] Martyr quisque de angustia passionis liberatus est post 
mortem, et tradetur in poenam pro ejus causa persecutor, qui 
ilium angustiavit. Jacobus martyrio coronatus est, Petrus 
de carcere salvatus est ; et Herodes, qui eos persecutus est, a 
vermibus visibiliter consumptus, raptus est invisibiliter eo, 
ubi vermis ejus non morietur, et ignis ejus non extinguetun 

— Simulator ore decipit amkum auum^ ^c.] Haereticus simu- 
lans doctrinam catholicam, decipit auditorem suum; qui 
autem juste veritatem sequuntur evangelii, liberabuntur sci- 
entia catholica, ne decipula rapiantur haeretica. — Qui despicit 
amicum suum^ indigens corde est, ^•c.] Non est despiciendus, 
vel deridendus a nobis, qui non simpliciter amare probtitur, 
etiam si quid inepte per inertiam facit; qui enim hoc ^it, 
indignus est sapientia. At vero prudens quisque de talium 
commissis, publice tacet; sed haec occulte castigat. Quod 
idem sequentibus versiculis arctius inculcatur, dum dicitur : 

— Qui ambu/at fraudulenter, revelat arcana, ^c.] Et in evan- 
gelio Dominus, Si peccaverit in te frater tuus, vade et cor- 
ripe eum inter te et ipsum solum ; si te audierit, lucratus eris 
fratrem tuum, &c. Unde et hinc recte subinfertur: — Ubi 
non est gubemator, populus corruet, ^c.] Ne enim te putares 
amici commissa, si corrigere non potes, ultra celare debere, 
recte dicit, populum sine gubematore corruere ; salvari autem, 
ubi multa sunt consilia ; ut ostendat, quod solus emendare non 
vales, pluribus esse revelandum,ut unanima omnium corrigatur 
industria. — Affligetur malo, qui fidem facit pro extraneoJ] In 
promptu est literae sensus. Sed est a sorte sanctorum extra- 
neus, quod peccata sua poenitcndo corrigere dissimulat; et 

quicumque talibus vel communionis gratiam concedit, velvitam 
promittit aetemam, quia pro extraneo fidem fecit, seipsum pro- 
fecto ante districti judicis oculos ultione dignum reddidit. — 
Qui autem cavet laqueos^ ^c.] Securus erit in futui’o, qui tunc 
bene formidolosus, et sua sedulus errata per poenitentiam curat, 
et ab impoenitentium se societate servat immunem. — Manus in 
manu^ non erit innocens malus.] Qui manum jungit in manu, 
nil utique operatur. Sed manus in manu non erit innocens 
malus ; quia etsi ab impia actione manus ad horam substrahit, 
cordis tamen innocentiam malus habere non valet. Unde et 
praemittitur, Abominabile Domino cor pravum. — Semen autein 
justorum salvabitur.'] Hoc est quod supra dicitur, Seminanti 
autem justitiam, merces fidelis. Vel certe, Semen justorum 
salvabitur; quia qui praecedentium justorum exempla sectan- 
tur, horum quoque vestigia ad videnda salutis aetemae gaudia 
sequuntur. De quibus Esaias, Omnes qui viderint eos, cog- 
noscent eos; quia isti sunt semen, cui benedixit Dominus. 
— Circulus aureus in naribus suis^ ^c.] Circulum aureum si 
in naribus suis infixeris, nihilominus ilia terram vertere naso, 
et volutabro luti properat immergi ; ita mulier fatua, si pub 
chritudinem ^alltu8 vel habitus acceperit, suam tamen faciem 
ad infima declinare, suam speciositatem ad evertendos ubique 
castitatis flosculos circumferre, seque cceno voluptatis inqui- 
nare diligit Aliter, Qui omamentum divinorum eloquiorum 
meditando consequitur, sed hoc male vivendo insequitur, cir- 
culum aureum habet in naribus ; sed more suis terram subi- 
gere non desistit, quia quod odore notitiae percepit, immunda 
actione sordidavit. Ideoque talis anima, mulier pulchra et 
fatua esse censetur, quia carnalibus dedita illecebris, pulchra 
est per scientiam, sed per actionem fatua. Aliter : Qui doc- 
trinam haereticam omni nitore videt eloquentiae spendere, nec 
sic tamen sapientiae apto intellectui congruere, circulus, hie 
inquit, aureus in naribus suis, id est, pulchra et circum- 
flexa locutio in sensibus mentis stultae ; cui ex eloquio aurum 
pendet, sed tamen ex terrenae intentionis pondere, more suis, 
ad superiora non respicit. Quod secutus exposuit, dicens, 
Mulier pulchra et fatua, id est, doctrina haeretica : pulchra, 
per verbum ; fatua, per intellectum. — Desidanum jttstorum 
ornne bonum est^ ^c.] Semper justi justitiam ubique regnare 

desiderant, at contra etiam cum quiescere ab impietatis 
executione videntur, proposito tamen dirae mentis ad inferen- 
dam cuilibet vim furoris intendunt. Et hoc est quod supra 
dicitur, Manus in manu non erit innocens malus ; item, Prae- 
stolatio impiorum furor; quia plerumque ira per silentium 
clausa, intra mentem vehementius aestuat. — Alii dividunt 
propria^ ^c.] Quia centuplum accipiunt in hoc tempore, et 
in futuro seculo vitam aetemam. — Alii rapiunt non sua^ ^c.] 
Semper, inquit, in egestate, non solum in tormentis, ubi nec 
stillam aquse, unde ad modicum refrigerentur, accipiunt ; sed 
et in praesenti, ubi quamvis innumera rapiat, semper avarus 
eget. — Anima qtuB benedicit^ impinguabitur, ^c.] Qui exte- 
rius prsedicando benedicit, interius augmenti pinguedinem 
recipit. Et dum sacro eloquio mentem auditorum debriare 
non desinit, potu multiplici muneris debriatus excrcscit. — 
Qia abscondit frumenta in tempore, ^c.] Qui sanctae praedi- 
cationis apud se verba retinet, talis maledicetur in populis, 
quia in solius culpa silentii pro multorum, quos corrigere 
potuit, poena damnatur. Ipse est servus piger et malus, qui 
pro retentione talenti, quod accepit, in exteriores tenebras 
missus est. Vendunt autem frumentum, qui verbum vitae 
audientibus conferunt, a quibus pretium iidei et confessionis 
recipiant, dicente Domino, Negotiamini dum venio. Quorum 
capiti benedictio supervenit, dum singulis de tali negotio 
redeuntibus, Dominus dicit: Euge, serve bone et fidelis; quia 
super pauca fuisti fidelis, supra multa te constituam ; intra in 
gaudium Domini tui. — Bene consurgit diluculo, qui qxKsrit bona, 
^c.] Bona quaerere quae facere debeas, quibus ad coelestia 
bona pervenias, hoc est bene diluculo consurgere; id est, 
crescente luce scientiae, ad bonum opus accingi. Vel certe 
bene, id est, ad vitam consurgit, in tempore resurrectionis, 
qui nunc bona quaerit in tempore operationis. Qui autem 
mala quae dicat sive agat, modo solers inquirit, tunc eo> 
rum pondere, ne ad altiora regni perveniat, retardabitur. — 
Qta confidit in divitiis suis, corruet, ^cJ] Qui praesentibus 
bonis inhians, futura non cogitat, utrisque in novissimo care- 
bit. Qui autem spe futurorum praemiorum bona faciunt, in 
praesenti, juste quod sperant, accipiunt. Virens quippe in 
arbore folium, fructus, quos nondum ostendere habet, signat 

affuturos. Et justi quasi virens folium germinant, quia spe 
salvi facti, in fide ac virtutum gratia proficere non cessant, 
donee ad fructum desideratae retributionis, hoc est patriae 
coelestis, attingant. — Qui conturbat domum mam^ possidebit 
ventosy ^cJ] Qui mentem suam tumultus cogitationum max- 
imarum conturbari non metuit, hanc utique malignorum spi- 
rituum flatibus, quibus obruatur, aperit. Et qui stultus 
sapientem persequitur, per hoc ei etiam dominando servit, 
quia patientiam ejus premendo, probatiorem reddit; ut se 
videlicet damnato, ille bravium, pro quo certabat, accipiat. — 
Fructus justly lignum vitesJ] Merces justi, visio est Christi. 
Ipse namque est sapientia; de qua dictum est^ Lignum 
vitae est amplectcntibus earn. Et in Apocalypsi, Qui vice- 
rit, inquit, dabo ei edere de ligno vitae, quod est in para> 
diso Dei mei. Et hunc fructum modo justi expectant; quia 
diu, sicut praedictum est, quasi virens folium germinant. 
— Et qui suscipit animaSy sapiens estJ] Qui animarum curam 
pro Domino suscipit, ut eas scilicet vel errantes doceat, vel 
moestas soletur, vel egentes temporalibus bonis sustentet, vel 
renitentes ad remedia salutis pertrahat, vel pastore destitutas 
gubemet, quo una secum plures adDominum perducat; qui, in- 
quam, ita animas suscipit, sapiens est, quia nimium suae animae 
per haec, unde sublimius cum Domino regnet, procurat. — Si 
Justus in terra recipity §-c.] Si sancti martyres tanta passi sunt 
justi, quanta putas eos manere tormenta, qui illos affligebant 
injuste? Si Job et Tobias, caeterique Dei electi, tanta in hac 
vita recepenmt adversa, quid contristaris, si te, qui tarn longe 
infra illorum vestigia jaces, tentans ad modicum aflBictio tan- 
git ? Et quidem te, etsi impium dicere et credere non debes, 
peccatorem tamen te esse, id est, aliqua habere peccata, parva 
sive magna, aperta sive occulta, inficiari non debes. Immo con- 
fiteri debes, ne te ipse seducas, et veritas in te esse non possit. 
Si ergo justi in terra receperunt, Abel martjrrii, et Job exem- 
plar patientiae; quanto magis impii, Antiochus atque He- 
rodes ? Et peccatores in evangelio, paralytic!, non nisi dimis- 
sis primo peccatis, curari a Domino potueruiit. Notandum 
quod hanc sententiam Petrus in epistola, juxta antiquam 
translationem, posuit, dicens : Et si justus vix salvabitur, im- 
pius et peccator ubi parebunt ? 

IN CAP. XII. Qui bonus esty hauriet a Domino gratiamy 
ifcJ] Horum versiculorum connexio talis est: Qui bonus est, 
non confidit cogitationibus suis, sed Domini gratiam quaerit, 
ac per illam accipit, ut pie vivere possit. Qui autem cogita- 
tionibus suis confidit, bonus esse nequit. Nam qui gratiam 
supemi Adjutoris patere non curat, merito in impia actione 
perdurat. — Mulier diligenSj corona viro suoy ^•c.] Patet literae 
sensus, quia mulier bona et casta honorem viro praebet in 
omnibus, ej usque virtutibus ipsa domum bene regens, quasi 
gratiam addit coronae ; at vero adultera, etsi foris speciosa 
patet, intus foetore luxuriae sua membra coinquinat. Verum 
spiritualiter ecclesia coronam Christo, non aliam quam seip- 
sam oflert. — Omnes enim qui in circuitu ejus sunty ^c.] Et 
filius Sirach de magno sacerdote : Ipse stans juxta aram, et 
circa ilium corona fratrum. At ossa, id est, virtutes, quas 
haereticorum factio cemitur habere, putredo pravi dogmatis 
corrumpit. — Cogitationes justorumy judiduy ^e.] Justi sua 
facta, si Domino placeant, sedula meditatione dijudicant, ne 
forte ipsis minus sollicitis, supemus arbiter contra eos invisi- 
biliter adversa disponat ; juxta illud apostoli, Si nos metip- 
sos dijudicaremus, non utique judicaremur. At reprobi, divini 
timoris obliti, de fraude, quam faciunt, sua consilia cogunt. — 
Verte impioSy et non erunty §•(?.] Versi de hac vita impii non 
erunt, quod fuerant ; quia post mortem non qualia credebant, 
inveniunt, sed spe sua frustrati, pro prsemiis tormenta reci- 
piunt. Domus autem justorum, id est, ecclesia, quae partim 
peregrinatur in terris, partim regnat in coelo, nunquam defi- 
cit ; sed quaecumque membra ejus hinc illo perveniunt, ibi- 
dem gaudia, quae sperabant, inveniunt. Aliter, Verte impios, 
et non erunt, quod multa impietas in diis gentilium, multa in 
sectis haereticorum, multa in praestigiis magorum, multa in 
persecutionibus extitit paganorum. Sed his Domino donante 
subversis, ablata est pariter et memoria impietatis eorum, 
etiam ipsi apices stulti, ipsa dogmata igne rapta, ut in Epheso 
actum tempore apostolorum legimus. Domus autem justo- 
rum permanebit; quia sancta ecclesia nunquam abscond! 
potuit vel auferri, nil ex ejus corrumpere scripturis, in nullo 
ejus fidem violare tanta temporum longitudo praevaluit. Po- 
test et ita intelligi, Verte impios, et non erunt ; converte eos 


Digitized by 


Google 



102 


EXPOSITIO 


ab impietate, et non erunt jam impii, sed justi. Pro quo alia 
translatio dicit, Quocumque se vertit scelestus, extermina- 
bitur. Cui contra de sanctis dicitur : Quoniam diligentibus 
Deum, omnia cooperantur in bonum. — Doctrina ma nosce- 
tur vir.'\ Viros vocare solet scriptura eos, qui virtutibus sunt 
praediti divinis. Unde apostolus: Vigilate, state in fide, 
viriliter agite. Doctrina ergo sua quisque vir esse noscitur ; 
quia et si recta docet, et haec operibus implet, sanctus esse 
colligitur, — Qui autem vanv^ et excors est, Quia scilicet 
ipse virilis animi fortitudinem habere contempsit. — Melior 
est pauper et sufficiens sibiy Melior est idiota et simplex 
filter, qui bona, quae novit, operans, vitam meretur in coelis, 
quam qui clarus eruditione scripturarum, vel etiam doctoris 
functus officio, indiget pane dilectionis. De cujus dilectionis 
parte, ea quae ad proximum pertinet, subsequenter adjungit : 
— Novit Justus animas jumentorum suorum.'] Id est, miseretur, 
et compatitur habitudini ac fragilitati proximorum sibi com- 
missorum, — Viscera autem impiorum crudelia.l 
solum non compatiuntur subditis, sed etiam juxta hoc quod 
Dominus ait : Percutiunt pueros et ancillas, dicentes, Moram 
facit Dominus meus venire. — Qui operatur terram suamy ^c.] 
Qui exercet animam suam spiritualibus studiis, et nunc vir- 
tutum, et tunc dapibus satiabitur prasmiorum. Qui autem 
pro salute animae suae laborare detrectat, tunc inter stultos 
reprobabitur ; tametsi nunc vel divina vel humana sapientia 
gloriosus videtur. — Desiderium impiiy monumentum est pessi- 
morum.] Desiderat impius praecedentes imitari malos, et de 
illorum vita atque actibus loqui. Vel certe, Desiderium 
impii monumentum est pessimorum, quia omne desiderium 
ejus eo tendit, quamvis ipso nesciente, ut cum prioribus 
injustis aeternae mortis carcere claudatur. Verum, quia tales 
exitum, quern minime praevident, incurrunt, dicit contra de 
bonis : — Radix autem justorum proJicietJ] Quia nimirum 
fides et caritas electorum, qua radicati sunt in Christo, 
nequaquam eos fallit, sed ad perfectiora semper accrescens, 
plus quam sperare novit, in futuro percipiet. — De fructu 
oris suiy unusquisque replebitur bonis.'] Fructus oris, est 
sermo bonus; nam qui mala loquitur, non fructum oris 
generat, sed damnum. Omnis igitur, qui bona loquitur. 

bonis donabitur aetemis; si tamen his, quae loquitur, actu 
non repugnet. Hoc etenim vigilanter adjungit, cum dicit, — 
Et juxia opera manuum suarum retribuetvr ei.] Neque enim 
aliter fructuosus fit suus sermo doctori, nisi ipse prior faciat 
bona, quae docet. — Fatuua siatim indicat iram suam^ 

Qui se in praesenti desiderat ulcisci, fatuus est ; qui autem 
pro Domino injuriam contemnit, sapiens. Hunc versiculum 
alia translatio sic habet, Stultus eadem bora pronuntiat iram 
suam, occultat autem ignominiam suam astutus. Non autem 
ignominiosam iracundiae passionem ita a sapientibus occub 
tandam esse decern it, ut ejus velocitatem culpans non prohi- 
beat tarditatem, quam utique, si per necessitatem humanae 
infirmitatis irruerit, ideo censuit occultandam, ut dum ad 
praesens sapienter obtegitur, sapientius amoveatur, et in per- 
petuum deleatur. Haec est enim natura irae, ut dilata lan- 
guescat et pereat; prolata vero, magis magisque conflagret. — 
Est qtd promittity ^c.] Promittunt se nonnulli obedire veri- 
tati, sed ubi tentatio terrens sive blandiens, impedimentum 
praestiterit, deserunt quidem coepta, sed tamen conscientia 
promissi, quasi gladio pimguntur. — Lingua autem sapien- 
tiumy sanitas estJ] Quia et bona quae promittunt, ipsi perfi- 
ciendo ad vitam perveniunt ; et aliis, quae sequantur, praedi- 
cando demonstrant. — Labium veritatis firmum erit in per- 
petuuMy ^c.] Fides ecclesiastica semper manebit. Qui autem 
repente nova dogmata infert mendacii, est minister haeretici. 
— Homo versutus celat scientiam,'] Versutus hoc loco in bono 
intelligitur, id est, sapiens et prudens, qui nonnunquam de 
industria sua celat scientiam. Duplici nimirum ratione, vel 
non valens infirmis auditoribus loqui, quasi spiritualibus, sed 
quasi camalibus, vel nolens sanctum dare canibus, neque 
ante porcos margaritas projicere. — Et cor insipientium pro- 
vocat stultitiam^ Quando vel ipsi plus appetentes sapere, 
quam oportet sapere, eo usque ad meditandum prosiliunt, ut 
pro sapientia teneant stultitiam ; vel certe alios quae necdum 
capere queunt, docere nitentes, ad majorem eos stultitiam 
provocant, et quasi parvis oculis lumen ingerentes solis, mo- 
dicum lucis quod cernere videbantur auferunt. — Mantis 
fortium dominabituTy ^c.] Perfecti quique non solum vitiorum 
bella superant, sed et electis fnitribus majori virtutum gratia 

principantur. Qui dissoluti animo^ peccatls implicari non 
metuunt, pessimo exactori diabolo tributa vitionim quotidie 
solvunt ; et si non dominium ejus viventes poenitendo evase- 
rint^ post mortem traditi eidem^ in carcerem ab eo pcenarum 
mittuntur aeternarum; juxta quod Dominus in evangelica 
parabola testatur. Neque enim de talium correptione despe- 
randum est, cum protinus adjungatur : — Mcsror in corde viri 
humiliavit Ulumy ^c.] Quia nimirum necesse est, ut prius 
peccatorem moeror poenitentiae salubriter humiliet; et ita 
postmodum per judicium sacerdotis^ sermo datae reconcilia- 
tionis laetificet. Qui neglexit damnum propter amicum, Jus- 
tus est. Si hoc de general! pecuniae largitione, et puro ho- 
mine amico recte dicitur ; quanto magis justitiae corona dig- 
nus est^ qui propter eum^ qui dixit^ Dico vobis amicis meis, 
ne terreamini ab his qui occidunt corpus ; vel vendens quae 
possidet, pauperibus tribpit, vel rapinam bonorum suorum 
cum gaudio suscipit^ vel certe ipsam in passione camem mor- 
tificandam, sive occidendam tradit? — Iter autem impiorum 
decipiet eos,'] Cum vel sua retinere, vel aliens rapere gaudent. 
Unde recte subjuugitur : — Non inveniet fraudulentus lucrumj 
^c.] Fraude namque acquisita pecunia^ plus in anima damni^ 
quam lucri addit in area. Et qui propriam pro Domino sub- 
stantiam novit dispensare^ remunerante ipso^ pro terrenis 
coelestia dona recipiet. Aliter, — Non inveniet fraudulentus 
lucrum^ ^c.] Qui fraudulenta mente simulat se esse bonum, 
nequiter vivens in occulto, non inveniet bona vitae sequentis ; 
qui autem substantiam virtutum spiritualium veraciter acqui- 
rit, mercabitur ex ea claritatem regni perennis ; quod versibus 
sequentibus apertius dixit. In semi ta justitiae, vita ; iter autem 
devium ducit ad mortem. Semita enim justitiae substantiam 
acquirit virtutum, quibus aetemae vitae claritas, auro pretiosior 
emitur ; iter autem pravum, quo fraudulentus incedit, perdito 
lucro temporal!, quod appetit, ad mortem, quam praevidere 
noluit, tendit sempitemam. 

IN CAP. XIII. Filius sapiensy doctrina pa/m, ^-c.] •Tan- 
tum distat inter sapientem et stultum, ut hie aliquando pro- 
fectu eruditionis ad eum qui se docuerat, docendum perveniat 
ille, nec cum arguitur, novit audire. — Vidt et non vuU pigery 

^c.] Recte pigri vocabulo denotatur, qui vult regnare cum 
Deo, et non laborare pro Deo. Delectant prsemia, cum pol- 
licentur; deterrent certamina, cum jubentur. De quo Jacobus 
ait, Vir duplici animo, inconstans est in omnibus viis suis. 
Et filius Syrach: Vae peccatori terram ingredienti duabus 
viis ! Qui autem jussa operantur Dominica, ideo faciunt, quia 
anima illorum perfecta supemorum dulcedine reficitur ; juxta 
eum qui Dominum obsecrat, dicens, Sicut adipe et pingue- 
dine repleatur anima mea. Vel certe anima operantium im- 
pinguabitur, quia qui piis pro Domino laboribus insudant, 
coelesti et immarcessibili post labores mercede donabuntur. — 
Est quasi dives^ cum nihil habeaty ^c.] Dives sibi videbatur 
ille, qui induebatur purpura et bysso, et epulabatur quotidie 
splendide; sed quia Deum non habuit, comperit in fine nihil 
fuisse quod habuit. Unde dictum est de talibus ; Dormierunt 
somnum suum, et nihil invenerunt omnes viri divitiarum in 
manibus suis. Pauper econtrario videbatur Lazarus, qui 
jacebat ad januas ejus, ulceribus plenus; sed in multis erat 
divitiis, qui virtutem habuit humilitatis, qui Conditorem om- 
nium divitiarum, videlicet Deum, corde gestabat. Quid autem 
verae divitiae valeant, quid vera paupertas agat, subdendo ma- 
nifestat. — Redemptio animcs viriy divituB su(By ^c.] Qui ergo 
animam suam vult redimi a futura ira, congreget divitias 
bonorum operum. Qui enim eget hujusmodi divitiis, incre- 
pationem districti judicis sustinere non valet. De qua Psal- 
mista postulat, dicens : Domine, ne in ira tua arguas me, 
neque in furore tuo corripias me. Alioquin pauperes spiritu 
non ibi increpantur a Domino, sed benedictionem aeternae 
haereditatis percipiunt. — Lux justorum ketificaty ^c.] Lux 
justorum, quae perpetuo laetificat, spes est futurorum ; lucerna 
iropiorum, quaj repente exstinguitur, felicitas seculi labentis. 
Inter superbos semper jurgia sunt; qui autem agunt cuncta 
cum consilio, reguntur sapientia. Jurgantur semper inter se 
haeretici, jurgantur et caeteri reprobi, quia videlicet non norunt 
unitatem fidei et veritatis. Fideles autem, qui consilio divi- 
norum eloquiorum frui non cessant, reguntur moderatione 
sapientiae, quae eos jurgari non sinit. — Substantia festinata 
minuetuTy ^c.] Qui volunt divites fieri, incidunt in tentatio- 
nem, neque ipsas divitias, quas vel acquirunt vel cupiunt. 

peq)etuo possident ; qui autem pro accipienda substantia 
praemiorum coelestium justis insistit laboribus, multiplicia 
supernae beatitudinis munera percipiet. De quo apte sub- 
ditur : — Spes qucB dtfferiur^ affligit animam^ Quia nimi- 
rum quamdiu differtur spes aeteraorum, affligitur anima fide- 
lium, vel pro dilatione videlicet bonorum quae amat^ vel pro 
illatione malorum quae tolerat. At ubi venerit quod desiderat, 
facile obliviscitur quod sustinuerat ; quia in aetemum vivere 
incipit cum suo Redemptore, quem tota intentione quaerebat. 
Ipse est autem lignum vitae amplectentibus se, — Qwi deira-- 
hit alicui rd^ ^-c.] Qui bonae rei detrahit, se in futurum obli- 
gat ; quia quod non debuit faciendo, poenam sibi, qua con- 
stringatur, praeparat ; sed et is qui malae rei detrahit, ipse se 
in futurum obligat, non ut pro tali detractione poenam luat, 
sed ut post detractionem sese cautius agat ; quia nimirum 
quod in aliis juste reprehendit, ipse impune non admittit, 
clamante apostolo, Qui praedicas non furandum, furaris ? qui 
dicis non moechandum, moecharis ? qui abominaris idola, 
sacrilcgium facis? — Qui autem timet prceceptumy Melius 
est ergo de sua quemque fragilitate metuere, ne forte divina 
praevaricentur imperia, quam aliorum errata stulto ore lace- 
rare, dicente apostolo, Et si praeoccupatus fuerit homo in 
aliquo delicto, vos, qui spirituales estis, instruite hujusmodi in 
spiritu mansuetudinis, considerans teipsum, ne et tu tenteris. 
— Astutus omnia agit cum consiliOy ^c.] Ubi omnia cum con- 
silio docet esse agenda, divinum potius, quod sacris eloquiis 
indutum est, quam humanum intelligit consilium. Fatuus 
est enim, qui extra hoc consilium vivit, quamvis naturaliter 
astutus videatur ; et prudens, de quo recte subditur, — Nun^ 
tins impii cadet in malumJ] Arrium autem dicit et Sabellium, 
caeterosque angelos, id est, nuntios Satanae; qui quoniam 
consilium neglexerunt divinarum scripturarum, deciderunt in 
malum gehennalium tormentorum. — Legatus autem fidelts, 
sanitas,'] Id est, catholicus quisque praedicator sanitatem sibi 
suisque auditoribus acquirit aeternam. — Desiderium si cow- 
pleatuVy delectat animamy ^c.] Omne desiderium, sive bonum 
sive malum sit, ubi affectum praevenerit, delectat animam ; 
sed stulti, qui camalibus solum desideriis gaudent, detestan- 
tur eos qui pro amore coelestium, infima oblectamenta con- 

temnunt. — Qui cum sapientibm graditur^ sapiens erit^ ^cJ\ 
Cum sapientibus ire^ est sapientium actus imitari. Quam- 
libet ergo simplex quisque sit, et rusticus, qui arcana sapien- 
tiae comprehendere nequeat, si tamen sapientium exempla 
vivendo sectatur, jure inter sapientes annumerabitur. Qui 
vero stultos, non propter naturam, quia homines sunt, sed 
propter stultitiam, quia mimi sunt vel histriones, vel aliqui 
tales, non ut instruendo corrigat, amat, sed ut favendo dete- 
riores eflSciat ; talis nimirum, etsi per ingenium et doctrinam 
sapiens esse videtur, stultorum nota dignus simul et damna- 
tione tenebitur. — Bonus relinquit heeredes filioSj ^c.] Saepe 
videmus bonos sine filiis obire, immo majora a Domino prae- 
mia polliceri his qui filiorum procreationi, virginitatis casti- 
moniam praeposuerint ; sed et substantiam justorum a pecca- 
toribus tolli. Nam et apostolus glorificat eos, qui rapinam 
bonorum suorum cum gaudio susceperunt. Unde spiritualiter 
intelligendum, quia bonus et Justus Dominus est, qui post 
passionem suam ascendens in coelum, reliquit haeredes suae 
doctrinae, apostolos et successores eorum, ad cujus fidem 
conversa est multitudo gentium, quae erat substantia diaboH. 
Intravit namque in domum ejusdera male fortis adversarii, et 
eum majori virtute conterens, diripuit arma ejus, in quibus 
confidebat, et spolia ejus distribuit, ut ipse in evangelio tes- 
tatur. Vel certe, justo substantia custodita est peccatoris, 
quando ablatum est a Judaeis regnum Dei, et datum est genti 
facienti fructus ejus. — Multi ciM in novalibus patrum^ ^c.] 
Absque judicio recto facit, qui divitiis congregandis sedulus 
insistit ; et has aggregatas non ipse pro redemptione animae 
suae pauperibus dispensat, sed aliis post se dispensandas 
rescrvat, juxta quod in superiori versu juxta literam dicitur : 
Et custoditur justo substantia peccatoris, maxime cum sibi 
victus abundet ex jure patemae haereditatis, neque ullas pecu- 
nias colligendi necessitas incumbat. Hoc est enim quod ait. 
Multi cibi in novalibus patrum. Juxta sensum vero spiritua- 
lem, multi sunt cibi alimoniae ccelestis, in dictis et exemplis 
venerabilium patrum ; et absque ratione facit, qui his legen- 
dis, meditandis, eXponendis instans, non suae saluti per hoc, 
sed aliorum potius servit, dum ipse ab his quae legit, vel acti- 
bus reprobis, vel etiam impictate sensus hseretici discrepat. 

Talis namque in novalibus patrum, id est, operibus sive ser- 
monibus patrum optima institutione excultis, non sibi, sed 
aliis subsidium acquirit^ illis videlicet, qui tractatus ejus 
legentes, arcana per eos spiritiialis sensus, quibus interius 
reficiantur, inveniunt. Utrique autem sensui convenit apte 
quod sequitur, — Qui parcit virgcB, odit filium, §-c.] Nam et 
pater bonus filium, et discipulum magister catholicus, ne ad 
iniquitatem deflectat, solHcitus erudit. Praecedentem autem 
versiculum antiqui interpretes ita transtulerunt : Viri justi 
divitiis, annis multis fruentur ; iniqui autem perient breviter. 

— Justus autem comedity et replet animam suam^ Justus 
percipit cibos sapientise, qui in novalibus patrum, hoc est, in 
operibus ac verbis praecedentium justorum, proban tur ex- 
orti : et hos ad profectum animae suae bene vivendo trajicit. 
Venter autem impiorum,id est, capacitas sensus haereticorum, 
insaturabilis ; quia sicut apostolus ait. Semper discentes nun- 
quam ad veritatis scientiam perveniunt. Quare autem satu- 
rari scientia non merentur, nisi quia nequaquam refecti cibis 
patemae institutionis, aliis hos congregant absque judicio ? 

IN CAP. XIV. Sapiens mulier eedificabit domum suam^ ^c.] 
Et unaquaeque anima fideUs, et ecclesia per orbem catholica, 
mansionem sibi in patria coelesti bonis actibus aedificat ; at 
vero reprobi, ea quae bene sunt a bonis ordinata, male viven- 
do, et etiam aliquando aperte repugnando dissipant. Quare 
autem stulti sapientum actus lacerent, sequentibus verbis 
ostenditur, cum dicitur: — Ambulans recto itinereyCt timens 
DeuMy §*c.] Abominatio est enim peccatori religio. Stultum 
videtur incredulis, cum fideles propter Dei timorem non 
tantum abjiciunt timorem, sed et tormenta derident eorum 
qui occidunt corpus. De quibus adhuc apte subjungitur: 

— In ore stulti virga superbuSy Quia stulti per vanilo- 
quium humiles, quos despiciunt, affligunt; sed iidem humilcs 
spiritu per doctrinam se sapientiae, ne decipiantur, muniunt. 

— Ubi non sunt bovesy preesepe vacuum esty ^c.] Haerent haec 
a superioribus. Boves namque doctores catholicos ; praesepe, 
coetuum auditores ; segetes, dicit fructus operum bonorum. 
Incassum ergo tumet superbus, et indocta eloquentia verbe- 
rat aures ac corda subjectorum; quia ubi non sunt docti 

praedicatores, frustra ad audiendum confluit turba plebium. 
Ubi autem plurimse operationes apparent virtutum, ibi aper- 
tissime dare, quia non haereticus in vanum garrivit, sed pro 
verbi fruge laboravit ille, qui et ipsum verbum casto ore 
ruminare, et viam veritatis recto discretionis pede noscet in- 
cedere. Nec mirandum, cur in praesepi auditores significari 
dixerimus, cum bos alatur de praesepi, doctor autem verbo au- 
dientes soleat nutrire. Sed intuendum, quia et de labore bovis 
praesepe impletur ; et ipse bos suo fructu de praesepi reficitur, 
Quia nimirum praedicator fidelis et audientes verbo reficit, et 
eadem refectione apud Dominum ipse reficitur ; quod in opere 
figuratur Heliae, qui apud Sareptanam viduam quam pascit, et 
ipse pascitur. — (iuuBrit devisor sapieniiam^ Caiphas qui 
Domino dixit, Adjuro te per Deum vivum, ut dicas nobis, si 
tu es Christus ; quia male quaerebat, invenire quod quaerebat 
non meruit. At discipuli qui se humiliter auditui veritatis 
subdiderant,accepta Spiritus gratia, non solummodo Christum 
Dei Filium coguoscere, sed et abdita scripturarum intelligere 
meruerunt. Sed tunc doctrina prudentium facilis erat, quan- 
do Cornelius cum domo sua, et caeteri tales verbum humiliter 
audientes, mox credebant, et accepto Spiritu Sancto, linguis 
loquebantiu* omnibus. Nunc quoque doctrinam fidei catho- 
licae prudens quisque, dum catechizatur, facile percipit ; quam 
haeretici, quia perverse quaerunt, nunquam prorsus inveniunt. 
— Vade contra virum stultumy Ideo derisor sapientiam, 
quam quaerit, non invenit, quia etsi aperte contra illius stul- 
titiam disputando incedas, nescit intelligere quae dicis; ut 
Arrius, qui verbum consubstantialitatis in Patre et Filio, nus- 
quam scripturarum inveniri posse contendebat, cum ei mani- 
feste objiceretur. Ego et Pater unum sumus ; et, Deus erat 
Verbum, &c. Ideo doctrina prudentium facilis est, quia labia 
prudentiae sapientia. Id est, quia labia quaecunque pruden- 
tiae moderamine reguntur, de sapientia solum loqui et audire 
dulce habent ; eique meditatione operam dare satagunt. — 
Cor quod novit amaritudinem animte stue, ^c.] Amaritudinem 
animae habent electi, quamdiu a gaudiis differuntur aeternis ; 
et reprobi, cum desideriis affliguntur perversis. Sed electi, 
quia in luce ambulant, amaritudinem suam, quanto sit gaudio 
mutanda praevident. Porro reprobi propria sponte caecati. 

quid in praesenti patiantur, non vident ; quod in future sint 
passuri, non praevident. Ideoque a futuris bonorum gaudiis 
remanebunt extranei; quia amaritudinis eorum praesentis 
non noverunt esse participes. Unde et apte subditur : — 
Domua impiorum delebitur^ Domo quippe in mansione^ 
tabernaculis uti solet in itinere; domus igitur impiorum 
delebitur, quia habitationem vitae praesentis, in qua semper 
manere desiderabant, perdent in morte reprobi, et hoc quod 
non praevidebant, exilium perpetuae damnationis subibunt« 
Tabernacula autem justorum germinabunt, quia praesens 
eorum conversatio, in qua incolae sunt apud Deum, et pere- 
grini, crescentibus sine cessatione mentis, ad fructum usque 
suavissimum patriae coelestis pertinget. — Innocem credit 
Omni verbo, Hanc et innocentiam vetuit, et hanc habere 
docuit astutiam Joannes, cum ait, Carissimi, nolite omni spi- 
ritui credere ; sed probate spiritus, si ex Deo sunt. — Sapiens 
timety et declinat malumy ^c.] Sicut stulti est de sua alacri- 
tate confidere, torrentem rapidum vel voraginem latiorem 
saitu velle transire, sapientis autem ad planum vel pontem 
divertere; ita qui peccata, quantum valet, declinat, timens 
ne involvatur malis, sapiens est. Stultus autem est ille, qui 
contemptim peccat, blandiens sibi, quia aut posteriori tem- 
pore poenitentiam agat commissorum, aut si repente moriatur, 
fortiter poenas inferni sufferat. — Impatiens operabitur stul~ 
titiamy ^c.] Reprehensibilis quidem est homo impatiens ; sed 
multo pejor et odiosior Deo est versutus, tametsi apud homi- 
nes melior sestimetur. Ille enim palam omnibus suam osten- 
dit stultitiam, iste autem cum sit corde perversus, ssepe 
simplicitatem simulat et justitiam, atque apud humanum 
judicium sanctum se dici delectat, cum sit divino examine 
inter reprobos asstimatus. — Jacebunt mali ante bonoSy §-c.] In 
novissimo judicio, coronatis justis, damnabuntur reprobi, qui 
eos in praesenti premebant. Quod enim ait. Ante, id est 
ante bonos, et ante portas justorum ; non ad vicinitatem loci, 
sed ad visionem pertinet bonorum, quia malorum tormenta 
semper aspiciunt, ut majores ereptori suo gratias sine fine 
referant. Unde de illis Esaias, Et egredientur, et videbunt, 
inquit, cadavera virorum, qui praevaricati sunt in me. Vermis 
eorum non morietur, et ignis eorum non extinguetur ; et erunt 

usque ad satietatem visionis omni cami. Quod autem ait, 
Egredientur; non pedum processum, sed oculorum signat 
intuitum, quern intus in regno positi ad videnda pravorum 
supplicia, foras quando volunt emittunt. — Corona sapientum^ 
diviticBy Sapientes non terreni aliquid emolument! pro 
divitiis habent, sed coronam solummodo, quam pro virtutibus 
in futuro percipiant. At stultorum fatuitas maxima haec est, 
quia improvidi aetemorum, de praesentibus tantummodo com- 
modis gaudent. Imprudentia enim quasi improvidentia dici- 
tur. — Liberat animas testis fidelis, ^e.] Liberal animas 
Christus, qui est testis fidelis, ut in Apocalypsi legimus ; et, 
sicut apostolus ait, testimonium reddidit sub Pontio Pilato 
bonam confessionem. Profert mendacia diabolus, qui recte 
versipellis appellatur, quia mala, quae suggerit facienda, bona 
esse pronuntiat; et gaudia promittit aetema eis, quos ad 
infemi tormenta praeparat. Item liberat animas catholicus 
doctor, qui testimonia scripturarum fideliter, id est, recte 
praedicat ; et profert mendacia haereticus, vel sicut alia edi- 
tio manifeste transtulit: Incendit autem mendacio dolosus, 
subauditur animas eorura, quos suo errore decepit. — In 
timore Domini^ fiducia fortitudinis, ^c.] Timor Domini fidu- 
ciam fortitudinis praestat, quia nimirum mens nostra tanto 
valentius terrores rerum temporalium despicit, quanto se 
auctori earum veracius per fortitudinem subdidit. Filii au- 
tem timoris Domini dicuntur, qui divino timore reguntur, 
sicut filii virtutis, et filii resurrection is, qui virtutibus stu- 
dent, vel qui ad gaudia resurrectionis pertinent, quibus erit 
spes ; juxta illud Psalmistae, Qui timent Dominum, sperent 
in Domino. De qua spe consequenter adjungit : — Timor 
Domini^ fans viteSy ^c.] Haec est ergo spes eorum, qui timent 
Dominum, ut declinantes a ruina mortis, pervenire mereantur 
ad eum qui dicit. Ego sum via, et veritas, et vita. Dum est 
autem supra. Lex sapientis, fons vitae, ut decline! a ruina 
mortis ; et nunc dicitur, Timor Domini, fons vitae, ut decli- 
ne! a ruina mortis. Ex quo patet, quia nulla prior est lex 
sapientis, qua mortem vitare, et vitam acquirere debeat aeter- 
nam, quam habere timorem Domini. Unde et alibi dictum 
est, Initium sapientiae, timor Domini. In multitudine populi 
dignitas regis; et in paucitate plebis, ignominia principis. 

Ubi multitude servientium Deo, ibi specialiter Christi gloria. 
Ubi soli catechumeni, vel competentes, vel recens nati infantes 
sub regno adhuc tenentur diaboli, et ipsi tempore congruo 
festinantes in Christo renasci, ibi manifesta ignominia prin- 
cipis mundi. Vel certe in conventiculis haereticorum, quae 
semper sunt pauciora ecclesiis catholicorum, ignominia patet 
eorum, qui hsec ab ecclesiastica unitate segregarunt. — Vita 
camium^ sanitas cordiSy Per camem, infirma quaedam 
ac tenera ; per ossa, fortia acta signantur. Bene ergo dicitur 
vita carnium, sanitas cordis ; quia si mentis innocentia cus- 
toditur, et si qua foris infirma sunt, quandoque roborantur. 
Et recte subditur, Putredo ossium, invidia ; quia per livoris 
vitium ante Dei oculos pereunt ea, quae humanis oculis fortia 
videntur. Ossa quippe per invidiam putrescere est, quaedam 
etiam robusta deperire. — Accepius est regni minister intelli- 
gens.'] Ille videlicet cui dicitur. Quia super pauca fuisti fidelis, 
supra multa te constituam ; intra in gaudium Domini tui. — 
Iracundiam ejns inutilis sustinebit.] Ille utique de quo idem 
ait : Et inutilem servum ejicite in tenebras exteriores. 

IN CAP. XV. Responsio mollis frangit iramy ^c.] Qui 
verba increpationis humiliter recipit, jam propinquat veniae 
reatus quern gessit ; at qui superbus arguenti resultat, majo- 
rem contra se iram districti judicis provocat. — Lingua sapi- 
entium omat scientiamy ^c,] Lingua catholicorum patrum, 
omat scientiam divinorum eloquiorum, latius exponendo quae 
scriptura canonica, aut obscura posuit, aut historica tantum 
ratione scripta reliquit. — Et os Jujereticorum ebullit stulti* 
tiam.] Dicta sacrae scripturae perverse intelligendo, siiosque 
sensus ejus auctoritati praeponendo. Potest et de pagano- 
norum philosophis intelligi quod ait, Os fatuorum ebullit 
stultitiam; quales fuerunt Porphyrius et Julianus, qui contra 
ecclesiae doctores, stultitiae suae fluenta fundebant. — Lingua 
placabilis lignum vitesy ^c.] Lingua catholici doctoris ad fruc- 
tum vitae ducit sempiternum ; quae autem modum ecclesias- 
ticae normae ignorat, et suum spiritum, et eorum qui se 
audiunt, male loquendo conteret. — Lomus justi plurima for^ 
titudoy ifc.] Domus Christi, id est, ecclesia plurimam habet 
fortitudinem ; ita, ut pluvia, ventis, fluminibus tentationum 

frequentiopum nequaquam possit dirui. Et in operibus dia- 
boli conturbatio fervet assidua ; quia eandem Christi domum 
per falsos fratres vel apertos adversarios dejicere tentat. — 
Labia sapientium disseminabunt sdentiam, ^c.] Labia catho- 
liconim disseminabunt praedicando scientiam rectae fidei, cor 
haereticorum dissimile erit, quia perfidiam pro scientia con- 
cipit ut doceat. Potest ita intelligi, quia cor cultorum sibi- 
metipsi dissimile erit, dum mutabilitate se diversarum cogi- 
tationum varium exhibet, et nunquam idem quod fuerat manet. 
Cui contra de Anna^ cum Domino intenta mente supplicaret, 
dicitur : Vultusque ejus non sunt amplius in diversa mutati. 
— ViciimtB impiorumy abominabiles DominOy ^c.] Orationes, 
opera, et sacrificia haereticorum abominatur Dominus ; et vota 
eorum accepta habet, qui fidem catholicam justis operibus 
affirmant. — Doctrina mala deserenti viam vxttBy ^c.] Mala 
est doctrina eonim, qui viam deserunt veritatis ; de quibus 
Dominus dicit, Qui ergo solvent unum de mandatis istis 
minimis, et docuerit sic homines, minimus vocabitur in regno 
coelorum. Sed tales adhuc si correpti poenituerint, patet 
reditus ad veniam; sin autem nec correptionibus ecclesias- 
ticis annuerint, jam certus eis restat interitus. — Omnes dies 
pauperis malty ^c.] Omne tempus populi Dei quamdiu in prae- 
senti pauper est, afflictionibus abundat et aerunmis ; quia 
necdum ad divitias supernae bonitatis et perpetuae mansionis 
pervenit. Unde monet apostolus, dicens: Redimeutes tem- 
pus, quoniam dies mali sunt. At vero reprobi, qui metu 
carentes divino, securi mundo utuntur, quasi jugibus stulti 
reficiuntur epulis. Unde recte subjungit : — Melius est pa* 
rum cum timore Dominiy ^c.j Quale est in Psalmo : Melius 
est modicum justo, super divitias peccatorum multas. Melius 
ergo est, ut servato timore Dei egeas opibus, vel etiam victu 
quotidiano, quam ut desiderio plura acquirendi, Dei timorem 
deseras. — Melius est vocari ad olera cum cantatcy ^c.] 
Omnis qui bonorum operum exempla proximis, quae imiten- 
tur, ostendit, quasi ad epulas, quibus reficiantur, convivas 
vocat. Melius est autem vocari ad olera cum caritatc, 
quam ad vitulum saginatum cum odio ; quia nimirum 
multo est utilius simplicis vitae innocentiam cum caritate ser- 
vare, quam majpribus virtutum miraculis foras effulgerc, et 
VOL. IX. I 

interiora mentis ab odiorum sorde non expurgare. Unde 
quibusdam in fide dicentibus, Domine^ Domine, nonne in 
nomine tuo prophetavimus ? et in nomine tuo dsemonia ejeci- 
mus ? et in nomine tuo virtutes multas fecimus ? dicet ipse 
Dominus, Quia nunquam novi vos, discedite a me omnes qui 
operamini iniquitatem, — Iter pigrorum quasi sepes spinarum.'] 
Pigros dicit eos, quos piget operari justitiam; qui cum viam 
Dei appetunt, eos velut spinae obsistentium sepium, sic 
formidinum suarum oppositae suspiciones pungunt; quod 
quia electos praepedire non solet, adjunxit, — Via jusiorum 
absque offendiculo,'] Justi quippe in conversatione sua, quod 
libet eis adversitatis obviaverit, non impingunt, quia tempo- 
ralis adversitatis obstacula aeternae spei et internae contem- 
plationis saltu transcendunt. — Latatur homo in sententia 
oris suiy §-c.] Humanum quidem est de sua sententia quasi 
prudenter prolata quemque laetari; sed verus sapiens non 
solum res quas loquatur, verum etiam opportunitatem loci 
vel temporis vel personae, cui loquatur, diligenter inquirit. — 
Semita vita super eruditum^ Eruditum dicit non solum 
scientia, sed et operatione perfectum. Huic etenim jure 
semitae vitae desuper apertae sunt; huic coeli janua patet. 
Infernus autem novissimus, de quo liberator, ultima est poena 
damnationis. Nam primus est infernus, caecitas animae pec- 
cantis, et verae lucis scientia carentis; de quo dicitur in 
Psalmis, Et descendant in infernum viventes ; id est, scientes 
labantur in peccatum. — Domum superborum demolitur Donii- 
nuSy Conventicula haereticorum caeterorumque ecclesiae 
persecutorum demolitur Dominus ; et firmos facit in orbem 
universum terminos ejusdem ecclesiae, sponsae videlicet suae, 
pro cujus vita mori dignatus est. — Abominatio Dominiy cogi- 
iationes malay ^c.] Abominatur Dominus cogitationes haere- 
ticorum, immo omnes pietati contrarias; et purus sermo 
rectae fidei firmabitur ab eo, quando in judicio non solum 
pro factis, sed et verbis omnibus, digna praemia reddet. 
Abominatus est cogitationes malas eorum, qui dicebant, Quis 
est hie, qui etiam peccata dimittit? Et purum sermonem 
ejus, qui dixit, Tu es Christus hlius Dei vivi ; pulcherrimum 
esse firmavit, cui respondit, Beatus es, Simon Bar-Jona, quia 
caro et sanguis non revelavit tibi, sed Pater mens qui in coelis 


Digitized by LjOOqIc 


IN PROVERB. CAP. XVI. 


115 


est. — Iaix octdorum Uetificat animamy Jure mentem 
delectat humanam^ cum se lucem coelestium arcanorum, Do- 
mino revelante, percepisse cognoscit. Quod alia translatio 
manifestius dicit. Videos bona oculus oblectat cor, bona 
utique Domini in terra viventium. Quae quicunque mentis 
oculo contemplatur, merito in corde oblectatur, tametsi ex- 
trinsecus tristis incedere inimico affligente videtur. Fama 
quoque ilia felicissima, qua nostros non solum actus et 
sermones, sed et cogitatus angelis deferentibus in coelo patere 
cognovimus ; pinguetudinem dilectionis et fidei nostris virtu- 
tibus, ne deficiendo arescant, exhibet. Quanto enim certius 
tenemus occulta nostri cordis, simul et opera divinis patere 
conspectibus ; tanto magis fortitudinem nostrae bonae actionis, 
oleo caritatis ejus, ne lassescat, impinguare debemus. — AuHs 
qu4B audit increpationea vit(B, ^c.] Discipulus qui increpatio- 
nibus docentium obedienter annuit, plerumque proficiendo 
ad cathedram usque decoris ascendit. Denique Paulus, qui 
increpationi sui Conditoris sese humiliter substravit, ad sedem 
postmodum apostolicae dignitatis sublimiter pervenit. 

IN CAP. XVL Hominis est animam prapararCy ^c.] Cer- 
tum est, quia neque animum praeparare, neque gubernare 
linguam, neque aliquid facere boni, absque divina gratia 
valemus; quia sine me, inquit, nihil potestis facere. Quo- 
modo ergo hominis est animum praeparare, et Dei gubernare 
linguam, nisi quia hoc proprie in tempore persecutionis 
significat? de quo Dominus ait: Cum autem tradent vos, 
nolite cogitare, quomodo aut quid loquamini ; dabitur enim 
vobis in ilia hora quid loquamini. — Omnes vice hominis 
patent oculis ejuSy Ita vias, id est, actiones omnium, 

et bonorum videlicet et malorum, Dominus videt, ut spiritus 
etiam singulorum, quid in occulto cogitent, certa lance dis- 
cemat. Unde recte subjungitur : — Revela Domino opera tuoy 
^c.] Domino quippe opera nostra revelamus, quando eum, 
quern nihil latere novimus, in cunctis quae agimus, in memo- 
riam reducimus, atque illius in omnibus flagitamus auxilium. 
Et cum hoc devoti agamus, fit ut non opera eadem tantum- 
modo, sed etiam intemae nostrae cogitationes illo dirigente pro- 
ccdant. — Universa propter semetipsum operaius est DoniinuSy 

^c.] Nulla fuit Domino causa creaturam invisibilem vel visibi- 
lem faciendi, nisi voluntas sua ; ut suam videlicet bonitatem 
rationali creaturae, quam perpetuo beatam faceret, ostenderet : 
eum quoque, qui bonum conditionis propria sponte deseruit, 
id est, diabolum cum suis sequacibus justa severitate damnavit. 
— Abominatio Domini est omnis arrogans^ ^c.] Quicunque 
sibi tribuit bonum quod facit, etiamsi nihil mail videtur 
manibus operari, jam cordis innocentiam perdidit, in quo 
se largitori donorum praetulit. Et ideo talem Conditor suus 
abominatur, ut reum, quern beneficiis suis esse contemplatur 
ingratum. — Cum placuerint Domino vicb hominis, ^c.] Tanta 
est sanctitas divinae religionis, ut earn plerumque etiam, qui 
foris sunt, venerationi habeant. Et quos perfecte Deo sendre 
perspexerint, cum his pacem habere, quamvis religione dis- 
crepantes, incipiant. Denique quia placuerunt Domino viae 
Danielis et trium puerorum, inimicos quoque eorum, qui eos 
in ignera vel ad bestias misenmt, convertit ad pacem. Quia 
placuerunt Domino viae sanctorum praedicatorum, multos 
eorum persecutores non ad pacem tantummodo, sed ad ean- 
dem etiam fidei et religionis unitatem convertit. — Melius est 
parum cum justiiia^ Et Dominus, Beati, inquit, pauperes, 
quia vestrum est regnum Dei. Et iterum, Vae vobis divitibus, 
qui habetis consolationem vestram. Potest et sic accipi, quia 
melius est in simplici conversatione Deo devote servire, quam 
multis abundantem virtutibus ; verbi gratia, eleemosynis, 
orationibus, jejuniis, doctrina, castitate, proximorum facta 
despicere, et de sua quasi singulari sublimitate gloriari. — 
Divinaiio in labiis regiSy ^c.] Ilium significat regem, de quo 
dictum est, Deus, judicium tuum regi da. Quis est enim 
regum temporalium, qui nunquam erret in judicio? In cujua 
labiis est divinatio, quia non suorum solummodo sermones et 
facta dirigit, sed et gentilium vates, qui vulgo divini ap- 
pellantur, quid sciscitantibus respondeant, illo intus judicante 
disponitur; testante Michea propheta, qui ad deceptionem 
Achab regis impiissimi, testatur missum a supemi judicis 
solio spiritum, qui prophetarura ejus ora impleret, atque ad 
suadendum ea quibus rex nefandus periret, armaret. Neque 
enim in hoc judicio erravit os regis aetemi, sed quod rex 
impius audire peccatis praecedentibus meruit, ipse hoc pro- 

phetas erraticos ei loqui permisit. Sed et Jezechiel peccanti 
ac perituro Ammonitarum populo dicit, Cum tibi viderentur 
vana, et divinarentur mendacia. Non est dsemonum divina- 
tio^ sed Dei judicium ; qui perfectse malitiae dedit finem. 
Hunc versiculum alia translatio sic habet apertius de Domino, 
NihU falsum exiet de ore ejus ; quia nimirum ipse nec uUo 
mentiente falli, nec potest aliquando mentiri. — Pondus et 
statera judicia Domini suntj ^c.] Lapides seculi, justos et fide 
fortes appellat ; quales esse desiderabat apostolus Petrus eos 
quos admonebat, Et vos tanquam lapides vivi supersedifi- 
camini domos spirituales. Nullus igitur ab initio seculi sua 
virtute electus, et coelesti sedificio aptus est; sed ejus potius 
opere, qui omnia in pondere et mensura et numero con- 
stituens, unicuique sicut voluit, mensura m fidei et gratiarum 
distribuit. — Voluntas regum^ labia justa."] Reges dicit sanctos 
qui vitiis principaliter jmperare, et virtutibus animse quasi 
obsequentium comitum cuneis stipari consuerunt. De quali- 
bus Dominus, Multi, inquit, prophetae et reges cupierunt 
videre, quae vos videtis, et non viderunt. Alioquin reges 
terreni multum saepe labia justa detestantur, ut Herodes 
Joannis, ob quod eum capite punivit. — Q^i recta loquitur y 
dirigetur^ Ut videlicet rectis operum gressibus ad vitam 
pertingat aetemam. At contra vir linguosus non dirigetur 
super terram. Nec repugnat huic sententiae, quod de An- 
tiocho dicitur, Et dolus in manu ejus dirigetur. Non enim 
ilium hominem dirigendum scriptura dixit, quern perversum 
et pessimum fiiturum esse praevidit ; sed dolus, inquit, in 
manu ejus dirigetur. Quia scilicet fraudes et scelera, quae 
disposuit, ad effectum, quern proposuit, nullo retardante per- 
duxit ; quibus tamen peractis ipse in aetemum, ut meruerat, 
periit. — Indignatio regiSy nuntii mortis^ Nuntii mortis sunt 
angeli Satanae, id est, haeretici, et vani philosophi ; immo 
omnes qui ea verba nuntiant proximis, unde a morte ra- 
piantur aeterna. Qui quo amplius auctori mortis serviunt, eo 
gravius vitae largitorem oflFendunt; nec tamen talibus iter 
poenitentiae praecluditur. Nam subditur, — Et vir sapiens 
placabit eum.] Potest enim resipiscendo Deum placare, quern 
contigit eum stulte loquendo offendisse. — In hilaritate vultuSy 
regis vUa.'\ Quicunque hilarem Christi vultum videre meren- 

tur, his in aeternum cum illo vivere dabitur. Alioquin in die 
judicii, sicut scriptum est, Videbit omnis earn salutare Deu 
Sed hunc reprobi tunc iratum, justi videbunt placidum. — 
Et dementia est quasi imber serotinus.'] Serotinus imber in 
Judaea jam maturis messibus usque hodie venire consuevit ; 
ubi Dominus et matutinam pluviam promittit, dicens per 
prophetam, Dabo vobis pluviam matutinam et serotinam 
terrae. Pluvia ergo matutina est, sive temporanea, ut alibi 
nominator, quando prima credendi in Christum semina sus- 
cipimus ; pluvia vero serotina, quando maturis virtutum 
frugibus ablati de hac vita, in Dominico horreo recondimur. 
Et recte dementia regis, imbri serotino comparatur; quia 
quod fructum vitae bene agentes percipimus, non hoc nostri 
libertas arbitrii, sed superni facit irrigatio doni. — Erudiius 
in verbo reperiet bona^ ^c.] Non solum his qui ad praedi- 
candum verbum Domini eruditus e§t, bona apud ilium re- 
periet, sed et ille qui in Domino spem ponere didicit ; etiam 
si ad praedicandum aliis idoneus non est, ejusdem Dei beati- 
tudinis particeps existit. — Qui sapiens corde est^ Qui 
sapientiam catholicae fidei, quam didicit, illibatam suo in 
corde custodit, merito prudentis nomen accipit ; at qui ean- 
dem sapientiam etiam docte praedicare, et contra haereticos 
defendere novit, majora laboris amplioris praemia percipiet. 

— Eons vit(By eruditio possidentis, ^c.] Cum diceret, possiden- 
tis, non addit, quid possidentis. Quid autem putamua eum 
voluisse intelligi, nisi forte ipsam eruditionem ? ut sit plena 
sententia, Fons vitae eruditio possidentis ipsam eruditionem 
suam ; quod est aperte dicere, quia ille praedicator vere suis 
auditoribus vite vias aperit, qui exercet ipse quae praedicat ; 
qui amorem verbi, quo alios erudit, fixo in corde possidet, nec 
tantum memoria retentum, quasi collectum gremio semen 
jactat in terram. Idcirco autem doctrina stultorum fatuitas 
est, quia etsi qua bona dicere usu eruditionis didicerint, 
eadem tamen, quae dicunt, bona ipsi fatuo corde contemnunt. 

— Favus mellis, verba composita, ^c.] Multi per eloquentiam 
possunt amantibus et faventibus suaviter pronuntiare bona, 
quae tamen ipsi non arnant, nec facere curant. Ea autem 
solum verba ad sanitatem ossium tuorum, hoc est, ad virtutum 
tuarum spiritualia crementa proficiunt, quae ex interna animae 


Digitized by LjOOqIc 


IN PROVERB. CAP. XVI. 


119 


tuae dulcedine procedunt. — Ardma laborantis laborat sibi, 
Constat juxta literam^ quia expulsus de paradiso homo 
quotidianum laborem, ne deficiat, exercet. Compulit enim 
08 suum^ quando cum serpente locutus est, quando vetitum 
tetigit, ut exilium longum cum labore sufferat, et in sudore 
vultus sui pane vescatur. Sed et doctorem os suum, ut 
laboret, compellit ; quia necesse habet agere bona, quae dicit. 

— Fir imptus fodit malum^ ^c.] Et propheta ait, Ut iniqua 
agerent, laboraverunt. Potest et de haeretico specialiter 
intelligi, qui pulcherrimos ac florentissimos divinorum elo- 
quiorum campos noxio linguae suae vomere rumpit, ut de 
internis eorum sinibus sensus impios, qui ibi non sunt, eruat. 
In cujus labiis ignis ardescit ; quo se suosque auditores 
in perpetuum perdat. Unde et Jacobus, Lingua, inquit, 
constituitur in membris nostris, quae maculat to turn corpus ; 
et indammat rotam nativitatis nostrae, inflammata a gehenna. 

— Fir intqtms lactat amicum mum^ ^c.] Potest et de haeretico 
et de Omni factore malorum accipi. Quoniam laudatur pecca- 
tor in desideriis animae suae, et qui iniqua gerit, benedicitur. 

— Qui cUtonitis oculis cogiiat prava^ ^c.] Gravius est perficere 
malum, quam facere. Non solus autem ille perficit malum, 
qui per membra sui corporis perversum quid operatur et 
noxium, verum etiam ille qui fixa intentione malum patrare 
disponit. Solent enim superbi indignantes labia mordere, 
8olent attonitos habere oculos, et praesentia non videre, qui 
aliquandiu taciti sedula mente pertractant. Unde datur con- 
jici, quia attonitis oculis prava cogitare dicat eum, qui sic 
mala, quae faciat, inquirit, ut quae se in futurum retributio 
malorum operum sequatur, non videat. — Melior est pattens 
viro forti, ^c.] Minor est victoria urbes expugnare, quia 
extra sunt quae vincuntur ; majus autem est quod per patien- 
tiam vincitur, quia ipse a se animus separatur, et semetipsum 
sibimetipsi subjicit, quando eum patientia in humilitate tole- 
rantiae stemit. — Sortes mittuntur in sinum^ ^c.] Sicut sortes 
palam in sinum mittuntur, et clausae in sinum continentur, 
divini autem est judicis, cujus sors elatat, palmam teneat; sic 
hominum facta in praesenti quidem vita patent alterutrum, 
sed quaeque cujus sunt meriti, patescunt in future, prolate 

videlicet tunc ac manifestato judicio singulorum, quasi de 
sinu examinis divini. 

IN CAP. XVII. Melior est buccella sicca cum gaudio^ ^c.] 
Melius est parva bona cum caritate facere sine scientia prae- 
dicandi, hoc est enim siccam esse buccellara, quam magnis 
effulgere virtutibus cum admixtione discordiae. — Corona 
senum^ filii filiorum^ Senes dicit patriarchas et prophetas, 
qui a filiis filiorum^ hoc est a successoribus apostolorum, 
digna laude celebrantur 5 et gloria est praedicatorum novi 
testamenti, quod filii veterum patrum esse meruerunt. — 
Gemma gratissima^ eocpectatio prcestolantis^ ^cJ] Qui praemia 
futura fideliter expectat, quasi gemmae splendidissimae posses- 
sione laetatur. Nam et in evangelio^ negotiator sapiens pro 
acquisitione pretiosae margaritae, id est, desiderii coelestis, 
omnia, quae habuit, vendidit. Tails negotiator, sive adversa 
seu prospera contigerint, a sua intentione non flectitur ; pru- 
denter intelligens, quoniam diligentibus Deum, omnia co- 
operantur in bonum. — Semper jurgia qucerit malus^ ^c.] 
Angelus crudelis immundus est spiritus, qui a Domino contra 
peccantes mittitur, ut eos in praesenti affligat ; ut iEgyptios, 
quibus immisit iram indignationis suae, indignationem, et iram, 
et tribulationem, immissiones per angelos malos, vel etiam 
post mortem ad interitum rapiat aeternum. At contra im- 
mittet angelum Dominus in circuitu timentium eura, et eripiet 
eos. — Erpedit ursce magis occurrere raptis faetibuSy ^cJ] Fa- 
cilius erat doctoribus sanctis furori gentilitatis occurrere, 
raptis a se populis aliquibus, atque a bestiali ejus saevitia 
ad fidei pietatem praedicando conversis, quam haeretico cui- 
libet confident in sui perfidia dogmatis. Quia nimirum 
illud contra exteros, hoc contra sua viscera certamen agebant. 
Potest ursae nomine, ipsa hostis antiqui malitia intelligi, cui 
foetus rapimus, cum eos, qui erant filii diaboli, catechizando et 
baptizando filiorum Dei societati adjungimus. Et hoc plerum- 
que multo leviore labore perficitur, quam si haereticum ad 
fidem rectam revocare, vel catholicum pravam agentem ad 
bonae operationis statum reducere coneris. — Qui dimittit 
aquasy ^c.] Aquam dimittere, est linguam in fluxa eloquia 


Digitized by CjOOQle 


IN PROVERB. CAP. XVU. 


121 


relaxare. Quod contra in bonam partem dicitur, aqua pro- 
funda, verba ex ore viri. Qui ergo dimittit aquam, caput est 
jurgionim ; quia qui linguam non refraenat, concordiam dissi- 
paL Unde e diverso scriptum est, Qui imponit stulto silen- 
tium, iras mitigat. — (iuidprodest habere divitias stulto^ 

Quid prodest populo Judaeorum in fideli habere divitias 
scripturarum, cum in his Christum intelligere non possit? 
Quid haeretico eisdem abundare divitiis, cum unitatem iidei in 
eis discere nequeat ? Quid malo et catholico expedit divitias 
habere verae fidei, cum sapientiam, piae actionis habere neglex- 
erit ? — Omni tempore diligii qui amicus esty ^c.] Qui Domi- 
num vere amat, omni tempore ejus custodit amorem ; neque 
in angustia passionis deserit, quern in pacis tranquillitate 
confessus est. — Homo siultus plaudet manihus^ ^c.] Stultus 
est, qui cum animam fratris suscipit regendam, de suis 
gloriatur actibus, et non potius ei humili compassione quic- 
quid possit, auxilii salutaris impendit. — Animus gaudens 
atatem floridam facit^ ^c.] Qui interna Spiritus Sancti con- 
solatione laetatur, etiam bonae actionis flore decoratur, et 
fructus praemiorum praestolatur coelestium. Qui vero tristitia 
seculi, quae mortem operator, angitur, . pinguedinem divina3 
caritatis in robore virtutum quasi exercere videtur ; habere 
nullatenus valet, sed quasi exsiccatis ossibus marcescit, quia in 
bonis actibus, quae facit, gratiam dilectionis amisit. — In facie 
prudentis lucet sapientia, ^c.] In facie quidem Domini Salva- 
toris lucebat sapientia divinitatis, quam in came apparens, 
virtutum et doctrinae testimonio demonstrabat ; verum oculi 
Judaeorum non credent ium, terrenis potius desideriis per- 
ficiendis, quam salutaribus ejus monitis intendebant. Sed et 
generaliter saepe prudentes, gravitatem sui sensus in ipso 
etiam frontispicio praemonstrant ; nec tamen stulti ad hanc 
admirandam sectandamque oculos mentis attollunt ; sed contra 
quabter ad finem voluptatum carnalium pertingant, tota in- 
tentione perquirunt. — Non est honum damnum inferre justOy 
^•c.] Et de ipso principe ac judice seculorum, qui pro nostra 
salute percuti voluit, accipi potest ; et de omnibus generaliter 
ecclesiae rectoribus, qui vel facultatibus nudati ab impiis, vel 
ipsa sunt morte consumpti. 

IN CAP. XVIII. Impius cum in profundum venerU pecca- 
torunij contemnitj Qui longis peccatorum tenebris invo- 
lutus de luce desperat, jam ex desperatione, passim sibi pec- 
candi fraena relaxat. Sed tabs opprobrium futurae damnationis 
nulla ratione evadit ; quem ab usu suae iniquitatis nulla divini 
timoris memoria cohibuit. — Aqua profunda^ verba ex ore viri. 
Verba sapientium aquae comparantur; quia et lavant 
mentes audientium et rigant, ne vel peccatorum sorde de- 
formes remaneant, vel doctrinae coelestis inopia tabescant, et 
quasi nociva ariditate deficiant. Et quia in eisdem doctorum 
verbis fidelium quaedam mystica latent et occulta, quae soler- 
tiori comprehendantur industria, quaedam vero aperta, et 
cunctis audientibus facilia ad intelligendum profluunt ; recte 
base et quam profundam et torrentem dicit redundantem. 
Potest autem et ita distingui, ut quia veteris testamenti scrip- 
tura typice prolata est, dicatur de ea. Aqua profunda, verba 
ex ore viri ; quia Dominus et apostoli palam utriusque testa- 
menti sacramenta mundo reserabant, adjungatur de illis, Et 
torrens redundans, fons sapientiae. — Qui mollis et dissolutus 
est in opere suoy §*c.] Quia qui coepta bona districte non exse- 
quitur, dissolutione negligentiae manum destruentis imitatur. 

— Substantia divitis urbs roboris ejuSy ^c.] Non terrena sub- 
stantia semper defendere potest ; immo plerique propter di- 
vitias sunt capti vel occisi. Unde et Ecclesiastes ait, Divitiae 
conservatae in malum domini sui ; pereunt enim in afflictione 
pessima. Melius ergo intelligitur substantiam laudare vir- 
tutum, quibus quicunque abundat, quasi muro inexpugnabili 
cunctas hostium arcet insidias. — Q^i prius respondit quam 
audiaty ^c.] Qui prius doctor esse desiderat, quam discat, 
stultitiae noxam non declinat. Qui judicare proximorum 
facta priusquam plene causam utriusque partis dignoscat, 
inordinate festinat ; et ille se confusione dignum demonstrate 

— SpirittAS viri sustentat imbecillitatem suam.'] Et ipse vir ait, 
Spiritus quidem promptus est, caro autem iniirma. Potest 
et de quolibet viro sancto intelligi, qui carnis imbecillitatem, 
ne in tentationibus cedat, mentis fortitudine sustentat. — 
Spiritum vero ad irascendurn facilemy ^c.] Qui ad irascendum 
facilis est, nec se ipse potest sustinere, ita ut iratus saepe ea 
dicat, quae postmodum placidus, quia dixerit, poeniteat ; et 

plerumque an dixerit, ignoret. Cujus tamen vaesania nonnun- 
quam per sapientium modestiam facillime suffertur, atque 
extemplo sopitur. — Donum hominis dilatat viam ejus^ 
Donum caritatis^ sive aliarum virtutum^ quas a Domino fide- 
les accipiunt dilatat viam actionis eorum ; quia quo magis 
gratia Spiritus intus replentur, eo latius foris bonorum ope- 
rum gressus multiplicant^ atque inter magnos ecclesise rec- 
tores in futuro culmen sortiuntur honoris. Aliter, Donum 
Spirituale Salvatoris, quod mundo attulit^ dilatavit viam ejus ; 
quod ad plurimas orbis nationes per fidei et dilectionis suae 
praesentiam veniret ; nec solum populos, sed ipsos etiam 
rerum dominos, concupiscentiis renuntiare, ac sibi libenter 
obtemperare faceret. — Justus prior accusator est suiy ^c.] 
Omnis qui vere Justus est, ubi peccantium errata conspicit, 
primo ad seipsum oculum considerationis inflectit; dumque 
suam fragilitatem sollicitus accusaverit, sic demum ad corri- 
piendos alios, linguam benignus exserit. Sed ille qui suis 
fidelibus dicere dignatus est, Vos autera dixi amicos, quia 
quaecunque audivi a Patre meo, nota feci vobis ; venit in cor 
ejus per praesentiam divinse contemplationis, et quam hoc sit 
mundum a sorde iniquitatis agnoscit, ej usque humilitatem 
digna mercede remunerat. — Prater qui adjuvatur a fratre^ 
^^r.] Cum populus uterque, Judaeorum scilicet et gentium, 
fratema sibi in Christo caritate consentit, unam jam catholicae 
ecclesiae civitatem construit. Et sicut vectes urbium portas 
muniunt, ita dogmata utriusque testamenti ecclesias per or- 
bem, quae unam catholicam faciunt, ab infidelium incursione 
defend unt. — Cum obsecrationibus loquetur pauper^ ^c.] Hu- 
miles spiritu humiliter Dominum adorant, ut evangelicus ille 
publicanus ; superbi sua merita jactant, ut Pharisaeus. — Vir 
amabilis ad societatem^ ^c.] Credens ex gentibus populus 
magis amatus est a Domino, quam Judaicus sine fide perdu- 
rans, in quo secundum camem natus est. Potest et de apo- 
stolis ex Judaea natis intelligi, quia magis amaverint credentes 
ex gentibus, quam suae gentis incredulos. 

IN CAP. XIX. Melior est pauper qui ambulat in simplici- 
late sua^ ^c.] Melior est simplex auditor verbi Dei, si ea quae 
intelligere in scripturis potuit, operando perficit ; quam eru- 

ditus quisque, si in illis quae acute intellexit, ad haeresim prae- 
dicandam labia retorquet. — Ubi non est scieniia anima^ non 
bonuniy ^c.] Animse quidem humanae scieniia vitae coelestis 
est necessaria ; quia nimirum sine hac, beata in perpetuum 
esse non potest. At tamen qui effraenatis sensibus mentis 
plus appetit sapere quam decet, plerumque offensionem hae- 
reticae stultitiae temerariis tractibus incurrit ; quod in primis 
humani generis parentibus mystice signatum est, qui dum 
appetitu scientiae majoris vetitum contingere properabant, a 
statu beatitudinis, in qua conditi sunt, deviantes, in poenam 
miseriae et mortalitatis inciderunt. — Stuliitia hominis sup- 
plantat gressus ejuSy ^c.] Stultorum moris est, ut cum pec- 
cando viam veritatis deserunt, non se errasse fateantur, sed 
ad culpam Conditoris sui reatus originem referant, quasi ipse 
occasionem peccandi tribuerit, qui vel fragilem fecerit homi- 
nem, vel ad tentationem ejus hostem versutum admiserit. 
Unde et primus nostri generis parens, post praevaricationis 
excess um, increpatus a Domino, ad defensionem mox excu- 
sandi refugit, dicens: Mulier, quam dedisti sociam mihi, 
dedit de ligno, et comedi. Et ipsa mulier : Serpens, inquit, 
decepit me. Amabo namque in Creatorem, quod peccaverant, 
retorquebant ; ille, quod mulierem, per quam periret, a Do- 
mino sociam accepisset ; ilia, quod Dominus serpentem, qui 
se deciperet, in paradiso constituisset. Quo contra Sapiens 
Dominum precat ur, ut non declinet cor suum in verbum 
malum, ad excusandas excusationes in peccatis. Sed et ille 
suos supplantans gressus contra Deum, fervet animo, qui 
divina imperia per suam inertiam contemnens, insuper ipsum 
Deum, quasi importabilia hominibus onera imposuisset, mente 
reprehendit insana. — DivituB addunt amicos plurimos^ ^c.] 
Divitiae regni coelestis, quae per sanctos doctores fidelibus 
tribuendae praedicantur, multos amicos, et iisdem praedica- 
toribus, et earum largitori Domino asciscunt. A philosophis 
autem caeterisque gentium magistris, quia nil certae beatitu- 
dinis in futurum sciunt promittere, et hi quos habuere, sepa- 
rantur, videlicet conversi ad fidem, spemque Dominicae pro- 
missionis certissimam. — Qui tanium verba sectatuTj mhil 
habebity ^*c.] Et apostolus ait : Non auditores legis justi sunt 
apud Deum, sed factorcs legis justificabuntur. — Testis falsus 

non erit impumtuSy ^c.] Redarguerat eum, qui verba tantum 
scientiae absque operationis efficacia sectabatur; redargiiit 
nunc ilium, qui ipsa verba divinae auctoritatis male interpre- 
tando corrumpit. Quod autem multa saepius iterantur, firmi- 
tatis indicium est 5 ut Joseph somnum regis interpretans ait ; 
Eo quod fiat sermo Dei, et velocius impleatur. — Non decent 
stulium delicuBy ^c.] Non decent haereticum deliciae scriptura- 
rum, quia his bene uti non novit ; neque ilium, qui servus 
adhuc peccati esse probatur, praeferri justis in regimine eccle- 
siae. — Doctrina viri per patientiam noscitur,'] Doctrina ecclesi- 
astica per patientiam doctorum, quam sit perfects, monstratur ; 
quia dum magis afflictionibus ac morti corpus subdere, quam 
a docendi oflBcio cessare voluerunt ; ostendebant utique quan- 
tum esset salutaris, quam tanta instantia defensare curarunt. 
Aliter, Doctrina viri per patientiam noscitur; quia tan to quis- 
que minor ostenditur doctus, quanto convincitur minus pa- 
tiens. Neque enim potest veraciter bona docendo impendere, 
si vivendo nescit sequanimiter aliens mala tolerare. Recte 
autem subditur: — Et gloria ejus est iniqua prcetergredi,'] 
Quia nimirum perfecti doctoris est sic aliorum improbitatem 
patienter sufferre, ut suam quoque fragilitatem noverit ab 
iniqua actione solerter observare. Neque enim aut munditia 
propriae conversationis sine tolerantia sufficit extemae contur- 
bationis, aut si is qui fortiter adversa foris sustinet, intus 
adhuc enei'viter iniquis moribus favet. — Sicut fremitus leoniSy 
ita et regis ira^ ^c.] De Deo rege dicit, qui et in judicio hilaris 
ac blandus justis, contra terribilis apparebit injustis. — Dohr 
patris filius stultusJ] Deus qui in sua natura impassibilis 
semper est, et placidus, dolere tamen nostro more dicitur, 
cum homines, quos ad se credendum laudandumque creavit, 
hosti potius maligno, quam sibi servire considerat. Unde et 
Moyses de illo, Poenituit, inquit, eum, quod hominem fecisset 
in terra. Et tactus dolore cordis intrinsecus, Delebo, inquit, 
hominem, quern creavi, a facie terrae. — Et tecta jugiter per- 
stiUaTUiay mulier litigiosa.'] Sicut tecta perstillantia pluviam 
quidem de coelo suscipiunt, non tamen hanc ad utilitatem 
aliquam dispertiunt, sed ad molestiam potius inhabitantium 
derivant ; ita nimirum haereticorum ecclesia, coelestium dona 
verborum, non ad salutem animarum, sed ad usum suae nequi- 

tia0 male interpretando, et contra catholicos litigando con- 
vertit. Tecta enim perstillantia, mundas quidem pluviae 
guttas accipiunt, sed subjectos in domo sordidos reddunt ; et 
hiereticus limpidissima coelestis oraculi verba auditu corporis 
haurit, at ubi haec corde polluto attigerit, auditoribus suis 
sorde mixta ministrat. — Pigredo immittit soporem,'] Piger 
appellatur, qui recte sentiendo quasi vigilat, quamvis nihil 
operando torpescit. Sed pigredo immittit soporem, quia 
paulisper etiam recte sentiendi vigilantia amittitur, dum a 
bene operandi studio cessatur. Recte autem subditur : — Et 
anima dissoluta esuriet.^ Nam quia se ad superiora stringendo 
non dirigit, neglectam se inferius per desideria expandit. Et 
dum studiorum subtilium vigore non constringitur, cupiditatis 
infimae fame sauciatur; ut quo per disciplinam ligari dissimu- 
lat, eo se esuriens per voluptatum desideria spargat. — Fmie- 
ratur Domino^ qui miseretur pauperiSy ^cJ\ Hujus sententiae 
veritatem probat ipse Dominus, cum eleemosynam facientibus 
dicturum se esse prsedicit : Quamdiu fecistis uni de his mini- 
mis meis, mihi fecistis. Erudi filium tuum, ne desperes ; ad 
interfectionem autem ejus ne ponas animam tuam. Subjec- 
tum tibi quemlibet, si errare conspicis, diligenter castigare 
curato. Quod si curari renuit, ita erga ilium circumspecte 
et temperanter age, ne quid omnino in tuis verbis vel actibus, 
unde amplius peccet, inveniat. Cui sensui opitulatur illud 
quod sequitur : — Qui pattern esty sustinebit damnumy ^c.] Si 
enim duritia contradicentis fratris, quern erudire coepisti, pro- 
vocatus ipse in impatientiae vitium labaris, damnum profecto 
tuae virtutis incurris. Et cum illi durius forte increpando 
spem promerendae salutis, agendaeque poenitentiae, quam 
habuerat, rapueris, rationem pro eo, quod fratrem scandali- 
zasti, districto judici reddes. Patet literae sensus, quia qui 
per impatientiam inopiae furto servit, aut rapinis, damnum 
suae animae facit, et cum rem proximi tollit ; et si non homini 
per hoc, certe aetemo judici rationem reddere habet. Unde 
editio alia ita hunc versum transtulit, Male cogitans homo, 
multo damno affligetur; et si perniciosus fuerit, et animam 
suam apponet. Quia nimirum cum pecuniam violentus 
abstulerit, pro hac animam invitus dabit. — Homo indigens 
misericors est,^ Indigentem dicit humilem, qui se perpetuis 

bonis egere sine cessatione recolit. Talis namque, ut mise- 
ricordiam consequatnr a Domino, nunquam proximo misereri 
recusat. De quo et subsequenter annectit : — Et melior est 
pauper^ quam vir mendax,'] Melior est namque humilis corde, 
qui nihil suis fidit operibus, quam qui se prae excellentia vir- 
tutum, viri nomine dignum ducens fallitur; nescius, quod 
dum gloriam Dei in se transfer!, superbiendo perdit bona quae 
gessit. — Abscondit piger manum suam mb axilla^ Nemo 
ita piger est, ut ad os manum suam vel comedendo reducere, 
laborem putet. Sed pigro labor est, manum ad os porrigere ; 
quia desidiosus quisque praedicator, nec hoc vult operari quod 
dicit. Manum quippe ad os porrigere, est voci opere concor- 
dare. Testis iniquus deridet judicium ; illud videlicet quod 
dicitur. Non falsum testimonium dices. Vel certe futurum, 
de quo supra dicitur, Testis falsus non erit impunitus ; et qui 
loquitur mendacium, peribit ; et os impiorum devorat ini- 
quitatem. Sicut famelicus refici cibo desiderat, ita impius, 
ut iniquitatis excusatione satietur, ardenter exquirit. — Parata 
mnt derisoribtis judicial ^c.] Etsi reprobi, ut praedictum est, 
vel jussionis vel comminationis divinae judicium derident, 
parata tamen eos expectant judicia damnationis; quae ut 
mallei ferrum candens, ita eos in fornace gehennae sine fine 
verberent. 

IN CAP. XX. Propter frigus piger arare noluit^ Qui 
nunc propter desidiam in Dei servitio laborare neglexit, venturo 
die regni mendicabit, et non dabitur ei ; quia quaecumque semi- 
naverit homo, haec et metet. Bene ergo regnum Dei aestati 
comparatur; quia tunc moeroris nostri nubila transeunt, et vitae 
dies, aetemi solis claritate fulgescunt, et fhictus laboris in 
gaudio percipitur. — Justus qui ambulat in simplicitate may 
^•c.] Non hoc secundmn literam semper stare potest. Nam 
et beatus Samuel, vir justus et simplex, dissimiles sui filios 
dereliquit ; et Achaz, rex injustus ac reprobus, beatum post 
se dereliquit hlium Ezechiam. Sed filios justi dicit eos, qui 
exempla justi sequuntur. Unde et nunc omnes electi propter 
fidem, filii dicuntur Abrahae, teste apostolo, qui ait : Si autem 
VOS Christi, ergo semen Abrahae estis. Quibus beatitudo non 
hujus seculi, sed futura promittitur. Unde recto subjungi- 

tur ; — Rex qin sedet in solio judiciiy Etsi enim in hac 
vita electi mala patiantur, reproborum, ubi universalis judicii 
dies apparuerit, omnia mala dissipabuntur ; et coronatis cum 
Domino justis, soli poenas subibunt injusti. Quod etiara 
nunc per partes agitur, cum quis sanctorum victor exierit de 
seculo, sed et ille qui eum tribulabat, persecutor, digna factis 
perceperit. Potest hie versus et de electis accipi, qui habent 
aliquando latentia in mente mala, quae ab aliis videri non pos- 
sunt hominibus, quae tamen ipse Dominus cernit, quando ea 
occulto respectu gratiae destruit, testante illo qui ait: Con- 
versus Dominus respexit Petrum, et recordatus est Petrus 
verbi Domini, &c. Quis potest dicere, Mundum est cor 
meum, purus sum a peccato? Notandum quod non ait, 
Quis potest mundum habere cor, et purus esse a peccato ? 
Sed quis potest dicere, inquit, Mundum est cor meum, purus 
sum a peccato ? Quia sunt qui, largiente divina gratia, pos- 
sunt juxta humanum modum, et cordis et operis munditiam 
habere. Unde est illud Dominion m, Beati mundo corde, 
quoniam ipsi Deum videbunt. Et in Psalmo : Quis ascendet 
in montem Domini, aut quis stabit in loco sancto ejus ? in- 
nocens manibus, et mundo corde. Si enim nemo mundum 
habet cor, neque ullus est purus a peccato ; consequens est 
profecto, ut nullus ascendat in montem Domini, nullus homi- 
num stet in loco sancto ejus. Quia vero constat multos 
ascensuros in montem Domini, staturosque in loco sancto 
ejus ; restat itaque, ut sint multi mundo corde, et juxta 
humanae possibilitatis modum, puri a peccato. Nec tamen 
seipse quisquara mundicordem, et immunem esse a peccato 
absque temeritate pronuntiaverit. Stulta est namque propriae 
laudis jactantia ; temerarium, de sua quemque innocentia, 
vel justitia gloriari. Et quia sunt qui sua laudare quasi fortia, 
proximorum vero facta velut vilia solent improbare, recte 
subjungitur: — Pondtis et pondus^ mensura et mensura^ 
Diversum namque pond us in domo sua diversam habet men- 
suram ; ut aliter videlicet sibimetipsi, aliter metiatur proximo, 
qui in suis semper actibus, quae laudari, in aliorum vero, 
quae vituperari possint, rimatur. Et ideo talem juste abomi- 
natur Dominus ; quia nimirum quantum sibimetipsi absque 
mentis placet, tantum supemo inspector! merito displicet. 

Verum quia periculosum est cuiquam de aliena conscientia 
judicare, cujus intentionem scire nequit, dat consilium, qui- 
bus indiciis judicium nostri cordis erga proximum dirigere 
debeamus. Nam sequitur : — Et studiis mis intelligitur puevy 
^c.] Quemcunque enim virtutibus studere, modestiae, con- 
tinentiae, auditioni sapientium, et observantiae mandatorum 
Dei, maximeque humilitati ac simplicitati, hujus munda esse 
et recta opera intellige. Quern vero his contrarium iter 
tenere deprehendis, hunc velut immundi ac distorti cordis 
hominem, aut corrigere et castigare, aut si hoc non vales, 
vitare ac declinare, ne ab eo ipse corrumparis, curato. Nec 
videri contrarium debet, quod hie studiosi pueri munda esse 
ac recta opera testatur; supra vero ait, Quis potest dicere, 
Mundum est cor meum, purus sum a peccato ? In hoc enim 
versu, studium recte vivendi suadet ; in illo, praesumptionem 
propriiE puritatis dissuadet, in isto munditiam et rectitudi- 
nem, qualis in hac vita justorum esse potest, docet haben- 
dam ; in illo, subtilitatem divini examinis, qua hominum facta 
et intentiones dijudicat, monet semper ante oculos habendam. 
Unde et ilium locum antiqui interpretes ita transtulerunt : 
Cum sederit rex Justus in solio judicii, quis gloriabitur castum 
se habere cor ? aut quis gloriabitur mundum se esse a peccato ? 
Qui et hunc, quern exponimus,versiculum manifestius posuere, 
dicentes : Juvenis qui cum justo est, directa erit via illius. 
Qui cum sapientibus graditur, sapiens erit. Sicut econtrario, 
amicus stultorum efficietur similis. — Aurem audienteniy et 
ocvlum videnteniy ^•c.] Aurem audientem dicit, auditorem 
verbi obedientem : oculum videntem, doctorem eruditum. 
Nemo cum scripturarum se scientia institutum, et ad dicen- 
dum verbum Dei viderit idoneum, despiciat simplicitatem 
fratris ; qui etsi minus doctus ad praedicandum, non tamen 
minus promptus est ad discendum, vel ad implendum bona 
quae didicit. Sed recolat, quia qui sibi majorem scientiae 
graiiam dedit, ipse fratri, quae habet spiritualia dona, tribuit. 
Nec sibi propter se solummodo, sed etiam propter fratris 
commoda, tribuit dona quae voluit ; dans unicuique gratiam 
secundum mensuram donationis suae. — Noli diligere somnumy 
^c.] Noli diligere somnum peccati et inertiae ; de quo apo- 
stolus ait, Hora est jam nos de somno surgere ; ne te si nunc 
VOL. IX. K 

bene vigilare non vis, egestas in futuro ilia gravissima, ubi 
ncc stillam aquae unam sitiens invenire queas, occupet. Aperi 
oculos tui cordis ad vigilias sanctas, et saturitatem tibi gau- 
diorum coelestium bene vivendo conquire. — Malum est, 
malum estj dicit omnis empioVy Ergo et is qui aetema 
praemia in coelis comparare desiderat, malum est quod in 
praesenti debet sustinere ; ut cum recesserit de mundo, tunc 
glorietur ; aperte perspiciens, quia non sunt condignae pas- 
siones hujus teraporis ad futuram gloriam, quae revelabitur 
in nobis. — Aurum et multitudo gemmarumy Haec est 
gloriatio sapientis emptoris, qui quamdiu emerit, malum esse 
dicit quod secum agitur ; cum autem recesserit, laetabitur se 
sapienter emisse. Sic etiam coelestis regni emptor, ubi bine 
recesserit, exultabit, comperiens labia scientiae, id est, doc- 
trinae spiritualis, qua usus est in comparatione coelestium, 
auro, gemmis, et vasis esse assimulanda pretiosis. — Simvis est 
homini pants mendaciiy ^c.] In quocunque membro quis am- 
plius peccaverit, in eo ampliora in ultione patietur tormenta. 
Unde recte, qui in lingua magis deUquit, in ea plus arsurus 
esse perhibetur, dum os ejus calculo, qui est lapis ignitus, 
implendum esse refertur. Quod accidisse constat diviti ilb, 
qui epulabatur quotidie splendide, cum in inferno ardens 
refrigerari sibi a Lazaro Unguara petebat. Nam qui in verbis 
supervacuis, in epulando defluxerat, in lingua amplius arde- 
bat. — Et qui revelat mysteriay Si quis voluerit tuis 

misceri amicitiis, et videris hunc prioris amici pandentem 
secreta, hunc velut perfidum cave. — HcereditaSy ad quam 
festinatur in principiOy ^c.] Qui per avaritiae nequitiam in hac 
vita multiplicari appetunt, in futuro ab aetemo patrimonio 
exhaeredes hunt. Aliter: Haereditas ad quam festinatur in 
principio, in novissimo benedictione carebit. Qui gradum 
regiminis, priusquam subesse didicerit, praeposterus accipit ; 
in novissimo, mercede benedictionis, quae bonis rectoribus 
debetur, carebit. Qui ad ministerium altaris indoctus et 
temerarius accesserit, et ipse in die novissima gratiam remu- 
nerationis, quae bene ministrantibus repromittitur, perdet. 
Potest et ita accipi ; quia qui in praesenti suas vult vindicare 
injurias, hie corona patientiae in futuro carebit. Cui sensui 
potissimum videtur convenire quod sequitur : — Ne dicaSy 

Reddam mahmy Quod etiara versiculo sequent! astruit, 
cum dicit : — Abominatio esi apud Deum pondus et ponduSy 
^■c.] Duplex namque est pondus, et stateram habet in corde 
suo dolosam, qui dum peccaverit, ipse veniam petit a Domino, 
et nihilominus peccant! in se homini ac poenitenti quod pec- 
cavit, dimittere non vult. Eum, qui Deus est, flectere ad 
miserandum precibus satagit ; cum ipse homo existens, nullis 
hominum precibus fleet! ad misericordiam possit, qui jure 
quasi iniquus ponderator abominabitur a Domino, quia suas 
injurias graviores quam Domini mensuratur. Verb! gratia, 
nolens indulgere ei qui suam uxorem polluit, et postulans 
sibi indulgere, cum forte desponsatam Christo virginem macu- 
laverit ; vel certe, animam suam Deo in baptismate conse- 
cratam aliquam vitiorum sorde foedaverit. — A Domino dirigun- 
tur gressua riri.] Quicumque hominum gressus rectum iter 
incedunt, non fit hoc libertate human! arbitrii, sed guberna- 
tione illius, cui dicit Esaias, Omnia enim opera nostra ope- 
ratus est in nobis. Quis autem hominum intelligere potest 
viam suam ? In hoc, inquit, manifestum claret, quia quic- 
quid boni habet quisque, a seipso non habet ; sed gratia Dei, 
quod nec per sui libertatem arbitrii, qualis futurus sit, qua- 
liter vel quamdiu victurus intelligere poterit. — Ruina est 
hominis devorare sanctosy ^c.] Cum peccatum sit ulli homi- 
num nocere, quanto magis est, cum quis sanctos Dei offen- 
derit sive Iseserit, et quasi vile mancipium pro libito suae 
voluptatis eos tractare non timuerit ! Quomodo xl. viri in 
Actibus Apostolorum devoverint, se non manducaturos, nec 
bibituros, donee occiderent Paulum. Et pagan! saepe, ut 
legimus, diis suis Christianorum sanguinem devoverunt. 
Hunc versiculum antiqua editio juxta alium sensum posuit, 
dicens : Muscipula est viro tacito aliquid de suis consecrare ; 
postea autem quam votum fecerit, poenitentiam agit. Et quia 
utrosque, et eos videlicet qui sua vota contemn unt,et eos qui, ut 
sua vota compleant, sanctos persequuntur, damnatio restat 
aetema, recte subditur: — Dissipat impios rex sapienSy ^c.] 
Moris autem fuisse antiquorum, ut, adepta de lioste victoria, 
fornices sibi erigerent, in quibus virtutum suarum laudes 
describerent ; ut in Saulis opere legimus. Dominus ergo 
rex noster non solum impiorum destruit malitiam, sed et 

magnam cum electis suis ejusdem triumph! gloriam perpetuo 
celebrat. Hunc versum alia translatio sic habet : Ventilator 
impiorum rex sapiens, et immittet illis rotam malorum, id est, 
poenam nullo fine consummandam. Cui videlicet rotae con- 
traria est corona vitae aeternae, quam repromisit Deus dili- 
gentibus se. — Lucerna Damini spiraculum hominis^ ^c.] Di- 
vini afflatus illuminatio, cum in mentem hominis venerit, earn 
sibimetipsi illuminans ostendit; quia ante Spiritus Sancti 
adventum cogitationes pravas portare poterat, et pensare 
nesciebat. — Eamltatio juvenum^ fortitudo eorum^ ^c.] Cani- 
tiem sapientiam dicit. Tunc etenim civitates cuj usque bene 
ordinatae, tunc res sanctae ecclesiae recte aguntur, cum et 
fortiores quique viribus, necessariis insistunt operibus; et 
seniores majore prudentia praediti, de his quae agenda sunt, 
salubriter consulunt. — Livor vulneris ahsterget mala, 

Cum enim exterius percutimur, ad peccatorum nostrorum 
memoriam taciti afflictique revocamur. Et per hoc quod 
foris patimur, magis intus quod fecimus, dolemus ; sicque fit, 
ut inter vulnera aperta corporis, magis nos abluat plaga 
secreta ventris ; quia sanat nequitias pravi operis, occultum 
vulnus doloris. Solet quippe ventris appellatione mens 
accipi ; quia sicut venter consumit escas, ita mens pertrac- 
tando excoquit curas. 

IN CAP. XXI. Stcvd divisiones aquarum, §•(?.] Quare 
cor regis, et non potius omnium hominum in manu Dei esse 
pcrhibet ? cum scriptum sit, Quia in manu ejus sunt omnes 
fines terrae. Nisi forte regem sanctum quemque appellat, qui 
vitiorum bella in seipso vincere, virgulta malitiae novit extir- 
pare. Sicut enim Dominus multifariis aquarum divisionibus 
terrarum fines late simul et aeris implet, tegit quoque aquis 
superiora coelorum ; ita cor regis, quocunque voluerit, inclinat. 
Quia sicut divisiones gratiarum juxta suam voluntatem, et 
angelis et hominibus tribuit ; ita etiam corda sanctorum qui- 
buscunque voluerit, digna donationibus reddit. Neque ullum 
habet Pelagianista locum, quo absque Dei gratia quis salvus 
fieri possit. — Perversa via viri alieria est, ^c.] Juste coram 
Domino vivere, proprium est humanae conditionis. Unde 
alibi dicit, Deum time, et mandata ejus observa; hoc est 

enim omnis homo. At qui perverse vivit, alienam profecto a 
natura humana viam incedit. Perversa ergo actio aliena est, 
et contra naturam. Qui autem mundus est in opere, hie 
recte, quod per naturam originaliter sumpsit, exsequitur. — 
Melius est sedere in angulo domatis, ^c.] Adeo verum est, 
melius esse ut sedeas in angulo domatis, id est, in secreta 
altitudine vitae continentioris, quam cum muliere mala in 
domo, quae sit tibi communis cum ilia, ut etiam si optima 
tibi mulier ducenda ofFeratur, melius sit contempto connubio 
propter comitatum Agni coelibem ducere vitam. — Qwi obturat 
aurem suam ad clamorein pauperis^ ^c.] Generaliter haec acci- 
pienda sententia, et non egeno tantum, vel corporaliter in- 
firmo. Nam et qui in criminibus alienis non affectu miseri- 
cordiae condolere, sed judicantis mavult tenere censuram, 
ostendit se necdum vitiorum foetibus eliquatum, nec auditu 
divinae miserationis existere dignum. — Munus absconditum 
extinguit iras^ ^c.] Qui iram districti judicis, quam peccando 
meruit, placare desiderat, eleemosynas det pauperibus; et 
hoc nulla delectatione human! favoris, sed tantum amore Con- 
ditoris, qui cordium occulta respicit. Sic enim fit munus 
absconditum, sic ad mitigandam Conditoris iram proficit, si 
nullo externae retributionis intuitu porrigatur. Sic impletur, 
quod ipse praecepit : Te autem faciente eleemosynam, nesciat 
sinistra tua, quid faciat dextera tua. — Gaudium justo, est 
facere judicium^ Gaudet Justus, cum bonis desudat ope- 

ribus ; quia sperat se propter haec bonis remunerandum esse 
perennibus. At vero reprobi dum mala, quae Deum prohi- 
buisse norunt, faciunt, quamvis suae luxuriae perpetratione 
camaliter delectentur, mentis tamen pavore intemo carere 
non possunt ; quia se mala perpetuo passuros pro his quae 
temporaliter male fecerint, non ambigunt. — Vir qui erraverit 
a via doctrines^ ^c.] Gigantes dicit immundos spiritus; de 
quibus beatus Job, Ecce gigantes, inquit, gemunt sub aquis, 
et qui habitant cum eis ; id est, superbi et male fortes spiritus 
daemoniorum, cum his, quos deceperint, hominibus, poenis 
subacti torquentur. Horum enim coetiu sociabuntur, qui a 
via veritatis erraverint, ipso judice attestante, qui se illis dic- 
turum esse praedixit : Discedite a me, maledicti, in ignem aeter- 
num, qui paratus est diabolo et angelis ejus. — Pro justo^ 

datur impiusy ^c.] Justi et recti idem esse videntur; Bed 
distal inter impios et iniquos, quod iniqui sunt omnes re- 
probi; impii vero, qui majoribus implicati sceleribus, vel 
nunquam sanctae mysteria fidei perceperunt, vel post accepta 
ad apostasiam redierunt. Unde potest hoc loco impios^ omnes 
fidelium persecutores dictos accipi ; porro iniquorum voca- 
bulo generaliter omnes mali designari. Et pro justo datur 
impius^ cum pro martyre persecutor, qui eum morti dedit, 
punitur. Pro rectis iniqui, qui eorum justam vitam videntes, 
imitari nolebant. Damnatur Herodes non tantum pro inno- 
centibus, quos impie neci tradidit ; sed et argumentum dam- 
nationis accepit, quia fidem magorum sequi ad quserendum 
Dominum noluit, cum esset inter Judaeos, et prophetarum 
dicta cognosceret. Hinc etenim Dominus ait : Regina austri 
surge! in judicio cum generatione ista, et condemnabit earn, 
&c. Non quia ipsa sua virtute ac potentia condemnabit, sed 
quia in ejus comparatione condemnabuntur, qui devotionem 
ejus scientes, cum facilius multo possent, sapientiae curam 
dissimulabant habere. — Thesmrus desiderabilis^ et oleum in 
habitaculo justly ^c.] Alacritas bonorum operum, Deo semper 
amabilis ; et pinguedo dilectionis in sanctorum ecclesia reful- 
get. Quern versiculum beatus papa Gregorius in Homiliis 
evangelii, juxta antiquam translationem posuit: Thesaurus 
desiderabilis requiescet in ore sapientis. Verum reprobi non 
tantum virtutes non assequi, sed et persequi, et quantum 
valent, in bonis obruere festinant. Potest sane hie versus de 
quolibet martyrum accipi, in cujus habitatione, id est, cor- 
pore, anima sancta Dei videlicet thesaurus servetur, abundet 
et unctio gratiae spiritualis. At persecutor imprudens hujus- 
modi habitaculum disrumpere potest; thesaurum vero, qui 
habitaculo tenebatur, et oleum nequaquam tangere potest. 
Unde Dominus docet, non timere eos qui occidunt corpus, 
et post hsec non habent amplius quid faciant. — Civitatem 
fortium ascendit sapiensy ^c.] Civitatem fortium, mundum 
dicit, qui quondam malignorum spirituiun tyrannidi stultae 
subactus serviebat, habens hduciam vitae in cultu eorum, qui 
non simt dii, sed opera manuum hominum. Hanc civitatem 
intravit natus iUe in came, qui est Dei virtus, et Dei sapientia. 
Destruxit per suos praedicatores cultum deomm, in quibus 

fuere confisi, veritatis ignari ; atque in fide coelestium docuit 
habendam esse fiduciam, quae nunquam posset destrui. Sed 
et quotidie civitatem fortium ascendit sapiens, et destniit 
robur fiducia ejus, cum aliquis fidelis doctor argumenta philo- 
sophorum vel haereticorum, vel etiam conturaaces camalium 
fratrum contradictiones, quibus scelera sua defendere et alle- 
viare nituntur, assertione fidei, et ecclesiastica castigationis 
disciplina redarguit, atque eviscerans annullat. — Testis men,’- 
dax peribit^ ^c.] Qui se Deo servire testatur, nec factis dicta 
ex sequitur, peribit. Qui autem fideliter, ut promittit, jussis 
subditur divinis, hujus loquela ad victoriam pervenit; quia 
dum per obedientiam sua desideria vincere satagit, per justi- 
tiam judicis postmodum victoriae palmam percipit. — Fir tw- 
ptus procaciter objirmat vultum suum^ §*c.] Judas, quia impius 
corde erat, quamvis ipso Domino se redarguente, noluit mala 
coepta restringere ; porro Petrus, quia rectus erat corde, id 
est, rectitudinis amator, respiciente se Domino, mox poeni- 
tendo correxit, quod negando deliquit. — Non est sapientia, 
non est prudeniia^ §•(?.] Quaecumque consiliantur et sapiunt 
haeretici, nihil est, et vanum et inutile. — Equus paratur ad 
diem bellij Hominis quidem est Deo devotum tempore 
persecutionis animum praeparare, corpus offerre discrimini; 
sed divini est adjutorii, ut coepto laboris, agonis victoria, 
salusque'succedat. 

IN CAP. XXII. Melius est nomen bonum, §‘c.] Nomen 
bonum dicit, non quod a turbis vulgi imperiti, sed quod 
fidelium, quamvis paucorum testimonio laudetur. Neque 
enim bonum habere nomen refugit, sed a bonis solum quae- 
rebat laudari, qui ait. Si adhuc hominibus placerem, Christi 
servus non essem. Nomen ergo bonum est, nomen religionis, 
quod divitiis mundialibus jure praefertur. Nam etsi mundum 
quis lucraretur universum, merito hunc contemneret, tantum 
ut nomen ejus scriberetur in coelo, ejusque memoria, et inter 
angelos, et inter homines sanctos figeretur aeterna. — Stuper 
argentum et aurum^ gratia bonaJ] Illam significat gratiam, 
cum quis pro bono opere laudatur a bonis, immo pro collatis 
ei donis meritorum, glorificatur Pater qui in coelis est. — 
Dives et pauper obviaverunt sibiy ^c.] Neque divitem propter 

divitias et honores, ncque pro inopia pauperem despicias ; sed 
hoc in utroque merito venerare, quia opus sunt divinum, quia 
ad imaginem Dei et similitudinem facti. — Callidus vidit 
malum, et abscondit se, Multi ex principibus crediderunt 
in Domino, sed propter Pharisaeos non confitebantur, ut de 
synagoga non ejicerentur. Quia enim erant callidi, videbant 
malum persecutionis, quod imminebat, et absconderunt fidem 
pietatis, quam parumper conceperant. Innocentes vero apo- 
stoli pertransierunt itinere recto professionis, quo coeperunt, et 
afflict! sunt verbere, vinculis, carcere, et ipsa etiam morte 
multati. Utrorumque autem exemplum multi usque nunc, 
et in certamine fidei, et in communibus sequuntur actibus. 
Huncversum antiqui interpretes manifestius, sed in alium 
sensum transtulerunt. Astutus videns nequam puniri valde 
ipse disciplinam accipit ; insipientes autem praetereuntes, 
damno afflicti sunt. — Finis modestice, timor Domini, 
Modestiam dicit constantiam operum bonorum ; timorem 
vero Domini, ilium qui permanet in seculum seculi. Quia 
nimirum perfectio virtutum est ad hunc animi statum con- 
scendere, quo gratiam Conditoris vel in modico timeamus 
offendere. Nihil prorsus ejus memoriae praeponentes, quae 
alibi caritas vocatur, perfecta foras mittens timorem, servilem 
videlicet et incipientem, quo metuit quisque ne forte peccando 
poenis mereatur subigi. Quod autem subjungit, Divitiae, et 
gloria, et vita ; in futuro significat. Finis ergo modestiae 
timor Domini, divitiae, et gloria, et vita : quia nimirum 
perfectio virtutum est in hac vita, ut timeamus Dominum 
timore sancto, hoc est, sincera ilium dilectione colam us. 
Finis virtutum in futuro, ut divitas haereditatis promissae 
regni coelestis, gloriam et vitam sine fine percipiamus a 
Domino. Unde Petrus ait : Quern cum videritis, exultabitis 
laetitia inenarrabili et glorificata, reportantes finem fidei 
vestrae, salutem animarum vestrarum. — Arma et gladii in via 
perversi, ^c.] Dupliciter intelligendum, quia perversi et armati 
sunt semper ad nocendum proximis, verbo vel opere scelesto, 
et ipsos parata semper expectat ultio divini examinis. Qui 
vero animam suam in aeternum salvari procurat, longe refugit 
ab hujusmodi armis et gladiis; quia et mentem manumque 
suam a proximorum laesione refraenat, et ne animadversione 

district! judicis ipse feriatur, intenta mente praecavet. — 
Proverbmm esty Adolescens juxia viam suamy ^c.] Constat 
plerosque in senectute, Domino donante, mutari a vitiis, quae 
adolescentes habuerant; et contra, nonnuUos illo deserente 
se deserere circa senium virtutes, quibus in adolescentia 
videbantur illustrati. Sed quia multo saepius quisque mores, 
quibus ab adolescentia imbutus est, in reliquum vitae tempus 
exsequi consuevit, proverbium esse dicit, quia quod adolescens 
quisque coeperit, in senecta non mutaverit. Non tamen ipse 
semper ita evenire confirmat. Idcirco autem hujusmodi 
proverbium ponit, ut auditores suos a prima aetate virtutibus 
studere persuadeat, ne forte in senectute non possint discere 
studia, quibus in tenera aetate mancipari despexerant. Nam 
et quo semel est imbuta recens servabit odorem testa diu. 
Et Graeca narrat historia, Alexandrum potentissimum regem, 
orbis dominatorem, et in moribus et in incessu Leonidis 
paedagogi sui non potuisse carere vitiis, quibus parvulus 
adhuc fuerat infectus. — Dives pauperibus imperaty ^•c.] Patet 
juxta literam. Sed et divites virtutibus in judicio occulti in- 
spectoris principantur eis; immo eorum futuri judices existunt, 
qui virtutum divitiis carent. Et qui verbum salutaris doc- 
trinae accipit a doctore, servus est ejusdem doctoris, id est, 
debitor implendi omnia quae illi magisterii coelestis jure prae- 
cipit. — Qui seminat iniquiiaiemy ^c.] Certum est, quia his 
qui vel verbo vel exemplo docet iniquitatem, recipiet vin- 
dictam ; sed quia sequitur, Et virga iraj suae consummabitur, 
illam maxime iniquitatem videtur dicere, quae immiti et impia 
mente peragitur, ut est latrocinia exercere, homines servitio 
premere, tormentis laniare, morte perimere, bovem viduae pro 
pignore auferre, ipsam de adversario, cum possit, vindicare 
non velle. Tails etenim merito virga irae suae consummabitur ; 
quia sicut Dominus ait, Omnis qui acceperit gladium, gladio 
peribit; id est, qui injuste in alios saeviunt, ipsa saevitia 
sibimet interitum consciscunt. Verum quia dixerat de impio, 
sequitur econtrario de pio : — Qui pronus est ad misericordianiy 
henedicetuTy ^c.] Huic simile est illud judicis ejusdem, qui 
misericordes ab impiis discernens, ait : Venite, benedicti 
Patris mei, possidete regnum paratum vobis a constitutione 
mimdi ; quia esurivi, et dedistis mihi manducare, et caetera. 


Digitized by LjOOqIc 



138 


EXPOSITIO 


Possunt autem panes^ qui pauperi dantur^ non solum allmenta 
carnalia, sed etiam doctrina spiritualis, qua anima reficitur, 
intelligi. — Ejice derisorem^ et exibit cum eo jwrgxum^ ^c.] 
Ejice haereticum, quern corrigere non poles, ab ecclesia ; et 
cum illi libertatem abstuleris praedicandi, catholicae paci 
auxilium praestas. — Qui diligit cordis munditiam^ Qui 
mundo corde recte praedicat, inter illos communerabitur, de 
quibus eidem Regi et Conditori seculorum propheta dicebat : 
Mihi autem nimis honorificati sunt amici tui, Deus. Nam si 
qnis gratiam labiorum recta praedicando praemonstrat, cor- 
dis autem munditiam custodire dissimulat, nequaquam talis 
acterni regis amicitia frui posse putandus est. — OcuU Domini 
custodiunt scietiiiam, Supema inspectio custodit semper 
in ecclesia scientiam veritatis, quam docuit ; verba ha;retico- 
rum, immo omnis sermo pietati et justitiae contrarius, quia 
Domino regente non servatur, cum suo auctore subvertitur. 
— Dicit piger : Leo foxns^ ^-c.] Dicit saepe in animo suo is qui ad 
agenda opera bona piger est, ad confitendam fidem quam 
corde tenet timidus. Non audeo fidem, quam teneo, foris 
profiteri, ne me persecutor impius, quia fidelem audit, perimat. 
Timeo ad exercendas virtutum actiones in publicum progredi, 
ne forte me vel antiqui hostis adversitas gravior tentet ; vel 
etiam homo quilibet perversus cum suorum turba derideat, 
conviciis confundat, injuriis afficiat; aut sicut multos jus- 
torum, qui ab ejus vita discordant, tormentis et morte con- 
sumat. Leo est, inquit, foris, in medio platearum occidendus 
sum. Quod est aperte dicere, Et verba et opera virtutum ubi 
ostendi foris coeperint, statim persecutio vel hominum vel 
spirituum comitatur immundorum. Nec valeo tentationibus 
resistere, sed in ipsis boni propositi vincar incoeptis. — Fovea 
profunda^ os alientCy ^r.] Qui verba vel oscula meretricis libenter 
amplectitur, quasi januam jam gehennalis pidsat abyssi, cito- 
que mergetur, si pedem cautus non retrahit, si non membra 
cjetera a vitiis cohibet foveae poenalis, quam nullus omnino nisi 
filius ine illabitur. — StuUitia coUigata est in corde pueri^ 
Multos novimus pueros sapieutia pneditos; nam Hieremias 
puer prophet iae ministerium suscepit. Et Daniel scribit. Quia 
Deus dedit pueris abstinentibus scientiam et disciplinam 
in Omni verbo et sapientia. Unde restat intelligere, quia 

pueros hoc loco, non aetate, sed sensu parvulos significet ; 
quales esse vetabat apostolus eos, quibus ait, Nolite, pueri, 
eflSci sensibus, sed malitia parvuli estote. Hujusmodi enim 
pueros, id est, animos stultitiae, vel lasciviae, vel inertias dedi- 
tos, necesse esse juvenili disciplina castigari, et ad justum 
vitae tramitem, prudentium vigore perduci. — Qui calumniatur 
pauperemj ^c.] Constat, quia rapaces, et quae pauperibus 
Ruferunt, et quae juste videntur possidere, pariter omnia per- 
dunt, cum in examine districti judicis poenas pro his quae 
gessere recipiunt; sed et is qui pauperem spiritu fratrem 
calumniatur, virtutibus ejus detrahendo, ut per hujus vitupe- 
rationem ipse divitias, quas desiderat, augeat ; id est, gloriam 
laudis humanae majorem, quasi sanctior accipiat ; merito talis 
calumniator, quicquid bonae actionis habere videbatur, amittit, 
et a fructu virtutum vacuus in fine manebit. — Hucusque 
pertingit titulus Parabolarum Salomonis, qui supra positus 
est ; ex quo novum locutionis genus probatur assumpsisse, ut 
ea quae diceret, non quasi ad alium quern doceret loquendo, 
sed velut solus secum ratiocinando videatur affari. Quorum 
videlicet Parabolarum primus est versiculus, Filius sapiens 
laetificat patrem : filius vero stultus, moestitia est matri suae. 
Ultimus iste, ad quern usque explanando pervenimus. Hinc, 
ad priorem loquendi modum revertitur, ut specialiter ad eum 
quern instruit, verbum faciat ; quod ita incipit, — Inclina 
aurem tuamy §•£?.] Pulcherrimum initium ponit novae locutio- 
nis, ut aurem pariter ad audiendum, et cor apponere ad 
intelligendum, quae sapientes loquantur, eum, quern erudit, 
jubeat. — (iu4B puichra erit tibiy cum servaveris earn in ventre 
iuOy ^c.] Aspera saepe videtur insipientibus, et insuavis doc- 
trina sapientiae; sed cum ejus virtutem intimo corde per- 
ceperint, cum operibus servare; cum hanc quoque labiis 
propinare firatribus didicerint, pulchriorem hanc caeteris dog- 
matibus esse deprehendent. — Ecce descripsi earn tripliciter 
tibiy ^c.] Tripliciter auditor! doctrinam descripsit suam, quia 
cogitare, loqui, et operibus hanc exercere praecepit. Qua 
descriptione triplici totus iste libellus, si quis bene considerat, 
plenus refulget. — Non facias violentiam pauperiy §-c.] Potest 
de quolibet paupere vel egeno accipi ; de quo dictum est, 
Tibi enim derelictus est pauper, pupillo tu eris adjutor. 

Verum quia sequitur, Et configct eos qui confixerunt animam 
ejus. Melius de illo intelligitur, qui cum dives esset, pauper 
factus est pro nobis : nec solum pauperari, ut nos ditaret, sed 
etiam ut nos redimeret, crucifigi dignatus est. Prohibet ergo 
sapientia suos auditores Domino, in came praedicanti violen- 
tiam mortemque inferre, quia nimimm certus restat interitus 
eis, qui in auctorem vitae manus mittere non timuerunt. — 
Noli esse amicus homini iracundoy ^c.] Et hsec cum de omni 
iracundo vel furioso possint generaliter accipi, tamen nihil 
prohibet de illis, qui contra Salvatorem et discipulos ejus 
vaesana mente furebant ; a quomm amicitia et comitatu 
prohibentur, quicumque in eum credentes, curam suae salutis 
agebant, ne ex vicinia pravorum etiam ipsi perirent; quod 
Judae Scariothis caau fieri posse probatum est. Generaliter 
autem dicendum, quod sicut perfect! viri perversos proximos 
non debent fugere, quia illos saepe ad rectitudinem per- 
trahunt, et ipsi ad perversitatem nunquam trahuntur; ita 
infirmi quique societatem debent declinare pravorum, ne 
mala, quae frequenter aspiciunt, et corrigere non valent, 
delectentur imitari. — Noli esse cum his qui defigunt manus 
suasy ^c.] Noli esse cum his qui se, cum essent liberi, ac 
sibimet vacantes, defigunt in cura salutis malorum, sponden- 
tes se rationem pro eorum animabus Domino reddituros. Si 
enim ille, pro quo spopondisti, non habet bona opera, quibus 
te libemm ac securum reddat tuae sponsionis, quid tibi utile 
est, ut ipse in die judicii pro ejus anima judiceris, amittasque 
habitum justitiae, quo indutus esse videbaris ? Unde et Do- 
minus, Messis quidem multa, operarii autem pauci. — Ne 
transgrediaris terminos antiques^ ^c.] Ne transgrediaris ter- 
minus fidei, quos catholic! ab initio statuere doctores. — Vi~ 
disti virum velocem in opere suoy ^-c.] Quemeunque velocem 
videris in opere suo, id est, in opere bono, quod ejus erat 
facere, strenuum atque sollicitum ; scito hunc, in die novis- 
simi examinis coram apostolis, qui cum Christo mundum 
judicaturi sedebunt, esse staturum, quia videlicet eorum jussa 
servaverit, neque in parte ignobilium doctomm, quorum cave- 
rit errorem, hoc est, ad sinistram judicis esse ponendum. 

IN CAP. XXIII. Quando sederis^ ui comedos cum prin^ 

cvpe^ ^c.] Per allegoriam cuncta dicuntur. Quando sederis 
ad legendum cum magistro, ut pane verb! reficiaris, diligenter 
intellige quae scripta sunt, et discretionem sacrae lectionis in 
tua locutione conserva. Si tamen talis es tantumque eruditus, 
qui in potestate habeas animam tuam, neque quasi indoctus 
mente tuae doctrinae. Guttur namque pro loquela posuit, 
quia vox in gutture est ; cultrum, pro discretione ; quia cibos 
cum reficimur, cultro secante, praeparamus. Et sedens ut 
comedat, cultrum in gutture suo statuit, quando is qui divina 
sedulus meditatur eloquia, discreta ex ore verba deprom it, 
nec alia saepius in lingua quam coelestis oraculi dicta revolvit. 
Hoc autem ejus est facere, qui in potestate habet animam 
Buam, id est, immobilem inter errores fallentium, sapientis 
animi statum servare didicit. Unde et recte subjungit: — 
'Ne desideres de cibis ^c.] Quod est aperte dicere, Ne 
desideres ejus auscultare sermonibus, qui dulcedine menda- 
cium dogmatum, auditores suos fallere consuevit. — Noli 
laborare^ ut diterisJ] Divitias scientiae significat, quas ultra 
mensuram capacitatis nostrae quaerere prohibemur. — Sed 
pruderUia turn pone modum,'] Ilium videlicet de quo supra 
dictum est, Ne transgrediaris terminos antiques, quos posue- 
runt patres tui ; hoc est, terminos datae a patribus fidei. — 
Ne erigcLS oculoa tuoa ad opesy ^c.] Ne erigas men tern tuam 
ad perscrutanda divinitatis arcana, quae penetrare non vales. 
Haec enim coelestibus solum civibus patent. — Ne comedos 
cum homine invidoy ^cJ\ Ne de scripturis cum haeretico 
loquaris, quia invidet humanae saluti, malens decipere, quam 
corrigere; quoniam sicut ariolus et conjector somniorum 
existimat, quod ignorat ; ita haereticus, quae non intelligit in 
scripturis, prout libet, interpretari praesumit. — Comede et 
bibey dicet tibiy Securus, inquit, disce et age quae doceo, 
cum ipse his quae docet, fidem certam non habeat, sciens de 
corde suo finxisse quae doceret. — Cibos quos comederas evomeSy 
§*c.] Sensus perversos quos ab haereticis didiceras, necesse 
est, ut vel per poenitentiam corrigendus deseras, vel post 
mortem pro his poenas luere cogaris, perdasque sermones 
confessionis, quibus eis praedicantibus, humiliter favendum 
esse putaveras. — In auribus insipientium ne loquarisy ^c.] Huic 
simile est Ulud evangelii, Nolite sanctum dare canibus, 
neque mittatis margaritas vestras ante porcos, et caetera. 

Sicut ergo supra admonuit^ ne haereticorum doctrinis auscul- 
tares; ita nunc hortatur, ne amore vanae gloriae seductus^ 
immundis hominibus passim arcana veritatis ingeras. — Ne 
attingas terminos parvulorum^ ^c.] Propinquum parvulorum 
et pupillorum^ Dominum appellat ; quia cum esset in carne, 
pauperum magis quam divitum censors fidei dignatus est. 
Alioquin idem Dominus est omnium, dives in omnes qui 
invocant eum. Possunt autem congruenter pupillorum ac 
parvulorum nomine illi designari, de quibus Dominus ait, 
Videte ne contemnatis unum de pusillis istis, qui in me cre- 
dunt. Dico enim vobis, quia angeli eorum semper vident 
faciem Patris mei, qui in ccelis est. Quorum agros et ter- 
minos qui attigerit, hoc est, qui conversationem eorum 
bonam inquietando laeserit, judicium Domini non evadet. — 
Non cmuletur cor tuum peccatoresy Si tota die, id est, 
toto tempore, quo in seculi hujus luce consistis, et peccatorum 
exempla vitare, et Dominum timere sategeris, habebis spem 
beatae retributionis in novissimo ; hoc est, cum ad hnem 
hujus vitae perveneris, ipso etiam attestante, qui ait; Esto 
fidelis usque ad mortem, et dabo tibi coronam vitae. — Noli 
esse in conviviis potatorumy §•(?.] Games quippe ad vescendum 
conferre, est in collocutione derogationis, vicissim proximo- 
rum vitia dicere ; de quorum poena mox subditur : — Qma 
vacantes potibvjs et dantes symbolay ^c.] Symbolum Graecum 
nomen est, et interpretatur collatio. Est autem collatio 
sermonum, sicut in consiliis solet; est et pecuniarum sive 
aliamm rerum, ut et praesens locus docet. Potibus ergo 
vacant, qui de opprobrio alienae vitae se inebriant. Symbo- 
lum vero dare, est sicut unusquisque solet pro parte sua cibos 
ad vescendum, ita in confabulatione detractionis verba con- 
ferre. Sed vacantes potibus, et dantes symbola, consumen- 
tur ; quia, sicut scriptum est, Omnis detractor eradicabitur. 
Yestietiu* autem pannis dormitatio ; quia despectum et in- 
opem a cunctis bonis operibus mors sua inveniet, quern hie 
ad alienae vitae exquirenda crimina detractionis suae languor 
occupavit. — Gaudeat pater tuuSy et mater tuay ^c.] Gaudeat 
Deus Pater de tua justitia ; gaudeat et ecclesia mater ; sed 
et sacerdos, qui te per gratiam baptismi regeneravH, quique 
te erudivit a parvulo, de tuis bonis gratuletur operibus. — 
Cut v(B ? cujus patri v<b ?] Quaerit disputando, quibus homi- 

num sceleribus maxima a Domino poena servetur. Et respon- 
det ipse ratiocinando, quia his absque omni dubietate^ qui 
per ebrietatem devolvimtur ad luxuriam. Cui, inquit^ vae, 
cujus patri vae. Vae, aeternum interitum nominat. De quo 
Dominus ; Vae, inquit, homini illi per quern scandalum venit. 
Patrem autem ejus cui vae immineat, vel hominem dicit, a 
quo exempla pravi opens foris quisque, ut peccaret, accepit ; 
vel certe diabolum, qui intus in corde virus pestiferae sugges- 
tionis iniundit. De quo Judaeis dictum est : Vos ex patre 
diabolo estis, et desideria patris vestri facere vultis. — Cui 
rix<B? cui fovea?] Rixae, quia concordiam pacis servare 
nescit, quern ebrietas sensus impotem reddidit ; foveae, quia 
passim in volutabra vitiorum omnium cadere non trepidat, 
qui inter bona malaque discemere, quasi mente captus, igno- 
rat. lUamque saepissime foveam ebriosus incidit; de qua 
praefatum est : Fovea enim profunda, est meretrix ; et puteus 
angustus, aliena. — Cui sine causa vulneruy ^c.] Vulnera 
sine causa, quia multi vino ultra modum impleti, vulnera per 
timorem in membris acceperunt, quae nulla ferri causa per- 
tulerunt ; sufiusio oculorum, quia immoderatus vini haustus, 
et caliginem plurimis visus corporalis, et caecitatem genuit 
sensus interioris. — Nonne his qui moraniur in vinoy S^c. ?] Non 
vetat bibere vinum ad necessitatem, sed morari ultra tempus 
et utilitatem in vino, et evacuandis alterutrum certare calici- 
bus ; juxta illud Esaiae, Vae qui potentes estis ad bibendum 
vinum, et viri fortes ad miscendum ebrietatem. — Oculi tui 
vulebunt extraneaSy ^c.] Consuetum et paene naturale est 
vitium, post ebrietatis venena diffusa in corde, muliebrem 
sequi concupiscentiam, comitante etiam pravitate ac turpitu- 
dine verborum. — Ei eris sicut dormiens in medio mariy §*c.] 
In medio mari dormit, qui in hujus mundi tentationibus 
positus providere motus irruentium vitiorum, quasi immi- 
nentes undarum cumulos, negligit ; et quasi sopitus guber- 
nator clavum amittit, quando mens ad regendam navem 
corporis, studium sollicitudinis perdit. — Et dicesy Verbe- 
raveruni me, sed non doluiy ^c.] Vox percussi et dormientis 
exprimitur. Mens quippe a cura sollicitudinis dormiens 
verberatur, et non dolet; quia sicut imminentia mala non 
prospicit, sic nec quae perpetraverit agnoscit. Trahitur, et 
nequaquam sentit ; quia per illecebras vitiorum ducitur, nec 

tamen ad sui custodiam suscitatur. Quae quidem evigilare 
optat, ut vina rursus reperiat ; quia quamvis somno stuporis 
a sui custodia prematur, vigilare tamen ad curas seculi niti- 
tur, ut semper voluptatibus debrietur. Et cum ad illud 
dormiat, in quo solerter vigilare debuisset, vigilare appetit, 
ad quod laudabiliter dormire potuisset. 

IN CAP. XXIV, Ne (emuleris viros maloSy ^*c.] Ne desideres 
eos imitari, quos vitiis illis, de quibus commemoravi, videris 
implicari ; sed potius sapientiae operam dare curato. — In doc- 
trina replehuntur cdlaHa^ Cellaria sunt corda justorum, 
quae non nisi per doctrinam sapientiae donariis virtutum reple- 
buntur. — Vir sapiens^ for tis est^ Non omnis qui fortis 
et sapiens est, omnis autem sapiens fortis esse dicendus est; 
quia etsi corpore imbecillis est, si adsit sapientia, omnia fortis 
adversarii, id est, diaboli certamina vincit. — Exceha sttdto 
sajnentia^ ^c.] Non potest stultus ad sapientiam attingere. 
Alta est enim ab eo, qui in infimis jacet vitiorum. Qui etsi in 
praesenti se aliquid sapere putat, in porta tamen civitatis, id 
est, in exitu hujus vitae inveniet nihil fuisse quod sapuit. — 
Qui cogitat mala facere^ stultus vocabitur»] Ne putares stultum 
aestimandum fuisse eum, quern hebetem tardumque ingenio 
videris, palam ostendit; quia ille stultus vocandus sit, qui 
vel in cogitatione peccati suggestionibus consentit, tametsi 
acer ingenio videtur existere ; non autem ille, qui etsi 
hebes sensu apparet, Dei tamen imperils, quae discere po- 
tuit, obtemperare disposuit. — Si desperaveris lasstis in die 
angusti^y ^c.] Nihil execrabilius desperatione ; quam qui 
habuerit, et in generalibus hujus vitae laboribus, et quod 
maxime nocet, in fidei certamine, constantiam fortitudinis 
perdit. — Erue eos qui dicuntur ad mortemy ^c.] Potest mys- 
tice accipi. Erue eos qui ab haereticis decipiuntur, rectam 
fidem praedicando, libera bonorum operum exempla mon- 
strando eos, qui male viventibus catholicis trahuntur ad 
interitum. Sed et si quos in certamine persecutionis lap- 
ses vel lapsuros aspexis, sollicita hos exhortatione ad vitam 
restaurare satage. Si quos fame perituros, si quos algere 
videris, illos, dato victu ac vestitu, recrea. — Comedcy filiy 
mely quia bonum esty ^c.] Patet facillime quare doctrinam 
sapientiae melli compai’et, et favo ; quia nirairum sicut 

ilia cibis, sic haec doctrinis caeteris dulcedine prsestat. 
Sed hoc inter utriusque significantiam distat ; quia mel, quod 
in promptu est ad comedendum, moralem literae superficiem 
insinuat ; favus autem, in quo mel de cera exprimitur, alle- 
goricam locutionem figurate denuntiat^ ubi, seducto literae 
velamine, suavitatis sensus spiritualis, aliquanto cum labore, 
vel mora percipitur. — Ne imidieriSy et qwRvas impietatem in 
domo justly ^c.] Ne quaeras aliquam occasionem, per quam 
deroges homini justo. Ille enim si ceciderit, cito amovet 
pedem suum^ ut careat vitio, quod non iteratur in facto. 
Impii autem sic corruunt, ut ulterius non redeant ; sicut sub- 
sequenter addit, dicens : — Septies enim cadli justusy ^c.] 
Quomodo autem Justus appellatur^ qui cadere, id est, peccare 
memoratur ? nisi quia de levibus quotidianisque loquitur pec- 
catis, sine quibus nec justorum quispiam esse in hac vita 
potuit. Quia nimirum per ignorantiam, per oblivionem, per 
cogitationem, per sermonem, per surreptionem, per necessi- 
tatem, per fragilitatem camis, singulis diebus, vel inviti vel 
volentes frequenter reatum incurrimus. Et tamen resurgit 
Justus, videlicet quia Justus est, nec Justitiae ejus praejudicat 
lapsus fragilitatis humanae. Unde bene, cum dejusti.casu 
loqueretur, non addidit in malum ; quia etsi malum est quod 
cadunt, nec tamen in malum, quod inciderant, haerere pos- 
sunt, citius resurgendo procurant. At contra de reprobis 
dicitur: Impii autem corruent in malum. Quia videlicet 
impii, cum ceciderint, vel, quod est gravius, corruerint, ut 
scriptura dicit ; id est, cum capitalia crimina perpetrarint, 
ita suo casui delectando assentiunt, ut ab hoc poenitendo 
relevari despiciant. — Cum ceciderit ihimicus tuusy ne gaudeasy 
§T.] Supra Justo insidias tendere vetuit; nimc autem, ut se 
perfectum reddat in omnibus, etiam inimicis, cum peccave- 
rint, aut aliquid adversitatis incurrerint, insultare prohibet ; 
ne forte, si miserante Domino ad poenitentiam salutemque 
animae redierint, ac tecum fidelem amicitiam habere coeperint, 
tunc erubescas, quia illos aliquando despexeris, quos divina 
gratia ad vitam reservaverat. Sed quantum potes, Jacentibus 
condole, eosque, ut resurgere debeant, adjuva. Et si votum 
conatumque tuum seqiiitur eflfectus, gaudebis de sanato, 
quern male habentem dolueras ; sin alias, tuae tamen benevo- 
VOL. IX. L 

lentiac apud Deum fructu non carebis. Vel certe ita dicen- 
dura est: Ne gaudeas de casu inimici, ne forte Dominus 
superbiam tuam, quae illi absque dubio displicet, hoc ordine 
dejiciens humiliet, ut te cadente in peccatum, ille resipiscens 
sanetur. — Time Dominum^ fill miy et regem.'] Juxta quod 
ipse ait, Reddite ergo quae sunt Caesaris, Caesari ; et quae sunt 
Dei, Deo. Neque obstat aliquid in Domino et rege, Patrem 
et Filium intelligere designari ; qui uno eodemque sunt divini- 
tatis honore colendi. Qui enim non honorificat Filium, non 
honorificat Patrem, qui misit ilium. — Et cum detractoribus 
non commiscearis.] Illis videlicet, qui dicentes se Deum 
Patrem nosse, Filium Dei in came apparentem noluerimt 
recipere. — Quoniam repente consurget perditio eorumy ^*c.] 
Utriusque dicit, et dctrahentis, et ejus qui illi favendo com- 
mixtus est ; derogantium Christo principum, et decepti ab 
eis populi ; lacerantium fidem haeresiarcharum, et auscultan- 
tium illis auditorum. — Hcec quoque sapientibus.] Subauditur, 
ignota sunt; quando reproborum quisque quam repentino 
interitu rapiatur e seculo. Vel haec quoque sapientibus sunt 
observanda, quae docui, ne detractoribus misceantur ; quia hoc 
specialiter vitio to turn paene genus periclitatur humanum. 
Unde eidem vitio mederi volens beatus pater Augustijii^ 
hos in sua mensa versiculos fecit describi : 

Quisquis amat dictis absentis carpere vitam, 

Hac mensa indignam noverit esse suam. 

Hunc versiculum antiqua editio manifestius dicit : Haec dico 
vobis sapientiam agnoscentibus, quod sequentium senten- 
tiarum non incongme* potest esse principium. — Cognos^ 
cere personam in judicio non est bonum.] Supra regem ti- 
mere docuit, et nunc personam in judicio cognoscere 
vetat. Unde colligitur, quia ita principibus debitum obse- 
quii temporalis subjectos oportet impendere, ut nunquam 
reverentiae vel timoris eorum respectu a via veritatis exor- 
bitent. — Labia deosculabitury Osculum pacis et amoris 
est signum. Qui ergo recta respondit, labia deosculabitur ; 
quia quicunque neglecta acceptione personamm, sola justitiae 
verba sequitur, iste, etsi insipientibus gravis forte videtur et 
austerus, multos tamen cum quibus pacem habeat, prudentes ; 

multos, qui sua dicta cum amore amplectantur, inveniet. Saepe 
etiam illos quos adversantcs suis rectis assertionibus tolerave- 
rat, conversos postmodum ad meliora amicos recipiet et socios. 
— PrtBpara opus tuum foris^ ^c.] Quid est praeparato opere 
agrum diligenter exercere, nisi evulsis iniquitatum sentibus 
actionem nostram ad frugem retributionis excolere ? Et quid 
est post agri exercitium ad sedificium domus redire, nisi quod 
plerumque ex bonis operibus discimus^ quantum vitae mun- 
ditiam et in cogitatione constituamus ? Ille quippe bene 
mentis domum aedificat, qui primum agrum corporis a spinis 
vitiorum purgat; ne si desideriorunf sentes in carnis agro 
proficiant, intus tota virtutum fabrica fame boni crescente 
destruatur. — Ne sis testis frustra contra proximum tuum^ 

Et haec ad exercitium agri nostri,id est, ad cultum bonae actionis 
pertinent, innocentem videlicet proximum falso testimonio 
non laedere, peccanti cuilibet, dduciam amplius peccandi, 
adulando non tribuere; malum pro malo non reddere; sic 
enim fit, ut cum primo actus exterius bene composueris, 
postmodum ad interioris quoque hominis excolendam mun- 
ditiam pertingas, et quasi post exercitium agri, etiam mentis 
habitaculum piis cogitationibus ornare, altiusque constituere 
incipias. Quod quia reprobi facere dissimulant, recte sub- 
ditur : — Per agrum hominis pigri transivi^ §*c.] Per agrum 
vineamque pigri ac stulti transire, est cujuslibet vitam negli- 
gentis inspicere, quam urticae vel spinae replent; quia in 
corde negligentium prurientia terrena desideria, et punctiones 
puUulant vitiorum. Juxta quod scriptum est. In desideriis 
est omnis otiosus. Et maceria lapidum in vinea vel agro 
stulti destructa jacet, cum coepta virtutum munimina, vel 
improbitate hominum malorum deceptus, vel immundorum 
spirituum persuasione callida, quisque negligens perdit. 

LIBER TERTIUS. 

IN CAP. XXV. H(B quoque parabolas Salomonisy 
Hinc novo ordine loqui incipit, ut non sicut prius, quasi ad 
audientem verbum faciat ; sed secum ipse quid ratio veritatis 
habeat, disputando pertractet. In quibus tamen legens quis- 
que, vel audiens, quid appetere, quidve cavere debeat, apertis- 
sime dignoscat. Quas quidem parabolas viri Ezechiae trans- 

tulisse referuntur ; quia fortassis usque ad ejus tempora 
dispersae habebantur a pluribus, prout ex ore sapientissimi 
regis semel dictas exceperat; sed per industriam illius col- 
lectoB in unum, et in hujus libelli sunt corpus insertae. 
Notandum sane^ quia in his parabolis multo sunt plura^ quam 
in caeteris per allegoriam dicta, ex collatione videlicet rerum 
quae figuris aptae videntur. — Gloria Domini^ celare verbum : 
§-c.] Gloria Domini est in carne apparentis humanitatis suae 
magis quam divinitatis, mortalium oculis ostendere ; et se 
potius operum miraculis ac mysticis locutionibus, quam aper- 
tis assertionibus Verbuth, id est, Dei Filium, fateri. Unde 
multo saepius in evangelio, Filium se hominis, quam Filium Dei 
appellare consuevit. Et gloria fidelium ejus discipulorum 
est, diligenter ejus investigare sermonem; quo Deum, etiam 
ubi patenter non dicit, mystice significat. Quale est illud. 
Ego et Pater unum sumus, et caetera hujusmodi. Denique 
celans verbi aeternitatem, et praetendens carnis infirmltatem, 
ait : Quern dicunt homines esse Filium hominis? Cui regum 
eximius investigato ejus sermone, quern antea saepius audierat, 
respondit : Tu es Christus, Filius Dei vivi. Nec parvam hac 
investigatione meruit gloriam ; nam protinus audivit : Beatus 
es, Simon Barjona, et caetera. — Coelum mrsum^ et terra 
deorsuniy Sicut altitude cceli et profunditas terrae conjici 
ab hominibus non potest, ita scientia prophetarum et aposto* 
lorum, qui arcana divinitatis, Spiritu revelante, cognoverunt, 
nostrae fragilitatis capacitatem transcendit. — Aufer rubiginem 
de argenio^ ^c.] Aufer literae superficiem de sacro eloquio, et 
invenies sensum purissimum subtilitate literae reconditum, et 
sub carnalium figuris caerimoniarum spiritualia latuisse mys- 
teria. — Aufer impietatem de vultu regiSy ^•c.] Aufer impieta- 
tem persequendi Christianos de animo Sauli, vel alterius 
cujuslibet aemulatorum legis, et cum Christum praedicare 
coeperint, firmabitur justitia cathedra doctrinae eorum, quam 
prius ad ruinam suam impellebat impietas, quamdiu justitiae 
Dei repugnantes, suam praeponere certabant. Iterum aufer 
impietatem de vultu regis, et firmabitur justitia thronus ejus. 
Qui enim praesunt populis, si volunt firmum esse solium suum, 
semper hilaritate et gratia plenos vultus exhibeant ; ne per 
arrogantiam rigidiores effecti, mussitationem incidant plebis. 

— Ne gloriosus appareas coram rege^ ^c.] Superius praesulem 
monuerat, nunc subditum. Nam sicut illic dixit, ut hilares 
vultus ostendat subjectis ; ita nunc admonet, ne in conspectu 
majorum arrogans appareat, sed potius in mediocri loco 
positus, superius evocari mereatur. Cui simile est illud 
Dominicum, Cum invitatus fueris ad nuptias, non recumbas 
in primo loco, et caetera. Possumus autem in rege et principe 
Dominum significatum intelligere, in cujus conspectu nos 
semper humiliari necesse est, monente Petro apostolo, qui 
ait : Humiliamini igitur sub potenti manu Dei, ut vos exaltet 
in tempore visitationis. — Q^(B viderunt oculi tuiy ne proferas 
in jurgio citOy ^c.] Et in evangelio Dominus : Si peccaverit in 
te frater tuus, vade et corripe eum inter teipsum solum, &c. 

— Mala aurea in leciis argenteiSy ^c.] Sacra eloquia rectissime 
lectis comparantur argenteis ; lectis videlicet, quia requiem 
praestant animabus audientium ; argenteis autem, quia splen* 
dida fulgent virtutibus patrum. Unde scriptum est : Eloquia 
Domini, eloquia casta, argentum igne examinatum. Quorum 
omatui lectorum, mala superaddit aurea, quisquis eadem 
divina eloquia, et spiritualibus plena sensibus et mysteriis 
cxponendo demonstrat. Qui nimirum sensus apte mala vo- 
cantur, quia de arbore vitae, id est, Dei sapientia, sunt orta. 
Apte aurea mala, quia notitiam amoremque perpetuae claritatis 
mentibus infund unt. Mala ergo aurea in lectis argenteis, 
qui loquitur verbum in tempore suo ; quia qui verbum Dei 
opportune novit, juxta audientium capacitatem praedicare, 
modo exempla ac dicta patrum, per quorum custodiam ad 
requiem perveniatur aetemam, juxta literam replicat ; modo 
suaviorcs in his sensuum spiritualium fructus, quibus pia 
audientium desideria pascat, remoto literae velamine pandit. 

— Inauris aurea^ et margaritum fiilgens, §•(?.] Recte humilis 
auditor inauri comparatur aureae ; quia dum libenter increpanti 
ac docenti aurem accommodat, jam sese ad percipiendam 
claritatem sapientiae coelestis praeparat, jam supernae lucis 
visioni appropiat. Recte magister eruditus margarito ful- 
genti assimilatur; quia dum emendationem morum, dum 
supemorum scientiam desiderantibus, ac pie quaerentibus 
animis ostendit, quasi aureo omatui majorem insuper gratio- 
remque fulgorem gemmae ardentis adnectit. — Sicut frigus 
mvis in die messiSy §•(?.] Importimum videtur omnimodis 

tempore messis ningere. Nam infra legimus, Quomodo nix 
aestate et pluviae in messe, sic indecens est stulto gloria* Sed 
tamen in ferventissimls Palestinae regionibus non parum de- 
lectabile est metentibus, si subito frigus, quomodo in nive 
solet, adveniat; quod incendia solis aliquantum refrigeret, 
sudorem laborantium tergat, ardentes temperet anbelitus. 
Cui recte frigori legatus assimilatur fidelis^ quia mentem ejus 
qui se misit, prudenter agendo repausat. Mystice autem 
legatus fidelis, doctor est catholicus ; qui autem mittit eum^ 
Dominus. Porro dies messis in aestu, tempus est praedicatio- 
nis inter furores persequentium. De quo dictum est, Messis 
quidem multa. — Frigm nivis in messCy §*c.] Aliquantula 
est quies praedicantium a persecutione repugnantium. Recte 
ergo dicitur, sicut frigus nivis in die messis, ita legatus 
fidelis ei qui misit eum, animam illius requiescere facit. 
Quia sicut optabile est praedicatoribus verbi, cum ab infi- 
delium rabie forte aliquid refrigerii accipiunt, nec facultas 
docendi negatur; ita ipsi qui ad praedicandum eos misit, 
Domino gratum esse constat, cum acceptam ab eo lega- 
tionem etiam inter adversa obsistentium fideliter implent. 
Denique ut Lucas refert, reversis a praedicationis oificio dis- 
cipulis, exultans Spiritu Sancto, Patri gratias obtulit, dicens : 
Confiteor tibi. Pater, Domine coeli et terrae, &c. — Nubes et 
ventuSj §•(:.] Huic simile videtur quod superius ait, Ne lactes 
quemquam labiis tuis. Sed ille versiculus specialiter hoc 
continet, ne promittendo hominem suscipias, et non com- 
plendo decipias ; iste vero versiculus et hoc continere potest, 
et illud quod dicit apostolus, Habentes speciem pietatis, vir- 
tutem ejus negantes. — Patientia lenietur pnncepSy ^c.] Quam- 
vis Dominum peccando ofiendisti, potes tamen ejus mereri 
clementiam, si patienter adversa, quae tibi pro peccatis irro- 
gantur, pertuleris, humilique satisfactione duritiam donaveris 
contumaciae prioris. — Mel invenisti^ comede quod mfficit tibiy 
^c.] Dulcedinem invenisti ccelestis intellectus, quse spiritua- 
lium patrum officio, quasi prudentissimarum apum tibi labore 
ministrata est. Vide ergo ne in ea plus sapere appetas, 
quam oportet sapere, ne dum summa intelligere ultra vires 
quaeris, etiam quae bene intellexeris, amittas. Potest autem 
in hoc versu typice dictum intelligi, quod in sequenti apte 
subjicitur : — Subtrahe pedem iuum de dotno proocimi tuiy ^*c.] 

Etsi enim proximi cujuslibet allocutionem vel visitationem 
melle dulciorem invenis ; melius tamen est, ut rarius veniendo 
facias eum semper diligere tuum adventum, quam ut vel una 
vice tamdiu cum illo maneas; vel totiens ad eum venias, 
donee te videre fastidiat, et ne redeas, quaerat. — Dens putri- 
duSy et pes lassusy §•<?.] Et Hieremias ait: Maledictus qui 
spem ponit in homine^ et ponit camem brachium suum. Qui 
recte denti putrido et pedi lasso comparatur ; quia qui illud 
unicum bonum hominis^ hoc est adhaerere Deo, et ponere 
in Domino Deo spem suam nescit; iste nec vitae suscipere 
cibum, nec mansionem potest desideratae salutis attingere. 
Et talis amittit p^lium in die frigoris, quia etsi in serenitate 
vitae praesentis habitu religionis videtur indutus, ubi tamen 
districtio justi judicis ingruerit, nudus omnimbdo ab ornatu 
justitiae apparebit, nec eorum consortio dignus. De quibus 
scriptum est, Beatus qui vigilat, et custodit vestimenta sua, ne 
nudus ambulet, et videant turpitudinem ejus. — Acetum in 
nitroy fifc.] Nitrum a Nitria provincia, ubi maxime nasci 
solet, nomen accepit : nec multum a salis Ammoniaci specie 
distat. Nam sicut salem in littore maris fervor efficit solis, 
durando in petram aquas marinas, quam major vis ventorum, 
vel ipsius maris fervor in littoris ulteriora projecerit; ita 
in Nitria, ubi aestatis pluviae prolixiorem tellurem infundunt, 
aderit ardor sideris tantus, qui ipsas aquas pluviales per lati- 
tudinem arenarum concoquat in petram salis quidem, vel 
glaciei aspectui simillimam; sed nil gelidi rigoris, nil salsi 
saporis habentem. Quae tamen juxta naturam salis in cau- 
mate durare, atque in nubiloso aere fluere, ac liquefieri solet. 
Hanc indigenae sumentes servant, et ubi opus fuerit, pro 
lavamento utuntur. Unde Judaeae peccanti dicit propheta. 
Si laveris te nitro, et multiplicaveris tibi herbam Borith, 
maculata es iniquitate tua, dicit Dominus Deus. Crepitat 
autem in aqua quomodo calx viva, et ipsa quidem disperit, 
sed aquam lavationi habilem reddit. Cujus natura, cui sit 
apta figurae cernens Salomon ait, Acetum in nitro, et qui 
cantat carmina cordi pessimo. Acetum quippe si mittatur 
in nitro, protinus ebullit; et perversa mens, quando per 
increpationem corripitur, aut per praedicationis dulcedinem 
bona suadetur, de correptione fit deterior; et inde in mur- 

murationis iniquitatem succenditur, unde debuit ab iniquitate 
compesci. — Si esurierit inimicus tuuSy ciba ilium, ^c.] Et de 
corporalibus alimentis et de spiritualibus potest intelligi. — 
Prunas ejus congregabis super caput ejus, b^c.'] Non de incendiis 
poenarum dicit ; neque enim doceret sapientia, ut bona inimico, 
perditionis causa, ministrares ; sed prunas super caput ejus, 
ardorem caritatis in corde ejus significat. Fit enim non- 
nunquam, ut inimicus crebris victus benebciis, odiorum rigore 
mollito, calorem in mente caritatis excipiat, ac de inimico 
amicus fieri ; et eum quern injuste oderat, reclamare incipiat. 

— Ventus aquilo dissipat pluvias, ^c.] Si hilari vultu audieris 
detrahentem, tu illi das fomitem detrabendi; si vero tristi 
vultu haec audias, ut dixit quidam vir, discit non libenter 
dicere, quod didicerit non libenter audiri. — Melius esi sedere 
in angulo domatis, ^c.] In domo; doma et excelsus et se- 
cretus est locus. Quod enim doma Graece, Latine dicitur 
tectum. Denique in Actibus Apostolorum, ubi Petrus in 
superiora ad orandum ascendit ; pro superioribus, in Graeco 
doma scriptum. Melius est ergo in altitudine virtutum ma- 
nere quempiam liberum a vinculis uxoris, et a seculi hujus 
secretum desideriis, quam cum carnalis usu voluptatis, quo- 
tidianis nefariae mulieris contumeliis affici. — Aqua frigida 
animce sitienti, §*c.] Dicit Psalmista: Sicut cervus desiderat 
ad fontes aquarum, ita desiderat anima mea, et caetera. Aqua 
frigida ergo, quae sitientis ardorem restinguat, et nuntius qui 
de longe veniens nova quaelibet et inopinata gaudia portet, 
assimilatur ; quia et dulcedo divinae visionis animam diu desi- 
derantem consolatur, atque ab aestu praesentium tribula- 
tionum liberam reddit ; et angeli quotidie de terra longinqiia, 
hoc est cum de superna patria descendentes in mundum justos, 
vel inter tentationes spe coelestium roborant, vel justis tentatio- 
nem certaminibus ad palmam perpetuae retributionis inducunt. 

— Fans turbatus pede, et vena corrupta, ^c.] Fons et vena vite 
est os et lingua justi, qui meditatur sapientiam, et loquitur 
judicium. Et si hunc a diabolo superari, atque in casum 
redigi contigerit, merito fons turbatus adversario conculcante, 
et vena dicitur corrupta. Evenit enim saepe, ut qui majore 
scientia praediti fulgebant, ad ultimum plus volentes sapere 
quam fragilitati humanae concessum est, in insipientiae foveam 

decidant. Unde subjungitur, — Sicut qui mel multum come- 
dity ^c.] Dulcedo enim mellis, si plus quam necesse est 
sumitur, unde delectatur os, inde vita comedentis necatur. 
Dulcis quoque est requisitio majestatis; sed qui plus hanc 
scnitari appetit, quam humanitatis agnitio permittit, ipsa 
hunc ejus gloria premit ; quia velut mel sumptum immode- 
rate, perscrutantis sensura, dum non capitur, rumpit. Non 
hoc autem solum quisque sapiens attendere debet, ne altiora 
se quaerat, et ne fortiora scrutatus sit ; verum etiam ne ea 
quae recte atque utiliter scire potuit, immoderatis sermonibus 
sibimet minus utilia reddat. Unde adhuc apte subjungitur: 
— Sicut urbs patenSy et absque murat'um ambitUy §*c.] Si eninf^ 
murum silentii non habet, patet inimici jaculis civitas mentis. 
Et cum se per verba extra semetipsam jack, apertam se 
adversario ostendit; quam tanto ille sine labore superat, 
quanto et ipsa quae vincitur, contra semetipsam per multi-^ 
loquium pugnat. 

IN CAP. XXVL Qaomodo nix eestatey ^c.] Et hie ver- 
siculus ne indoctis honor docendi committatur, praemonet. 
Nix namque aestate, et pluviae sunt in messe, persecutiones 
infidelium in tempore praedicationis evangelicae, quae dum 
graviores forte insistunt, et calorem in multis impediunt di- 
lectionis, et fruges bonae operationis foedant. Quibus recte 
gloria, quae stulto confertur, messi similis asseveratur; quia 
si indocto cathedra docendi tribuitur, aeque per hoc ecclesia 
infidelium persecutione laeditur ; quod esse verissimum, Ar- 
rianae tempestatis clamitas probavit. — Nam sicut avis ad 
alta transvolans, S^cJ] Verba quidem recte avibus comparan- 
tur, quod sonando per aera transvolant, ab ore videlicet 
loquentis ad aures usque audientis ; sed distant in eo, quia 
potest fieri, ut avis quolibet volans, eo loci resideat, ubi nil ei 
certae necessitatis aut utilitatis suppetat. Verba autem quae 
loquimur, non quolibet dispersa in ventum defluunt atque 
evanescunt, sed in auctorem suum cuncta revertuntur, et vel 
bene prolata juvant loquentem, vel male edita gravant, ita 
ut pro Omni etiam otioso verbo rationem in die judicii red- 
dere cogamur. Quanto autem magis maledicta non solum ea 
quae malitiosa mente in insontem jaculantur, verumetiam ilia 


Digitized by AjOOQle 



15i 


EXP081T10 


quae negligentium consuetudine passim in quoslibet profe- 
runtiir, non aliiim, scd ipsum maledicum opprimunt. Neque 
enim maledici regnum Dei possidcbunt. Non autem sine causa 
dicit, maledictum frustra prolatum ; quia est et maledictum 
non frustra prolatum, sed justa divinae districtionis ira in im- 
pios emissum ; ut est illud beati Petri in Simonem Magum, 
Pecunia tua tecum sit in perditionem. Et ea quae in apostatas 
ct haereticos ecclesiastica animadversione proferuntur, ana- 
thema ; de quibus Dominus eidem ecclesiae dicit, Quaecunque 
alligavcris super terrain, erunt ligata et in coelis. — Ne respoU’- 
(leas stulto jxi^ta stuUlViam suam, ^c.] Responde stulto juxta 
stultitiam suain, ne sibi sapiens esse videatur. Non haec imd- 
cem sibi contraria debent videri; non respondere stulto juxta 
stultitiam suam, et respondere stulto juxta stultitiam suam. 
Utrumque enim pro temporum et personarum diversitate 
concordat; dum et stultus contemnitur, quia non recipit 
sapientiam ; et stulta superbia, alia decutitur stultitia ; juxta 
quod et apostolus ait, Factus sum insipiens, vos me coegistis. 
— Claudus pedibuSy et iniqiiitatein bibenSy ^c.] Potest forte 
evenire, ut sapiens quilibet stultum in legationem mittat, 
ncscicns quia stultus est; nec tamen ipse sapientiae suae 
gloriam perdat, in eo quod de ignoto bono, quod audierat, 
credidit. Sed qui haereticum scions mittit ad praedicandum 
populis, claudus est pedibus, et iniquitatem bibens ; quod et 
operis boni foris incessum amisit, et interiora sui sensus 
haustu stultitiae debriat. — Siemt qui misit lapidem in acervum 
Mercuriiy Glui insipienti, id est, hasretico confert hono- 
rem docendi, non minus delinquit, quam qui deos et delubra 
gentilium cultu veneratur inani. — Quoinodo si nascatur spina 
in manu temulentiy Spina nascitur in manu temulenti, 

cum in operibus ejus qui carnalibus servit illecebris, punc- 
tiones oriuntur scelerum, Quibus recte parabola, quam 
stultus proponit, assimilatur; quia etsi verba prudentise stul- 
tus dicere novit, nihil in his tamen vitiorum punctiones, qui- 
bus vel seipsum vel proximum laceraret, vitare non novit. 
Soepe namque imprudens, in eo quod bona dicit, aut suam 
occulte laudem ab hominibus, aut vituperationem quaerit 
aliorum. — Sicut canis qui revertiiur ad vomiium suumy ^c.] 
Canis cum vomit, profecto cibum qui pectus deprimebat, 

ejicit ; sed cum ad vomitum revertitur, unde levigatus fuerat, 
iterum oneratur. Et qui admissa plangunt, profecto nequitiam^ 
de qua male satiati fuerant^ et quae mentis intima deprime- 
bat, confitendo projiciunt, quam post confessionem, dum appe- 
tunt, resumunt. — Vidisti hominem sibi sapieniem videriy ^c.] 
Hoc exponens Dominus, ait : In judicium ego in hunc mundum 
veni, ut qui non vident, videant, et qui vident, caeci fiant. — 
Dicii pigeTy Leana in ria, ^c.] Multi cum verba exhortationis 
audiunt, causantur de diabolo, dicentes : Velle quidem se 
viam justitiae incipere, sed impediri a Satana, ne banc perfi- 
cere possint ; sicque hujusmodi excusationis sermonibus sem- 
per in lectulo sui torporis, sicut ostium in cardine vertuntur. 
Et modo exire ad operandum, modo ad quiescendum redire 
proponentes, in suis jacere pravitatibus numquam desistunt. 
— Sapieniior sibi videtur pigeVy ^c.] Septem viros loquentes 
sententias illos dicit, qui septiformi spiritus gratia pleni, 
sanctae scripturae nobis scientiam ministraverunt. Quibus 
se sapientiorem stultus arbitrator, quia saepe nonnuUi adeo 
mentem ab agendis his quae Dominus praecepit, despicientes 
avertunt, ut ne haec quidem omnia vel posse ab homine, vel 
debere impleri contendunt. Et quasi sapientiores his qui 
divina eloquia scripserunt, ea facere hominem non posse 
autumant, quae illi, dictante Spiritu Sancto, hominem facere 
jusserunt ; immo etiam quae multos homines juvante Spiritus 
ejusdem gratia perfecisse monstrarunt, — ^icut qui appre-^ 
hendit auribus canemy ^c.] Dicit apostolus. Noli verbis con- 
tendere ; ad nihil enim utiles, nisi ad subversionem audien- 
tium. Quicunque ergo simplex sensu est, et duobus inter 
se jurgantibus mordaci sermone capta fuerit ejus auricula, 
cito incipit et ipse, quasi canis latrare, et contentiones gene- 
rare ; sed hoc sapiens omnino devitat. — Verba susurronis 
quasi simplicuty ^c.] Susurronem incentorem litis, et bilin- 
guem appellat, qui simulat laudem verboriun, et quaerit audire 
unde jurgia seminet. 

IN CAP. XXVI L Ne glorieris in crastinumy ^*c.] Ne 
securus sis aliquando de future tempore ; quia etsi hodie te 
Domino servire conspicis, qualis esse in futurum possit, quo- 
modo vitam finire, prorsus prsevidere non vales. Beatus 

enim homo, qui semper est pavidus. — Grave est saxum^ ^c.] 
Grave quidem satis est quenquam vel uno aliquo crimine 
capital!, quasi pondere saxi deprimi, vel quasi glareis arenas 
innumeris, peccatis levioribus onerari ; sed utroque gravior 
ira stulti, quia nimirum haec quo certius quam sint mala^ 
patescunt, eo acrius animam, ut castigentur, compungunt. 
Ira vero, quia non corporale sed spirituale est vitium, quo 
minus deprehenditur, eo amplius gravat. Unde non absolute 
iram, sed iram stulti dicit saxo et arena graviorem. Nam 
sapientes, quo modo actus sues ac sermones, ita mentis quo- 
que motus solerter examinare et castigare satagunt. — Ira 
non habet misericordiam^ Non de omni ira dicitur, nam 
de mitissimo ac modesto viro scriptum est: Quia exiit a 
Pharaone iratus nimis. Sed ira stulti dicit, cujus in priori 
versiculo meminerat ; quae ubi excanduerit, mox viscera pie- 
tatis amittit, et furore tantum suo novit fraena laxare. Alio- 
quin de utili ac necessaria ira dictum est, Melior est ira risu ; 
quia per tristitiam vultus corrigitur animus delinquentis. — 
Melior est manifesta correptio^ ^c.] Amorem absconditum 
hoc loco, amorem dicit illicitum; ut eat amor adulterinus, 
qui ob sui turpitudinem merito sapientibus, ne redarguatur, 
absconditur; cui jure manifestata correptio praefertur, quia 
absque ulla contradictione melius est quempiam desiderio 
corrigendi palam corripere, quam studio simul peccandi clan- 
culo diligere. — Meliora sunt vulnera diligentiSy ^c.] Melius 
est a Domino, qui nos ut filios pater erudire consuevit, 
vulnera et afflictionem perpeti, quam diaboli blandimentis 
dccipi; qui ut nos coelesti haereditate privet, nostris favere 
solet erratibus, quasi leve sit malum quod agimus, et ultra 
modum peccatorum nostrorum saeviens tribulatio, quam Do- 
mino dispensante toleramus. — Anima saturata calcabit faimm, 
S^c.'] Anima divitum, qui habent consolationem suam, et 
quibus dicitur a Domino, Vag vobis qui saturati estis, quia 
esuritis, spemit auditam coelestis regni dulcedinem; anima 
autem eorum, qui esuriunt, et sitiunt justitiam, etiam adversa 
seculi pro Domino, immo ipsam mortem perpeti dulce habet, 
sciens se per poculum amaritudinis ad gaudia perpetuae salu- 
tis esse venturam. — Sicut avis transmigrans de nido suo^ ^*c.] 
Sicut avis quae negligit ova sive pullos quos foverat, et alia- 


Digitized by LjOOqIc 


IN PROVERB. CAP. XXVII. 


357 


rum avium vel animantium raptui dimittit ; sic nimirum ille, 
qui custodiam virtutum, in quibus proficiebat, deserit ; earun- 
dem virtutum quas habere videbatur, immundis spiritibus 
ipse proditor existit. Unde alias dicit, Si spiritus potestatem 
habentis ascendent super te, locum tuum ne dimiseris. Quod 
est aperte dicere. Si principis mundi^ id est, diaboli tentatio 
tibi forte institerit, caveto sollicitus, ne a bona operatione, 
cui insudabas, desistas. — Melior est vicinus juxia^ 
Melior est tibi vicinus aliquis^ qui tibi animum fraterna 
societate connectit, quam germanus frater qui jura fidei et 
pietatis communia habere tecum negligit. Quod Dominus 
in parabola vulnerati a latronibus, ejus qui descendebat ab 
Hierusalem in Hiericho ; et Samaritan!, qui curam egit illius, 
manifesto probavit. — Qai benedicit proximo suo voce grandly 
Voce grand! proximo benedicit, qui cum favore super- 
fluae laudis extollit; vel malis videlicet actibus ejus contra 
justitiam favendo, vel bona plus justo laudando. Sed hie 
maledicenti assimilatur, quia plurimum laedit eum, cui laudan- 
do sive in mala actione confidentiam tribuit, seu in opere recto 
simplicitatem puri cordis minuit; ut videlicet bonum quod 
supemae mercedis intuitu inchoarat, transitoriae laudis amore 
consummet. — Ferrum ferro acuituTy §*c.] Satis bona est 
collatio et consilium sapientium ; qui ubi se invicem consu- 
lendo instruunt, ferrum ferro acuitur. — Infemus et perditio 
non replebuntuTy ^c.] Infemi tormenta non replebuntur, ter- 
minum accipiendo ; similiter et intentiones eorum, qui humana 
sapiunt, insatiabiles sunt in desiderio peccandi. Qui et ideo 
sine fine poenas luunt, quia voluntatem habuerant sine fine 
peccandi, si naturam haberent sine fine vivendi. — DUigenter 
agnosce mUtum pecoris tui^ Pastor! dicitur ecclesiae. 

Diligenter abhibe curam eis, quibus te praeesse contigerit. 
Agnosce animos actusque singulorum ; et si quid in eis vitii 
sordidantis in veneris, citius castigare memento. Non enim 
tu semper oves Dominicas pascendi potestatem habebis, sed 
aetema est corona, quam percipies, si commissum tibi gradum 
tuo tempore bene ministraveris. — Aperta sunt prata^ ^c.] 
Aperta sunt modo pascua sacramentorum coelestium, quae 
dill fuerant typicis praeclusa legalibus. Apparuit novitas 
evangelicae veritatis et gratiae ; collecta sunt in pabulum 

gregis Dominici scripta patrum veterum; ablata quidem 
Judaeis superbientibus falce divinae animadversionis, et humi- 
libus ecclesiae populis ad spirituale siibsidium data ; juxta quod 
Dominus illis, Auferetur, inquit, a vobis regnum Dei, et dabi- 
tur genti facienti fructus ejus. — Agm ad vesiimentum tuum, 
Agnos innocentes, hoedos poenitentes nuncupat. Agno- 
rum ergo vellere vestieris, dum bonis obedientium discipulo- 
rum moribus pastor ipse profeceris, eorumque laudabilia 
facta cernens, et in omatu virtutum, et in calore dilectionis 
ipse gloriosior extiteris. Hoedis agrum comparabis, dum 
peccatores ad poenitentiam vocando, sublimiorem tibi in terra 
viventium locum acquiris. — Sufficiat tibi lac caprarum in 
cibis iuiSf Tanta instantia pecus tibi commissum pasce, 
Ne tibi lac aestate novum, nec frigore desit, 
sed tibi semper tuisque sufficiat; id est, tam sedulo doc- 
trinae insta, ut etiam quondam poenitentes ad officium docendi 
provehas ; quatenus per illos, qui pridem pro foeditate vitio- 
rum ad sinistram judicis videbantur esse ponendi, modo 
rationabile, et sine dolo lac verbi parvulis sensu ministretur. 
Fit autem lac caprarum ad victum ancillis, quando hi qui 
nondum amore perfecto, sed adhuc timore servili Domino de- 
serviunt per exemplum ; vel verba eorum, qui per poenitentiam 
salvi facti sunt, vivificis verbi epulis reficiuntur, atque ut ad 
majora virtutum proficiant incrementa, uniantur. Quidam 
hoc quod dictum est, Aperta sunt prata, et apparuerunt 
herbae virentes, et collecta sunt foena de montibus agni ad 
vestimentura tuum, et hoedi ad agri pretium; ita posuit, 
Aperta sunt monumenta, apparuerunt corpora rediviva, 
sequestrati sunt peccatores a sanctis, foenum ad comburen- 
dum de locis excelsis. Sequestrati sunt agni ad dexteram, 
hoedi ad sinistram. Agni ad vestimentum regis ; quia ipse 
dixit, Inhabitabo in eis. Hoedi pro pretio sanctorum quos 
nocuerunt ignibus venundantiir. 

IN CAP. XXVIII. F\igii impius nemine per sequent Qui 
non est in fide fortis, etiamsi nullus persecutor insistat ; non- 
nunquam sponte fidem deserit, quando vel latrociniis, vel 
peijuriis, vel fomicationibus, vel veneficiis, aliisque hujus- 
modi sceleribus se infideli similera reddit. — Justus autem 

quasi ho confidenSy ^c.] In occursu bestiarum ideo leo non 
trepidat, quia praevalere se omnibus non ignorat. Unde 
justi viri securitas leoni recte comparatur, quia contra se 
cum quoslibet surgere conspicit, ad mentis suae confidentiam 
redit; et scit, quia cunctos adversantes superat, quia ilium 
solum diligit, quem invictus nullo modo amittit. — Viri 
mali non cogitant judiciumy ^c.] Omnia animadvertunt electi, 
hoc est, et futurum esse discrimen universalis judicii, et qiii- 
bus operibus requies^ quibus poena retribuetur aetema. — Qui 
decipit justos in via malay ^c.] Qui per doctrinam haereticam 
decipit amatores justitiae, ut a veritate devient, ipse quidem 
pro malis suis poenam quam meretur, incurrit ; bona autem 
si qua gerebat, vel utilia scribendo, vel continenter vivendo, 
aliis in adjutorium cedunt : eis nimirura qui haec legentes sive 
audientes, exempla sibi salutis etiam ab eo quem perisse 
norunt, assumunt. — In exultatione justorum multa gloria,'] 
Quia videlicet non de praesentibus divitiis, sed de aeternis 
in futuro bonis exultant. Non de rebus mundi quem vident, 
sed de Creatore mundi, cujus visionem sperant, laetantur; 
dicente Psalmographo, Laetamini in Domino, et exultate 
justi. Vel certe in exultatione justorum multa fit gloria; 
quia quotiens electos in hac vita pro eventibus ecclesiae pros- 
peris exultare contigerit, multa a Domino gloria ex plurimo- 
rum fide ac piis operibus datur. — 'Regnaniihus impiisy ruincs 
hominum,] Sicut multi gloriam Deo dare incipiunt, cum 
justos in profectu virtutum gaudere conspiciunt ; ita quotiens 
reprobi regnum tenent, multos suae perfidiae complices exhi- 
bent. Quod et de paganis, et de haereticis, et de malis catho- 
licis recte potest accipi. — Beatus homoy qui semper est pavi- 
duSy ^c.] Sequentis ira j udicii tanto tunc districtior portabitur, 
quanto nunc inter culpas minime timetur. Unde alibi dictum 
est. In die bonorum, ne immemor sis malorum; et in die 
malorum, ne immemor sis bonorum. Sic ergo utraque jun- 
genda sunt, ut unum semper ex altero fulciatur. — Leo 
rugienSy et ursus esurienSy ^•c.] Et de principibus paganis et 
haereticis potest intelligi, qui populi pauperis, id est sanctae 
ecclesiae, vel patientiam, vel sapientiam ferina saepe saevitia 
tentant. — Hominis qui calumniatur sanguinemy ^c.] Sive 
terram agri, sive terram corpusculi, qui exercet, saturabitur ; 


Digitized by LjOOqIc 



160 


EXPOSITIO 


ille frumento, iste virtutibus. Qui utramque spernit, reple- 
bitur egestate. — Vir qui festinat ditari, Profecto enim 
qui augere opes ambit, peccatum negligit, more avium cap- 
tus, cum escam terrenarum rerum avidus incipit, quo stran- 
guletur peccati laqueo non cognoscit ; cum quaelibet prae- 
sentis mundi bona desiderat, quae de futuro damna patiatur, 
ignorat. — Cum mrrexerint impiiy abscondenlur homines, 
Eosdem homines, quos justos appcllat, quia videlicet justum 
statutumque a Deo humanae conditionis ordinem servant. 
Unde in libro beati Job de poenitente quolibet perverso dicitur, 
Respiciet homines, et dicet, Peccavi. Quod est aperte dicere, 
Respiciet eos qui naturam humanae creationis recte custo- 
diunt ; et se peccando jumentis assimilatum esse cognoscit. 
Patet ergo sensus, quia fervente impiorum persecutione abs- 
condentur saepe fideles; vel non ausi, vel non permissi ad 
publicum procedere ; dicente Domino, Si vos persecuti fuerint 
in civitate ista, fugite in aliam. Ubi autem, perditis auctori- 
bus, persecutio cessaverit, augustior post pressuras fidelium, 
gloria clarcscit. Sed et infidelium plurimi, visa infidelitatis 
damnatione, fidei gratiam suscipiunt ; juxta id quod scriptum 
est, Pestilente flagellato, sapientior erit parvulus. Ab orna- 
mento virtutum nudus existere comproberis, quia quod Do- 
mino testante pollicitus es, implere nequiveras. Hoc autem 
dictum est, non quo curam regendarum animarum, cum tibi 
regulariter imposita fuerit, suscipere non debeas ; sed ne 
passim, nullo jubente, doctoris tibi ac praesulis officium teme- 
rarius usurpes. 

IN CAP. XXIX. Homo qui blandis fictisque sei^monibrn lo- 
quitur amico suo^ §*c.] Qui fictis sermonibus proximum laudat, 
illi quidem parat insidias; quibus periculum cauti operis, 
ut verbi securior factus, incidat. Sed videamus utrum retia 
fraudulenti, eum cujus gressibus expanduntur, an potius 
ilium a quo expanduntur involvant. Sequitur : — Peccantem 
virum iniquum involvet laqueus, ^c.] Non ergo justo laqueus 
peccantium, etiamsi corporaliter perimat, nocet. Ipsos autem 
reprobos insidiae, quas proximis parant, in perpetuum dam- 
nant ; gaudentibus justis, ac rectum Conditoris judicium 
laudantibus vel de sua ereptione, vel de perditione pravorum. 

Denique clausulam prions versiculi antiqua editio manifeste 
posuit, Retia circumdat pedibus suis. Ex ambiguo enim 
Graeco, quod est ovrov, utrumque interpretari potest. Nam 
qui fodit foveam proximo suo, incidet in earn ipse, ut alibi 
dictum est. — Vir sapiens si cum siulto contenderity ^c.] Doc- 
tor sapiens, si cum infideli et contumace contenderit, sive 
tormenta reproborum, seu gaudia narret bonorura, frustra 
erga insensatum laborat; si velamenta poenitentiae suadeat, 
seu bonae operationis, quae sint praemia dicat, non auditur 
a stulto. Hinc et apostoli Judaeis dicebant, Lamentavimus 
vobis, et non planxistis ; cecinimus vobis, et non saltastis. — 
Totum spiritum suum profert stultus.'] Impatientia impellente 
agitur, ut totus foras spiritus proferatur. Quern idcirco citius 
perturbatio ejicit, quia nulla interius disciplina sapientiae 
circumcludit. — Sapiens autem differt etreservat in posterumJ] 
Laesus enim, in praesens se ulcisci non desiderat, quia etiam 
tolerans, pati optat ; sed tamen vindicari omnia extremo 
judicio non ignorat. Hunc locum antiqua translatio sic habet, 
Totam iram suam profert impius, sapiens autem dispensat 
per partes ; quia nimirum stultus ad ultionem sui perturba- 
tione succenditur ; sapiens autem paulatim earn maturitatem 
consilii ac moderationis extenuat, et expellit. — Pauper et 
creditor ohmaverunt sibiy ^•c.] Pauper est, humilis verbi Dei 
auditor; creditor autem, qui ei verbi ejusdem pecuniam 
praedicando committit ; qui obviant sibi, cum in unam ean- 
demque pietatis gratiam conveniunt. Et utriusque illumina- 
tor est Deus ; quia neque ille sine divinae pietatis praedicare, 
neque iste potuit credere. Veridica namque manet sententia 
veritatis, qua dicit. Quia sine me nihil potestis facere. — Rex 
qui judicat pauperes in veritatCy ^c.] Et Psalmista de Christo 
rege, Sedes tua, Deus, in seculum seculi ; virga aequitatis, virga 
regni tui. — Virga atqm correptio tribuit sapientiamy §•(?.] De 
hac virga apostolus ad Corinthios, An vultis in virga veniam 
ad VOS, an in spiritu mansuetudinis ? Puer namque, quern 
frequentissime corripiendum et erudiendum admonet, populus 
Dei est; qui, si non assiduis monitis et increpationibus 
sacerdotum fuerit castigatus, confusionem generat ecclesiae, 
detrahentibus his qui foris sunt religioni fidei Christianae. 
Underecte subjungitur: — Cumprophetia defecerity dissipabi’- 

tur popultiSy ^c,"] Quia niminim cum cessaverit sacerdotalis 
eruditio, solvetur continuo disciplina divinae legis, quia popu- 
lus ad beatitudinis praemia pertingere debuerat. — Vidistt 
hominem velocem ad loqxiendum^ ^*c.] Grave quidem vitiura 
stultitiae, sed non levius est verbositatis. Nam saepe contingit, 
ut hebes aliquis, et ipsarum quocpie nescius literarum, citius 
verba salutiferae correptionis accipiat, quam is qui affluentia 
praeditus sermonis, magis sua, quae novit, vel quae se nosse 
autumat, jactanter proferre^ quam dicta sapientum audire 
contendit. — Qai delicate a pueritia nutrit sermim sunm^ 

Qui delicate a pueritia nutrit corpus siium, quod animo 
debuerat subjugare, is ubi ad annos adolescentiae pervenerit, 
lascivium hoc et indomabile sentiet. Hunc versum alia trans- 
latio pulchre habet, Qui deliciatur a pueritia, servus erit; 
novissime autem et contristabitur. Namque sero malorum 
poenitens in se, qui se meminit noluisse, in tenera adhuc 
aetate a suis voluptatibus ad regulam continere prudentium, 
— Vir iracundus prococat rixasy Janua omnium vitiorum 
iracundia est, qua clausa, virtutibus intrinsecus dabitur quies ; 
aperta vero, ad omne facinus armabitur animus. — Qwi cum 
fare paiitur, odit animam mam^ Adjiitorem suum sapien- 
tia non solum a peccatis abstinere, sed a peccantium se 
contubcrnio docet coliibere ; ne forte a districto judice merea- 
tur audire. Si vidcbas furem, simul currebas cum eo, et cum 
adultcris portionem tuam ponebas. Non enim fur solummodo 
sed etiam ille reus tenetur, qui conscius furti, quaerente pos- 
sessore pecuniam qui perdidit, non vult indicare, cum valet. 
Verum ne quis causetur metu se personae potentioris, neque 
a furum consortio separari, neque prodere posse, quod novit, 
aperte subditur : — Qui timet hominem^ cito corruet^ §*c.] Cui 
congruit illud evangelicum, Nolite timere eos, qui occidunt 
corpus, animam autem non possunt occidere. 

IN CAP. XXX. Verha CongregantiSy filii Vomentis.] Huc- 
usque parabolae Salomonis, quas transtulerunt viri Eze- 
chiae regis Juda. Hinc rursum verba Salomonis ab ipso, 
quod Graece Ecclesiastes dicitur, nunc interpretato in La- 
tinum nomine illo, Congregans appellatur. Ecclesia enim 
congregatio vocatur. — Visio quam locutus est vir^ cum quo est 

Deus, ^c.] Visio, inquit^ quam locutus est ; quia quod vidit 
apud Deum secretiora contemplando, patefecit hominibus, 
foras loquendo. Quisquis enim Spiritu Dei confortatur, haec 
quae sequuntur, humili corde profatur. — Stuliissimus sum 
viroruiriy ^c.] Filii enim seculi hujus prudentiores filiis lucis 
in generatione sua sunt. Et apostolus^ Si quis, inquit, vide- 
tur sapiens esse in hoc seculo, stultus fiat, ut sit sapiens. Et 
ipse de se suisque similibus, in quibus est Deus, Nos autem 
praedicamus Christum crucifixum ; Judseis quidem scandalum, 
gentibus autem stultitiam. — Non didici sapientiam^ ^c.] 
Non didicit Salomon ab homine sapientiam, sed Deo gratis 
offerente percepit, ut sanctorum scientiam nosset. Sed et 
apostolus qui ait. Nos stulti propter Christum ; ipse iterum 
dicit, Sapientiam autem loquimur inter perfectos ; sapientiam 
vero non hujus seculi, et caetera. — Quis ascendit in ccelum, 
atque descendit ?'] Haec est sanctorum scientia, quae a sapien- 
tibus seculi stultitia putatur; quia videlicet Dei Filius in 
assumpta came, post mortem et resurrectionem suam ascendit 
in coelum, ac nostrae resurrectionis tempore descensurus est 
de coelo ad judicandos vivos et mortuos, — Quis continuit 
spiritum manibus ?'] Omnis spiritus et humanus et angelicus, 
et animalium et procellarum, ne deficiat, Dei potentia con- 
tinetur. — Quis colUgavit aquas, quasi in vestimento ?] Con- 
gregans sicut in utre aquas maris. — Quis siLScitavit omnes 
terminos terrcs ?'] Dominus, qui nunc omnibus animantibus 
et germinibus vitam et incrementum excitat. Et in die judicii 
cunctum a quatuor ventis coeli genus humanum a morte 
suscitabit. — Quod nomen ejus, et quod nomen filii ejus si 
nosti ?'] De Dei Patris et Filii nomine dicit, cujus mysterium 
secularis sapientia naturaliter scire non potest. Quamvis 
unum esse Deum, qui omnia fecerit per ea quae mirabiliter 
fiu^ta videt, intelligere potest. Si nosti, inquit, subauditur tu, 
qui de tua te jactans sapientia, nostrae fidei mysteria, stulti- 
tiam nuncupare praesumis. — Omnis sermo Dei, ignitus cly- 
pens est sperantibus in ae.] Haec et tota Christi ecclesia novit, 
et illi maxime qui, Deo secum morante, terrenam sapientiam 
contemnunt; quia omnis sermo divinus corda electorum et 
igne caritatis accendit, et scientia veritatis illustrat, et vitio- 
rum sordes consumit, et ab hostium insidiis, cunctisque de- 

fendit adversis. Sed solertius intuendum, quia proprietatem 
Graeci sermonis, quod est pepyromenon, Latina translatio 
uno verbo non explicat. Unde nunc ignitum, nunc igne 
examinatum transfertur, ut, Ignitum eloquium tuum vehe- 
menter, et, Argentum igne examinatum. Quod utrumque in 
Graeco uno verbo dicitur pepyromenon. Et quod huic Salo- 
monis sententiae simillimum sonat, Eloquia Domini igne exa- 
minata : id est, Pepyromena. Pepyromenon ergo, quod tan- 
quam conflatum, in igne purgatum sit, Sicut enim quae- 
cumque metalla igne conflata, sordem in se alienam atque 
inutilem non continent; totum, quicquid in his residet, 
verum et perfectum, et omni vitiorum sorde purgatum est ; 
ita eloquium Dei, aeternorum in se bonorum fidem testans. 
Hinc est illud Domini, Iota unum aut unus apex non peribit 
a lege, donee omnia fiant. Vera enim omnia sunt, et extra 
omnem ambiguitatem superfluae inanitatis ignita. — Non 
addas quicquam verbis illiuSy Non comimpas colloquia 
sanctarum scripturarum, quod quidam haeretici, ne his con- 
vincerentur, fecisse noscuntur. — Duo rogavi te^ ne deneges 
mihiy ^c.] Haec adhuc vir cum quo est Deus, sermonis ejus 
igne radiatus, ad ipsum Dominum conversa voce profatur, 
obsecrans, ne unitatem seculi unquam vel verba mendacia, 
veritati coelesti praeponat scripturae; nec rursum, vel copia 
vel inopia transeuntium rerum in oblivionem decidat aeterno- 
rum. — GeneratiOy qtue patri suo maledicitf ^c.] Cum superius 
puritatem sibi vitae a Domino dari peteret, convertens subito 
intuitum ad contemplandam pravorum nequitiam, quantis haec 
sit involuta miseriis, quam longe a veritate distet, insinuat, eo 
quod honorem parentibus non defenint. — Generatio quae siH 
munda videtuVy §-c.] Quia Deus dissipat ossa hominum sibi 
placentium. — Generation cujus excelsi sunt oculiy ^c.] Quam 
Psalmista ait, Domine, non est exaltatum cor meum, &c. 
— Generation qu<B pro dentibus gladios habetn De hac 
Psalmista, Filii hominum dentes eorum, arma et sagittae, et 
caetera, Qui sunt persecutores ecclesiae Christi. Quod si 
diligentius considerare volueris, invenies has generationes, 
congregationes esse nequissimas Judaeorum et haereticorum. 
Judaeorum ergo generatio Patri suo maledicit, illi videlicet, 
qui ait, Filius meus primogenitus Israel, quando filium ejus 

viventem in came negavit. Et matri non benedixit, synagogae 
videlicet, cujus fidei pristinae, quam a patribus ac prophetis 
de Christo habuerat, detraxit. Novatianorum generatio 
munda sibi videtur, dicens: Poenitentia opus non habere. 
£t tamen non potest munda esse a sordibus peccatomm, quae 
fontem poenitentiae peccantibus veniam negando, praecludit. 
Item generatio Arrianorum excelsos habet oculos, et palpe- 
bras supra Deum erectas, inquirens, qui fuit antea; et quia 
fuit tempus quando non fuit Filius, vel quae Sancti Spiritus 
potestas, aequalis, an inaequalis. Item generatio, quae pro 
dentibus gladios habet, ilia est congregatio pravorum, quae 
perfidiam etiam aliis intimare satagit. Et sicut corpora 
solent gladiis sterai, ita animas audientium veneno pravae 
allocutionis, morti perpetuae subjugare contendit. — SanguU 
8ug<s dtuB sunt ^c.] Sanguisuga est diabolus, qui siti 
peccandi ac peccata suadendi incessanter accenditur. Huic 
duae sunt filiae, quia duae specialiter humani generis illecebrae; 
hunc antiqui hostis imitantur ardorem, luxuria videlicet et 
philargyria. Nam et luxuriae, et quo liberius fraena laxantur, 
eo noxius delectatur. Et sicut quidam ait poetarum, Crescit 
amor nummi, quantum ipsa pecunia crescit. — Tria sunt 
insatiabilia^ ^c.] Ignis vero non dicit, SuflScit ; infernus nun- 
quam redundat; meretrix similiter vicina, ejus corpus non 
satiatur deliciis ; et avams nunquam dicit, Sufficit. Quidam 
infemum interpretantur diabolum, quia insatiabilis sit de 
seductione humana. Os vulvae, et terram, quae non satiantur 
aqua, ut supra; ignem qui non dicit, Sufficit: incendium 
gehennae, quod nunquam desinat, sed eos qui peccatis finem 
ponere noluerunt, infinito ardore comburat. — Oculum, qui 
subsannat patremy et despicit partum matris sum^ ^c.] Perversi, 
dum divina judicia reprehendunt, subsannant Patrem. Et 
quilibet haeretici, dum praedicationem sanctae ecclesiae deri- 
dendo contemnunt, partum matris despiciunt ; quia de ipsa 
exeunt, qui contra ipsam loquuntur. Ex nobis, inquit, 
exierunt, sed non erant ex nobis. Quorum intentionem dum 
praedicatores catholici de scripturarum divinarum fluentis 
procedentes increpando revincunt, quasi oculum nefandum 
corvi de torrentibus effodiunt, et filii aquilae comedunt. Corvi 
etenim vocantur doctores sancti, quia per humilitatis gratiam. 

peccati in se nigredinem confitentur. Filii autem aquilae, 
quia per gratiam ejus sunt renati, qui in habitu assumptae 
carnis ad ccelestia transvolant. Unde et alibi filii sponsi 
appellantur. — Tria sunt difficilia mihiy ^c.] Quantum ad 
historiam pertinet, ita est ut scriptum est. Sed quia per 
parabolas loquitur, via aquilae in coelo difficile invenitur : hoc 
est, subtilitas inimici, qua circa coelestium corda virorum 
volitat, magno cum labore deprehenditur. Similiter et via 
colubri super terram ; id est, astutia hostis venenati, insidiari 
non desinentis, eis quos in petra fidei fundatos esse conspicit. 
Necnon et via navis in medio maris, hoc est, via iniquitatis, 
quae per amaras seculi hujus undas, immundorum spirituum 
flatibus agitatas, tanta subtilitate discurrit, ut vel vix, vel 
nullatenus ejus possit iter deprehendi. Nam quod aquila 
malignum hostem significet, testatur propheta, qui ait : Velo- 
ciores fucrunt persecutores nostri aquilis coeli, id est, homines, 
qui nos persecuti sunt, tarn saevi fuerunt, ut ipsis daemonibus 
crudeliores esse viderentur. Quod coluber diabolum saepe 
insinuet, et in primi hominis transgressione probatum est; et 
cum quidam vir sapiens aiebat. Quasi a facie colubri fuge 
peccatum. Navis quoque, quod levitatem designet, eorum 
qui circumferuntur omni vento doctrinae, demonstrat pro- 
pheta, qui ait : Et Chaldeos in navibus suis gloriantes. Hoc 
est immundos spiritus de fragilitate atque instabilitate men- 
tis humanae se extollentes, et de illius ruina quasi victores 
laetantes. Sicut ergo ilia tarn callida sunt, ut inveniri ne- 
qucant; sic adolescens, qui viam veritatis deseruit, difficile 
cogitatu est, quo semper omnes boras, in quot cogitamenta 
vecors vaga mente declinet. Tabs est et via mulieris adul- 
terae, quae comedit et tetigit os suum, et dicit. Non sum 
operata malum. Adultera quoque mens, in similitudinem 
eorum quae commemoravit superius, instabilis semper et vaga 
est. Quae, ubi admissum turpitudinis suae celare poterit, 
negat se aliquid perpetrasse facinoris. — Quatuor sunt minima 
terrtSy ^c.] Minores videntur in terra saepe justi quam re- 
probi, id est, humiliores, et huic mundo abjectiores; sed 
tamen sapientiores sunt sapientibus mundi, in eo quod setema 
et coelestia bona sapiunt ; ac pro his appetendis, quae illi non 
norunt, adversa quaeque seculi fortiter pati dcsiderant. — 

Formicce, popultis infirmuSy ^c.] Et ecclesiae populus, ut forti- 
tudinera mentis custodiat, infirmum se temporaliter, adver- 
sariis saevientibus ostendit; Domino per evangelium dicente, 
Ego autem dico vobis, non resistere malo ; sed si quis te per- 
cusserit in dextera maxilla tua, praebe illi et alteram. Qui in 
hac vita praepai'at sibi fructus bonorum operum, qnibus vitam 
mereatur habere perennem. — LeptiscvitiSyplebs invalida, ^c.] 
Et hie plebem ecclesiae designate quae invalida dicitur; vel 
quia ut supra diximus, suas injurias ulcisci ipsa non quaerit ; 
vel quia in suis viribus, nil fidere, sed in auxilio Redemptoris 
sui salutem sperare didicit. Et hoc est illam cubile in petra 
collocare, ejus praesidio adversus vitae incursus Domino dicere 
cum Psalmista : Esto mihi in lapidem fortissimum et domum 
munitam^ ut salves me ; quia petra mea et munitio mea tu 
es. Pro lepusculo, antiqua translatio Chyrogrillium posuit. 
Est aut animal non majus ericio^ habens similitudinem muris 
et ursi. Cujus in Palestinae regionibus magna est abun- 
dantia; semperque in cavernis petrarum, et terrae foveis 
babitare consueverunt. Notandumque, quod in Psalmo, ubi 
nos canimus, Petra refugium erinaciis ; in quibusdam codici- 
bus, leporibus, in quibusdam chyrogrilliis, invenimus. Sed 
et in hac Salomonis sententia quaedam exemplaria pro lepus- 
culo, erinacium habent. Nam et in libro Hebraeorum nomi- 
num invenimus idem verbum Hebraeum, Sapham, in Hiere- 
mia ; chyrogrillium et leporem et erinatium a sancto Hiero- 
nymo interpretatum. — Regem locust a non habety ^c.] Locus- 
tarn quidam gentilium plebem interpretantur, quae quondam 
sine rege, id est, sine Christo, sine propheta, sine doctore 
existens, nunc in unitatem fidei congregata, ad spiritualem 
pugnam contra diabolum properat. Potest autem in locusta, 
anachoritarum concurs unitas accipi ; quae cum homine prae- 
ceptore nullo in suis latibulis regatur, infatigabili tamen 
instantia in suis quaeque locis Christo militare, et male pullu- 
lantia camalium voluptatum germina consuevit absumere. — 
Stellio manibus nitituTy ^c.] Stellio manibus nititur; quia 
nimirum alas, quibus feratur, non habet. Et moratur in 
aedibua regis; illorum significat humilitatem, qui cum sint 
juxta naturam tardi ingenio, solertia tamen industriae suae, 
vel ad divinarum notitiam scripturarum, vel ad virtutum gra- 

tiam, quibus ingressum regni coelestis mereantur, attingunt. 
Plerumque etenim aves, quas ad volandum penna sublevat, 
in inferioribiis resident. Et stellio, qui ad volatum pennas 
non habet, nitens manibus regis aedificium tenet. Quia 
nimirum saepe ingeniosi quique, dum per negligentiam tor- 
pent, in pravis actibus remanent ; et simplices, quos ingenii 
penna non adjuvat, ad obtinenda aetemi regni moenia virtus 
operationis levat. — Tria sunt qxuB bene gradiuntur^ ^c.] Ipse 
hoc loco leo ponitur ; de quo scriptum est, Vicit leo de tribu 
Juda. Qui fortissimus bestiarum dicitur, quia in illo hoc 
quod infirmum est Dei, fortius est hominibus. Qui ad nullius 
pavet occursum ; dicit enim, Venit princeps mundi hujus, 
et in me non habet quicquam. Gallus succinctus lumbos, id 
est, praedicatores sancti inter hujus noctis tenebras, verum 
mane nuntiantes. Qui suceincti lumbos sunt, quia a mem- 
bris suis, luxuriae fluxa restringunt. Et aries, nec est rex qui 
resistat ei. Quern alium hoc loco arietem accipimus, nisi 
primum intra ecclesiam ordinem sacerdotiim? de quibus 
scriptum est, Afferte Domino filios arietum ; qui per exem- 
pla sua, gradientem populum, quasi subsequentem ovium 
gregem trahunt. Quibus spiritualiter recteque viventibus, 
nullus rex omnino resistere sufficit : quia quilibet persecutor 
obviet, intentionem eorum non valet praepedire. Et quia post 
haec etiam Antichristus apparebit, hoc quartum subdidit, 
dicens ; — Et qui stultus apparuerity postquam elevatus est in 
suhlimey ^c.] Ipse quippe in sublime elevabitur, cum Deum 
se esse mentietur. Sed elevatus in sublime stultus apparebit, 
quia in ipsa elatione sua, per adventum veri judicis deficiet. 
Quod si intellexisset, ori iraposuisset manum ; id est, si sup- 
plicium suum, cum superbire exorsus est, praevidisset, bene 
aliquando conditus in tantae jactatione superbiae non fuisset 
elatus. De quo nequaquam moveat, quod superius dictum 
est, Quartum quod incedit feliciter. Tria quippe incedere 
bene, dixit, et quartum feliciter. Non enim omne quod feli- 
citer, bene; neque in hac vita omne quod bene, feliciter. 
Nam leo, gallus, et aries bene incedunt, sed non hie feliciter, 
quia persecutionum bella patiuntur. Quartum vero feliciter, 
et non bene incedit, quia in fallacia sua Antichristus graditur, 
sed juxta breve tempus vitae praesentis ipsa illi fallacia pro- 

speratur. — Q^% auiem fortiter premit ubera ad eliciendum lac^ 
§*c.] Ubera fortiter premimus, cum verba sacri eloquii subtili 
intellectu pensamus. Qua pressione dum lac quaerimus, bu- 
tyrum invenimus, quia dum nutriri vel tenui intellectu quaeri- 
mus^ ubertate internae pinguedinis ungemur. Quod nec nimie 
nec semper agendum est, ne dum lac quaeritur, ab uberibus 
sanguis sequatur. Quia dum verba sacri eloquii, plusquam 
debent, discutiuntur, in camalem intellectum cadunt. San- 
guinem enim elicit, qui vehementer emulget; quia camale 
efficitur hoc quod ex nimia spiritus discussione sentitur. — 
qid provocai iras^ ^c.] Quid praecedente parabola juxta 
literam significaret, aperit ; quia qui in modesto sermone prox- 
imum allocutus, gratum accipit responsum, quasi de uberi- 
bus, in quibus lac quaerebat, butyrum exprimit. Atqui inepto 
verbo iram discordiamque fratemo ex corde provocat, quasi 
ultra modum emungens verba, sanguinem pro lacte reperit. 

IN CAP. XXXI. Verba Lamuelis regis, ^c.] Lamuel in- 
terpretatur, in quo Deus. Et ipse est de quo supra, eodem 
nomine in Latinum verso dicitur, Visio quam locutus est vir, 
cum quo est Deus. Mater autem, quae hanc eum visionem 
edocuit, non alia melius quam divina gratia intelligitur, quae 
ilium in corde invisibiliter erudivit intellectu sapientiae quam 
foris hominibus ipse ministraret. Quamvis et ipsa carnalis 
mater Salomonis, haec eum parvulum docuisse recte possit 
intelligi. Quae quidem ipse, quia sapienter dicta cognoverit, 
operi parabolarum suarum miscere voluerit. Et ideo recte, 
postquam dictum est in titulo. Verba Lamuelis regis ; addi- 
tum est continue, Visio qua erudivit eum mater sua. Quia 
cum in regnum unctus, spiritum sapientiae percepit, vidit in 
eodem spiritu, quam prudenter se mater bona docuerit. — 
Quid, dilecte mi; quid, dilecte uteri mei?'] Subaudis, Quid 
tibi dicam, fili, qui d^ utero meo natus, electus es in regnum ? 
— Quid, dilecte votorum meorum .?] Id est, qui electus es in 
hoc quod tota devotione desiderabam. — Ne dederis substan- 
tiam tuam mulierihm^ Patet literae sensus, sed et virtutum 
nostrarum substantias corruptionibus vitiorum contaminare 
prohibemur. — E/ divitias tuas ad delendos regesJ] Divitias 
suas dat ad delendos reges, qui terrenis deliciis hominum 

corda corrumpit, ne coelestia bona inquirant, in quibus per- 
petuo possint regnare cum Christo. Delentur enim reges 
per divitias, quando quilibet summi regis corpori adunati per 
fidem, nihilominus per illecebras seculi merentur eradicari 
de terra viventium. — Noli regibnSy o Lamuel^ noli regilms 
dare vinum.^ Et haec sequentia patent juxta literam. Alle- 
gorice autem praecipit, ne vino, in quo est luxuria, inebriet 
mentes fidelium, qui sunt membra Regis aetemi. Quia nul- 
lum secretum est, ubi regnat ebrietas ; nil de secretis cogi- 
tatur, ubi regnat voluptas carnalis ; sed ea tantum camales, 
quae sunt visibilia, scrutantur. — Ne forte bibaty et obliviscatur 
judiciorumy ^r.] Ne terrenis debriatus illecebris, obliviscatur 
pauperum Christi ; qui et ipse pauper est factus pro nobis. — 
Date siceram moereniibuSy ^c.] Bibant et obliviscantur eges- 
tatis suae, et doloris non recordentur amplius. Siceram et 
vinum hoc loco supernam divinae sapientiae consolationem 
dicit ; quae illis est exhibenda cordibus, quae in iiifimis con- 
solari refugiunt ; et quicquid occurrit in praesenti, amaro sus- 
cipiunt animo, solis quae nondum vident gaudiis coelestibus 
tota mente inhasrentibus ; juxta eum qui dixit, Negavit con- 
solari aniraa mea, memor fui Dei, et delectatus sum. Item, 
date siceram moerentibus et vinum bibere his qui amaro sunt 
animo, et caetera. His, qui pro plenitudine actuum pristino- 
rum moerore atque tristitia deprimuntur, spirituals scientiae 
jocunditatem velut vinum, quod laetificat cor hominis, affluen- 
ter infundite, eosque salutaris verbi crapula refocillante, ne 
forte Jugitate moeroris ac lethali desperatione demersi, abun- 
dantiori tristitia absorbeantur, qui ejusmodi sunt. — Aperi 
os tuum mutOy ^c.] Pro causa pauperum, qui ipsi per se loqui 
in judicio non valent, ipse loqui memento, et eos defensare 
curato, qui patriae coelestis intuitu, hujus vitae viam ocius 
transire satagunt. Aliter os aperire muto praecipit populo 
gentium fidei verbum praedicare, qui divina eloquia prius per- 
sonare nesciebat ; et non tantum J udaeis, sed et cunctis per 
orbem nationibus curam salutis impendere. — Apert os tuunty 
deceme quod justum esty fyc,'] Sicut in versu superiori pro 
causa et ereptione pauperis, os aperire praecepit ; ita in isto, 
ipsum pauperem ubi erraverit, juste castigare ac judicare 
admonet. Juxta quod et Moyses ait, Et pauperis in judicio 

non misereberis. Quod utrumque facere Dominum propheta 
insinuat, dicens^ Sed judicabit pauperes in justitia, et arguet 
in sequitate pro mansuetis terrae. — Hucusque verba Lamu- 
elis. Hinc sapientissimus regum Salomon laudes sanctxe 
ecclesiae versibus paucis^ sed plenissima veritate decantat. 
Constat namque, idem carmen versibus xxii. juxta ordinem 
videlicet Hebraeorum, ac numerum literarum, ita ut singuli 
versus a singulis literis incipiant. Cujus ordine perfectis- 
simo alphabeti typice innuitur, quam plenissime hie vel 
animae cujusque fidelis, vel totius sanctae ecclesiae, quae ex 
omnibus electis animabus una perficitur catholica, virtutes ac 
praemia describantur. — Mulierem fortem quis inveiiiet ? 
Mulier fortis ecclesia catholica vocatur, mulier videlicet, quia 
spirituales Deo filios ex aqua et Spiritu Sancto gignere con- 
suevit. Fortis, quia cimcta seculi ad versa simul et prospera 
pro Conditoris sui fide contemnit, quam ipse in came appa- 
rens, infirmam quidem invenit, sed inventione sua, hoc est 
pia visitatione fortem reddidit. Unde post ejus redemp- 
tionem ad coelos rediens, supernis civibus gaudens aiebat : 
Congratulamini mihi, quia inveni ovem meam quae perierat. 
Videns ergo Salomon genus humanum innumeris implicatum 
erroribus, quodque ad ejus salvationem, nullus patriarcha, 
Dullus propheta, nullus omnino electorum, praeter solum 
Mediatorem Dei et hominum sufficeret, ait, Mulierem fortem 
quis inveniet ? procul et de ultimis finibus pretium ejus. Ac 
si aperte futuram Domini gratiam admirando protestetur, 
Quis tantae virtutis, quis talis est meriti, qui de tot incredulis 
ac scelestis mundi nationibus unam sibi electorum ecclesiam 
congregaret, quam sua gratia fortem atque insuperabilem 
adversantibus cunctis efficiat ? Non hie certe nostri similis, 
non nostro est tempore venturus, sed in fine seculorum est 
de coelo Deus homo descensurus, qui nos sua passione a 
morte redimat. Hoc est enim, quod ait, Procul, et de ulti- 
mis finibus pretium ejus. Procul videlicet, statu temporis, 
quod a diebus Salomonis usque ad partum Virginia intererat. 
De ultimis autem finibus. Quia a summo coelo egressio ejus, 
qui non aliud pro redemptione nostra pretium, quae seipsum 
obtulit. Unde apostolus, Qui dilexit, inquit, nos, et tradidit 
semetipsum pro nobis, oblationem et hostiam Deo in odorem 

suavitatis. Quamvis et ita recte possit intelligi pretlum sanctas 
ecclesiae procul posit um fuisse, quia incarnatio, Verbi Dei 
conversatio inter homines, passio ac resurrectio longe a 
nostras esset naturae conditione discreta. Quoniam videlicet 
ille, et quando voluit, et de qua voluit matre natus est, et sine 
peccato vixit in mundo; et quando voluit et qua voluit 
morte discessit a mundo. Tempus quoque resurrectionis et 
ascensionis suae in potestate habuit, et caetera hujusmodi ; in 
quibus tarn procul a nobis, quam coelum distat a terra. Quia 
vero ecclesiam, quam redemit Dominus, non solum verbum 
salutis suscipere, sed et constanter pro illo ceitare, et hoc 
ipsum per mundum praedicare donavit, merito subjungit : — 
Confidit in ea cor viri sui^ ^c.] Virum sanctae ecclesiae Domi- 
num, ac Redemptorem ejus, qui etiam pretium ejus fieri dig- 
natus est, dicit. Unde et apostolus credentibus ait, Despondi 
enim vos uni viro virginem castam exhibere Christo. Quod 
ergo dicit, Confidit in ea cor viri sui ; ab humana nimirum 
consuetudine tractum est ; sicut enim is qui fortem fidelem- 
que et castam habet conjugem, confidit in ea certissime, quia 
nil contra suam voluntatem agere, nulla adulterina saltern 
cogitatione possit contaminari, cuncta pro suo amore etiam 
adversa libenter tolleret, et quoscumque valet ad suam amici- 
tiam convertere desideret; sic nimirum Dominus Redemptor 
noster in ecclesia confidit. Novit enim spiritum gratiae, 
quern dedit, novit virtutem caritatis, quam ejus praecordiis 
infudit. Ideoque non dubitat earn non solum a suae fidei 
integritate nequaquam posse corrumpi, sed etiam perseve- 
ranter insistere, ut plures ad ejusdem fidei congreget uni- 
tatem. Hoc enim quod sequitur, Et spoliis non indigebit. 
Spoliat enim diabolum ecclesia, cum per praedicatores suos, 
eos quos ipse deceperat, ad veritatis iter revocat. Et bene 
dicitur, Spoliis non indigebit ; quia nunquam cessabit eccle- 
sia liberatas a diabolica fraude animas, Christi fidei restituere, 
donee complete mundi cursu, suorum quoque praefinita com- 
pleatur summa membrorum. Verum quia quicquid boni 
sancta ecclesia, vel anima quaeque fidelis agit, hoc desuper 
accipit; recte subjungitur, — Reddet ei honum^ et non malum^ 
§-c.] Reddet quippe anima Christo bonum, cum perceptis ab 
eo vitae muneribus, recte vivendo, respondet, cum ea quae 

ipsa scire vel facere ab illo adjuta possit, etiam aliis intimare 
satagit. Bene autem cum dixisset, Reddet ei bonum, protinus 
addidit^ Et non malum : quia sunt profecto^ qui^ acceptis a 
Domino bonis^ mala rependunt ; vel fidei mysteria quae per- 
ceperunt, haeretica faece foedando; vel fidem, quam profes- 
sione servant, pravis operibus blasphemando ; vel mores 
bonos, quibus cum fide recta deserviunt, per colloquia mala 
comimpendo. Sed nec illi bona quae accepere, Domino red- 
dunt, qui non in his quae bene inchoant, usque ad finem vitae 
praesentis persistere curant. Unde merito cum dixisset, 
Reddet ei bonum, et non malum; ut perseverantiam boni 
necessariam demonstraret, adjunxit. Omnibus diebus vitae 
suae. Cui simile est illud evangelicum, Serviamus illi in sane- 
titate et justitia coram ipso, omnibus diebus nostris. Quibus 
sane operibus, quibus justitiae vel sanctitatis fructibus potissi- 
mum sit insistendum ei qui bonum quod accepit a Domino, 
gratis rependere satagit, subsequenter insinuatur, cum dicitur .: 
— Quasivit lanam et linum, ^c.] Hujus principium versiculi, 
fortis mulier, hoc est sancta ecclesia etiam juxta literam acci- 
pere et observare consuevit. J uxta illud propheticum. Cum 
videris nudum, operi eum, et camem tuam ne despexeris. 
Operatur autem non supervacuo et caeco labore ; sed eo uti- 
que consilio, ut ab ipso suo viro, Domino videlicet Christo, 
in judicio mereatur audire, Nudus fui, et operuisti me ; et 
quamdiu fecistis uni de his minimis istis, mihi fecistis. Ope- 
ratur autem consilio manuum suarum ; hoc est, earum per- 
sonarum, per quas eleemosynam pauperibus tribuit. In 
quorum opere devoto, illo saluberrime utitur consilio, ut cum 
dispergens det pauperibus, non ipsa ab hominibus laudetur 
ad tempus, sed justitia ejus maneat in seculum seculi, cornu 
ejus exaltetur in gloria. Possunt autem mystice in lana, 
quae est ovium habitus, omnia simplicitatis et pietatis opera, 
quae proximis impendimus, accipi. Potest in lino, quod ex 
terra virens oritur, sed longo ac multiplici exercitio amittit 
humorem nativum, atque ad gratiam novi candoris pervenit, 
castigatio nostrae camis intimari. Cujus dum ingenitas vitio- 
rum sordes per continentiam excoquimus, dignam profecto 
earn, qua Christum induamus, efficimus. Juxta illud apo- 
stoli, Quotquot ergo in Christo baptizati estis, Christum in- 

cluistis. Quoerit ergo mulier fort is lanam et linum, et opera- 
tor consilio manuum siiarum, cum ecclesia sancta sollicite 
pcrquirit, quibiis se pictatis fructibus exerceat, quomodo 
carnalibus emundet illecebris. Et hoc utrumque consilio 
priidentissimo, hoc est supernae solummodo retributionis 
facit intuitu. Cujus retributionis sequens quoque versi- 
culus apertius meminit, cum subditur, — Facta est quasi 
navis inMitoriSy Institorem, negotiatorem dicit, qui 

pro eo sic vocatur ab antiquis, quod acquirendis multipli- 
candisque mercibus sedulus insistat: facta est ergo fortis 
mulier quasi navis institoris ; quia sicut navis institoris 
onerata mercirnoniis, quae in patria sua magis abundant, 
per mare petit peregrina, ut illic venditis quae attulerat, 
cariora domum reportet; sic nimirum sancta ecclesia, sic 
anima quaeque perfccta virtutum divitiis gaudet onerari, 
quibus majora divinae gratiae dona mcrcetur. Optimum est 
namque commercium, cum bona quae valemus operantes, 
primo hanc a Domino mercedem recepimus, ut ad majora 
semper agenda proficiamus, dchinc et vitam percipiamus 
sempiternam. Facta est ergo anima sancta quasi navis insti- 
toris, quae transit desidcrio fluctus seculi praesentis, solaque 
se in coelis accipere sperat, aeterna gaudia meditatur, et pro 
his abundantius adipiscendis quicquid valet instanter agere, 
quicquid adversum occurrerit fortiter superare contendit. 
De qua recte dicitur. Quia de longe portat panem suum ; 
quia in cunctis quae temporaliter bona agit, aeternam solum- 
modo retributionem expectat, sol am vivi panis saturietatem 
dcsiderat, ejus nimirum qui suis auditoribus pie potenterque 
promittit, Venite ad me omnes qui laboratis et onerati estis, 
et ego reficiam vos. At contra in proximo panem suum 
recipit, et non hunc de longe trans maria portat, qui in eo 
quod juste vivere videtur, humani tan turn favoris praemia 
expedit. Neque ullo vitae permanentis intuitu, ea quae in 
nimis labuntur, exsuperare et calcare satagit. De qualibus 
ipse terribiliter intonat. Amen dico vobis, receperunt merce- 
dem suam. — Et de node surrexity deditque prcsdam domestic 
CIS suisy ^r.] Sicut totus labentis secuU cursus perennis diei 
ac noctis altematione variatur; et dies quidem ad operan- 
dum, non ad quiescendum naturaliter condita est; sic to- 

turn praesentis ecclesiae tempus gemino quodam quietis et 
opens statu discernitur. Quasi enim nocte quicscit, cum 
aliqui fidelium ejus intcrmissa ad tempus sollicitudine ex- 
tema, sibimet vacare seque ipsos spiritualiter incipiunt curare 
vel lectionibus videlicet sacris, vel orationibus, ac lachrymis 
sese vel aliis hujusmodi studiis secretius exercendo. Surgit 
autem de nocte, cum in eisdem suis fidelibus ad agen- 
dam etiam proximorum curam sollicita accingit; quod fra- 
temae administrationis opus duobus modis exercere con- 
suevit; quia et eos qui foris en*abant, ad fidei gratiam 
convocat ; et illos, qui fidei sacramentis jam sunt imbuti, ut 
bonis operibus amplius insistant, excitare non desinit. Unde 
bene dicitur, Deditque praedam domestlcis suis, et cibaria 
ancillis suis. Dat namque praedam domesticis suis, cum eos 
antiquo hosti docendo eripere potuit, societati illorum qui 
in fide praecessere reconciliat. Dat et ancillis cibaria, cum 
humiles qiiosque et debito timore sua jussa servantes, ne 
sub pio labore lasscscant, supernae mercedis commemoratione 
reficit. — Consideravit agrum^ et emit eum^ ^c.] Agrum dicit 
possessionem supernae haereditatis. De qua benedicens filium 
Isaac patriarcha loquitur, Ecce odor filii mei, sicut odor agri 
pleni, cui benedixit Dominus, Odor quippe sanctorum est, 
sicut odor agri pleni, cui benedixit Dominus ; quia tota 
mentis intentione contuentur, quae sit plenitude benedictionis 
in patria regni coelestis. Consideravit ergo ecclesia agrum, et 
emit eum ; quia studiose didicit quae sint gaudia vitae peren- 
nis, et pro eorum perception e quicquid potuit laborare con- 
tendit. Quae etiam a fructu manuum suarum plantavit 
vineam, quia de fructiferis fidelium suorum factis sive verbis 
scripturam sanctam condidit ; per quam mentes audientium 
in fide et dilectione debriaret sui Redemptoris. Nec ab re 
est, si vineae nomine ipsam ecclesiam, quae per mulierem 
fortem est designata, sentiamus esse figuratam, et eos esse 
propagines vineae qui sunt filii mulieris. Mulier autem 
vineam plantavit, cum ecclesia primitiva latius per orbem 
missis praedicatoribus fidei semina dispersit. Consideravit 
namque agrum, cum orbem universum vitiorum spinetis 
horrentem, cultore spirituali opus habere perspexit. Emit 
vero eum, cum, missis ubique doctoribus, talentum verbi 

audientibus contulit, ut eos credentes felicissimo Christi man- 
cipatui subderet. Plantavit autem in eodem agro vineam, 
cum in novis credentium populis^ ecclesiam plenae evangelicae 
veritatis institutione firmavit. Quam quidem vineam de 
fructu manuum suarum plantavit, quia non solum verbo 
instituebant apostoli, apostolorumque successores populos, 
quos erudiebant, verum et testimonium bonse operationis, 
miraculorum quoque signa verbis doctrinae jungebant. Sed 
et usque hodie, immo usque ad finem seculi, mulier fortis 
considerat agrum, et emit eum, ac de fructu manuum suarum 
plantavit vineam ; quia sancta ecclesia semper sollicita per- 
quirit, quos ad fidem convertere possit. Et quoscumque do- 
ciles invenerit, bos data verbi pecunia, in servitium Christi 
emit. Atque in eis vineam Christi plantare, vel potius eos 
vineam Christi facere satagit. Et quia quisquis alterum 
docere desiderat, primo ipse et a malis abstinere, et bonis se 
debet actibus exercere, recte subjungitur : — AccinxU fortitu- 
dine lumbos suosy Accinxit ergo ecclesia lumbos suos 
fortitudine, cum supernorum desideriis intenta camalibus 
illecebris succumbere despexit; roboravit brachium suum, 
cum se ad agenda virtutum opera praeparavit. Et bene 
primo lumbos fortitudine accingere, ac postmodum roborare 
brachium dicitur; quia nimirum actio boni opens accepta- 
bilis esse Domino minime valet, si non fluxa luxuriae quis 
prius a came, simul et mente restringat. Unde Propheta, 
Quiescite agere perverse, discite benefacere. Et Dominus 
ipse, Sint lumbi vestri praecincti, et lucernae ardentes. Lumbi 
videlicet praecincti, ne luxuriae subdamini ; lucernae vero 
ardentes, ut bonis fulgeatis operibus. — Gustavit et vidity 
quia bona est negotiatio ejuSy ^c.] Quod ait, Negotiatio ejus ; 
agri utique illius, de quo supra ait, Consideravit agrum, et 
emit eum. Gustavit igitur ecclesia sancta, gustavit anima 
quaeque perfects, id est, prae intimo mentis desiderio cog- 
novit, quia bona est negotiatio vitae immarcessibilis, quam 
relictis illecebris temporalibus aeternam meremur in coelis. 
Gustavit autem, id est, aperte didicit, quia bonum est per 
instantiam pracdicandi, quoscumque valet ad viam veritatis 
adducere. Atque ideo nullis tribulationum tenebris, nec 
ipsa morte potest lucerna devotionis ejus extingui. Eonim 

namque lucerna nocte extinguitur, quamvis in die videatiir 
ardere ; qui, sicut Dominus ait, Ad tempus credunt, et in 
tempore tentationis recedunt ; sed et illorum nocte media ex- 
tinguitur lucema, qui veniente judice oleum caritatis in vasis 
praecordiorum suorum non habuisse probantur, dum perdito 
falsarum rumore virtutum, vera tenebrosorum luunt tormenta 
factorum. Quod si noctem hoc loco pro quiete volumus 
accipere, juxta hoc quod supra dicitur, Et de nocte surrexit ; 
id est, ad operandum se post quietem praeparavit: apte di- 
citur, quod lucerna sanctse ecclesiae non extinguatur in nocte ; 
quia et cum a negotio quiescit actionis, vacat liberius luci 
supemae contemplationis. Cumque a publicis cessat operi- 
bus, curat se ardentius vel auditui sanctae lectionis, vel laudi- 
bus mancipare divinis. Juxta exeraplum videlicet mulieris 
industriae, quae non solum in die necessariis solet instare 
laboribus, sed et nocte saepius accenso lumine lucernae, pari- 
lem rei familiae agere curam. — Manum mam misit ad fortia^ 
4fC.] Fortia dicit perfecta in Christi caritate opera, quibus 
se gaudens ecclesia certa supernse retributionis expectatione 
subdidit; verbi gratia, Audistis, quia dictum est, Diliges 
amicum tuuro, et odio habebis inimicum tuum ; ego autem 
dico vobis, Diligite inimicos vestros, benefacite his qui ode- 
runt VOS, et caetera. Et de virginitate servanda : Qui potest 
capere, capiat. Et de contemnendis divitiis, Si vis, inquit, 
perfectus esse, vade, vende omnia quae habes, et caetera. Nam 
populus synagogae, cui dictum est. Si volueritis, et audieritis 
me, bona terrae comedetis ; tanto infinnior erat in opere jus- 
titiae, quanto minus spe perpetuae remuneration is erectus. 
At ecclesia quae audivit a Domino, Poenitentiam agite, appro- 
pinquabit enim regnum coelorum ; merito pro hujus percep- 
tione duraquaeque longanimiter suffert. Unde rursum de ejus 
fortitudine dicit, Regnum coelorum vim patitur, et violenti 
rapiunt illud. Et digiti ejus, inquit, apprehenderunt fusum. 
Solent foeminae tenentes fusum in dextera, colum tenere in 
sinistra. In colo enim lana involuta est, quae filo ducenda et 
nenda transeat in fusum. Saepe autem in scripturis dextera 
vitam perpetuam, laeva praesentia Dei dona significat ; opulen- 
tiam videlicet rerum, paccm temporum, sospitatem corporum, 
scientiam quoque scripturarum, et coelestium percept ionem 

sacramentorum. Haec et hujusmodi bona cum Domino largi- 
ente percipimus, quasi lanam colo involutam, in Iseva gesta- 
mus. At cum in ea pro amore coelestium salubriter nos excrcere 
incipimus^ jam lanam Agni immaculati de colo in fiisum, de 
laeva in dexteram trajicimus ; quia de donis nostri Redemp- 
toris, de exemplis operum ejus stolam nobis gloriae ccelestis 
ac vestem caritatis nuptialem facimus. Digiti namque qui- 
bus apprehendere fusum dicitur, ipsam intehtionem discre- 
tionis, qua quisque operatur, insinuant. Ea nimirum ratione, 
quia nulla corporis nostri membra pluribus sunt districta 
articulis, ac flexibus apta^ quam digiti. Quicunque ergo 
veraciter dicere cum apostolo potest, Nostra autem conver- 
satio in coelis est, unde etiam Salvatorem expectaraus Domi- 
niun nostrum Jesum Christum ; hujus profecto digiti dexteri 
apprehendere fusum, quia discretione sedula pro setemis 
bonis laborare didicit. Et bene dicitur Apprehenderunt, ut 
vivacius commendetur, quanto studio, quanta festinatione 
hujus vitae incertae pro certis apud Dominum praemiis agere 
debeamus. Quid autem mulier fortis, id est, ecclesia sancta, 
vel anima quaeque perfects, per fusum intellectualem sit ope- 
rata, subsequenter aperitur. — Manum suam aperuit inopi^ 
Quod et de operibus eleemosynarum, quae ^eneralitcr 
fiunt in pauperes, accipi potest. Sed melius de verbo Domini, 
quod indumentum salutis animabus confert, intelligitur. 
De qua beatus Job gloriatur dicens : Justitia indutus sum; 
et vestivi me, sicut vestimento et diademate, judicio meo. 
Aperuit autem ecclesia manum inopi, cum mysteria fidei 
ignorantibus per operarios veritatis revelavit ; palmas extendit 
ad pauperem, cum longe lateque praedicatores ad imbuendas 
aeternae salutis indigenas nationes dispersit. — Non timebU 
domui sues a frigoribus nivis, ^c.] Frigora nivis, corda sunt 
reproborum, perfidiae suae torpore rigentia. De quibus ait 
Dominus, Et quoniam abundavit iniquitas, refrigescet caritas 
multorum. Quae ilia utique nive pessima deprimuntur, quae 
ob primae superbiae meritum de coelo corruens in profiindo 
tenebrarum nihilominus se velut angelum lucis adhuc stultis 
ostentare praesumit, habitumque meritorum suorum candori 
nivis similem fraudium suarum nesciis profert: quod qui- 
dem Domini et angelorum ejus est proprium, in habit u 

niveo claritatem suae designate virtutis. Non timebit autem 
ecclesia domui suae a frigoribus memoratae nivis, quia Domino 
pollicente credit, quod portae inferi non praevalebunt ad versus 
earn. Omnes enim domestic! ejus vestiti duplicibus, et sapi- 
entia videlicet, ad revelandas haereticas falsorum fratrum 
doctrinas; et patientia, ad tolerandas apertorum hostiura 
pugnas. Vel certe, vestiti sunt duplicibus, quia promissio- 
nem habent vitae, quae nunc est, et futurae. Nunc, in pere- 
grinatione temporal!, divino auxilio, ne deficiant, adjuti; tunc, 
in patriae perpetua habitatione divinae gratiae visionis, ut feli- 
ces semper vivant, allevati. Item domestic! ejus induti veste 
sunt duplici: una, opera; altera, mentis fidei, habentcs fac- 
torum velamina, et sacramentis videlicet sui Redemptoris 
imbuti et informati exemplis. Sic enim fit illud apostoli, 
Quicunque in Christo baptizati estis, Christum induistis. 
Possunt autem frigora nivis, etiam tormenta aetema intelligi, 
quae igne et frigore juxta esse legimus ; cum dicitur, Ibi erit 
fletus et stridor dentium ; fletum quippc oculis ignis et fumus, 
stridorem vero dentibus solet frigus gignere. Unde et beatus 
Job de poenis reproborum loquens aeternis. Ad calorem, in- 
quit, nimium transibunt ab aquis nivium. Sed ab his ecclc- 
sia domui suae non timebit, quia quicunque pereunt, ad 
domum illius non pertinebant, nec veste ipsius spiritual! 
erant induti; tametsi mysteriis ejus ad tempus videbantur 
instituti. Denique legimus in evangeliis ejectum de domo 
convivii illius hominem, qui vestibus operum immundis hanc 
intrare praesumpserat, et in tenebras exteriores, ubi esset 
fletus et stridor dentium, esse projectum. Merito utique in 
frigora poenae religatum, quia indumenta pietatis habere 
neglexerat. — Siragulatam vestem fedt sibi^ Stragulata 
vestis, quae variante textura solet firmissima confici, fortia 
ecclesiae opera et diversa virtutum ejus ornamenta significat. 
De quibus propheta, in summi regis, viri videlicet illius, 
laude cecinit : Astitit regina a dexteris tuis in vestitu deau- 
rato, circumamicta varietate. Byssus quoque et purpura in- 
dumentum ejus ; byssus, in candore purae conscieutiae et con- 
versationis ; purpura, in efiusione pretiosi sanguinis. Byssus 
namque candid! colons est; purpureus autem color, et de 
sanguine animantis, quod purpura vocatur, conficitur, et ipse 

sanguinis habet spcciem. Unde pulchre dictum est a patri- 
bus, Quia sancta ccclesia electorum floribus vernans, in pace 
habet lilia, in bcllo rosas. Item, quia byssus de terra virens 
oritur, sed per exercitationes longas ac multifarias araisso 
luimore ac virore native, ad dccorem candidae vestis perduci- 
tur. Purpura autem rcgalis est habitus. Bysso induitur 
ecclesia, cum castigant corpora sua electi, et servituti subji- 
ciunt. Purpura autem, cum eandem continentiam, non ob 
favorem vulgi, sed ad acquirendam bcatitudinem regni peren- 
nis exercent. Sed hie virtutum habitus, in pracsenti quidem 
nescientibus videtur contemptibilis ; sed in future qualis 
fuerit, manifestc patebit. Unde pulchre in Apocalypsi sua 
Johannes sanctorum se vocem aiidisse refert, dicentium, Gau- 
deamus ct exultemus, quia venemnt nuptiae Agni, et uxor 
ejus praeparavit se, et datum est ei ut cooperiat se, byssinum 
splendens, candidura. Byssinum enim justificationes sancto- 
rum sunt. — Nobilis in portis vir eJus, ^t.] Vir sanctae eccle- 
siac, vir cuj usque fidelis animse Dominus est. Qui videbatur 
ignobilis, cum ante tribunal praesidis staret inclinandus, cum 
probra, flagella, sputa, et ipsam crucis mortem susciperet; 
sed nobilis apparebit, cum venerit judicatures orbem in aequi- 
tate, et omnes angeli ejus cum eo. Tunc sedebit, inquit, in 
sede majestatis suae; et congregabuntur ante eum omnes 
gentes, et separabit eos ad invicem, et caetera. Nobilis in 
poilis, in quit, vir ejus ; quia veteres in portis sedere ad 
judicandum solebant, ut venientes ad civitatem aliunde, 
paratum continue responsum judicantis acciperent. Et nec 
rusticos vel pastores insolita urbis aedificia stupefacerent ; 
nec rursum pacem urbis intrinsccara frequens litigantium 
controversia foedaret. Nobilis ergo crit Dominus in por- 
tis suae civitatis ; quia qui etiam nunc contemnendus 
putatur a multis, ubi scculi finis affuerit, ubi ingressum 
patriae ccelestis apparucrit electis, jam cunctis parebit sub- 
limis. Sedebit autem cum senatoribus terra?. Amen, dico 
vobis, quod vos qui secuti estis me, in regeneratione, cum 
sederit Filius hominis in sede majestatis suae, sedebitis et vos 
super sedcs diiodecim judicantes duodccim tribus Israel. — 
Sindoncin fecit ^ ct vendidity ^-c.] In lineo sindonis subtilis 
intextio signatur sanctae praedicationis in qua molliter qui- 


Digitized by AjOOQle 



IN PROVERB. CAP. XXXI. 


181 


escitur; quia mens in ilia fidelium spe supema rcfovctur. 
Unde et Petro animalia in linteo demon strantur, quia pecca- 
torum animae misericorditer aggregatae, in blanda fidei quiete 
continentur. Hanc ergo sindonem ecclesia fecit et vendidit ; 
quia fidem, quam credendo texuerat, loquendo didicit, et ab 
fidelibus vitam rectae conversationis accipit. Quae et Ghana- 
neo cingulum tradidit, quia per vigorem demonstratse justitiae 
fluxa opera gentilitatis extinxit. Ut hoc quod praecipitur 
vivendo teneatur, Sint lumbi vestri praccincti. Bene etenim 
nomine Chanaan, qui et gentilium populum procreavit, et 
interpretatur commutatus, conversa ad fidem gentilitas desig- 
nator : quae felicisslraa commutatione, a vitio ad virtutes, 
a diabolo migravit ad Christum. Unde et in ejus laudem 
Psalmus quadragesimus quartus scribitur, cujiis titulus est 
in finem pro his qui commutabuntur, filiis Chore canticum 
pro dilecto; filii autera Chore, filii Calvariae interpretantur, 
qui sunt filii Dominicae crucis, dicentes : Mihi autera absit 
gloriari nisi in cruce Domini nostri Jesu Christi. Quomodo 
autem commutentur, scquentia Psalmi ejusdem docent ; ubi 
dilectus ipse, id est, ecclesiae Dominus dicit, Audi, filia, et 
vide, et inclina aurem tuam, et obliviscere populum tuura, 
doroum patris tui. Commutari namque illam desiderat, 
quam, ut filia valeat dici, domum patris prioris ; id est, hostis 
antiqui, jubet oblivisci. — Fortitudo et decor indumentum 
et ridebit in die novissimo.^ Fortitudo, ad tolerandam 
perversorura improbitatera ; decor, ad exercendam virtutum 
gratiam. Decor, quia operator justitiam; fortitudo, quia 
persecutionem patitur propter justitiam. Et ideo ridebit 
in die novissimo, id est, gaudebit in retributione regni coeles- 
tis, quae dolebat in certamine vitae praesentis. Mos etenim 
scripturae est, pro gaudio risum ponere ; sicut Dominus ait, 
Beati qui nunc fletis, quia ridebitis. Et beatus Job : Os 
autem veracium replebitur risu. Similcm sane huic sententiam 
propheta de Domino ac Salvatore hujus fortissimae mulieris 
posuit, dicens : Dominus rcgnavit, decorem induit, induit 
Dominus fortitudinem, &c. Cum enim praedicaret evangelium 
regni, aliis placebat, aliis displicebat ; alii bene loquebantur, 
alii detrahebant, lacerabant, mordebant, conviciabantur. At 
cos ergo, quibus placebat, decorem induit; ad eos, quibus 

displlcebat, fortitudinem. Imitare ergo et tu Dominum tuiim, 
ut possls esse vestis ipsius ; esto cum decore ad eos quibus 
placent bona opera tua ; esto fortis ad versus detractores. — 
Os suum aperuit sapientia^ 8fC.'] Ad hoc tantum loquens os 
aperuit, ut sapientiam doceret ; juxta illud apostolic Omnis 
sermo malus ex ore vestro non procedat, sed si quis bonus ad 
aedificationem fidei, ut det gratiam audientibus. Vel certe os 
cordis aperuit^ ad discendam ab ipsa sapientia interius verita- 
tem^ quam alios foras doceret. Utrique autem sensui^ quia 
utnimque facit ecclesia, concinit apte quod sequitur, Et 
lex clementiae in lingua ejus; ilia videlicet^ ut non statim 
more legis Mosaicae peccantes puniret, sed misericorditer 
ad poenitentiae medicinam vocaret. Cujus exemplum clemen- 
tise^ ab ipsa Dei sapientia Domino et Salvatore nostro mani- 
feste percepit, cum oblata ei peccatrice muliere: Si quis, 
inquit, sine peccato est, primus in illam lapidem mittat ; et 
sic earn a crimine, quot patrarat sub conditione amplius non 
peccandi, miseratus absolvit. — Consideravit semitas domus 
suae, Semitas domus suae considerat, quia cunctas suae 
conscientiae cogitationes subtiliter investigat. Panem otiosa 
non comedit; quia hoc quod de sacro eloquio intelHgendo 
percepit, ante aeterni judicis oculos exhibendo, operibus os- 
tendit. Item domus fortis mulieris, habitatio est patriae coe- 
lestis; semitae domus illius, praecepta justitiae, quibus ad 
aetemae vitae mansionem pervenitur. Quas profecto semitas 
animas bene considerat, cum et diligenter quibus actibus 
ad superna perveniri debcat, inspicit ; et quae agenda didicit, 
sedula exercere non desinit. Panem quoque otiosa non co- 
medit ; cum sacrificium Dominici corporis percipiens, studet 
imitari actu, quod in ministerio celebrat, multum sollicita, ne 
indigne panem Domini comedendo, et calicem bibendo, judi- 
cium sibi manducet et bibat ; sed ut patiendo pro Christo, ac 
lachrymas fundendo, bonis quoque actibus insistendo, passio- 
nis exempla ipsius quantum valet sequatur. Potest et simpli- 
citer accipi, quod panem otiosa non comedat mulier fortis ; 
juxta illud apostoli, Qui non operatur, nec manducet. Et ipse 
de se, Quoniam ad ea quae mihi opus erant, et his qui mecum 
sunt, ministravcrunt manus istae. Unde merito luxuriantes 
viduas arguens adjungit, Simul autem et otiosae discunt cir- 

ciiire domus ; non solum otiosae, sed et verbosae et curiosae. — 
SurrexerurU filii ejm^ Quod futurum pro certo noverat, 
more prophetico quasi jam factum refert. Surgent enim filii 
ecclesiae, videlicet omnes electi in novissimo, camis immortali- 
tate donati ; et tunc matrem suam^ quae eos ex aqua et Spiritu 
Sancto Deo genuit, beatissimam praedicant, quae nunc ab 
infidelibus quasi misera contemnitur. Et revera sicut apo- 
stolus ait. Si in hac vita tantum sperantes sumus in Christo, 
miserabiliores sumus omnibus hominibus. Quia vero pro vita 
alia in praesenti militamus, merito cum apparuerit, quid erimus, 
matrem nostram, quae ex omnibus justis collecta una Christi 
columba, sponsa et arnica vocatur, beatissimam praedicabimus. 
Surget et vir ejus, et laudabit earn, dicens in judicio : Venite, 
benedicti Patris mei, possidete paratum vobis regnum a 
constitutione mundi. Esurivi enim, et dedistis mihi man- 
ducare, et caetera. Qui quidem ipse primitiae dormientium 
resurrexit a mortuis, sed in die judicii manifestius omnibus, 
quos sua laude dignos judicaverit ; quanta sit ejusdem suae 
resurrectionis gloria demonstrabit. Potest hoc quod dicitur, 
Surrexerunt filii ejus, et beatissimam praedicaverunt, etiam 
in hoc tempore convenienter accipi, cum quilibet fidelium, 
transcensis seculi aerumnis, ad coelestia regna perducuntur, 
Sedere namque ad humiliationem aliquoties, surgere ad glo- 
riam pertinet. Unde dicitur, Olim in cinere et cilicio sedentes 
poeniterent ; id est, humiliati. Et propheta, A facie manus 
tuae solus sedebam, quia comminatione replesti me. Sed 
et Psalmista, Vanum est vobis ante lucem surgere ; surgite, 
postquam sederitis, qui manducatis panem doloris. Quod est 
aperte dicere. Quid in praesenti quaeritis gaudere, quod electis 
in futuro reservatur ? Non enim potestis in hac vita, id est, 
ante lucem, supernae retributionis gloriam verae felicitatis 
habere ; quin potius postquam hie humiliati fueritis ad tern- 
pus, illic VOS perpetuum veraciter exaltandos sperate ; vos 
quibus amarum est omne quod seculi amatoribus jucundum 
videtur et dulce. Surgunt ergo filii ecclesiae, et beatissimam 
earn praedicant, cum coelestibus bonis sublimati, quanta sit 
illius patriae beatitudo, cujus participes esse meruerunt, 
aspiciunt. Et banc debita laudatione in divina visione con- 
celebrant. Laudat earn vir ipsius cum bona quae ipse donavit 

remunerat. Quibus autem verbis earn laiidet^ consequenter 
ostenditur, cum dicitur : — MuUcb filice congregaverunt divtlms^ 
Multas Alias, ecclesias dicit haereticorum et malonim 
turbas ; catholicorumque filiae dicuntur vel Christi vel eccle- 
siae, quia etiam ipsae sunt Dominicis renatae sacramentis, 
et adoptionem filiorum, quam non custodiere, perceperunt. 
Unde et Joannes ait, De nobis exierunt, sed non erant 
ex nobis. Quae congregaverunt divitias, videlicet bonorum 
operum operationes, jejunia, eleemosynas, afflictionem et cas- 
timoniam camis, continentiam linguae, meditationem scriptu- 
rarum, et caetera hujusmodi. Quae verae sunt divitiae Spiritus, 
ubi pura mentis sinceritate geruntur; ubi autem sine fide 
quae per dilectionem operatur fiunt, nihil agentibus prosunt. 
Sed et illae filiae frustra congregaverunt divitias ; de quibus 
Dominus ait. Multi dicent mihi in ilia die, Domine, Domine, 
nonne in nomine tuo prophetavimus, et in nomine tuo daemo- 
nia ejecimus, et in tuo nomine virtutes multas fecimus ? et 
tunc confitebor illis, quia nunquam novi vos. Sed omnis 
istiusmodi Alias ecclesia catholica supergreditur, quae fide 
casta, et opere perfecta Redemptoris sui vestigia sectatur. — 
Fallwc ^atia^ et vana est pulchritudo^ Fallax est gratia 
laudis, quam ab homine accipit ; vana pulchritudo castitatis, 
vel operationis bonae, quam hominibus ostendat anima, quae 
timore caret divino. At ilia conscientia vera est laude digna, 
quae timorem Dei in omnibus servat. Ipse est enim prin- 
cipium cunctarum, custosque virtu turn ; scriptura dicente, 
Timor Domini principium sapientiae. Et iterum, Qui timet 
Dominum nihil negligit. Hie est enim, quod ideo beatus Job, 
et in prosperitate virtutibus incomparabiliter floruit, et in adver- 
sitatibus insuperabilis hostis permansit ; quia veraciter dicere 
potuit. Semper enim quasi tumentes super me fluctus timui 
Dominum, et pondus ejus ferre non potuit. Fallax est ergo 
simulatorum gratia ; vanus decor operis stultorum. Ecclesia 
autem, quaS in timore incolatus sui temporaliter conversatur, 
quoniam ardentes virtutum lampades venienti ad judicium 
suo sponso offeret, jure ab eo laudata, januam cum eo regni 
coelestis intrabit. Qualiter autem earn laudet, terminali versu 
docetur; — Date ei defructu manuum suaruMy Haec sunt 
enim verba viri illius, de quo dictum est, Vir ejus, et laudavit 

earn ; id est, Domini, et Salvatoris nostri, qui angelis in fine 
pnecepturus est, ut ecclesiam post hujus vitae certamen, post 
triturationem afflictionum terrestrium, ad coelestis regni gaudia 
introducant, ac vitae immortalis sibi sociam aggregent. Juxta 
illud evangelicum, Triticum autem congregate in horreum 
meum. Date, inquit, ei de fructu manuum suarum, quia 
fructum Spiritus ferre curavit, caritatem, gaudium, pacem, 
benignitatem, bonitatem, modestiam, continentiam, fidem, 
patientiam. Pro hoc illi debitam rependite mercedem, et lau- 
dent earn in portis ; hoc est, in judicio sive in ingressu patriae 
coelestis. Non hominum favores supervacui, sed opera ipsa 
quae fecit, examinante, probante, ac remunerante illo, cujus 
haec donante gratia, a quo ut laudari mereamur in futuro, 
concedat ipse propitius, nos eum dignis in praesenti vita 
collaudare servitiis. Amen. 

LIBER PRIMUS, 

DE GRATIA DEI, CONTRA JULIANUM. 


ScRirTURUS, juvante gratia superna, in Cantica Cantico- 
rum, primo admonendum putavi lectorcm, ut opuscula Julian! 
Celanensis episcopi de Campania, quae in eundem librum 
confecit, cautissime legat ; ne per copiam eloquentiae blan- 
dientis, in foveam incidat doctrinae nocentis. Sed, ut dici 
solet, ita carpat botrum, ut et spinam caveat ; id est, in dictis 
ejus sanos sensus scrutetur et eligat, ut non minus vitet 
insanos : vel potius illud faciat Maronis, 

Qui legitis flores, et humi nascentia fraga, 

Frigidus, o pueri, fugite hinc, latet anguis in herba. 

Hoc est, ab ejus se per omnia lectione compescat, cum habeat 
eos, qui eundem librum et sanis sensibus et simplicioribus 
verbis exposuerunt. Est enim homo, ut rhetor peritissimus, ita 
gratiae Dei post Pelagium, impugnator acerrimus ; ut apertius 
scripta ejus, quibus contra strenuissimum ejusdem gratiae pro- 
pugnatorem Augustinum insanivit, ostcndunt. Cujus causa 
duelli, primum d e amo re libellum composuit : sub obtentu, 
quasi hunc a foedissima foret voluptate 8ecreturu8,re autem vera 
suam confirmaturus haeresim, qua, ut breviter plura constrin- 
gam, docet nos, per arbitrium liberae voluntatis posse bona fa- 
cere, quae volumus, quamvis per auxilium gratiae Dei facilius ea 
perficere queamus : quomodo viantes iter, et pedibus quidem 
peragcre valcmus, sed minore absque dubio labore, cum nobis 
cqui, quibus vehamur, affuerint. Immemor apostolicae admo- 

nitionis, qua dicit. Cum metu et tremore vestram salutem ope- 
ramini. Deus est enim, qui operatur in nobis et velle et 
perficere. Et quod est gravius, impugnator ejus qui non ait. 
Sine me modicum quid potestis ; sed. Sine me, inquit, nihil 
potestis facere. Docet clausa legis sacramenta solos intueri 
posse eos, quos oculatos et eruditio reddidisset et pietas; 
oblitus gratiae Dei, quae etiam illiteratis et idiotis, scriptura- 
rum arcana revelavit ; dicente evangelista. Tunc aperuit illis 
sensum, ut intelligerent scripturas. Quos idiotas fuisse,testatur 
idem evangelista, cum ait, Videntes autem Petri constantiam 
et Joannis, et comperto quod homines essent sine Uteris, et 
idiotae, admirabantur. Dicit sanctum nobis, ac generosum 
amorem, ab ipso lucis exordio natura conciliante insitum, 
et ad ultimam usque senectutem solis viribus animi innixum 
sine ullo damno sui primi persistere vigoris ; incredulus 
profecto Domini sententiae. Quia sine illo nihil possumus 
facere ; sed et apostolici sermonis. Quia in multis ofiendimus 
Deum omnes. Et minim, ubi didicerit JuUanus sanctum 
nobis, ac generosum amorem ab ipso lucis exordio natura 
conciUan^ insitum, cum natus de patriarcharum stirpe beatis- 
simus apostolus dicat, Fuimus enim et nos aUquando natura 
filii irae. Ghiomodo autem natura, nisi quia peccante primo 
homine, ac sanctum deserente amorem, vitium pro natura 
adolevit ? Minim, ubi invenerit vel inveniri posse putaverit 
JuUanus hominem, salutem unum, in quo amor sanctus solis 
animi viribus innixus, usque ad senium sine damno sui 
persisteret vigoris, cum ille, qui prae amore praecipuo dignus 
erat in sui Conditoris sinu recumbere, inter eos qui ejus 
gratia fruuntur, invenire potuit nullum ; quin potius humili 
confessione testatus sit. Si dixerimus, quia peccatum non 
habemus, ipsi nos seducimus, et veritas in nobis non est. 
Dicit, amorem nostrum, sicut de corpore trahere, quod est 
perturbatus et rapidus ; ita de animo, quod sit sublimis atque 
continuus. Quod etiam utnimque veritati probatur esse con- 
trarium. Si autem amor noster de corpore, et non de animo 
potius trahere, quod est perturbatus et rapidus, non diceret 
Dominus, Ab intus enim de corde hominum cogitationes 
malae procedunt, adulteria, fomicationes, homicidia, furta, 
avaritise, nequitke, dolus, impudicithe, oculus malus, blas- 

phemia, superbia, stultitia. Omnia autem mala ab intiis 
procedunt, et coinquinant hominem. Et rursum, si noster 
amor, non de quotidlana Dei gratia, sed de natura, vel viribus 
animi haberet, ut esset sublimis atque continuus, non diceret 
apostolus de suis sanctis laboribus, quibus utique per amorem 
snblimem atque continuum insistebat : Sed abundantiiis illis 
omnibus laboravi ; non autem ego, sed gratia Dei mecum. 
Et iterum: Non quod sufficientes simus cogitare aliquid 
a nobis, quasi ex nobis, sed sufficientia nostra ex Deo est. 
Sed etsi non a Domino, verum a se ipso bona sua opera, in 
quibus absque ulla contradictione amor sublimis atque con- 
tinuus arccm tenet, habebat, frustra Domino pro his, quae non 
dedit, gratias egit dicens : Deo autem gratia, qui nos semper 
triumphal in Christo Jesu. Dicit eandem, quamdiu nihil de 
gentilitatis voluntate desiderat, quasi ad solius animi moveri 
arbitrium, et in actibus suis habere jocunditatem, ut perturba- 
tionis immunem, ita etiam libertate gaudentem. Quod est 
aperte dicere, quia exceptis quae ad carnis stimulos pertinent, 
in arbitrio sit animi nostri situm, cui se amori, vel quantum 
subdiderit ; quodque idem amor, solo animi motu dispensante, 
id est, nulla Dei gratia actus, operum quoque bonorum per- 
fectionem liberam, et nulli obnoxiam perturbationi possideat. 
Quod quantum a vero distet, patenter quisque prudens in- 
telligit. Quare enim tanta multitude fidelium diligere quae- 
rens, Conditorem ex toto corde, tota anima, tota virtute dili- 
gere, et proximum quisque ut seipsum ; non semper hoc quod 
cupit obtinet, nisi quia amor idem non ad animi movetur 
arbitrium, ut Julianus existimavit; sed ut novit Paulus : 
Caritas Dei dilFunditur in cordibus nostris per Spiritum 
Sanctum, qui datus est nobis. Ideoque non aequalis est in 
omnibus, quia habemus singuli donationes gratiae, quae datae 
sunt differentes. Quare autem tantis saepe non solum de foris, 
sed et de ipsa mente nascentibus praipedimur adversis, nec 
omnia quae desideramus bona valemus perficere, nisi quia 
fallitur, qui dicit amorem nostrum pro solo animi arbitrio, 
in actibus suis jocunditatem, ut perturbationis immunem, ita 
etiam libertate gaudentem ? Verum canit Psalmista, qui ait : A 
Domino gressus homiiiis dirigitur, et viam ejus cupit nimis. 
Cum ccciderit Justus, non contiurbabitur, quia Dominus con- 

firmat manum ejus. Ubi aperte designat, quia nec intra 
crebra Dominicae protectionis auxilia a perturbatione vitiorum 
esse valemus immuncs ; neque in omnibus actuum nostrorum 
gressibus de naturae libertate, sed de divina debemus di- 
rectione gaudere. Frustra autem Julianus genitalem vult 
exceptam voluptatem, quae sola ad animi nostri non moveatur 
arbitrium ; quasi non iracundiae, vel superbiae, philargyriae, 
gastrimargiae, cenodoxiae, caeteraque hujusmodi rabies, multo 
laboriosius, quam libidinis incentiva devincantur. Quae et 
ante tempora pubertatis, nostrum animum perturbatura ad- 
veniunt ; et edomita saepe, vel per naturam cessante libidine, 
nihilominus ipsa nos impugnare non cessant. Dicit, ad- 
jutorium Sancti Spiritus praecedentibus nostris studiis ac 
mentis dari ; atque adhuc dari, ut genus humanum arctius 
diligamus. Quod ipsius verbis ponere per ordinem libuit. 
Cum igitur, inquit, sapientis animus, qui voluptatem subjicit 
dignitati amoris, et incitat et ordinat appetitum, nunquam 
fines transit officii, sed ad earn magnitudinem atque pulchri- 
tudinem studiis procedit ac mentis, ut generosum ejus ignem 
gratia Sancti Spiritus incipiat ventilare ; tunc fit ilia caritas, 
quae non propinquos solum aut civcs, sed ipsum genus 
humanum gremio suo conatur amplecti. In qua una sententia 
quot et quantae sint blasphemiae, facile catholicus lector 
animadvertit. Patet enim, quid humanae arbitrio libertatis, 
qui tribuat gratiae spirituali ; quia animum hominis per se 
sapientem fieri, per se dignitatem sancti et generosi amoris 
habere, per se huic amori voluptatem subjicere camis, per 
sese et incitare ad virtutes, et ordinare appetitum posse testa- 
tor; in tantum, ut nunquam fines transeat officii illius, quo 
idem amor excolentibus est. Qui ipsum animum suis studiis 
ac mentis ad earn magnitudinem ac pulchritudinem proceclere 
dicit, ut Sancti Spiritus sit dignus auxilio; cujus videlicet 
Spiritus adventu non ita ait juvari animum, quomodo flamma 
vel fax, cum accenditur, caliginosam juvat domum, quara 
illustrat; sed ita potius, quomodo ardentera sive lucentera 
ventus juvat ignem, ut amplius clarescat ; qui quidera et sine 
afflatu venti accendi atque ardere, ac magnam consumere 
sylvam poterat ; sed tamen vento impellente magis magisque 
flammescit. Hoc enim significat dicendo, ut generosum ejus 

ignem gratia Sancti Spiritus incipiat ventilare. Tanta animi 
bona prsemiserat, et post omnia haec incipere in ea gratiam 
Sancti Spiritus dicit, quasi supervenientem auxiliatricem, 
et non praevenientem inspiratricem atque auctorem in nobis 
studiorum meritorumque bonorum. Qui tamen ejus ventila- 
tione, quid in generoso animi sapientis igne agi credat, intuere. 
Turn fit ilia, inquit, caritas, quae non propinquos solum aut 
civcs, sed et ipsum genus humanum gremio suo conatur 
amplecti. Vides ergo qui tantum virium nostro animo tribuit, 
quid spiritui gratiae tribuat; quam et sero in auxilium ipsi 
animo advenirc, et tunc ei non illam caritatem, qua Deus ; 
sed illam solummodo, qua genus humanum diligatur, in- 
fundere dicit; oblitus vel incuriosus apostolicae fidei, quae 
dicit. Quia caritas Dei diffusa est in cordibus nostris per 
Spiritum Sanctum, qui datus est nobis. 

Prolixi est operis cunctas ejus, quas in libro hoc posuit, 
ineptias in medium proferre, ac testimoniis refellere veritatis. 
Sufficiant haec pauca exempli gratia posuisse ; ex quibus pos- 
sint caetera, quam sint detestanda, conjici. 

Post haec autem et hujusniodi innumera, quibus primum 
librum contra gratiam Dei disputando complevit, non minore 
secundum librum ejusdem hieresis peste commaculavit. De- 
nique exponens quod dictum est. Quia meliora sunt ubera 
tua vino ; de natura lactis foedissime philosophatus est, mox- 
que foedius multo, qualitatem naturae illius ad confirmationem 
sui erroris transferre conatus. Quod quia totum ponere, et 
horrori, et nimis longum est, partem ponere satis duximus. 
Inserens sc ergo personis eorum, contra quos sub nomine 
Manichaeorum pugnabat, ait inter caetera : Asserebat namque 
opiniones nostras ad hoc prorsus spumantium aestus errorum, 
ut calumniam verteremus in ipsum auctorem; et levandi 
reatus gratia, quern crimina nimirum voluntatis urebant, 
ipsam naturam corporis subdebamus infamiae, incapaces boni- 
tatis, et plenos iniquitatis in lucem istam nos venire jurando. 
Denique nullum fere ad justitiam, quid dico ratione, sed ne 
sacrae quidem legis institutione perduci. Depretiabat nempe 
haec opinio naturam carnis et sanguinis. Sed postquam salu- 
tare mysterium Dei et hominum mediator arripuit, ut con- 
summatissimae virtutis daturus exemplum, naturam hominis 

mortalis assumeret^ ostendit omnia crimina monim fuisse, non 
seminnm. Denique voluntatibus ad meliora conversis, non 
solum legis, sed etiam evangelica praecepta posse compleri. 
Quibus sermonibus ejus breviter respondendum, quia nequa- 
quam in auctorem naturae nostrae calumniam vertimus, cum 
nos in iniquitatibus conceptos, et esse in delictis natos, dici- 
mus ; sed fatemur, quia in primis naturae nostrae parentibus 
ad ejus similitudinem facti sumus, ut immortales et sine pec- 
cato in deliciis paradisi, juvante gratia ejus, viveremus ; quam 
videlicet beatissimam vitae primitivae munditiam, si custodire 
curarent ipsi protoplasti, et non magis hosti crederent, quam 
auctori, usque hodie progenies ex eis sancta et impolluta 
delicias paradisi, mortis simul et peccati nescia incoleret. 
At dum nulla necessitate naturae, verum sola vage mentis 
incuria, peccato consensere ; moxque justo Conditoris judicio 
de loco paradisi voluptatis exclusi, ac morte mulctati peccati, 
quod temere contraxerant, stirpi, generique suo reliquere con- 
tagium ; factum est, ut peccati, quod ipsi sponte commiserunt, 
nos etiam nolentes reatu constringeremur ; ita ut ne parvuli 
quidem, qui nil boni vel mali velle possunt, ab hoc possint 
immunes existere, nisi donante gratia Deiper Jesum Christum 
Dominum nostrum. Unde probatur falli Julianus, cum dicit, 
Reatum nobis solo crimine voluntatis accensum; et sicut 
post, apertius suum sensum aperuit, dicens. Omnia crimina, 
morum esse, non seminum. Seminum sunt namque, quae 
ex Adam originalia traximus ; morum vero, sive voluntatum, 
seu fragilitatis et ignorantiae, quae ipsi per nos crimina addi- 
mus. Probatur falli, cum reprehendit eos qui naturam nostri 
corporis, non earn quae protoplasti sancta et immortalis creata 
est; sed illam, quae post eorum praevaricationem vitiosa 
effecta est, subdunt infamiae, dicentes, Scioque, non habitat 
in me, hoc est in carne mea, bonum. Et quod idem apostolus 
ait, Caro concupiscit adversus Spiritum, Spiritus autem ad- 
versus carnem. Haec tantum sibi invicem adversantur, ut 
non quae vultis, ilia faciatis. Probatur falli, cum vituperat 
eos qui nos in lucem istam incapaces bonitatis, et plenos 
iniquitatis venire testantur. Vere enim profitemur, omnes ho- 
mines in lucem istam plenos iniquitatis, ex reatu primae prae- 
varicationis venire ; incapaces autem bonitatis, absit ut nos 

nasci juremus. Sed haereticus, ut artificiosus deciperet in- 
finnos, junxit mendacio perfidiae veritatem catholicae pro- 
fessionis. Probatur falli, cum jurare nos dicit nullum ad 
justitiam non solum ratione, sed ne sacrae quidem legis insti- 
tutione perduci. Quinimmo fatemur, et ratione et doctrina 
sanctae legis, ad justitiam nos, auxiliante Domino, perduci, 
absque gratia vero illius, ncc per naturalis subsidia rationis, 
nec per divina legis scita nos posse justificari, apostolo teste. 
Quia litera occidit, Spiritus autem vivificat. Id est, litera 
praecipiens occidit, si non adsit Spiritus, qui praecepta literae 
donet impleri. Et Spiritus vivificat, donando ut perfici litera 
possit. Quod autem ait de Domino, Ut consummatissimae 
virtutis daturus exemplum, naturam hominis mortalis assu- 
meret, secretius haeresis suae virus evomuit, quia dicit, ve- 
nientem in came Dominum non dona nobis, sed exempla con- 
tulisse virtutis, unde dicit post modicum, De ipsius, inquam, 
susceptione carnis, morum peccata damnavit; non naturam 
videlicet carnis, sed opera commutando, ut justificatio legis 
sub exemplo ipsius compleretur in nobis. Item in exposi- 
tione versiculi, Collum tuum sicut monilia. Cum pulchra, 
inquit, per naturam cervix gemmarum insignitur ornatu; 
felicitatem sine dubio auget industria; et quasi se digna 
conveniunt, honor videlicet monilium, et cervicum venustas. 
Sic ergo et in te, cujus generositatem doctrina componit, ut 
virtutes, quas natura inchoet, disciplina consummet ; pro eo, 
ut diceret. Gratia inchoet, gratia consummet, gratia coronet. 
Item post innumera hujusmodi, quae in ipsis ejus opusculis 
pius lector facillime deprehendet, in explanatione versiculi, 
quo dictum est, Apprehendam te, et inducam in domum 
matris meae, ibi me docebis, ne paten tins, quae contra fidem 
vaesana sentiret, intimavit dicens de Domino: Jam in ipsa 
infantia multa quae discere dcbeamus, ostendit. Primo ipsum 
esse opificem universorum ex masculi et foeminae conjunctionc 
nascentium, qui sibi sine ministerio viri, corpus ex virgine 
fabricasset. Deinde nullum pcccatum esse homini congeni- 
tum; quandoquidem ille, et carnis veritate circumdatus, et 
maculae immunis extiterit. Postremo originem nostrum non 
posse, nisi impie, diaboli operibus ascribi, quae Deo vero non 
solum Conditore, sed etiam habitatore coiigauderet. Non 

solum autem haec dicendo, errorem struit, sed hoc ipsum 
etiam interveniente agit exemplo. Nam peccatum esse homini 
congenitum testator scriptura, quae dicit, grave jugum super 
filios Adam^ a die exitus de ventre matris^ eorum usque in 
diem sepulturae^ in matrem omnium. Immo hoc ab ipsa 
conceptione esse homini coaevum, testator beatus Job, cum 
Domino supplicans ait : Quis potest facere mundum de im- 
mundo conceptum semine? Nonne tu qui^ solus es? Et 
quae poterit esse consequentia, ut ideo dicatur nullum pec- 
catum hominibus ex masculi et foeminae conjunctione nascen- 
tibus esse congenitum, quoniam Filius Dei, qui sibi sine 
ministerio viri, corporis ex virgine fabricavit, et carnis veri- 
tate circumdatus, et maculae immunis extitit ? Quae est ratio 
consequens, ut homo purus innocentiam suae nativitatis 
astruat exemplo nati in came Mediatoris Dei et hominum, 
cum de illius nativitate dixerit virgin! matri archangelus, 
Spiritus Sanctus superveniet in te, et virtus Altissimi obum- 
brabit tibi ; ideoque et quod nascetur ex te sanctum voca- 
bitur Filius Dei. Nostrae autem parent! post reatum prae- 
varicationis dixerit Justus judex : Multiplicabo aerumnas tuas 
et conceptus tuos ; in dolore paries filios, et sub viri potestate 
eris. Sed neque hoc quod dicit, originem nostram non posse, 
nisi impie, diaboli operibus ascribi ; quae Deo vero non solum 
Conditore, sed etiam habitatore gauderet, aut catholice, aut 
consequenter fecit. Quia nimirum diabolus, etsi peccatum 
protoplastis intulit, nec tamen eis naturalis procursum bene- 
dictionis abstulit, qua audierant : Crescite et multiplicamini, 
et replete terram. Non ergo ilia impietate decipimur, quam 
nobis improperat Julianus, ut originem nostram diaboli operi- 
bus ascribamus, quam primordialis opere benedictionis a Deo 
conditam scimus. Absit autem, ut originem nostram post 
prsevaricationis malum, Deo dicamus esse gavisam, ante re- 
medium secundae regenerationis, quae fit ex aqua et Spiritu 
Sancto, donante gratia Dei per Jesum Christum Dominum 
nostrum. Pauca haec de pluribus ex praefato opere Julian! 
ad cautelam legentium, annotasse necessarium duximus : quo- 
rum admoniti exemplis, vigilantius in reliqua ejus lectione, 
quae non minus noxia saepe salutaribus dicta interserit, cir- 
cumspiciant. Nam et in aliis opusculis eandem suam haeresim, 
VOL. IX. o 

quamvis miiltiim reclamante sanctissimo ac doctissimo anti- 
stite Augustino, affirraare non dubitat. Denique in libro, 
qncra dc bono constantioe s cripsit^ bonum naturae, libertatem- 
que nostri arbitrii, ut ipse autumat, contra perfidiam Mani- 
chaei magna instantia defend! t. Ut autem veritas probat, 
magna pervicacia contra fidem coelestis gratiae durat. Haec 
namque est, inquit idem, constantia, quae maxime asserit 
arbitrii potestatem, ac bonum, ejusque naturae et humani 
animi motus libcros, dum ostendit omne mentis bonum volun- 
tarium, nec ulli unquara casui obnoxium. Motus autem me 
non solum camis, sed nec animi habere liberos docent, non 
apostolicae tantum literae, verum etiam ipsae meae cogitationes, 
quae volentem me saepissime, conantemque, ut de caeteris 
taceam, fixa mente ac desiderio infatigabili devotioni orationis 
incumbere non sinunt. Qui si motus animi liberos habcrem, 
ita vellem continuae tempore orationis animum precibus in- 
tentum retinere, quoraodo membra corporis facillime soleo, 
quotiens volo, quocumque vcl situ, vel loco orationis com- 
ponere. Et paulo post : Ipsa enim armat, inquit idem, 
egregium cujusque, et accendit animum, dum ilium libertatis 
suae semper admonet, dumque omnes ab eo repellit metiis. 
Quanto enim melius expugnaret Manichaeum, si diceret: 
Quia gratia Dei fecit egregium cujusque electi animum, et 
accendit ad studia virtutum, dum ilium infirmitatis suaj 
semper admonet, et quia sine ipsa nihil facere potest ; dum- 
que omnem ab eo fiduciara suae repellit virtutis, ac Deo 
canere suadet : Fortitudinem meam ad te custodiam. 

Et iterum post multa, quibus Ubertatera nostrae voluntatis 
praedicat, ait : Etenim sicut praeclare a doctissimis atque 
orthodoxis disputatum est, nemini vere unquara noceri, nisi 
a seipso potest ; nec est prorsus aliquid quo quisquam invitus 
fiat misen Quid tandem virtus timebit, nisi defectum sui, 
quo homini in aetcrnum nocetur? Quae nequaquam stare 
sententia, nisi apud haereticos, potest ; quia constat nimirum, 
quod peccatum Adae, cunctis hominibus nocet. Non quidem 
a seipsis, verum ab illo qui primi facinore reatus totura genus 
humanum, nisi quem gratia Christ! liberat, perpetuo dam- 
navit. Nocet hacreticorum malitia ilUs, quos catholicam scire 
ac tenere fidem desiderantes, in interitum nescientes, nolen- 

tesque detrahit. Verum timens Julianus^ ne si in tanto hoc 
volumine totnm^ quod recte viveremus, libertati nostrae volun- 
tatis tribueres, quasi apertus gratiae Dei hostis detestaretur, 
atque anathematizaretur ab omnibus^ fecit et hujus hoc in 
loco mentionem ; et hoc ita occulte, ut non omnes earn vir- 
tutes dare, sed unam in nobis solummodo juvare diceret, et 
firmare constantiam. Divinae enim gratiae est, inquiens, amare 
et firmare constantiam, quae caeteras possit custodire virtutes ; 
et contra omnia, quae resistimt, defendere virtutem. Ubi et 
cautissimo usus est verbo, ut non diceret earn donare, quasi 
antea non habitam nobis constantiam ; sed potius juvare et 
firmare, quasi a nobis jam exortam, ut ventus flammam ignis, 
quam non ipse accendit, sed aliunde accensam, ut clarius 
flammescat, adjuvat ; et ne extingui debeat, flando confirmat. 
Sicut in ipso libro de amore plenius sensum suum dilucidasse 
monstravimus. Circa hujus autem libelli finem, manifesto 
prodit ipse Julianus, qua intentione in hujusmodi assertioni- 
bus per cuncta, quae considerat, opuscula, laboraret. Scan- 
dalum, inquiens, Manichaeo est, eo quod commentitum id est, 
abnegantes Dominum nostrum, qui est verus, fatemur. Of- 
fendit, quia naturam bonam, quia liberum hominis asserimus 
arbitrium. Sed et in libro quern ad Demetriadem virginem 
Christi, de institutione virginis scrijjsit, haec eadem de potentia 
liberi arbitrii, quomodo sentiat, pandit. Quern videlicet librum 
nonnulli nostrum studiose legentes, sancti et catholici doc- 
toris Hieronymi esse temere arbitrantur ; minime pervidentes, 
quod et suavitas eloquentiae demulcentis, et haereseos per- 
versitas seducentis, manifesto probat hoc illius opusculum 
non esse. Quin potius ipse fidem ejus, vel magis perfidiam 
in dialogo jittici et Critobuli, quern vivente Pelagio edidit, 
cum adhuc Julianus ab eo puerulus, quasi in cavern a colubri, 
nutriebatur regulus, divinis expugnarit ac protriverit eloquiis. 
In hoc ergo Julianus libro, et in aliis se opusculis eandem 
suam haeresim confirmasse declarat, ita scribens r^'Quotics 
mihi de institutione morum, et sanctae vitae conversatione 
dicendum est, soleo prius humanae naturae vim qualitatem- 
que monstrare, et quid eflScere possit ostenderei Et paulo 
post f Quern ergo, inquit, exhortationis ordinem, cum in aliis 
quoque opusculis tenuerim, turn hie maxime scrvanduni 

puto, ubi eo plenius bonum naturae declarari debet, quo vita 
instituenda perfection^ Item in processu libri ejusdem /^Quam 
enim, inquit, multos pbilosophorum et audivimus et legimus, 
et ipsi vidimus castos, patientes, modestos, liberales, absti- 
nentes, benignos, honores simul mundi ac delicias respuentes, 
et amatores justitiae non minus quam sapientiae? Unde 
quaeso hominibus alienis a Deo ista, quae Deo placent? Unde 
haec illis bona, nisi de naturae bono ? Et cum ista quae dixi, 
vel imum simul omnia, vel singula singulos habere videamus, 
cumque omnium una natura sit, exemplo suo invicem osten- 
dunt, omnia in omnibus esse posse, quae vel singula inveni- 
untur in singulis. Quod si etiam sine Deo homines ostendunt, 
quales a Deo facti sunt, vide quid Christiani possint, quorum 
in melius in Christo instaurata natura est, et qui divinae 
gratiae juvantur auxilio.^^ Et post multa hujusmodi loquens 
de beato Job/^O virum, inquit, ante evangelia evangelicum ; 
et apostolorum, ante apostolica praecepta discipulum; qui 
aperiens occultas naturae divitias, et in medium proferens ex 
se, quid omnes possemus, ostendit, item post pauca, Neque 
nos, inquit, ita defendimus naturae bonum, ut earn dicamus 
malum facere non posse, quam utique boni ac mali capacem 
etiam profitemur ; sed ab hac earn tantummodo injuria ven- 
dicamus, ne ejus vitio ad malum videamiu* impelli, qui nec 
bonum sine voluntate, nec malum faciamus ; et quibus libe- 
rum est unum semper agere, cum semper utrumque pos- 
sumus. Unde enim alii judicaturi sunt, alii judicandi, nisi 
quia in eadem natura dispar voluntas est ? et quia cum omnes 
idem possimus, diversa faciamus Et paulo post/*Adam de 
paradiso ejectum, Enoch raptum de mundo esse comme- 
morans, adjecit: Nec enim a justo Deo, aut iUe puniri 
meruisset, aut hie eligi, nisi uterque utrumque potuisset. 
Hoc de Cain et Abel fmtribus, hoc etiam de Esau et Jacob 
geminis intelligendum est; ac sciendum, solam voluntatis 
esse causam, cum in eadem natura merita diversa sunt.^^ Et 
rursum post pauca /^Neque vero, inquit, alia causa nobis quo- 
que difficultatem bene vivendi facit, quam longa vitiorum 
consuetude, quae nos, cum inheit a parvo, paulatim quae per 
multos corrumpit annos, ita postea obligatos sibi et addictos 
tenet, ut vim quandam videatur habere naturae)' Item post 

multa, ^quibus optime virginem Deo dicatam instituit, et 
revera miUtum utile ac salubre opus perficeret, si earn divinae 
gratiae in omnia suffiragia flagitare, et non animi sui libertate^ 
viribusque fidere doceret ; quomodo etiam in illo, quem de 
bono coustantiae scriptum ab eo diximus librum^ multum 
prodesset virtutum studiosis, si non virulenta intermisceret 
vitia errorum. Sed si modicum fermentum, apostolo teste, 
totam massam corrumpit, quanto magis venenum quam 
maximum ? Adscribimus, inquit, iniquitatem justo, pio cru- 
delitatem, dum eum primo impossibile aliquid praecepisse 
conquerimur. Proinde pro his damnandum ab eo putamus 
hominem, quae vitare non potuit?' Et paulo post/^Nec impos- 
sibile aliquid potuit imperare, qui Justus est ; nec damnaturus 
est hominem ob ea, quae non potuit vitare, qui pius est.*^ In 
his singulis, quae ex uno ejus excepi libello, sententiis, quanti 
sint errores facile cuivis docto patet. Quas ideo tarn plures 
coacervatim posui, ut pluribus errorum probamentis con- 
vincerentur hi qui hunc librum a catholico beati Hieronymi 
calamo scriptum contendunt ; cautioresque ergo ejus lectione 
redderentur, quem haereticum esse didicissent. Quibus etiam 
sententiis pariter omnibus strictim respondere commodum 
duxi : utpote quae cunctis, ut dixi, clarius luce quam sint 
nefandae, patescant. Quod ergo dicit, Multos philosophorum 
patientiam, castitatem, modestiam, aliasque de naturae bono 
habere virtutes; constat, quia quicumque philosophorum 
Christum Dei virtutem et Dei sapientiam nescierunt, hi 
nullam veram virtutem, nec ullam veram sapientiam habere 
potuerunt. In quantum vero vel gustum aliquem sapientiae 
cujuslibet, vel virtutis imaginem habebant, totum hoc desuper 
acceperunt; non solum munere primae conditionis, verum 
etiam quotidiana ejus gratia, qui creaturam suam nec se 
deserentem, deserens dona sua, prout ipse judicaverit, homi- 
nibus, et magna magnis, et parva largitur parvulis. Quod 
vero dicit, omnia in omnibus posse esse, quae vel singula 
inveniuntur in singulis ; contradicit scriptura, quae ait, Nec 
enim omnia possunt esse in omnibus, quoniam non est Filius 
hominis immortalis. Ubi manifesto insinuatur, quia cum 
mortale hoc induerit immortalitatem, tunc demum possunt 
esse omnia in omnibus bona virtutum ; et ne tunc quidam de 

naturae bono, sed per gratiam ejus ; de quo scriptum est, Ut 
sit Deus omnia in omnibus. Sed et quotidiana nostrae fra- 
gilitatis documenta probant, non omnia in omnibus esse 
posse; ubi tarn multi inveniuntur^ qui summa nitentes in- 
stantia, nequaquam ad eas, quas alios vident habere, possunt 
pervenire virtutes. Quod homines sine Deo, dicit ostendere, 
quales a Deo facti simt ; a Deo longe veritate abest, ut nec 
homines Deo proximi valeant ostendere in hac duntaxat vita, 
quales a Deo protoplasto facti sunt. Quis enim sapientia vel 
vita major esse poterit, eo qui priusquam camis debitum 
solveret, usque in paradisum, vel tertii coeli ad adyta raptus, 
civium supernorum et conversationem contemplatus est, et 
audivit colloquia ? Qui tamen dicit, Condelector enim legi 
Dei secundum interiorcm hominem, video autem aliam legem 
in membris meis repugnantem legi mentis mem. Quod pa- 
rentes generis humani, quamdiu naturae bonum intemeratum 
custodiere, constat dicere non potuisse. Quod Christianorum 
naturam melius dicit instauratam esse per Christum, et eos 
divinae gratiae juvari auxilio; si de his solummodo, quae in 
remissione peccatorum per baptisma nobis donata sunt, vult 
intelligi, haereticum est; si autem et de quotidiana ejus 
gratia, qua nos in mente et corpore instaurare et juvare non 
cessat, catholicum est. Quod dicit, beatum Job aperuisse in 
virtutibus suis eximiis occultas naturae divitias, et ex se, quid 
omncs possemus, ostendere; quanto melius diceret, quod 
apcruit ineffabiles divinae gratiae divitias ; et in se, quia haec 
omnibus quibuscumque vellet, dare posset, ostenderet. Quod 
dicit, nos vitio naturae ad malum non impelli, qui nec bonum 
sine voluntate, nec malum faciamus, repugnat apostolo dicenti, 
Scio quia non habitat in me, hoc est in came mea, bonum. Nam 
velle adjacet mihi, perhcere autem bonum non invenio. Non 
enim quod volo bonum, hoc facio; sed quod nolo malum, hoc ago. 

Quod dicit liberum nobis esse unum semper agere, cum 
semper utrumque possimus ; contradicit prophetae, qui Deo 
supplex loquitur dicens, Scio, Domine, quia non sit hominis, 
via ejus ; nec viri est ut ambulet et dirigat gressus suos. 
Sed et apostolo majorem se facit, qui dixit. Ego igitur ipse 
mente servio legi Dei; came autem, legi peccati. Quod 
dicit non aliunde alios judicare, alios judicaii, nisi quia in 

eadem natura dispar voliintas sit, et quia cum omnes idem 
possimus, diversa faciamus ; contradicit catholicae fidei, quae 
etiam parvulos esse judicandos confitetur, eos qui in eadem 
natura positi, priusquam aliquid boni malive fecere aut vellc, 
aut saltern nosse poterant, sine baptismo rapti sunt. Quod 
Esau et Jacob, caeterosque tales, sola voluntatis causa dicit 
esse discretes, ut in eadem natura merita haberent diversa ; 
contradicit apostolo, qui de eisdem loquens ait. Cum enim 
necdiim nati fuissent, aut aliquid egissent bonum aut malum, 
ut secundum electioncm propositum Dei maneret, non ex 
operibus, sed ex vocante dictum est ei : Quia major serviet 
minori; sicut scriptum est, Jacob dilexi, Esau autem odio 
habui. Quod dicit non aliam causam nobis difficultatem bene 
vivendi facere, quam longam vitiorum consuetudlnem ; con- 
tradicit scrip turae quae dicit. Grave jugum super filios Adam 
a die exitus de ventre matris eorum. Quod dicit Dominum 
lion impossibile aliquid prsecepisse, qui Justus est; verum 
profecto dicit, si ad ejus respicit auxilium, cui catholica vox 
supplicat, Deduc me in semita mandatorum tuorum. Si 
vero viribus animi sui fidit, refellit eum veridica ejusdem 
justi Condi toris sententia, qua dicit. Sine me nihil potestis 
facere. Quod dicit, eum qui pius est, non damnaturum esse 
hominem, pro eo quod vitare non potuit ; contradicit ejusdem 
pii Redemptoris et justi judicis sententiae, qua etiam de par- 
vulis ait, Nisi quis renatus fuerit ex aqua et Spiritu, non 
potest videre regnum Dei. Quamvis, ut sanctus Augustinus 
ait, mitissima prorsus poena vel damnatio erit omnium, qui 
prajter peccatum, quod originale traxerunt, nullum insuper 
addiderunt. Nec tamen tales a damnatione prorsus esse non 
possunt immunes, cum manifeste dicat apostolus : Quia reg- 
navit mors ab Adam usque ad Moysen, etiam in eos qui non 
peccaverunt. Et quasi quaereretur, quare regnaverat in 
omnes qui non peccavenmt, mox rationem reddit adjungens, 
In similitudinem praevaricationis Adae; id est, non propter 
sua propria peccata, sed quia sui similes genuit praevaricator 
Adam. Dicendum ergo nobis in hac parte quaestionis, quod 
dixisse audivimus eundem apostolum Paulum, qui de Esau 
et Jacob geminorum ex uno concubitu nascentium dispari 
sorte, disputans ait. Quid ergo dicemus? Nuuiquid iuiquitas 

apud Deum? Absit. Moyses enim dicit, Miserebor, cui 
miserebor ; misericordiam praestabo, cui misertus fuero. Igi- 
tur non volentis, neque currentis ; sed miserentis Dei est, et 
caetera usque dum plurimum hac quaestione lassatus, ita con- 
clusit : O altitudo divitiarum sapientiae et scientiae Dei ! quam 
incomprehensibilia sunt judicia ejus, et investigabiles viae 
ejus! Haec de opusculis Juliani^ ad cautelam legentium 
praelibare, commodum rati sumus. Hinc ad expositionem 
stylum vertamus Cantici Canticorum ; et in libro ad intelli- 
gendum difficillimo, seduli patrum vestigia sequentes, quic- 
quid juvante ea, quam defendimus^ gratia Dei, valemus studii 
salutaris impendamus. In quo opere lectorem admoneo, ne 
me superfluum judicet ; qui de natura arborum, sive herba- 
rum *aromaticarum, quae in hoc volumine plurimae continen- 
tur, juxta quod in libris antiquorum didici, latius explanare 
voluerim. Feci namque hoc non arrogantiae studendo, sed 
meae meorumque imperitiae consulendo, qui longius extra 
orbem, hoc est in insula maris oceani nati et nutriti, ea quae 
in primis orbis partibus, Arabia dico et India, Judaea et 
iEgypto geruntur, non nisi per eorum, qui his interfuere, 
scripta nosse valemus. 

CAPITA IN CANTICA CANTICORUM. 

I. Synagoga Dominum venire in came desiderat, ac veni- 
enti, devota caritate, occurrit. — ii. Obscuratam se perse- 
cutione infidelium Judaeorum, primitiva queritur ecclesia, 
unde et dilecti sui Redemptoris tremens invocat auxilium. — 
III. Dominus objurgans ecclesiam, paventem admonet, datae 
sibi gratiae, adversus omnes hostium insidias. — iv. Confor- 
tata verbis Dei ecclesia, conversationem ejus, in came pas- 
sionem et resurrectionem ad memoriam revocat. — v. Laudat 
earn confortatam Dominus, cui vicem laudis rependens, in 
pace aliquantula vitae praesentis, cum eo gaudere desiderat. 
— VI. Dominus gaudium Virginia matris commemorans, in 
sponsa quoque sua virtutem castimoniae laude dignam com- 
plectitur. — vii. Introducta in cognitionem coelestium sacra- 
mentorum ecclesia, sub protectione sui Redemptoris refici et 
quiescere cupit. — viii. Adjurat ipse credentes, ne pacem 
ccclesiae turbarent. — ix. Apparens in came Dominus, eccle- 


Digitized by LjOOqIc 



IN CANTICA CANTICORUM. 


201 


Siam ad praedicandum excitat, eo quod longae infidelitatis 
hyems, quae mundum presserat, abierit^ et in auspiciis agendi 
putidas haereticonim versutias deprehendere ac refellere prae- 
cipit. — X. Favens Domini jussis ecclesia, saepius eum ad se 
juvandam per occultae gratiam inspirationis ad venire precatur, 

— XI. Exponit ecclesia gentium, quo ad fidem Christi ordine 
pervenerit; cujus votis ipse congaudens, praecepit fidelibus, 
ne ejus requiem inquietent. — xii. Miratur synagoga fidem 
inspiratam ecclesiae, mortificatione camis et orationis virtute 
devotam. — xiii. Ilia respondet, lectulo se ac ferculo paci- 
fic! regis, id est, animarum requie et interna refectione delec- 
tatam advenisse; et maxime ipsius decore regis, ad cujus 
cemendam speciem, eos quoque qui se admirabantur, excitat. 

— XIV. Delectatus fide ecclesiae Dominus, speciatim mem- 
bra ejus omnia, hoc est, singulas quasque fidelium personas, 
dicenti, laudatione commendat ; persecutorum quoque rabiem, 
ad ejus reverentiam inclinandam esse praedicit, pro cujus 
amore et ipse vulnera crucis susceperit. — xv. Praedicatorum 
ejus doctrinae dulcedinem, fhictus operum, et flagrantiam 
dulcissimae describit opinionis. — xvi. Ventis earn tribula- 
tionum, ut constantia ipsius amplius probetur, tentandam 
committit. — xvii. Ilia suae conscia devotionis, ipsum ad se 
insipiendam advenire precatur. — xviii. Dominus se jam 
advenisse ad earn ac piis ejus operibus delectatum esse testa- 
tus, supemos quoque cives bonis congaudere praecepit. — 
XIX. Quiescens a seculi tumultibus, ecclesia excitatur voce 
Dominica, ad corrigendos quosdam, in quibus spes et dilectio 
ejus jam frigere coeperat; ilia quietis amore ministerium excu- 
sans, secreta ipsius compunctione ad agendum accendi incipit, 
sed non statim coepta sequitur effectus; unde conspectis 
magnorum virtutibus doctorum, quicquid in se de mundi 
concupiscentiis adhaerebat, abjicit. — xx. Eadem in quibus- 
dam suis fidelibus obsecrat perfectiores, ut in tempore suae 
compunctionis, sive orationis, se quoque Domino commen- 
dent. — XXI. Illi contra petunt aliqua sibi de ejus virtutibus 
narrari, quarum accensi dulcedine, amplius in ejus amore 
flammescant. — xxii. Agit petita, et praeconia virtutum ac 
potentiae eis congrua laude decantans, denuo interrogat, in 
qualium mentibus ejus soleant vestigia reperiri. — xxiii. Re- 

spondet piis sanctorum desideriis, ac iructuosis operibus eum 
delectari, ac perfectos quosque castimoniae virtutibus ad 
aitema gaudia colligere. — xxiv. Audiens haec Dominus, 
laudat ecclesiae devotionem, laudat operationem ; nec tamen 
se in hac vita multum desiderari edocet. — xxv. MiUtis per 
orbem ecclcsiis, multis falsorum fratnim conventiculis, multis 
innocentium choreis, totam ecclesiae perfectionem dicit esse 
prasferendam. — xxvi. Audiens synagoga laudari ecclesiam a 
Domino, et ipsa admirandam earn accenditur, maxime quod 
invincibili virtutum certamine cunctis sit hostibus terri- 
bilis, quod in fine muiidi apostolus docet esse futurum. — 
XXVI 1. Respondet ecclesia, et in doctoribus suis declarat, 
quae sibi fuerit causa militaris paratus, sollicitudo videlicet 
omnium ecclesiarum, e quibus ipsa una catholica constat. — 
XXVIII. At synagoga necesse se haec dicit, subito stupore 
evangclium prsedicantis confessa se fuisse conturbatam ; cujus 
coeptis salutaribus gaudens ecclesia, ad agnitionem sui Redemp- 
toris earn rcverti postulat. — xxix. At ipse Redemptor annu- 
ens ejus hortamcntis, nihil in ilia magis quam industiiam 
virtutum testatur esse videndam. — xxx. Item laudes dilectae 
suae ex more dcscribens, primo omnium in junctura foeminum 
ejus, adunationem amborum in se credentium, seque diligen- 
tium, designat populonim. — xxxi. Ipsa ejus laudatione 
rapiens verbum de ore ejus, accumulat laudem; et ipsum 
venire supplicat, quatenus eo cooperante, pios sive opera- 
tionis sive praedicationis possit subire labores. — xxxii. A 
novo incipiens ecclesiae primordio, Dominum optat incamari, 
quo per sufiragia humanae susceptionis, quasi sustentationem 
laevet; ut ad contemplationem divinae gloriae quasi ad am- 
plexus dexterae, mereatur ascendere. — xxxiii. Ipsa adgau* 
dens ejus desideriis, adjurat credentes ex Judaeis, ne fidem 
gentium turbent. — xxxiv; Qui jussis obtemperantes, subi- 
tam ejus conversationem suspecta mente mirantur. — xxxv. 
Admonet et ipsam ecclesiam dilectionis, quam per arborem 
crucis redemit, suique semper memoriam in corde et opere 
fcrre praecipit. — xxxvi. AUoquitur et synagogam, quid de 
primitiva ex gentibus ecclesia fieri debeat, necdum habente de 
suis, qui doctores valeant ordinari. — xxxvi i. Et addit ipse, 
si quis in eis sit vita et sermone sublimis, erudiendum hunc 

literis divinis, ut sic ad gradum queat promoveri ; qiii vero 
naturae simplicioris, proponenda illis sanctorum exempla, qui- 
bus amplius in fide confortetur. — xxxviii. Ipsa se subli- 
mem dono ejus effectam^ atque in viris perfectioribus gradu 
doctoris esse habilem respondet. — xxxix. Additque ecclesia 
in pace sui Conditoris vocata, multos habere populos; ut 
nationes gentium ad se pertinere designet. — xl. Favens 
his Dominus, totius ecclesi® se habere curam protestatus, 
jubet eos qui benedixerint, etiam ministerium praedicandi 
subire. — XLi. Ecclesia jussis obediens^ obsccrat eum ad 
adjuvandos suos coeptus spirituales, saepius se in cordibus 
fidelium adhibere pnesentem. 

CANTICA CANTICORUM 

AD LITERAM SIC HABENT. 

CAP. I. Vox ecclesuB : Osculetur me osculo oris sui, quia 
meliora simt ubera tua vino, fragrantia unguentis optimis. 
Oleum efFusum nomen tuum ; ideo adolescentulae dilexerunt 
te. Trahe me post te, curremus in odorem unguentorum 
tuonim. Introduxit me rex in cellaria sua ; exultabimus, et 
laetabimur in te. Memores uberum tuorum super vinum, 
recti diligunt te. Item vox ecclesiae. Nigra sum sed formosa, 
filiae Hierusalem, sicut tabernacula Cedar, sicut pelles Salo- 
monis. Nolite me considerare, quod fusca sim, quia decolo- 
ravit me sol. Filii matris meae pugnaverunt contra me; 
posuerunt me custodem in vineis, vineam meam non custo- 
divi. Indica mihi, quern diligit anima mea, ubi pascas, ubi 
cubes in meridie, ne vagari incipiam post greges sodalium 
tuorum. Si ignoras te, o pidchra inter mulieres, egredere, 
et abi post vestigia gregum, et pasce hoedos tuos juxta 
tabernacula pastorum. Equitatui meo in curribus Pharaonis 
assimulavi te, arnica mea. Pulchrm simt gense tuse, sicut 
turturis. Collum tuum sicut monilia. Murenulas aureas 
faciemus tibi, vermiculatas argento. Cum esset rex in accu- 
bitu 8UO, nardus mea dedit odorem suum. Fasciculus m)aThae 
dilectus meus mihi, inter ubera jnea commorabitur. Botrus 
cypri dilectus meus mihi in vineis Engaddi. Ecce tu pul- 
chra es, arnica mea, ecce tu pulchra, oculi tui columbarum. 

Ecce tu pulcher es, dilecte mi, et decorus. Lectulus noster 
floridus. Tigna domorum nostrarum cedrina. Laquearia 
nostra cypressina. 

CAP. II. Ego flos campi, et lilium convallium. Sicut 
lilium inter spinas, sic arnica mea inter filias. Sicut malus 
inter ligna sylvarum, sic dilectus meus inter filios. Sub 
umbra illius, quern desiderabam, sedi, et fructus ejus dulcis 
gutturi meo. Introduxit me rex in cellam vinariam, ordi- 
navit in me caritatem. Fulcite me floribus, stipate me malis^ 
quia amore langueo. Laeva ejus sub capite meo, et dextera 
illius amplexabitur me. Adjuro vos, filiae Hierusalem, per 
capreas cervosque camporum, ne suscitetis neque evigilare 
faciatis dilectara, quoadusque ipsa velit. Vox dilecti mei, 
Ecce iste venit saliens in montibus, transiliens colles. Similis 
est dilectus meus capreae, hinnuloque cervorum. En, ipse 
stat post parietem nostrum, respiciens per fenestras, prospi- 
ciens per cancellos. En, dilectus meus loquitur mihi. Surge, 
propera, arnica mea, columba mea, formosa mea, et veni. 
Jam enim hyems transiit, imber abiit et recessit, flores appa- 
ruerunt in terra nostra, tempus putationis advenit. Vox 
turturis audita est in terra nostra, ficus protulit grosses suos, 
vineae florentes dederunt odorem. Surge, arnica mea, spe- 
ciosa mea, et veni. Columba mea, in foraminibus petrae, in 
cavema maceriae, ostende mihi faciem tuam ; sonet vox tua 
in auribus meis, quia vox tua dulcis, et facies decora. Capite 
nobis vulpes pusillas, quae demoliuntur vineas. Nam vinea 
nostra floruit. Dilectus meus mihi, et ego illi, qui pascitur 
inter lilia, donee aspiret dies, et inclinentur umbrae. Rever- 
tere, similis esto, dilecte mi, capreae, aut hinnulo cervorum 
super montes Bethel. 

CAP. III. In lectulo meo per noctes quaesivi, quern 
diligit anima mea. Quaesivi ilium, et non inveni. Surgam, 
et circuibo civitatem ; per vicos et plateas quaeram, quern 
diligit anima mea. Quaesivi ilium, et non inveni. Invenenint 
me vigiles, qui custodiunt civitatem. Num, quern diligit 
anima mea, vidistis ? Paululum cum transissem eos, inveni 
quern diligit anima mea. Tenui eum, nec dimittam, donee 
introducam ilium in domum matris meae, et in cubiculum 
genitricis meae. Adjmo vos, filial Hierusalem, per capreas 

cervosque camporum^ ne suscitetis^ neque evigilare facialis 
dilectam, donee ipsa velit. Quae est ista quae ascendit per 
desertum, sicut virgula fumi ex aromatibus myrrhae et thuris, 
et universi pulveris pigmentarii? En lectulum Salomonis 
sexaginta fortes ambiunt ex fortissimis Israel, omnes tenentes 
gladios, et ad bella doctissimi, uniuscuj usque ensis super 
femur suum propter timores nocturnos. Ferculum fecit 
sibi rex Salomon de lignis Libani ; columnas ejus fecit 
argenteas, reclinatorium aureum, ascensum purpureum. Me- 
dia caritate constravit propter filias Hierusalem. Egredimini, 
et videte, filiae Sion, regem Salomonem in diademate, quo 
coronavit ilium mater sua, in die desponsationis illius, et in 
die laetitiae cordis ejus. 

CAP. IV. Quam pulchra es, arnica mea, quam pulchra 
es ! Oculi tui columbarum, absque eo quod intrinsecus latet. 
Capilli tui sicut greges caprarum quae ascenderunt de monte 
Galaad. Dentes tui sicut greges tonsarum, quae ascenderunt 
de lavacro. Omnes gemellis foetibus, et sterilis non est inter 
eas. Sicut vitta coccinea labia tua, et eloquium tuum dulce. 
Sicut firagmen mali punici, ita genae tuae absque eo quod 
intrinsecus latet. Sicut turris David collum tuum, quae aedi- 
ficata est cum propugnaculis. Mille clypei pendent ex ea, 
omnis armatura fortium. Duo ubera sicut duo hinnuli ca- 
preae gemelli, qui pascuntur in liliis, donee aspiret dies, et in- 
clinentur umbrae. Vadam ad montem myrrhae, et ad collem 
thuris. Tota pulchra es, arnica mea, et macula non est in te. 
Veni de Libano, sponsa mea, veni de Libano, veni. Corona- 
beris de capite Amana, de vertice Sanir et Hermon, de cubi- 
libus leonum, de montibus pardorum. Vulnerasti cor meum, 
soror mea, sponsa, vulnerasti cor meum in uno oculorum 
tuorum, et in uno crine colli tui. Quam pulchrae sunt 
mammae tuae, soror mea, sponsa mea ! Pulchriora ubera tua 
vino, et odor unguentorum tuorum super omnia aromata. 
Favus distillans labia tua, sponsa, mel et lac sub lingua tua ; 
et odor vestimentorum, sicut odor thuris. Hortus conclusus 
soror mea sponsa, hortus conclusus, fons signatus. Emissiones 
tuae paradisus malorum punicorum cum pomorum fructibus ; 
cypri cum nardo. Nardus et crocus, fistula et cinnamomum, 
cum universis lignis Libani. Myrrha et aloe cum omnibus 

primis unguentis. Fons hortorum, puteus aquarum viven- 
tium, quae fluunt impetu de Libano. Surge, aquilo, et veni, 
auster, perfla hortum meum, et fluant aromata illius. 

CAP. V. Veniat dilectus meus in hortum suum, et 
comedat fructum pomorum suorum ; veni in hortum meum, 
soror mea, sponsa ; messui myrrham meam cum aromatibus 
meis ; comedi favum cum melle meo, bibi vinum cum lacte 
meo. Comedite, amici mei, et bibite, et inebriamini, carissimi. 
Ego dormio, et cor meum vigilat. Vox dilecti mei pulsantis, 
Aperi mihi, soror mea, arnica mea, columba mea, immaculata 
mea ; quia caput meum plenum est rore, et cincinni mei guttis 
noctium. Exspoliavi me tunica mea, quomodo induar ilia ? 
Lavi pedes meos, quomodo inquinabo eos ? Dilectus mens 
misit manum suam per foramen, et venter meus intremuit 
ad tactum ejus. Surrexi, ut aperirem dilecto meo. Manus 
meae stillaverunt myrrham, et digiti mei pleni myrrha proba- 
tissima. Pessulum ostii mei aperui dilecto meo 5 at ille decli- 
naverat atque transierat. Anima mea liquefacta est, ut dilec- 
tus locutus est. Quaesivi, et non inveni ilium. Vocavi, et 
non respondit mihi. Invenerunt me custodes, qui circumeunt 
civitatem, percussenmt me, et vulneraverunt me; tulerunt 
mihi pallium meum custodes murorum. 

Adjuro VOS, filiae Hierusalem, si inveneritis dilectiun meum, 
ut annuntietis ei, quia amore langueo. Qualis est dilectus 
tuus ex dilecto, o pulcherrima mulierum ? Qualis est dilectus 
tuus ex dilecto, quia sic adjurasti nos ? Dilectus meus can- 
didus et rubicundus, electus ex militibus. Caput ejus, aurum 
optimum. Comae ejus sicut elatae palmarum, nigrae quasi 
corvus. Oculi ejus sicut columbae, super rivulos aquarum ; 
quae lacte sunt lotae, et resident juxta fluenta plenissima. 
Genae illius sicut areolae aromatum, consitae a pigmentariis. 
Labia illius, lilia distillantia myrrham primam. Manus illius 
tomatiles aiu-eae, plenae hyacinthis. Venter ejus ebumeus, 
distinctus sapphyris. Crura illius columnae marmoreae, quae 
fundatae sunt super bases aureas. Species ejus ut LibanL 
Electus ut cedri. Guttur illius suavissimum, et totus desi- 
dcrabilis. Talis est dilectus meus, et iste est amicus meus, 
filiae Hierusalem. Quo abiit dilectus tuus, o pulcherrima muli- 
cium, quo declinavit dilectus tuus ? et quaeremus eum tecum. 

CAP. VI. Dilectus meus descendit in hortum suum ad 
areolam aromatis^ ut pascatur in hortis et lilia colHgat. Ego 
dilecto meo, et dilectus meus mihi^ qui pascitur inter lilia. 
Pulchra es, arnica mea, suavis et decora sicut Hierusalem, 
terribilis ut castrorum acies ordinata. Averte oculos tuos 
a me^ quia ipsi me avolare fecerunt. Capilli tui sicut grex 
caprarum^ quae apparuerunt de Galaad. Dentes tui sicut 
greges ovium, quae ascenderunt de lavacro. Omncs gemellis 
foetibus, et sterilis non est in eis. Sicut cortex mali punici, 
sic genae tuae absque oculis tuis. Sexaginta sunt reginae et 
octoginta concubinae ; et adolescentularum non est nume- 
rus. Una est columba mea, perfecta mea, una est matris 
suae, electa genitrici suae. Viderunt illam filiae, et beatissi- 
mam praedicaverunt reginae et concubinae, et laudaverunt 
earn. 

Quae est ista quae progreditur, quasi aurora consurgens, 
pulchra ut luna, electa ut sol, terribilis ut castrorum acies 
ordinata? Descendi ad hortum nucum, ut viderem poma 
convallis ; ut inspicerem si floruisset vinea, et germinassent 
mala punica. Nescivi, anima mea conturbavit me, propter 
quadrigas Aminadab. Revertere, revertere, Sunamitis, rever- 
tere, revertere, ut intueamiur te. 

CAP. VII. Quid videbis in Sunamite, nisi choros cas- 
trorum ? Quam pulchri sunt gressus tui in calciamcntis, 
filia principis! Juncturae feminum tuorum, sicut monilia, 
quae fabricata sunt manu artificis. Umbilicus tuus crater 
tomatilis, nunquam indigens poculis. Venter tuug sicut 
acervus tritici, vallatus liliis. Duo ubera tua, sicut duo 
hinnuli gemelli capreae. Collum tuum sicut turris ebumea. 
Oculi tui sicut piscinae in Esebon, quae sunt in porta filiai 
multitudinis. Nasus tuus sicut turris Libani, quae respicit 
contra Damascum. Caput tuum, ut Carmelus, et comae capi- 
tis tui, ut purpura regis vincta canalibus. Quam pulchra 
es, et quam decora, carissima in deliciis ? Statera tua assi- 
milata est palmae, et ubera tua botris. Dixi, Aseendam in 
palmam, apprehendam fructus ejus, et erunt ubera tua sicut 
botri vineae, et odor oris tui sicut malorum. Guttur tuum 
quasi vinum optimum, dignum dilecto mco ad potandum, 
labiisque et dentibus illius ad ruminandum. Ego dilecto 

meo, et ad me conversio ejus. Veni, dilccte mi, egrediamur 
in agrum, commoremnr in villis, mane surgamus ad vineas, 
videamus si floruit vinea, si flores fructus parturiunt, si flo- 
ruerunt mala punica ; ibi dabo tibi ubera mea. Mandragorae 
dederunt odorem in portis nostris. Omnia poma nova et 
vetera, dilecte mi, servavi tibi. 

CAP. VIII. Quis mihi det te firatrem meum sugentem 
ubera matris meae, ut inveniam te foris, et deosculer ; et jam 
nemo me despiciat. Apprehendam te, et ducam in domum 
matris meae, et in cubiculum genitricis meae ; ibi me docebis, 
et dabo tibi poculum ex vino condito, et mustum malorum 
granatorum meorum. Laeva ejus sub capite meo, et dextera 
illius amplexabitur me. Adjuro vos,filiae Hierusalem, ne susci- 
tetis, neque evigilare faciatis dilectam, donee ipsa velit. Quae 
est ista, quae ascendit de deserto, deliciis affluens, innixa supra 
dilectum suum ? Sub arbore malo suscitavi te ; ibi corrupta 
est mater tua, ibi violata est genitrix tua. Pone me ut signa- 
culum super cor tuum, ut signaculum super brachium tuum ; 
quia fortis est ut mors dilectio, dura ut infemus aemulatio. 
Lampades ejus,lampades ignis atque flammarum. Aquae multae 
non poterunt extinguere caritatem, nec flumina obruent illam. 
Si dederit homo omnem substantiam domus suae pro dilectione, 
quasi nil despiciet earn. Soror nostra parva est, et ubera non 
habet. Quid faciemus sorori nostrae in die, quando alloquenda 
est ? Si mums est, aedificemus super eum propugnacula argen- 
tea. Si ostium est, compingamus illud tabulis cedrinis. Ego 
mums, et ubera mea sicut turris, ex quo facta sum coram 
eo, quasi pacem reperiens. Vinea fuit pacifico, in ea quae 
habet populos. Tradidit earn custodibus, vir affert pro fructu 
ejus mille argenteos. Vinea mea coram me est. Mille tui 
paciflei et ducenti his qui custodiunt fmetus ejus. Quae 
habitas in hortis, amici auscultant; fac me audire vocem 
tuam. Fuge, dilecte mi, et assimilare capreae hinnuloque 
cervorum super montes aromatum. 

LIBER SECUNDUS. 

Cantica Canticomm, in quibus sapientissimus ille regum 
Salomon mysteria Christi et ecclesiae, regis videlicet aeterni, 

et civitatis ejus, sub figura sponsi et sponsae descripsit : quis- 
quis legere cupit, meminisse debet in primis, quod omnis 
electorum congregatio generaliter Ecclesia vocatur. Et tamen 
nunc causa discretionis specialiter ea fidelium portio, quae 
incamationis Dominicae tempora praecessit, Synagoga ; quae 
vero banc secuta est, Ecclesia nuncupatur. Namque vetus 
scriptura fidelem temporis illius plebem utroque solet desig- 
nare vocabulo. Utrumque autem Graecum est nomen. Syna- 
goga congregatio Latine^ et ecclesia dicitur convocatio. Quo 
nomine magis fideles temporis hujus, ob ampliorem spiritualis 
scientiae cognitionem, appellari placuit. Quia convocari pro- 
prium est eorum, qui audire ac discernere norunt ; congre- 
gari autem et lapides^ vel alia quaelibet insen sibilia possunt. 
Utraque autem haec portio justorum, una eadem est Christ! 
fide ac dilectione censors ; quanquam' habent sacramenta pro 
temporum ratione disparia^ testante apostolo Petro, qui ait : 
Quid tentatis Deum, imponere jugum super cervices discipu- 
lorum ; quod neque patres nostri, ncque nos portare potui- 
mus ? Sed per gratiam Domini nostri Jesu Christ! credimus 
salvari, quemadmodum et illi. Nam sicut et nos, peracto jam 
Dominicae incarnationis, passionis, et resurrectionis mysterio, 
salvari speramus, et credimus; ita et prior ecclesiae pars 
eandem Domini ac Redemptoris incarnationem, passionem, ac 
resurrectionem futuram adhuc expectans, per ejus se gratiam, 
quam magnopere advenire cupiebat, salvandam esse credebat. 
Hujus ergo vox in amoris cantico prima resonat. Cui cum 
prophetae sancti creberrime, et viam vivendi monstrarent, et 
ejus promitterent adventum ; qui tanquam sponsus suo pro- 
cedens de thalamo, mundum omnem novae benedictionis 
gratia donaret, coepit, transcensis praeconum vocibus, ipsius 
magis Regis ac Salvatoris sui desiderare praesentiam, dicens : 

IN CAP. I. 

Osadetur me osculo oris sui.'] Quod est aperte dicere: 
Obsecro non semper ad me erudiendam angelos, non pro- 
phetas destinet, veniat jam aliquando ipse, qui tarn diu 
promissus est ; et praesentiae suae me luce informet, ac velut 
osculum offerens, proprio me ore alloquens confortet ; sed et 
mei oris patienter attactum suscipiat, id est, interrogantem 

me de via salutis, audire atque erudire non spernat. Quod 
profecto desiderium ejus tunc impletum esse constat, quando 
sicut in evangelio legimus, Sedente in monte Jesu, acces- 
serunt ad eum discipuli ejus, et aperiens os suum docebat 
eos, dicens: Beati pauperes spiritu, quoniam ipsorum est 
regnum coelorum. Et rursus cum discipulis praesentiae suae, 
hoc est, adventus in camera, dignitatem in memoriam revoca- 
ret, dicens : Beati oculi qui vident quae vos videtis. Dico 
enim vobis. Quia multi reges et prophetae cupierunt videre 
quae vos videtis, et non viderunt ; et audire quae auditis, et 
non audierunt. Aperuit etiam tunc os suum, ut inaudita 
secula gaudia coelestis regni promitteret, cum totiens ante 
prophetarum ora aperuerat, quibus suum seculo polliceretur 
adventum. Postquam autem synagoga Dominum venire de- 
siderans, praedicantibus eum prophetis, ait: Osculetur me 
osculo oris sui, id est, ipse mihi dona suae doctrinae imper- 
tiatur, repente ad ipsum, cujus desiderio flagrabat, verba 
convertens subdit : — 

Qwia meliora sunt ubera tua vino^ Ac si patenter diceret : 
Ideo te advenire, tuis oculis recreari cupio, quia tuae dulcedo 
praesentiae cunctis incomparabiliter eis, quae per praecones 
adventus tui misisti, muneribus antecellit. Vinum quippe 
fervorem scientiae legalis, ubera vero dicit rudimenta evan- 
gelicae fidei. De quibus ait Paulus, (1 Cor. iii.) Lac vobis 
potum dedi, non escam. Et itemm, (1 Cor. ii.) Non enim 
judicavi .me scire aliquid inter vos, nisi Jesum Christum, 
et hunc crucifixum. Ubera ergo sponsi meliora sunt vino, 
quia rudimenta novi testamenti, quoscunque ex aqua et Spiritu 
regenerant, mox vitae coelestis introitu aptos reddunt, quod 
longa legis observatio nequaquam facere valebat, ne in his 
quidem qui gustu superaae suavitatis accensi veraciter dicere 
Deo poterant, cum Psalmista, Et poculum tuum inebrians 
quam praeclarum est! Probante apostolo, qui dicit: Nihil 
enim ad perfectum lex. Si autem ubera Christi, id est, 
primordia Dominicae fidei meliora sunt vino legis, quanto 
magis vinum Christi, id est, perfectio doctrinae evangelicae, 
cunctis legalibus caerimoniis praestat? Si sacramenta in- 
carnationis ejus ad vitam mittunt, quantum divinitatis ejus 
agnitio, quantum visio glorificat ? Nam et ipse sponsus non 

solum lac, sed vinum se habere significat, cum in sequentibus 
dicit: Bibi vinum meum cum lacte meo. Quantum vino 
legis, vinum praecelleret suum, mystice in evangelio significat ; 
ubi, deficiente in nuptiis ecclesiae typicis vino vetere, novum 
ipse de aqua fecit vinum, majore prorsus laude dignissimum. 
Et jure ubera sponsi nominat, quod mulieris est membrum 
corporis ; ut in ipso carminis initio figurate se loqui manifes- 
tet, Sicut etiam in Apocalypsi, qui et ipse typicus liber est, 
cum dicit de illo Joannes : Vidi in medio septem candelabro- 
rum aureorum similem Filio hominis vestitum podere. Addit, 
Et praecinctum ad mamillas zona aurea. Sed nec ipse sponsus, 
id est, Dominus noster, sexus foeminei figuram in se transferre 
refugit, cum per Esaiam dicit, Numquid ego, qui alios parere 
facio, ipse non pariam ? dicit Dominus. Si ego qui generatio- 
nem caeteris tribuo, sterilis ero ? Et iterum, Quomodo si cui 
mater blanditur, ita ego consolabor vos? Et in evangelio 
ad civitatem incredulam, Quotiens volui congregare filios tuos, 
quemadmodum gallina congregat pullos suos sub alas, et 
noluisti ? 

Fragraniia unguentis optimis.'] Unguenta optima, sunt dona 
Spiiitus Sancti, quibus ubera Christi fragrant ; quia doctores 
sancti, ministri ^ddelicet lactis evangelici, per unctionem Spiri- 
tus in virtutum amorem proficiunt. Et quidem bona erant 
unguenta, quibus prophetae et sacerdotes visibiliter unge- 
bantur in lege ; sed optima sunt ilia unguenta, quibus apo- 
stoli sunt apostolorumque successores invisibiliter uncti. De 
quibus ait Paulus, Et qui unxit nos Deus, et qui signavit nos, 
et dedit pignus Spiritus in cordibus nostris. Et apostolus 
Joannes, Et vos unctionem, quam accepistis ab eo, in vobis 
maneat. Et non necesse habetis, ut aliquis doceat vos, sed 
sicut unctio ejus docet vos de omnibus, &c. Item unguentis 
fragrant optimis, cum opinionem bonae suae operationis vel 
praedicationis longe lateque profundunt ; sicut ipsi aiunt, Deo 
autem gratia, qui semper triumphat nos in Christo Jesu, et 
odorem notitiae suae manifestat per nos in omni loco. Reddit 
autem causam, quare ubera ejus unguentis fragrent optimis, 
dum subjungit : 

Oleum effustm, nomen tuum^ Neque enim mirandum, si 

membra illius redoleant unguentis^ quia ab oleo nomen ipse 
accepit, ut unctione Christus^ id est, unctus vocaretur. Ilia 
nimirum videlicet^ de qua Petrus ait, Quomodo unxit eum 
Deus Spiritu Sancto, et virtute. Solet quippe appellatione 
olei, Spiritus Sanctus intelligi, testante propheta, qui in ejus- 
dem sponsi laudibus ait, Unxit te Deus, Deus tuus, oleo 
laetitiae prae consortibus tuis. Oleum ergo non stillatum, sed 
effusum nomen ejus ; quia sicut de Ulo praecursor suus ait. 
Non ad mensuram dat Deus Spiritum. Pater enim diligit 
Filium, et omnia dedit in manu ejus. Qui etiam in electis 
suis olei effusi nomine, non immerito censetur, quibus in 
carne apparens, Spiritus sui charismate largissime manavit; 
ita ut ea quae in una prius gente Judaea tenebantur occulta, 
nunc in totius orbis fines, gratia clara perfuderit, adimpleta 
jam prophetia, quae dixerat : Efiundam de Spiritu meo super 
omnem camem. Quod exponens apostolus Petrus ait : Dex- 
tera igitur Dei exaltatus, et promissione Spiritus Sancti, 
accepta a Patre, efiudit hoc donum, quod vos vidistis et 
audistis. Oleum igitur effusum nomen ejus ; quia hoc recte 
nominatur quod est, id est, plenus Spiritu Sancto recte nomi- 
natur, quod agit idem ejusdem dono Spiritus, electorum corda 
perungens. 

Idea adolescentula dilexerunt /e.] Adolescentulas dicit ani- 
mas, quae, in Christo renatae, sordes veteris hominis ab- 
jecerunt. Quae tanto magis amori sui Conditoris inbaerent, 
quanto se agnoscunt sola ejus gratia, et remissionem pecca- 
torum, et dona Spiritus, per quae proficiunt in virtutibus, 
accipere. Unde palam profitentur et dicunt: Quia caritas 
Dei, radix videlicet omnium virtutum, difiusa est in cordibus 
nostris per Spiritum Sanctum qui datus est nobis. Non 
autem dubitandum, et priores sanctos perfecta Dominum 
caritate dilexisse, eorumque pias catervas mystice adoles* 
centulas posse appellari, qui per fidem veritatis antiqui pecca- 
toris exempla calcabant, ac novae praemia vitae, spe indubia 
sectabantur. Unde unua ex eis certus jam futuronim bono- 
rum loquitur animae suae, dicens: Renovabitur, ut aquilae, 
juventus tua. Sed aptius jam haec novi testamenti haere^bus 
congruunt; quia proprie per lavacrum gratiae in adoptionis 

Slios Deo generantur. Qui eo magis ilium diligunt^ quo 
majora illius dona percipiunt ; ita ut mox soluti carne^ si recte 
vixerint, coelestis regni gaudia conscendant. 

Trahe me, po$t ie curremus.'] Hucusque synagogse vox est ; 
hoc est, illius plebis, quae incaniationem Salvatoris fide devota 
praecessit; quae in principio carminis, prophetis cum longo 
tempore praedicantibus respondit : Osculetur me osculo oris 
sui ; id est, apparent ipse, et ore ad os loquens, exempla mihi 
vivendi, ac dona largiatur. Deinde versiculis sequentibus, 
qualia ipsa ejus dona essent, quantum animabus castis dili- 
genda, signavit. Hinc ecclesiae vox subinfertur, id est, eorum 
qui post tempora incamationis illius ad fidem venerunt. Ilia 
enim prius Dominum venire, ac osculum sibi pacis afferre 
precata est ; haec eum jam venisse in came, jam ad eoelos 
redisse sciens, non ultra taliter ad se descendere flagitat, sed 
ipsa potius eum ad eoelos sequi desiderat. Quod, quia per 
seipsam fieri non posse conspicit, merito ejus, ad quern venire 
optat, ducatum implorat. Trahe me, inquit, post te curremus. 
Ac si aperte dicat: Currere quidem in viis tuis, tuorum 
operum sequi vestigia, quae conversatus in terra signasti, ad te 
in coelis praesidentem pervenire cuperemus ; sed quia sine te 
nihil possumus facere, precamur, ut nobis manum dare dig- 
neris ; nos tuo subsidio ad te currentes adjuves. Sic enim 
solummodo, vel recte currere, vel cursum consummare vale- 
mus, si te duce simul et adjutore curramus. Unde et 
apostolus, qui gloriatur, dicens : Bonum certamen certavi, 
cursum consummavi, fidem servavi ; alio loco manifeste docet, 
utrum ipse per se gressus dirigere posset, an Domino trahente 
curreret, dicens : Sed plus illis omnibus laboravi ; non autem 
ego, sed gratia Dei mecum. Bene autem cum singulari 
numero dicatur, Trahe me ; subjungitur, Curremus. Quia et 
una est per orbem ecclesia Christi, et haec ex multis fidelium 
consistit animabus. Quae hoc in loco adolescentulae vocantur, 
propter vitam videlicet novae conversationis. 

Introduxit me rex in cellaria suaJ] Cellaria Regis aeterai 
simt interna gaudia patriae coelestis ; in quae nunc introducta 
est sancta ecclesia per fidem, in future plenius introducenda 
per rem. Loquitur autem ad adolescentulas sponsa, id est, 
ecclesia Christi, ad animas fidelcs, sua videlicet membra, nuper 

in Christo renata. Ideo deprecor sponsum, ut nos post 
se currentes, ipse data manu, ne deficiaraus, adjuvet; quia 
jam dulcedinem regni coelestis praelibavi, jam gustavi et vidi, 
quoniam suavis est Dominus. Jam bona quae mihi sunt in 
coelis parata^ ipso revelante cognovi. Moxque conversa ad 
eum, qui haec sibi revelavit, regem ac Dominum suum, gratias 
agere pro beneficiia ejus accelerat, dicens : 

Exultabimus et Uetabimur in /e, §■(?.] Quod est aperte dicere, 
Nequaquam ipsi nos de perceptis muneribus extollimur ; sed 
in Omni, quod bene vivimus, exultamus, immo semper exulta- 
bimus et laetabimur in tua misericordia ; memores per omnia, 
quanta nos pietate recreare, qualiter austeritatem legis, gratia 
fidei evangelicae mitigare dignatus es. 

Recti diligunt /e.] Ideo non in nobis ipsis, sed exultabimus 
et laetabimur in te, memores donorum tuorum ; quia omnes 
qui recti corde sunt, te ante omnia et super omnia diligendum 
esse didicerunt Neque omnino recti esse possunt, qui tuo 
aliquid amori praeponunt, a quo solo habent totum, quicquid 
boni habent. Et intuendum quod superius ait, Adolescen- 
tulae dilexerunt te; nunc autera. Recti, inquit, diligunt te. 
Colligendumque, quia non aliud adolescentiam quam rectitu- 
dinem cordis dixerit, cum, qui deposita veteris hominis im- 
puritate, novum hominem induerint, qui secundum Deum 
creatus est in justitia, et sanctitate, et veritate. Item recti 
diligunt te, quia nuUi Dominum re vera diligere, nisi recti 
possunt. Quicunque enim rectitudinem justitiae, vel actu, 
vel dicto, vel etiam cogitatu improbo violaverint, firustra se 
Conditorem diligere dicunt, cujus monita contemnunt. Haec 
est enim caritas Dei, ut mandata ejus custodiamus, sicut 
Joannes evangelista testatur. Postquam vero sancta ecclesia 
in cellaria Christi perducta est, videlicet per cognitionem et 
spem coelestium bonorum, postquam eum recto corde diligere, 
atque in ejus solum gratia gaudere et exultare didicit; restat 
ostendi, quid pro eodem amore illius, ac pro acquisitione bono- 
rum quae gustavit, certaminis subeat, quid afHictionis toleret. 

Nigra sum, Nigra scilicet adversitate pressurarum, sed 
formosa decore virtutum. Immo tanto in conspectu intemi 
arbitri formosior, quanto amplioribus insipientium vexata, 
et quasi foedata prcssuris. Filias autem Hierusalem, quibus 

haec loquitur, animas dicit coelestibus sacramentis imbutas, 
coelestis habitatione patriae auspirantes. Has enim in tribu- 
lationibus suis consolans sancta mater ait : Nigra sum, sed 
formosa filiae Hierusalem. Ac si aperte dicat, Yilis quidem 
nimis in oculis persequentium appareo; sed ante Deum, 
veritatis confessione gloriosa refulgeo. Unde vos minime 
oportet contristari in hujus laboris exilio, quae supemae vos 
patriae cives esse recolitis ; quae ad visionem pads sempiternae, 
per seculi labentis adversa properatis. 

SictU tabemacula CedaVy ^c.] Cedar Ismaelis films fuit, de 
quo dictum est : Manus ejus contra omnes, et manus omnium 
contra eum. Cujus praesagii veritatem, et exosa omnibus 
hodie Sarracenorum, qui ab eo exorti sunt, natio probat: 
et Psalmista angoribus obsessus affirmat, cum ait, Habitavi 
cum habitantibus Cedar, multum incola fuit anima mea. 
Cum his qui oderunt pacem, eram pacificus. Neque enim 
David aliquid odiorum ab ipsis Ismaelitis pertulisse legitur ; 
sed volens exaggerare mala, quae patiebatur a Saule, vel 
caeteris adversariis ejus, se gentis improbitate vexari questus 
est, quae cum nullo hominum aliquando pacem habere curabat. 
At contra, Salomon et nomine erat, et vita pacificus. Deni- 
que, ut scriptura testatur, omnes terrarum reges desiderabant 
videre faciem Salomonis, ut audirent sapientiam, quam dede- 
rat Deus in corde ejus. Quod ergo ait. Nigra sum, sed 
Formosa, sicut tabemacula Cedar, sicut pelles Salomonis ; ita 
distinguitur, ut nigra sit, sicut tabemacula Cedar, formosa 
sicut pelles Salomonis. Ita est enim ssepius obscurata afflic- 
tionibus infidelium sancta ecclesia, quasi generalis mundi 
totius esset inimica, impleto verbo quod ait Dominus, Et eri- 
tis odio omnibus propter nomen meum. Ita semper est in 
conspectu sui Redemptoris decora, quasi vere digna sit, quam 
ipse Rex pacis invisere dignetur. Et notandum, quod Cedar, 
ipso jam nomine, quod tenebras sonat, vel perversos homines 
vel immundos spiritus insinuat. Sicut Salomon quoque, qui 
interpretatur pacificus, etiam mysterio nominis ipsum indicat ; 
de quo scriptum est, Multiplicabitur ejus iinperium, et pacis 
non erit finis ; super solium David, et super regnum ejus ; et 
caetera. Et cum dicitur nigra esse ecclesia, sicut tabemacula 
Cedar ; sic ut non pro veritate, sed pro aestimatione insijMen- 

tium ponitur, qui etiam putant mansionem in se vitiis vel 
malignis Bpiritibus praebere. Cum vero fonnosa sicut pelles 
Salomonis appellatur, siciit pro veritate exempli ponitur. 
Quia sicut Salomon tentoria sibi de mortuorum pellibus 
animalium facere solebat^ ita Dominus ecclesiam sibi de illis 
congregat animalibus^ quae desideriia noverunt renuntiare 
carnalibus. Unde dicebat ad onmes : Si qnis vult post me 
venire, abneget semetipsum, et tollat crucem suam, et sequa- 
tur me. Et apostolus, Mortificate, inquit, membra vestra, 
quae sunt super terram. Quidam banc sententiam ita legentes. 
Nigra sum, sed Formosa; dicunt, quod ecclesia nigra sit in 
carnalibus suis, vel falsis fratribus suis, sicut tabemacula 
Cedar; Formosa autem in spiritualibus, sicut pelles Salomonis. 
Venim si attendamus quod de Domino scrip turn est. Vidi- 
mus eum, et non habebat speciem neque decorem ; quod non 
de peccato ejus, qui nullum omnino habuit peccatum, sed de 
passione dictum est : constat proFecto, quod ecclesia quoque 
non propter peccata vel peccatorum vitia, sed propter tenta- 
tiones, passionesque suas, quibus indesinenter exercetur ni- 
gram se esse perhibet. Quis sensus sequentibus etiam verbis 
affirmatur, cum dicitur : 

Nolite me considerate^ quod fusca sum, §■£?.] Quod est 
aperte dicere : Nolite me, o filise Hierusalem, id est, animae 
Deo devotae, quod hominibus sim despecta, mirari; quia 
tentationum sestus, quas pro interna mea pulchritudine susti- 
nere non cesso, Foris me reddidit obscuram, quam tamen 
gratia coelestis interius venustam esse donavit. Cui est 
simile apostoli Petri: Carissimi, nolite mirari in Fervore, 
qui ad tentationem vobis fit, quasi novi aliquid vobis con- 
tingat, sed communicantes Christi passionibus gaudete. Et 
quidem solis nomine allquando Dominus ipse signatur, sicut 
de ascensione ejus dictum est: Elevatus est sol, etluna stetit 
in ordine suo. Aliquando elect! ejus, sicut ipse dicit, Justi 
Fulgebunt sicut sol in regno Patris mei. Sed hoc loco melius 
tribulationum ardor, solis appellatione figuratur, juxta hoc 
quod ipse de jactis in petram seminibus ait, Sole autem orto 
aestuaverunt ; et quia non habebant radicem, aruerunt. Quod 
postmodum exponens, ita dicit : Facta autem tribulatione et 
persecutione propter verbum, continuo scandalizantur, soils 

videlicet vocabulo tribulationem et persecutionem Bguratam 
esse declarans. Sicut ergo hi, qui domi resident quieti, can- 
didiores saepe habent artus ; at qui in vinea vel horto, vel 
alio quolibet subdivali opere se exercent, multo plerumque 
sole membra fuscantur ; ita et sancta ecclesia, quo instantius 
se ad certamen spirituale accingit, eo ferventiores contra se 
antiqui hostis assui^re cemit insidias. Et sicut laudatur 
saepe peccator in desideriis animse suae, et qui iniqua gerit, 
benedicitur : ita nonnunquam exprobratur justo in virtutibus 
animae suae ; et qui recta gerit, maledicitur, Paulo attestante, 
qui ait, Maledicimur, et benedicimus; persecutionem pati- j 
mur, et sustinemus; blasphemamur, et obsecramus. Sed 
hujus infuscationem blasphemiae parvipendendam fidelibus, 
immo in hac gaudendum docet ipse, cujus causa provenit 
Dominus dicens, Beati estis, cum maledixerint vobis homines; 
et si persecuti vos fuerint, et dixerint omne malum adversum 
VOS, et caetera. Quia ergo sancta ecclesia, intus se quidem 
fide et virtutibus videt decoratam, sed foris persecutionibus 
adustam esse testatur, restat ostendere, unde primam per- 
secutionum rabiem pertulerit. Sequitur : 

FlUi matria mea pugnaverunt contra me, §■(?.] Vox est pri- 
mitivae ecclesiae, quae ab ipsa synagoga, de qua camis originem 
duxit, tribulationum bella suscipit, sicut Actus Apostolorum 
plenissime docent. In qua sententia primo notandum, quia 
merito se sponsa Christi sole decoloratam asseverat, quae velut 
opus subdivale, in vinea ipsius excolenda sive custodienda 
agere solebat. Una autem erat Christi vinea in Hierosolymis, 
ipsa videlicet ecclesia primitiva, quae die Pentecostes, id est 
quinquagesima Dominicae resurrectionis, adventu Spiritus 
Sancti dedicata est. Hujus eo tempore custodes ipsi fuere 
apostoli. At, postquam persecutione facta, temporibus beati 
martyris Stephani, dispersi sunt omnes per regiones Judaeae 
et Samariae, praeter apostolos, contigit ut plures essent vinese ; 
id est, pluribus in locis ecclesiae essent Christi, praedicantibus 
verbum eis, qui fuerunt hue illucque dispersi. Divina quippe 
agente providentia, ipsa dispersio ecclesiae Hierosolymitanae, 
occasio fiiit plures construendi ecclesias. Unde bene quod 
nostri codices habent, Dispersi sunt; in Graeco dicitur di- 
esparisan, id est, disseminati sunt per regiones Judaeae et 

Samarise. Et paulo post, Qui ergo disseminati sunt, ibant 
evangelizantes verbum Dei. Quia nimirum persecutores 
Judsei, volentcs quidem ecclesiam deturbabant, sed nolentes, 
seminarium verbi latius exspargebant, unamque in Hierosoly- 
mis ecclesiam persequendo, nolentes late multas ecclesias 
fieri, fecerunt. Cum ergo dixisset ecclesia primitiva, obscu- 
ratam se esse afflictionibus, eo quod filii matris suae, id est, 
synagogae parricidiali earn odio impugnarint, subjecit con- 
tinuo quantum ipsa ex earundem afflictionum incursibus 
profecerit, addens ex persona eorum, quibus praedicandi cura 
commissa est: Posuerunt me custodem in vineis, vineam 
meam non custodivi. Ac si aperte dicat. Hoc mihi acerbitas 
persequentium commodi et utilitatis attulit, ut plurimarum 
essem custos vinearum, ecclesiarum videlicet Christi, post- 
quam vineam primilivam, id est, ecclesiam, quam in Hiero- 
solymis primo radicare et custodire coeperam, eorum turba 
dispersit. Non custodisse autem vineam, non ad mentem, 
sed ad locum referendum est. Namque ab Hierosolymis 
quidem tunc ecclesiae portio, non minima persecutionis gratia 
secessit, quae tamen totam fidei integritatem fixo in corde 
retinuit, immo etiam praedicationis officium, ut praefati sumus, 
devoto ore suscepit. Quidam hoc quod dictum est, Posu- 
erunt me custodem in vineis, vineam meam non custodivi ; 
ita distinguendum putant, ut vineae nomine, Christi signetur 
ecclesia ; vinearum vero appellatione, multifaria legis decreta, 
ac diversae Pharisaeorum traditiones intelligantur. Et po- 
suerunt, inquiunt, ecclesiam in vineis, qui fideles cogebant 
circumcidi ; et carnalis legis caerimonias observare. In quibus 
ille erat, qui ait, Et per omnes synagogas frequenter puniens 
eos qui credebant, persequar usque in exteras civitates. Ideo- 
que vineam suam non custodivit, dispersis per eum ab Hiero- 
solyma fidelibus non paucis, quasi palmitibus vineae coelestis. 
Cujus tamen inde nequaquam valuit radix evelli. Sed quia 
quo major adversitas pravorum fidem tentat electorum, eo 
instantius necesse est auxilium invocent Redemptoris ; recte 
sancta ecclesia, postquam filios matris suae contra se insur- 
rexisse, postquam vineam suam horum incursione concussam 
esse conquesta est, memor Dominici promissi, quo dictum 
est, In mundo pressuram habebitis ; sed confidite, ego vici 

mundum; sollicito ad ipsum corde conversa precatur, di- 
cens, 

Indica mihi^ quern diligit anima mea^ ubi pascas, Bene 
autem eum^ cujus praesidium flagitat, dilectum animse suae 
vocat ; quia quo gravius est periculum, de quo eripi cupit, eo 
amplius ilium, per quern se eripiendam novit, diligit. Cui 
simile est illud Psalmistae, Diligam te, Domine, virtus mea. 
Quod est aperte dicere, Idcirco te tota mente diligere non 
desino, quia me sine tua gratia nihil virtutis habere posse 
conspicio. Quern etiam pastorem esse significat, dum dicit : 
Ubi pascas, ubi cubes in meridie. Juxta hoc quod ipse in 
evangelio testatur : Ego sum pastor bonus, et cognosco meas ; 
et cognoscunt me meae. Qui pascit oves suas, inter eas cubat 
in meridie, quia corda fidelium suorum, ne fervore tenta- 
tionum intus arescant, memoria supernae suavitatis reficit, et 
in eis ipse propitius manere consuevit. Hinc etiam Psalmista 
dicit, Dominus pascit me, et nihil mihi deerit ; in loco pascuae, 
ibi me collocavit. Hinc Joannes, Qui manet in caritate, in 
Deo manet, et Deus in eo. Quia ergo multi pseudoprophetae 
exeunt in mundum, dicentes, Ecce hie est Christus, ecce 
illic ; necesse habet semper ecclesia Christi diligenti explora- 
tione dignoscere, qui sint illi, in quorum ipse professione et 
opere possit inveniri ; ipsumque piis vocibus, ut se demon- 
strare dignetur, exorare : Indica mihi, inquiens, quern diligit 
anima mea, ubi pascas, ubi cubes in meridie. 

Ne vagari incipiam per greges sodalium iuorum.'] Ac si 
aperte dicat. Quia multifaria me adversantium persecutio, 
instar meridiani cestus afficit; obsecro ut declares mihi, o 
Redemptor et Protector meus, quibus in locis invenire queam 
eos, qui tuae sint praesentiae gratia refecti, quaeque sint ex 
omnibus dogmata, quae evangelicae tuae concinnant veritati, 
ne te diutius differente subsidium, errantium forte conven- 
ticula incurram, quae absque tuo ducatu viam veritatis in- 
gredi nullatenus possum. Nam et haeretici possunt non 
incongrue sodales ejus appellari, in quantum nominis ejus, vel 
confessionem, vel mysteria circumferunt. An non haec fecit 
sponsa Christi, cum venientibus Antiochiam pscudoapostolis, 
videlicet sodalibus ejus, ac praedicantibus. Quia nisi circum- 
cidamini secundum Moysen, non potestis salvi fieri, jam 

fatigata non minimo fervore seditionis ac queestionis, tandem 
misit Paulum et Barnabam, ad apostolos et seniores in Hieru- 
Salem, dignoscere certius quae esset veritas evangelii ? Finite- 
que conflictu probatum est in eis, quos Jacobus, et Cephas, 
et Joannes, et quos apostoli caeteri erudiebant, pastorem et 
inhabitatorem esse Dominum Christum, atque ejus ovile 
castum a gregibus sodalium ; hoc est, ab haereticonim populis, 
ejus ecclesiam esse tutandum. An non haec et sequentibus saepe 
temporibus sponsa faciebat Christi, cum filiis matris suae contra 
se pugnantibus ; id est, exortis ex se contra se haeresibus, mox 
coactis in unum patrum conciliis, quae fidei esset veritas, sedula 
quaerebat ? Verum, quia eadem sponsa, id est, ecclesia Christi, 
dum auxilium praesentiae ejus in tribulationibus suis requisisset, 
subjungit ex persona infirmantium, Ne vagari incipiam per 
greges sodalium tuorum, statim eandem trepidationem illius 
ipse benigna increpatione redarguit, quasi illud evangelicum, 
dicens : Modicae fidei, quare dubitasti ? Nam sequitur : 

Si ignoras /e, o pulchr a intef mulieres^ egrederCy ^c.] Quid, 
inquit, ita loqueris, quasi a me possis in tentatione ulla ratione 
deseri, teque in custodienda ab hostibus nostra vinea nimio 
fervore, quasi meridiani solis denigratam esse quereris, quam 
ipse perlavacrum regencrationis, jam pulchram inter mulieres, 
id est, inter aliorum dogmatum synagogas esse donavi, sed 
pulchriorem multo, tribulationum examinatione reddendam 
esse disposui? Quod si haec forte ignoras, nec reminiscere. 
Quia nemo coronatur, nisi qui legitime certaverit. Egredere 
a meo consortio, et abi post vestigia gregum ; id est, erran- 
tium actus imitare, cum te ipse magis unius mei gregis custo- 
dem esse decreverim, cui unum esset ovile, et unus pastor. 

Et pasce h(Bdo8 tuos juwta tabemacula /ww/orwwi.] Id est, 
perditos nutri auditores, secuta insipientium doctrinas magis- 
trorum, relictis verbis prudentium, quae per magistrorum con- 
silium dantur a pastoi*e uno. Namque ipse quidem te, si me 
diligis, meos agnos, id est, simpliciter mihi et innocenter ser- 
vientes animas verbo salutis pascere jussi ; tantam huic officio 
curam te impendere volui, ut malles cuncta pati adversa, 
ipsius etiam mortis subire tormentum, quam ab eorum pas- 
tione desistere. Quod si ignoras, te sub hujusmodi condi- 
tione mihi esse desponsatam, tuos potius hcedos pasce, id est? 

erraticis sociata doctoribus pracbe luxuriosis et superbis ; qui 
et recte hoedi vocantur, et tui hoedi, videlicet qui ad sinistram 
sunt in judicio ponendi. Tui vero, quia non juxta meorum 
regulam mandatorum^ sed juxta tuos magis instituuntur erro- 
res^ id est, eos quibus antequam mihi jungereris^ retenta es. 
Non haec autem jubendo Dominus, sed potius minitando loqui- 
tur ; et insinuando quid proveniat eis^ qui tentationum adversa 
non ferentes, ab ecclesiasticae se pacis unitate secernunt. Sicut 
in evangelio, cum ait : Aut facite arborem bonam^ et fructum 
ejus bonum; aut facite arborem malam, et fhictum ejus 
malum. Non nos malum facere praecepit, sed quae malefac- 
tores maneat merces, edocet. Quia vero Dominus sanctam 
ecclesiam non vult ignorare seipsara, sed diligenter earn, quid 
a se donorum acceperit, quid pro amore suo pati vel agere 
debeat, ediscere cupit ; consequenter ipsi, qui sit ejus status, 
insinuat, cum subjungit : 

Equitatui meo in cumbm Pharaonis assimilavi /e, arnica 
meal\ Equitatum quippe suum, vocat exercitum filiorum 
Israel, quos de servitute iEgyptia liberans, per mare Rubrum 
eduxit in desertum, atque in terram promissae olim haeredi- 
tatis introduxit, demersis in eodem mari curribus Pharaonis, 
qui eos persequens, ad servitium retrahere volebat. Equita- 
tum autem eum inde vocat, quia sicut equitatui auriga prae- 
sidere solet, ita tunc regendo ei populo Dominus ipse praefuit, 
eumque per iter salutis gubernando deduxit. Cui videlicet 
equitatui ecclesiam suam assimilavit quam sibi per aquam 
regenerationis fecit amicam. Quia sicut populus superve- 
nientibus Pharaonis curribus, multo quidem terrore perterri- 
tus est, sed coelesti tamen protectione salvatus ; sic ecclesiam 
inter minas persequentium, suo semper docuit fidere praesidio. 
Nam et hoc, quod Dei populum tunc columna ignis illustra- 
bat: jEgyptias vero turmas densissimae obscurabant tene- 
brae, ita ut toto noctis tempore ad se invicem accedere non 
possent ; in hujus quoque seculi nocte semper agi non desi- 
nit, cum supema dispensatio justos a reprobis certa ratione 
secemens, hos sua gratia irradiat, illos in merita caecitate 
relinquit. Sed et hoc, quod ubi ad mare Rubrum ventum est, 
filii Israel diviso gurgite liberantur, iEgyptii autem, reversis 
ad eos aquis, cum equis suis demerguntur et curribus ; non- 

ne manifestum est, quod ipsa mortis unda, quae cunctis occur- 
sura est mortalibus, rapiat pravos ad interitum, piis iter ad 
salutem reseret ? Caetera quoque, quae erga eundem equita- 
tum Dei, id est, Israeliticam plebem tempore iEgj^ptiae per- 
secutionis acta legimus, quo diligentius explanantur, eo cla- 
rius inveniuntur in sanctae universalis ecclesiae, cujus haec 
portio erat, praecessisse figuram. Et quoniam in hoc versu 
docetur, quomodo Dominus ecclesiam inter adversa protegat ; 
restat ostendi, quantum ipsa ecclesia occursantibus adversis, 
ejusdem Domini ac protectoris sui servet amorem. Subditur, 

Pulchra sunt gencR tu<B^ ^c.] Turturis fertur haec esse nature, 
ut si jugalis sui fuerit solatio deserta, nulli ulterius alteri 
copuletur. Quod ecclesiae castitati congruenter aptatur ; quae 
etsi Domini sponsi sui morte viduata est, tanta tamen ejus 
memoria, quern resurrexisse a mortuis, et in coelis jam reg- 
nare novit, tenetur, ut nullatenus extemorum possit recipere 
consortium, solo illius ad quern se quandoque perventu- 
ram speret, amore contenta. Unde doctoris egregii verbis 
edocta solet protestari. Quia neque mors, neque vita, neque 
angeli, neque principatus, neque instantia, neque futura, neque 
fortitude, neque altitude, neque profundum, neque creatura 
alia poterit nos separare a caritate Dei, quae est in Christo 
Jesu Domino nostro. Quoniam ergo in genis sedes solet esse 
pudoris, recte sanctae ecclesiae timenti, ne forte per exempla 
pravorum a via veritatis errando divertat, (hoc est quod ait, 
Ne vagari incipiam per greges sodalium tuorum,) ipsius veri- 
tatis response dieitur, Pulchrae sunt genae tuae, sicut turturis. 
Quod est dicere, Tanta te verecundiae salutaris virtute deco- 
ravi, ut a castitate promissae mihi fidei, nullo unquam laben- 
tium rerum appetitu, nullo pravorum dogmatum auditu, cor- 
rupta resilias. Quae sit autem maximae hujus sobrietatis 
custodiendae gratia, subdendo manifestat. 

Collum tuum sicut moniliaj ^c.] Per collum namque et cibos 
trajicimus in corpus reficiendum, et verba proferimus, quibus 
nostri cordis secreta proximis declaremus. Unde recte in 
collo ecclesiae, doctorum persona designator, qui et verbo 
aedificationis rudes instituunt, et ejusdem institutionis officio, 
cibum salutis in commissa sibi sanctae ecclesiae membra trans- 
mittunt Quod videlicet collum recte monilibus assimilatur ' 

Monilia autem sunt ornamenta, quae virginum solent collo 
pendere. Quamvis et monilium vocabulo, plerumque omnia 
matronarum ornamenta designentur. Quia doctorum spi- 
ritualium constantia, coelestium virtutum munitur, simul et 
decoratur insignibus; utpote qui ea quae verbo docent, 
operibus ostendunt. Murenulae quoque sunt ornamenta 
colli virginalis; catenulae videlicet auri contextae virgulis, 
et interdum etiam additis argenti virgulis variatae ; ut 
haec sententia probat, quae a similitudine murenae serpentis 
nomen accipiunt. Hae autem apte contextum divinarum 
significant scripturarum, quibus sanctae ecclesiae venustas 
augescit, cum singuli quique fidelium, perspectis patrum dictis 
atque actibus, magis magisque etiam ipsi virtutibus fulgere 
contendunt. Aurum quippe, de quo faciendas dicit murenu- 
las, claritas est sensus spiritualis ; argentum, quo vermiculatas 
asserit, nitor eloquii coelestis accipitur* Quod autem numero 
plurali promittit, Faciemus tibi ; de illis dicit, per quos nobis 
scriptura sacra, agente et cooperante Dei Spiritu, ministrata 
est; quorum plturimi eo tempore, quo haec Salomon praecine- 
bat, adhuc futuri erant. Murenulas ergo aureas, vermiculatas 
argento, sponsae collo circumdat, quia apices divinos ecclesia 
imbuendos praeparavit eis, quos fidelibus suis magisterii jure 
praeficeret. Murenulas fabrili arte compositas collo circum- 
dat, cum anima quaeque fidelis in omnibus quae loquitur et 
agit, immo in omni quod vivit, et quod spirat, continue scrip- 
turis sanctis intendit, sensumque suum et verba diligenter ad 
earum exempla dirigit. Sicque jungitur hie versiculus supe- 
riori, quod ideo sunt pulchrae, sicut turturis genae sanctae 
ecclesiae; id est, pudor ejus inviolatus perseveret; quia frequens 
scripturae divinae meditatio earn errare non sinat. Hunc locum 
antiqua translatio sic habet, Similitudines auri faciemus tibi 
cum distinctionibus argenti, quoadusque rex in recubitu suo 
est. In qua nimirum sententia nomine auri claritas proprie 
patriae coelestis exprimitur ; cujus similitudines, et non ipsa 
claritas incorruptibilis, in hac vita nobis per scripturas sanctas 
ostenditur, dicente apostolo : Quia videmus nunc per spe- 
culum in aenigmate, id est, similitudinibus ; tunc autem facie 
ad faciem. Denique Moyses ipse, ad quern, ut in Exodo 
legimus, loquebatur Deus de facie ad faciem, sicut loqui solet 

homo ad amicum suum, sciens se non ipsam ejus gToriam 
vidisse, precatus est, dicens: Si ego inveni gratiam in con- 
spectu tuo, ostende mihi viam tuam^ ut sciam te. Et rursum, 
Ostende mihi, inquit, gloriam tuam. Quod ipsum et Domi- 
nus ostendit, cum respondens ei diceret, Non poteris videre 
faciem meam. Non enim videbit me homo, et vivet. Non 
ergo negata nobis visio faciei divinae, sed in hac adhuc morta- 
litate viventibus negata; in future autem raundis cordibus 
promissa est. Hujus autem faciei, et perpetuae beatitudinis, 
in praesenti, similitude non solum patribus, apparente in 
angelis Domino, ostensa est; sed et nobis patrum scripta 
legentibus hodie non obscure ostenditur, cum ea quae illi de 
gloria supemae patriae dixerint, nos semper animo retinere, et 
ad haec videnda jugiter suspirare satagimus. Hae autem simili- 
tudines cum distinctionibus fiunt argenti, quia cum nitore spiri- 
tualium dictorum, coelestia nobis arcana pandimtur. Et quo- 
niam in hac solummodo vita, non autem et in futura talium 
similitudinum solatiis et auxiliis indigemus, apte subjungitur : 

Qaoadusque rex in recubitu suo est,'] Id est, quoadusque 
Christus in secrete suo est, et necdum nobis in gloria Patris 
sui apparet, ut reddat unicuique secundum opus ejus. Tunc 
enim, sicut Esaias ait. Regem in decore suo videbunt oculi 
sanctorum. Unde et apostolus, Vita, inquit, vestra abscon- 
dita est cum Christo in Deo. Cum Christus apparuerit vita 
nostra, tunc et vos apparebitis cum illo in gloria. Erat autem 
in recubitu suo, id est, in abscondito suo rex Christus, non 
solum ante incamationem et ascensionem suam in ccelos, 
verum etiam eo tempore, quo visibilis mundo apparebat in 
came ; quia nec tunc vel clarihcationem assumptse humani- 
tatis, vel aeternam divinitatis gloriam, suis fidelibus secum in 
came commanentibus ostendebat, quod omnibus electis in 
praemio fidei in futura potius vita promisit. Vemm nostra 
editio, quae ex Hebraeo fonte transfusa est, extremam hujus 
versiculi partem^ qua dicitur, Quoadusque rex in recubitu suo 
est ; sequenti versui, de quo hinc disputandum est, jungiU 
Acceptis vero ecclesia tantis a Conditore suo muneribus, 
sive proraissis, continuo respondit, Et qua haec devotione 
opemm susceperit, subdendo declaravit, dicens : 

Dum esset rex in accubiiu siw^ ifc.] Accubitum autem regis. 

tempus incarnationls ejus appellat; per quam pro nobis 
humiliari, et ut nos erigeremur, ipse inclinari dignatus est. 
In quo videlicet accubitu et ecclesiam suam vitali cibo refi- 
cere, et ipse bonis ejus actibus refici voluit. Unde dicit, Ego 
sum panis vivus^ qui descendi de coelo. Si quis manduca- 
verat ex hoc pane, vivet in seternum. Et rursum de creden- 
tibus in se populis, ad discipulos loquitur, Ego habeo cibum 
manducare, quern vos nescitis. Odor vero nardi, fragrantiam 
designat bonse actionis. Dum esset rex in accubitu suo, 
nardus, inquit, mea dedit odorem suum. Quia cum Dei 
Filius in came appamit, ecclesia in virtutum coelestium fer- 
vore excrevit. Non quia et ante ejus incarnationem spi- 
rituales, ac Deo devotos viros non habuit ; sed quia absque 
uUa dubietate tunc arctioribus se virtutum studiis mancipavit, 
cum regni coeleatis aditum, cunctis recte viventibus, mox ut 
camis vincula solverentur, patere cognovit. Notandum ' 
autem, quod hujus figura versiculi etiam juxta literam in 
operibus Mariae Magdalenae, quae ecclesiae typum tenuit, 
completa est, quando recumbente in coena Domino, caput 
pedesque illius unguento nardi perfudit, et domus impleta 
est ex odore unguenti, ut evangelia sancta testantur. In 
quorum uno etiam ipsius nardi, qualis sit natura, designatur, 
cum dicitur : Venit mulier habens alabastrum unguenti nardi 
spicati pretiosi. Quia videlicet cacumina ejus in aristas se 
spargunt. Ideoque gemina dote pigmentarii nardi spicas ac 
folia celebrant. De quo scribunt physiologi, quia sit prin- 
cipalis in unguentis. Unde merito ipsa Dominici corporis 
unctioni praeparata est. Frutex est autem, ut aiunt, gravi et 
crassa radice, sed brevi ac nigra, fragilique, quamvis pingui 
sit, redolens ut cypressus, aspero sapore, folio parvo denso- 
que. Sunt autem multa ejus genera, sed omnia pretiosa, 
praeter Indicum, quod pretiosius est. 

Cap. IV. Fascicultis myrrIuB dilectus mem mihi, ^c.] Et 
hoc juxta literam impletum de Salvatore nostro legimus, 
quando comsummata passione illius, et ablato corpore de 
cruce, venit Nicodemus, ferens mixturam myrrhae et aloes, 
quasi libras centum. Accepemntque corpus ejus, et ligave- 
mnt in linteis cum aromatibus. Dilectus igitur ecclesiae, 
fasciculus myrrhae factus est, quando Dorainus myrrha et 

aloe perlitus, linteis involutus est. Qui videlicet fasciculus, 
inter ubera sponsae commoratur, cum ecclesia mortem sui Re- 
demptoris sine intermissione, intimo in corde meditatur. 
Inter ubera enim cordis esse locum, quis nesciat? Et fasci- 
culus myrrhae inter ubera sponsae commorabitur, cum anima 
quaeque Deo consecrata, mortem ejus, a quo se redemptam 
novit, intenta mente, quantum valet, imitari satagit ; memor 
illius apostolici sermonis. Quia quicunque sunt Jesu Christi, 
camera suam crucifixerunt cum vitiis et concupiscentiis. 
Verum, quia eidem morti Mediatoris ac Salvatoris nostri, mox 
resurrectionis gloria successit, recte sponsa subjungit : 

Botrus Cypri dilectus mens tnihiy Et quidem hujus 
versiculi juxta superficiem literae, hie sensus est, Sicut insula 
Cyprus majores caeteris terris botros gignere solet, et sicut 
in lu'be Judaeae, quae vocatur Engaddi, nobiliores caeteris 
vineae nascuntur, utpote de quibus liquor non vini, sed 
opobalsami defluit ; ita dilectus meus mihi special! est prae 
omnibus caritate connexus, adeo ut nulla me creatura ab 
ejus affectu divellere possit. Typice autem, quomodo myrrha 
propter amaritudinem (est enim quantum medendis infirmi- 
tatibus salubris, tantum gustu amare) tristitiam Dominicae 
passionis signiiicat, ubi ipse et myrrhatum vinum a militibus 
accepit bibendum, et sepeliendus a discipulis, myrrha per- 
unctus est, ut praediximus ; ita botrus non incongme resur- 
rectionis ejus gaudium denuntiat. Vinum enim Isetificat cor 
hominis. Botrus ergo Cypri factus est Dominus in resurrec- 
tione, qui fasciculus myrrhae fuerat in passione. Merito inter 
ubera commoratur sponsae, quia idem in botrum versus est 
vineae. Ideo sanctae ecclesia memoriam Dominicae mortis 
nunquam suo de corde deponit ; quia ipse, qui propter delicta 
ejus mortuus est, propter ejus quoque justificationem a morte 
resurrexit. Atque ei vestigia ipsius frequenti post angorem 
mortis, resurgendi exemplum praebuit. Qui bene etiam in 
vineis Engaddi esse memoratur. Namque in vineis Engaddi, 
ut praefati sumus, balsamum gignitur, quod in chrismatis 
confectione, liquori olivae admisceri, ac pontificali benedictione 
solet consecrari, quatenus fideles omnes cum impositione 
manus sacerdotalis, qua Spiritus Sanctus accipitur, hac unc- 
tione signentur. Qua etiam altare Dominicum, emn dedi- 

catur^ et csetera quae sacrosancta esse debent^ perunguntur. 
Unde rectissime per vineas Engaddi, charismata ^divina figu- 
rantur. Et sponsus in vineis est Engaddi; quia et ipse 
Dominus in came apparens, plenus est Spiritu Sancto, et 
ejus dona Spiritus, credentibus ipse largitur. Ideo autem 
arbores balsami vineas appellat; quia in vinearum morem 
extolluntur, quae sine adminiculis seipsas non sustinent; 
quippe viti similiores quam myrto, et perpetua coma in- 
signes, proceritas intra bina cubita subsistit ; semen earum 
vino proximum^ gustu, colore mfum, ramis crassiores quam 
myrtus, quae certo anni tempore balsamum sudant. Sed et 
agricolae virgulta earum acutis lapidibus^ sive osseis solent 
incidere cultellis; nam ferri tactus laedit. Per quas inci- 
siones emanat succus odoris eximii, et lachrymis pulchre roran- 
tibus exceptus lanis parva colligitur in cornua. Quod quia 
per cavemam profluat corticis, saepius opobalsamum nomi- 
natur (opi enim Graece caveraa nuncupatur) singularumque 
arborum largior vena, ter omnibus percutitur aestibus. Prae- 
cipua autem lachrymae gratia, secunda semini, tertia cortici, 
minima ligno. Quae cuncta Redemptori nostro, si sollicite 
considerantur, aptissime conveniunt. Qui humilis in came, 
sed plenus gratiae et veritatis apparens, vulneratus est prop- 
ter iniquitates, ac de suis vulneribus vitae nobis, et salutis 
sacramenta profudit. Unde et ipse, qui virtus et sapientia 
Dei est, loquitur in Ecclesiastico, Et quasi balsamum, non 
mixtum odor mens. Mirandus sane ordo verbomm, ut prius 
sponsa dicat, accumbente rege, nardum suam odorem dedisse ; 
deinde ipsum fasciculum myrrhae comparet; et tertio eun- 
dem botmm cypri cognominet ; ad ultimum in vineis Engad- 
di eum esse commemoret. Quia et prius discumbentem in 
coena Dominum, mulier devota nardo perfudit. Deinde 
discipuli cmcifixum ad sepeliendum, myrrha unctum, linteis 
involuemnt; et post haec ipse gaudio resurrectionis mox 
adveniente, spiritualia fidelibus dona distribuit. Nec praeter- 
eundum, quod Engaddi fons hoedi interpretatur. Quo 
nomine patenter lavacmm sacri baptismatis ostenditur, in 
quod peccatores adhuc et sinistra parte digni, descendimus ; 
sed jam mundati a peccatomm foeditate, atque in agnomm 
numero computandi ascendimus. Et bene cum laetitiam 

Dominicae resurrectionis significaret, dicendo, Botrus Cypri 
dilectus mens mihi; addidit continue. In vineis Engaddi, 
id est, fontis hoedi. Quod est aperte dicere. In donis spiritu- 
alibus, quae ex tempore baptismi fidelibus conferuntur. Hac- 
tenus ecclesia, quae a Redemptore suo acceperit dona enume- 
rat ; quae dilectionis pignora testator. Cui mox ipse remu- 
nerationis vice respondit : 

Ecce iu pulchra es^ arnica mea^ Ecce tu pulchra es 
in operibus mundis, quibus sobrie, et juste, et pie conversaris 
in hoc seculo. Ecce tu pulchra in simplicitate cordis, quia pro 
sola intentione aetemitatis, bonis actibus insistis, expectans 
beatam spem, et adventum gloriae magni Dei. Oculi tui co- 
lumbarum, oculi cordis tui simplices et mundi, atque ab omni 
duplicitate fallendi ac simulandi prorsus immunes. Ideo mul- 
turn beati, quia tales Deum videbunt. Item oculi tui colum- 
barum, quia sensus tui spirituali sunt intellectu praediti. Nam 
quia Spiritus Sanctus super Dominum in columba descendit, 
recte columbae, vel columbarum vocabulo spiritualis sensus 
ac dona signantur. Item oculos columbarum habet arnica 
Christi ; quia omnis anima, quae ilium veraciter intus amat, 
nullo exterarum rerum appetitu milvorum more accenditur, 
nulli viventium adversum quid inferre meditatur. Quod 
columbinae fertur esse mansuetudinis, quae cuncta quae oc- 
currunt simplici, miti et humili corde contemplatur. Audiens 
autem geminam sibi a Domino pulchritudinem, et operis 
videlicet, et intentionis causa cum simplicitate puri cordis 
esse contributam, devota mox voce respondit : 

Ecce iu pulcher eSy dilecie mi, et decorus.’] Ac si aperte 
dicat : Ego quidem quicquid pulchritudinis, simplicitatis, et 
gratiae spiritualis habco ; hoc, te nimirum largiente, percepi, 
per quern et remissionem peccatorum, et bonae actionis effi- 
caciam possedi. Tu autem veraciter, et sine comparatione 
pulcher es et decorus, quia et Deus es ante secula, semper 
ex patre genitus, et ubi meae redemptionis tempus advenit, 
conceptus ac natus de Spiritu Sancto, et matre virgine ; non 
solum immunis ab omni labe iniquitatis, sed et plenus gratia 
et veritate, et venisti in mundum, et vixisti in mundo ; 
quinetiam omnibus tuae gratiae participibus, ut sint et ipsi 
virtutibus pulchri, tu donasti. Pulcher es ergo et decorus. 

id est et divinas naturae perpetuitate, et assumptae humani- 
tatis dignitate mirabilis. Cujus splendor piilchritudinis^ quia 
quietis ab exteriori actu cordibus solet, quanto liberius, tanto 
liquidius innotescere ; juxta illud Psalmistae, Vacate et videte, 
quoniam ego sum Deus, recte subjungit : 

Lectulus noster floridusJ] Aliquando enim sancta eccle- 
sia, quasi in lectulo cum Domino, sponso videlicet suo 
requiescit; aliquando cum ipso contra hostes in acie, con- 
sistit. Consistit namque in acie, cum insurgentibus acri- 
oribus tentationum incursibus, usque ad sanguinem con- 
tra improbos agonem exercet fidei. Resquiescit vero in 
lectulo, cum pace temporum arridente, liberum ei reddit 
obsequium, cum placidum mentis intuitum, ad speculandam 
gloriam majestatis ejus intendit. Unde bene idem lectulus 
floridus esse dicitur : quia niminun sancti quique tranquilli- 
tate temporum utuntur; et time maxime lectionibua sacris, 
jejuniis, orationibus, caeterisque Spiritus fructibus vacant, 
cum a tribulationum laboribus cessant. Tunc in supernorum 
contemplatione sese altius attollunt, cum serenum ab extrin- 
secis perturbationibus tempus accipiunt. Potest autem lectu- 
lus ecclesiae floribus recte accipi, non tantum propter opera 
munditiae, quibus electi quique ad fructum vitae aeternae 
perveniunt; sed etiam propter prolem fidelium, quam ipsa 
ecclesia fidei flore redolentem Deo gignere ex aqua et spiritu 
consuevit. Cui videlicet actioni tanto studiosius se, coope- 
rante Domino, et sermonem confirmante subjecit, quanto 
quietum pacatumque ab invidentium insecutione tempus, 
ipso largiente perceperit. Et notandum, quod per totum 
libelli hujus textum, quod sponsa semper in domo, vel in 
lectulo, vel alio quolibet interiori loco, cum suo dilecto 
manere concupiscat, quod muliebri magis sexui congruit; 
ipse autem sponsus, quod masculino convenit, ad forinseca 
potius opera, vinearumque videlicet, vel hortorum, vel alio- 
rum hujusmodi amicam suam evocet. Quia nimirum sancta 
ecclesia, si fieri posset, semper in tranquillitate mundanae 
pads, Domino fabulari, et sobolem ei coelestem propagare 
atque educare desiderat. At vero ipse crebris earn in prae- 
senti tribulationibus exerceri disponit, quo mundior ad per- 
petua bona perveniat ; et ne si cuncta temporalia forte pros^ 

pent currant, incolatu praesentis exilii delectata, minus c(B- 
lestem patriam suspiret. Itaque sponsa Christi quietam in 
illo vitam agere desiderans, quales sint domus in quibus eum 
suscipere velit, consequenter insinuat, dicens : 

✓ Tigna domorum nostrarum cedriruty Domes quippe 

suas varia per mundum fidelium conventicula nominat, e 
quibus omnibus ipsa universalis ecclesia constat. Tigna autem 
et laquearia, diversos in eisdem domibus ecclesiae fidelium 
ordines designant. Namque utraque in alto solent poni, sed 
tigna ad munitionem fiunt ; laquearia vero magis decori do- 
morum, quam munitioni proficiunt. Significant ergo tigna, 
praedicatores sanctos, quorum et verbo et exemplo structura 
ejusdem ecclesiae, ut subsistere possit, continetur, qui suae 
robore doctrinae turbines haereticae impulsionis, ne earn deji- 
ciant, arcent. Assimilantur laquearia simplicioribus Christi 
famulis, qui propriis ecclesiam virtutibus potius exomare, 
quam doctrinae verbis defendere, et contra perversorum dog- 
matum impetus nomnt munire. Dependent autem affixa 
tignis laquearia, quia necesse est, ut quicunque in sancta 
ecclesia sublimes virtutibus splendere desiderant, summorum 
patrum dictis atque exemplis, quibus a terrenorum ambitu 
suspendantur, tota mente inhaereant. Et bene tigna haec 
cedrina, et laquearia dicuntur esse C3rpressina : quia utramque 
hanc arborem imputribilis naturae, altitudinis eximiae, et 
odoris constat esse praecipui, quod eis apte convenit, qui cum 
apostolo dicere possunt, Christi bonus odor sumus Deo, et. 
Nostra conversatio in coelis est, et, Quis nos separabit a ca- 
ritate Christi? tribulatio? et reliqua. Sed et hoc, quod odor 
cedri serpentes interim fugare solet ; juxta illud poetae, Disce 
et odorantem stabulis accendere cedrum, Galbanoque agitare 
graves nidore chilindros: ejusdem laquearibus altis, id est, 
doctoribus congruenter aptatur, qui virtute verbi coelestis 
solent venenata haereticorum dogmata repellere, eosque a sim- 
plicium seductione fugare. Hoc quoque, quod ejus resina, 
quae cedrina dicitur, in conservandis libris adeo est utilis, ut 
perliniti ex ea, nec tineas patiantur, nec tempore conse- 
nescant. Quis non videat, quantum eisdem praedicatoribus 
sanctis conveniat, quorum sensu spirituali, scriptura sancta 
confecta est, quae nulla haereticorum astutia corrumpi, nulla 

potest seculi labentis aetate consumi ; adeo, ut donee transeant 
coelum et terra, iota unum aut unus apex non praetereat a 
lege, donee omnia fiant? Quod eum dixerit Dominus de 
quanto magis de evangelio suo intelligendum reliquit ? 
Cypressus etiam in eo quod medendis apta est eorporum 
passionibus, quod suae venustatem eomae nullo ventorum 
impulsu deponit, eonstantiam exprimit, eorumque aetionem, 
qui altioribus virtutum omatibus sanetam eeelesiam velut 
laquearia deeorant. Miratur ergo sponsa, id est, saneta ec- 
clesia, vel anima quaeque eleeta, dileeti sui pulehritudinem ; 
laudat moUitiem ae munditiam leetuli florentis; praedieat 
intemam domorum suarum venustatem, qua dilectum decenter 
exeipiat. Sed quia praesentis temporis statui labor amplius 
quam requies convenit, et potius in hac vita electi, Christo 
auxiliante, piis exercentur actibus, quam quieto finiuntur 
otio ; sponsam ad laborum exercitia, et toleranda pravorum 
consortia provoeat, subjiciens : 

IN CAP. II. 

Cap. VI. Ego flos campiy et lilium convalliumy ^e.] Delec- 
taris quidem, o arnica, secretis in quiete florere virtutibus ; sed 
memento, quod ego sum flos virtutum, a quo solo omnis 
spiritus fhictus oriatur, et in quo solo floridam habere re- 
quiem valeas. Flos sum autem campi, quia per totius orbis 
latitudinem, odoris mei gratiam innotescere cupio. Quod 
nequaquam valet impleri, si non tu intermlssa aliquoties 
quiete, qua delectaris, accingaris ad praedicandi ofBcium quo 
exercearis. Lilium quoque sum convallium magis quam mon- 
tium, quia in illis nimirum, vel claritatem glorihcae meae 
humanitatis, vel splendorem aetemae deitatis pandere ac reve- 
lare soleo, qui se suscipiendae ditioni meae fidei ac dilectionis 
humiliter subdunt ; qui mea potius sequi, quam suam quae- 
runt voluntatem. Qui etsi otio delectantur internae meae 
contemplationis, ad laborem praedicationis tamen me impe- 
rante progredi non detrectant. Nam et ipse tibi participatione 
meae claritatis, ut lilio compareris, donavi, et Candida videlicet, 
perfectione operis ; et pretiosa, existendo fulgore mundi pec- 
toris. Sed ne forte veils in hac vita securitatem habere 
quietis, scito tibi in praesenti cum reprobis conversandam, 
et pravorum quotidie stimulos perferendos; at in fiituro 

requiem cum soils electis esse sperandam. Sicut enim lilium 
inter spinas, sic arnica mea inter Alias. Quia non solum 
adversa pati babes ab his qui a te sunt et mente et professione 
omnimodo extranei ; sed illarum quoque animarum saepius 
improbitate acriter compungeris, quas per fontem regenera- 
tionis, perque fidem ac perceptionem sacramentorum coeles- 
tium in filiarum te numero accepisse gaudebas. Potest sane 
in eo quod ait. Ego flos campi, partus intemeratse virginis in- 
telligi. Potest sane in eo quod subdidit, Et lilium convallium, 
humilitas eorundem parentum illius intelligi. Ipse etenim flos 
in horto, non ruris, sed campi apparuit, qui de Intacta virginis 
matris came, caraem peccati nesciam, et virtute plenissimam 
assumpsit. De quo dixit Esaias, Egredietur virga de radice 
Jesse, et flos de radice ejus ascendet. Ipse lilium in convallibus 
germinavit,qui insuper humiles sibi parentes pauperes,e quibus 
Deus homo nasceretur, elegit. Unde dicit et Psalmista, Et con- 
valles abundabunt frumento. Ipse enim frumentum, quia nos 
pane vitae reficit; ipse lilium, quia velut auri fulgorem in 
candore divinitatem habet in nomine. Et pulchre in lilio 
prius se candor exterior paulatim aperit, et sic demum aurei 
colons, quae latebat intus, gratia patescit. Quia natus in 
mundo Dominus, prius homo sublimis, his qui in eum vere 
credebant ; at tempore procedente, Deus esse vems innotuit. 
Sed et omnes elect! per suscepta humanitatis ejus sacramenta 
ad contemplationem tendunt divinae claritatis. Cum ergo 
fatigata ecclesia adversis, dixisset Domino, Ecce tu pulcher 
es, dilecte mi et decorus, lectulus nos ter floribus, et caetera 
quae sequuntur; desiderans nimimm in serenitate temporum 
contemplandae eidem pulchritudini ac decori operam dare, et 
ei flores vel bonorum operum vel animarum procreare fide- 
lium, respondit ipse. Ego flos campi, et lilium convallium. 
Sicut lilium inter spinas, sic arnica mea inter Alias, ac si 
aperte dicat, Recordare, quod ipse qui de virgine nasci potui, 
qui Deus sum ante secula, homo in Ane seculorum, humiliter 
in mundo apparui; humilibus me socium, ac pauperibus 
spiritu semper exhibui, humilitatis gressibus ad mortem per- 
venit : vero in hoc seculo quietis securitatem quaerere desiste* 
Quin potius sicut lilium inter spinas, candidior molliorque 
nitesce ; si aculeis etiam domesticonun afilicta, veritatem tui 
decoris gratius ostende. Laudata autem a Domino ecclesia. 


Digitized by LjOOqIc 



IN CANTICA CANTICORUM, CAP. II. 233 

quod inter spicula perfidorum^ fidei sua: castitatem incor- 
ruptam servaverit, atque inter horrores pravorum ipsa glorio- 
sior effulserit ; reciproco statim response majore ilium laude 
attollit, et quod inter fidelia facta bonorum singulariter sanctus 
eminent^ narrat. 

SiciU malum inter ligna sylvarumj ^c.] Hoc est autem 
quod Psalmista loquitur: ,Quoniam quis in nubibus sequa- 
bitur Domino ? aut quis similis erit Deo in filiis Dei ? Sicut 
ergo malum, quod et visu et odore et gustu gratum est, lignis 
solet antecellere sylvestribus ; sic homo Deus omnibus, qui 
puri homines sunt, sanctis jure praecellit ; meritumque eorum, 
qui per gratiam filii Dei sunt, potentia ejus, qui per naturam 
est filius, transcendit. Hinc etenim dicit Joannes, Et vidi- 
mus gloriam ejus, gloriam quasi unigeniti a Patre, plenum 
gratiae et veritatis. Hinc apostolus Paulus, Et Moses quidem 
fidelis erat in tota domo illius tanquam famulus, in testi- 
monium eorum quae dicenda erant ; Christus vero tanquam 
filius in domo sua. Nitescat ergo cedrus; cypressus se in 
altitudinem tollat; caetera sylvarum ligna decoris, odoris, et 
virtutis suae miracula pandant. Praestat omnibus malum, 
quod praeter odoris aspectusque sui suavitatem, vim quoque 
in se vescendi continet. Fulgeant justi suis quique virtuti- 
bus ; antecellit cunctis qui de virgine natus, vitae nobis per- 
petuae subsidia ministrat. Unde bene subditur. 

Sub umbra illitui quern desiderabam, sedi ; ^c.] Ac si aperte 
dicatur, Idcirco dilectum meum omnibus praeferendum esse 
decemo, quia in sola protectione pietatis ejus, cujus desiderio 
semper ardebam, refi*igerium me ab aestu tribulationum in- 
venisse conspicio ; quia suavissimum donorum ejus fructum 
sentio, quo me perpetuo reficiendam esse confido. Desidera- 
bat autem ecclesia sancta, sub umbra auctoris aliquantulum 
respirare, cum se sole nimio persecutionum fuscatam esse 
querebatur, eo quod filii matris suae pugnarent contra se; 
cum auxilium praesentiae ejus implorans, anxia clamabat, 
Indica mihi, quern diligit anima mea, ubi pascas, ubi cubes in 
meridie. Cum non solum pressurarum taedio fatigata, sed 
recordadone pulchritudinis ac decoris ejus illecta dicebat: 
Lectulus noster floridus. Cujus desiderio se compotem esse 
factam demonstravit, cum ait : Sub umbra Ulius, quern desi- 

derabam, sedi^ et fructus ejus dulcis gutturi meo. Et notan- 
dum^ quod supra tigna domorum suarum cedrina, et laquearia 
esse cypressina praedicabat; nec tamen honun sibi protec- 
tionem sufBcere^ neque eorum se contemplanda sublimitate 
et pulchritudine contentam esse memorabat : sed solam vitae 
arborem, in cujus umbra quiescjeret, cujus finictu, quod red- 
ceretur, sedula quaerebat. Quia etsi sancti quique sublimia 
nobis virtutum suarum exempla proponere possunt^ si vitae 
coelestis iter praedicando demonstrare, si intercessionis suae 
apud Dominum suifragia ferre; nemini tamen eorum, sed 
soli dilecto Salvatori nostro dicere debemus, Filii autem homi- 
num sub protectione alarum tuarum sperabunt; inebria- 
buntur ab ubertate domus tuae. Unde merito dictum est, 
quia sicut malum inter ligna sylvarum, sic dilectus mens 
inter filios. Jure enim omnibus filiis Dei Filius praefertur 
unicus; qui nos sicut arbor umbrosa ab aestu mundi per- 
sequentis protegit, sicut malum immarcessibile coelesti suavi- 
tate reficit. Cujus refectio quantae dulcedinis, quantae sit 
virtutis, subsequenter ostenditur, cum dicitur : 

Irdroduxii me rex in ceUam vinariam, ifcJ] Mox, inquit, ut 
dulcedinem gratiae ejus guttur mei cordis attigit, ita me re- 
creatam spiritu, et ab infimarum rerum oblectatione in su- 
perna desideria translatam esse sentio; ac si in cellam 
vinariam introducta, novo sim meri odore, simul et poculo 
refecta. Unde merito, qui talia bona dedit, inextinguibili in 
se redamandum caritate convertit. Typici autem, quia vini 
vocabulo Sancti Spiritus solet gratia designari; Domino 
attestante, cum dicit, Quia vinum novum in utres novos mit- 
tendum est, id est, mundis cordibus fervor est donorum 
spiritualium infundendus. Celia vinaria. ecclesia debet intel- 
ligi, in cujus unitate solummodo Spiritus Sanctus dari Solet, 
et accipi. Introduxit ergo dilectus amicam suam in cellam 
vinariam, quia Dominus ecclesiam de toto orbe collectam, in 
unam sibi domum fabricavit, quam sui Spiritus charismate 
consecravit. Quae videlicet fabrica, quia in caritatis maxime 
fundamento, ipso operante consistit; recte, postquam se in 
cellam vinariam introductam dixit, addidit, Ordinavit in can- 
tatem. Ordinavit autem in me caritatem, dixit, id est, ordi- 
natam me caritatem habere propitius donavit, ut videlicet 

quisque diligeret Dominum Deum suum toto corde suo^ iota 
anima sua, tota virtute ; diligeret proximum tanquam seipsum^ 
Bed et inimicum diligendo toleraret. Hujus ordinem caritatis 
servare^ aut nescit^ aut negligit ille, de quo ipse caritatis 
ordinator ac largitor ait, Qui amat patrem aut matrem plus 
quam me, non est me dignus, et caetera. Quamvis ordinatio 
caritatis etiam pro confirmatione posita recte possit intelligi, 
quia quae temere locantur, infirma sunt ; quae autem ordinate, 
firmiter manent, ut ordinasse Dominus in ecclesia caritatem 
apte dicatur, quam congruis profectibus in cordibus fidelium 
suorum solidare dignoscitur. Potest autem sic accipi quod 
dicitur, Ordinavit in me caritatem; quasi diceretur, Ordi- 
nata me ipse caritate dilexit, id est, omnia quidem membra 
mea, hoc est, omnes electos pia sibi caritate copulavit ; sed 
eminentiora quaeque ampliori, ut decet, affectu complectitur, 
cum dicitur. Cum enim dilexisset suos, qui in mimdo erant, 
in finem dilexit eos. Omnes ergo dilexit. Et tamen indul- 
gentior in quendam amor intimatur, cum dicitur, Discipulus 
Ule, quern diligebat Jesus. In ecclesia pro distinctione meri- 
torum, alios aliis amplius diligit. Item, Ordinavit in me 
caritatem: Prior me ipse dilexit, ac diligendo me, ut eum 
redamare nossem, donavit, hinc enim dicit, Non vos me ele- 
gistis, sed ego elegi vos. Hinc et apostolus Joannes, Haec 
est, inquit, caritas, non quasi nos dilexerimus Deum, sed 
quoniam ipse dilexit nos, et misit Filium suum propitiationem 
pro peccatis nostris. Item, Ordinavit Dominus in ecclesia 
caritatem, quia caritatem ipsam, qua earn ante secula elegit, 
quibtlsdam profectuum gradibus per temporum incrementa 
monstravit, apostolo enim teste, Commendavit Deus suam 
caritatem in nobis; quia cum adhuc peccatores essemus, 
Christus pro impiis mortuus est. Ac proficiente ejusdem 
caritatis ostensione, dicit Joannes, Yidete qualem caritatem 
dedit nobis Pater, ut filii Dei nominemur, et simus. Rursum 
de perfecta eadem caritate, et qua major esse nulla potest, 
neque ipsa unquam minui potest, dicit ipse Dominus : Qui 
autem diligit me, diligetur a Patre meo, et ego diligam eum, 
et reliqua. Cum enim verbo prsesentis temporis diceret, Qui 
autem diligit me, quod nullatenus facere potest, nisi is quern 
ipse diligendo praevenit, et ad se diligendum sui gratia Spi- 

ritus accendit; quid est, quod futuri temporis verbo mox 
subdidit: Diligetur a Patre meo, et ego diligam eum, et 
manifestabo ei meipsum? nisi quia is, qui interim adhuc 
diligitur a Deo, ut credendo possit diligere, tunc utique a 
Deo diligetur, ut eum videndo amplius diligat ; et manifestata 
ipsius facie, tanto verius eum tota virtute diligat, quanto nil 
ab inferioribus, quo ab hac dilectione prsepediatur, tolerat. 
Ordinat ergo Dominus in ecclesia caritatem, qua earn vel 
ipse diligit, vel ad suum amorem, ac proximi rite tenendum^ 
inflammat. Quantum vero ipsa caritas mentem, quam per- 
fecte absorbuerit, ab infirmarum rerum amore sustollat, 
sequente versu edocet, cum dicit : 

Fulcite me floribus^ stipate me malis^ ^c.] Languet namque 
amore aniraa, quas ordinatam in se sui auctoris caritatem 
veraciter degus^t ; quia cum ad petendam se aetemitatis 
lucem accendit, ab hoc nimirum temporalitatis amore las- 
sescit ; ut tanto frigescat ab studio labentis seculi, quanto 
surgit ardentior ad contemplandum gaudia perennis regni. 
Sed videamus, anima, quae tali flagrat amore, quern quaerat 
stratum, in quo fessa recumbat. Fulcite me, inquit, floribus, 
stipate me malis. In floribus tenera adhuc virtutum pri- 
mordia, in malis perfectio signatur. Obsecrat ergo amore 
languens anima. Alias Hierusalem, id est, eas animas, quae se 
in coelesti desiderio praecesserunt, ut sua ccepta bonis juvent 
exemplis, et quali vel initio, vel cursu, vel termino viam vir- 
tutum peregerint, ad memoriam sibi crebrius revocent ; qua- 
teiius harum intuitu velut odore quodam florum, malorumque 
gratissimo, moUius se ac dulcius in sui Conditoris a&ectu 
reclinent. Quod et de his, quae prae oculis habemus, sancto- 
rum operibus, et de illis, quae de scripturarum quasi pratis ac 
nemoribus colligimus, patrum praecedentium factis, sive dictis 
aeque valet intelligi. 

L(Bva ejus sub capite meo^ In lacva Christi, temporalia 
ejus dona ; in dextera, perpetuae vitae bcatitudo signiflcatur. 
Unde alias de ipso, qui est Dei virtus, et Dei sapientia, 
scriptum est. Longitude dierum in dextera ejus; in sinistra 
autem, divitiae et gloria. Ostendit ergo sancta ecclesia, 
ostcndit anima dilectioni sui Redemptoris perfecte intenta, 
qualis esse possit quies in hac vita, quam tantopere quaerebat. 

qualiter in lectulo illo virtutibus florido cum suo dilecto 
in hujus exilic peregrinationis recubare desideret. Laeva, 
inquit^ ejus sub capite meo^ et dextera illius amplexabitur me. 
Caput autem suum^ principale mentis appellat. Et laevam 
suam sponsse capiti dilectus illius supponit, cum corda fide- 
lium Dominus in hac adhuc vita commorantium suae cognitio- 
nis scientia confirmat^ cum sacramentorum suorum partici-' 
patione sublevat, cum pignus eis sui spiritus tribuit, cum 
scrip turarum sanctarum solatia suggerit. Dextera autem ejus 
amplexabitur earn, cum etiam post banc vitam, coelestis ei 
vitae regnum perenne promittit. Et bene laeva caput sustinere, 
dextera illam dicitur amplexari ; quia temporalia quidem 
munera ad subsidium peregrinationis hujus accipimus, coeles- 
tia vero praemia sine fine videbimus. Recte autem sponsa, 
quae supra languens amore, fulciri floribus stipari quaerebat 
mails, nunc manum dilecti sub capite se habere testatur; quia 
etsi virtutum floribus amator quisque sui Conditoris gaudet, si 
proximorum prefect ibus, cum quibus ipse ad videndam ejus 
faciem perveniat, delectatur ; si antiquorum sanctorum exem- 
pla, quibus ad diligendum, vel Deum, vel proximum ardentius 
excitetur, meminisse dulce habet ; unica tamen est spes 
veraciter quiescere cupientium, Auctoris sui manu sustentari. 
Et quidem prime laeva, ut per banc ad amplexum dextrae 
mereantur pertingere. Neque enim dextera illius quemquam 
amplexabitur, nisi quern prius laeva ejus fovendum susceperit : 
id est, nemo claritatem illius sublimiter in future videbit, qui 
non in praesenti ad suscipienda humilitatis ejus mysteria 
fideliter reclinavit. Annon Paulus, qui ministrum se sponsae 
hujus fidelissimum esse docebat, dicens, Despondi enim vos 
uni viro virginem castam exhibere Christo, laevam sponsi 
capiti ejus supponere curabat, ut ad amplexum dexterae per- 
duceret? ait enim. Nihil judicavi me scire inter vos, nisi 
Jesum Christum, et hunc crucifixum. Rursuih namque ean- 
dem ad amplexum dexterae ejus tendere hortatur, cum ait : 
Quae sursum sunt, quaerite, ubi Christus est in dextera Dei 
sedens. Et cum Christus apparuerit vita vestra, tunc et vos 
apparebitis cum illo in gloria. Laeva ergo ejus, inquit, sub 
capite meo, et dextera illius amplexabitur me. Ac si aperte 
dicat, Temporalia quidem me Domini et Salvatoris mei bene- 

ficia, quo a mundi cupiditatibus, vel perturbationibus ali- 
quantulum quiescere queam^ adjuvent; at me aeternonim 
promissio, qiiibus perpetuo remunerer, amplius delectat. 
Quam vero amabUis sit ipsi Domino talis sponsae suae, id est, 
ecclesiae, vel animae cujuscumque electae pausatio^ sequenti 
ejus responsione designatur, cum dicitur : 

Cap. VII. Adjuro VOS y film Hierusalem, per capreas cervosqtie 
camporumy ^c.'] Filias Hierusalem^ dicit animas, patriae su- 
pemae desiderio flagrantes. Quas adjurat sponsus^ ne susci- 
tent sponsam in suo amore quiescentem ; neque ab hominum 
conturbatione feliciter sopitam inquietari praesumant. Qui 
enim electi cujuslibet mentem, vel in orationibus devotis, 
Deo loquentem, vel in sacris lectionibus divina mandata sive 
pro missa meditantem importunus impedierit, sponsam utique 
Christi de sopore beato, priusquam ipsa velit, excitat. Vult 
enim ipsa felicissimo hoc sopore refecta evigilare, quia tem- 
pore congruo divinis se mancipare novit obsequiis, ac rursum 
tempore competenti ad curanda fragilitatis humanae necessaria 
reverti. Qui ergo fideles quosque coelestibus studiis intentos 
impedire non metuit, suis profecto virtutibus, quibus se 
pollere credebat, damnum facit. Unde bene sponsus filias 
Hierusalem per capreas cervosque camporum, ne hoc faciant^ 
adjurat. Per capreas namque et cervos, munda videlicet 
animalia^ venenorum inimica, virtutum opera spiritualium 
figurantur ; quae quantum munditia praeeminent, tantum viru- 
lentas hostis antiqui machinas contemnere, immo disperdere 
atque evacuare consuerunt. Et pulchre capreas cervosque 
dicens, addidit^ Camporum ; ut patienter simplicitatem pura- 
rum mentium^ ac fide sincera florentium^ in quibus virtutes 
oriantur ac nutriantur, exprimeret. Itaque adjurat filias 
Hierusalem sponsus per capreas cervosque camporum, ne 
suscitent neque evigilare faciant dilectam, quoadusque ipsa 
velit. Ac si patenter dicat, Contestor fideles omnes, et per 
suas quemque virtutes, quas puro corde nutrire desiderant, 
adjuro, ne pia fratrum studia contemnant, ne passim teme- 
rando prsepediant ; sed sic quisque de proximorum profectu 
quasi de suo gaudeat, sic fratribus damna lucri spiritualis, 
quomodo sibimet ipsi pertimescat inferre. Quia nimirum 
suas ipse virtutes minuit, qui virtutibus proximi parcere ; 

immo has in quantum valet, adjuvare contemnit. Quod ad- 
juramentum sponsi libentissime sponsa suscipiens, continuo 
respondit : 

Vox dUecti met.] Subauditur, hsec est quam audivi ad- 
jurantem filias Hierusalem, ne me in ejus complexu quies- 
centem, priusquam ipsa velim suscitarent. Multum enim 
necesse est laetetur anima Deo plena, cum earn inter adversa 
seculi vocem ejus consolatoriam, vel per donum occultae 
inspirationis, vel per meditationem auditumve sacrarum lite- 
rarum percepisse contingent. Nam etsi necdum faciem dilect^ 
nostri licet intueri, jam multum nobis est praestitum, in eo 
quod scripturis sanctis interim eloquiorum ejus, dulcedine 
redcimur. Multum praestatur eis quibus altiori dono con- 
ceditur, ut sublevato ad coelestia purae mentis intuitu, non- 
nuUam futurae vitae suavitatem etiam in praesenti praegustent. 
Unde bene, postquam laetabunda dixit sponsa. Vox dilecti 
mei ; mox eundem dilectum etiam videre desiderans, sed nec- 
dum valens, adjecit, 

Ecce iste venit aaliens in moniilms, ^e.] Montes quippe et 
coUes, eos vocat, qui generalem sanctae ecclesiae conversa- 
tionem, quasi floridam camporum planitiem, singulari mentis 
puritate transcendunt ; et quanto se ab indmorum cupiditate 
leviores reddunt, tanto capaciores contemplationi supernorum 
efficiunt. De qualibus Esaias, cum adventum in carne Me- 
diatoris Dei et hominum describeret, ait : Et erit in novissi- 
mis diebus praeparatus mons domus Domini, in vertice mon- 
tium, et elevabitur super colies. Recte etenim ille mons in 
vertice montium, et super colies elevatur, id est, excelsis 
hominibus esse excelsior memoratur; quia in novissimis qui- 
dem diebus, homo inter homines apparuit; sed Deus cum 
Patre, ante secula extitit. In his autem montibus adveniens,. 
saltus dare dilectus, hos transilire colles perhibetur; quia 
corda sublimium Dominus crebra susc visitationis gratia solet 
illustrare. Et pulchre non manere in his collibus, sed salire, 
vel eosdem transilire dicitur; quia dulcedo contemplationis 
intemae, quantum alta propter agnitionem rerum coelestium, 
tantum est brevis et rara, propter gravedinem mentium, camis 
adhuc mole detentarum. Corpus enim quod corrumpitur, 
aggravat animam, et deprimit terrena inhabitatio sensum 

multa cogitantem. Neque huic sententlae contrarium debet 
existimari, quod et ipse dilectus in evangelio, suae sponsae 
pollicetur, dicens : Ecce ego vobiscum sum omnibus diebus, 
usque ad consummationem seculi. Et rursum. Si quis diligit 
me, sermonem meum sen^abit ; et Pater meus diliget eum, et 
ad eum veniemus, et mansionem apud eum faciemus. Manet 
namque semper per fidem et dilectionem suam, perque 
auxilium gratiae suae cum omnibus sanctis. Sed excellentius 
ad horam paucis sublimioribus, quibus "vailt, et quando vult, 
apparet. Paucorum namque, et eorum qui prae altitudine 
cordis, montibus comparantur et collibus est dicere, Sive 
etiam mente excedimus, Deo; sive sobrii sumus, vobis. 
Cunctis autem fidelibus dicitur. Quia quicunque confessus 
fuerit, quoniam Jesus est Filius Dei, Deus in eo manet, et 
ipse in Deo. Totius ecclesiae est fideli corde audire, quia 
Deus caritas est; et qui manet in caritate, in Deo manet, 
et Deus in eo. Perfectorum solummodo est dicere. Non enim 
indoctas fabulas secuti, notam fecimus vobis Domini nostri 
Jesu Christi virtutem, sed speculatores facti illius magnitu- 
dinis. De qua speculatione evidens subinfertur exemplum, 
cum dicitur, 

Similia est dilectus meus caprecSy ^c.] Et quidem omnes qui 
naturas harum animantium bene norunt explorare, multa in 
his inveniunt, quae dilecto ecclesiae, id est, Domino Salvatori 
aptissime conveniunt. Sed hoc in loco specialiter illud in- 
tuendum, quod in altis montium habitare, ac saltus dare 
velocissimos gaudent ; propter quod et rarius videri a nobis 
quam boves solent aut asini, aliave hujusmodi animantia; 
quibus simul mansuefactis, quotiens libet, utimur. Quod 
altitudini supemae contemplationis multum decenter aptatur; 
quae non in arbitrio hominis speculantis, sed in gratia est Dei, 
quando vult apparentis. Credo Esaias, mons videlicet exi- 
mius, non quando ipse elegit, sed quando Dominus voluit, 
vidit ipsum sedentem super solium excelsum et elevatum; 
vidit et agmina coelestia, laudes ei debitas concinentia. Paulus 
etiam ipse mons, terrena despiciens multum, ac vertice sidera 
tangens, non quando disposuit ipse, sed quando Deo placuit, 
raptus est in paradisum, et raptus est in tertium coelum, 
audivitque arcana verba, quae non licebat homini loqui. Con- 

gruit sane humilitati simul et veritati assumptae humanitatis, 
quod Dominus non cervo, sed capreae hinnuloque cervorum, 
minoribus videlicet animantibus assimilatur, qui inter homines 
non solum homo, sed et humilis homo apparuit. Hinnulus 
cervorum factus est, quia veram de came patrum praece- 
dentium camis materiam suscepit ; factus est enim ex semine 
David secundum carnem. Et ipse David, Sicut cervus desi- 
derat ad fontes aquarum, ita desiderat anima mca ad te, Deus. 
Et iteriim : Qui perfccit pedes meos tanqiiam cervi. Sed et 
de caeteris cervis, suae nimirum vitae consortibiis ait. Vox 
Domini praeparantis cervos, ipse etenim praeparat cervos, cum 
fidelibus virtutum dona ministrat ; quia ut cursum suae men- 
tis ad altiora dirigant, ut incessanter fontem vitae sitiant, ut 
angues haeretici sermon is de abditis fraudium suo spiritiiali 
odoratum educant ac poterant, ut verbum vitae ruminent, ut 
in rectis actionum siiarum gressibus modum salutiferae dis- 
cretion is teneant, non hoc eorum potcstatis, sed est divinae 
largitionis. Vox ergo Domini praeparat cervos, quia ejus 
gratia in arce virtutum collocat sanctos. Ex quibus videlicet 
cervis natus est hinnulus jure sponsae dilectus, id est, ecclesiae 
vel animae cuique fideli ; quia ex patribus Christus secundum 
carnem, qui est super omnia Deus benedictus in secula. Et 
quoniam his versiculis speculativae vitae sublimitas expressa 
est, restat ergo activae, quae omni ecclesiae communis est, per- 
fectionem ostendi. Sequitur, 

En ipse stat post parieiem nostrum ^ ^c.] Nunc etenim 
dilectus in vicinia manet sponsae, nunc excelsis saliens paret 
montibus; quia idem ipse Dominus ac Salvator noster, et 
perfectioribus se ad tempus, cum voluerit, tametsi per specu- 
lum et in aenigmate videndum praebet, et omnibus semper 
electis invisibilem praesentiae suae gratiam exhibet. De cujus 
exhibitione praesentiae bene nunc dicitur, En ipse stat post 
parietem nostmm ; quia nimirum ita apud nos manet, immo 
in nobis manet, ut videri non possit a nobis, Joanne attes- 
tante. qui ait : Deum nemo vidit unquam. Si diligamus in- 
vicem, Deus in nobis manet, et caritas in nobis perfecta est. 
Paries autem, qui ab ejus aspectu nos secludit, ipsa est mor- 
talitatis nostrae conditio, quam peccando meruimus, qui in 
parente primo ita conditi sumus, ut si nunquam peccato con- 
VOL. IX. R 

sentiremus, hoc omnes electi lumen divinae contemplation is 
semper indefessi, et sine ullo labore cerneremus ; ad quod 
nunc intuendum perfectiores perpauci, maximo cum labore 
purificante sua corda fide pertingunt, Sed in hoc pariete 
misericordia divina fenestras et cancellos, unde nos prospice- 
ret, fecit ; quia mentibus nostris quamlibet hujus seculi caeci- 
tate gravatis, gratiam suae cognitionis aperuit, et crebra nos 
occultae suae inspirationis luce reficit. Cujus prospectu inspi- 
rationis^ quia hoc maxime pius Conditor agit, ut nos a dilec- 
tione temporalium ad promerenda supemae pacis gaudia pro- 
vocet, recte subjungitur : 

Euy dilectus mens loquitur mihi^ Surge, ^c.] Omnia tern pus 
habent, et suis spatiis transeunt universa sub coelo, Habet 
ergo et sponsa Christi, ecclesia videlicet, vel anima quaeque 
electa, tempus quiescendi; habet item tempus surgendi ad 
laborem. Denique ut supra adjurabat filias Hierusalem, ne 
suscitarent, neque evigilare facerent earn, donee ipsa velit. 
Et nunc mutata voce surgere earn jubet ipse, atque ad se 
properanter venire; nec jam ad earn in lectulo quamlibet 
coelestibus studiis florido intrare consentit; sed ipsa potius 
secum, ut sequentia cantici docent, ad excolendas vineas, 
bestiasque nocentes ex his propellendas praecipit exire ; ad- 
dens ad provocandum, inflammandumque ejus studium, quod 
transacts auris brumalibus, jam verna temperies industriam 
laborantis adjuvet, sed et vemalium adventus atque cantus 
avium, ruralia magis loca quam aulica reddat jocunda, pro- 
ventus etiam florum spem fructus futuri polliceatur agricolis. 
Sed quia de superficie literae pauca perstrinximus, jam nunc 
ad exinterandos allegorise sensus stylum vertamus. Dictum 
est supra, sub figura capreae hinnulique cer\^orum, quomodo 
Dominus sublimium contemplationi interna coelestium revelat 
arcanorum. Dictum sub figura ipsius. Post parietem nos- 
trum stantis, ac per fenestrsis cancellosque prospicientis, 
qualiter omnem ecclesiam, quam vis adhuc invisibilis, crebro 
salutiferae compunctionis respectu illustret. Restat nunc inti- 
mari, quomodo eandem, sive ad officium praedicationis seu ad 
exercitium bonae incitet operationis. Surge, inquit, propera, 
arnica mea, columba mea; formosa mea, et veni. Surge de 
stratu illo multum tibi amabili, in quo tuimet curam agere in 

psalmis et orationibus^ caeterisque vitae studiis delectaris. 
Propera, et veni ad impendendam etiam proximis curam 
salutis, per studium sedulae praedicationis. Quasi enim tot 
passibus ad vocantem nos Dominum properamus, quot pro 
ejus causa^ virtu turn opera patramus. 

Jam enim transiit^ Hoc est quod apostolus ait : 

Nox praecessit, dies autem appropinquavit. Abjiciamus ergo 
opera tenebrarum, et iiiduamus nos arma lucis. Sicut enim 
tenebras noctis, sic etiam recte per austeritatem hyemis et 
imbrium^ tempestas exprimitur infidelitatis, quae totum orbem 
usque ad tempus regebat Dominicae incarnationis. At ubi 
Sol Justitiae mundo illuxit, abscedente mox ac depulsa prisca 
brumalis infidelitatis perfidia, flores apparuerunt in terra; 
quia initia jam nascentis ecclesiae in sanctorum fideli ac pia 
devotione claruerunt. 

Tempts putatiords advenitJ] Illius videlicet, cujus in evange- 
lic meminit Dominus; qui cum se vitem veram, et Patrem suum 
dixisset esse agricolam, addidit confestim atque ait, Omnem 
palmitem in me non ferentem fructum, toilet eum ; et omnem 
qui fert fructum, purgabit eum, ut fructus plus afferat. Potest 
ofiicium putationis recte etiam juxta illud intelligi, quod apo- 
stolus ait, Exspoliantes vos veterem hominem cum actibus 
suis, induite novum. Quod exponens ipse alibi dicit. Propter 
quod deponentes omne mendacium, loquimini veritatem, unus- 
quisque cum proximo suo. Et rursum : Qui furabatur, jam 
non furetur; magis autem laboret operando manibus suis, 
quod bonum est. 

Vox turturis audita est in terra nostraJ] Vox praedicatoris 
audita est in terra, quae nostra jam ccepit esse, dum fidei 
verbum recepit. De qua et in Psalmo primae'sabbati, id est 
Dominicae resurrectionis, quae prima sabbati facta est, dicitur ; 
Domini est terra, et plenitude ejus. Vox enim turturis, quae 
suo sonitu abscessum hyemis et veris solet signare adventum, 
convenit eis qui dicere norunt : Quia tenebrae transierunt, et 
lumen verum jam lucet. Vox turturis, quae humiliter reso- 
nans gemitum pro cantu exprimit, congruit eis qui sui inco- 
latus et promissae sibi patriae memores, dicere consuerunt: 
Sed et nos ipsi primitias Spiritus habentes, et ipsi intra nos 
gemimus, adoptionem filiorum expectahtes, et redemptionem 

corporis nostri. Qui et auditoribus suis clamant, Miseri 
estote, et lugete ; risus vester in luctum convertatur, et gau- 
dium in moerorem. Avis ipsa quae pudicitiae amatrix est, et 
semper in jugis montium, atque in arborum verticibus com- 
moratur, vitam imitatur corum qui sibi suisque protestantur. 
Quia bonum est homini mulierem non tangere, et. Nostra 
conversatio in coelis est. Nam et quod tecta hominum et 
conversationem fugere, magisque in sylvis ac solitudinibus 
degere solet, typum praetendit eorum, qui corpore licet in 
mundo positi, caeterum mente separantur a mundo, et supema 
potius videre desiderant. 

Fictis protulit gros'sos Grosses vocant primitivas et 

iramaturas ficus atque inhabiles esui ; quae ctiam si concussae 
fuerint, levi tactu decidunt. Et ficus sonante turture protulit 
grosses sues, cum praedicantibus in Judaea apostolis syna- 
goga protulit multos, qui zelum Dei haberent, sed non secun- 
dum scientiam ; qui magis imperfectam adhuc, et velut imma- 
turam literae legalis observantiam tenere, quam intelligentiae 
spiritualis in ea dulcedinem suscipere vellent. A pponius 
hunc versiculum ita exponit, quod ficus protulerit grosses 
sues, cum synagoga procreavit apostolos, qui de ea generati 
dulcissimum cibum doctrinae credentibus ministrarent. Et 
quoniam proferente synagoga vel apostolos, qui evangelium 
praedicarent, vel eos qui evangelio legis adhuc caerimonias 
praeferre contenderent, nihilominus tunc totius orbis fides, 
salusque secuta est, recte subjungitur: 

Vine<B florentes dederunt odorem.^ Per floritionem namque 
vinearum, initia multiplicantium ecclesiarum de ea, quae in 
Hierosolymis primo plantata, per odorem diffusa longe late- 
que harum fama expressa est. Quid enim gratius florentis 
odore vitis ? Siquidem de flore earum succus expressus, 
poculi genus conficit, et saluti ac voluptati accommodum. 
Cui comparandum bonae operationis rumorem, quis non facile 
videat ? Exemplum ergo vinearum, quibus nascitur vinum, 
quod laetificat cor hominis, et ecclesiis fidelium generaliter, et 
quibusque electis specialiter congruit, qui sibi ipsi laetitiam 
spiritualem, jocunditatemque fructificant. Juxta illud apo- 
stoli : Gloria nostra haec est, testimonium conscientiae nostrae. 
Et sicut Psalmista, Omnis, inquit, gloria ejus filiae regum ab 

intus. Sanctus Hieronymus hos versiculos ita exponit, vox 
turturis audita est in terra nostra. Turtur avis pudicissima, 
semperque habitans in sublimibus, typus est Salvatoris. Et 
paulo post, Statimque turtur dicit ad turturem : Ficus pro- 
tulit grossos suos, id est, veteris legis pnecepta ceciderunt, 
et de evangelio vites florentes dederunt odorem suum. 


LIBER TERTIUS. 

Surge, arnica mea, sponsa mea, et vent, ^c.] Si juxta exposi- 
tionem apostoli, Petra erat Christus; quae sunt foramina 
petrae, nisi vulnera quae pro nostra salute suscepit Christus ? 
in quibus profecto foraminibus columba residet, ac nidificat ; 
vel cum anima quaeque mitis, vel ecclesia omnis, in passione 
Dominica spem suae salutis unicam ponit, cum in Sacramento 
mortis ejus, et sese ab insidiis hostis antiqui, quasi a raptu 
accipitris tutari confidit, et in eodem ei sobolem spiritualem, 
sive filiorum sive virtutum, procreare satagit. Unde bene 
Hieremias sub specie Moab, haereticos ad unitatem eccle- 
siasticae fidei provocans ait, Relinquite civitates, et habitate in 
petra, habitatores Moab. Estote quasi columba nidificans in 
summo ore foraminis. Maceria autem, quae ad vinearum 
munitionem solet de lapidibus componi, (unde in Esaiae can- 
tico dicitur, Vinea facta est dilecto in cornu in loco uberi, et 
maceria earn circumdedit,) custodiam significat virtutum coe- 
lestium, qua Dominus ecclesiam, vineam videlicet suam, cir- 
cumdat, ne immundorum spirituum tanquam animantium 
improborum possit irruptione vastari. Hinc etenim Psal- 
mista, Immittet, inquit, angel us Domini in circuitu timen- 
tium eum, et eripiet eos. Et apostolus de angelis loquens, 
Nonne omnes sunt administratorii spiritus, in ministerium 
missi propter eos qui haereditatem capiunt salutis ? In hac 
ergo maceria refugium sibi sponsa et arnica Christi, quasi 
columba cavemam invenit, dum sancta ecclesia per auxilium 
se angelicum a diaboli fraudibus defendendam esse didicit. 
Hortatur itaque Dominus eandem ecclesiam, hortatur quam- 
que animam sibi devotam, ad exercitium pii ac fructiferi 
laboris; ac dicit. Surge, propera, arnica mea, formosa mea, et 

veni. Jam enim hyems transiit, et caetera, usque dum ait, 
Sui^e, arnica mea, sponsa mea, et veni; columba mea in 
foraminibus petrae, in caverna maceriae. Ac si aperte dicat, 
Postquara tempestas vitae gentilis superna pietate remota est, 
postquam flores salutiferae conversationis jam emersere in 
terra, postquam in modum putandi coeperunt instantibus 
vineae coelestis agricolis, injusti a justis, a virtutibus vitia, 
discretionis doctae falce separari, postquam praeco salutis 
mundo jam late insonuit, postquam ipse mundus ad agni- 
tionem veritatis conversus, ac suavissima novae vitae per gentes 
fama aspersa est, obsecro, O animarum fidelium multum 
caterva mihi dilecta, cui amicitiae meae dona contuli, quam 
mihi sponsae vice conjungere dignatus sum, cui per infu- 
sionem mei Spiritus, columbinae mentis simplicitatem con- 
tribui, pro cujus sanitate ac vita ipse vulnera, mortem sus- 
cepi, cui contra hostes invisibiles supemae protectionis sufFra- 
gia largitus sum ; obsecro, inquam, quae talium es compos 
effecta donorum, ne inert! otio lentescere velis, sed ad indus- 
triam potius, studiumque debit! certaminis pro aetema quiete 
festines accingi. 

Ostende mihi faciem tuam, §*c.] Quae in abdito secretae 
quietis, quasi columba in foraminibus petrae, sive in cavema 
maceriae, delitescere cupis, precor ut in publicum actionis 
procedas, ostendasque ex operibus fidem tuara ; et quid intus 
pulchritudinis habeas, aliis etiam foris in exemplum declares. 
Namque mihi, qui interiora cordis perspicio, tunc faciem 
tuam ostendi existimo, cum actionem tuam non habentem 
maculam, aut rugam, aut aliquid hujusmodi, ad utilitatem 
proximorum demonstrare considero. Quamdiu enim quis facit 
uni de minoribus his, mihi facit. Sonet vox tua in auribus 
meis ; vox videlicet laudis, sive praedicationis, id est, ea quae 
vel me in psalmis et hymnis et canticis spiritualibus laudet, 
vel ad laudem meam, proximorum ora mentesque praedicando 
excitet. Ostendit ergo faciem suam sponsa Domino in his, 
quae in conspectu ejus operatur, ostendit et sonum vocis in 
his, quae coram ipso salubriter dicit. Item considerandum 
intentius quod ait, Ostende mihi faciem tuam. Tuam, inquit, 
non alienam, id est, sanctam et immaculatam. Talem nam- 
que earn feci, mundans lavacro aquae in verboj talem Sancti 

Spiritus unctione perfeci, signans super te lumen vultus mei. 
Sonet vox tua in auribus meis^ non extranea, id est, ea quam 
te in die desponsionis tuae habere docui^ qua tu pollicita es 
mihi tuum servare pudorem. Item ostende mihi faciem tuam^ 
sonet vox tua in auribus meis ; id est, Mihi non aliis faciem 
tuam ostende. Meis auribus, non aliorum vocem dare me- 
mento ; id est, meae gratia dilcctionis, non alia qualibet, et 
bona opera facere, et verba dicere sancta curato. Quicunque 
enim bona sua facta sive dicta humanis favoribus impendit, 
hie vel suae faciei pulchritudinem, vel dulcedinem vocis, exter- 
nis potius quam Conditori ostendit. Sed et juxta literam, 
foemiiiae, quod ad deceptionem stultorum ipsam corporis sui 
faciem exornare, sermonesque suos super oleum mollire sata- 
gunt, praevaricatrices hujus Dominicae praeceptionis existunt. 
ideoque eximia ilia laude indignae permanent, qua suam spon- 
sam glorificans Dominus adjungit. 

Quia vox tua dulcis, ^c.] Illius namque animae Domino 
dulcis est vox, cui dulce est, vel verba Domini proximis 
annuntiare vel ipsi Domino laudes resonare novit cum pro- 
pheta, Quam dulcia faucibus meis eloquia tua, super mel et 
favum ori meo ! Ilia facies Domino decora videtur, quae se ad 
videndam ipsius faciem dignam exhibere satagit; quae ei 
intimo ex corde dicere consuevit, Quaesivi vultum tuum. Do- 
mine ; vultum tuum requiram ; ne avertas faciem tuam a me , 
Haec autem non sufheit nobis nostrae cura munditiae, si non 
etiam errantes, in quantum possumus, corrigere, si non infir- 
miores quosque ab eorum insidiis defendere curemus. Unde 
subjungitur, 

Capite nobis vulpes pusillas, ^•c.] Vulpes quippe, quae de- 
moliuntur vineas, haeretici sunt et schismatic!, qui pravae 
dente doctrinae vineas Christ! florentes, id est, rudes fidelium 
mentes, quantum lacerare soleant, utinam nesciremus ? Prae- 
cepit ergo sponsae suae Christus, ut cum pedissequis suis, 
quas filia Hierusalem appellare solet, id est, cum praedicatori- 
bus sancta bumilitate sublimibus pio labor! insistens capiat 
vulpes pusillas, id est, mox incipientes fraudulentorum ver- 
sutias deprehendere ac debellare contendat ; ne majores effectae 
per tempus, tanto difhcilius a laesione vinearum ejus spiritua- 
liiim depellantur, quanto has diutius jam depascere consue- 

verunt. Et pulchre qui prius numero plurali vincas dixerat, 
rursus numero singular! posuit: Nam vinea nostra floruit, 
Ita etenim multas vincas, unam appellat vineam ; sicut miil- 
tas per orbem ecclesias, unam sibi ecclesiam voluit appel- 
lari. Vincas namque florere dixit, ut late germinantes elec- 
torum plebes ostenderet. Et bene, ubi capiendas vulpes 
admonuit, ibi mox vineam singular! appellatione signavit ; ut 
ob id maxime insequendos ac proterendos doceret haereticos, 
ne fidem ecclesiae, quam unam esse oportet, eorum infestatio 
scinderet, atque in partes distraheret. Apte autem vulpium 
natura moribus ac verbis convenit haereticorum, quia nimirum 
valde fraud ulenta sunt animalia, quae in fossis vel specubus 
absconduntur ; cumque apparuerint, nunquam rectis itineri- 
bus, sed tortuosis anfractibus currunt. Quae quomodo con* 
gruant haereticorum dolis ac fraudibus, facile quisque intel- 
ligit. Nec praetereundum, quod non ait, Capite vobis, cum 
ecclesiae filiis loqueretur, vel vinea vestra floruit ; sed, Capite 
nobis vulpes pusillas, nam vinea nostra floruit ; ut hinc magis 
omnes, qui possent, ad debellandam, sive corrigendam haere- 
ticorum, vel malorum catholicorum nequitiam accenderet, 
quo eos sibi in hoc agendo deservire monstraret, suamque 
esse vineam, quam defenderet ipse, laborum piorum remu- 
nerator ostenderet. Unde merito tali ejus affectui, mox 
arnica et sponsa ipsius columbini cordis simplicitate re- 
spondet : 

Cap. IX. Dilectm mem mihi^ et ego illi, ^c.] Cujus responsi 
sensus tan to latius patet, quanto brevius videtur esse conclu- 
BUS. Potest enim ita recte intelligi, Dilectus meus mihi, et 
ego illi ; alterutrum nobis vero ac sincere amore copulemur. 
Potest et ita, Dilectus meus mihi ; talia divinae suae exhorta> 
tionis, consolationis, repromissionis verba promiserat, et ego 
illi faciem meae conversatioiiis limpidam, ac vocem meae locu- 
tionis puram semper ofleram, et gratiam. Sed et ita, multum 
dccenter potest accipi, ut quia multam solent vim habere pro- 
nomina; dicat ecclesia, id est, omnis electorum multitudo, 
Dilectus meus mihi, et non alius aliquis. Et rursum, Dilec- 
tus meus mihi, non alter! cuilibet; subaudis, perpetuam 
dilectionis suae gratiam praestet, fructumque rependat. Et 
ego illi, non alter! cuipiam. Ego illi, non alia quaelibet homi- 

num turba, subaudis^ Integra semper humilitatis atque obe- 
dientim devotione conglutiner. Cunctis autem his sensibus 
convenit apte quod sequitur, 

Qui pascitur inter lilia.'] Id est, qui candidissimo et dul- 
cissimo virtutum mearum solet.odore laetari, qui renitentiura 
per orbem ecclesiarum fructu delectatur suavissimo. Ita 
etenim sancta universdis ecclesia, nunc liliorum pluraliter, 
nunc unius lilii nomine designator. Sicut enim lilium inter 
spinas^ inquit^ sic arnica mea inter filias. Quomodo et per 
vineas pluraliter, ubi ait : Vineae florentes. Et rursum sin- 
gulariter per vineam, ubi subjecit, Nam vinea nostra floruit ; 
ea ipsa, quae non nisi una est, ecclesia, figuratur. Singula- 
riter namque ob id nominator, quia multitudinis credentium 
est cor et anima una. Et pluraliter rursum aptissime nun- 
cupatur, quia nimirum ipsa unitas cordis et animae fidelis 
non jam in paucis, sed in multitudine credentium continetur. 
Notandum autem, quod et lilia etiam in hoc, quod adustis 
igne membris mederi solent, sanctorum actibus congruunt. 
Qui si forte flamma vitiorum exuri corda proximorum depre- 
hendunt, mox illis subsidium fraternae dilectionis, quo sanen- 
tur, impendunt; et ne illos ardor cupiditatis aut luxuriae, 
superbiae vel iracundiae, caeterorumve facinorum fei-vor exce- 
dat, refrigerium eis suae consolationis et exhortationis dili- 
genti cura subministrant. Quidam inter lilia pasci Domi- 
num, inter candidissimos virginum choros interpretantur. 
Et merito, quia et carnis castimonia foris renitent, et intus 
fulgore inviolati cordis eminent. Item pascitur inter lilia 
Dominus, id est inter gratissimas sanctorum virtutes, sive 
catervas, ea ipsa ratione qua et nascitur inter eas. Quia 
enim ipse Mediator Dei et hominum, una natura cum ecclesia 
sua fieri voluit; unde et eadem ecclesia corpus ejus, et ipse 
caput corporis ecclesiae solet nuncupari. Pascitur ipse inter 
lilia, cum fidelium numerus intra ecclesiam, per fontem rege- 
nerationis augetur. Pascitur inter lilia, cum fideles, qui sunt 
utique membra ejus, exemplis priorum fidelium clarissimis 
in supemorum amore proficiunt. Et notandum, quod hie 
pasci dilectus, supra pascere memoratur: dicente sponsa, 
Indica mihi quern dilexit anima mea, ubi pascis, ubi cubes 
in meridie. Pascitur namque in nobis, quia corpus sum us 

illius, et membra de membro. Pascit nos ipse, quia caput 
est nostrum ; de quo merito gloriemur omnes, singuli dicen- 
tes, Nunc autem exultavit caput meum super inimicos meos; 
subaudis, nos quoque postmodum exaltatiuus, ac nostrum col- 
lecturus ad caput. Et quoniam haec Domini pastio, quae in 
sanctorum ejus profectibus agitur, usque ad hujus seculi 
finem pertingit, namque ubi ad ejus visionem pervenerint, 
(quid ultra proficiant, non habebunt,) recte subjungitur: 

Donee aspiret diesy ^c.] Id est, donee venturi seculi lux 
oriatur aeterna ; et umbrae vitae praesentis, hoc est, ignorantiae 
vel erroris, quibus interim etiam nos fideles, qui lucema verbi 
Dei utimur, plurimum caligamus, inclinentur ut transeant. 
Ut enim ilia dies cunctis gentibus desiderata aspirare, id est 
ostendere se coeperit, non jam ultra Dominus inter lilia, hoc est 
inter sanctorum conventicula pascitur ; quos ipse tunc potius 
aeterna suae gloriae visione reficiet. Satiabor, inquit, dum 
manifestabitur gloria tua ; et, Beati qui nunc esuritis, quia 
saturabimini. Neque hoc quod praesentem vitam umbris 
noctis, diei vero comparat futuram, apostolico est sermoni 
contrarium ; quo de hac, quam nunc agimus, vita testatur 
dicens, Nox praecessit, dies autem appropinquavit. Nam ut 
breviter dicam, praesens haec vita fidebum, qui abjicientes 
opera tenebrarum induuntur arma lucis, in comparatione 
quidera infidelium, qui nil verae lucis noverunt vel amant, 
dies est ; in comparatione autem futurae beatitudinis, ubi lux 
vera sine fine conspicitur, adhuc gravissima nox est. Verum 
quia sancta ecclesia duas in hoc seculo novit spirituales vitas, 
unam videlicet activam, contemplativam aliam ; nunc autem 
de hac, nunc de ilia, nunc de utraque solet loqui scriptura 
divina. Superius quidem contemplativae mentionem faciens, 
ait de Domino, Ecce iste venit saliens in montibus, transiliens 
colics. Similis est dilectus mens capreae hinnuloque cervo- 
rum. Ac deinde incipiens de activa, En ipse, inquit, stat 
post parietem nostrum ; et caetera, usque dum ait, Capite 
nobis vulpes pusillas, quae demoliuntur vineas; nam vinea 
nostra floruit. Quae cuncta bene discussa, ad officium nos 
bonae actionis incitant. Deinde subjecit de utraque pariter, 
Dilectus mens mihi, et ego illi, qui pascitur inter hlia, donee 
aspiret dies, et inclinentur umbrae. In utraque etenim vita 

dilectus inter lilia pascitur ; quia Dominus electorum suorum^ 
et foris pura operatione, et dulci interius aeternorum contem- 
platione delectatur, atque in membris suis ipse reficitur. Et 
hoc usque dum dies verae lucis aspiret, quia tunc videlicet 
nec uUo boni operis labore afficimur ; nec per speculum in 
aenigmate perfectiores quique raptim et ad momentum coeles- 
tia contemplantuT; sed ipsum coeli regem in decore suo tota 
ecclesia in aetemum videbit. Cujus vision is, quia gustus omnis, 
quamvis permodicus, sponsam Christi non modicum delectat, 
apte subditur : 

Reverterey similis estOy dilecte mi, capreiCy §*c.] Quia, inquit, 
me ad excolendas vineas, id est, ad instituendas multiplican- 
dasque plebes fidelium excitasti ac provocasti, qui ab eisdem 
vineis putidas impugnantium versutias, tanquam vulpeculas, 
abigi jussisti, quia faciem meam tibi ostendi voluisti, cum 
necdum mihi tuam dare intuendam faciem promiseris ; sed 
notit iam tui, ex parte demon strando, quasi per fenestras mihi 
cancellosque loquaris, obsecro a generali instructione rever- 
taris saepius, ad illustranda sublimius corda perfectorum ; et 
sicut capreae, aut hinnuli cen^orum, rams quidem, sed cum 
delectatione conspicientium in montibus solet esse intuitus ; 
sic in excelsis mentibus vestigia tuae magnitudinis qualiacum- 
que praesentes. Precor ut dulcedinem vitae immortalis, quam 
membris omnibus meis in retributione promittis, aliquibus 
etiam in itinere, quamvis a longe, speculandam reveles. 
Congmit autem et nomen montium mentibus eomm, qui 
contcmplationi coelestium oculos cordis aperire didicemnt; 
cum dicitur. Super montes Bether. Bether quippe domus 
consurgens, sive domus vigiliarum interpretatur. Et qui 
diligentius caeteris animo ad supernorum desideria assurgunt, 
qui studiosius ad haec accipienda invigilant, merito caeteris 
excellentius arcana coelestia cemunt. Si autem legatur, ut 
quidam codices habent, Super montes Bethel, id est domus 
Dei, nihil omnino quaestionis habet. Patet namque, corda 
justomm, montes domus Dei recte vocari ; ad distinctionem 
nimimm montium Samariae et Esau, et caeterorum hujus- 
modi, hoc est, haereticomm et superbomm omnium. In alia 
editione pro hoc nomine, Latine scriptum vidimus. Super 
montes succorum et aromatum. Quod seque sanctomm 

mentibus congruit ; qui non supervacuis cogitatlonibus are- 
facti, sed velut arboris aromaticae salutaribus succis semper 
sunt intemae dulcedinis et caritatis refecti. De quibus vide- 
licet succis atque aromatibus saepius in hoc volumine sub 
nomine thuris, myrrhae et aloes, cseterorumque hujusmodi 
significatum est. Verum quia amatores veritatis, non solum 
de Judaeis, sed etiam veniunt de gentibus, et de utraque 
plebe una fidelium ecclesia colligitur ; restat in amoris can- 
tico post Judaeae vocationem, ac dulcissimam cum suo Re- 
demptore collocutionem, etiam gentilitas, quo ordine ad agni- 
tionem salutis attigerit, quanto banc inventam amore tenuerit, 
specialiter referre. Sequitur ergo vox dilectae de gentibus 
ecclesiae. 

IN CAP. III. 

Cap. X. In lectulo meo per nodes quissiviy §*c.] Jamdudum, 
inquit, multo studio quaesivi Dominum, quern nunc integre dili- 
git anima mea ; quern etiam tunc, etsi necdum cognitum dile- 
xit, in quantum rationera sapientiae, veritatis, et divini cultus 
dilexit. Sed quia in lectulo meo quaesivi, id est illecebris 
adhuc camis meae subdita, quia per noctes, hoc est, in tene- 
bris profundae ignorantiae quaesivi, (non enim mihi angelus, 
non prophets, non quilibet doctor indubius lumen divinae 
cognitionis ostendit,) invenire, quem quaesivi, minime prae- 
valui. Quod ubi in veritate comperi, nequaquam me verita- 
tis, quam quaerebam, inventione potitam, proposui in animo 
meo de lectulo carnalium voluptatum exsurgere, ad laborem 
salutiferae inquisitionis accingi, terras ac mare circumire, 
publice et privatim universorum, quos sapientiores audirem, 
magisteria adire ; et si quid verae sapientiae, et si quid uspiam 
certi, quod ad aetemam beatitudinem duceret, invenirem, 
studiose perquirere. Sed quamvis plurimo labore mundum 
peragrans, sapientium verba discernens, nil certum atque 
indubium de via veritatis addiscere potui, haec autem fuisse 
gentilitatis vota, Deum scire cupientis, sed necdum scientis, 
testantur studia philosophorum, qui pro indagine veritatis 
ac sapientiae tot lustravere terras, tanta condidere volumina, 
testatur scriptura, quae ait, Athcnienses autem et omnes 
advenae hospites ad nihil uliud vacabant, nisi aut dicere aut 

audire aliquid novi. Testatur apostoli scrmo, qui in eorun- 
dem Atheniensium curia perorans ait, Pertransiens et videns 
simulacra vestra, inveni aram, in qua scriptum erat, Ignoto 
Deo. Quod ergo ignorantes colitis, hoc annuntio vobis. 
Deus qui fecit mundum, et omnia quae in eo sunt, hie coeli 
et terras cum sit Dominus, non in manufactis templis inhabitat. 
Testatur devotio Comelii centurionis, qui cognitionem divini 
cultus orationibus et eleemosynis a Deo quaerere didicit. 
Testatur iterum et opus ^Ethiopis, qui de finibus terrae 
ad templum Domini veniens, eum quern nesciebat, adoratu- 
rus adiit. Et tanto veritatis, quam ignorabat, amore ardebat, 
ut sedens in cumi lectionibus, quas fama frequentior divinas 
esse divulgarat, insisteret. Sed hanc ejus in inquisitione 
veritatis instantiam Dominus videns, diu se quaerenti tandem 
aliquando manifestare dignatus est; et cui inspiraverat ut 
quaereret, donavit ut inveniret. Juxta quod ipse per pro- 
phetam jam olim promisit, dicens : Egcni et pauperes quae- 
runt aquas, et non sunt, lingua eorum siti aruit. Ego Dominus 
exaudiam eos, Deus Israel non derelinquam eos. Aperiam 
in supinis montibus flumina, et in medio camporum fontes. 
Illos nimirum fontes, quos Psalmista sitiens aiebat, Sicut 
cervus desiderat ad fontes aquarum, ita desiderat anima mea 
ad te, Deus. Ilia flumina, quae ipse suis fidelibus pollicetur, 
dicens, Qui credit in me, sicut dicit scriptura, flumina de 
ventre ejus fluent aquae vivae. Unde et recte subditur : 

Invenerunt me vigiles^ qui custodiunt civitatem, ^c.] Vigiles 
namque, qui custodiunt civitatem, praecones sunt veritatis ; 
qui ad custodiam sanctae ecclesiae, quae per mundum diffun- 
ditur universum, pia sollicitudine semper excubant, ac verbo 
praedicationis, ne haec a perfidis corrumpatur, insistunt. Hi 
ergo gentilitatem veritatis indagiiie sollicitam invenerunt ; et 
ei, quod quaerebat, demonstrarunt, cum Philippus eunucho 
evangelii lumen aperuit; cumque propheticorum scientia 
verborum, quae ipse legebat, instruxit: Petrus Comelium 
cum suis gratia coelesti, quam tantopere desiderabat, imbuit : 
Paulus Atheniensibus Deum, quern ignorantes colebant, no- 
tum reddidit; alii aliis diu quaesitam et concupitam Con- 
ditoris sui praesentiam ostenderunt. Quasi eniih vigilibus 
civitatis dixit gentilitas, quae in sponsam Christi erat, donante 

ipso^ permutanda, Num quern dilexit anima mea vidistls, 
cum venientibus ad se doctoribus libentlssime auditum accom- 
modabat, et inhianter an veritatis esset via, quam praedica- 
bant, dignoscere curabat. 

Paululum cum pertransissem eoSy ^c.] Qui doctrina vult 
veritatis perfrui, non hanc cursim et negligenter debet attin- 
gere, Nam qui dilectum venire desiderat, necesse est praedi- 
catores nominis ejus solertissirae pertranseat, eorumque se 
coetibus familiariter interserat, ut sic notitiam ejus, quern 
praedicant, vicinius mereatur assequi. Nam et librum, quem 
ad finem usque perlegimus, pertransisse dicimus. Unde et 
angelus Danieli de mysteriis quae videbat, Pertransibunt, 
inquit, plurimi, et multiplex erit scientia. Paululum ergo 
cum pertransissem, inquit, eos, inveni, quem dilexit anima 
mea. Pertransire namque vigiles inquisitor debet veritatis, 
id est, coetibus se, ut dictum est, immiscere atque adunare 
doctorum fidelium, eorumque dicta sive scripta frequenti 
meditatione percurrere. Quod cum paululum facit, mox 
dilectum, quem quaerebat, invenit ; quia juxta Pauli et Esaiae 
vocem, Verbum abbreviatum fecit Dominus super terram. 
Illud scilicet quod ait, Qui crediderit, et baptizatus fuerit, 
salvus erit. Et de quo apostolus, Sed quid dicit, inquit, 
prope est verbum in ore tuo. Hoc est verbum fidei, quod 
praedicamus; quod si confitearis in ore tuo Dominum Jesum, 
et credideris quod Deus ilium suscitavit a mortuis, salvus 
eris. 

Tenui eum^ nec dimittamy ^c.] Tanto instantius, inquit, 
inventum tenui, quanto tardius, quem quaerebam inveni. 
Quem me nunquam dimissuram esse profiteor, sed tantum in 
ejus semper amore perseverare ac proficere contendo,ut etiam 
synagogam, per quam auditum verbi et ministerium regene- 
rationis accepi, ad fidem nominis ejus revocare satagam. 
Constat enim, quia in fine seculi Judaea fidem, quam nunc 
perfida oppugnat, receptura est. Quod fieri aliter nequit, 
quam per doctrinam et ministerium eorum videlicet, qui tunc 
de gentibus fideles inveniantur. Dicit enim manifeate 
apostolus, Quia caecitas ex parte contigit Israel, donee pleni- 
tude gentium subintraret, et sic omnis Israel salvus fieret 
Sane quod ait ecclesia, Tenui eum, nec dimittam, donee 

introducam Qluin in domum matris meae, et in cubiculum 
genitricis meae; non ita intelligendum^ quasi dimissura sit 
ipsa Christum, postquam populum synagogae credulitate 
nominis ejus instruxerit ; sed ita potius, quod tali eum affectu 
diligat, tanta solertia, quae ejus sunt, quaerat, ut etiam cog- 
natam plebem ei subdere contendat. Juxta illud Psalmistae, 
Oculi nostri ad Dominum Deum nostrum, donee misereatur 
nostri. Neque enim ulla ratione, qui ad postulandam miseri- 
cordiam oculos ad Deum levat, post acceptam tandem miseri- 
cordiam hos ad ima reflectit ; cum hoc sit maximum perceptae 
indicium misericordiae, ut quia oculos semper intentos ad 
Deum habeat, et ejus gloriam sine fine contempletur. Notan- 
dum autem, quod hujus capituli series, etiam juxta literam, in 
Mariae Magdalenae, quae et ecclesiae typum tenuit, completa 
est. Cum enim Dominus, quern tota mente viventem dilexit, 
morte ac sepultura ab ejus esset subtractus aspectibus, quae- 
sivit eum in lectulo suo ; tanto nimirum ejus amore detenta, 
ut nec datis ad quietem membris ejus, a suo pectore memoria 
laberetur. Quaesivit per noctes, illas videlicet duas, qui bus 
ipse in sepulchro quiescebat. Nec tamen invenit, quia nec- 
dum resurgendi tempus advenerat. Surrexit matutina cum 
aromatibus, et quaerendo sollicita pervenit ad monumentum. 
Et nec sic quidem statim, quern quaerebat, invenit ; sed primo 
invenerunt earn angeli, custodes utique ecclesiae. Quos de 
Domino interrogans, atque eum resurrexisse audiens, ita 
demum ad ejus visionem pervenit. Tenuit, neque ultra dimi- 
sit, quern veraciter mortem superasse cognovit. Sed et in 
domum matris introducere festinavit ; quia congregationi dis- 
cipulorum, qui se in Christo praecesserant, ac suis exemplis 
ad pietatem excitaverant, eum resurrexisse praedicavit. 

Adjuro voSyfilue Hierusalenij per capreaSy ^-c.] Si superiores 
versus respexerimus, non in his inveniemus, quod sponsa ad 
quietem soranumve pervenerit ; sed hoc potius, quod de lec- 
tulo exiliens, labore maximo quaesitionis ad inventionem sui 
dilecti pervenerit. Et quomodo nunc idem dilectus filius 
Hierusalem, ne earn excitent, neque evigilare faciant, adjurat? 
Nisi forte, quia velut felicissimo somno sopita est anima, 
quae in divino novit amore quiescere. Sicut dormiens quis a 
rebus exterioribus ocidos corporis clausit, et in visione occul- 

torum saepius oculos aperuit cordis ; sic nimirum, sic mens 
supemae dilectioni dedita, a visibilium se curis alienat, ut 
invisibilium contemplatione perfectius liberiusque evigilct. 
Nec mirandum quod somno comparetur amor, quia visibilium 
appetitu sensum mentis avertit, atque ad invisibilia appe- 
tenda convertit ; cum ipsi etiam morti comparetur, dicente 
hoc eodem cantico, Fortis est ut mors dilectio. Quia nimi- 
rum sicut mors corpus interimit, sic et ab exterioribus delec- 
tationibus, internae vitae claritas occidit. Unde merito adju- 
rantur filiae Hierusalem, id est, animae quaeque fidelium, 
societatem jam supernorum civium anxia mente suspirantcs. 
Ne suscitent dilectam, id est, ne men tern Deo devotam ab 
intentione desiderii coelestis importuna irruptione praepediant. 
Quod et de general! ecclesiae statu recte potest intelligi. Cu- 
jus pacem turbare, Christi est voluntati contraire. De quibus, 
quia abunde jam supra dictum est, nunc parcius dici sufficiat. 
Tantum hoc meminerit lector, quia ideo repetitur hie versi- 
cuius in cantico amoris, ut non minorem se Dominus ecclesiae 
de gentibus, quam de Judaeis collectae, curam habere, sed 
aequalem pro utriusque pace sollicitudinem gerere designet ; 
utpote qua utraque una ejus dilectissima domus et familia 
colligatur. Et quidem Judaea quondam se solam Deo dilec- 
tam, sibi tantummodo verbum salutis, non etiam incircum- 
cisis gentibus committendum esse credebat, Luca attestante, 
qui ait: Audierunt autem apostoli et fratres, qui erant in Ju- 
daea, quia et gentes recepenint verbum Dei. Cum autem ascen- 
disset Petrus Hierosolymam, disceptabant adversus eum, qui 
erant ex circumcisione, dicentes : Quare introisti ad viros 
praeputium habentes, et manducasti cum illis? Et in alio 
loco. Sequent! autem sabbato paene universa civitas convenit 
audire verbum Domini. Videntes autem turbas Judaei, repleti 
sunt zelo, et contradicebant verbis quae a Paulo dicebantur. 
Unde recte quae adjurat filias Hierusalem, ne suscitent dilec- 
tam, etiam ita potest accipi; quod praecipiat eis, qui de 
Judaeis in fide praecesserant, ne inquietent eos; neque eorum 
saluti contradicant, qui de praeputio ad fidem convenerunt. 
Ubi et hoc quod ait. Donee ipsa velit; ita potest intelligi, 
quod ipsa de gentibus ecclesia spontaneis se esset vigiliis, ac 
laboribus subditura pro Domino. Quapropter et earundem 

filiarum Hierusalem mox subinfertur admirantium ; quia in 
nationes gratia Spiritus Sancti effusa est. 

- Cap. XI. Qu 4B est ista^ qtuE ascendit per deserlam^ ^c, ?'] Quae 
est ista, inquiunt, quanta laude, quo miracido digna, quae non 
mysterio circumcisionis emundata, non adhuc fonte est rege- 
nerationis abluta, et jam nova Spiritus Sancti est gratia per- 
fusa ? jam loquitur linguis, et magnificat Deum ? Quod nun- 
quam factum in nostra gente meminimus, ex quo vel patribus 
testamentum circumcisionis, vel lavacrum nobis datum est 
baptismatis. Quae ascendit per desertum. Ascendit ab infi- 
mis voluptatibus ad alta virtutum, levans oculos ad montes 
aeternos ; immo levans, et pervenire desiderans ad eum qui 
habitat in coelo. Ascendit autem per desertum, id est, per 
medium gentium illarum, quae nulla erant virtutum fruge 
foecundae ; quas nullus de Dei populo propheta, nullus patri- 
archa, nullus adveniens angelus, ad cultum vitae salubrioris 
instituerat. Cujus fides eo majoris est miraculi, quod banc 
nuperrime agnitam ac susceptam invincibiliter servat ; juxta 
hoc quod in ejus laude Dominus ipse testatur, dicens : Scio 
ubi habitas, ubi sedes est Satanae, et tenes nomen meum, et 
non negasti hdem meam. Hoc autem dictum est ad exem- 
plum plebis Israeliticae, quae ab ^Egyptiae servitutis liberata 
tenebris, per deserti iter ad terram repromissionis ascendit. 
Unde desertum etiam in bonam partem potest recte accipi, id 
est, earn designare con versationem, quae a mundi illecebris sepa- 
rata, Dei tantum legis scrutandae, et coelestium praeceptorum 
sit observationi dedita; quae esuriens et sitiens justitiam, 
manna solummodo verbi coelestis vescatur, et fonte vitae, qui 
de spirituali petra emanat, potetur. Hinc inhianter ardenter- 
que decantans : Sitivit in te anima mea, quam multipliciter 
tibi caro mea in deserto et invio et inaquoso. Ascendit ergo 
ecclesia per desertum, ut promissum perveniat ad regnum ; 
sed et qualiter ascendat, ostenditur cum subinfertur, Sicut 
virgula fumi ex aromatibus. Fumus ab igne solet nasci, 
natus alta petens, absumi, et humanis se paulatim auferre 
conspectibus. Cujus instar ascendit ecclesia, quae igne Sancti 
Spiritus in amorem sui Conditoris accensa, omni nisu vir- 
tutum ad coelestia tendit ; neque a coeptis desistit, donee ab 
humanis rebus abstracta, ad invisibilia vitae coelestis gaudia 
VOL. IX. 8 

rapiatur. Et sicut fumus imo eodemqne tempore partim oriri, 
partim in sublimioribus, qui fuerat ortus, solet disparere ; sic 
ecclesia usque ad finem seculi in quibusdam suis membris per 
gratiam Sancti Spiritus semper nova gignitur ; in quibusdam, 
qui prius nati Deo fuerant, semper ad coelestia coUigitur. 
Quae merito non absolute fumo, qui quolibet diffundi potest, 
sed virgulae fumi assimilatur, ut et unitas fidei illius, et sim- 
plex ad altiora significetur ascensus. Caeterum de inimicis 
Dei, qui non ullo desiderii coelestis intuitu, sed solo superbiae 
fastu extolluntur, dicitur : Quia mox honorati et exaltati fue- 
rint, deficientes ut fumus deficient. Et quia sicut in pravo- 
rum mente cupiditas seculi, econtrario flagrantia in corde 
bonorum ardet, fumatque virtus, recte cum diceret, sicut vir- 
gula fumi ; addidit, 

Ex aromatibus myrrJuBy ^ci] Myrrha quippe, quae condien- 
dis apta est corporibus, sicut etiam sacrosancta Dominicae se- 
pulturae dispensatio probat, continentiam carnis indicat. Thus, 
quod Deo in preces accendi solet, virtutera orationis exprimit ; 
ut Psalmista quoque preeando testatur, Dirigatur oratio mea 
sicut incensum in conspectu tuo. Universus pulvis pigmen- 
tarii, omnia virtutum opera designat. Quae ideo non integris 
pigmentis, sed in pulvere redactis comparantur; ut admo- 
neamur, bona quae agimus, sedula intentione discemere ; et 
ne quid in eis ineptum resident, quasi cribro sollicitae discre- 
tionis examinare. Pigmentarius vero, qui hunc pulverem 
praeparat et cernit, vel homo ipse, qui operam dat virtutibus, 
vel largitor virtutum Dominus intelligitur. Notandum autem, 
quod aromata commemorans, recte primo myrrham, ac deinde 
thus, atque universum pulverem pigmentarii nuncupat ; juxta 
ilium videlicet ordinem, quern et Dominus in evangelio ponit, 
dicens, Sint lumbi vestri praecincti, et lucemae ardentes. 
Quod est aliis verbis dicere, Diverte a malo, et fac bonum. 
Mortifica concupiscentias camis, et offer Deo placabilia vota 
cordis. Ascendit ergo dilecta coelestis sponsi per desertum, 
sicut virgula fumi ex aromatibus myrrhae, et thuris, et uni- 
versi pulveris pigmentarii ; quia sive ecclesia sancta, sive 
anima quaeque perfects, ad altiora virtutum quotidianis pro- 
fectibus crescit, quae flamma caritatis agente suavissimam 
continentiae et orationis, immo omnium Spiritus fructuum 

flagrantiam suo reddit auctori. Quamvis et ita recte possit 
intelligi, ddectam Christ! ascendere, sicut virgulam fumi ex 
aromatibus myrrhae, et thuris, et universi pulveris pigmen- 
tariL Quia una eademque ejus ecclesia^ ex multis fidelium 
personis construitur ; quia diversis floridae virtutibus, quaedam 
instar myrrhaeamplius mortificandis camis voluptatibus insis- 
tunt, ad exemplum ejus qui dixit, Castigo corpus meum, et 
in servitutem subjicio ; quaedam ad figuram thuris peculiarius 
crebris orationibus vacant, adiae aliis bonorum operum fructi- 
bus Deo offerendis desudant. Uno tamen omnes igne Spiritu 
inflammatae, quasi una fumi virgula, indiscreto per omnia 
studio ac devotione commimi vitae coelestis alta requirunt. 
Nec contrarium studioso lectori debet videri, sed consenta- 
neum satis intelligi, quod eadem ipsa dilecta, et sopori esse 
dedita, et per desertum ascendere memoratur. Dormire 
etenim monstratur, cum filiae Hierusalem, ne earn suscitent, 
adjurantur. Et ipsae filiae Hierusalem ascendere contestant 
tur, cum continue respondent, Quae est ista, quae ascendit 
per desertum? Uno eodemque tempore et soporatur et 
ascendit, cum ab exterioribus curis, desideriisque carnalibus 
anima se, quantum valet, alienat; et bonae operationis, sive 
cogitationis profectibus ad visionem sui Conditoris appropiat. 
Quae cum ascendere per desertum diceretur, quo etiam ascen* 
dat, vel quae sit causa ascensus insinuatur, cum ipsius quae 
ascendit, ecclesiae voce subjungitur. 

Cap. XII. En^ lectulum SalomoniSy ^c,] Ad lectulum ergo, 
ferculumque Salomonis ; id est pacific! regis, videlicet Domini 
et Salvatoris nostri, est ascensus ejus. Lectulum videlicet, 
in quo perpetua in pace requiescat ; ferculum vero, de quo 
vitae dapibus reficiatur sine fine. Causa autem ascendendi 
est, quia media ferculi ejusdem ad quod ascendit, sunt cari- 
tate constrata. Ad quod etsi ascensus est purpureus, id est, 
nimio certamine cruentus; dulcedo tamen caritatis, quae ei 
inesse dignoscitur, multum filias Hierusalem, id est, religiosae 
mentis animas ad hoc conscendendum invitat. Lectulus igitur 
Salomonis, gloria est supemae beatitudinis, in qua ipse rex 
pacis cum sanctis suis perpetuo quiescit. Ad quern lectulum 
dilecta regis ipsius, id est, ecclesia per desertum seculi hujus 
quotidie tendit ; et ex parte jam pervenit, in quantum fideles 

8UOS ad futura praetnia praemisit. Perveniet autem in toto, 
cum in consummatione seculi Conditor ipse, ac rex ejusdem 
supernae civitatis congregaverit electos sues a quatuor ventis. 
Et sicut alibi dicit, Praecinxerit se, et fecerit illos discumbere, 
et transiens ministraverit illis. Sed et in hac vita lectulus 
est Salomonis, conversatio quieta sanctorum, atque a mun- 
danis secreta tumultibus, quae compressis jam sive sopitis viti- 
orum conflictibus, felicitatem perpetuae pacis imitatur. Hinc 
etenim et propheta, Et factus, inquit, in pace locus ejus, et 
habitatio ejus in Sion ; id est, in sublimi speculatione futurorum 
bonorum. Et apostolus Petrus, Si exprobrabimini, inquit, in 
nomine Christi, beati eritis ; quoniam gloriae Dei Spiritus in 
vobis requiescit. Utrique autem huic lectulo convenit apte 
quod dicitur. Quia lectulum Salomonis sexaginta fortes am- 
biunt ex fortissimis Israel; quia et praesentem ecclesiae 
quietem ac pacem, praedicatores sancti contra haereticorum 
tuentur incursus, et intemam coelestis patriae requiem per- 
fectiores quique fixa intentione speculantur. Bene ei^ de < 
lectulo illo regis pacis dicitur, quod hunc fortes ambiunt* 
Bene iterando adjungitur. Ex fortissimis Israel. Israel quippe, 
vir videos Deum interpretatur. Quia qui vel praedicando 
praesentem ecclesiae pacem tueri, vel contemplando earn qui 
in coelis est, cupiunt intueri; necesse est vigilare, stare in 
fide, viriliter agere, confortari, ac divina se dignos visione 
reddere curent. Ex fortissimis, inquit, Israel ; quia omnes 
qui ad divinae visionis gaudia tendunt, recte Israel nomine 
censentur. Sed fortissimi, inquit, in eis sunt. Utique illi qui 
sive coelestis dono speculationis sublimantur, seu praedica- 
tionis ministerium rite peragendum suscipiunt. Qui et apte 
sexagenario sunt numero designati ; quia tales nimirum de- 
narium aetemae retributioiiis pro perfectione bonae operationis 
expectant. Namque sex diebus perfecit Deus mundi oma- 
tum, et septimo requievit ab operibus suis ; meritq senario 
numero lumen perfectae actionis, pro qua requies aetema 
speratur, insinuatur. Quod autem praemia bonorum ope- 
rum denario numero figurentur, novit omnis qui laborantes 
in vinea Christi, quare denarium in mercedem acceperint, 
novit. 

Omnes tenentes gladios, ^c.] Illos tenentes gladios, de qui- 

bus apostolus dicit : Et galeam salutis assumite^ et gladlum 
Spiritus, quod est verbum Dei. Ad ilia bella doctissimi^ de 
quibus idem admonet, dicens : Induite vos armatura Dei, ut 
possitis stare adversus insidias diaboli; quia non est nobis 
colluctatio adversus camem et sanguinem, sed adversus prin- 
cipes et potestates, &c. Et recte doctissimi, quia magna 
bellandi arte indigent, qui came inclusi, in terns positi 
contra spiritualia nequitiae in coelestibus certant magna arte, 
immo magna Dei gratia indigent, cum contra archangelum 
tot millibus annorum ad bella excitatur, carnis fragilitas 
pugnat. 

Uniuscujusqiie ensis super femur suumy ^c.] Per femur, car- 
nalis solet propago designari. Unde scriptum est, Erant 
omnes animse eorum, qui egressi sunt de femore Jacob, lxx. 
Ensem vero super femur habent milites Chri8ti,cummotumcar- 
nalium voluptatum spiritualis verbi districtione comprimunt. 
Et hoc propter timores nocturnes; id est, ne eos insidias 
tentatoris antiqui, si secures inermesque repererint, stemant ; 
ne eis expugnatis, lectulus veri Salomonis, quern custodire 
debuerunt, foedetur. Quod de utroque, quern diximus, lectulo 
Regis aeterai, id est, et de praesenti ecclesiae pace, et de futura 
asque potest accipi. Timent enim doctores sancti, ne per tene- 
bras haereticomm, ecclesiae status violetur praesentis. Timent 
hi, qui contemplationi gaudiorum futurorum, oculum mentis 
aperire consueverunt ; ne lucem divinae revelationis nox in 
eis obnubilet daemoniacae perturbationis. Si autem fortissimi 
ex Israel, in quibus dolus non est, qui ad bella sunt doctis* 
simi, ensem super femur habent propter timores nocturnos, 
quid mihi meisque similibus agendum est ? quanto in timore 
Domino serviendum, qui et minus docti ad spirituale certamen, 
et ad perficienda quae dicimus, minus fortes existimus ? Unum 
prorsus nobis refugium est, illi adhaerere, in illo spem ponere, 
quern constat vinci non posse; illius cum propheta defen- 
sionem quaerere, saepius dicendo : Dominus illuminatio mea, 
et salus mea, quern timebo ? Illuminatio mea, videlicet, ut ad 
bellandum erudiat. Salus autem, ut in bello fortes et insu- 
perabiles faciat. Si enim praedicando persistimus, forte et 
ipsi cum propheta eodem audire merebimur, Scuto circum- 
dabit te veritas ejus ; non timebis a timore noctumo. Quidam 

fortes^ qui lectulum Salomonis ambiunt^ super angelos^ qui 
pro pace sanctae ecclesiae contra aerias potestates dimicent, 
interpretantur. Quorum sensui videtur repugnare quod di- 
citur^ Uniuscujusque ensis super femur suum. Quomodo 
enim camis illecebram ense continentias stringant, vel recen- 
sent, qui camis naturam^ ex qua subsistant^ nullam habent ? 
Dicit ergo ecclesia veniens ex gentibus, En lectulum Salo- 
minis, lx. fortes ambiunt ex fortissimis Israel, et caetera. Ac 
si patenter dicat. Quid miramini, O filiae Hierusalem, id est, 
credentes de Judaea plebes, quod per desertum virtutum 
instar aromatum suaveolentium ascendam? Videte quia pad- 
ficus est rex, ad cujus consortium propero; tutus est ab 
insidiis malorum, et bonis tantum accessibilis lectulus ille 
quietis ejus intimae, ad quern pervenire festino. Sed et plura 
divitiarum ejus, si audire delectat, retexam. 

Ferculum fecit sibi rex Salomon, Ferculum inde dic- 
tum, quod vel residentium, si^e discumbentium in convivio 
corpora ferat ; vel ipsum de loco ad locum soleat pro tem- 
porum opportunitate circumferri. Cui merito sancta ecclesia 
comparatur, quae et credentes ad aeternae beatitudinis epulas 
levat, et ipsa per mundum universum praedicatorum suorum 
ministerio circumfertur. Ferculum autem hoc fecit Dominus 
sibi de lignis Libani; quia ecclesiam de fortibus animo et 
constantia animabus construxit. Ligna quippe Libani et 
celsitudine et specie, et sui natura imputribili multum prae- 
eminent. 

Columnas qfus fecit argenteas.'] Jacobus, inquit, Cephas 
et Joannes, qui videbantur columnae esse. Quas nimirum 
columnas fecit argenteas, qma ad confirmandam fidem, ad 
sublevandum ecclesiae statum doctores sanctos claritate verbi 
coelestis instituit. 

Reclinatorium aureumJ] Reclinatorium in ferculo fecit, cum 
spem perpetuae quietis fidelibus promisit Tollite, inquit, 
jugum meum super vos ; et discite a me, quia mitis sum et 
humilis corde, et invenietis requiem animabus vestris. Et 
hoc reclinatorium fecit aureum, quia requiem nobis aeternae 
divinse * visionis gloria coruscam praeparavit. Hinc dicitur, 
Qui autem diligit me, diligetur a Patre meo ; et ego diligam 
eum, et manifestabo ei meipsum. 

Vera purpura sanguine tingitur con- 
chyliorum. Ascensus ergo ferculi Salomon purpureus est, 
quia Rex et Dominus noster dilexit nos, et lavit nos a pec- 
catis nostris in sanguine suo. Et non nisi purpureus ad hoc 
ferculum ascensus invenitur, quia nullus ecclesiam nisi sacra- 
mentis Dominicse passionis imbutus, ingreditur. Unde ipse 
ait. Nisi manducaveritis carnem Filii hominis, et biberitis 
ejus sanguinem, non habebitis vitam in vobis. Qui manducat 
meam camem, et bibit meum sanguinem, habet vitam aeter- 
nam ; et ego resuscitabo eum in novissimo die. 

Media cavitate constravitj ^c.] Ea ipsa videlicet carltate, 
qua pro nobis passus est. Majorem enim hac caritatem nemo 
habet, quam ut animam suam ponat quis pro amicis suis. 
Et sicut ait apostolus, Commendat autem Deus suam cari- 
tatem in nobis; quoniam cum adhuc peccatores essemus, 
Christus pro impiis mortuus est. Siquidem per hanc media 
ecclesise suae strati instar pa];^vit, ubi hdeles animae moUiter 
quiescerent ; quia totam earn intrinsecus supernorum amore 
replevit. Et hoc est quod addidit. Propter Alias Hierusalem ; 
id est, propter animas, coelestium desiderio flagrantes. Quan- 
tum enim majorem Deus caritatem suam nobis, pro nobis 
patiendo commendavit, tanto plures ad se redamandum ac 
pro se patiendum accendit. Potest ascensus purpureus in 
eis quoque specialiter intelligi, qui suum pro Christo sangui- 
nem fuderunt. Qui recte ad reclinatorium aureum per ascen- 
sum dicuntur ascendisse purpureum, quia ad caritatem per- 
petuse quietis pervenerunt per laborem, arte tribulationis. 
Quibus apte convenit quod sequitur. Quia media caritate 
constravit. Ideo namque ad fundendum pro**coelesti Rege 
sanguinem prompti sunt ; quia ipse media ferculi sui, id est, 
corda ipsorum sua caritate inflammavit. Unde apostolus, 
cum ascensum ferculi purpureum describeret, dicens: Sed 
et gloriamur in tribulationibus, scientes, quod tribulatio pa- 
tientiam operator, patientia probationem ; statim de reclina- 
torio aureo subjungere curavit, dicendo : Probatio vero spem, 
spes autem non confundit. Ac deinde de caritate, qua media 
sint constrata, conclusit : Quia caritas Dei diffusa est in cor- 
dibus nostris. Mirantibus ergo filiabus Hierusalem, et lau- 
dantibus ecclesiam de gentibus, quae sicut virgula fumi ex 

aromatibus ad ccelum ascendit^ reddit ipse causas ascensus 
sui, exponens quod lectulus pacific! regis, ad quem prope- 
raret, a malorum sit tutus incursibus ; quodque ferculum 
ejus, ubi reficiendara speret, etsi ascensus sit arduus, recli- 
natorium tamen habeat^ instar auri praefulgidum ; et media 
sui caritate con strata, propter quod festina occurrit ascen- 
dere, sciens, quia Deus caritas est ; et qui manet in caritate, 
in Deo manet, et Deus in eo. Quibus dictis, miro ac decent! 
ordine, post enarrata regis sui dona, ipsam quoque speciem 
ac ornatum ejus praedicare incipit, cunctosque ad hoc viden- 
dum invitat; et postquam ipsa vocata est, vocare et alios, 
assumpto evangelizandi ofiBcio, curat, dum subsequenter ad- 
jungitur : 

Egrediminiy et videte^ filice Sioriy regem Salomonem,'] Filiae 
autem Sion eaedem sunt, quae et filiae Hierusalem, id est, 
animae, gaiidia patriae coelestis suspirantes. Sion etenim 
specula, sive speculator, Hierusalem dicitur visio pacis. Quod 
utrumque nomen, ejusdem civitatis supemae accolis congruit, 
ubi et perpetua pace fruuntur, et sui Conditoris semper 
faciem contemplantur. Egredimini ergo, inquit, filiae Sion, et 
videte regem Salomonem. Egredimini de turbulenta mundi 
conversatione, ut regem pacis valeatis videre. Egredimini 
mente et actione de medio Babylonia, qui in coelesti Hieru- 
salem partem habere desideratis, juxta illud praeceptum ejus- 
dem veri Salomonis, quod ait : Exite de ilia, populus mens, 
ne participes sitis delictorum ejus ; unde et ipse a mundi nos 
societate seceruere, atque ad ccelestia cupiens gaudia provo- 
care, et extra muros civitatis pro nobis pati voluit, sicut et 
apostolus puteherrime ac plenissime exponit, dicens : Jesus, 
ut sanctificaret per suum sanguinem populum, extra portam 
passus est. Exeamus igitur ad eum extra castra, imprope- 
rium ejus portantes. Non enim habemus hie manentem civi- 
tatem, sed futuram inquirimus. Et quoniam idem Dominus 
noster Jesus Christus, non solum verus Dei Filius, sed etiam 
verus est Filius hominis confitendus ; Dei quidem Filius, aeter- 
naliter ante secula natus ; hominis vero Filius, in fine seculo- 
rum ex tempore factus ; recte postquam dictum est : Videte, 
filiae Sion, regem Salomonem, mox subinfertur. 

In diademate, quo coronavit eum mater sua.'] Hoc est enim 

aperte dicere, Videte Dominum in humanitate, quam de 
virgine matre susceptam, in majestatis paternae dextera collo- 
cavit. Mater quippe sua ilium diademate coronavit, quando 
beata et interaerata virgo de Spiritu Sancto concipiens, mate- 
riam illam illi sacrosanctae carnis de sua came praebuit ; in 
qua mundo apparens, et habitans in nobis^ regnum mortis 
moriendo destrueret, ac vitam nobis resurgendo repararet, 
quamque ad coelos ascendendo^ gloria perennis regni subli- 
maret. Videntes ergo filiao Sion regem Salomonem in decore 
naturally etiam diadem a^ quo coronavit eum mater sua, stu- 
pentes admirantur; quia videlicet electi, dum gloriam Filii 
Dei coaequalem Patri ac Spiritu Sancto credunt, et confiten- 
tur humanse quoque assumptionem naturae, in qua imperium 
mortis superavit, in aeternum clarificatam esse cognoscunt, 
non suae videlicet potentia substantiae, sed operatione as- 
sumentis earn verbi, hoc est Filii unici Dei. Cujus visionem 
diadematis una filiarum Sion, et ipsa nobilissima, jamque 
de finibus concupiscentiae terrestris egressa, summe admi- 
rata dicebat, Eum autem, qui modico quam angeli minoratus 
est, videmus Jesum propter passionem mortis, gloria et 
honore coronatum. 

In die desponsionis illius, ^c.] In tempore incamationis 
illius, quo ad copulandam sibi ecclesiam virginali ex utero, 
tanquam sponsus suo processit de thalamo, quae erat dies 
laetitiae cordis ejus ; quia laetabatur, mundum per dispensa- 
tionem ejusdem suae incamationis ad agnitionem visionemque 
aetemae divinitatis esse perducendum. Hinc est, quod cum 
plurimi ad 6dem ejus confluxemnt, scriptum est: In ilia 
hora exultavit Spiritu Sancto, et dixit, Confitebor tibi. Pater, 
Domine coeli et terrae, qui abscondisti haec a sapientibus et 
prudentibus, et revelasti ea parvulis. Hinc ipse Redemptor 
per suum sanguinem ad supema reducto genere humano 
loquitur coeli civibus, dicens, Congratulamini mihi, quia in- 
veni ovem meam, quae perierat. Quia ergo supra filiae 
Hiemsalem admirantes adventum sponsae, dicebant. Quae 
est ista quae ascendit per desertum, et caetera ; apto ilia re- 
sponso laudat lectulum, laudat ferculum sponsi, laudat ipsum 
postremo sponsum, ad cujus amplexum properat. Meminit 
assumptae pro se in Deum humanitatis, quam instante tem- 

pore suae responsionis, incomiptae genitricis mysterium pro- 
creavit ; ut ostendat jure se ad divinae visionis ejus gloriam 
anhelare^ pro qua ipse humanse habitum naturae suscepisset. 
Unde merito^ quae tantum se sui Redemptoris laudibus sub- 
didit^ quae ad laudandum etiam cohortes suas^ filias videlicet 
Sion, intentione materni affectus invitat, ipsa quoque dignam 
laudis recompensationem ab eodem sponso suo ac Redemptore 
suscepit; cujus voce subjungitur, 

IN CAP. IV. 

Cap. XIII. Qmm pulchra es^ arnica mea! ^c.] Pulchram 
esse ecclesiam dixit, pulchram repetit, quia hanc et actione 
et praedicatione vidit esse laudabilem. Actione videlicet, 
qua ad se per desertum, sicut virgula fiimi ex aromatibus 
ascendit ; praedicatione autem, qua ad suum consortium etiam 
proximas suas ascendere satagit, dicens : Egredimini, et videte, 
filiae Sion, regem Salomonem. Et recte primo actione, post- 
modum praedicatione, juxta exemplum, videlicet ipsius, de 
quo scriptum est. Quae coepit Jesus facere et docere. 

Oculi tui columbarum^ ^c.] Sensus tui spiritualium sunt 
rerum contemplatione excellentes ac venerandi, quibus mea 
quoque dona, quae nuper exposuisti ; meum diadema, quod 
praedicasti, videre et cognoscere meruisti. Quia enim, sicut 
supra commemoravimus, Spiritus Sanctus in columbae specie 
apparuit, merito nomine illius spiritualis gratia signatur. 

Absque eo quod intrinsecus latet.'] Absque invisibili in coeles- 
tibus retributione, quae a te in terris peregrinante necdum 
valet videri. Haec enim majoris est pulchritude gloriae, 
quam impraesentiarum digne queat aestimari. Et pulchre, 
ubi oculorum ejus simplicitatem, id est occultorum in ea 
cognitionem laudat ; ibi earn amicam praenominat, juxta illud 
Dominicum, Jam non dicam vos servos, quia servus nescit 
quid faciat dominus ejus. Vos autem dixi amicos ; quia 
omnia quaecunque audivi a Patre meo, nota feci vobis. 

Capilli tui sicut greges caprarumy Si oculis sponsae, 
acumen sensuum spiritualium recte intelligitur, potest non 
inconvenienter in capillis innumera generalium cogitationum 
puritas accipi; quae in sanctis, etsi aliquando pro tempo- 
ralium dispensatione fiunt, coelestium tamen rerum intentione 

fieri nunquam omittunt. Scriptum quippe est^ Quia decre- 
verat Paulus transnavigare Ephesum^ nequa illi mora 6eret 
in Asia. Festinabat enim^ si possibile esset^ ut diem Pente- 
costem fac^ret Hierosolymis. Ubi erga terrenum quidem 
iter hujusmodi cogitationibus utebatur ; sed ipsum iter 
terrenum praemii coelestis intentione gerebat. Quod ipsum 
et de arte scenofactoria, quam cum Aquila et Priscilla exer- 
cebat, intelligendum est ; quia temporales quidem erant cogi- 
tationes, quibus earn explebant; sed scternorum intuitus^ 
quod ad banc explendam trahebantur^ ut videlicet hoc opere 
terreno ministerium evangelii, quod erat coeleste, juvarent. 
Unde apte idem capilli sponsae caprarum adaequantur gregi- 
bus^ qui ascenderunt de monte Galaad. Haec enim et munda 
sunt animalia et ardua rupium sive arborum solent, quae- 
rendi pastus gratia^ scandere ; quia nimirum cogitationes 
electorum^ ut diximus^ etsi terrena agunt^ nihilominus cce- 
lestia intendunt; et cum etiam camis sustentandae curam 
gerunt^ erga animae potius sospitatem^ ac supemam refectio- 
nem^ aciem mentis dirigunt. Possunt autem in oculis sponsae 
etiam praedicatores intelligi sanctae ecclesiae^ per quos coeles- 
tium arcana secretorum, quae generalis credentium turba neque 
aspicit. Possunt in capillis populi fideles accipi; qui^ etsi 
minus docti sunt ad prospiciendos regendosque gressus eccle- 
siae, maximum tamen ei decus sua numerositate praebent 
obsequii. De qualibus Dominus ipse^ cum missis ad praedi- 
candum discipulis, praedicaret^ Quia eritis odio omnibus 
propter nomen meum ; mox consolando subjunxit, Et capil- 
lus de capite vestro non peribit. Quod est aperte dicere: 
Etsi persequentium odia saeviunt^ ne minimos quidem de 
his, qui ad me pertinent, caput videlicet vestrum rapere 
queunt. Bene autem capilli, hujusmodi gregibus assimi- 
lantur caprarum. Solent namque per capras, peccatores 
designari. Et cum omnis ecclesia veraciter confiteatur, se 
peccato carere non posse ; quanto magis his qui in plebeia 
sunt vita constituti, faciendum est ; quia in multis offendimus 
omnes! Habent ergo fideles peccatum; sed tamen quoti- 
dianis operum bonorum profectibus ad illam tendunt vitam, 
ubi ab Omni sint peccato liberi. Propter quod apte de eisdem 
capris subditur. Quae ascenderunt de monte Galaad. In 

monte etenim conversantur mystico, omnes qni corpori sunt 
sui Redemptoris adunati. Sed de eodem monte ascenderunt 
capreae, superiores videlicet sinus mentis, pascendi causa 
petentes ; cum humiles quique et peccatorum quorum, ac 
fragilitatis conscii, ipso infirmitatis suae timore accensi, ad 
appetendas in Christo pascuas coelestis vitae semper sese 
attollere conantur. Legimus quippe in libro Numerorum 
ac Paralipomenon, quia mons Galaad bonas valde et uberes 
pascuas habuerit. Quod illi singulariter alto, ac multum 
fhictifero monti convenit, de quo civitas ipsa, quae in eo est 
constructa, id est, sancta ecclesia dicere solet, Dominus 
pascit me, et nihil mihi deer it, in loco pascuae, ibi me coUo- 
cavit. Congruum et ipsum nomen mentis, quod dicitur acer- 
vus testimonii. Acervus quippe testimonii Dominus est, quia 
in ipso colligitur atque adunatur omnium multitude sancto- 
rum, lapidum videlicet vivorum, qui testimonio fidei probati 
sunt, ut apostolus ait. Capilli ergo sponsae assimilantur 
gregibus caprarum, quae in hoc monte pascentes, ad superiors 
semper ascendere contendunt: quia sive temporales electo- 
rum cogitationes, seu fragiliores ecclesiae plebes, quo minus 
se a culpa immunes esse deprehendunt, eo altius auxilium 
quaerunt ejus, a quo se esse liberandos intelligunt. 

Dentes iu% sicut grex tonsarum, §*c.] Sicut in capillis ec- 
clesiae populi fragilioribus adhuc actibus dediti, sic perfec- 
tiores quique, et ad regendam ecclesiam apti designantur in 
dentibus. Quia nimirum isti numerositate, illi praestant firmi- 
tate ; isti intus verbo reficiunt, illi quamvis arcanorum interna 
minus capiant, extrinsecus ecclesiam bonis omant operibus. 
An non Deus ecclesiae recte vocetur ille, cui dictum est. 
Surge, Petre, occide et manduca? Occide, in malis quod 
fuerunt, docendo anathematizare, quod coluerunt, et ipsos 
verae fidei professione redditos bonos insere unitati corporis 
tui, quod est ecclesia Christi ? Et quidem supra iidem doc- 
tores oculorum fuerant nomine signati. Sed oculi sunt, quia 
secreta mysteriorum spiritualium acute perspiciunt ; dentes, 
quia improbos verbo veritatis corripiunt, correptosque atque 
mundatos in sancta ecclesiae membra trajiciunt. Dentes sunt 
ecclesiae, quia panem verbi Dei parvulis illius, ad quern man- 
dendum ipsi non sufficiunt, parant. Solent quippe piae nu- 

trices particulas panis dentibus conficere, et inter lactandum^ 
parvulorum faucibus minuta mansa immittere, donee eos 
paulatim abstractos a lacte^ ad usum panis perducant; sic 
sancta mater ecclesia habet doctores, qui instar uberum lac 
doctrinae mollioris incipientibus ministrent, habet eosdem 
ipsos, non ignaros bene profleientibus panem verbi fortioris 
porrigere. Sed ut rite proficiant, paulatim necesse est eos, et 
per partes ad altiora discenda provocent, primosque eis aper- 
tiora de secretis spiritualibus, et hsec cauta ac diligenti exposi- 
tione discussa, quasi prius jam dentibus masticata, commit- 
tant; quo haec crebrius agendo pedetentim eos interiorum 
capaces reddant arcanorum. Hi autem dentes recte gregi 
tonsarum, quae ascenderunt de lavacro, comparantur ; quia et 
baptismi fonte mundati, et facultatum suarum sunt abjectione 
nudati. Et quidem omnium est, Christi vitae lavacro puri- 
ficari, quia nisi quis renatus fuerit ex aqua et Spiritu, et 
reliqua. Perfectorum vero est, et maxime eorum quibus 
pascendi oves ejus cura commissa est, renuntiare omnibus 
quae possident. Quod et primi illi ac praecipui dentes ecclesiae, 
id est, apostoli, et plurima ejusdem ecclesiae primitivae turba, 
fecisse legitur. 

Omnes gemellis feetibusy ^c.’] Gemellos foetus parturiunt 
oves Christi, quia omnes quos praedicando generant Deo 
sancti doctores, gemina ejusdem Dei et proximi dilectione 
instituunt. Geminos pariunt, quia discipulos, quos erudiunt, 
fidei et operis recti scientia imbuunt. Et sterilis non est inter 
eas. Non est inter oves summi pastoris ulla, quae non foetus 
boni operis generet. In quibus sunt et plurimi, qui et operis 
et doctrinae foetibus gaudent. Sed nec illi inter steriles de- 
putabuntur, qui abluti fonte salutis, statim ex hac vita rapi- 
untur. Habuerunt enim sobolem fidei, quam vel ipsi pro se, 
vel alii pro ipsis professi sunt. Habuerunt et votum bonae 
operationis, quam inter oves Christi, si expectati fuissent, 
socialiter exercerent. De qualibus scriptum est, Consum- 
matus in brevi, explevit tempora longa. Placita enim erat 
Deo anima illius ; propter hoc properavit de medio iniquitatis 
ilium reducere. 

Sicut viita coccineay labia tuay ^c.] Labia sponsae cocco assi- 
milantur, quia Dominici sanguinis, quo redempta est, pretium 

praedicare non cessat ecclesia; sed sedula deOantat^ Mlhi 
autem absit gloriari, nisi in cruce Domini nostri Jesu Christi. 
Et notandum^ quod non absolute cocco, sed vittae coccineae 
labia comparantur illius. Vitta quippe solet capillos astrin- 
gere. Si autem in capillis sponsae^ populi fideles accipiuntur ; 
vitta quae bos astringit, atque ad caput aptius coaptat^ quae 
nisi veritatis doctrina intelligitur ? Qua rudes credentium 
animos necesse est confirmari^ atque ad amorem cultumque 
sui Conditoris diligentius applicari, ne mali liberi per inanes 
actus defluant^ atque ab amplexu sive omatu veri capitis 
refugiant, ne ipsos oculos, id est, eos qui sibi lumen justitiae 
pnemonstrare debuerant, importune relaxatione praepediant. 
Quomodo enim bona discipulorum facta nonnunquam magis- 
tris exemplum virtutis fiunt, ita saepius eorum desidia, docto- 
ribus detrimentum bonae efficit actionis. Sicut ergo vitta 
coccinea, labia, inquit, tua, et eloquium tuum dulce; quia 
doctrinam suam ecclesia, qua mentes infirmorum a lascivia 
coercet, Dominicae passionis solet mfirmare, et quasi tingere 
memoria. Nihil enim potius voluptuosos a carnalibus refrae- 
nat desideriis, quam cum audiunt sive recolunt, quod Dominus 
gloriae pro eis incamari, et pati dignatus est. Unde merito 
tale eloquium dulce existimat Dominus, quia multum gra- 
tanter accipit, cum hoc nos alterutrum referre ac meditari 
conspicit, ad quod intimandum ad nos ipse de coelis advenit. 
Quod si in capillis, cogitationes ; in oculis, sensus fidelium 
spirituales figurari dixerimus, idem finis est expositionis, quia 
vagationem cogitationum superfiuarum inextinguibilem, non 
alio facilius ordine, quam memoria saepe dicti ac semper 
recensendi Dominici sanguinis cohibemus. Sed et noxios 
saepe cogitatus, dum incauta mente voluimus, ac subito 
respecti a Deo signum sanctae crucis pectori imprimimus, et 
quod nefarium tractamus, abjicimus, quasi vita coccinea 
capillos nobis ligamus, quia fiuxa cogitationum trophaeo sacri 
cruoris comprimimus. Quibus si salutaris haec ligatura desit, 
totum capitis decus fiuctuando foedant, quia tranquillitatem 
mentis turbant, oculorum aciem obtegunt, quia gratiam sen- 
suum spiritualium, improba rerum carnalium meditatione 
obnubilant. 

Sicut fragmen mali puniciy ^c.] Per genas verecundiam 

designari et supra docuimus, quia nimirum has erubescentibus 
nobis^ solet subitus rubor perfundere. Malum autem puni- 
cum^ quia rose! colons est^ passionis Dominicse mysterium, 
sicut et coccineum non inconvenienter insinuat. Decebat 
enim modum redemptionis nostrae crebra figurarum repeti- 
tione in sacro carmine, sicut et in caeteris prophetiae scripturis 
intimari. Quia ergo sancta ecclesia non erubescit crucem 
Christi, sed et ipsa gaudet in contumeliis ac passionibus pro 
Christo, vexillumque crucis ipsius gestare solet in facie, 
merito genas instar mali punici habere memoratur. Nec 
vacat, quod non integro malo, sed ejus comparantur fragmini. 
In fracto enim malo punico, et pars ruboris qui patebat, 
videtur ; et pars qua3 intus latuerat, candoris aperitur. Habet 
ergo ruborcm mali punici sponsa in genis, cum sacramentum 
Dominicae crucis fatetur ecclesia verbis. Ostendit et cando- 
rem fracti ejusdem mali, cum pulsata pressuris ipsa castitatem 
puri cordis probat et factis, cum ipsa crux sui Redemptoris, 
quid intus gratiae salutaris habeat, pandit. Item ostendit 
colorem puniceum in genis, cum prima et eminentiora ejus 
membra, id est, martyrea sancti sanguinem fundunt pro 
Christo. Addit et candidum, cum idem inter patiendum, vel 
impleta passione, etiam miraculis renitent. Nec praetereun- 
dum, quod malum punicum magnam granorum copiam, uno 
foris cortice includit ; unde et malum granatum dicitur. Quse 
quidem integro adhuc malo videri nequeunt, sed fracto quam 
sint innumera clarescunt. Sic etenim sancta ecclesia, quo 
amplius earn frangi adversus contigerit, eo clarius quot virtu- 
tum grana unius fidei tegmine complectatur, referat. Et 
recte additur. Absque eo quod intrinsecus latet ; quia con- 
fessionem quidem in ecclesia vivificae crucis possunt omnes 
audire, pressures ipsius ecclesiae possunt omnes aspicere; 
nitorem quoque charismatum, qui infirmos curat, mortuos 
suscitat, leprosos mundat, daemones ejicit, et caetera hujus- 
modi possunt infideles cum fidelibus intueri, possunt etiam 
mirari. Sola autem novit ipsa, quanto invisibilis vitae tenea- 
tur amore, quanta in visione Conditoris sui, quanta in pro- 
fectu membrorum suorum dilectione flammescat. 

Sicut turris Davidy collum iuumy ^c.] Et de collo supra 
diximus, quod doctores sanctos significet, quse ecclesiam et 

spiritualibus reficiendo alimoniis semper augmentat^ et verbis 
sanctae exhortationis in fide confortant. Sed et hoc quod 
collum in medio positum, capiti nectit corpus, apte convenit 
eis, quorum ministerio conjungitur ecclesia Christo, qui huic 
alimenta vitae ab ipso Domino percepta tradiderunt. De 
quibus apostolus gratiam evangelii commendans, ait: Quae 
cum initium accepisset enarrari per Dominum, ab eis qui 
audierunt, in nos confirmata est. Hinc de ipso scriptum est: 
Et dedit discipulis panes, discipuli autem turbis; et man- 
ducaverunt omnes, et saturati sunt. Quod ita corporaUter 
factum est, ut etiam spiritualia Domini facta signarent, quia 
videlicet coelestis panem doctrinae, ipse primis ecclesiae suae 
membris, videlicet apostolis, commiserit ; quern illi mox sub- 
jecto sibi ejusdem ecclesiae corpori apposuerunt, ac sic suc- 
cedentibus sibi ex ordine ministris verbi, totum per orbem ad 
plenitudinem ejus salutaris refectio pervenerit. Quod vide- 
licet collum recte turri David simile dicitur. Si enim civitas 
David, ecclesia est Christi, turris in eadem civitate, inexpug- 
nabilis est praedicatorum constantia, qui ad defendenda fide 
aedificia, ad repellenda hostium tela, a forti manu, ac desidera- 
bili rege, quod nomen David sonat, firmiori prae ceteris fideli- 
bus sunt altitudine constructi. Propugnacula autem, cum 
quibus haec turris aedificata est, vel scripturarum sanctarum, 
vel divinorum munimina charismatum inteUiguntur. Assi- 
milavit enim turri collum sponsae, cum Dominus primos 
ecclesiae magistros, data Spiritus Sancti gratia, hostibus suis 
insuperabiles fecit. Addidit turn eidem propugnacula, cum 
aperuit illis sensum, ut intelligerent scripturas, et suae verba 
praedicationis praecedentium patrum dictis vera esse proba- 
rent. Addidit turri propugnacula, cum eis etiam faciendorum 
signorum dona contulit, ut novis virtutum operibus divina 
esse, quae nova praedicabant, astruerent; sanatisque morbis 
corporalibus, ad salutem animae facilius, quos erudiebant, 
attraherent. 

Mille clypei pendent ex ea, Mille clypei, qui ex turre 
David pendent, innumera sunt divinae praesidia defensionis, 
quibus sancti praedicatores, et adjuti sunt ipsi a Domino, ne 
vinci possent ab hostibus ; et auditores quoque suos contra 
incursus hostium, sive visibilium sive invisibilium, docent 

adjuvari. Omnis armatura fortium, omnis est instructio vel 
operationis^ vel doctrinae coelestis ; per quam iidem doctores 
non solum evadunt, sed et superant acies spirituum maligno- 
rum^ cum ab illorum ditione plurimos eorum, quos deceptos 
tenuerant, praedicando eripiunt^ ac de vasis irae in vasa 
misericordiae transferunt. Et bene, ubi spiritualis belli fit 
mentio, ibi turris David, non turris Salomonis in exemplo 
ponitur, cum utriusque regis et nomen et persona saepissime 
figuram soleat habere regis aetemi. Quia enim David manu 
fortis, sive desiderabilis visu interpretatur, recte hoc nomine 
designator, ibi Dominus, ubi bellare contra hostes ecclesiae 
docetur, ut eo imperterrita ad certamen procedat, quo ab illo 
se, qui vinci nequit, adjuvari meminit ; eoque instantius vin- 
cere satagat, quo desiderabilem novit esse faciem ejus, ad 
quern devicto hoste sit perventura. 


LIBER QUARTUS. 

Duo ubera tua^ ^c.] Multifarie et multis figurarum modis 
eadem Christi et ecclesiae mysteria repetuntur ; sed repetita 
novi semper aliquid afferunt, quo vel eisdem mysteriis argu- 
mentum procuret, vel per ipsam novitatero, animos audien- 
tium amplius delectet. Iidem ergo doctores, qui supra 
oculonim, vel dentium, sive colli fuerant nomine designati, 
nunc uberum vocabulo exprimuntur. Qui quidem recte oculi 
vocari queunt, quia occulta sacramentorum perspiciunt. Tecte 
dentes, quia improbos quosque corripiendo, quasi masticant, 
et in corpus ecclesiae mollitos atque humiliates trajiciunt. 
Recte collum, quia toto corpori ecclesiae, quasi vitalem flatum, 
aeterna gaudia praedicando ministrant ; cibosque doctrinarum, 
quibus ad salutem reficiatur, praeparant. Ubera autem etiam 
aptissime nuncupantur, quia parvulis adhuc in Christo lac 
verbi salutaris infundunt. Non autem fhistra cum addita- 
mento numeri, duo ubera dicit, cum nulla foeminarum plus, 
nulla minus quam duo soleat ubera habere. Duo namque 
ubera dicit, ut duorum parvulos populorum, Judaei videlicet 
et gentilis, ad fidem nutriendos insinuet. Denique Paulus 
ait. Jacobus, Cephas, et Joannes, qui videbantur columnae 

esse, dcxteras dedcrunt mihi ct Bamabae societatis, ut nos 
in gcntibus, illi autcm in circumcisione, ct cactcra, Petrus 
autem in circumcisione missus, vide quid dicat : Sicut modo 
geniti infantes, rationabile sine dolo lac concupiscite, ut in eo 
crescatis in salutcm ; si tamen gustatis, quoniam suavis est 
Dominus, Qui etiam hsec dicendo, explanat ubcrum ecclesiae 
sacramentum, cum hoc esse perhibet rationabile, lac con- 
cupiscentiae gustare, quoniam dulcis est Dominus. Rursum, 
Paulus qui in praeputium missus est, videamus an et ipse 
uberum fiingatur officio. Ait enim, Et ego, fratres, non potui 
vobis loqui quasi spiritualibus, sed quasi carnalibus ; tanquam 
parvulis in Christo, lac vobis potum dedi, non escam. Haec 
autem duo ubera, sicut duo sunt hinnuli capreae gcmelli; 
quia videlicet foetus sunt ejus, cui saepissime in hoc carmine 
dicitur, Similis esto, dilecte mi, capreae aut hinnulo cervorum. 
Sicut hinnuli sunt capreae, quia mundissimis cordis sui oculis, 
quae agenda sunt, quae vitanda, discemunt ; qua virtutum via 
incedendum, quia verborum dcclinandi anfractus mente sagaci 
perspiciunt, et cursu pernici bonae operationis de convalle 
lachrymarum in locum, quern disposuit Deus, avolare laetan- 
tur ; quatenus ambulantes de virtute in virtutem ilium videre 
mereantur in Sion, hoc est, in specula sempitemae habita- 
tionis. Capreoli etenim, et pemicitate pedum, et oculorum 
acie, plurimum valent. Unde congruenter horum naturae 
comparantiir hi, qui rudibus scientiae et virtutis viam prae- 
monstrare jubentur. Sicut duo, inquit, hinnuli capreae gemelli. 
Bene gemelli, quia una eademque fide imbuti, unis eisdem 
sacramentis renovati, utriusque populi doctores, in unam 
Christi ecclesiam omnes quos educant, aggregant. Hinc 
etenim de his qui ex praeputio crediderunt, dicit Petrus : Et 
qui novit corda Deus, testimonium perhibuit, dans eis Spi- 
ritum Sanctum, sicut et nobis ; et nihil discrevit inter nOs et 
illos, fide purificans corda eorum. 

Qui pascuniur in lUiis^ ^c.] Pascuntur sancti doctores puris 
ac nitidis scripturarum divinarum floribus ; et ne lac doctrinae 
salutaris, quo parvulos nutriant, deficiat, semper ipsum in 
monumentis patrum quid agere, qualiter docere debeant, 
Icgunt ; et quasi succis vitalibus sua pectora satiant, et hoc 
usque ad finem seculi. Postquam enim dies aspiraverit ilia. 

quam desiderans Psalmista dicebat. Quia mclior est dies una 
in atriis tuis super millia^ nec docendi erit ultra, nec disceiidi 
tempus. Impleta prophetia quae dicit, Et non docebit unus- 
quisque fratrem suum, dicens, Cognosce Dominum, quia 
omnes cognoscent me ; sed inclinatis, penitusque consumptis 
omnibus hujus mundi tenebris, fulgebunt sancti sicut sol in 
regno Patris eorum, recipientes singuli praemia, prout didi- 
cerunt, fecerunt, docuerunt. Pulchrae autem, quantum ad 
naturalem pertinet rationem, decessionem noctis inclinatio- 
nem dicit umbrarum ; quia obscuritas noctis, ut aiunt philo- 
sophi, nil est aliud, nisi umbra terrae. Namque sol terram 
circumiens, lucem secum diemque circumfert; ex alia vero 
parte, id est, unde ipse abest, umbram relinqult terrarum. 
Et haec est ilia divisio primordialis, qua divisit Deus inter 
lucem et tenebras. Quae videlicet umbrae, occidente sole, 
jamjamque se oriente paulatim attollere incipiunt; et quan- 
tum sol occidens sub terram accesserit, tantum hae crescentes 
assurgunt, donee medio noctis posito sub media terra sole, 
ipsae rursum erectae mediam occupent terram; ac deinde 
procedente paulatim sole, et ipsae paulatim deflectant in occa- 
sum, usquedum, apparente aurora, penitus inclinatae dis- 
pereant. Idcirco autem terrarum umbrae sidera usque non 
pertingunt, quia sol major terra creatus, acuminatam facit 
umbram ipsam, quae antequam sidera petat, deficiat ; et solis 
splendor circum terras undique didusus, libere sidera quae 
iUustret, aspiciat. Nox ergo est vita praesens ; sol justitiae, 
Christus: Cujus nobis lucem saepe concupiscentiae terrenae 
moles, ne videatur, abscondit. Et quantum recedit juste dis- 
trictus a nobis, tantum obscuramur; quantum redit pro- 
pitius, tantum illustramur. Vere autem ejus luce tunc frue- 
mur, cum inclinatis jam ac discussis omnibus praesentis 
cerumnae ac caecitatis tenebris, videbimus eum, sicuti est. 
Qui tamen nostrae per omnia salutis memor, nequaquam 
noctem vitae hujus prorsus obscuram reliquit, sed velut in 
coelo Stellas figens, sanctorum nobis exempla, per quae in- 
offenso pede nostri operis incederemus, proposuit. 

Vadam ad montem myrrhae, ^-e.] In myrrha mortificatio 
camis, vel passionum pro pietate tolerantia, in thure devotio 
celsipetax orationis exprimitur. Mons autem myrrhae, et 

collis thuris, est ipsa sublimitas mentis eorum, qui carnis 
utiliter luctamen vincunt, et ad amorem se coelestium ardenter 
sublevant. Ad quem profecto montem collemque vadit Domi- 
nus ; quia illorum corda, qui virtutibus student^ saepius invi- 
sere atque inhabitare dignabitur. Hinc dicit, Inhabitabo in 
illis^ et inter eos habitabo. Laudans ergo ecclesiam Dominus, 
et singula virtutum ejus membra enumerans^ repente infert : 
Vadam ad montem myrrhae, et ad collem thuris. Quod est 
aperte dicere ; Frequentabo eos, et pia propitius illustratione 
glorificabo, quos in passionis sive orationis virtute sublimes 
esse suspicio. Veniam saepius, et mansionem apud eos faciam ; 
quos et ab inquinamento corporis emundare, et Spiritus per- 
ficere sanctificationem in divino timore considero. Non quod 
earn quam laudabat, deserere, atque ad alios ire proponat ; 
sed quia novos quotidie populos eidem ecclesiae suae aggre- 
gare, et earn per mundum omnem dilatare disponit. Nec 
incongrue forte possunt haec, quia ad ecclesiam de gentibus 
sermo est, de synagogse vocatione, quae in fine futura est 
intelligi. Reddit enim responsum desiderio ejus, quo superius 
invento illo aiebat : Tenui eum, nec dimittam, donee intro- 
ducam ilium in domum matris meae. Et proximo quidem 
versiculo docuit, quod eum ecclesia gentium non sit unquam 
dimissura, cum ait : Duo ubera tua, sicut duo hinnuli capreae 
gemelli, qui pascuntm in liliis, donee aspiret dies, et incli- 
nentur umbrae ; id est, doctores in te erunt, qui duos populos 
instruant, et humUi et casta dilectione Concordes usque in 
finem seculi, quando dies apparebit aetemae retributionis, 
faciant. Deinde, quia etiam Judaeam vocaturus sit, manifestius 
inainuat, subdens : Vadam ad montem myrrhae, et ad collem 
thuris. Non quod earn in altitudine virtutum veniens inve- 
nire possit, quae dato libello repudii, jamdudum ab ejus fide 
discesserat, sed quod adveniendo earn suo consortio sit dignam 
redditurus. Unde bene mox de amplissima pulchritudine 
unius ejusdemque ecclesiae, quae vel de Judaea, vel de cunctis 
per orbem est nationibus congreganda, subjungit: 

Tota pulchra es^ arnica meoy ^c.] Non in eximioribus tan- 
tum membris electorum, quae speciatim enumeravi, pulchra 
es, verum etiam in illis qui piisilli videntur, et fragiles, et 
decore refulges virtutum, et vitiorum macula cares. Bene- 

dixit enim omnes timentes Dominum^ pusillos cum majoribus. 
Unde in Apocalypsi sua de supema ejusdem ecclesiae patria 
dicit Joannes: Nec intrabit in earn aliquid coinquinatum, et 
faciens abominationem et mendacium, nisi qui scripti sunt in 
libro vitae Agni. Haec autem dicta sunt, non quod in hac vita 
sanctorum quispiam, vel a culpis omnibus immunis vel per- 
fectus possit esse virtutibus ; cum veraciter scriptum sit, Quia 
non est homo in terra Justus, qui faciat bonum, et non peccet; 
sed quod ecclesia sancta, in quantum ecclesia Christi, et fide 
recta, et munda sit opere ; si quid vero earn immunditiae vel 
pravitatis attigerit, non hoc ad earn pertineat, sed ab ea sit 
celerius, velut extraneum omni conatu expurgandum. Cui 
simile est illud beati Joannis, Omnis qui natus est ex Deo, 
peccatum non facit ; quoniam semen ipsius in eo manet, et 
non potest peccare, quando ex Deo natus est. In quantum 
enim semen gratiae Dei, qua renati sunt, in tantum peccare 
non possunt. In quantum autem peccant, in tantum eos gratia 
renascens ad tempus dimiserat; ut quid de seipsis sint, 
agnoscant, qui per ipsam juste vivebant. Quae videlicet eos 
post hanc vitam ab omni malo mundos, et integra pulchritu- 
dine renitentes, in illam introducet civitatem, in qua nil, ut 
dictum est, potest introire pollutum : et tunc in arnica sponsi 
veraciter implebitur hoc, ad quod ipsa nunc toto virtutis 
nisu conatur, ut sit tota pulchra, et macula in ea non sit ulla. 

Vent de LibanOj ^c.] Libanus, si Hebraeam sequamur 
etymologiam, candor interpretatur; si Graecam, thus. Deni- 
que supra, ubi nos legimus, Ad collem thuris ; quidam codices 
habent. Ad collem Libani. Utrumque autem nomen, virtutis 
industriam sonare, facile cuique patet. Venit autem ad Domi- 
num sponsa ipsius, id est, ecclesia, vel anima sancta, non 
solum evocata de corpore, praemium perpetuae remunerationis 
accipit ; sed et in hoc seculo degens, quot bonorum operum 
incrementis ad meliora proficit, tot quasi passibus ad eum, 
qui singulariter bonus est, accedit. Pervenit vero tunc, cum 
cameis absoluta vinculis, ejus faciem videre meretur. Cemit 
ergo sponsam in Libano sitam, eamque ad se venire admonet, 
quia cum animam fidelem Dominus, bonis actibus candi- 
datam, cum incensum purae orationis sibi offerentem con- 
spexerit, delectatus piis ejus studiis, ut coeptis insistat, horta* 

tur. Quod videlicet facit, vel per occultam suae inspirationis 
admonitionem^ vel per scriptiuwum meditationem divinarum, 
vel per aliorum hortamenta iidelium^ vel etiam per rerum 
adversa^ sive commoda laborantium^ benigna scilicet apud 
earn provisione agens^ ut sive molestiis attrita praesentis 
exilii^ ardentius patriam desideret sempitemae quietis; seu 
praesentibus bonorum profectibus erecta, dulcius indefectiva 
supemae civitatis gaudia concupiscat* Tertio autem sponsam 
de Libano venire praecipit^ quia profectum in electis suis 
bonae operationis, salutiferae locutionis, purae requirit cogita- 
tionis. Vel certe, Veni de Libano^ inquit^ sponsa mea, veni 
de Libano, veni. Veni per optimam vitam, quam in corpora 
vivens exerceas. Veni absoluta corpora, ad percipiendam 
animae vitam • perennem. Veni tertio recepto corpora, ad 
videnda resurrectionis gaudia perfecta. £t quia plerique 
electorum, non pro suae solum vitae puritate, sed pro aliorum 
quoque, quos erudiebant correctione, praemium perenne sor- 
tiuntur, apte sequitur : 

Coronaberis de capite Amana, ^c.] Amana, Sanir et Hermon, 
montes sunt Ciliciae, vel Judaeae, leonibus pardisque, quomodo 
et aliis feris, lustra praebentes : qui manifeste superba infide- 
Hum corda, in quibus immundi spiritus sedem habent, desig- 
nant. Quo contra de electis per prophetam Dominus ait. Super 
quern requiescet Spiritus mens, nisi super humilem et quietum, 
et trementem verba mea? Leones quippe sunt daemonia, 
propter superbiam ; pardi, propter crudeHtatem sive varieta- 
tem artium maHgnarum. Cum ergo sancta ecclesia hujus- 
modi animas per suos praedicatores de potestate tenebrarum 
eruerit, atque ad agnitionem verae lucis .converterit ; fit ut 
iidem prsedicatores non solum pro seipsis, sed pro eis quos 
Domino acquisiere, coronam vitae percipiant, juxta illud 
Proverbiorum, Corona senum, filii fiHorum; et gloria fiHo- 
rum, patres eorum. Et Apostolus de eis quos docebat. 
Quae est, inquit, gloria nostra, spes aut gaudium, aut corona 
gloriae, nonne vos ante Dominum nostrum Jesum Christum 
in adventu ejus ? Et notandum, quod non ait, Coronaberis 
de Amana, Sanir et Hermon ; sed de capite Amana, et de 
virtute Sanir et Hermon. Cum ergo vulgus ignobile ad 
Dominum ecclesia convertit, coronam de lateribus mon- 

tium^ in quibus bestiae latuerant, consequitur, quia praemium 
de salvatione populi contradictoris accipit. At cum ipsos 
malitiae principes, cum persecutores publicos ad viam vitae 
perduxerit, de capite nimirum ac vertice coronatur montium ; 
quia cum labore certaminis crescit palma retributionis. Cui 
simile est illud quod additur^ De cubilibus leonum^ de mon- 
tibus pardorum. Cubilia etenim leonum ad montes sunt 
pardorum, hi qui acriore spirituum malignorum furore insti- 
gati, ad nocendum Christi gregem, et vi et fraude praevalent : 
quos cum ecclesia castigatos ad humilitatis et pietatis gra- 
tiam revocaverit, de his et ipsa coronabitur, quia de iilorum 
perpetua salute laetabitur. Nam qui nihil contrariae virtutis 
habentes, dolis tantum bonos insequuntur^ hi non leonum^ 
sed aptius vulpium cubilia nominantur. Hinc etenim Domi- 
nus scribae obsequium sibi dolose pollicenti, sed nihil contra 
ecclesiam praevalenti, ait : Vulpes foveas habent^ et volucres 
coeli nidos, Filius autem hominis non babet ubi caput suum 
reclinet. In vulpium quippe nomine levitatem ac dolosita- 
tem ; in volucrum vero appellatione, extollentiam designavit 
mentis illius. Sed cum et hos ecclesia salvaverit^ fit ut etiam 
ibi Filius hominis^ humilitatis ac sinceritatis merito requiescat^ 
ubi prius nequam spiritus domicilia sibi jactantiae et levitatis 
usurpabant. 

Vulnerasti cor meum^ soror mea, ^cJ] Potest hie sermo et 
simpliciter accipi; quia commemoratione vulnerati cordis, 
magnitudinem amoris, quern erga ecclesiam habet exprimere 
voluerit. Quam recte sororem suam cognominat, et spon* 
sam, quia coelestis earn thalami sibi foedere conjunxit, quia 
et ipse homo fieri, ac frater ei naturaliter existere dignatus 
est. Potest et juxta illud quod Esaias ait, Ipse autem vul- 
neratus est propter iniquitates nostras, attritus est propter 
scelera nostra. Quae sit autem ei maxime causa suscipiendi 
hujus vulneris, consequenter exponit, dicens: 

In uno oculorum tuorumy ^e.] Diximus supra in oculis 
ecclesiae, vel spirit uales ejus sensus, vel eos qui spiritualia 
ejus videre ac demonstrare solent, doctores intelligi. Porro 
in capillis multitudinem plebium, quae etsi altitudinem attin- 
gere illius sermonis nequeunt, quo Dominus ait: Si vis 
perfectus esse, vade, vende quae babes, et da pauperibus, et 

habebis thesaurum in coelo, et veni, et sequere me ; eo tamen 
actionum bonarum itinere ad coelestia tendit, de quo praemisit 
dicens ; Si vis ad vitam ingredi, serva mandata. Non homi- 
cidium facies^ non adulterabis^ non facies furtum, non falsum 
testimonium dices. Honora patrem et matrem, et diliges 
proximum tuum, sicut teipsum. Sed ibi dum plurali numero 
oculi describuntur et capilli, multitude sive rectorum sive 
designator auditorum ; hie vero oculorum in uno, unitas 
commendatur doctorum sive scientiae, quam docent, spiritu- 
alis; de qua scrip turn est, Unus Dominus, una fides, unum 
baptisma, unus Deus et Pater omnium. Item in uno crimine 
colli laudatur unitas eorum, qui spiritualibus magistris pia 
solent devotione adhaerere, eosque reverendis suis obsequiis, 
quomodo crines collum, tegere. Nam et in collo ecclesiae 
supra eosdem doctores indicare patuit. Hujus unionem mi- 
nis designat Lucas, cum dicit : Multitudinis credentium erat 
cor unum, et anima una ; nec quisquam eorum quae posside- 
bat, aliquid suum esse dicebat, sed erant illis omnia com- 
munia. Quid vero ageret collum, cui idem minis esset 
annexus, subsequenter insinuat, dicens: Et virtute magna 
reddebant apostoli testimonium resurrectionis Jesu Christi 
Domini nostri. Ait ergo, Vulnerasti cor meum, soror mea, 
sponsa mea, vulnerasti cor meum in uno oculorum tuo- 
rum, et in uno crine colli tui. Ac si aperte dicat, Tota 
quidem forma tui corporis, quo per mundum longe lateque 
dilataris, O ecclesia catholica, pulchra mihi et immaculata 
appares ; sed hoc est quod me prae meteris ad te amandam 
mirifice accendit, quia unitatem ejusdem fidei ac dilectionis, 
et in praeclaris fidelibus, ac in subjecctis habere probaris. 
Hoc est quod me ad excipiendum pro tua vita vulnus mortis 
adduxit. Quia te in omnibus membris tuis, et in majoribus 
scilicet, et in minoribus, et fortioribus, et mediocribus unitati 
studere desiderabam, ut uno in omnibus, atque indissimili 
sensu ad illam tenderes vitam, in qua unitas verse pads 
regnat et gloriae. 

Quam pulchra sunt mamma tua^ ^c. /] Sicut in collo, oculis 
et dentibus, sic et in mammis doctores intelliguntur ecclesiae ; 
sed hoc distat, quod illis tunc vocabulis sunt censendi, vcl 
cum sapientiam loquuntur inter perfectos, vel eos qui contra- 

dicunt^ redarguunt ; cum vero infirmis fiunt infirmi, ut infir- 
mos lucrifaciant, tunc mammarum officia non immerito ha- 
bere dicuntur, quia lac doctrinae levioris parvulis sensu im- 
partiunt ; his videlicet, qui panem verbi sublimioris necdum 
capere possimt. Dentes enim sunt, cum corripiunt inquie- 
tos ; mammae, cum consolantur pusillanimes, suscipiunt 
infirmos. Et recte pulchritudinem in sorore et in sponsa 
sua laudat, miraturque mammarum, quia magni apud Deum 
operis ac mirandae virtutis est; cum is qui ad revelanda 
perfectioribus altiora veritatis arcana sulBcit, nequaquam in- 
firmos primis hdei rudimentis instituere fastidit. Recte talem 
animam Dominus sororem sibi ac sponsam esse testatur; 
quia nimirum sua earn dilectione ac conjunctione dignissi- 
mam judicat, quam sui operis imitatricem fieri considerat. 
Nam et ipse, ut nos de infirmis fortes faceret, infirmari 
ad tempus; immo et mori, ut nos viveremus, non refugit. 
Ipse cum esset panis angelorum in divinitate, latescere voluit 
per assumptionem camis; ut hominum pusillanimitatem 
nutriret, ac panis ejusdem coelestis exhiberet capacem* 
Quia enim minus idoneus est infans, qui pane vescatur, 
ipsum panem edendo quodammodo mater incamat, et per 
humilitatem mammillae, ac lactis succum, de ipso pane pascit 
infantem. In principio erat Verbum, et Verbum erat apud 
Deum, et Deus erat Verbum. Hie est cibus sempitemus, 
quo reficiuntur angeli, quia visa ejus gloria satiantur. Ver- 
bum autem caro factum est et habitavit in nobis, ut sic etiam 
sapientia Dei, quae nos sicut mater consolatur, de eodem 
ipso pane reficeret ; ac per sacramenta incamationis ad agni- 
tionem visionemque divinae caritatis trajiceret. Sed et doc- 
tores sancti panem, quo sublimiter ipsi saginantur, conver- 
tunt in lac quo parvulos nutriant, dum quo altius aetema in 
Deo gaudia contemplantur, eo infirmitati proximorum humi- 
lius compatiuntur. 

Pulchriora ubera iua vino,'] In capite hujus carminis jam 
expositus est hie versus, ubi dictum est. Quia meliora sunt 
ubera tua vino; et intellectum est, quod his verbis etiam 
primordia evangelicae fidei demonstrata sint, omnem Mosaicae 
legis anteire virtutem, pro eo quod neminem ad perfectum 
adduxit, utpote quae cultures suos etiam eximios in regnum 

vitae coelestls introducere non valuit ; gratia fidei autem rena- 
tos fonte baptismatis etiam parvulos, atque ipsa parvula aetate 
dcfunctos, superna ad gaudia perducit. Nam et legis caeri- 
monias vino comparandas multa documenta probant; sed 
permaxime illud quod in nuptiis ecclesiae mysticis vinum 
deficit, ut, operante mirabiliter Domino, longe melius de aqua 
fieret vinum. Ubi intimatum est typice, quod literalis ob- 
servatio legis finem esset acceptura ; et ea quae in litera vela- 
batur, evangclii gratia revelanda, aquae amore spirituali 
doraum esset nuptiarum inebriatura coelestium, hoc est, sane- 
tam ecclesiam, quam sibi Christus sponsam ejus consecrare 
dignatus est. Pulchriora sunt ergo ubera sponsae vino, quia 
primordia fidei evangelicae praecellunt decretis legalibus, etiam 
eis quae virtutum gustu et suavitate non minima fragrasse 
probantur. Sed notandum in his verbis attentius, quod 
supra sponsi dilecti sui ubera, hie contra idem dilectus sponsae 
ac sororis suae ubera laudat, ac vino esse praeferenda testatur. 
Non enim frustra haec reciprocatio in sacro carmine putanda 
est esse inserta, sed ut per haec \mitas Christi et ecclesiae 
altius commendetur. Ipse enim caput corporis ecclesiae, et 
ipsa est corpus capitis hujus. Unde et apostolus, erunt duo, 
inquit, in came una. Mysterium hoc magnum est. Ego 
autem dico in Christo et in ecclesia. Ideoque simili exem- 
plo ubera sponsi et sponsae, quasi eadem ipsa laudantur; 
quia iidem doctores ecclesiae, doctores Christi sunt. Ecclesiae 
videlicet, quia earn docent ; Christi autem, quia illo jubente 
docent, quia illius praecepta earn docent, quia illius consor- 
tium earn docendo provocant. Denique apostolus qui ait: 
Paulus, servus Jesu Christi. Rursum ipse dixit. Nos autem 
servos vestros per Jesum. Et alio loco. Omnia enim vestra 
sunt, sive Paulus, sive Apollo, sive Cephas. 

Et odor unguentorum iuorum^ ^c.] Odor unguentorum 
ecclesiae spiritualium, est fama charismatum 5 de quibus scrip- 
turn est. In omnem terram exivit sonus eorum, et in fines 
orbis terrae verba eorum. Et cum Maria Magdalena in 
typum sanctae ecclesiae, Dominum nardo perfunderet ; scrip- 
turn est, Et domus impleta est ex odore ungiienti. Ubi figu- 
ratum est mystice, quod devotis ecclesiae servitiis, quae erga 
Kedcinptorem suum exerceat, omnis esset mundus impleiidus. 

Si autem vini nomine, recte observatio legalis exprimitur, ut 
superius evangelica auctoritate probatum est, ^uid obstat 
aromatum nomine suavissimum rumorem sanctorum temporis 
illius indicari? Odor ergo, inquit, unguentorum tuorum 
super omnia aromata, quoniam absque ulla dubietate latius 
multo diffusae per orbem Christianae fidei, quam eorum qui 
in priori erant populo, justorum fama excrevit. Unde et 
haec, quia publicum mundo certamen, abrenuntiata deorum 
cultura, induxit publicam a mundo peraecutionem, donee 
vinceret, sustinuit. Neque enim decet sponsam Christi rebus 
infimis ac vilibus comparari ; vel vino scilicet, quod gustus 
absumere, vel aromatibus, quae consuevit aura dispergere; 
cum et ipsi legali observantiae permodicae sit laudis, si pocula 
dicatur, vel aromata quaeque camis sensibus apta transcen- 
dere. 

Favtis disiillanSf labia tua^ sponsaJ] Favus, mel in cera 
est; mel autem in cera, spiritualis est divinorum elo- 
quiorum sensus in litera, qui recte favus distillans dici- 
tur. Distillat quippe favus, cum plus habet mellis, quam 
illae casrarum thecae capiant; quia talis nimirum est sane- 
tarum foecimditas scripturarum, ut versus qui brevi in 
linea scribi consueverat, multas impleat paginas, si diligen- 
tins scrutando expressus, quantam interius dulcedinem intel- 
ligentiae spiritualis contineat, probetur. Ut enim unum demus 
exemplum, Psalmista dicit, Lauda, Hierusalem, Dominum. 
Quod juxta literam quidem cives urbis illius, in qua templum 
Dei erat, ad laudes ei dicendas hortatinr. At vero juxta alle- 
goriam, Hierusalem, ecclesia Christi, est toto orbe diffusa. 
Item juxta tropologiam, id est, moralem sensum, anima quae- 
que sancta Hierusalem recte vocatur. Item juxta anagogen, 
id est, intelligentiam ad superiora ducentem, Hierusalem 
habitatio est patriae ccelestis, quae ex angelis sanctis et homi- 
nibus constat. Cunctis autem convenit apte, quamvis multa 
distantia, quod Hierusalem visio pacis, quod Dominum lau- 
dare jubetur. Neque enim tantas Deo laudes una sancta 
anima, quantas omnis per orbem ecclesia, dicere potest ; nec 
tarn perfecta ipsa xmiversalis ecclesia, dum peregrinatur in 
terris a Domino, quam in praesentia Domini sui beata regnat 
in coelis ; nec aequari potest sanctorum pax, quae est interim 

in spe videndi Deum^ et liberandi a malo^ visioni pads i]lius, 
quam habent in re, qui liberati mails omnibus, summo fhi- 
untur bono. Favus ergo, non solum plenus melle, sed etiam 
distillans, labia sunt sponsae, cum doctores ecclesiae, vel in 
figuris legalibus, vel in dictis propheticis, vel in ipsis Domini 
verbis, sive factis mysticis multiplicem interioris suavitatis 
copiam inesse demonstrant, atque his dulcissimas mem- 
bris ejus fidelibus, id est, bonis auditoribus, ac saluberrimas 
n^entis epulas parant. Nec repugnat, quod supra sponsae 
labia vittae, et nunc comparantur favo; cum hie satiando 
fauces delectet, ilia crines vinciendo constringat: iste intus 
reficiat, ilia foris liget. lidem namque doctores, et vittae sunt 
in praeceptis salutaribus, et favus in promissis coelestibus. 
Vittae, cum nos a fluxu camalium voluptatum refraenant; 
favus, cum supernorum nobis gaudiorum dona promittunt. 
Item vittae sunt in eis, quae aperte agenda vel vitanda esse 
docent ; favus in illis quae typice gesta vel dicta, quid intus 
arcani salutaris habent, pandunt. 

Mel et lac sub lingua faa.] In lacte eruditio parvulonim ; 
in melle ea quae perfectioribus competit, doctrina signatur. 
Docet apostolus de lacte, cum quibusdam a fide lapsis impro- 
perando dicit, Et facti estis, quibus lac opus sit, non solido 
cibo. Docet de melle sapientia, cum dicit, Sicut qui mel 
multum comedit, non est ei bonum; sic qui scrutator est 
majestatis, opprimetur potentia. Non autem mel comedere, 
sed multum comedere vetat; quia non omnimodo majestatem 
Dei scrutari prohibemur, praesertim cum ipsi in laude justo- 
rum canatur, Magnificentiam majestatis tuae, et sanctitatem 
tuam loquentur ; sed a tentandis his quae mensuram nostram 
excedunt, revocamur. Unde et alias de amatoribus sapientiae 
coelestis ait : Mel invenisti, comede quod sufficit tibi, ne 
satiatus evomas illud. Bene autem mel et lac sub lingua 
memoratur habere : habet enim in lingua verbum Dei, cum 
loquendo profert; habet sub lingua, cum sedulo in corde, 
quae proferri debeant, meditatur. Habet mel et lac sub lin- 
gua, cum recte novit discernere quae incipientibus, quae sint 
dicenda proficientibus ; quae item eis qui in scientia simt ejus 
et caritate perfecti. Atque haec ipsa ubi tempus congruent 
ministerio linguae pro audientium capacitate dispensat. 

Mt odor vestimentorum tuorum, Vestimenta ecclesiac, 
opera sunt ejus, Joanne attestante, qui de futura ejus beati- 
tudine loquens^ ait: Venerunt nuptiae Agni, et uxor ejus prae- 
paravit se, et datum est illi, ut cooperiat se, byssinum splen- 
dens candidum. Byssinum enim justificationes sunt sancto- 
rum. Et beatus Job, Justitia, inquit, indutus sum, et ves- 
tivi me, sicut vestimento et diademate, judicio meo. In thure 
autem, ut sa?pe dictum est, supema justorum desideria, et 
orationum frequentium fervor altipetax intimatur. Unde 
recte odor vestimentorum sponsae, thuris assimilatur odori, 
quia cuncta quae sancta ecclesia pro Domino operator, ora- 
tionum pro ea vicem reddunt; neque aliter apostolicum 
potest illud impleri. Sine intermissione orate ; nisi dum 
omnia, quae devote agimus, Conditori nostro nos devota, 
velut intercessione commendant. Neque enim vel ipse apo- 
stolus vel aliquis sanctorum ita semper orationi vacare potuit, 
non ut aliud tempos somno, vel cibo, vel aliis vitae hujus 
necessariis impenderet ; sed quia justi sine intermissione quae 
justa 8\mt agunt; per hoc sine intermissione justi orant, 
neque unquam ab oratione, nisi peccatum incurrerint, ces- 
sant. Ideoque odor vestimentorum eorum, sicut odor thuris 
redolet, quia fama operum bonorum quae faciunt, in divino 
examine instar orationum ascendit. Concinit autem hie ver- 
siculus ei qui supra dictus est, et odor unguentorum tuorum 
super omnia aromata. Illic etenim nomine unguentorum, 
infiisio Sancti Spiritus, qua corda fidelium illustrantur atque 
ad spirituale certamen praeparantur, ostenditur ; hie vocabulo 
vestimentorum ea quae foris sunt, justorum facta demonstran- 
tur. Unde et pulchra distinctione ea quae per homines hunt 
opera, odori thuris comparantur ; quae vero divina largitione 
fiunt dona, modum comparationis excedunt, dum odor un- 
guentorum ecclesiae super omnia dicitur aromata transcen- 
dere. Sane, quia saepe thuris in hoc carmine mentio est, 
quidque typice significet, constat, libet parum de natura 
aromatis ipsius ignaros instruere. Arbor est Arabiae, cortice, 
ut aiunt, et folio lauri similis, succum amygdalae modoemit- 
tens, qui bis anno colligitur, autumno et vere. Sed autumnali 
collectione praeparantur arbores, incisis corticibus in flagran- 
tissimo aestatis fervore, ac prosiliente spuma pingui, quae con- 

crcta densatur^ ubi loci natura possit terete palmea exci- 
piente, quod in arbore haesit, ferro depectitur, ideo cortico- 
sum videtur. Purissimum hoc, et candidum thus est. Se- 
cunda vindemia vere, eadem hyeme, corticibus incisis. Ru- 
brum hoc exit, nec comparandum priori creditur. Et novellae 
arboris candidius esse, sed veteris odoratius. Quod ex ea 
rotunditate dependet guttae, masculum vocamus. Guttam 
vcro concussu elisam, mannam nuncupamus. Rcgio thuri- 
fcra, Sarvia nuncupatur, quod significare Graeci mysterium 
dicunt, undique rupibus invia, et a dextera scopulis mari 
inaccesso evehitur ; uno tramite angusto sylvarum longitudo, 
est centum millia passuum, sive, ut tradunt alii, octoginta; 
latitude dimidium. Attolluntur colles alti, decurruntque et 
in plana arbores sponte natae. Terram argillosam esse con- 
venit, raris fontibus ac nitrosis. Haec prout libris antiquo- 
rum reperimus, strictim de natura et loco thuris sint dicta« 
Quae paene omnia, si quis diligenter attendit, figurate sancto- 
rum virtutibus coAgruunt ; maxime quia regio in qua nasci- 
tur, mysterium cognominatur. Nam quod arbores sponte 
nascuntur, apte competit eis, quorum summa virtus non 
coacta legibus edictis, sed oblatione voluntaria solet esse 
miranda ; dicente Domino, Si vis perfectus esse, vade, vende 
omnia quae babes, et caetera. Quod, incisis arboribus, thuris 
lachryraa profluit, quid nisi compunctionem humilium corde, 
de qua pura oratio, ac fletibus dulcorata generari solet, indi- 
cat? Quod habet fontes raros, sed nitrosos, convenit eis, 
de quorum ventre, sicut dicit scriptura, Flumina aquae vivae, 
hoc est dona doctrinae spiritualis emanant, etiam mundandis 
proximorum mentibus accommoda. Nitrum namque et me- 
dendis infirmitatibus et abluendis sordibus esse solet aptis- 
simum. Quod undique rupium et scopulorum est regio cir- 
cumsepta munimine, congruit mentis eorum de quibus 
loquitur per parabolam Dominus, Homo erat paterfamilias, 
qui plantavit vineam, et sepem circumdedit ei. Plantavit 
namque ecclesiam Dominus, praeceptis vitae instituendo ; et 
eis sepem circumdedit custodia suae protectionis, earn undique, 
ne a pravis vel spiritibus vel hominibus exterminari possit, 
tutando. Consulte autem, postquam singula ecclesiae membra 
Dominus sigillatim praedicavit, novissime etiam unguenta, qui- 

bus tota csset delibuta^ dignalaude commcn davit. Nulla sunt 
quippe ejus membra, sive parva sive magna, quae non hujus 
unctionis spirituali sint infusione consecrata. Nam haec cui- 
cumque deest,m ecclesiae corpore non est. Laudavit et vesti- 
menta ejus, id est, opera justitiae ejus, quia et his omne ejus 
corpus ornatur. Nemo quippe in eo vitam meretur aeternam, 
nisi operibus justis indutus, quae vel ipse fecit ; vel, si infans 
erat, alii in illo ac pro illo fecerunt. Verum quia tardum 
videbatur eximio amatori viritim sponsae suae membra laudare, 
parvum videbatur singiJis rebus pretiosis, singulas ejus partes 
adacquare, laudat totam pariter, et pluribus simul ac maximis 
speciebus aequiparat, subjiciens : 

Hortus conclusuSf soror mea sponsa, ^c.] Hortus est autem 
ecclesia, quae multifaria spiritualium operum germina gignit, 
quae sub variis aromatum vocabulis subsequenter enumeran- 
tur. Fons est quae doctrina salutari redundat, qua mentes 
fidelium suorum, quasi areolas aromatum, quas dispersas 
praeparaverat, irrigat. Unde scriptum est, Aqua profunda, 
verba ex ore viri, et torrens redundans fons sapientiae. Hinc 
et apostolus dicit : Ego plantavi, Apollo rigavit, Deus autem 
incrementiun dedit. Ego plantavi, quasi in horto Domini, 
aromata virtutum: Apollo rigavit, quasi de fonte signato 
doctrinae coelestis : Dominus autem, quasi suos operarios, ne 
imstra laborarent, adjuvit. Conclusus est autem hortus iste, 
quia Domini ac Redemptoris sui protectione munita persistit 
ecclesia, ne improba unquam, vel hominum infidelium, vel 
immundorum spirituum irruptione violetur, et a fructuum 
coelestium prolatione passim conculcata retardetur. Signatus 
est fons iste, quia sermo fidei, qui in evangelio est, signacula 
tutatus, nulla errantium valet imquam incursione turbaru 
Unus enim Dominus, una tides, unum baptisms, unus Deus 
et Pater omnium. Quod signaculum vivi fontis qui solvere 
nititur, errat, nec fontem vitm prophanare valet ; sed in hoc 
se podus, dum impius ingcrit, necat ; in exemplum exercitus 
iEgyptii, qui in mystico Rubri maris baptismate, quo Dei 
populuB salvatus est dum non credendo, sed persequendo 
sancta ingredi prsesumpsisset, extinctus est. Et quia eadem 
sancta ecclesia, quae horti sacro fonte irrigui nomine desig- 
nator, primum quidem parvo Judaeae in ccspite locata, sed 

mox latissime totum cst amplificata per orbem, recte sub- 
ditur : 

Emisstones tu<By paradtsus malorum punicoruniy Quia 
enim primitiva ecclesia, quae Hierosolymis erat, copiosos Deo 
populos ex aqua et Spiritu procreavit, bene dicitur, quia hor- 
tus sacer irrigatione divini fontis adjutus, paradisum ex 
se emiserit, nec qualiumcunque arborum paradisum, sed 
malorum punicorum cum pomorum fructibus. Mala quippe 
punica, quae sanguineo rubent colore, eorum in ecclesia 
triumphos insinuant, qui post generalem fontis signati ablu- 
tionem, suo sunt etiam sanguine baptizati. Pomorum autem 
fructus generalium opera virtutum, vel eos qui ipsa virtutum 
opera faciunt, indicant. Quamvis et in mails punicis, quae 
prima ex sese hie hortus emittere dicitur, omnis baptizatorum 
coetus recte possit accipi ; quia nimirum ipse fons regenerans 
in mysterium est Dominicae passionis dedicatus. Quicumque 
enim baptizati sumus in Christo Jesu, in morte ipsius bapti- 
zati sumus. Consepulti enim sumus cum illo per baptismum 
in mortem, ut quomodo surrexit Christus a mortuis per 
gloriam Dei, ita et nos in novitate vitae ambulemus. Post 
multa autem punica sequuntur fructus pomorum et aroma- 
tum, gratia tali digna primordio, quia post ascensum fontis 
pretioso sanguine aspersi, per quern filii Dei efficimur, suc- 
cedat necesse est foecunditas odora virtutum, quibus ipsa 
gratia nostrae regenerationis ometur, semperque crescat. 

Cypri cum nardoy nardus et crocusJ] Cyprus in iEgypto est 
arbor aromatica, ziziphi foliis, semine coriandri candidior. 
Coquitur haec in oleo, premiturque postea. Quod Cyprus 
vocatur, unguentum ex eo regale paratur. Optimum in 
iEgypto, secundum in Ascolone Judaeae, tertium in Cypro 
insula. Quidam hanc esse dicunt arborem, quae in Italia 
Ligustrum vocatur. Legimus autem de manna, quia erat 
quasi semen coriandri album. Et cum cypri semen ejusdem 
esse qualitatis asseratur, merito eandem quam ipsum, coelestis 
benedictionem designat. Mittitur autem hoc semen in oleum, 
et coquitur, cum supemae donum gratiae illuminatis pingue- 
dine caritatis cordibus suscipitur, et illatis tentationum flam- 
mis manifestius omnibus, quanta qualisque sit ejus virtus, 
ostenditur. Nardus autem, quae sepulturae Dominicae typum 

teneat, testatur opus Marise, quae eum imminente passionis 
articulo hoc aromate perunxit; sicut et ipse exponens ait. 
Mittens enim haec unguentum hoc in corpus meum, ad sepe- 
liendum me fecit. Et hortus, sive fons Domini cypros emit, 
cum ecclesia liberos suos docet gratiam supemse refectionis 
ante omnia quaerere; lucem atque unctionem dilectionis in 
corde tenere, tribulationum igne non superari, sed harum 
potius occasione, quale quantumque divinse gratiae semen 
acceperint ostendere. Jungit cypris et nardum, cum eosdem 
vel fide Dominicae passionis ex tempore studiosius instruit, 
vel banc ipsos patiendos, docet imitari crocus, quasi aurosi 
colons florem habens; ostendit eos, qui ampUori caritatis 
gratia resplendent ; quae, sicut aurum metallis caeteris, sic 
virtutibus antecellit omnibus. Nunc, inquit, mancnt fides, 
spes, caritas, tria haec; major autem his est caritas. Cui 
contra Hieremias perditionem civium suorum deplorans ait: 
Qui nutriebantur in croceis, amplexati sunt stercora. Am- 
plexantur quippe stercora, qui nutriebantur in croceis, cum 
hi, qui videbantur quondam floribus caritatis rutilare gratissi- 
mis, postmodum se foedis incipiunt vitiorum immergere volu- 
tabris. Sed et hoc, quo crocus ardentibus languentium 
membris solatium refrigerii conferre perhibetur, eisdem sum- 
mae virtutis actibus congruit, quae ab aestu camalium volup- 
tatum animos temperare, atque ad desideranda supemae patriae 
gaudia consuevit accendere. Quod vero nardus algentium 
rigorem fertur discutere et calefacere membrorum ; in promptu 
est, quia memoria Dominicae passionis, pigrum moriendi pavo- 
rem a fidelium cordibus expeUit, eosque ad imitandam ejus 
mortem, non solum vitia sua mortificando, verum etiam 
animas pro eo ponendo in flam mat, atque alacres facit. 

Fistula et cinnamomum^ ^c.] Fistula, quae et Cassia dicitur, 
inter aromaticas annumeratur arbores. Est autem robusti 
corticis, et purpurei; quae ad curandas viscerum molestiaa 
multum commoda esse narratur. Haec pro sui brevitate a 
quibusdam inter herbas reputatur odoriferas. Quae recte 
pro ipsa brevitate humiles spiritu, quorum est regnum coelo- 
rum, significat; qui quasi purpureo vestiti colore, semper 
Dominicae passionis sunt memores, semper ipsi ad patiendum 
pro Domino parati. Quabs erat, qui ait, Quoniam propter 

te morte afficimiir tola die, aestimaii siimus ut ovea occisionis. 
Nam et haec est virtus, quae maxime inter nos animorum 
motus ac lasciNias, quasi \nscerum dolores, castigare ac tollere 
consuevit ; cum recogitantes quid pro nobis passus est Deus, 
minus nos pati quam meremur, agnosciraus. Cinnamomum, 
ejusdem virtutis figuram tenet. Nam et haec arbor est 
frutice brevis, sed vi et odora praecipua, atque ad medicinae 
usus, fistula dupla praestans. Unde apte potest intelligi, 
quia profectum humilitatis scriptura voluerit exprimere, in 
eoque post fistulam posuit cinnamomum. Nam quod colons 
subnigri vel cinerei esse perhibetur, animis congruit humi- 
lium ; qui fnigilitatis propriae conscii, quotidianis in precibus 
Deo dicere norunt, Loquar ad Dominum meum, cum sim 
pulvis et cinis. Et iterum : Ipse me reprehendo, et ago 
poenitentiam in favilla et cinere. Et bene post fistulam 
colore purpuream, ponit cinnamomum cinerei colons arborem, 
quia per recordationem nobis Dominici vulneris oritur despec- 
tus nostrae virtutis. Hujus autem cortex in pretio est ; qui, 
quod in modum cannae rotundus sit, et gracilis, cinnamomi 
nomen accipit. Ammomum enim Greece, immaculatum dici- 
tur. Fistula, inquit, et cinnamomum cum universis lignis 
Libani. Sicut fistula et cinnamomum, humiles justorum cogi- 
tationes ; sic et ligna Libani, sublimes eorum actiones demon- 
strant ; quia nimirum haec non solum odoris ac medendi, ut 
fistulae et cinnamomum gratia pollent; nec corticis tantum 
gloriam praeferunt, sed etiam in magnam se altitudinem, 
multumque robur attollunt. Unde et aedificiis sunt apta 
majoribus ; hoc ipso etiam cantico attestante, in quo superius 
dictum est, Tigna domorum nostrarum cypressina. Et ite- 
rum, Ferculum fecit sibi rex Salomon de lignis Libani. fis- 
tula ergo et cinnamomum in horto Domini prodeunt, cum 
universis lignis Libani ; quia hi qui in sancta ecclesia humi- 
litate et patientia mirandi sunt, una cum eis qui ipsam eccle- 
siam praedicando, vel virtutes faciendo, firmiter muniunt, 
palmam supernae retributionis expectant. Myrrha et aloe 
continentiam camis exprimunt ; quia nimirum horum natura 
est aromatmn, ut uncta ex eis corpora defunctorum minime 
putrescant, sicut Dominicae quoque sepulturae documenta 
testantur. Quomodo enim corruptio mortuae camis, putre- 

dinem luxiirias; ita conditura ejus, ubi typice in bonum 
accipitur, virtutem continentiae et castitatem, quae membra 
nostra a vitiis refraenant aptissime demonstrat. Prima vero 
unguenta ilia sunt, de quibus dicit apostolus : iEmulamini 
autem charismata majora, et adhuc excellentiorem viam vobis 
demonstro. Si linguis hominum loquar et angelorum, cari- 
tatem autem non habeam, factus sum ut aes sonans et cym- 
balum tinniens ; et caetera quae de magnis illis virtutibus, 
in quibus arcem tenet caritas, magnus dicendi artifex mirifice 
disseruit. Pulchra sane conjunctio, ut myrrha et aloe cum 
omnibus primis unguentis Dominico oriantur in horto ; quia 
dum camem a lascivia restringimus, consequens est, ut 
majora Spiritus dona percipiamus. Cui contradictum est, 
Quoniam in malevolam animam non intrabit sapientia, nec 
habitabit in corpora subdito peccatis. Spiritus enim sanctus 
discipline effugiet fictum. Est autem myrrha arbor Arabie, 
altitudinis ad quinque cubitos, simili^ spine ; quam Acanthon 
vocant Greci, cujus gutta viridis atque amara* Unde et 
nomen accepit myrrha. Que cuncta mortificationi carnis 
apte congruunt, que amara ad tempus sentitur ; sed in spe 
semper virentis patrie libentissime suscipitur, illius videlicet 
de qua Petrus ait, Regeneravit nos in spem vivam per resur- 
rectionem Jesu Christi, ex mortuis in hereditatem incor- 
ruptibilem, et incontaminatam, et immarcessibilem, conserva- 
tam in celis. Spine autem merito confertur, quia ut mentem 
perpetuo salvet, corpus laborum punctionibus temporaliter 
affligit. Sed et hoc quod gutta ejus sponte manans pretio- 
sior est, elicita autem corticis vulnere vilior indicatus, qui 
non videat majoris ante Deum esse virtutis ; cum quis sanum 
corpus suum ac vegetum, arridente etiam foris rerum copia, 
castigare, ac servituti subjicere contendit, quam cum pressus 
egritudine vel aliis seculi adversis, invitus a lascivia camem 
compescit atque ad abstinentie remedium coarctat ? Quam- 
vis et hoc inter virtutes magnas jure annumerare debeat, 
cum flagella quis paterae correptionis patienter, humiliter, 
gratanter suscipiens, ad dona per hec promisse hereditatis 
castigatus pervcnerit. Aloe quoque, si consideretur intentius, 
apte et ipsa continentibus assimilatur. Est enim arbor 
odoris suavissimi ac summi. Unde lignum ipsius antiqui 

vice thymiamatum adolebant altaribus. At succum manat 
amarissimum, sed medicamentis congruum quam plurimis. 
Sic etenim continentiae carnaliumque restrictio voluptatum 
ipso quidem actu acerba est, sed virtutis merito gloriosa, 
atque interno arbitro gratissimo 

Forts hortorumy puteus aquarum viventiumy ^c.] Fons hor- 
torum in horto Domini concluso inter alia nascitur; quia 
de primitiva ecclesia processit in,mundum doctrina coelestis, 
quae plures Domino ecclesias, scilicet hortos spirituales, pro- 
crearet. De quo fonte bene subinfertur, Puteus aquarum 
viventium qui fons est ; nisi quod puteus semper in alto est, 
fons autem et in altum semper demersus est, et in supremo 
vertice potest esse telluris. Una ergo eademque doctrina 
ecclesiae, fons est hortorum, quia spirituales gignit fructus 
in his quos instituit. Et puteus est aquarum viventium. 
Puteus quidem, quia non omnibus patet; non in promptu 
sita, sed una in corde sanctorum per revelationem Sancti 
Spiritus reposita est. Unde illam nemo principum hujus 
seculi cognovit. Si enim cognovissent, nunquam Dominum 
gloriae crucifixissent. Nobis autem, inquit, revelavit Deus 
per Spiritum suum. Spiritus enim omnia scrutatur, etiam 
profunda Dei. Aquarum autem viventium, quia eloquiorum 
divinorum atque coelestium, quae de invisibilibus divinse 
gratiae thesauris semper indefectiva prodeunt, atque in vitam 
ducunt, quoscunque diluunt et irrigant. Aquae etenim viven- 
tes solent appellari, quae de vena fontana aetemaliter manant ; 
ad distinctionem nimirum illarum, quae vel copia pluviarum 
in cisternis colliguntur, aut stagnis, vel solutione nivium in 
torrentibus magno ad tempus impetu labuntur, sed sereno 
redeunte dispereunt. Quibus merito brevis ac tumida jactan- 
tia mundanae doctrinae confertur, quae infinita saepe ac pro- 
funda eloquentiae atque eruditionis multifarie videtur flumina 
fundere ; sed haec cuncta mox, ubi Sol Justitiae et aestas evan- 
gelicae claritatis illuxerit, quasi numquam fuerint, arescunt. 
De quibus ipse Dominus per prophetam queritur, dicens : 
Me dereliquerunt fontem aquae vivae, et foderunt sibi cister- 
nas dissipatas, quae continere non valent aquas. Et Esaias, 
Ecce, inquit, Dominus ascendet super nubem levem, et in- 
gredietur in iEgyptum. Et paulo post, Et arescet aqua 

de mari^ et fluviua desolabitur et siccabitur. Puteus, inquit, 
aquarum viventium, quae fluunt impetu de Libano. De 
Libano, de ipsa ecclesia dicit ; quae et Candida est, altaque 
per vitam. Libanus enim interpretatur candor. Et audito- 
ribus suis, quasi subjectis sibi campis, sapientiae salutaris 
fluenta profundit. Sicut et Dominus in evangelio : Qui 
credit, inquit, in me, sicut dicit scriptura, Flumina de ventre 
ejus fluent aquae vivae. Et exponens evangelista subjecit : 
Hoc autem dixit de Spiritu, quern accepturi erant credentes 
in eum. Fluunt enim aquae vivae de ventre ejus qui credit, cum 
de corde fidelium sanctae praedicationis defluunt. Quae fluunt, 
inquit, impetu de Libano. Recte addidit Impetu, ut non so- 
lum descensum ad nos viventium designaret aquarum, sed et 
virtutem venientium insuperabilem esse demonstraret. Quo- 
modo enim decurrentia de monte alto flumina nemo retinere 
valet, sic profluxus apostolici sermonis, quia de coelesti vena 
procedebat, quia divinitus urgebatur ut curreret, nullo resis- 
tentium potentiarum valuit certamine superari, et a suo tramite 
reflecti ; quin potius animas prius dedere, quam a doctrinae 
vitalis irrigatione cessarent. Quale est illud in Psalmo, 
Fluminis impetus laetificat civitatem Dei. Merito ecclesiam 
laetificat, quae non solum flumen a Domino vivarum percepit 
aquarum ; sed quae idem quoque flumen tanto gratiae coelestis 
impetu venit, qui nullo contrariae virtutis obstaculo possit 
impediri. Potest etiam puteus aquarum viventium in illorum 
significationem non inconvenienter accipi, qui omne quicquid 
terrenae cogitationis suo in corde repererint, hoc soliti eruere, 
ac devota confession e foras proferre, atque rejicere conten- 
dunt : ut merito castitatis et humilitatis, in abdito sui pecto- 
ris habitaculum Deo dignum praeparent; aditumque in se 
aquis viventibus, id est donis coelestibus per venas occultae 
inspiration^ seduli sui permundatione faciant ; in exemplum 
beati patriarchae Isaac, qui, retardantibus Palaestinis, puteos 
sibi suis utiles fodere solebat ; quosque illi invidentes obruere 
certab&nt, hos ipse casto labore repurgare, et usque dum sibi 
viva aqua responderet, in alta fodere perstabat. Tale nam- 
que est nobis cum malignis spiritibus certamen, ut illi qui- 
dem rudera vitiorum nostris sensibus ingerendo, aquam sapi- 
entiae, vel turbare in nobis, vel funditus a nobis, si possint. 

excludere satagant. At nos contra solerti industria, quse 
illos immisisse nobis tentamenta deprehendimus, crebris pre- 
cibus ac vigiliis extrudere curemus, quatenus capaces invisi- 
bilium valeamus esse charisraatum. Sed quia Dominus hortum 
suum conclusum, quia fonte vivo irriguum, quia odoriferis 
et pigmentis et arboribus dixerat esse consitum^ quia aquas 
sapientiag quibus irrigaretur, et puteolos perhibuerat esse 
propter abdita mysteriorum, et viventes propter aetemitatem 
bonorum, ad quae potanda perducit, quia easdem impetu 
pcrtinaci ac prorsus invincibili profluentes asseruerat; resta- 
bat ut omnibus firmiter et ordinate compositis, nequaquam 
adversariis ullius tentandi negaretur accessus, sed potius 
monstraretur^ quia nec multis hinc inde torrentibus uUatenus 
posset laedi ; verum quo magis tentaretur adversitatum flati- 
bus^ eo amplius interna fructuum illius suavitas panderetur. 
Unde nunc ex ipsius Domini voce subjungitur: 

Cap. XV. SurgCy aquiloy et veniy austety ^c.] In aquilone 
etenim vel austro procellas insinuat tentationum frequentium^ 
quibus erat ecclesia pulsanda; ut quantum ei gratiae spiri- 
tualis, quantum internae virtutis inesset, innotesceret. Si 
quid autem distare inter aquilonis nomen et austri putamus, 
quorum unum frigidum^ alterum constat ventum esse cali- 
dum; potest non absurde in aquilone austeritas mundi 
terrentis^ in austro blanditia fallentis accipi. Namque hac 
gemina impugnatione hortum Domini tentari probat ipse, 
cum exponens parabolam boni seminis dicit: Qui autem 
super petrosa seminatus est, hie est qui verbum audivit, et 
continue cum gaudio accipit illud ; non habet autem radicem 
in se, sed est temporalis. Facta autem tribulatione et per- 
secutione propter verbum, continue scandalizatur. Qui autem 
seminatus est in spinis, hie est qui verbum audit, et sollici- 
tudo seculi istius, et fallacia divitiarum suffocat verbum, et 
sine fructu efficitur. Quod autem Dominus imperative modo 
dicere videtur. Surge, aquilo, et veni, auster, perfla hortum 
meum; non imperat malum facere reprobos, sed libertate 
arbitrii sui permittit uti, ut volent. Potest ipse et ex malis 
eorum actibus facere bona quae vult, et eis indistricto examine 
reddere, quae meruerint, tormenta pro malis. Denique indu- 
ravit Dominus cor Pharaonis, ut affligeret populum suum ; 

sed post modicum, liberatis eis qui affligebantur, punivit in 
setemum eum qui afflixerat. Et iniquorum omnium capiti, 
cum dicit de beato Job, Ecce in manu tua est ; egressusque 
ille maxima eum plaga percussisset, annon tibi videtur, quia 
ventorum turbulentissimo ac durissimo dixerit, Perfla hortum 
meum, et fluent aromata illius ? Fluxerunt enim aromata de 
horto ventis concusso, cum pulsatus adversis vir sanctus, 
tantam in virtute constantiam miri odoris longe lateque dis- 
persit, quod etiam nos in ultimo fine et mundi et seculi posi- 
tos inenarrabili suavitatis suae fragrantia satiavit. Audiens 
autem ecclesia flatibus tentationum se esse probandam, ne- 
quaquam dilecti sui provisioni ac dispositioni contradicit ; sed 
potius, ne superetur adversis, neve prosperis corrumpatur, 
ejus in omnibus quaerit auxilium, qui producit ventos de 
tbesauris suis ; et sicut beatus Job ait, Qui fecit ventis pon« 
dus. Quod aliis verbis dicere est, Qui non patitur nos ten- 
tari supra id quod possimus sustinere. 

IN CAP. V. 

Cap. XVI. Veniat dUectus meu» in hortum mum, ^c.] Veniat 
Dominus in ecclesiam suam, ut earn ipse conservet imma- 
culatam, ac fidei semper fruge foecundam. Ipse, qui se pro- 
misit, mecum usque ad consummationem seculi esse man- 
surum, tunc mihi magis adventus sui praesentiam propitius 
ostendat, cum me majoribus hostium tentamentis pulsari per- 
epexerit, concedatque benignus, ut dilectus mihi sit ipse prae 
omnibus. Conhdo enim, quamdiu veraciter dicere potero, 
Diligam te, Domine, virtus mea, et eripiet me inimicis meis 
fortissimis, et super excelsa regni coelestis statuet me. Et com- 
edat fructum pomorum suorum ; et libenter inspiciat, gratan- 
terque accipiat opera sanctorum suorum. J uxta quod ipse de 
credituris sibi Samaritanis ait discipulis. Ego habeo cibum 
manducare, quem vos nescitis. Quod se de vocatione gen- 
tium dixisse, subdendo manifestat: Meus, inquiens, cibus 
est, ut faciam voluntatem ejus qui misit me, ut perficiam opus 
ejus. Levate oculos vestros, et videte regiones, quia albae 
sunt jam ad messem. Et qui metit, mercedem accipit, et 
congregat fructum in vitam seternam. Qui, contra, cum 


Digitized by LjOOqIc 



296 


EXPOSITIO 


esuriret, quaesivit fructum in ficu Judaica; et quia minime 
invenit, perpetua illam ariditate damnavit. Fecit namque 
hoc figiirate, significans, quia esuriret quidem synagogae salu- 
tem ; sed ipsa, quia salutis fere fructum contempsit, aetemae 
infidelitatis esset ultione mulctanda. Potest ex voce perfec- 
torum ecclesiae membrorum specialiter accipi, dictum eonim 
videlicet, qui se sincera ac fixa intentione Deo servire memi- 
nerint. Veniat dilectus meus in hortum suum, et comedat 
fructum pomorum suorum. Ac si aperte dicant, Utinam 
citius veniat Dominus, ut nobis mercedem piae nostrae devo- 
tionis benignus restituat. Et sicut nos semper eum diligere, 
et ei fructum justitiae, quern ipse donavit, reddere curavimus ; 
ita nobis felicissimam suae caritatis recompensationem ad se 
suscipiendo manifestet. Quod cum omni tempore sanctos 
dicere deceat, quanto magis, cum praesentis ecclesiae statum 
procellis tentationum viderint esse concussum? Quorum 
ipse desiderio grata mox voce respondens, eadem quae pete- 
batur, jam se fecisse testatur. 

Vent in hortum meum, soror mea^ sponsa mea.] Veni, in quit, 
saepissime in ecclesiam meam ; immo hoc facere nullo modo, 
peregrinationis ejus tempore, desiste. Venio autem, ut et 
errantes corrigam, et infirman tes adjuvem, et dubitantes in 
fide confirmem ; et bene agentium fhictibus perfectis quasi 
suavissimis dapibus pascar, et certantes ab hostium defendam 
insidiis ; et victores hostium, perpetuae meae visionis corona 
remunerem. 

Messui myrrham meam cam aromatibus meis,’] Per myrrham 
designantur hi, qui vel martyrio vitam finierunt ; vel qui car- 
nem suam cnicifixerunt cum vitiis et concupiscentiis. Per 
aromata, generaliter omnes qui bonorum operum sunt fama 
insignes. Metitque myrrham suam cum aromatibus suis, 
quando martyres suos cum caeteris electis, ubi ad maturi- 
tatem quique donatae sibi perfectionis pervenermt, quasi 
quadam falce mortis ab hac vita praecidit, atque ad interna 
supemae beatitudinis gaudia perducit. 

Comedifavum cum melle meo^ §-c.] Favo comparantur hi, 
qui in literis sacris dulcedinem sensuum spiritualium invest!- 
gare, atque ad salutem audientium elucidare praedicando 
noverunt. Mclli assimilantur, qui appositas sibi epulas 


Digitized by LjOOqIc 


IN CANTICA CANTICORUM, CAP. V. 


297 


verb! libenter gustare, bisque insatiabiliter vesci desiderant. 
Item in vino fortes ac summi coelestium praedicatores ; in 
lacte autem^ infirmi adhuc auditores exprimuntur. Et cum 
borum omnium vitam diversis quidem studiorum modis dis- 
tantem^ sed uno supernae retributionis spe communem inter- 
nus arbiter approbate quasi favum cum melle comedit, vinum- 
que bibit cum lacte. Non soluni autem ipse piis electorum 
actibus delectatur, sed ad tale mentis convivium, id est, ad 
congaudendum bonis sanctorum desideriis; fideles quoque 
8UOS bortatur^ dum subjungit : 

Comeditey amici meiy ei bibitey ^c.] Id est, vos quoque, qui 
mibi estis amici, faciendo quae praecepi vobis, estis et caris- 
simi, me Integra caritate amplectendo : obsecro itaque factis 
sanctorum, quasi epulis praecipuis praecordia vestra replete. 
Nec tantum baec in memoriam revocare curate, sed ipsam 
eorum memoriam ad imitationis fructum convertite. Hoc est 
enim post esum nos favi et mellis, post potum vini et lactis 
inebriari, non solum de mirandis bonorum virtutibus gaudere, 
sed bas quoque sequi, ac per earum retractationem, torporem 
nostrae mentis excutere ; atque ad amorem aeternorum viva- 
cius accendere. E contrario dicit propbeta quibusdam. Com- 
edistis, et non estis saturati ; bibistis, et non estis inebriati. 
Comedit namque epulas mensae vitalis, sed non satiatur; 
bibit caUcem salutaris, sed non inebriatur, qui verba quidem 
scripturarum didicit, justorum exempla cognovit, nec suam 
tamen vitam mutavit, moresve suos correxit. Bibit, sed non 
inebriatur, qui praecepta vitae laetabundus audit, sed ad baec 
implenda torpens ac piger remanet. Si autem supra in sen- 
tentia Domini, qui ait, Comedi favum cum melle meo, et bibi 
vinum meum cum lacte meo; boc significatum accipere 
voluerimus, quod sanctos suos de boc seculo ad coelestia 
transtulerit, et in supemorum civium, qui sunt utique corpus 
ejus, societatem introduxerit, consequens erit, banc ejus, de 
qua nunc loquimur, admonitionem ad eosdem coeli cives 
datam intelUgi. Cum enim se dixisset favum cum melle suo 
comedisse, et bibisse vinum cum lacte suo, id est, sanctos in 
coelestis sui corporis augmentum collegisse; mox ad ipsos 
cceli incolas vultum et verba convertit, dicens, Comedite, 
amici mei, et bibite, et inebriaminini, carissimi. Quod est 

aliis verbis dicere^ Congratulamini mihi; quia inveoi ovem 
meam, quae perierat. Et quidem aptissima comparatione favo 
assimulantur ac melli illi^ quos a constitutione mundi sibi 
placentes, Dominus a mortuis resurgens, secum ablates ab 
inferis ad coelestia regna subvexit. Ut melli videlicet aequi- 
paretur animarum dulcedo sanctarum, quas ad aeterna in 
coelos gaudia sublevavit. In favo autem non minor felicitas 
eorum qui in corpore simul et anima immortali ad supemae 
civitatis per ilium meruerunt atria conscendere. De quibus 
evangelista manifeste testatur, quia moriente in cruce Domino 
monumenta aperta sunt^ et multa corpora sanctorum, qui 
dormierant, surrexerunt. Et post resurrectionem ejus vene- 
runt in sanctam civitatem, et apparuerunt multis. Qui enim 
resurgente Domino resurrexerunt a mortuis, etiam eo coelos 
ascendente, simul ascendisse credendi sunt. Neque ulla 
ratione illorum temeritati fides accommodanda, qui eos postea 
reverses in cinerem, ac denuo in monumentis, quae pridem 
patefacta sunt ab eis, quibus paulo ante vivi apparuerunt, 
more mortuorum putant esse reclusos. Comedit itaque spon- 
sus favum cum melle suo, cum Dominus universes, qui sibi 
ab exordio vitae hujus fideliter servierant, partim camis im- 
mortalitate gaudentes, partim resurrectionis adhuc praemia 
praestolantes, ad vitam aeternam perduxit ; atque una onmes 
ineffabilis gloriae inter angelorum contubemia, beatitudine 
sublimavit. Hactenus sanctae ecclesiae decus et virtutes plu- 
rimo Dominus sermone laudaverat, incipiens ab eo quod ait, 
Quam pulchra es, arnica mea ! quam pulcbra es ! oculi tui 
columbarum. Quae videlicet laudatio eo usque perducta est, 
ut ipsa etiam adversis probanda opponeretur. Quod ubi agi 
coepit, invocat ilia unicum ejusdem Redemptoris auxilium. 
Et ipse nihil vota moratus, sub myrrhae et aromatum vocabulo 
eos, qui vel pressuris probati, vel aliis erant virtutibus ornati, 
supernam congregavit ad patriam. Sed et omnem sanctae 
ecclesiae vitam, quae in magistris distinguitur, et auditoribus 
suis, nomine favi mellis et lactis acceptam sibi esse declaravit. 
Quibus expletis sequitur vox ecclesiae desiderantis in abdito 
potius, ac silentio contemplationis Domino adhaerere, quam 
per laborem praedicationis, arma in se furoremque accendere 
pravorum. 

Cap. XVII. Ego dormio, et cor meum vigilatJ\ Ac si dicat^ 
Cessantibus ad tempus persecutionum flatibus^ aliquantulam 
in prasenti etiam vita requiem in Domino coepi habere ; cujus 
otio libentissime usa^ jam toto cordis desiderio ad earn, quae 
finem nescit, requiem vigilare non cesso. Ego dormio, quia, 
donante ejus gratia, aliquantula vitae hujus tranquillitate in 
colendo ilium, perfruor. Nec tanto videlicet labori praedica- 
tionis, quantum primitiva ecclesia subiit, mancipata ; nec tot 
pulsata conflictibus perfidorum, quot primo tempore, innu- 
merae nascentis ecclesiae pertulere catervae. Et cor meum 
vigilat, quia quo liberius vaco ab incursibus extemis, eo 
altius intus video, quoniam ipse est Dominus. Haec quidem 
ecclesia sancta dicit in eis, qui serenitate vitae temporalis, 
psalmis, jejuniis, et caeteris vitae temporalis, orationibus et 
eleemosynis, quietioribus actibus Domino servire cupiunt. 
Verum quia laboris est haec vita, non requiei, mox excitantis 
se Domini sentit vocem, atque ad sudorem praedicandi cohor- 
tantis ; ut meminerit sibi in tempore hujus exilii, desideratae 
quietis, nec abnegatum penitus gustum, nec perfruitionem 
aeternaliter datam. Sequitur enim : 

Vox dilecti mei puisantisy Apert mihiy soror meOy ^c.] Pulsat 
enim dilectus ad ostium nostrum, cum nos Dominus ad pro- 
fectum virtutum excitat, cum de acquirendis promissi regni 
gaudiis admonet ; sicut et nos ad ejus pulsamus ostium, cum 
ab eo profectum virtutum, cum ingressum regni quaerimus ; 
memores nimirum promissi ipsius, qui ait. Pulsate, et aperie- 
tur vobis. Sed et ipse ad ostium nostrum se pulsare declarat, 
cum dicit, Ecce sto ad ostium, et pulso. Si quis audierit 
vocem meam, et aperuerit januam, introibo ad ilium, et 
ccenabo cum illo, et ipse mecum. Duobus autem modis pul- 
santi Domino aperimus, cum vel cordis nostri aditum ad 
suscipiendum ferventium amorem illius, quern jam aliquantis- 
per habeamus, pandimus; vel certe proximorum corda ad 
suscipiendum eum, quern necdum habuerunt, timorem vel 
amorem ejus praedicando reseramus. Est et tertia Domini 
ad ostium nostrum pulsatio, cum nos de hac vita rapiendos, 
praemissis infirmitatibus, admonet. De qua ipse in evangelio, 
Et VOS, inquit, similes hominibus expectantibus Dominum 
suiun, quando revertatur a nuptiis, ut cum venerit et pulsa- 

vent, confestim aperiant ei. Confestim autem Domino sic 
pulsanti aperimus, si mortem laeti excipimus, neque ad judi- 
cium ejus induci formidamus, cui nos in bonis operibus 
placuisse, quern nos semper honorasse meminimus. Juxta 
Psalmistam, Et honor regis judicium diligit, Verum hoc in 
loco Dominus, si diligenter consideratur, illam potius aper- 
tionem animae fidelis, quae in eruditione fit proximorum, 
quaerere videtur. Constat enim, quia suum ipsa cor illi 
aperuerat, quia carnis absoluta vinculis, ad ilium egredi 
desiderabat, quae dicere valebat, Ego dormio, et cor meum 
vigilat. Constat, quia jam ad ipsam intraverat dilectus, quem 
tot et tantorum nominum honorabat insignibus; ut diceret, 
Soror mea, arnica mea, columba mea, immaculata mea. Soror 
mea, quia regni mei cohaeres effecta. Arnica mea, quia jugum 
serv'itutis egiessa, area norum meorum conscia facta es. Co- 
lumba mea, quia spiritus mei dono illustrata. Immaculata 
mea, quia secreta a negotiosis actibus, divinis es sublimata 
aspectibus. Sed cum dicit, Aperi mihi ; eorum proculdubio 
mentes, qui necdum his omnibus erant digni, praedicando 
sibi aperiri requirit 5 ut etiam sequentia verba declarant, qui- 
bus dicitur. 

Quia caput meum plenum est rorCy Caput Christi est 
Deus, ut apostolus dicit \ cincinni autem ejus, collectae sunt 
in mente fidelium ejus cogitationes, quae non sparsae defluunt, 
sed per disciplinam constrictae subsistunt. Ros vero et guttae 
noctium, quae in medio tenebrarum cum frigore ab alto deci- 
dunt, iniquorum sunt mentes, obscurae nimirum et caecae, et 
ea quae in terris sunt, semper appetentes. De qualibus dictum 
est : Quia abundante iniquitate refrigescet caritas miiltorum. 
Praecepit autem Dominus, ut diiigamus ipsum, diligamus et 
proximum. Sed cum ipsum minore, quam debemus, amore 
veneramur, cum multi etiam, quod pejus est, nullo prorsus 
erga ipsum caritatis alfectu tenentur, quid nisi caput Christi 
plenum est rore? Et cum pravi quique famulis quoque 
Christi sese in custodias suae mentis colligentibus, ac sui 
Conditoris amori arctius adhaerentibus, odium pro dilectione 
impendunt, nonne cincinni ejus guttis noctium madent? et 
prementia se frigora caecae persecutionis graviter tolerant? 
Ubi ergo hujusmodi tempus ingruerit, merito excitat Domi- 

nus ecclesiam de somno studiorum dulcium, quibus oblecta- 
tur, eamque verbo praedicationis insistere, ac frequenti exhor- 
tatione corde pravorum calefacere, illustrare, ac sibi aperire 
praecipit, quae contra ilium clausa erant ; ut ingrediens possit 
habitare per fidem^ malens earn ad plurimorum salutem, per 
laborem pervenire, quam in paucis, qui salvati fuerant, quie- 
tem habere, tametsi coelestium bonorum crebra meditatione 
laudabilem. Provocata autem ad laborem praedicandi, re- 
spondet ecclesia Domino : 

Cap. XVIII. Exspoliavi me tunica mea^ Ac si aperte 
dicat, Deserui negotia rerum infirmarum, qua ratione repe- 
tam ? Qui enim se ad officium praedicationis accingit, quique 
regendarum solicitudinem suscipit animarum, restat ut ad 
providenda eis quibus aetema praedicat, temporalium quoque 
necessitatum subsidia invigilet. Ideoque ecclesia in eis, qui 
suam et in secreto curam agere malunt, quam molestiis labo- 
riosarum actionum occupari, exuisse se tunica sua, nec denuo 
indui posse commemorat. Nam quia tunica occupationes 
hujus seculi figurate denuntiat, testatur ipse Dominus, cum 
de adventu novissimi sui examinis loquens ait, Et qui in agro 
est, non revertatur tollere tunicam suam ; mystice admonens, 
ut qui erga profectus fructuum spiritualium manum mentem- 
que occupaverat, ne ad oblectamenta mundi, quae abjecerat, 
appetenda redeat. 

Lavi pedes meos, ^c.] Jam meas cogitationes, quibus ali- 
quando terram tangere solebam, frequentibus secretae com- 
punctionis fletibus ablui, et quantum moribus possibile erat, 
coelesti ingressui dignos reddidi ; ita ut dicere possim. Quia 
stantes erant pedes nostri in atriis tuis, Hierusalem, id est, 
etsi necdum ipsa supemae civitatis moenia intrare promerui, 
jam tamen in tantum cogitationes meas purificare studui, ut 
initia quaedam non parva gaudiorum illius fixo saepius intuitu 
cordis me praelibasse meminerim ; et quomodo fieri potest, ut 
a culmine contemplationis egrediens, rursum mundi sordibus 
polluar? Excepta enim solicitudine, quam diximus, tem- 
poralium subsidiorum, difficile est multum, ut non doctor 
etiam eximius, aliqua aut jactantiae culpa nonnunquam per- 
moveatur, aut irae videlicet, si non divina et coelestia loquens, 
humiliter audiatur ; jactantiae vero, si humiliter obediens sibi. 

multas Domino credentium plebes acquirat. Turbat ira, si 
reprehenditur ; inflat jactantia, si ejus sermo laudatur. Hinc 
Jacobus ait ; Nolite plures magistri fieri, fratres mei, quoniam 
majus judicium sumitis; in multis enim oflendimus omnes. 
Hinc ipse Dominus redeuntibus a praedicatione discipulis 
pedes lavit; significans, quia nec ipsi summi praedicatores 
possint omnibus saltern cogitationum quibus terram con- 
tingunt, carere peccatis. Sed haec tamen ipse, qualiacunque 
sint, propitius abluat. Oblectatur ergo sancta ecclesia suavi- 
bus ac salubribus vitae quietae studiis, in eis qui talium esse 
experti meruerunt; munusque praedicandi excusat, dicens 
quodammodo cum Moyse: Obsecro, Domine, mitte, quern mis- 
siu’us es. Verum quia Dominus amorem erga se nostrum, in 
proximorum maxime vult amore cognosci ; unde Petro ipsum 
se amare tertio profitenti, tertio respondit, Pasce oves meas ; 
apte subditur, 

Dilectus mens misit marmm 9uam per foramen^ Manum 
quippe suam dilectus per foramen mittit, cum nos Dominus 
occulta invisibiliter compunctione ad opus virtutiun accendit. 
Manum suam ad nos pausare cupientes mittit, cum nobis ad 
memoriam reducit operationem suam, quam operatus est in 
nobis, non solum videlicet ut homines essemus, sed etiam ut 
ipsius essemus. Manum suam mittit ad nos, cum nos admo- 
net operationis, quam operatus est in se pro nobis, cum de 
sinu Patris ad publicum nostrum egressus, non tantum incar- 
nari, et in terris conversari, ut nos faceret spirituales et 
coelestes, verum etiam mori, ut nos perpetuo viveremus, dig- 
natus est. Unde merito venter noster ad hujusmodi tactum 
ejus intremiscit, quia nimirum recordata misericordis ejus 
operatione, conscientia nostra pavescit ; juxta illud prophe- 
ticum, Consideravi opera tua, et expavi, atque ad curandam 
proximorum salutem, pro qua Deus inoamatus est ac mor- 
tuus, quam valet assurgere, festinat. Solet namque ventris 
nomine cor designari ; quia sicut in ventre cibi excoquuntur, 
ita cogitationes in corde sedula retractatione maturescunt. 
Hinc etenim Hieremias, Ventrem meum, inquit, ventrem 
meum doleo. Quid namque prodesset auditoribus, si doctor 
suus ventrem suum se dolere quereretur? Sed multum in 
eis conferre studuit, attestando reprobis eorum actibus suam 

quoque conscientiam turbatam^ ac dolore intimo esse reple- 
tam. Potest autem ventris nomine ipsa moUities et infir- 
mitas accipi eorum, qui doctrinae ofiicium suscipere ; vel quia 
minus se idoneos aestimant, trepidant^ vel quia otio suae 
quietis oblectantur^ refiigiunt. Et ad tactum dilecti, ventre 
intremuit sponsae, cum ad instinctum divinae compunctionis, 
infirmi ecclesise, torporem ignaviae discutiunt^ seseque ad 
exercitium boni operis accendunt, necnon et ad consulendum 
proximis, praedicando assurgunt. Hoc est enim quod sequi- 
tur: 

Cap. XIX. Surrexi^ ut aperirem dilecto meoJ] Aperire namque 
Domino^ hoc loco verbum Domini praedicare significat. Aperi- 
mus quippe Domino, non solum cum adventum ipsius nostro 
in corde per amorem suscipimus, venim etiam cum eos, qui 
corda sua contra veritatem claudere solebant, ad hanc reci- 
piendam instruendo convertimus. Et bene se sponsa ut 
aperiret dilecto, surrexisse commemorat; quia necesse est 
omnimodo, ut quisque veritatem praedicare disponit, prius ad 
agenda ea quae doceat, assurgat, ne forte aliis praedicans, 
ipse reprobus efficiatur. Cui subjuncta verba conveniunt, 
dum dicitur, 

Manus me<B stillaverufU myrrhamy ^c.] In manibus enim 
opera, quae per manus fiunt; in digitis accipitur discretio, 
per quam opera diriguntur. Quia nimirum nulla nostra 
membra plurimis distincta articulis, nulla flexibus sunt 
aptiora quam digiti. Hinc est enim, quod Dominus sen- 
tentiam de adultera datums, primo digito scribebat in terra, 
ac sic judicium, quod petebatur, explicavit; mystice nos 
admonens, ut quotiens alios castigare, vel judicare dispo- 
nimus, prius humiliati, nostram conscientiam solerti discre- 
tione exculpamus, considerantes sedulo, ne et ipsi tentemur. 
Dictum est autem ssepius, quia myrrham continentiam carnis 
et martyria significat. Unde patet sensus; quia manus 
sponsae stillant myrrham, cum operibus continentiae se man- 
cipat anima sancta. Et digiti ejus pleni sunt myrrha pro- 
batissima, cum se discretione sollicita examinans, invenit 
supemae tantum retributionis intuitu continenter vivere. 
Nam qui humanae laudis gratiae student, qui, teste ipso 
judice, recepemnt mercedem suam, hi nimirum myrrham 

stillare videntur e manibus^ sed nequaquam digitos probads- 
sima habent myrrha repletos ; quia etsi non solum facilitates 
pauperibus^ verum etiam membra tradunt ignibus, si cari- 
tatem non habuerint, nihil eis prodest. Quia ergo is^ qui 
alium docere vult, ipse debet et ab illecebris abstinere cama- 
libus, et ad patiendam pro confessione fidei esse paratus; 
recte cum diceret, Surrexi ut aperirem dilecto meo, continue 
subjunxit^ Manus meae stillaverunt myrrham. Et quia ean- 
dem continentiam vel passionem, aetemae solum mercedis 
intentione fieri oportet, recte subintulit, Digiti mei pleni 
myrrha. Item manus sponsae stillant myrrham^ cum operarii 
illius, id est, doctores sancti mortificationi salutiferae corpus 
subjiciunt; et digiti ejus pleni sunt myrrha probatissima^ 
cum in tantum tribulationibus proficiunt, ut invincibilis etiam 
eorum declaretur esse patientia; juxta illud apostoli^ Sed 
gloriamur in tribulationibus; scientes quia tribulatio pati- 
entiam operator; patientia autem probationem, probatio 
autem spem^ spes autem non confundit. 

Pesmlum ostii mei aperui dilecto meo.] Pessulum ostii sui 
sponsa dilecto aperuit, cum anima quaeque electa templum 
sui pectoris divina visitatione atque in habitatione dignum 
fecerit. Pessulum ostii dilecto pulsanti aperit, cum inspira- 
done subita^ ad desideria coelestium accensa satagit latius 
sinum mentis ad accipiendum gustum ejusdem supemae dul- 
cedinis aperire. Dixerat enim supra^ quia dilectus missa 
manu per foramen se tetigerit, ac tremore concusserit. Cujus 
tactu yehementer inflammata, cupit jam non per angustiam 
foraminis^ ejus manu contingi^ sed patefacta cordis janua, 
felicissimo ejus amplexu perfrui; id est, suavitate divinae 
illustrationis, quam raptim jam et permodice senserat, ple- 
nius satiari. Verum quia perfecta aetemorum gaudiorum 
visio nulli in hac vita electorum conceditur, quae cunctis in 
alia vita justis praemiorum loco reservatur, recte subditur : 

At ille declinaverat^ ^c.] Hoc est enim quod Psalmista ait, 
Accedet homo ad cor altum, et exaltabitur Deus. Nam 
quanto se altius humanum cor ad contemplandam divinae 
visionis gloriam fide et oratione purificatum sustollit, tanto 
altius invenit esse, quod quaerat, et ad quod promerendura 
tempore promissae retributionis ascendat. Cui simile eccle- 

siastes^ Dixi, sapiens efliciar ; et ipsa longius recessit a me, 
multoque magis quam erat. Nec pnetereundum quod non 
ait suppliciter, Ostium meum aperui, sed pessulum, inquit, 
ostii mei aperui dilecto meo. Clauserat enim pessulo in 
altum demisso conclave sui cordis, ne quis hoc profanus 
aut insidiator intret, Juxta illud Salomonis, Omni custodia 
serva cor tuum; quoniam ex ipso vita procedit. Aperuit 
item dilecto, ut repulsis immundorum turbis omnibus, libe- 
rum in se locum Conditori praeberet. Nec repugnare putan- 
dum estj quod supra diximus, aperire sponsam dilecto guttis 
noctium, ac rore algenti ; cum ecclesia vel anima fidelis, cor 
proximorum ad laudem Conditoris, quern nesciebant, vel non 
curabant, accendit, et nunc earn interpretamur pessulum ostii 
sui eidem dilecto reserare, in eo quod ipsa per profectum 
compunction is, suam mentem latius ejus ingressui patefecit. 
Uno enim eodemque fit utrumque momento; quia niminim 
interna aspiratio, quemcunque ad colligendas Deo animas 
accendit, ipsum pariter ad amorem ejusdem Conditoris arden- 
tius solet accendere. Nec alia causa quempiam recte ad 
docendum, quam amor Dei concitat. Et dum quisque do- 
cendo animam proximi ad rapienda divinae pietatis dona pan- 
dere delectatur, suam pariter mentem necesse est haec agendo 
innovet, atque ingressui gratise coelestis largius dilatet. Deni- 
que sequentibus verbis manifeste innotuit sponso quantum 
proficeret, dum prsecordia proximorum, quae obscura viderat, 
Domino aperire curabat; graviter ferens eum, quern ipsa 
tantisper ardebat, infideli aliorum torpore, quasi rore noc- 
tumo guttisque gravari. Nam sequitur : 

Anima mea liquefacta estj ^c.] Quanto suavius, inquit, 
vocem atque viciniam dilecti mei per foramen secretae com- 
punctionis accepi, tanto sublimius quicquid in me erat frigi- 
dum, incaluit; quicquid rigidum, liquefactum est; adeo ut 
nihil nisi in lachrymas resolvi, dulce habuerim ; et quern me 
ad punctum sua gratia contingentem retinere nequiveram, 
abscedentem jam fletu requirere gemituque delector. Et hoc 
quoque mihi liquescent! a rigore pristine, et efiundenti in me 
animam meam, non parum dedit augment!, quod multorum 
refrigescere caritatem intueor; conquerente ipso quod noc- 
tium guttis, id est, tenebrosis pravorum sit tumultibus obsU 
VOL. IX. X 

tus. Et quia dissipaverunt iniqui legem ejus, ideo ipsa magis 
magisque mandata ejus super aurum et .topazion diligere 
curavi. 

Qv^siviy et non invent illumy §*c.] Haec eorum in sancta 
ecclesia vox est, qui consuerunt, transcensa labentium rerum 
solicitudine, summis tantum incedere bonis^ ac patriae ccb- 
lestis amare semper ingressum. De quibus dubium non est, 
quia non una eademque vi dulcedinis semper, ut volunt, desi- 
derio supemorum possint affici; quia nimirum haec virtus 
non in arbitrio elevatae ad superna mentis, sed in dono est 
tantum elevantis atque illustrantis Dei. Quotiescunque 
ergo anima casta, vel egredi cupit ad Dominum, vel in came 
posita, gustu futurse beatitudinis attolli, nec tamen statim, 
quod deposcit, impetrat ; tunc necesse est gemebunda dicat. 
Quia quaesivi ilium, et non inveni ; vocavi, et non respondit 
mihi. Invenitur namque semper a bene quaerentibus, ut 
miaereatur ; respondet semper a bene vocantibus, ut perpe- 
tuam consulat ad salutem. Sed non semper ad hoc respon- 
det, aut se inveniendum offert, ut quod in patria pervenienti- 
bus promittit, hoc in itinere hujus exilii adhuc pergentibus 
proroget. Denique quotidie saepius genu flexo dicamus 
Patri, Veniat regnum tuum ; nec nos exaudiri diffidimus, nec 
statim, quod postulamus, accipimus, sed eifectum nostrae 
precis, donee in fine consequamur, patienter gaudenterque 
sustinemus. 

Invenerunt me custodesy Sfc.'] Custodes, qui circumeunt civi- 
tatem, sancti sunt doctores, quibus ecclesise cura delegata 
est ; ut earn videlicet, vel verbo vel exemplo, et ab incur- 
sione pravarum tutentur doctrinarum, et ad Conditoris sui 
timorem ac dilectionem magis magisque succendant. Hi et- 
enim civitatem circumeunt ; quia in omnibus sanctae ecclesise 
locis quaquaversum toto orbe distenditur, eorum vel prae- 
sentia corporis, et viva vox, vel inserta literis doctrina, sive 
opus invenitur. Qui sponsam, quaesitu dilecti fatigatam, 
invenientes percutiunt ac vulnerant; quia animam, quam 
superno amore anxiam reperiunt, verbo suae doctrinae am- 
plius infiammant. Et dum in ea quicquid terrenum reman- 
sisse deprehendunt, extinguunt, eamque ad infima cuncta 
velut insensibilcm reddunt, quasi hanc percutientes vulne- 

rant. Cum enim describens armaturam Dei^ apostolus dicat, 
Et gladium Spiritus, quod est verbum Dei ; quid mirum, si 
percussus dicitur et vulneratus, qui hoc gladio tangitiu*? 
Hujus siquidem ictu gladii vulnus accipitur iUud, de quo 
dicitur alibi, Vulnerata caritate ego sum. 

TuUerurU mihi pallium meum custodes murorum.‘] Custodes 
murorum, iidem summi doctores sunt, cum eos quoque, qui 
ecclesiam gubernare ac munire sufficiant, instruere satagunt. 
Credo Timotheus, Titus, et caeteri hujusmodi operatores 
veritatis, muri erant civitatis Dei. Et Paulus, cum eisdem 
exhortatoria dat praecepta, quid nisi custos intelligendus est 
murorum? Custodem esse se namque civitatis, quam soli- 
citus circumiret, ostendit, cum virtutes suas enumerans ait, 
Praeter ilia quae extrinsecus sunt instantia, mea quotidiana 
solicitude omnium ecclesiarum. Custodem se item murorum 
esse docuit, cum Timotheo dicit, Tu vero vigila ; in omnibus 
labora; opus fac evangelistae ; ministerium tuum imple, et 
caetera hujusmodi. Et ad Titum, Ideo, inquit, reliqui te 
Cretae, ut ea quod desunt corrigas, et constituas per civitates 
presbyteros ; sicut et ego tibi disposui. Tollunt autem pal- 
lium suum sponsae percussae et vulneratae custodes murorum, 
cum apostoli, vel apostolici viri animae cuilibet divino amore 
attactae, retinacula transeuntium rerum auferunt ; ut infimis 
expedita curis, liberiori cursu faciem sui Conditoris requirat. 
Pallium namque idem, quod supra tunica ; ubi ait, Exspoliavi 
me tunica mea, rerum terrestrium implicamenta designans. 

Cap. XXI. Adjuro vos, filus Hiemsalem^ si inveneritisy ^c.] 
Merito languet amore sponsa, cum gladio Spiritus percussa ac 
vulnerata, camalis amictum cupiditatis exuit ; quia quantum 
in Deo convalescit anima sancta, tantum ad seculi hujus 
affectum, quasi debilis efficitur et infirma. Nec mirandum 
si languere dicatur anima perfecta ad ea quae mundi sunt, 
cum apostolus eos, qui mundum perfecte reliquerunt, mortuos 
appellare non dubitet; Mortui enim estis, et vita vestra 
abscondita est cum Christo in Deo. Et de seipso, Mihi 
mundus crucifixus est, et ego mundo. Filiae Hierusalem 
cives sunt patriae coelestis, qui partim adhuc peregrinantur in 
terra; partim jam regnant in ilia. Verum hoc in loco cum 

dicitur, Adjuro vos, filiae Hierusalem^ si inveneritis dilectum 
meum^ ut annuntietis ei^ quia amore langueo; illam ejus 
partem videtur alloqui^ quae in terris versata, necdum perfecte 
Dominum videre meruit ; quern tamen saepius invenit, cum 
suo ilium in pectore per amorem recipit. Has ergo filias 
Hierusalem adjurat sponsa^ ut si invenerint dilectum ipsius, 
nuntient ei quia languet. Nos quippe sumus sponsa haec, 
et arnica ejusdem Dei et Domini nostri, in quantum ei ad- 
haerentes, unus cum eo spiritus efficimur, et cum aetemorum 
desideriis accensi^ atque ejus^ quern nondum videmus^ Condi- 
toris nostri faciem suspirantes venimua ad famulos illius^ quos 
angelicam in terris agere vitam credimus^ eosque subnbu 
petimus, ut tempore devotae sum orationis^ nos quosque 
Domino commendent^ ac pro nobis interveniant, ut ejus 
videre vultum mereamur, hoc est profecto quod agimus^ ad- 
jurantes filias Hierusalem^ ut amoris nostri magnitudinem ad 
Deum referant ; et pro ejus videnda gloria^ nobis aeque, ut 
sibi supemum poscant auxilium. Unde et tale per omnia 
ab eisdem filiabus Hierusalem responsum redditur^ quod 
devotae fidelium collation! manifeste congruat. Nam se- 
quitur. 

Cap* XXII* Qualis est dilectus tuus ex dilectOy ^c.] Quod 
est aperte fratrem fidelem fratri fideli dicere : Obsecro, quia 
caritate Redemptoris te fervere comperio, mihi quoque de eo 
verba facias; me salutari exhortatione oonfirmes^ quatenus 
meo in corde caritas eadem ejus beneficiis ac donis augescat. 
Et quidem jamdudum timorem ejus habere, peccatorum meo- 
rum conscius coepi, sed nunc proficiente mentis robore, 
securior jam factus de venia peccatorum, de caritate ejus 
aliquid audire delector* Die ergo, age, qualis est dilectus tuus 
ex dilecto? hoc est, ex ea parte qua diligi debeat, potius 
quam timeri. Hujusmodi verbum babes et in cantico Esaiae, 
Vinea facta est dilecto in cornu, in loco uberi; et caetera, 
usque dum ait, Vinea sabaoth, domus Israel ; et homo Juda, 
novellum dilectum. Potest autem dilectus ex dilecto, Filius 
ex Patre intelligi, sicut lumen de lumine, Deus de Deo, idem 
recte creditor et confitetur. Sicut enim una caritas, et una 
Deitas Patris et Filii; sic est et una dilectio, Joanne at- 

testante^ qui ait, Et omnis qui diligit eum qui genuit, diligit 
eum qui natus est ex eo. Sequitur condigna quaerentibus 
a parte sponsae responsio. 

Cap. XXIII. DUectus meus candidtis et rubtcunduSy ^c.] Can- 
didus, quia in came apparens, peccatum non fecit, nec 
inventus est dolus in ore ejus ; rubicundus, quia lavit nos a 
peccatis nostris in sanguine suo. Et bene primo candidus, 
deinde rubicundus ; quia primo sanctus venit in mundum, et 
postmodum sua passione cruentus exivit de mundo. Electus 
ex millibus, quia ex omni genere humano unus Mediator Dei 
et hominum, per quern mundus reconciliatus, assumptus est, 
a Deo solus mortalium de coelo audire dignus fuit. Hie est 
Filius meus dilectus, in quo mihi complacui ; id est, in quo 
nil vitii, quod me offenderet ; et omne pondus virtutis, in quo 
gauderem, inveni. Unde bene de illo dicit Ecclesiastes, Virum 
de mille unum reperi; mulierem ex omnibus non inveni. 
Subaudis, perfecta justitia refulgentem. Hoc enim in his 
verbis debere intelligi, subjuncta sententia declarat, qua dici- 
tur: Solummodo hoc inveni, quod fecerit Deus homines rectos, 
et ipse infinitis miscuerit qusestionibus. 

Caput ^us aurum optimumJ] Dicit apostolus, quia caput 
mulieris, vir; caput viri, Christus; caput autem Christi, 
Deus. Quod videlicet caput, aurum est optimum ; quia sicut 
auro nil pretiosius sestimatur in metallis, ita singularis et 
sempitema Dei bonitas jure omnibus, quae ipse fecit, bonis 
antecellit. 

ConuB ejus elaice palmarum, ^c.] Comae capitis dilecti, 
catervae sunt sanctorum, quae Deo fideli famulatu adhaerent. 
Meritoque elatis palmarum assimilantur; quia dulcedinem 
perpetuae remunerationis expectant. Unde est illud Psalmo- 
graphi, Justus ut palma florebit. Merito nigrae quasi corvus 
dicuntur ; quia non hanc a sese habere dulcedinem posse, sed 
ab illo sperant accipere, qui ait: Sicut palmes non potest 
ferre fructum a semetipso, nisi manserit in vite ; sic nec vos, 
nisi in me manseritis. Immo nil ex sese nisi tenebras fiiisse 
deprehendunt, admonente apostolo. Quia fuistis aliquanda 
tenebrae, nunc autem lux in Domino. Nec mirandum est, nos. 
ante lavacrum regenerationis nigredini esse comparatos corvo-- 
•rum ; cum ipsis apostolis jam se sequentibus magistra veritas 

dicat: Si ergo vos^ cum sitis mali, nostis bona data dare 
filiis vestris. Sed et legislator^ videamus an in comifi sponsi 
corvinum aliquid inter elatas deprehenderit palmarum ? Con- 
specta siquidem luce divinae gloriae, mox tenebras humanse 
pravitatis agnovit, ac redarguit, dicens : Dominator Domine, 
Deus misericors et clemens^ patiens et multae miserationis, et 
verus^ qui custodis misericordiam in millia, qui aufers iniqui- 
tatem et scelera atque peccata, nuUusque apud te per se in- 
nocens est. Comee igitur sponsi, id est, cohortes justorum, 
sicut elatae sunt palmarum; nigrae, quasi corvus, quia per 
misericordiam quidem dominatoris ad gaudia victoriae tendunt, 
sed per sese cognoscunt. Potest autem hie versiculus, et de 
his, qui in coelesti patria suo Conditori aetemaliter adhaerent, 
spiritibus accipi ; qxii, quo altius gloriam incommutabilis et 
perpetuae majestatis aspiciunt, eo verius omne quod creatum 
est, quam sit infirmum ac vile, perpendunt. Appo nius, comas 
sponsi, virtutes angelorum interpretatur ; et addit, dicens, 
Elatae vero palmarum, quas dixit, docuit praedicta ministeria 
nunquam inclinari a sua potentia suoque officio, sed semper 
sublimia permanere; sicut palmarum comae semper viroris 
virtutem tenentes, in sublime elatae sunt. Juliana s de his 
ita loquitur. Comae etiam alia comparatione signantur, qua 
tamen et cincinnorum forma fulgorem auri videatur imitarL 
Comae ejus, sicut elatae palmarum, ut crispae nimirum vide- 
antur et rutilae. Et paulo post, ac si diceret : Divinitati sanc- 
torum ejus, et hominuin et angelorum famulantur cohortes, 
et bonorem regia continua laude concelebrant ; atque ita sunt 
ministerii sui dignitate conspicuae, ut palmarum instar excel- 
lant, auri instar refulgeant. Sed tamen adeo ilium, cui ob- 
sequuntur, intelligunt, ut non solum nil elationis assumant, 
caeterum prae nimia humilitate fuscae nigraeque videantur. 
Porro alia translatio, pro elatis palmarum, unum nomen 
posuit, crines ejus abietis. Et quidem scimus, quod abies 
Graece elatis vocatur, et nunquam marcoris infirmitate com- 
mutatur. Unde videtur elates hoc loco Graecum esse verbum, 
non Latinum, hoc est nomen arboris proprium. Quod etiam 
PUnius Secundus astruere videtur, cum de unguentis scribens, 
dicit : Est prseterea arbor ad eadem unguenta pertinens, quam 
alii elatem vocant, quod nos abietem, alii palmam, alii spa- 

tham. Quibus verbis conjici datur, quod elatae sunt arbores^ 
similitudinem babentes abquam palmae vel abietis^ unguentis 
apte conficiendis. Quas ideo noster interpres elatas palma- 
rum^ id est, abietes palmarum dixit^ ne vulgare genus abietum, 
quod aedificiis et navigiis convenit; sed speciale, quod un- 
guentis aptum est, inteUigamus^ quod et figuris apte convenit. 
Comae enim sponsi^ unguentorum comparantur arboribus, 
quod sanctorum catervae^ quae familiariter suo Conditori^ velut 
comae capiti adhaerent, virtutum sunt gratia refertae ; quibus 
cum divinae majeatati sedulae obsequuntur^ quasi comae im- 
guentorum similes caput omant sponsi. Denique Maria 
Magdalena caput Domini nardo perfundens, capillos ejus in 
magnae mysterium devotionis elatis palmarum, id est, aroma- 
ticis arboribus similes reddidit. 

Oculi ejus sicut columb(B super rivos aguarum,'] Quid in 
oculis sponsi typice debeat intelligi, Joannes aperit, cum se 
Agnum vidisse commemorans, habentem cornua septem ; con- 
festim exponendo adjunxit, Qui sunt septem spiritus, demissi 
in omnem terram. Septem autem spiritus dicit, septem dona 
unius ejusdemque Spiritus; quae Esaias notissimo divinae 
operationis online distinguit. Quia Spiritus Sanctus disci- 
plinae efiugiet fictum. Delectatur autem sede illarum men- 
tium, quae se, instar aquarum viventium, reddunt lucidas; 
quae nil sibi sordidum, nil tenebrosum, nil quod non ab omni- 
bus veri amatoiibus, immo ab ipsa veritate ; quae corda scru- 
tatur et renes, probari debeat, inesse patiuntur. Et bene, non 
super stagna aquarum, sed super, inquit, rivulos aquarum. 
Si enim requiras quo deriventur, quo fiigiant hae aquae, prodit 
ipse fons vitae de quo oriuntur, id est, Dominus noster ; de 
quo habent corda electorum, quicquid mundum ac lucifluum 
habent. Fiet, inquit, in eo fons aquae salientis in vitam 
aetemam. Nam qui munditiam quidem, vel sermonis videntur 
habere, vel operis, sed ad ccelestia regna per eandem mun- 
ditiam tendere aut dissimulant, aut ignorant; hi profecto 
non rivulis, sed stagnis adaequantur aquarum. Qui vero 
apertis in se sordibus locum malignis praebent spiritibus, tales 
non aquis mundis, sed volutabris luti magis, quibus sues 
gaudent, assimilantur. Sues ergo paludibus, columbae rivulis 
delectantur aquarum; quia in pectoribus immundis, aptam 
spiritus immundi mansionem usurpant. Beati autem mundi 

corde^ quoniam ipsi Deum videbunt, et divinorum charismatiim 
luce replentur. Quae videlicet charismata, quia gratis, fidelibus 
et sola supemae benevolentiae causa dantur, apte subditur : 

Qiub lade sunt lotce^ ^c.] Recte etenim lactis nomine, dona 
supemae largitionis et pietatis indicantur; quia nimirum 
matres, quae parvulos nutriunt foetus, gratuito eis, ac natu« 
rails causa dilectionis alimentum lactis ministrant. Lacte 
ergo sunt lotae columbae, quibus oculi assimilantur sponsi; 
quia gratia salvi fact! sumus per fidem, et hoc non ex nobis ; 
Dei enim donum est. Ita autem hae columbae, id est dona- 
tiones Spiritus, lacte lotae dicuntur, quae nunquam sordis all- 
quid habuerunt ; quomodo dicitur a Psalmista : Eloquia Do- 
mini, eloquia casta; argentum igne examinatum, probatum 
terrae, purgatum septulum ; cum constet ea nil unquam terrenae 
pollutionis habuisse, quod deberet igne purgari. Sic ipse co- 
aeternus Patri Filius, et recte creditur ex Patre natus, et nun- 
quam fuisse non natus, recte, veraciter confitetur et creditur. 
Et alia hujusmodi babes in scripturis innumera. Quae etiam 
columbae juxta fluenta resident plenissima, quia quaecunque 
corda amore virtutum redundant, haec gratia spiritualis inha- 
bitare libentissime solet, ut ea sublimiori respectu suae prae- 
sentiae illustret, quae puritate sincerae intentionis ad coelestia 
gnaviter tendunt. Si autem in oculis Domini praedicatores 
verbi ejus intelligere volumus, inveniemus hos sicut colum- 
bas esse super rivulos aquarum. Sicut columbas quidem, 
quia simplices; super rivulos vero aquarum, quia spirituaU 
sunt gratia ditati. Qui per rivulos aquarum saepe desig- 
nantur, quia scripturis sanctis, quae et ipsae vocabulo aqua- 
rum crebro figurantur, vigilanter intendunt, quibus edocti, 
facilius insidias diaboli dignoscere ac declinare valeant. Co- 
lumbae siquidem super rivulos aquarum, non solum propter 
potum, vel lavacrum, vel loci amoenitatem ac munditiam 
residere solent; sed ea non minus intentione, ut venientis 
umbram accipitris in aquarum perspicuitate praevidere, ac 
sic imminens ab hoste periculum evadere possint. Cujus 
figura naturae in propatulo est, quia jugi divinorum eloquio- 
rum meditatione opus habemus, ut vel facta sanctorum vel 
dicta legentes, quo nos genere apertae impugnationis anti- 
quus hostis, quibus iraudum machinis debellare ac supplan- 
tare conetur, solicita mente perscrutemur. Moxque ubi 

fiituras ejus insidias perspicimus^ unicum nobis refugium fora- 
mina petrse nostrae^ id est^ Dominican fidei praesidia intremus, 
ac signo nos passionis illius defensare studeamus. Sed et 
cavemam maceriae cito volatu petamus^ id est, sanctorum^ vel 
angelorum^ vel hominum crebras pro nobis intercessiones apud 
misericordiam pii Conditoris quaeramus. Quod cum universis 
fidelibus, turn illis maxime probatur esse necessarium^ quibus 
non sui solummodo cura, sed et aliorum gubemandorum atque 
erudiendorum est onus impositum. Haec sunt etenim firmis- 
sima ac tutissima sanctae ecclesiae prassidia, propter quae 
superius a Domino audivit, Surge^ arnica mea, sponsa mea, 
et veni, columba mea, in foraminibus petrae^ in cavema mace- 
riae. Bene autem de eisdem columbis^ id est, spiritualibus 
verbi ministris dicitur, Quae lacte sunt lotae, et resident juxta 
fluenta plenissima; ut primo omnium lavacro baptismi esse 
recreati insinuent ; quod non absurde vocabulo lactis expri- 
mitur; quia inter ea connumerantur sacramenta, quibus 
infantia sanctae ecclesiae, vel nasci consuevit, vel nutriri. Si 
quid autem inter rivulos aquarum et fluenta plenissima dis- 
tare credimus, potest in rivulis aquarum, eruditio Testament! 
veteris accipi ; cujus cultures veraciter Deo dicere noverunt, 
Filii autem hominum in protectione alarum tuarum spera- 
bunt. Videlicet ne insidiis aeriarum potestatum, quasi acci- 
pitrum unguibus, rapiantur. Inebriabuntur ab ubertate do- 
mus tuae, et torrente voluptatis tuae potabis eos ; quoniam 
apud te est fons vitae. Potest in fluentis plenissimis perfectio 
doctrinae evangelicae non inconvenienter intelligi ; cujus tanta 
est plenitude, ut nulla major in bac duntaxat vita commo- 
rantibus esse possit. Quae ab alterutro distinguens evan- 
geUsta dicebat. Quia lex per Moysen data est ; gratia et veritas 
per Jesum Christum facta est. Et quoniam utriusque Tes- 
tament! scientia doctoribus veritatis concessa est, recte oculi 
Domini, sicut columbae, dicuntur super rivulos aquarum, quae 
lacte ount lotae, et resident juxta fluenta plenissima. 

LIBER QUINTUS. 

Getue illius sicut areola aromatum^ ^r.] Sicut in labiis 
Domini verba, quae loquebatur, ita in genis ipsa modesta 

pietas simul, et severitas vultus ejus exprimitur. Si enim de 
puro homine recte dici potuit, Sapientia hominis lucet in 
vultu ejus ; quanto magis in vultu illius hominis qui est 
Dei virtus et Dei sapientia bene considerantibus^ et summa 
virtutis et sapientiae refulgebat? Genae, inquit, illius sicut 
areolae aromatum consitae a pigmentariis. Quomodo enim 
areolae aromatum decenter atque ordinate compositae, mag- 
nam spectantibus et odoris et aspectus sui gratiam prae- 
stant, ita apparens in homine mediator Dei et hominum 
virtutum sive doctrinae suae dulcedine praesentes illus- 
trabat, et fama ad se pertrahebat absentes. Pigmentarios 
autem, a quibus hae sunt areolae consitae, prophetas et 
apostolos intellige, qui ejus non solum sermones, sed et 
mores sacris indidere paginis concord! prorsus relatione ; hi 
futura incarnationis ejus arcana, illi facta narrantes. Credo 
ad speciem genarum ejus referendum, quod exultavit in 
spiritu, parvulorum fidei congratulans ; quod dolebat super 
duritia cordis infidelium, quod resuscitaturus Lazarum gau- 
debat propter discipulos, ut crederent, quod flentes sorores, 
sive amicos ejus intuens, flevit et turbavit semetipsum, quod 
imminente passione coepit contristari, et moestus esse, quod 
nullum risui vel supervacuis verbis tempus indulgebat, quod 
non secundum visionem oculorum judicabat, neque auditum 
aurium arguebat, quod sicut ovis ad occisionem ductus est, 
et quasi agnus coram tondente, sic non aperuit os suum. 
Labia autem illius, lilia distillantia myrrham primam. Lilia, 
quia claritatem coelestis regni promittunt; distillantia myr- 
rham primam, quia per contemptum voluptatum praesentium 
ad hanc perveniendiun esse praedicant. Exinde, inquit, ccb- 
pit Jesus praedicare et dicere, Poenitentiam agite, appropin- 
quabit enim regnum coelorum. Item labia illius, lilia, quia 
candore nos sanctitatis renitescere jubet ; distillantia myr- 
rham primam, quia propter hanc conservandam, quicquid 
adversi occurrerit, fortiter nos sustinere praecipit. Lilia prae- 
ferebat in labiis, cum auditores suos, pauperes spiritu, mites, 
lugentes, esurientes et sitientes justitiam, misericordes, mun- 
dicordes, et paciRcos esse docebat. Hisque singulis merce- 
dem perpetuae beatitudinis repromittebat ; addidit, Liliis, 
ct myrrham; cum continue subjunxit. Beat! qui persecu- 

tionem patiuntur propter justitiam, quoniam ipsorum est 
regnum coelorum. Item labia illius, ut lilia renitebant^ cum 
in una eademque persona, verum se Deum, verum docebat 
esse et hominem. Aureus quippe color, qui erat intus, veri- 
tati divinitatis, quae erat in Christo, decenter aptatur, maxi- 
me quia trifarius est, quasi unam ac non discretam ejusdem 
sanctae Trinitatis gloriam figurat. Candor vero exterior 
assumptae humanitatis munditiam competenter, et sanctimo- 
niam designate Sed et eadem labia myrrham distillabant 
primam, cum se divinitate semper impassibilem in homine, 
quern assumpserat, vincula, verbera, sputa, opprobria, mor- 
tem esse passurum praedicebat. Labia ergo illius, liliorum et 
speciem imitantur et odorem, cum dicit, Filius hominis ven- 
turus est in gloria Patris sui cum angelis suis, et tunc reddet 
unicuique secundum opus ejus. Distillant myrrham primam, 
cum dicit, Primum autem oportet ilium pad, et reprobari a 
generatione bac. 

Manus ejus tomatiles aure<Ey ^c.] Ordinate post labia manus, 
id est, opera, post verba laudat ecclesia sui Redemptoris ; quia 
quae verbis docuit, virtutibus credenda esse monstravit. Hinc 
est enim quod, docente illo in monte, admiratae sunt quidem 
turbae super doctrina ejus. Sed ut admirationem fides seque- 
retur, descendens de monte, leprosum petentem solo manus at- 
tactu mundavit. Hinc etiam est, quod admirantes facta ejus, 
cives ipsius dicebant. Unde huic sapientia et virtutes ? sapien- 
tia quippe ad labia, virtutes referuntur ad manus. Bene autem 
manus illius tomatiles esse perhibet, ut et facilem ei potentiam 
et inenarrabilem agendi scientiam inesse designet. Constat 
enim, quia toraatura caeteris est promptior atque inenarrabilior 
artibus. Nam qui in ascia, vel scalpello, vel bipenne, vel malleo 
operatur, et laboriosius multo operatin', et crebra appositione 
nonnse ac solerti drcumspectione oculorum, ne turtum faciat, 
indiget. At qui in circino tornat, non extrinseca eget regula: 
Bed in seipso, quo utitur ferramento, directionem sui conser- 
vare valet operis. Manus ergo Domini tomatiles sunt ; quia 
in promptu habet facere quae vult, quia dicit et fiunt. Deni- 
que dixit, ToUe grabatum tuum, et ambula. Nec mora, siugens 
sustulit grabatum suum, et ambulabat, qui duos de quadra- 
ginta annos paralyticus jacuerat. Tomatiles sunt manus 

illius, quia in se omnem justitise regiJam tenet. Non autem 
ut nostra paupertas^ necesse habet in sacris discere Uteris, 
ne opus suum a vero deviet. Denique dictum est de eo. 
Unde hie literas scit, cum non didicerit ? Inde autem scie- 
bat, quia ipse erat Uteris et lege antiquior, imo ipsius legisla- 
toris judex. Tornatiles, inquit, aureae plenae hyacinthis. In 
auro namque, quod metalUs omnibus supereminet, divinitatis 
excellentiam signiUcari, crebra expositione patuit. Manus 
ergo ejus aureae, quod virtutes, quas in homine gessit, divi- 
nitus esse patratas nemo fidelis ignorat. Quse recte etiam 
plenae hyacinthis esse referuntur, quia nimirum ad spem nos 
coelestium, atque amorem excitant. Hyacinthus quippe 
gemma est aerei colons. In manibus tomatiUbus habet 
Dominus hyacinthos ; ut videlicet vasa electionis, quae prae- 
parat in gloriam, hujusmodi gemmis adomet ; hoc est, corda 
electorum suorum, supemae gloriae desiderio et expectatione 
laetiUcet. Quod si in hyacinthis pigmenta hujus nominis 
designata accipimus, neque hoc a congrua veritatis signifi- 
catione abhorret. Est enim hyacinthus pigmentum colons 
purpurei atque odoris jocundi. Unde poeta, pretiosa quae* 
que in exemplum amoris congerens, addit: Munera sunt, 
lauri, et suave rubens hyacinthus. Et manus Domini pur- 
pureis erant floribus plenae, quia moriturus pro vita nostra, 
has in clavorum fixione cruoris proprii rubore perfudit. Sed 
gemmas potius hoc in loco nomine hyacinthorum, quam flores 
esse intelUgendos docet aUa translatio, quae dicit: Manus 
illius tornatilia aurea plena tharsis. Tharsis namque apud He- 
braeos nomen lapidis est, qui apud nos Chalcedonius vocatur. 

Venter ejus eburnetis, Venter fragilissimum in mem* 
bris nostris locum tenet, quia nimirum et ossibus, quibus 
muniatur, caret ; et ilia, quorum omne vulnus periculosum est, 
suo receptaculo complectitur. Ebur autem os est elephantis, 
quod nimiae castitatis animal et fngidi sanguinis esse ferunt. 
Unde et mors ejus a dracone crebris appetitur insidiis, utpote 
qui ardentia sua viscera potatu ejus sanguine refrigerare 
desideret. Sapphyrus autem lapis, cujus colons sit, testatur 
historia sacra, quae dicit, Et viderunt Deum Israel sub pedi- 
bus ejus, quasi opus lapidis sapphyri, et quasi ccelum cum 
serenum sit. Venter ergo dilecti, fragilitatem humanitatis 

ejus, qua nobis conformis erat^ insinuat. Ebur decorem 
castitatis^ qua a corruptione peccati carnis immunis in came 
permansit^ indicat. Sapphyri, sublimitatem virtutum coeles- 
tium^ quibus in came fulgebat, exprimunt. Venter, inquit, 
ebumeus ejus, distinctus sapphyris. Ac si aperte dicat. Fra- 
gilitas quidem in illo substantiae mortalis vera erit ; sed haec 
lasciviae mortalitatis funditus expers, divinorum potius openim 
splendida clarescet insignibus. Et pulchre ventrem ejus 
totum quidem ebumeum, non autem totum sapphyris vesti- 
tum, sed distinctum esse sapphyris dixit, ita ut partim ebur, 
partim appareant sapphyri. Eburneus quippe venter erat 
ejus ; quia fragilitas, quam induerat, peccato omni carebat ; 
ita ut non amplius in ea, quam in osse mortui elepbantis 
vitiosi ardoris posset inveniri. Distinctus erat sapphyris, quia 
inter passiones assumptm humanitatis promovebat crebra 
indicia perpetuae divinitatis. Ad fragilitatem namque huma- 
nitatis pertinet ipsum, quod parvulus natus est nobis; ad 
potentiam divinitatis, quod de virgine natus est ; eademque 
nativitas angelicis est praedicata vocibus, et celebrata mys- 
teriis. Ad potentiam divinitatis, quod indicio stellae mon- 
stratur, adorandus a magis ; ad fragilitatem humanitatis, quod 
insidiis perfidi regis patria fugatur. Ad fragilitatem humani- 
tatis, quod duci et tentari a diabolo potuit; ad potentiam 
divinitatis, quod, illo victo ac repulso, ministeriis honoratur 
angelicis. Ad fragilitatem humanitatis, quod aquam a Sama- 
ritana muliere postulat ; ad potentiam divinitatis, quod eidem 
fontem aquae vivae se dare posse testatur. Ad fragilitatem 
humanitatis, quod fatigatur ex itinere ; ad potentiam divini- 
tatis, quod se sequentibus requiem pollicetur aeternam. Ad 
fragilitatem humanitatis, quod in navi dormit; ad potentiam 
divinitatis, quia excitatus ventis et mari imperat. Ad fragili- 
tatem humanitatis, quod crucihxus est et mortuus ; ad poten- 
tiam divinitatis, quod ejus mortem elementa cum terrestribus 
etiam tremuere coelestia. Ad fragilitatem humanitatis, quod 
conditus aromatibus, ac sepultus est ; ad potentiam divini- 
tatis, quod surrexit et ascendit in coelos. Ad fragilitatem 
pertinet humanitatis, quod Esaias ait: Non est species ei, 
neque decor, et vidimus eum despectum. Et paulo post : Et 
quasi absconditus vultus ejus, et despectus; unde nec repu- 

tavimus eum. Ad poteutiam divinitatis^ quod ait Joannes : 
Vidimus gloriam ejus, gloriam quasi unigeniti a Patre, plenum 
gratiae et veritatis. Distinctus est ergo sapphyris venter 
Christi ebumeus, quia immaculata et incontaminabilis ejus 
incarnatio^ frequentibus refulsit miraculis divinae celsitudinis. 
Notandum enim, quod de sapphyrino colore scrip tura ait, quia 
talis sit speciei, quale coelum, cum serenum sit. Nomine 
autem coeli sereni, sublimitas divinae majestatis non incongrue 
figuratur, Psalmista attestante, qui incamationem ejusdem 
Redemptoris nostri describens ait : A summo coelo egressio 
ejus, et occursus ejus usque ad summum ejus. Hoc est enim 
quod ipse discipulis de se ait: Et credidistis, quia a Deo 
exivi; exivi a Patre, et veni in mundum; iterum relinquo 
mundum, et vado Hd Patrem. Sed et ipsa sponsa in ventre 
dilecti sui ebumeo, sapph)rri speciem vidit, cum primi sui 
pastoris voce dixit, Tu es Christus, filius Dei vivL Quia 
nimirum in Filio hominis sancto, innocente, impolluto, segre- 
gate a peccatis, puram divinitatis plenitudinem cognovit. 

Crura Ulius columruB marmoretB^ ^•c.] Crurum Domini 
vocabulo, itinera incarnationis ejus, quibus ad nostram venire 
salutem dignatus est, insinuantur. Quae bene columnis mar- 
moreis conferuntur, quia et fortia sunt et recta. Quid enim 
marmore fortius ? quid est columna directius ? Annon firmi- 
tatem marmoris in cruribus ejus conspexit Psalmista, cum 
ait : Et ipse tanquam sponsus procedens de thalamo suo ; 
exultavit ut gigas ad currendam viam ? et caetera. Annon 
et rectitudinem vidit columnarum, cum rursus idem dixit, 
Justus Dominus in omnibus viis suis? Hinc est enim, quod 
illo in cruce posito, nequaquam ejus crura, tametsi permit- 
tente praeside, fhmgi, sicut nec scindi vestimenta potuerunt. 
Mansit quippe tunica intemerata, ut ecclesiae, quae est vestis 
ipsius electa, non habens maculam aut rugam, nunquam vio- 
landa unitas signaretur. Mansere crura intacta, ut mysterium 
adventus ejus in came, sacrosanctum et inviolabile, omni 
malleo pravi dogmatis perduret. Pilatus namque os mallea- 
toris interpretatur. Sed malleus, licet impius ore haeretico 
ferire disponat, stant columnae marmoreae, qui ictum ferientis 
firmissime repellant. Insana licet doctrina, insanum quid de 
Domino dicat, stat evangelica veritas, quae vincat. De quibus 

columnis apte subinfertur. Qua; fundatae sunt super bases 
aureas. Bases quippe aureae^ ipsa sunt consilia divinac pro- 
visionis, quibus aetemaliter ante secula dispositum est omne 
quod temporaliter in seculo crearetur ; in quibus et ipsa Sal- 
vatoris nostri incamatio, et nostra in illo salus praedestinata 
est, teste apostolo qui ait : Sicut elegit nos in ipso ante mundi 
constitutionem, ut essemus sancti et immaculati in conspectu 
ejus in caritate. Et apostolus Petrus redemptos esse nos 
dicit pretioso sanguine, quasi Agni immaculati et incontami- 
nati Jesu Christi ; et praecogniti quidem ante mundi consti- 
tutionem, manifestati autem novissimis temporibus. Fundatae 
sunt ergo super bases ejus aureas colomnae marmoreae, qui- 
bus crura Domini comparantur ; quia cuncta Salvatoris nostri 
vestigia, quibus vel ad terras de coelo veniVe, vel in terris con- 
versari, vel post terras ad inferos descendere, vel post inferos 
de sepulchro resurgere, atque ad coelos redire voluit, firma 
sunt ut marmora, recta sunt ut coelum potentia, ut columnae 
ad regulam sunt divinae prseceptionis ordinata, ut fundata 
super bases aureas. De quibus videlicet basibus ipse ait: 
Quia ego ex meipso non sum locutus, sed qui misit me Pater, 
ipse mihi mandatum dedit, quid dicam, quid loquar. Et si 
vis scire quare sint aureae bases, audi sequentia : Et scio, quia 
mandatum ejus, vita aetema est. 

Species ejus ut Libaniy ^c.] Quid, inquit, amplius singula 
membra ejus describere laborem? totum in brevi compre- 
hendam. Quomodo Libanus mons Phoenicia famosus est 
altitudine atque amplitudine insignis, ita Dominus nosier 
omnibus, qui de terra orti sunt, jure gratiae sublimioris ante- 
cellit. Sicut idem mons, nobilium est ferax arborum, ita ille 
omnes sanctos suo praesidio, ne ad ima defluant, extollit, atque 
in se radicatos, ne a ventis tentationum concuti valeant, con- 
servat. Ut cedrorum pulchritudini, fortitudini, sublimitati, 
atque odori omne sylvarum decus cedit ; sic dilectus mcus, 
speciosus forma prae filiis hominum, diffusa est gratia in 
labiis ejus, propterea benedixit ei Deus in aeternum, et ca;tera 
quae de illo sequens psalmus modum et consortium ejus mul- 
tum transcendentia describit. Et notandum, quod idem 
dilectus et Libano, qui ligna insignia gignit, et ccdro, quam 
inter alia ligna Libanus ipse gignit, assimilatur, quasi unus 

idemque Hgna gignat ac portet, et inter ligna gignatur, atquc 
a seipso portetur. Dominus etenim noster Jesus Christus, 
cum omnes electos ab initio mundi^ usque ad finem suae 
gratia divinitatis ad vitam gignat^ nutriat^ ferat sese quoque 
inter homines, quando voluit, hominem fecit, et ipsum homi- 
nem gratia sui Spiritus, tametsi longe altius caeteris, implevit. 
Siquidem de illis dictum est, Unicuique autem nostrum data 
est gratia secundum mensuram donationis Christi. De ipso 
autem. Non enim ad mensuram dat Deus Spirit um. Pater 
enim diligit Filium, et omnia dedit in manu ejus. Electus est 
ergo Dominus, ut cedri species, quia nemus omne sanctae 
ecclesiae, in qua natus est, unica ac singular! dignitate tran- 
scendit. Species ejus ut Libani, qui inter ligna eximia pro- 
fert et cedrum; quia inter electos suos se etiam ipsum, 
qualem voluit hominem, quasi lignum vitae in medio paradisi 
creavit, veluti si quis pingendi artifex se quoque inter alios 
suo ordine coloribus, quibus convenerit, depingat, aut histo- 
ricus quilibet de multis multa referens ; verbi gratia, legifer 
Moyses, aut evangelista Joannes, de se quoque suo loco, quae 
sint memoriae digna, describat. Ita enim mons candoris, 
(quod Libani nomen sonat,) id est, Redemptor noster inter 
innumera ligna fructifera, quae nomen Domini laudatura 
proferebat, protulit etiam cedrum, excellentius niminim 
lignum caeteris, id est, semetipsum ; qui non solum laudaret 
nomen Domini, sed et ipse benedictus veniret in nomine 
Domini. 

Guttur illitis mavissimumy ^c.] Si in labiis Domini, supra 
ubi dictum est. Labia illius, lilia lucidissima, oris illius verba 
accipimus; quid in gutture ejus suavissimo, nisi interdum 
eorundem verborum saporem inteUigere debemus? Multi 
enim legentes, vel audientes, possunt verba Domini dicere, 
possunt facillime ddei mysteria perscrutari ; sed pauci admo- 
dum inveniimtur, qui haec, quam duleiter sapiant, veraciter in 
cordis palato sentiant. Unde in eximia sanctorum laude 
dictum est, Memoriam abundantiae suavitatis tuae eructabunt, 
et jq^titia tua exultabunt. Eorum namque est de Dei exul- 
tare justitia, qui abundantiam suavitatis ejus consuenmt 
amore intemo gustare, et hujus memoriam proximis quoque 
prsedicando eructare. Nam qui suavitatem ejus necdum 

libare didicit, necesse est de justitia judiciorum ejus magis 
quam exultent, metuat. Denique Petrus memoriam nobis 
abundantissime suavitatis Domini^ quam bene gustaverat, 
eructans ait : Rationabile, et sine dolo lac concupiscite, ut in 
eo crescatis in salutem ; si tamen gustastis quam dulcis est 
Dominus. Item quia per guttur ad labia flatus vitalis, ut 
loqui valeat, perducitinr, sicut in labiis Domini ea quae diccbat 
verba; sic in gutture potest aptissime ipsa interna ac occulta 
dispositio pietatis ejus ac benignitatis, qua factum est^ ut foras 
nobis loqueretur, intelligi. Ait quippe Paulus, Apparuit gra- 
tia Dei Salvatoiis nostri omnibus hominibus^ erudiens nos, ut 
abnegantes impietatem et secularia desideria, sobrie et juste 
et pie vivamus in hoc seculo, expectantes beatam spem, et 
adventum glorias magni Dei. Cum autem dedit nobis spem 
adventus glorias magni Dei, jam labia erunt ejus ut lilia. 
Cum erudivit nos, abnegantes impietatem et secularia desi- 
deria, sobrie, et juste et pie vivamus, eadem ejus labia distil- 
lantia myrrham primam. At aeterna ilia gratia, quas in hanc 
nobis promissionem vel eruditionem, quando voluit, apparuit, 
ipsa est guttur illius merito nobis suavissimum ; utpotc qui 
nil absque ea dulcedinis habere queamus. Denique dilectus 
ipse, quid gutturis sui suavitas non solum in voce loquelari, 
sed et in ipso flatu valeat, ostendit ; cum post resurrectionem 
apparens discipulis, primis videlicet sponsas sua; membris 
inflavit, et dixit eis, Accipite Spiritum Sanctum. Et totus, 
inquit, desiderabilis. Totus Christus, Deus est et homo, id 
est, verbum, anima, et caro. Et totus est desiderabilis, quia 
non solum de incommutabili majestate perpetuae divinitatis, 
verum etiam de clarificata substantia assumptae humanitatis 
accipiendum est quod ait apostolus Petrus, In qucm deside- 
rant angeli prospicere. Amplius aliquid dicam, Totus erat 
desiderabilis, etiam ante clarificationem humanitatis. Totus 
erat desiderabilis ab ipso mox initio conceptionis, usque ad 
triumphum passionis. Desiderabilis genitrici, cum ait : Ecce 
ancilla Domini, fiat mihi secundum verbum tuum. Deside- 
rabilis beato ventri, qui portavit. Desiderabilis uberibus, 
quae eum lactaverunt. Desiderabilis angelis, qui hymnum 
mox nato dicebant. Desiderabilis pastoribus, qui viso eo 
glorificabant et laudabant Deum. Desidembilis magis, qui 
VOL. IX. V 

ad qucerendum eum^ ab oriente venientes, ubi invenirc 
meruerunt^ oblatia muneribus adoraverunt. Desiderabilis 
Simeoni seni^ qui promissam sibi visionem nativitatis ejus, 
ad ultimam usque prsestolans setatem, ubi accepit eum in 
ulnas suas, benedhcit Deum^ mortemque laetatus aspexit. 
Desiderabilis Annae prophetissae^ quae et ipsa, visa ejus nativi- 
tate, debitas confessionis suae laudes Domino reddebat. De- 
siderabilis omnibus, qui eum in templo duodenhem inter 
seniores ac magistros coelesti sapientia mirandum cemebant. 
Desiderabilis discipulis, cum vocantem eum citissime, relictis 
quae habebant omnibus, sequebantur. Desiderabilis eisdem, 
cum dicebant, Domine, ad quern ibimus? tu verba vitae 
aetemae babes. Desiderabilis omni populo et publicanis, qui 
audientes verbum illius justificaverunt Deum. Desiderabilis 
in monte Petro, cum dicit : Domine, bonum est nos hie esse. 
Desiderabilis in cruce latroni, cum precaretur, Domine, me- 
mento mei, dum veneris in regnum tuum. Nec tantum 
desiderabilis est eis, qui eum in carne videntes, dilexenmt ; 
verum etiam illis, de quibus ipse discipulis: Multi, inquit^ 
prophetae et justi cupierunt videre quae videtis, et non vide- 
runt ; et audire quae auditis, et non audierunt. Et nobis, qui 
post ascensionem ejus ad coelos, nati in mundo commune 
cum prioribus sanctis promissum ipsius habemus, dicentis : 
Si abiero, et praeparavero vobis locum, iterum venio, et acci- 
piam VOS ad meipsum ; ut ubi aim ego, et vos sitis. 

Tails est dilectus meusy ^c.] Quanto devotius ecclesia sive 
anima quaeque sancta diligit Deum, tanto familiarius habet 
amicum Deum. Nam qui adhuc prae infirmitate mentis, sive 
conscientia peccati, timore servili divina mandata custodit, 
tabs eum necesse est magis Domini quam patris vel amici 
loco vocet ; quia necdum ad apostolicam illam perfectionem 
attingere potuit, qua audire mereatur, Vos autem dixi ami- 
cos ; quia omnia quaecunque audivi a Patre meo, nota feci 
vobis. Sed et Abraham merito praecipuae fidei et dilectionis, 
amicus Dei appellatus est. Et Dominus loquitur ad Moj- 
sen, quomodo loqui solet homo ad amicum suum. Audita 
autem qualitate dilecti, de qua requisierant filiae Hierusalem, 
addunt aliam quaestionem, subdendo : 

Quo abut dilectus tuuSy ^c. ?'] Pro decore enim carminis. 

vartaDtur personae colloquentium. Caeterum eandem Christi 
ecclesiam, quae sponsae vocabulo exprimitur, designant filiae 
Hierusalem. Quae idcirco 61iarum Hierusalem, sive Sion 
nomine censetur, quia ex multis constat animabus, quae de 
coelesti ilia civitate, quae est mater omnium nostrum^ originem 
ducit. Ob id vero sponsa, vel soror, vel arnica, vel hujus- 
modi vocatur, ut una esse, nec divisa, quamvis longe lateque 
diffusa per orbem, signetur. Et varietas confabulantium inter 
se personarum de sponso, ipsa est, ut supra diximus, jocunda 
ilia fidelium Christi collatio, qua se alterutrum ad ejus con- 
citant amorem. Adjuraverat filias Hierusalem sponsa, ut si 
invenirent dilectum ipsius, nuntiarent ei, quod ipsa ejus amore 
langueret. Quia nimirum commune est gaudium totius 
catholicae ecclesiae, ut omnes electi pro ejus statu Dominum 
precentur. Quaesierant filiae Hierusalem a sponsa, qualis 
esset dilectus ipsius ; quia non nisi in unitate catholica fides 
Christi, et disci debet, et doceri. Audientesque formam ejus, 
quam obnixe petebant, adjiciunt etiam, quo abierit ipse, 
requirere ; quia et hoc in unitate sanctae ecclesiae disci opor- 
tet, in qualium corde potissimum, et in quo genere conver- 
sationis Dominus soleat inveniri. Cum ergo convenientes 
adinvicem facimus de Domino pm*a intentione sermonem, et 
omnes sumus filiae Hierusalem, quotquot ad supema perfecte 
suspiramus, atque in terns peregrinari, ac patriam nos habere 
in ccelis veraciter profitemur. Et tamen quisque nostrum recte 
cum sponsa Christi se loqui, et ab ea responsum petere dici- 
tur, cum hoc solicite praevidet, ne aliud quid loqui vel audire 
a fi*atre velit, quam quod catholicae pacis regula dictat. Pul- 
cherrima autem mulierum, ecclesia nuncupatur; quia licet 
multa sit pulchritudo ecclesiarum Christi per orbem, quasi 
mulierum spirituali flore foecundarum, quanto amplior est 
pulchritudo totius ejusdem catholicae, quae ex omnibus illis, 
velut membris suis, una completur. Absit enim, ut mulieres 
hoc loco, vel haereticorum, vel schismaticorum, vel gentilium, 
vel Judaeorum errantium synagogas accipiamus. Non enim 
potest sponsa Christi illarum pulcherrima mulierum dici, 
quae nil verae pulchritudinis habere probantur. Sed mulieres 
sunt ecclesiae pulchrae Ephesi, Smyrnae, Pergami, Thyatirae, 
Sardis, Philadelphiae, Laodiceae, et innumerae hujusmodi, 

totum Deo consecratae per orbem, quarum piilcherrima jure 
dicitur una ipsa^ quas ex omnibus constat. 

Q^o abiit dilectus tuitSy ?] Abire autem et declinare dilec- 
tus dicitur, non quod eos quos jam acquisierat, unquam Do- 
minus relinquat, atque alios acquirere pergat ; sed quia divinae 
potentia naturae ubique praesens adesse potest, sic et ad alios 
sibi eociandos, cum vult, abit, aut declinat, ut nihilominus 
eos, quos ad se jam collegerat, incepta gratia conservet ; 
juxta hoc quod Moysi dicit, Congrega mihi septuaginta viros 
de senibus Israel, quos tu nosti, quod senes populi sunt ac 
magistri ; et duces eos ad ostium tabernaculi foederis, et aufe- 
ram de spiritu tuo, tradaraque eis. Non quia Moysi datam 
semel gratiam minuerit, sed quia ipsius gratiae, quain habe- 
bat, eos participes fecerit. Exemplo flammae ignis, ex qua 
cum candelam accendis, et ipsam luce inflammas, et ea de 
qua accendis, flamma integra permanet. Potest et ita recte 
intelligi, quod abeat dilectus, declinetque ad tempus ab 
sponsa, cum desiderantibus nobis amore illius, usque ad 
lachrymarum effusionem inflammari, fixa et indeclinabili in- 
tentione, mimus orationis implere, totam mentem a concupis- 
centiis camalibus ad aeterna transferre, non semper ad votum 
desiderata concedit. Merito ergo requirimus ab eis, quos 
scire arbitramur, quosque tali quaestu dignos arbitramur, quo 
abierit, quove declinaverit Dominus ; cupientes illorum nobis 
praesentiam demonstrari, qui majoribus virtutum ac pune 
mentis indiciis, divinam in se esse gratiam prodant, quatenus 
et ipsi horum exemplis atque alloquio instructi, in amorem 
dilecti nostri magis magisque proficere mereamur. Et bene 
dicunt, Et quaeremus eum tecum; quia quaecunque sine con- 
sortio sanctae ecclesiae Christum quaerere conatur anima, non 
base jam inter filias Hierusalem, sed inter illas jure deputa- 
bitur, de quibus mater sancti Samuelis typum tenens eccle- 
siae, spernenti se synagogae pontifici dicit : Ne reputes ancil- 
1am tuam, quasi unam de filiabus Beliab. 

IN CAP. VI. 

Dikctus mens descendit in hortum mum, ^c.] Jam notum 
est, quid sit hortus dilecti. Ipse enim dixit, Hortus con- 
clusus, Boror mea sponsa. Hortus quippe ejus est ecclesia ; 

hortus ejus est anima quaeque electa. Et bene cum dixisset, 
Dilectus mens descendit in hortum; addidit suum^ id est, 
quern ipse fecit, ipse excoluit, ipse virtutum pigmentis con- 
sevit, ipse fonte gratiae suae, ne deficeret, rigavit; ipse muro 
custodiae suae, ne ab exteris profanaretur, conclusit. Hie 
est de quo ipse ait : Simile est regnum coelorum grano sina- 
pis, quod acceptum homo misit in hortum suum, et crevit, et 
factum est in arborem magnam, et volucres coeli requieverunt 
in ramis ejus. Granum quippe sinapis, verbum est evangelii 
humile in facie, fervens in virtute ; quod accipiens a Patre 
ipse Deus et homo seminavit in ecclesiam suam, tantumque 
ei incrementi dedit, ut instar arboris eximiae, latissime per 
orbem ramos fidei ac virtutum protenderet ; in quibus etiam 
angelici spiritus humanae salvationi congauderent, et sibi 
auctam requiem, coeli cives revocatis ad supema terrigenis 
crederent. Neque enim frustra idem dilectus in horto com- 
prehendi passurus, in horto crucifigi, in horto sepeliri, in 
horto victor a mortuis resurgere. Hortulanus voluit ab ea, 
quae prima gloriam resurrectionis ejus videre meruit Maria, 
credi; quia in ipso suo horto, videlicet ecclesia, inter alia 
divinorum charismatum sata, etiam virtutem patientiae in hac 
vita contemptione mortis, ad terminandam hanc vitam spe 
beatae quietis post resolutionem corporis, desiderium beatae 
immortalitatis in receptione corporis plantare curavit. Et 
apte quidem descendisse in hortum suum, non autem intrasse 
dicitur. Est enim locus dilecti in sublimi, quia in altis habi* 
tat, et humilia respicit. Est locus horti in humili, in con- 
valle lachiymarum. Sed qui in ilium ab alto descendit, ipse 
ascensus in corde ejus disposuit, quibus in locum supemae 
felicitatis posset per\^enire. Unde recte de eodem horto, id 
est, ecclesia, supra dicitur : Quae est ista quae ascendit per 
desertum, sicut virgula fumi ex aromatibus ? Mira ergo dis~ 
pensatio supemae pietatis, quod descendere Dominus in eccle- 
siam, et ascendere ad Dominum ecclesia perhibetur. De- 
Bcendit enim ad nos gratia divina desursum, quae nos adjutos 
ascendere faciat sursum. Quod mystice signabat in Exodo, 
quando Dominus descendit in montem Sinai, et Moyses as- 
cendit. Ascendit quippe iste, ut profectum virtutum caperet ; 
descendit ille, ut donaret. Cum ergo dixisset, Dilectus meus 

descendit in hortum suum; addit etiam qualiter sit idem 
hortus constitutus, qua fruge foecundus^ cum protinus subdit. 
Ad areolam aromatis. Areola namque aromatis, est mens 
fidellum^ quse disciplina rectae fidei edocta^ quasi sequis est 
lateribus hinc inde composita, et ut fossorio solerti reversa 
creberrime, et a supervacuis est expurgata graminibus ; quia 
nimirum solicita se consideration e perspicit, et sedula cogi- 
tatione satagit, ne quid in se profanum^ ne quid immun- 
dum^ ne quid satis salutaribus contrarium, coelestis Agricola 
reperiat; dignamque se reddere contendit, in qua dilectus 
ipsius^ sator videlicet justitiae, aromata virtutum, et propitius 
sua gratia plantet ; et frequenti suo subsidio, ne unquam 
arescant, irriget. Quae pulcherrime suum coeleste deside- 
rium, in capite quadragesimi primi Psalmi, juxta Hebraicam 
duntaxat veritatem depromit, dicens : Sicut areola praeparata 
est ad irrigationes aquarum^ sic praeparata est anima mea ad 
te, Deus. Descendens autem in hortum suum vel ad areolam 
aromatis Dominus^ quid ibi gei*at, ostenditur, cum subin- 
fertiu* : 

Ut pascatur in hortiSy ^fc.] Pascitur autem in hortis, quia 
piis sanctorum laboribus delectatur. Pascitur in hortis, quia 
ejus nimirum sunt membra illi, quibus justitiae ihictus hunt. 
Et non solum de camali, sed etiam de spirituali debet elee- 
mosyna intelligi, quod in judicio dicturum se esse praedixit, 
Quamdiu fecistis uni de his fratribus meis minimis, mihi fe- 
cistis. Colligit lilia, cum ad perfectum candorem meritorum 
pervenientes justos ex hac vita educit, atque ad coelestia 
regna perducit. Quae etiam duos versiculos in sequenti 
immensae caritatis stimulo plenius exaggerat, addendo : 

Ego dilecto meoy et dilectus mens mihiy ^c.] Ego dilecto meo 
gratam pastionem in areolis aromatum, id est, mundis fide- 
lium cordibus praeparo ; et dilectus meus mihi, qui pascitur 
inter sancta desideria mentium castarum, hanc suae gratiae 
vicem rependit, ut eadem fidelium suorum, quos educavit, 
desideria compleat. Complevit autem ea decerpendo eos de 
hoc paradiso sacrae voluptatis, atque ad coelestium man- 
sionum secretaria congregando, ubi ante conspectum glorias 
ipsius aeterna carnis et spiritus immortalitate, quasi gemina 
specie liliorum, id est, aurosa pariter et candente refulgeant. 

et velut suavissimum de se odorem, famam virtutum suarum 
immarcessibilem per omnes patriae perennis accolas spargant. 
Hactenus sanctae ecclesiae vox est^ quaerentis ac laudantis 
Dominum suum^ et vultum ejus videre desiderantis. Verum 
quia ipse suis amatoribus nunquam abesse potest^ sed ubi 
duo vel tres cougregati fuerint in nomine ejus, ibi est ipse in 
medio eorum ; immo et si unus e suis inter leones inclusus, 
si in profundo maris detentus, si ventre ceti septus, a caeteris 
segregatur mortalibus, ibi est cum illo. Sequitur vox ejus, 
quae quaesitoribus suis de se sermocinantibus, sese semper 
afiuisse, et quae loquebantur, se audisse decl^t, devotionem- 
que erga se illorum digna laudatione remunerat, dicens ; 

Pulchra eSy arnica mea^ saavis et decora^ ^c.] Hierusalem 
dicitur visio pacis, quo nomine solet habitatio patriae coelestis, 
quam pax summa possidet, creberrime signari. Pulchra es, 
arnica sponsi, suavis et decora, sicut Hierusalem. Ecclesia 
vel anima quaeque sancta, portio videlicet ecclesiae, quae inte- 
gritate mundae operationis, suavitate divinae laudationis, dul- 
cedine mutuae dilectionis, statim supemae civitatis imitator, 
suavis est et decora, sicut Hierusalem in eisdem quibus loqui- 
tur Esaias, Sicut coeli novi et terra nova, quae ego stare facio 
coram me, dicit Dominus, sic stabit semen vestrum. Quae 
etiam est terribilis, ut castrorum acies ordinata, cum fixa 
intentione purae orationis, omnem a se incursum daemoniaci 
repellit exercitus, cum frequenti praedicatione verbi coelestis, 
cuncta erratici dogmatis arma confnngit, cum continuis bono- 
rum operum exemplis etiam pravos falsorum fidelium mores 
ac vitam redarguit, atque ad tramitem veritatis reducit. Ter- 
ribilis est ecclesia, ut castrorum acies ordinata, cum quisque 
fidelis in ea vocatione, qua vocatus est, permanet, cum rec- 
tores doctrinae salutaris, ac perfectae operationis formam sub- 
ditis tribuunt, cum continentes ab omni se inquinamento 
camis ac spiritus mundant, perficientes sanctificationem in 
timore Domini, cum conjugati ita fruuntur hoc mundo, ut 
sedula eleemosynarum largitione futuri sibi seculi praemia 
coroparare non negligunt. Hac etenim trina personarum 
fidelium distantia consistere ecclesiam docet propheta, cum 
tres solum viros in tempore vindictae coelestis, Noe scilicet et 
Daniel, et Job asserit liberandos. Et cum hae suum gradum 

singiilae intemeratum custodierint, ordinatam nimirum cas- 
tronim aciem monstrant, ct ob id insiij>erabileni cunctis 
hostibus Christi sponsam reddunt. Ita anima quaeque per- 
fecta, cum ita virtutibus operam dat, ut nullum in eis vitiis 
locum rclinquat, tcrribilis profecto hostibus, ut castrorum 
acies ordinata persistit, Nam si ita, verbi gratia, continentiae 
studet, ut virtutem humilitatis non teneat ; aut si sic eleemo- 
sjnanim opera exercet, ut a superfluae locutionis culpa lin- 
guam non refraenet; aut ita orationibus crebris insistit, ut 
affectum dilectionis proximis impendere dissimulet; tails 
nimirum anima minus est tcrribilis hostibus, quia virtutura 
suarum castra minus pcrfccte ordinavit ; quae ex parte fidem 
firmiter disposuit, sed ex parte reliquit inertia* Verum quia 
una cademque ecclesia Christi, partim jam cum suo rege 
gaudet in coelo, partim adhuc pro illo militat in mundo, 
potest hoc quod ait, Pulchra es, arnica mea, suavis et decora, 
sicut Hierusalem ; de ilia ejus parte intelligi, quae confecto 
suo certamine, et cursu consummate, coronam justitiae jam 
percepit. Quod vero subdidit, Tcrribilis ut castrorum acies 
ordinata, de eis convenienter accipi, qui adhuc coqjore re- 
tenti, insidianti circum se adversario in modum leonis nigi- 
entis, forti fide resistunt. Item pulchra est ecclesia, suavis 
ct decora, sicut Hierusalem, in his quae spiritualiter, ac Deo 
digne ipsa intus operatur* Tcrribilis est, ut castrorum acies 
ordinata ; quia spirituale suum imperium toto orbe dilatare, 
repugnantibus etiam seculi potestatibus contendit. Et qui- 
dem Romanorum quondam, sive Graecorum, vel aliarum gen- 
tium imperium, ut castrorum erat acies ordinatum; quia 
magna nimirum mundum virtute premebat. Sed suave ac 
decorum, sicut Hierusalem non erat, quia vitae pacis gaudia 
sperare vel imitari nesciebat. At vero ecclesia et pulchra 
est, et suavis et decora, sicut Hierusalem ; quia coelestem in 
terris agere vitam consuevit. Et tcrribilis, ut castrorum acies 
ordinata ; quia barbaros etiam diversarum nationum animos 
ac mores ad suum ritum trahere satagit. Quae tamen, quia 
necdum faciem sui dilecti quam maxime quaerit, cemere mere- 
tur, subsequenter audit : 

Averte oculos tuos a we, ^e.] Ac si aperte dicatur, Oculos 
quidem tibi columbinos dedi, quibus scripturarum arcana 

cognoscercs, quibus virtu tes a vitiis secemeres, qiiibus seini- 
tas justitise, per quas adhuc venires, dignosceres. Sed cave, 
ne ipsos ad me oculos etiam ad me videndum intendere quae- 
ras. Non enim videbit homo faciem meam, et vivet. Erit 
enim tempus, cum vinculis absoluta carneis ad me pei-venies, 
et tunc implebitur quod promisi, Quia qui diligit me, dilige- 
tur a Patre meo, et ego diligam eum, et manifestabo ei me- 
ipsum. At nunc dum in corpore constituta peregrinaris a 
perennibus bonis, averte oculos tuae mentis a con tern platione 
divinae majestatis et essentiae, quia ipsi me avolare fecerunt ; 
id est, ipsi tui sensiis spirituales, quibus me perfecte cognos- 
cere desiderasti, quamvis multum se extollant, non in hac 
vita me ad perfectum comprehendere sufficiunt ; sed ad hoc 
solummodo pervenire queunt, ut animadvertant divinae glo- 
riam naturae, tantae esse sublimitatis, quae ncquaquam videri 
possit, nisi ab his tantum qui a vita visibili funditus ablati, 
atque ad invisibilem fuerint introducti. Avertere ergo jube- 
mur in praesenti ab agnoscenda Dei substantia oculos nostrae 
inquisitionis, quia ipsi eum avolare fecerant a nobis; non 
quod ille quaesitus longius recedat, qui promittit, dicens, 
Quaerite, et invenietis ; sed quod nos illo revelante discamus : 
quia quo altius puro corde quaeritur, eo certius quam sit in- 
comprehensibilis, comprehenditur. Cui simile est illud Psal- 
mistae, Accedit homo ad cor altum, et exaltabitur Deus. 
Tanquam si aliis verbis diceretur, Attollit humana fragilitas 
intentos sui cordis oculos ad videndum Deum, et ipsi eum 
avolare faciunt ; quia cadem inquisitione exercitati atque 
illustrati sensus ejus, excellentiorem esse divinitatis emi- 
nentiam quam eatenus poterant cogitare, cognoscunt, et 
verissime dictum in alio Psalmo, Quia magnitudinis ejus 
non est finis. Hac autem responsione satisfacere voluit 
sanctae ecclesiae desiderio Dominus, quo eum solicita quaere- 
bat palam, et non in aenigmate : quern amabat, videre con- 
cupiscens, ut superiora carminis hujus copiose declarant. 
Hortatur ergo earn, ut discreta ratione temporum non quaerat 
in via praemium, quod ei reservatur in patria ; sed meminerit 
interim, quod per fidem ambulare debeat, ut pervenire possit 
ad speciem. Quae videlicet tempora pulcherrime distinguens, 
ait evangelista Joannes, Carissimi, nunc filii Dei sumus, et 

nondum apparuit quid erimus ; scimus enim, quia cum appa- 
merits similes ei erimus; videbimus enim eum sicuti est. 
Verum ne graviter forte ferret ecclesia, quod necdum plena 
cogitatione sui Conditoris frui posset, enumerat illi multifaria 
spiritus pignora, quae eidem praerogaverit, ut patientius ferat 
dilationem unius summi ac singularis boni; quod necdum 
percepit, sed in tempore est setcrnae retributionis perceptura. 
Sequitur enim : 

Capilli sicut grex caprarum, ^c.] Qui versiculi, simul et 
sequentes supra positi, ac pro captu nostro plenissime expo- 
siti sunt. Sed non pigeat nos exponendo iterare, quae aucto- 
rem sacri carminis non piguit scribendo repetere; ut vel 
prius dicta in memoriam revocemus, vel, opitulante divina 
gratia, novi aliquid utiliter agamus. Quod autem sive haec 
sive alia innumera in scripturis, quae jam fuere dicta, repe- 
tuntur, firmitatis indicium est. Quod sermo Dei est, et 
veraciter impleatur, ut exponens somnium regis Joseph 
patriarcha testatur. In capillis ergo sponsae multifaria cogi- 
tationum sublimitas ; in dentibus autem, firmissima sermo- 
num ejus stabilitas intimatur. Quia hi in loquendo, labiis ac 
linguae cooperantur, et illi de cerebro insensibiliter oriuntur, 
nec praecisi dolent. Quis enim sapiens doleat, et non magis 
gaudeat, cum ei superflua cogitationum levitas demitur? 
Unde in magno mysterio, dentes legislatoris, cum esset pie- 
nus dierum, immoti leguntur, et in caput Samuelis, quia per- 
petuus Domino Nazareus, id est, sanctus fuit, novacula non 
ascendit. Figurabatur enim, quod iota unum aut unus apex 
non praeteriret a lege, donee omnia fiant ; et quod in mente 
prophetica nil districtio poenitentiae, quod resecare deberet, 
fluxae cogitationis inveniret. Bene autem idem capilli sponsae, 
gregi assimilantur caprarum. Praccepit enim lex, ut anima 
quaecunque peccaverit per ignorantiam, ubi reatum suum 
cognoverit, offerat Deo hostiam capram immaculatam. Et 
capilli nostri conferuntur gregi caprarum, dum cogitationum 
nostrarum erratus, poenitendo in oblationem Domino com- 
punctionis lachrymas deprecationesque offerimus. Potest 
autem grex caprarum pro eo positus, non inconvenienter 
intelligi, quod in arduis rupium sive arbustorum quaerere 
victum soleat. Cogitationes namque electorum, dum ad 

coelestia semper nituntur^ in alto nimirum^ et non in volup- 
tatibus infimis pasci gaudent. De quibus capris bene subin* 
fertur^ Quae apparuerunt de Galaad. Galaad namque dicitur 
acervus testimonii. Et hoc vocabulo recte justorum animus 
appellatur ; cum renuntiasse se concupiscentiis terrenis, cer- 
tis virtutum probat indiciis. Siquidem mons Galaad inde 
nomen accepit, quia Jacob et Laban acervum in eo fecerunt^ 
in amicitiae vel pacti testimonium^ quod se alterutrum non 
laederent ; cum idem Laban idola sua quaesisset apud Jacoby 
et minime reperisset. Laban ergo significat mundum^ Jacob 
animum supplantatorem vitiorum. Quaeritque Laban idola 
sua apud Jacoby et minime invenit^ cum explorantes corda 
electorum^ mundi amatores, nil in eis suum deprehendunt. 
Facit et acervum Jacob in testimonium^ quod substantiam et 
terminos Laban non contingat ; cum collecta in se copia vir- 
tutum, quasi lapidum vivorum, dicit animus Deo devotus. 
Quae quidem retro sunt, obliviscens ; ad ea vero, quae sunt 
priora, extendens me, ad destinatum persequor bravium su- 
pemae vocationis Dei in Christo Jesu. Afiert et Laban 
lapides ad constructionem ejusdem acervi, cum ipse quoque 
mundus tentationibus suis occasionem virtutis fidelibus prae- 
stat. Fit condictum inter Laban et Jacob, ut se invicem non 
laedant, cum protestatur Justus, et dicit: Mihi mundus cruci- 
fixus est, et ego mundo. De hoc igitur acervo apparet grex 
caprarum, quibus capilli adaequantur sponsae, cum de animo 
fideli altipetax cogitationum frequentium multitude gene- 
ratur. £t de ipso grege, pro his quae ignoranter peccavimus, 
immaculatam Deo capram offerimus, cum agnita nostra pec- 
cata, humili cordis contritione punimus. Est autem Galaad 
non mentis tantummodo, verum etiam civitatis in eo conditae 
vocabulum. Unde recte potest, et Domini, et Salvatoris 
nostri, et* ecclesiae vel animae cujusque sanctae, quae in eo 
locata est, gestare figuram. Denique supra ubi additamento 
positum est, Capilli tui sicut grex caprarum, quae ascenderunt 
de monte Galaad; de illo incomparabiliter excelso monte 
dictum intelleximus, qui de semetipso ait. Non potest civitas 
abscondi supra montem posita. Hie vero, ubi nomen mentis 
tacetur, et simpliciter dicitur, quae apparuerunt de Galaad ; 
nil vetuit de ea, quae in illo constructa est civitate, id est. 

ecclesia vcl anima justa, dictum accipi. Nam et anima sancta 
rectc acervus testimonii dicitur, quae variarum collectioiie 
virtutum in altum aedificata est ; et ecclesia tota jure hoc 
nomine censetur, cujus populis Petrus Apostolus ait: At 
quern accedentes Lapidem vivum,ab hominibus quidem repro- 
batum, a Deo autem electum et honorificatum, et ipsi tan- 
quam lapides vivi superaedificamini. Congruit hoc et Do- 
mino, ut supra diximus, ad quern adunatur omnium coetus 
electorum, qui testimonium purae conscientiae pia professione 
ac probis actibus rcddunt. Dentes tui sicut grex ovium, 
quae ascenderunt de lavacro. Diximus in dentibus sponsae, 
verba sanctae ecclesiae posse intelligi. Bene ergo sicut grex 
dicun tur esse ovium, quia nil in eis, nisi virtutum candor et 
innocentia videtur, dum in omnibus gratiam sui Conditoris, 
vel docendo, vel orando, vel laudes ei dicendo requirunt. 
Bene ipsae oves de lavacro ascendisse refenintur ; quia nihil 
de justorum ore sordidum, nil immundum, nil quod non 
fonte scientiae sit purificatum, profertur; juxta hortamentum 
apostoli dicentis, Omnis sermo malus ex ore vestro non pro- 
cedat ; sed si quis bonus ad aedificationem fidei, ut det gra- 
tiam audientibus. At contra, quisque verba turpia, vel con- 
tumeliosa, vel noxia, vel etiam otiosa obscoeno de pectore 
profert, hujus dentes non ascendentibus de lavacro ovibus, 
sed suibus potius de volutabro prodeuntibus assimilantur. 
Bene autem subditur : 

Omnes gemellis fcetibus^ ^c.] Omnes namque oves, quibus 
sponsae dentes componuntur, gemellis feetibus multiplican- 
tur; quia omnis electorum sermo, geminae dilectionis, id est 
ejus, qua Deus et proximus ametur, fructu foecundus est. 
Omnis de perpetua mentis et corporis sospitate loquitur. 
Omnis per arma justitiae quae a dextris sunt, et a sinistris 
habenda, suos auditores munire consuevit. Omnis de pro- 
missione vitae, quae nunc est, et futurae, tractare desiderat ; 
neque aliquid de ore justi progreditur, quod non ad fructum 
sit aetemae salutis proficuum. Et apte oves quidem, quibus 
dentes sponsae confert, gemellos foetus parere dicit ; quia 
nimirum per ea quae loquimur proximis prodesse, eosque 
ad virtutis viam instituerc valemus ; per ilia vero, quae salu- 
briter cogitamus, nobismetipsis prosuinus. Nos ipsi iiiterno 

iirbitro in ara cordis, hostlam viventem facimns; proximis 
vero ad aedificationem, quid intus ipsi geramus, non nisi per 
verba depromimus. Unde quidam tali hostia Condi torem 
placans, aiebat : In me sunt, Deus, Deus, vota tua, quse red- 
dam laudationes tibi. Quod si in dentibus, ut supra dictum 
est, praedicatores, in capillis auditores esse designates intelli- 
gimus, quod aptissime prorsus congruit, non solum, quia 
illi loquelam corpori ac refectionem ministrant, isti blanda 
magis capiti ornamenta, quia instrumenta salutaria praebent, 
verum etiam quia illi primi in facie, quasi praecessores sunt 
positi, isti velut successores posteriorem capitis partem con- 
tegunt ; in promptu est, quod rudes quosque adhuc et fragi- 
liores, auscultare dictis majorum, et obtemperare convenit. 
Ipsos autem doctores, non solum divina implere mandata, sed 
et gregem summi pastoris, praedicando augmentare oportet. 

Sicut cortex malt puniciy Dictum est supra, in genis 
ecclesiae pudoris ejus insigne ; in malo punico, sanguinis 
Dominici mysterium figurari. Et genas habet sponsa Christi 
sicut malum punicum, quia anima fidelis non erubescit pas- 
sionem sui Redemptoris, vel confiteri verbis, vel factis imitari; 
sed post posita omni verecundia et confusion e, quae adducit 
mortem, palam proclamare delectatur, dicens : Mihi autem 
absit gloriari, nisi in cruce Domini nostri Jesu Christi. Et 
consulte, quia cortici mali punici, genas comparaverat ecclc- 
siae ; ideo subintulit. Absque occultis tuis ; quia videlicet cortex 
mali punici solum quidem ruborem foris ostendit, sed multa 
interius grana, quibus exuberat, occultat. Sic etenim anima 
devota Deo, ac salubriter verecunda, virtute quidem se vivi- 
ficae crucis per omnia studet tutari ; sed sub ejusdem crucis 
signaculo, plura virtutum genera, quae foris minime apparent, 
verum mentem intus reficiunt continet. 

Sexaginta sunt regin/B^ §*c.] Reginae et concubinae, utraeque 
quidem ad thorum regis accedunt, filios regi generant; sed 
non utraeque diademate regum caput nobilitant. Utraeque 
ergo animas praedicationi veritatis instantes, et per verbum 
fidei, ac fontem lavacri salutaris, sobolem regi aetemo spiri- 
tual! generantes insinuant; sed nonnulla, immo non pauca 
suae mentis distantia. Namque reginae sunt illae mentes, 
quae intuitu regni coelestis, doctrinae inserviunt. Concubinae 

autem illse^ quae carnalium solummodo^ ac temporalium com- 
modo voluptatum Christum annuntiant, non sincere. De 
qualibus dicit apostolus, Sive per occasionem, sive per veri- 
tatem Christus annuntietur, et in hoc gaudeo, sed et gau- 
debo. Quas et ipse Dominus ab invicem distinguens ait: 
Qui autem solverit unum de mandatis istis minimis, et docu- 
erit sic homines, minimus vocabitur in regno coelorum. Qui 
autem fecerit, et docuerit, hie magnus vocabitur in regno 
coelorum. Utraeque ergo thorum regis adeunt, sed non utrae- 
que illi conregnant; quia quae doctrinam suam operibus 
destruunt, hae se perpetis regni solatiis animae privant. Ideo- 
que illae recte numero sexagenario, hae comprehenduntur 
octogeiiario. Denarius quippe numerus propter Decalogum 
divinae legis scientiam ; senarius, in quo mundum perfecit 
Deus, perfectionem designat bonorum operum. Sane, quia 
quinque per duodecim multiplicata, faciunt lx. potest sexa- 
genarius reginarum etiam ita interpretari ; quod hi, qui 
omnes sui corporis sensus, visum videlicet, auditum, gustum, 
tactum, olfactum, ad regulam apostolicae doctrinae temperant, 
recte sexagenario numero designentur. Et hoc reginarum, 
quia qui nunc praecepta apostolorum, quorum est numerus 
duodenarius, per omnia membrorum suorum officia sequun- 
tur, tunc una cum eisdem apostolis gaudio regi sociantur 
perennis. Item octogenarius cum in malo accipitur, non 
immerito terrenarum ac temporalium rerum curas et impli- 
camenta insinuat, quia nimirum et seculi hujus cursus qua- 
tuor anni circumagitur temporibus, et mundus ipse quatuor 
climatibus, oriente scilicet, occidente, aquilone, et austro diri- 
mitur. Sexaginta vero sunt reginae, quia animse quotquot 
agnitionem, quam percepere sacrae legis perfectione, bonae 
sequuntur actionis, istae et hie in regno fidei militant, et in 
futuro ad coelestes nuptias cum vero rege intrabunt. Et 
octoginta concubinae, quia qui scientiam veritatis, et myste- 
rium verbi, quod agere videntur in infirmarum ac transeun- 
tium rerum delectationibus expendunt, hi nimirum, extinctis 
in adventu sponsi lampadibus, voluptuosae temporalitatis a 
coelesti regni janua secluduntur. Et adolescentularum non 
est numerus. Adolescentulas eas intellige animas, quae nuper 
in Christo renatae, ad ofScium necdum praedicando sufBciunt ; 

et ideo quasi necdum nobiles, necdum thoro regali habiles^ 
in ministerio reginae fidelibus assistunt excubiis, quia jussis 
sanctae ecclesiae humiliter obtemperare laetantur. De qua- 
libus supra legimus^ Oleum effusum nomen tuum^ ideo ado- 
lescentuiae dilexerunt te ; id est^ animae^ quse non adhuc 
vetustae remanent per culpam^ sed jam aunt innovatae per 
gratiam. Quarum non est numerus^ quia modum nostrse 
aestimationis transcendit summa civium patriae coelestis. Hoc 
namque de pacifico nostro rege, vero videlicet Salomone, 
accipi non potest, quod numerum suorum nesciat fidelium. 
Qui enim numerat multitudinem stellarum, et omnibus eis 
nomina vocat; quanto magis electorum suorum, quorum 
nomina scripsit in coelo numerum, quern ante secula prae- 
scivit, ignorare velit ! 

Una est columba mea^ perfecta mea.'] Sunt quidem reginse 
sexaginta, quia abundant per orbem animae fideles; quae 
acceptam verbi scientiam, ad multiplicandam ecclesiae prolem, 
pro regni coelestis perceptione dispensent. Sunt et concu- 
binae octoginta, quia non desunt et animae, quae terrenarum 
rerum intuitu, doctrinae insistunt ; et cum ipsae hie cama- 
libus succumbant illecebris, nihilominus spiritualem Deo 
sobolem praedicando generant. Sunt et adolescentulae, qua- 
rum non est numerus ; quia innumerabiles Christianae plebis 
inveniuntur cateivae ; quae etsi necdum ad officium regiminis 
ac doctrinae valeant promoveri, devotionem tamen suae fidei 
ct operationis, ad obsequium sanctae ecclesiae, sponsae vide- 
licet Christi obtemperanter et fideliter exhibent. Sed omni- 
bus his, id est veris et simulatis ecclesiae membris, jure ipsa 
universalis antecellit ecclesia, quae in eisdem fidelibus suis 
membris ab initio usque ad consummationem seculi, a solis 
orto usque ad occasum, et ab aquilone et mari laudat nomen 
Domini. In cujus laude puleherrime dicitur, Una est co- 
lumba mea, perfecta mea. Una est enim, quia divisionem 
schismatis non recipit. Una est, quia non alia ante legem, 
alia sub lege, alia sub gratia, alia de circumcisione, alia de 
praeputio coUecta ; sed sicut unus Dominus, una fides, unum 
baptismum, unus Deus Pater omnium, id est, una catholica 
electorum omnium multitudo per omnia, et mundi loca, et 
tempora seculi, eidem uni Deo et Patri subjecta. Quae unde 

catholica sit appellata, Lucas docet, dicens : Ecclesiae quidein 
omiies per totam Judaeam, et Galilaeam, et Samariam habe- 
bant pacem aedificatae, et ambulantes in timore Domini, et 
consolatione Sancti Spiritus replebantur. Quod enim hoc 
loco Latine^ Graece catholos. Unde liquido patet, quia inde 
catholica vocatur ecclesia, quod per totas mundi partes in una 
pace^ in uno Domini timore aedificetur, una eademque Spi- 
ritus Sancti consolatione repleatur. Aqua unitate Spiritus, 
ipsa etiam recte columba vocatur. Spiritus etenim super 
Dominum in specie columbae descendit, ut et suam simplici- 
tatem, et ejus in quern descendebat, Domini hac specie mon- 
straret. Cujus simplicitatis spiritus, quia participem fecit 
ecclesiam suam Dominus, recte hanc columbam nuncupat 
suam, recte et perfectam nominat ; non solum, quia ex omni- 
bus justorum populis ipsa una completur, verum etiam, 
quia omnium virtutum charismatumque divinorum acceptione 
perficitur. 

Una est matri stuB electa genitricis sme,'] Mater et geni- 
trix ecclesiaj praesentis, ipsa est de qua apostolus ait : Quae 
autem sursum est Hierusalem, libera est, quae est mater 
omnium nostrum. Quae idcirco mater omnium nostrum 
jure et vocatur, et est; quia omne datum optimum et 
omne donum perfectum, desursum est, descendens a Patre 
luminum. Unde et in Apocalypsi dicitur Joannis, Et os- 
teudit mihi civitatem sanctam Hierusalem, descendentem 
de coelo a Deo. Descendit namque de coelo a Deo civitas 
sancta Hierusalem, quia quicquid boni novit, agit. Sperat 
ecclesia praesens ; totum hoc desuper, seu per ipsum coeli 
regem, seu per coelestium ministeria civium percepit. Una 
ergo est matri suae electa genitricis, seu quia nimirum superna 
ilia civitas hos solum de humana conversatione approbat, quos 
in unitate suae fidei et dilectionis Deo servire considerat. 
Caeterum Donatistae, vel si aliqui alii ab unitate se catholica, 
seu aperta praecisione, sive profana actione segregant; hos 
quia columbinae simplicitatis habere perfectionem detrectant, 
ab electorum sorte in judicio secernens, sinistra in parte col- 
locat. Potest aptissime vocabulo matris et genitricis ecclesiae, 
gratia Spiritus Samcti, per quam ipsa ecclesia renata Deo, et 
consecrata est, designata intelligi; quia videlicet spiritus 

Hebraice genere foemineo ruga nunciipatur. Hanc autem. 
ecclesiae matrem ac genitricem, recte esse vocandam ipse 
Dominus docet, dicens : Nisi quis renatus fuerit ex aqua et 
Spiritu Sancto, non potest introire in regnum Dei. Et mox 
ipsam spiritualem nostram generationem a carnali distinguens 
adjecit, Quod natum est ex came, caro est; et quod natum 
est ex spiritu, spiritus est. Cui nimirum matri ac genitrici 
iina columba Christi ac perfecta electa est; quia nimirum 
relictis schismaticorum turbis omnibus, solam, qiiam in 
unitate catholicae pads nunc alit et custodit, tunc ad gaudia 
coelestis patriae ecclesiam gratia spiritualis sublcvat. 

Viderunt illam filue^ et beatissimam prcedicaverunty ^c.] 
Videtur hie easdem filias dicere, quas supra adolcscentulas 
nuncupaverat ; quia videlicet hie filias, reginas, et concubinas ; 
illic reginas, concubinas, adolcscentulas simul ad medium 
deduxit. Magna ergo laus est unitati catholicae, quam et 
gratia mater, quae genuit, in perpetuum elegit ; et filiae, quas 
ipsa Deo per Spiritum genuit atque nutrivit, mox ut viderunt, 
id est, ut ejus castitatem vitae didicerunt, ut dona promissae 
illi haereditatis audierunt, merito beatificare non cessant. Sed 
et reginae et concubinae praeconiis justis extollunt, id est, sive 
hae quae vere ejus sunt regni participes, sive illae animae, quae 
ei nomine tenus adhaerentes, caeterum spe sunt et animo 
terrestres, perenni earn laude dignam esse fatentur; omnes 
pro certo intelligentes, quia nil, absque ejus societate, veri et 
inconcussi boni possit inveniri. Verum quia ante finem 
mundi, Judaea quoque ad gratiam sui Redemptoris aggre- 
ganda, et eandem sanctae ecclesiae perfectionem etiam ipsa est 
laudatura cum caeteris, apte ex voce ipsius synagogae admi- 
rantis subjungitur: 

Cap. XX iv. Qiub est ista gtue progredtlur^ ^c. ?"] Loquitur 
ergo haec con versa ad fidem Christi synagoga, stupens eccle- 
siam divina gratia tantisper esse sublimatam, ut nullis mun- 
dani imperii viribus valeat, cum sit ipsa humillima, superari. 
Quae progreditur, inquit, quia non uno in loco consistere, non 
parvo tempore passa est apparere, sed per totum orbem, 
suam fidem famamque extendere, per tota labentis seculi 
tempora, pro corona vitae perpetuae certare non desistit. Pro- 
greditur autem, quasi aurora consurgens, quia veri jam 
VOL. IX. Z 

luminis in ea ortus mundo post tenebras ignorantiae longe 
monstratur; admonentibus ejus praeconibus^ ac dicentibus, 
Quia nox praecessit, dies autem appropinquavit. Abjiciamus 
ergo opera tenebrarum, et induamus arma lucis, et caetera. 

Pulchra ut luna^ electa ui sol^ ^c.] Pulchra ut luna^ quia a 
Sole Justitiae illustrata noctem seculi hujus, ipsa sublimis 
incedens, scientiae coelestis et evangelicaj conversationis luce 
perfudit. Electa ut sob imaginem in se ejusdem sui 
Conditoris atque illustratoris recipit, ambulando in omni 
justitia, et sanctitate, et veritate; et illi veraciter gratias 
agendo^ quia signatum est super nos lumen vultus tui. Do- 
mine. Item pulchra ut luna, in nocte vitae praesentis, ubi 
variante temporum statu, nunc clara mundo, nunc despecta 
atque oppressa ; nunc virtutum candore plena, nunc pravorum 
dehonestata vitiis multifarium lunae crescentis ac decrescentis 
iter imitatur. Electa ut sol, in die futurae beatitudinis ; ubi, 
manente statu aetemitatis, vera lucis incommutabilis visione 
clarebit : impleta ipsius promissione, qua dicitur, Fulgebunt 
justi, sicut sol in regno Patris eorum. Terribilis ut castrorum 
acies ordinata, quia nullis adversitatum nebilis potuit unquam 
cohiberi, quin et lunae in se pulchritudinem praemonstraret et 
solis. Lunae videlicet, in laboriosa interim luce bonae ac- 
tionis ; solis vero, in spe beatae remunerationis perpetuae. Et 
bene terribilis, ut castrorum acies ordinata; quia quo per- 
fectius ordinem in se virtutum collocat, eo terribilior aeiiis 
potestatibus, et ecclesia omnis et anima quaeque fidelis existit 
Nam et in quibusdam bonis actibus, verbi gratia, vigiliis, 
jejuniis, labore manuum, meditatione scripturarum, verbo 
praedicationis, modestia tacitumitatis, qui ordinem necessa- 
rium tenere nescit, errat. Haec namque et hujusmodi quam 
plurima, sicut utiliter saepe tenentur, ita et nonmmquam pro 
tempore salubriter intermittuntur. Caeterum sunt excellen- 
tiora virtutum dona, sine quibus ad vitam perveniri non 
potest, ut fides, spes, caritas ; quae et ideo nullius unquam 
consideratu temporis aut loci, vel admonentium cordibus 
debeant abesse fidelium. Quaecumque ei^ anima et eminen- 
tioribus se semper munit virtutibus, atque etiam in exercitio 
minorum, ubi locus et bora congruent, se solerter accingit, 
haec terribilis est omnibus adversariis, ut castrorutn acies 

docte ac firmiter ordinata procedit. Haec prosequente paucis 
credentium turba ex Judaeis^ et agones ecclesiae digna cum 
veneratione admirante, annuit ipsa laudanti ; et continuo quae 
sibi sit causa militaris apparatus^ insinuate respondens ex voce 
doctorum^ ducum videlicet suae militiae spiritualis. 

Cap. XXV. Descendi ad hortum nucum^ Hortus etenim 
nucum^ est ecclesia praesens, ubi nostras alterutrum con- 
scientias minime valemus intueri. Siquidem nuces^ poma 
omnia, quae duriori sunt corio tecta ; quomodo contra, omnia 
mollia genenditer mala vocantiur. Atque ideo nucibus recte 
comparatur haec vita justorum, ubi ita suavitatem fructus 
spiritualis intimo in corde conservant, ut hanc proximis, 
quanta ipsa sit, foras innotescere nequeant. Unde necesse 
est, ut ecclesia mater in doctoribus suis aciem semper caute 
ordinatam teneat, dum pro illis belligerare, eosque ab hoste 
curat defendere, quorum ipsa plerumque sensus et corda 
ignorat. Potest et ita inteUigi : Quia sicut nux, sive amyg- 
dalum, amarissimum habet corticem, et testa durissima cir- 
cumcingitur, et detractis austerioribus et duris, fructus dulcis> 
simus intus reperitur; sic omnis correptio et labor conti- 
nentiae, qua sancta exercetiur ecclesia, amara quidem videtur 
ad praesens, sed iructum parit in future dulcissimum ; juxta 
illud apostoli Pauli, Quia omnis disciplina in praesenti quidem 
videtur non esse gaudii, sed moeroris ; postea autem fructum 
pacatissimum exercitatis per earn reddit justitiae. Poma autem 
convallis, fructus hiunilitatis dicit. Quale est illud in Psalmo, 
£t convalles abundabunt frumento. Quia nimirum humiles 
exuberant refectione gratiae coelestis. Poma convallis, bona 
opera dicit fidelium sanctae ecclesiae, in profundis terrarum 
exhibita, sed ad coeleste regnum proficientibus mentis, suos 
operarios perducentia. De quibus item Psalmista, Ascensus, 
inquit, in corde ejus disposuit in convalle lachrymarum in 
locum quern disposuisti eis. Descenditque sponsa ad hortum 
meum, ut videat poma convallis, cum doctores ecclesiae, de 
altitudine suae secretae quietis ac divinae contemplationis, qua 
saepe donantur, ad considerandum ejusdem ecclesiae statum, 
aciem mentis reflectunt; ut quantum quique fidelium in 
bonis actibus jam proficiant, quantum adhuc auxilio docen- 

tium egeant, solerter explorent; et quae opus habent ad 
culturam, eis fructus vitales impendant. 

Ut inspicerem si floruisset mnea^ ^c.] Inspicit si floruit 
vinea, cum solicite scrutatur sicubi corda eorum, quos erudit, 
nova sibi virtutum studia, quibus spiritualiter debriamur^ 
subeunda proponant ; juxta illud Psalmistae, Ambulabunt de 
virtute in virtutem. Inspicit si mala punica germinaverint, 
cum sediilo attendit, si qui possint inveniri, qui ad imita- 
tionem Dominicae passionis proprio desiderent cruore diflundi ; 
admonitionem sequentes apostoli Petri, qui ait, Christo igi- 
tur passo in came, et vos eadem cogitatione armamini. Sic 
ecclesia labores suos evangelicos synagogae miranti pnedicat. 
At ilia salubri plenitudine compuncta, profitetur se causa 
profanae caecitatis et ignorantiae diutius exsortem tantae 
perdurasse salutis, hoc modo respondens ; 

Cap. XXVI. Nescivi^ anima mea conturbavit me, §*e.] Ne- 
scivi dona gratiae spiritualis, quibus illustrata es a Domino 
ad proferendos fidei fructus in omnibus gentibus. Contur- 
bavit me solicitude mentis interna, propter subitam intro- 
ductionem novi testamenti pro veteri, dum pro libris pro- 
phetamm ac legis, quos esse divines, et Spiritu Sancto 
descriptos sciebam, totum subito mundum evangelii prsedi- 
catio compleret. Quae citarum instar quadrigarum, in brevi 
non solum Judaeam et Samariam, sed et gentium fines uni- 
versarum me admirante ac stupefacta pervolavit, quam merito 
non curribus absolute, sed quadrigis comparem ; quia nimi- 
rum quatuor scriptorum auctoritate memoriae commendata 
est, sed uno Dei spiritu per Jesum Christum eorundem 
scriptorum, et mens, et manus ad scribendum directa, quo- 
modo si unas quadrigas concordi quatuor equomm videas 
velocitate ad cursum paratas, sed unius aurigae regimine, ut 
recto tramite currant, esse gubematas. Et quidem dudum 
audieram, quia quatuor auctores de Jesu pari consensu scri- 
berent ; sed quis eos spiritus ageret, quid utilitatis et verita- 
tis, quantum gloriae et salutis ipsorum scriptura contineret, 
heu quam sero animadvertere ac nosse merui ! Quod autem 
quadrigas Aminadab praecones novi testamenti cognominat ; 
vocabulo Aminadab, Dominum Salvatorem significat, qui 


Digitized by CjOOQle 


IN CANTICA tJANTICORUM, CAP. VI. 341 

quasi cumii praesidens corda praedicatorum sui gratia Spiritus 
implevit, per quos ad credituros in se populos, praeeunte doc- 
trinae salutaris sermone, perveniret. Aminadab namque^ qui 
erat abnepos Judae patriarchae^ et persona sua^ et nomine 
Dominum indicat Salvatorem. Persona videlicet, quia per 
ipsum genealogia Dominicae incamationis ab Abraham ad 
David regem, per David ad Joseph descendit et Mariam ; ea 
duntaxat ratione, qua et ipsius Judas nomen aliquando et 
David, et Salomonis, et aliorum pat rum, ex quibus Christus 
secundum camem in ipsius signihcationem a prophetis assu- 
mitur; ut est illud, Catulus leonis Juda. Ad prasdam, fili mi, 
ascendisti, requiescens accubuisti, ut leo, et quasi leasna. 
Quis suscitabit eum ? Et iterum, Et mundabo eos, et enint 
mihi in populum, et ego ero eis in Deum, et servus meus 
David super eos. Et in hoc ipso volumine, Egredimini, et 
videte, filiae Sion, et videte regem Salomonem. Nomine 
autem suo Aminadab, qui interpretatur populi mei sponta- 
neus, apte ipsum Mediatorem Dei et hominum designat ; qui 
cum Deus esset ante secula, unitus cami, quando voluit, et 
quomodo voluit, in populo ecclesiae pius Redemptor appa- 
ruit, factus per spontaneam benignitatem portio populi sui, 
cujus per potentiam naturalem erat Condi tor et rector. 
Confitente autem synagoga diutinam suae mentis tardita- 
tem, qua ab intelligendis Dominicae incamationis mysteriis 
impediebatur, ecclesia mox consolando et exhortando re- 
spondet. 

Cap. XXVII. Revertere^ revertere^ Sunamitis^ §*c.] Rever- 
tere ad agnitionem tui Redemptoris, a quo tanto tempore 
aversa miserabiliter errabas, ut ejus imbuta sacramentis, 
ingressu vitae coelestis digna efBciaris. Revertere ad pacem 
nostrae germanitatis, quam diutius causa dissonae religionis 
speraendam esse ducebas. Revertere, revertere, ut intuea- 
mur te. Revertere puritate fidei, revertere opemm perfec- 
tione, ad Dominicam simul dilectionem, ut oculis animisque 
gaudentibus, speciem tuae castitatis, quam diu desideraba- 
mus, contemplemur, et copulante ad invicem nos Christi 
amore, unam domum fidei, ambae in ipso, velut in angulari 
lapide construamur. Nomen autem Sunamitis, nusquam me 
alias legisse memini. Et quidem videtur esse vocabulum 

alicujus foeminarum nobilium, sive proprium, sive a loco deri- 
vatum, quae pluriraa sapientiae^ vel speciei, vel virtutis gloria, 
tempore illo fuerit insignis. Sin vero Sunamitis, ut quidam 
perhibent, despecta sive captiva interpretatur, congruit hoc 
nomen synagogae, cum ob culpam perfidiae a gratia sui re- 
cessit auctoris; quae quantum captiva fuit jugo peccati, 
tantum respectu divinae pietatis permanebat indigna* Sed 
postulatur reverti Sunamitis, ut per obsequium reversionis 
ad Dominum mereatur vinculo noxiae captivitatis absolvi, et 
sui Redemptoris ac Salvatoris digna conspectibus reddu Ad- 
monente autem ecclesia synagogam reverti ad gratiam sui 
Redemptoris, annuens ipse Redemptor devotis illius horta- 
mentis, suum repente sermonem intermiscet, atque exhorta- 
tionis illius solatia ad effectum, jam perventura esse protes- 
tatur. Ait enim : 


IN CAP. VII. 

Cap. xxviii. Quid videbis in Sunamite^ ?] Ac si aperte 
dicat. Doles quidem synagogam diutius fuisse aversam; 
eamque ad me reverti precaris, et te faciem ejus mihi oma- 
tam intueri delectat. Verum scias, quia in proximo est tem- 
pos, in quo nil in ilia priscae infidelitatis atque aversionis, 
sed sola virtutum ac spiritualium agonum opera cemas. 
Quid ergo videbis, inquit, in Sunamite, nisi choros castrorum, 
hoc est, militiam pacis ? In choris etenim voces canentium 
consonant; in castris, amatorum manus dimicant. Quid 
ergo videbis in ea, nisi choros electorum, qui corde et anima 
una laudes auctoris sui praedicent? Et iidem sunt chori 
castrorum, quia serviendo Creatori acies repellunt omnes, ac 
disturbant inimici. Haec ait, et ad laudandam ipsam eccle- 
siam, quam pro salute synagogae solicitam esse gaudebat, 
solita se dulcedine convertit, ita subjiciens : 

Quam pulchri sunt gressus tui^ /] Bene autem laudation! 
illius a gressibus fecit exordium, et in oris gratiam conclusit. 
Ita namque finivit, Et odor oris tui, sicut malorum ; guttur 
tuum, quasi vinum optimum. Quam supra ab oculis inci- 
piens, superiorum solummodo membrorum videtur commen- 
datione finisse. Haec etenim immutatio, et carmini decorem 
ministrat, et aptum his, quae canuntur, mysteriis locum prae- 

bet. Quia enim illam non in otio residere securae quietis^ 
sed ad certamen cernebat praedicationis procedere solere; 
merito primum gressuum ejus pulchritudinem miratur, id 
est operum constantiam^ per quam exempla virtutum his, 
quos erudiret, volebat praemonstrare. De quibus nimirum 
gressibus Psalmista precatur Dominum, dicens : Perfice 
gressus meos in semitis tuis; id est, Dirige actus meos 
in angusto itinere, quo perveniatur ad vitam. Hi autem 
gressus sunt in calciamentis, cum iidem actus nostri jus- 
torum, qui nos ad Deum praecessere, muniuntur exemplis. 
Calciamur namque ex mortuorum pellibus animalium, cum 
opera justitiae, quibus priores sanctos indutos esse legimus, 
etiam nos imitati confidentius ac mundius viam virtutis in- 
gredimur. De quibus calciamentis dicit apostolus, Et cal- 
ciati pedes in prseparationem evangelii pacis. Quicunque 
enim pacem evangelizat aliis veritatis, prius necesse est ipse 
gressus operum suorum, et exemplis praecedentium patrum 
omet ac roboret; ne videlicet aliam quamlibet vivendi vel 
docendi viam, nisi earn quae a patribus, immo ab ipso Do- 
mino trita est, suis sequacibus monstret ; memor illius apo- 
stolici praecepti, Imitatores mei estote, fratres, sicut et ego 
Christi. Sic enim docens, ad illam virtutum sublimitatem 
ac decorem ascendit ; cujus propheta et apostolus meminere, 
dicentes, Quam speciosi super montes, pedes evangelizantium 
pacem, evangelizantium bona ! Filiam autem principis earn 
vocat, illius utique, de quo scriptum est : Omnis gloria ejus, 
filiae regis abintus. Qui inter alia ccelestium donorum pro- 
missa, loquitur ei ipse per prophetam : Patrem vocabis me, 
et post me ingredi non cessabis. — Notandum autem, quia 
beatus Hieronymus Hebraic® conscius veritatis, contra Jovi- 
nianum scribens de filia principis, hoc in loco filiam posuit 
Aminadab; ubi et hunc versiculum in virgine Deo dicata, 
intelligi posse declaravit, dicens, Speciosi facti sunt gressus 
tui in calciamentis fili® Aminadab, quod interpretatur, populi 
sponte se ofFerentis. Virginitas enim voluntaria est ; et ideo 
gressus ecclesi® in castitatis pulchritudine collaudantur. 
Unde constat, multum errare eos, qui supra quadrigas Ami- 
nadab, super exercitum persequentium ecclesiam, vel immun- 
dorum spirituum, vel hominum interpretantur malorum ; cum 

liquide pateat de ipso principum principe^ ac de electo ejus 
populo, debere magis intelligi. 

Cap. XXIX. Junctura feminum iuorum sicut monUia^ ^c.] 
Solet scriptura in femoribus successionem significare propa- 
ginis. Ait enim, Cunctae animae^ quae ingressae sunt cum Jacob 
in iEgyptum, et egressae de femore illius absque uxoribus 
filiorum ejus, animae sexaginta sex. Unde in feminibus eccle- 
siae recte propago ejus generatio spiritualis, quae per myste- 
rium verbi et lavacrum regenerationis expletur, accipitur. 
Junctura autem feminum ejus, duorum est concordia popu- 
lorum, Judaei videlicet et gentibs ; ex quibus una fide socia- 
tis universalis ecclesia perficitur; atque ad finem seculi 
spiritual! prole foecundatur, et crescit. Quae videlicet junc- 
tura monilibus assimUatur; quia fides catholica bonorum 
operum attestatione declaratur. Haec autem monilia fabri- 
cata sunt manu artificis, quia virtutum opera, quibus ecclesia 
de duobus populis una construitur, ineffabili Conditoris nostri 
sunt largitate firmata. Ipse est enim • artifex, de quo dicit 
apostolus, Et veniens evangelizavit pacem vobis, qui longe 
fuistis ; et pacem his, qui prope, quia per ipsum habemus 
ambo accessum in uno Spiritu ad Patrem. Et de cujus arti- 
ficio mirabili Psalmista, Lapidem quern reprobaverunt aedifi- 
cantes, hie factus est in caput anguli. A Domino factum 
est istud, et est mirabile in oculis nostris. Cujus artificis in 
laudem Abraham patriarchae meminit apostolus, dicens : Ex- 
pectabat enim fundamenta habentem civitatem, cujus artifex 
et conditor Deus. Recte autem post gressus sponsae calcia- 
tos, junctura femorum collaudatur, quia per ministerium 
praedicantium perficitur unanima conjunctio credentium popu- 
lorum, Et apte his in locis junctura femorum ad memo- 
riam reducitur, ubi ad fidem collecta in fine Judaea consors 
utriusque populi, in Christo adunari promissa est. Sequitur : 

Umbilicus turn crater to'rnatilis, ^c ] Umbilicus, qui est 
fragilissimum nostri corporis membruin, merito infirmitatem 
nostras mortalitatis designat. Et umbilicus noster crater 
fit tornatilis nunquam indigens poculis, cum conscientia 
mortalitatis atque infirmitatis nostrae admoniti, calicem 
verbi salutaris proximis propinare satagimus, ut videlicet 
nobis misericordiam facientibus, misericordiae coelestis beati- 

tudo recompensetur. Quod etiam de eleemosyna poculi gene- 
ralis nil obstat intelligi. De qua judex ipse dicturus est, 

Sitivi, et dedistis mihi bibere. Crater est enim calix major, 
duas habens ansas. De quo poeta. 

At ubi prima quies epulis mensaeque remotae, 

Et magnos crateras statuunt, et vina coronant. ^ 

Et bene crater hie tornatilis esse perhibetur. Torna- 
tura enim caeteris ocius artificiis vas, quod operator, im- 
pletur; ut videlicet velocitas praestandae pietatis, sive in 
eos qui terreno, seu in illos qui coelesti poculo, aut etiam 
utroque indigent, ostendatur. Juxta illud Salgmonis, Noli 
dicere amico tuo, Vade, et revertere, et eras dabo tibi, cum 
statim possis dare. Sed et hoc dicendum, quod supra com- 
memoravimus, tornatura reliquis est inenarrabilior artibus, 
quia nimirum ex seipsa sibimet regulam profert, per quam 
disciplinabili rotunditate opus, quod agit, perficiat; atque 
ideo recte simplicitatem veraciter piae mentis, quae pura in- 
tentione eleemosynam facit, insinuat. Qui enim ob id siti- 
enti poculum tribuit, ut siBi aequus remunerator abundantiam 
largiatur poculi terrestris, vel ideo calicem verbi porrigit 
errantibus, ut sibi copia scientiae majoris, in qua hominibus 
mirandus appareat, a Domino praebeatur ; non hujus umbi- 
licus crateri tomato, sed aliis ferramentis facto adaequatur, 
quia facere jussus opus misericordiae, non rectam atque 
inerrabilem sustentandae suae fragilitatis mercedem a Domino, 
sed temporaneam requirit. Potest quoque umbilicus sponsae 
crater tornatilis nunquam indigens poculis, pro eo dictus 
accipi, quod ecclesia, vel anima quaeque sancta, quanto se 
fragiliorem meminit, atque ab ea, quam in futuro sperat, 
immortalitate atque incorruptione adhuc longe distantem ; 
tan to solertius sese continuis verbi Dei poculis reficere, et in 
ejus amore calefieri curat ; dicens illud Psalmistae, Et pocu- 
lum tuum inebrians, quam praeclarum est ! 

Venter iuus^ sicut acervm tritici vallatus liliis.'] Venter ean- 
dem, quam et umbilicus, mortalitatis nostrae conditionem 
designat. Nam et ipse certissimus est, ac maximus nostrae 
judex imbecillitatis ; qui quotidiana refectione corpus nos- 
trum, ne deficiat, recreat, donee hat illud quod promissum 
tenemus, Esca ventri, et venter escis ; Deus autem et hunc 

et has destruet. Venter ergo noster, sicut acervus est tritici, 
cum memores nostrae fragilitatis^ fructus operum bonorum, 
quibus perpetuo reficiamur, in praesenti nobis vita praepara- 
mus. Bene autem acervum tritici^ et non absolute copiam 
tritici dicit, ut exsurgentia in altum crementa virtutum de- 
signet. Et quoniam acervus ab imo latior exsurgens, angustior 
in summo fieri consuevit ; recte haec figura bonis nostris con- 
gruit actionibus, quae quo altiores sunt merito^ eo pauciores 
sui operarios inveniunt. Plures enim videas^ qui de pos- 
sessionibus suis eleemosynas praebeant indigentibus^ quam 
quipossessa cuncta relinquant. Plures bonos conjuges, quam 
coelibes. Plures corporalibus abstinentes illecebris, quam pro 
veritate animas ponentes. Et bene idem acervus tritici val- 
latus esse liliis asseveravit, ut omnia^ quae agimus, bona 
videndae caritatis aeternae gratia geramus, neque aliquis in 
aream nostri cordis hostilibus insidiis pateat ingressus, cum 
universa nostra opera intuitu supemae retributionis undique 
praecingimus. Possunt quoque in acervo tritici, ea quae in 
pauperes Christi facimus, eleemosynarum opera intelligi ; de 
quibus ipse dicit, Esurivi, et dedistis mihi manducare. Et 
bene post craterem poculis abundantem, membra sponsae 
acervo assimilantur tritici, ut et post potum simul et panem 
pauperibus earn dare signetur. Quod quidem de spirituali 
et de corporali refectione valet accipi, id est, de his quibus 
errantis proximi mentem mstruimus. Nam et ipsa spiritualis 
instructio in quibusdam poculum, in quibusdam verbis habere 
panem vitae cognoscitur. Habet enim poculi similitudinem in 
apertis, panis autem in mysteriis. Poculum porrigit in his, 
quas facillime, mox ut audiuntur, intelligi queunt, neque aliam 
expositionem requirunt, ut est illud. Non occides, non furtum 
facies, non falsum testimonium dices, et diliges proximum 
tuum sicut teipsum. Tribuit panem, cum ea suis auditoribus 
verba committit, quae difficiliora intellectu, sicut cibus in 
viscera nostra mandendo, ita ad interiora nostri sensus expo- 
nendo perveniunt; qualis est tota carminis hujus series, quale 
illud legis, Memento ut diem sabbati sanctifices, ubi mystice 
admonemur, ut lucem gratiae spiritualis, in qua nobis sola 
vera est requies, sanctificemus ; id est, sancto et casto in 
corde, ut accipimus in die redemptionis, semper intemeratam 
custodiamus. Hsec ergo et hujusmodi verba, ad quorum 


Digitized by LjOOqIc 



IN CANTICA CANTICORUM, CAP. VII. 347 

intelligentiam cum labore expositionis attingimus^ acervo 
tritici recte comparantur^ qui non parvo labore molendi, 
serendi, coquendi atque mandendi ad usum nostrae refectionis 
perducitur. At planiora crateri nunquam poculis indigent! 
merito conferuntur; quia et abundant in scripturis aperta 
Dei praecepta, sive promissa ; et haec, sicut potus sine mora, 
vel labore bibi^ ita mox audita possunt intelligi^ atque intel- 
lecta ad augmentum nostrae salutis^ quasi in ventre memoriae^ 
servari. Potest in sponsae^ immaculatus divini fontis uterus^ 
de quo in novam renascimur creaturam^ aptissime figurari. 
Qui sicut acervus est tritici, vallatus liliis, quia nimirum 
omnes, quos in Christo regenerans consecras, bonis insistere 
operibus, et hoc solo gloriae coelestis intuitu docet. Sicut 
acervus est tritici, quia eos, quos abluit, a peccatorum om- 
nium paleis emundat, et per secundam generationem iUi con- 
formes facit, qui de semetipso ait. Nisi granum frumenti 
cadens in terram, mortuum fuerit, ipsum solum manet ; si 
autem mortuum fuerit, multum fructum aflfert. Vallatus est 
liliis, quia quos ab implicamentis peccatorum, cum quibus 
camaliter nati erant, absolvit, hos etiam charismatum omat et 
confirmat luce coelestium. 

Duo uberay ^c.] Diximus abundanter de hoc versiculo 
supra, sed nimc paucis commemorandum, quod recte post 
ventrem, sponsae ubera commendet, quia nimirum sancta 
ecclesia parvulis suis, quos de sacrosancto aquae salutaris 
utero in Christo generat, lac de nutrimento neophytorum 
doctrinae mollioris immulget, donee eos paulatim ad percipi- 
endum panem sapientiae sublimioris enidiat. Ubera ergo 
ecclesiae sunt illi, qui parvulos ejus, hoc est, nuper in fide 
renatos, instituunt. Quae bene cum additamento duo esse 
memorantur; quia ex duobus nimirum populis, Judaeorum 
scilicet et gentium, fons salutaris, quos abluit, et coelesti 
mysterio parit, colligit. Bene duobus hinnulis capreae com- 
parantur, quia ex eloquiis utriusque testament! sumunt veri 
doctores, quod praedicant. Bene iidem hinnuli gemelli esse 
perhibentur, quia ipsa testamenta uno eodemque sunt edita 
auctore; ab illo videlicet, de quo Ecclesiastes ait. Verba 
sapientum sicut stimuli, et quasi clavi in altum defixi, quae 
per magistrorum consilium data sunt a pastore uno. Duo 

sunt ergo ubera sponsse, sicut duo hinnuli gemelli capreae, 
quia doctores neophytorum non sua propria illis praedicant, 
non adulterant verbum Dei ; sed sicut ex Deo, coram Deo in 
Christo loquuntur. Ipse est pastor unus, qui de duobus ovium 
gregibus unum implet ovile ; cujus accensa desiderio superius 
sponsa clamat, Indica mihi, quern diligit anima mea, ubi 
pascis, ubi cubas in meridie. Ipse magister unus magistro- 
rum, quia discipulis suis, nostris autem magistris, praecepit 
dicens : Euntes ergo docete omnes gentes, baptizantes eas in 
nomine Patris, et Filii, et Spiritus Sancti, docentes eas ser- 
vare omnia quaecumque mandavi vobis. Cui etiam capreae 
nomen jure ascribitur, quia videlicet mundum est animal, 
visu et cursu insigne, ungulam findens, et ruminans, et quod 
ut omnia munda quadrupedia cornibus armatum. Si enim 
hujusmodi naturae sancti merito aptantur, quia et tissam 
habent ungulam in discretione boni et mali, et ea quae discer- 
nant a malis, bona suaviter loqui, ac velut ruminare con- 
sueverunt, qui oculos sibi cordis longe dirigere, id est, ad 
speculanda de terris coelestia bona didicerunt ; qui cursu pro- 
prio virtutum callem alacrius penetrare desiderant, qui mun- 
ditiam mentis et corporis, per gratiam sui Conditoris sese 
accepisse laetantur, qui fiducia fidei, adversus tnundi hujus 
fortitudinem erecti Deo dicere solent, In te inimicos nostros 
ventilabimus cornu ; quanto magis ipsius signification!, hujus 
natura convenit animantis, qui haec eadem virtutum dona, et 
in se cuncta possidet, et illis secundum mensuram suae dona- 
tionis tribuit? 

Collum tuum sicut turris ebumeaJ] Quia per collum, et vox 
et loquela procedere, et esca, per quam omnia corporis mem- 
bra reficiunt, solet intrare ; merito per collum, sicut ut supra 
admonuimus, doctorum forma designator, qui totum corpus 
ecclesiae et voce exhortationis confirmant, et vitae alimoniis 
recreant. Quod videlicet collum, sicut turris est eburnea; 
quia doctores, et ornatum sanctae Dei civitati, id est, ecclesiae 
praestant et robur et pulchritudinem suae vitae. Quia huic 
mundo jam mortui esse probantur, cunctis se videntibus velut 
ebur ostendunt ; et civitatem Dei, quasi turris eminens atque 
inexpugnabilis ab universorum hostium incursione defendunt. 
Cum enim dicunt, quia arma militiae nostrae non carnalia, sed 

potentia Deo ad destructionem munitionum^ consilia destru- 
entes, et omnem altitudinem, extollentem se adversus scientiam 
Dei, quasi turrem se in munimentum sanctae civitatis positos 
esse comprobant. Et cum idem Paulus suam suorumque 
cooperatorum vitam describens ait. Ego enim per legem, legi 
mortuus sum, ut Deo vivam, Christo crucifixus sum ; cruci 
eboris sibi qualitatem, id est, ossis mortui quidem, sed prae- 
cipua pulchritudine insignis inesse significat. 

Oculi tui sicut piscirue in Esebon^ I idem sancti prae- 
dicatores, qui ob alimentum verbi, collo erant sponsae com- 
parati, designantur etiam in oculis ; hoc inspectionem area- 
norum, quae in occulto discunt ipsi, ut ea possint in aperto 
proloqui, et per ea quae secreta meditatione perceperunt, 
manifestum sanctae ecclesije nutrimentum docendo ministrent. 
Hi autem oculi recte piscinis adaequantur in porta civitatis 
Esebon constructis. Quam etiam civitatem ob incolarum 
abundantiam, filiam multitudinis appellat; quia sicut eaedem 
piscinae confluentibus ad se civibus, continuam solebant prae- 
bere aquarum copiam ; ita praedicatores fluenta doctrinae suis 
auditoribus praebere non cessant ; quibus scilicet fluentis tan- 
tum ipsi intus semper adimplentur, quantum piscinae venis 
viventium abundant aquarum. Concinit autem his piscinis 
ilia quondam famosa Hicrosolymis probatica piscina, in quam 
descendente secundum tempus angelo movebatur aqua, et qui 
primis e languentibus descendisset, unus sanabatur; quia 
nimirum unus Deus, una fides, unum baptisma; quod de- 
scendente in fontem vitae Spiritu Sancto, unum fidelium 
populum abluit charismate secundae regenerationis, quae bene 
probatica piscina, id est, pecualis dicitur, juxta literam scilicet 
indicans, quod hostiae in ea a sacerdote lavari solebant ; ty- 
pice autem exprimens, quod in aquis regenerationis ablui 
decet eos, qui ad sanctum altare producendi, et in hostiam 
sunt Deo offerendi. Apte vero Esebon in typum ecclesiae 
ponitur, sive propter nomen, quia cingulum moeroris inter- 
pretatur, seu quia quondam fuit Seon regis Amorreorum ; et 
illo occiso, tentata est a dliis Israel. Constat enim, quia 
ecclesia quondam mancipata erat imperio diaboli, regis vide- 
licet omnium iniquorum ; sed excluso atque renuntiato, facta 
est civitas sui Redemptoris. Et nunc nomen ecclesiae, 9^^ 


Digitized by CjOOQle 



350 


EXPOaiTIO 


prius gentilitas vocabatur^ accepit ; cum pro lasciva fluxaque 
laetitia seculi hujus cingulo moeroris saluberrimi se constrinxit 
Cingulo videlicet, ut lumbos suae mentis ab immunditia omni 
cohiberet ; cingulo autem moeroris, ut a temporalibus gaudiis 
externa prorsus et aliena effecta, fiducialibus fixa in coelis, 
gaudia se accepturam esse speraret. Haec autem civitas, id 
est, ecclesia, quae et filia multitudinis, ob abundantiam con- 
currentium ad fidem populorum, vocatur, habet in porta sua 
piscinas, quibus oculi assimilantur sponsae, quia nemo potest 
earn ingredi, qui non prius aqua doctrinae salutaris aspersus, 
qui non lavacro undae regenerationis emundatus, qui non potu 
vivifici fontis fuerit consecratus. Quod apertissime et pul- 
cherrime figurabatur in tabernaculo vel templo Salomonis, in 
quorum introitu labrum vel mare aeneum erat positum, ubi 
ingressuri sacerdotes, manus suas pedesque lavarent; certi 
utique causa mysterii, quia lavacrum nobis doctrinae coelestis, 
quia fontem regenerationis Dominus procuraret ; quo initiati, 
vel praesentis societatem ecclesiae, vel mansionem aetemae 
domus ejus, quae est in coelis, possemus ingredL 

Nastis tuus sicut turris lAbaniy ^c.] Quia per nasum odores 
solent foetoresque discemi, dispensatores verbi Dei, qui supra 
certas ob causas mulieribus collo et oculis ecclesiae iuerant 
designati ; nunc etiam causa saluberrimae discretionis, quae a 
patribus mater esse virtutum probatur, designatur in naso ; 
quia nimirum quasi per olfaciendi officium caeteris amplius, 
dignoscere sufficiunt, in quibus actibus sive sermonibus 
bonus odor Christi flagret, quive lethifenim pravitatis ex- 
halent foetorem. Nam et multum solicita, sive doctor, seu 
quisque fidelis discretione opus habet ; ne si forte vitia sub 
virtutum habitu pallient, ne quid lupinum sub veste gerant 
ovina, ne astutia prudentiae, ne tenacitas parsimoniae, ne vin- 
dicandi libido justitiae, ne duritia fortitudinis, ne assumpta 
specie constantiae pertinacia stultorum fallat. Unde recte 
doctores, recte quique electi, qui hanc acceperunt a Domino 
gratiam, ut odores virtutum a putoribus valeant secemere 
vitiorum, sicut turris esse dicuntur Libani, quae respicit con- 
tra Damascum ; quia eminentissimum in sancta ecclesia 
locum tenent, et cautissirao semper oculo mentis adversum 
insidias antiqui hostis invigilant. Libanus etenim mons, quia 

Dominum Salvatorem et ecclesiam ejus signet^ jam saepe 
dictum est. Econtrario autem Damascus, quia civitatem 
diaboli, id est, reprobam vel angelorum vel hominum multi- 
tudinem figuraliter indicet, luce clarius est. Erat enim haec 
metropolis Syriae totius, et reges habens impiissimos ac for- 
tissimos ; qui ut merito diaboli typum portarent, crebra Dei 
populo bella et captivitates inferebant, quae manifeste tenta- 
tiones atque insidias diaboli, quibus ecclesiam indesinenter 
impugnat, figurarent. Sed et hoc quod Damascus, sanguinis 
potus, sive sanguinis oculus dicitur, congruit eorum signifi- 
cationi, qui illecebris carnis delectantur, et sanguinis; in 
quibus et ipsa sanguinis efiusio, quae innocentibus infertur, 
annumeratur. Congruit et daemonum perversissime inten- 
tioni, qui spiritualiter nos trucidare, et vitam nobis aetemam, 
quam habemus in Christo, tollere laborant. Contra quos 
utrosque Psalmista Dominum precatur, dicens : Libera me 
de sanguinibus, Deus, Deus salutis meae. Quicumque enim 
stabilitus fortiter in Christo, sedula se suosque cautela cir- 
cumspicit, ne hujusmodi bellis, quae sive palam per homines, 
seu per diabolum occulte ingeruntur, superari valeant ; merito 
talis nasus appellari potest sponsae Christi, et esse similis 
turri, quae ad prospectum Damasci in Libano, sit monte con- 
structa; quia discemendi peritus, ac vita sublimis, continuis 
procurat excubiis, ne quando ecclesia repentinis malorum 
incursionibus turbetur. 


LIBER SEXTUS. 

Caput tuum ut camelus^ In capite sponsae recte mens 
accipitur animae fidelis ; quia sicut capite reguntur membra, 
ita cogitationes raente disponuntur. Unde etiam ipsae cogi- 
tationes, quae innumerabiles omnibus horis ac momentis 
humana de mente prodeunt, apte figurantur in comis. Quod 
autem de una anima electa dicitur, hoc de tota ecclesia intel- 
ligendum prudens lector meminerit ; quia etsi mentis differt 
multitudo credentium, unum tamen cor et animam habet, 
in quantum una eademque fide, spe, ac dilectione omnes ad 
supema atria anhelant. Narrat autem scriptura, quae Helias 

in monte Carmelo flexis genibus oraverit, et post longam sic- 
citatem, a Domino pluvias impetraverit. Unde caput sponsae, 
ut Carmelus est, quia corda electorum, et sublimia sunt per 
conversationem, et Domino in se ascensum praebent per quo- 
tidianos virtutum profectus. Helias namque Deus Dominus 
dicitur, qui in his orat Patrem, et velut arentibus arvis pluvias 
de coelo evocat ; quia haec ad orandum Deum invisibiliter 
accendit, et per eorum preces ac merita, saepius mundo peri- 
clitanti sua dona largitur. Nomen quoque Carmeli, quod 
interpretatur scientia circumcisionis, capiti sponsae^ id est, 
menti ecclesiasticae convenit, quae bene novit non se in camali, 
sed spirituali circumcisione debere gloriari ; de qua et apo- 
stolus ad Galatas multa disputat, et propheta docet, dicens, 
Circumcidimini Domino, et auferte praeputia cordium vestro- 
rum. Hanc habere scientiam Judaei detrectabant, cum de 
sola sibi, quae foris est, circumcisione plauserant. Et prop- 
terea caput, ut camelum habere nesciebant; quia mentem 
in infimis, et,in carnis gloria posuerant. Unde merito voce 
beati protomartyris Stephani objurgantur, dicentis : Duri 
cervice, et incircumcisi cordibus et auribus, vos semper Spi- 
ritui Sancto restitistis. Et comae, inquit, capitis tui, ut pur- 
pura regis juncta canalibus. Comae capitis sponsae, ut dixi- 
mus, cogitationes sunt animae fidelis ; purpura autem regis, 
Dominicae passionis imitationem significat, cui jure coma 
capitis sponsae confertur; quia omnis electorum cogitatio 
fidei sancte crucis munitur, universa cordis eorum intentio 
ad patiendum pro Domino, ut cum illo resuscitari merean- 
tur, prompta existit. Quod autem purpura eadem vincta 
canalibus dicitur, vel ita accipiendum est, quod iucata jam 
vellera, priusquam nentur, in canalibus distincta serven- 
tur ; vel quae misso in canalibus sanguine muricis, lana ipsa 
fucanda est, ibidem per partes distincta, et singillatim 
vincta tingatur. Incisi enim ferro murices, id est, coch- 
leae maris, quae et conchylia vocantur, lachrymas purpurei 
colons emittunt. Quibus collectis tinctura purpurea con- 
ficitur. Quod utrumque unum cundemque sensum mys- 
tice gignit. Canalis quippe, qui purpuram regis suscipiunt, 
praecordia sunt fidelium Christi; lana autem, quae ob id 
accipiendum colorem purpureum in canalibus vincta mit- 

titur, ut post tincturam in ornamentum regia assumatur, 
ipsa est humilitas^ mitissima ac blandissima conscientiae 
fidelis; quae per passiones et opera justitiae in aeterni regis 
habitum proficit. Quotquot enim in Christo, inquit, bap- 
tizati estis, Christum induistis. Haec autem lana vincta 
canalibus, purpureo colore fucatur, quia fixa et quasi religata 
in corde electorum virtus humilitatis continua Dominici 
cruoris memoria ad tolerantiam tribulationum temporalium 
animatur, per quam ad consortium possit regni pervenire 
Dominici. Quod autem diximus vinctam canalibus pur- 
puram, ita posse intelligi, quod fucata jam murice, idonea 
vellera, priusquam in fila deducantur, in loculis distincta 
custodiantur, ad figuram altioris pertinet virtutis ; quia sci- 
licet eonim exprimit humilitatem, qui ita jam sunt pro Do- 
mino crebris tribulationibus exercitati, ut constet eos nullis 
adversitatum pressuris posse superari. Aiunt enim, per- 
fectam purpurae tincturam nullo unquam sole, nulla aquarum 
aspersione pallescere; ac semel acceptum purdurare fucum 
solere. Comae igitur capitis sponsae, ut purpura sunt regis 
vincta canalibus, cum cogitationes devoti Deo cordibus prae- 
paratae etiam existunt ad moriendum pro Christo, ut merean- 
tur regnare cum eo ; quam videlicet purpuram prolatum e 
canalibus in summi regis faciunt ornatum, cum data occasionc 
patiendi, quid in eo corde gesserint, ostendunt, fortiter ob 
gloriam sui Redemptoris, et adversa quaeque seculi, ipsam 
quoque, si contigerit, mortem subire parati. Quod bene in 
Actibus Apostolorum, Lydia ilia purpuraria figurabat, quae 
cum fuisset timens Deum, prima cum domo sua praedicante in 
Macedonia Paulo, credidit, et baptizata est ; eumque et prius 
sibi verbum fidei praedicantem, et postmodum ab infidelibus 
verbera et carceres et vincula perpessum suo recepit hospitio. 
Designabat namque et arte et credulitate et obsequio suo 
ecclesiam de gentibus, quae imbuta confessione Dominicae 
passionis, et ipsa pro hac sanguinem fiisura, et expulsam 
ab infidelibus doctrinam apostolorum intimo esset corde 
receptura. 

Quam pulchra es, ^c. /] Supra in laude sponsae dicitur, Pul- 
chra es, arnica mea, suavis et decora sicut Hierusalem, terri- 
bilis ut castroinim acics ordinata. Ibi ergo cum pulchritudine 
VOL. IX. A a 

et decore, terribilis ut acies ordinata dicitur ; hie pulchra et 
decora in deliciis esse perhibetur. Quantum vero ad huma- 
nam consuetudinem, difficile est imam eandemque personam 
et in deliciis ducere vitam, et terribilem esse ut aciem castro- 
rum ordinatam ; quia nimirum deliciae mentem, quam mol- 
hunt, bellicis rebus intendere non sinunt. Sed ubi spiri- 
tuales sunt delicise, id est, ubi desiderium setemse dulcedinis 
fauces replet animi, ibi terribilis fit hostibus anima spiritu- 
alibus, eorumque tela omnia quasi acies castrorum ordinata 
elidit; immo quo tenacius saporem intemse satietatis per- 
cipit, eo terribilior existit eis, qui supemae gloriam dulcedinis, 
ad quam creati sunt, amaritudine superbss tyrannidis iundi- 
tus perdiderunt. Et bene cum sanctae animae amator suus 
dixisset, Quam pulchra es, quam decora ! id est, quantum ex 
fide et opere perfecta ; continue subdidit, Carissima in deli- 
ciis. Convenit namque, ut carissima sit Domino anima, 
quae coelestibus cemitur vacare deliciis ; quia nimirum quanto 
amplius mens pura cibum vitae degustat, tanto majore illius 
caritate ignescit; et quo ardentius supema diligit, eo per- 
fectius ab ipso supemorum bonorum auctore ac largitore dili- 
gitur. Charisma est igitur Domino anima sancta in deliciis, 
quia dum intemae gaudia refectionis ardenter esurit, amor in 
ea sui Conditoris augescit. Et quoniam hujusmodi anima 
non parum etiam in certamine vitae praesentis praegustat 
gaudia futurae retributionis, recte subditur : 

Siatura tna assimilata est palfruSy ^c.] Statura quippe eccle- 
siae, rectitude est bonae operationis ejus ; quia ad terrenam 
concupiscentiam incurvari despiciens, totam se ad coelestia 
promerenda sustollit. De qua monet apostolus dicens, Vigi* 
late, state in fide, viriliter agite. De qua et ipse Dominus, 
Ego Dominus, qui erui vos de servitute, qua opprimebant 
VOS iEgypti, ut incederetis recti. Palma autem mantis vic- 
tricis omata est. Sed et apud antiques, quicumque in certa- 
mine vicissent, palma coronabantur. Statura ergo sponsae 
assimilatur palmae, cum erecta in amorem supemorum omnia 
intentio fidelium, meditatur interim in acie consistens bra- 
vium illud, quo victrix finite agone donanda est. Item, quia 
palma inferioribus aspera videtur, in summo autem pulchri- 
tudinem, et fructus suavitatem ostendit ; merito huic statura 

assimilatur ecclcsiae^ sive animae cuj usque fidelis, quae asperos 
pro Domino portat in terra labores, sed mercedem a Domino 
gratissimam se accipere sperat in coelo. Aspera est palma 
juxta terram, quia persecutionem patiuntur propter justitiam 
electL Pulchra est et dulcis in summo; quia gaudent in 
pressuris^ et exultant ; scientes, quoniam merces eorum co- 
piosa est in coelis. Item quod palma diutumis est vestita 
firondibus, et folia sua sine successione conservat, quia non 
videat^ quia typum teneat staturae fidei, quae variante statu 
seculi labentis^ eadem semper verba rectae confessionis, quasi 
folia nunquam reditura, lapsura retinet ? et eandem operum 
perfectionem^ quae ab initio coepit^ quasi decorem palmainim 
usque ad finem seculi in electis suis intemerata custodit ? Et 
ubera, inquit^ tua botris. Ubera, ut saepe dictum est, eccle- 
siae simt doctores, cum lac primae eruditionis parvulis Christi 
ministrant. Sed eadem ubera botris assimilantur, cum ipsi 
doctores eis, quibus prima incarnationis ejus sacramenta com- 
miserant, etiam divinitatis, qua aequalis est Patri, arcana reve- 
lant; et qui antea dixerant, Nil judicamus nos scire inter 
VOS, nisi Christum Jesum, et hunc crucifixum; iidem post- 
modum fortiora capientibus dicunt, Quorum patres, ex qui- 
bus Christus secundum carnem, qui est super omnia Deus 
benedictus in secula. Vel certe ubera ecclesiae assimilantur 
botris, cum magistri veritatis uno eodemque tempore et 
magna magnis auditoribus scripturarum sacramenta, vel prae- 
cepta aperiunt ; et parvulis sensu, quae capere possimt, vitae 
alimenta committunt. His dicentes. Si vis ad vitam ingredi, 
serva mandata; non homicidium facies, non adulteraberis, 
non facies furtum, non falsum testimonium dices. Honora 
patrem tuum et matrem tuam; et diliges proximum tuum 
sicut teipsum; illis autem. Si vis perfectus esse, vade et 
vende omnia quae habes, et da pauperibus, et caetera hujus- 
modi. Sed et haec ubera adaequantur botris, quia dicit apo- 
stolus, Sive enim mente excedimus, Deo ; sive temperantes 
sumus, vobis. Uberum namque officium gerunt, cum sua 
dicta infirmis, prout audire valent, temperant; conferuntur 
autem botris, cum mente excedentes, ad sublimia inebriantur 
ab ubertate domus Dei ; illius videlicet domus Dei, quae non 
manufacta, sed est aetema in coelis. Verum quia sancti qui- 

que, omne quod bonum habent, hoc superna gratia largiente 
perceperunt; recte subditur, 

Dixij ascendam in palmanij ^c.] Sola namque causa est^ 
ut ubera ecclesiae botris adaequentur, quia Dominus in earn 
ascendere, suaque earn gratia donare dignatus est. Ut enim 
doctores et humilia parvulis, et sublimia prfedicent perfectis, 
ut et condescendant, ac temperantes sint rudibus^ et ipsi in 
contemplatione coelestium sublimiter debrientur, non hoc sui 
meriti, sed est doni coelestis. Dictum est autem supra de 
Domino^ Dilectus meus descendit in hortum suum ; et nunc 
ipse dicit^ Ascendam in palmam. Eadem autem ecclesia, sive 
anima perfecta, hortus Domini, quae et palma est. Sed distat 
inter ascendere et descendere Dominum in illam. Descendit 
namque in illam, dum coelestem ei gratiam desuper mittit; 
quia ut ipsa coelestis possit effici, atque ad supema transferri. 
Ascendit vero in eandem, cum cognitionem suae majestatis 
fidelibus magis magisque revelat, cum amorem patriae coelestis 
proficientibus eis, quasi quibusdam gradibus ad alta tendend- 
bus inspirat; cum eis, quibus prius dicebat. Cum feceritis 
omnia, quae praecepta sunt vobis, dicite : Quia send inutiles 
sumus, potiora donans adjecerit, Jam non dicam vos servos, 
quia servus nescit quid faciat dominus ejus. Vos autem dixi 
amicos. Et iterum : Ite nuntiate fratribus meis. Descendit 
ergo in hortum suum Dominus, cum coelestia dona fidelibus 
largitur. Ascendit in palmam, cum augmenta virtutum pro- 
ficientibus eisdem electis suis, donee eos ad perfectum pro- 
vehat, dignanter impendit. De quibus virtutibus apte sub- 
jungitur : 

Apprehendam fructus Apprehendit namque virtutes 

animae fidelis, ut eas saluberrimo suae compunctionis attactu, 
ampliori semper benedictione foecundet. Possunt etiam fruc- 
tus palmae, singuli quique electorum accipi, quos Domino 
ecclesia, palma videlicet sua gignit. Quos nimirum fructus 
apprehendit, cum suos in fide sua et dilectione confortat, et 
ne unquam possint deficere, sua illos ad perfectam vitfe 
maturitatem protectione tutatur. Juxta illud Psalmistaj ; Et 
dedisti mihi protectionem salutis tuae, et dextera tua suscepit 
me. Potest autem in eo quod sequitur, Et erunt ubera tua 
sicut botrus Cypri, etiam hoc intelHgi, quod hi, qui parva 

quae norun bene vole ac simpliciter annuntiare proximis, non 
negligunt, interdum potiori sapientiae munere debrientur ; et 
hoc ascendente in palmam Domino, ac fructus ejus appre- 
hendente; quia nisi ejus gratia profectum nobis tribuerit^ 
nisi corda nostra illius gratia munierit, nec magna habere, 
nec parva bona valemus. Apte autem palmae nomine, etiam 
victoriosissima valet crucis arbor designari, cui jure statura 
sponsae assimilatur ; quia sancta ecclesia per passionem sui 
Redemptoris, ut recta et stabilis et immobilis consistere 
possit, erigitur. Jure huic comparatur, quia et qui Dominicae 
incamationis tempora praecesserunt, sancti mysteria passionis 
ejus vel prophetando, vel etiam patiendo signabant; et nostri 
temporis sancti eundem sacrosanctae passionis triumphum, 
omnes quidem credendo ac confitendo, plurimi autem etiam 
moriendo clarificant. Quod autem ait sponsus, Dixi, ascendam 
in palmam, apprehendam fructus ejus; illo aevo congruit, 
quando Salomon haec canebat, cum se Dominus crebris pro- 
phetarum vocibus promitteret ad redemptionem generis hu- 
mani in came ventumm; cum se ascensurum in arborem 
praedicaret, sponsae suae moriens, destmcto mortis imperio ad 
vitam victor rediret. Fructus autem palmae, quos se appre- 
hensurum dixit esse, posteriores sunt gloriae, quae cmcis 
sequebantur ascensum. Hoc est claritas resurrectionis et 
ascensionis ejus ad coelos, adventus Sancti Spiritus, et salus 
mundi credentis. Cui sensui convenit apte quod sequitur : 

Et erunt ubera tua, ^c.] Quia nimimm ipsi primi doctores 
ecclesiae, id est, apostoli completa passione ac resurrectione 
ejus, majorem multo, quam eatenus habuerint, scientiam doc- 
trinae salutaris acceperunt, cum apparens post resurrectionem 
aperuit illis sensus, ut intelligerent scripturas; cum misso 
desuper Spiritu, notitiam illis omnium tribuit linguarum; 
quando ab irridentibus falso dictum est. Quia musto pleni 
sunt isti. Sed illi veraciter sicut botri vineae erant affecti, 
quia spiritualium erant charismatum gratia refecti ; completa 
veraciter sententia, qua dicebat, Quia vinum novum in utres 
novos mittendum est, et ambo conservantur. Utrique autem 
sensui congruit apte quod sequitur : 

Et odor oris tux sicut malorumy ^c.] In odore quippe oris, 
fama bonae locutionis; in gutture vero, ipsum vocis Deo 

deditae ofScium. Utrumque autem in ccclesia catholica, utrum- 
que in anima quaque electa laude dignum est ; quia et vox 
ipsa, quae praesentes instruit, et fama loquelae, quae ad ab- 
sentes> sive per literas, sive per eos qui audiere, pervenit, 
plena esse probatur virtutis et gratiae. Quod autem odorem 
oris et gutturis sponsae malis ac vino comparat optimo, ita 
potest distingui ; quod mala totam vim in ipsa novitate red- 
neant, vinum vero, pretium de vetustate consequatur. Ideo- 
que recte utrique huic speciei vox ecclesiae loquentis, et fama 
conferatur, cujus et principium et perfectionem constat esse 
mirandam. Item quia major est virtus et fragrantia vini 
optimi, quam malorum ; recte dicitur, Et odor oris tui sicut 
malorum. Guttur tuum quasi vinum optimum, praestat gratiae 
malorum» Tantum praesens allocutio sanctae Dei ecclesiae 
praecellit famae, quam de ilia potest audientium sermo disse- 
minare. Hactenus autem dicta laude sponsae, ubi ad hoc 
ventum est, ut guttur ejus, sicut vinum esse optimum dice- 
retur, rapuit ilia verbum de ore sponsi, et ipsa hoc potius 
magno ducta amore compleri satagit. Intellexit namque, quia 
vocabulo vini optimi verbum designaret evangelii, in quo solo 
salus esset aetema credentibus, et ait : 

Cap. XXX. Dignum dilecto meo fid potandum^ §*c.] Vinum, 
inquit, optimum, cui guttur meum comparavit, dignum est 
ipsi dilecto meo ad potandum ; quia verbum evangelii, quod 
in ore meo ponere dignatus est, tantae est sublimitatis, quae 
non per alium quempiam, quam per ipsum dilectum suum 
sponsum ac Redemptorem meum mundo debeat praedicarL 
Ipse quippe primus in came apparens per mysterium rege- 
nerationis humano generi iter coeleste aperuit, ip^ sacra- 
mentum suae passionis, resurrectionis, ascensionis, quo mundus 
salvaretur, prius praedicavit, ac deinde praedicandum suis fide- 
libus reliquit; ipse calicem salutaris putavit, ac sic potandum 
ecclesiae porrexit. Neque absurde positum debet videri, quod 
dicitur, Labiisque et dentibus illius ruminandum, cum de vino 
dicatur. Constat autem, quia ruminatio cibo potius quam 
poculo convenit. Figurate enim loquens, labia dilecti, et 
dentes nppellat doctores sanctos, ut supra probatum est; 
quia vinum optimum, quod ipse potavit, ruminant, cum 
verbum gratiae, quod docent, crebro meditatu scrutari, ac sibi- 

met alterutrum conferre laetantur, Quidam hoc responsum 
ecclesiae ad sermonem Domini ita subillatum intelligunt, ut 
cum ille laudans eam^ dixisaet, guttur tuum, id est, suavitas 
tuae confessionis^ quasi vinum optimum ; statim ipsa annuens 
verbis ejus adjiceret^ Dignum dilecto meo ad potandum^ 
labiisque et dentibus illius ruminandum, Ac si aperte diceret^ 
Jam multum cupio^ ut dilectus meus solerti examine affectum 
ac sinceritatem mentis^ quam erga eum habeo, dijudicet. Con- 
fide enim^ quia etsi tanta hanc discussione examinet^ quanta 
examinare solet potum sive cibum, quia hunc solicitus gustare 
vel masticare studuerit, jam dignam earn suis laudibus com- 
probabit. Hinc enim primus ecclesise pastor interroganti 
se Domino respondit, Tu scis, quia amo te, Et iterum: 
Tu omnia scis^ tu scis quia amo te, Cui videlicet dilecto 
adhuc ex magno ejusdem caritatis ardore subjiciens^ ait : 

Ego diketo meo, ^c.] Ego dilecto meo^ et non alteri. Cui 
totum mese servitutis ac devotionis munus impendo. Et ad 
me conversio ejus^ ut et me interim mortali in vita^ ne labo- 
rando deficiam^ ne lampadas absque oleo; id est^ ne bona 
opera sine caritate feram^ prsesentia sui semper respectus 
adjuvet^ et in finem ad immortalia secum gaudia thalami 
coelestis introducat. Potest hoc quod ait, Et ad me conversio 
ejus, ex synagogse specie, hoc est, plebis illius quae incama- 
tionis ejus tempora prsecessit, specialiter prolatum intelligi. 
Quae cum eum superius spondentem audisset. Dud, ascendam 
in palmam, apprehendam ihictus ejus; id est, ascendam 
lignum crucis, in quo moriar, et resurrectionis fiructus capiens, 
credentibus eos qui ad vitam aetemam nutriantur, praebebo ; 
merito gratulabunda protestatur. Ego dilecto meo, et ad me 
conversio ejus ; ea videlicet, ut qui invisibili mihi praesentia 
semper adesse consueverat, ipse in mea quoque mihi natura 
et habitu apparere dignetur. Utriusque autem temporis ama- 
toribus conveniunt apte, quae sequuntur : 

Verdy dilecte wi, egrediamur in agrumy §*c.] Nam et priores 
sancti plurimum desiderabant venire Dominum ad salutem 
generis humani. Unde et precantes aiunt, Excita potentiam 
tuam, et veni, ut salvos facias nos. Desiderabant ilium egredi 
in agnim, id est, eum qui invisibilis erat apud Patrem, mimdo 
apparere visibilem; juxta iUud Abacuc, qui more prophetico 

futura quasi jam facta canebat, Existi in salutem populi tui, 
lit salvos facias Christos tuos. Optabant et ipsi cgredi cum 
illo in agriim, ut gratiam evangelii, quam a longe aspicientes 
et salutantes, venturam praedicabant, prsesentem seculis nun- 
tiarent. Cupiebant cum illo in villis commorari, hoc est etiam 
paganis verbum fidei committere. Quis enim nesciat paganos 
Graece, a villis nomen trahere ; eo quod longe sint a supemae 
civitatis habitatione, vel etiam cognitione remoti ? Quid au- 
tem putas Esaias, Hieremias, Johel, et caeteri prophetae, qui 
ante dispensationem futuri in came Christi prophetantes, tot 
pro ejus praeconiis adversa pertulerunt, quanta agerent, si eos 
cum ipso in came vivere contigisset? Ea quoque quae se- 
quuntur^ non pauca fidelibus antiquomm sanctomm votis 
multum decenter aptantur. Sed et nostri temporis ecclesia 
pari fervens affectu, merito proclamat, Veni, dilecte mi, 
egrediamur in agrum. Qui assumptum pro mea sospitate 
hominem elevans, ad coelos in Patris dextera collocasti, rogo 
per divinae praesentiam gratiae, ad me crebrius venire digneris. 
Agmm quidem meum, in quo bonum semen sevisti, excolere 
iubes, id est, in mundum universum, evangelium, quod 
dedisti, praedicare praecipis; sed quia sine te nil possum 
facere, obsecro, mecum egrediaris in agrum ; id est, ubi- 
cumque locorum me verbum praedicare vis, cooperator mihi 
et adjutor cxistas. Legimus ipso dicente. Quia adveniente 
die judicii, duobus in agro operantibus unus assumetur, et 
alter relinquetur. Assumetur autem ille, qui Domino co- 
operante agmm vel sui vel fraterni cordis excolebat ; qui vero 
fructus vel doctrinamm vel actionum bonamm a sese habere 
conhdebat, merito relinquetur ah eo cujus auxilium flagitare 
neglexerat. Commoremur in villis, etiam exteromm corda 
docendo adeamus; neque haec transeundo visitemus, sed 
hactenus in his commoremur, donee ea de paganis urbana, 
de exteris ac peregrinis domestica nobis, immo propria red- 
damus. 

Mane mrgamm ad mneas^ Sic commoremur in villis, 
ut ad excolendas quoque vineas surgamus ; sic in his qui jam 
ad hdem conversi sunt, in mansionem faciamus, ut etiam 
alios, in quibus manere possimus, evangelizando acquirere 
curemus. Et bene dictura, Surgamus ad vineas ; prsemisit. 

Mane. Mane enim dicit ipsum verse lucis exortum, per 
quem de potestate tenebraram mundus ereptus est. Mane 
ergo, inquit, surgamus ad vineas. Ac si patenter dicat, quia 
noxiam priscse infidelitatis abscessit, quia lux evangelii corns- 
cantis jam apparere incipit, surgamus, quaeso, ad vineas, id est, 
ad ecclesias per orbem Deo instruendas operam demus. 

Videamus si floruit vinea^ ^c.] Floret vinea, cum ecclesia 
prima fidei et confessionis, prima rudimenta percipit. Flores 
autem fructus parturiunt, cum fides et confessio sanctorum 
prompta efficitur, ad exercenda etiam opera justitiae, ne fides 
eorum sine operibus otiosa inveniatur esse, vel mortua. Flo- 
rent mala punica, cum hi qui in fide et recta operatione pro- 
fecerint, desiderium patiendi pro justitia percipiunt. Mala 
enim punica, quia sanguinei videntur esse colons, apte passio- 
nem, vel Domini Salvatoris, vel fidelium ejus figuraliter ex- 
primunt. Recte autem in singulis bis sponsa dilecti sui 
praesentiam requirit, dicens: Egrediamur in agrum, com- 
moremur in villis, surgamus ad vineas, videamus si floruit 
vinea, et caetera ; quia nullatenus ecclesia, vel ad bene ope- 
randum egrediendo procedere, vel in exercitio bonae opera- 
tionis persistendo commorari, vel salutem ac propositum bene 
agendi assurgcre, vel animas auditorum suorum, quantum 
profecerint, discernere sufficit, sine ejus gratia, qui coelum 
ascensunis promisit, Et ecce ego vobiscum sum omnibus 
diebus, usque ad consummationem seculi. Quod si haec a 
persona antiquorum justonim dicta accipere voluerimus, 
potest appellatione mane, ubi ait, Mane surgamus ad vineas, 
ipsum Dominicae incamationis tempus designatum non in- 
congruenter intelligi. Desiderabant enim multi prophetae 
et justi videre tempora quae apostoli viderunt. Cupiebant 
usque ad novam adventus illius lucem, si posset fieri, in 
came perdurare, ut possent ipsius in came docentis, et aua- 
cultare sermones, et adhaerere promissis, ipso praesente in 
came de ipso postea credituris facere sermonem. Caetera 
eodem quo superius sensu possunt accipi, Ibi dabo tibi ubera 
mea; ibi videlicet, ubi ad videndas vineas et mala punica, 
si florerent, aut fmctus parturiant, venerimus. Ubera autem 
ecclesiae doctores constat esse parvulorum illius ; quae nimi- 
mm ubera Domino dat, cum in ejus obsequium praedicato- 

rum suorum, et facta exhibet et verba; ut sicut parvulos 
sedula intentione lactare solent nutrices, ita illi taliter se 
agere studeant, quatenus aspectu pariter et auditu^ hi qui 
rudes sunt adhuc^ in Christo proficere valeant^ atque ad 
robur usque spiritualis pertingere juventutis ; dignique fiant, 
quibus beati Joannis voce dicatur^ Scripsi vobis^ juvenes^quia 
fortes estis, et verbum Dei in vobis manet^ et vicistis malig- 
num. Nolite diligere mimdum, neque ea quse in mundo 
sunt. Recte autem ecclesia, cum deprecata esset Dominum, 
dicens^ Yeni^ dilecte mi^ egrediamur in agrum^ et caetera quas 
sequuntur; ita conclusit^ Ibi dabo tibi ubera mea. Ac si 
aperte diceret, Idcirco te tantopere deprecor, ut spiritualem 
mecum ineas laborem^ quo et novos tibi populos semper 
acquirere valeam, et eos qui jam acquisiti sunt quomodo se 
habeant, quantum in fide profecerint, discernere sciam ; quia 
parvulorum paedagogos meorum diligentissime tibi mancipare 
contendo^ ita ut nulla eis, nisi quae ipse jussisti, vel exem- 
plo, vel verbo sequenda praemonstrem. Ad quae ubera per- 
tinere se noverat ille^ qui ait, Facti sumus parvuli in medio 
vestrum, tanquam si nutrix foveat filios suos, ita desiderantes 
VOS. Dedit hujusmodi ubera dilecto suo, et non alter! cui- 
quam sponsa, cum audiens ab ipso. Segregate mihi Paulum 
et Bamabam in opus, in quod assumpsit eos, continue jussis 
obtemperare curavit. 

Mandragorat dederunt odorem in portis noa/m.] Portae 
Christi et ecclesiae sunt iidem doctores, qui et uberum voca- 
bulo fuerunt expressi. Qui, ut saepe dictum est, ubera sunt ; 
quia lactant parvulos ejus et infantes ; crebra agentes indus- 
tria, ut etiam ex eorum ore laus Domino perfecta promatur. 
Portae sunt autem; quia quos erudiunt^ per ministerium 
verbi et regenerationis, in babitationem sanctae civitatis in- 
troducunt ; de quibus Psalmista, Diligit Dominus portas Sion 
super omnia tabernacula Jacob. Unde et in Apocalypsi de 
eadem civitate Joannes ait, Et habebat murum magnum et 
altum, habens portas xii; quia nimirum primi ecclesiae 
doctores, id est, apostoli duodecim sunt electi. In hujusmodi 
ergo portis, mandragorae dederunt odorem, cum apostoli 
eorumque successores spirit ualium ex se virtutum famam 
longe lateque sparserunt. Merito ergo ibi venire Dominum 

deprecatur ecclesia, ad auxilium coelesti ferendum praedica- 
tioni, ubi ipsos prsedicatores prsecipuis novit fragrare virtu- 
tibus. Sed et quisque alias mandragora naturas^ quotve 
medicamentia congruat, diligentius exquisierit^ profecto in- 
veniet, quia signidcandis fidelium virtutibus convenienter 
aptatur. Est enim herba aromatica^ habens radicem, formse 
humani corporis similantem ; mala vero suaveolentia in mag- 
nitudine mali matiani. Unde et eum Latini^ Malum terrse 
vocant. Habet autem hujusmodi virtutem, ut per earn som- 
nus firequenter accersatur^ ubi vigiliarum segri afflictantur 
incommodo. Pessimia autem molestatur vigiliis^ qui hujus 
mundi curia ac desideriis exuere quserit animum, sed usu 
pravse conauetudinis moratus^ necdum obtinere, quamxjpferit, 
requiem valet. At qui suae infirmitati aolicito atudiorum 
spiritualium exercitio mederi satagit, fit ut, recedentibua pau- 
latim vitiorum bellis, ad illam mentis quietem perveniat, de 
qua in auperioribus hujus carminis loquitur sponsa. Ego 
dormio, et cor meum vigilat ; hoc est, Ego quiesco a curis 
rerum temporalium, et cor meum vigilat, in contemplatione 
perennium bonorum* Item, si quorum corpora propter 
curam secanda sunt, hujus cortex vino immissus, ad biben- 
dum datur, ut soporati dolorem non sentiant. Cujus naturae 
ratio, quid in spiritualibus medicamentia agendum aignificet, 
facile patet. Languescit namque graviter anima, quae magnis 
est vitiorum aubacta ponderibus. Et haec velut curanda 
medicis offertur, cum earn doctores sancti camalibus resistere 
voluptatibus hortantur. Sed quia non potest sine gravi 
dolore relinqui, quod cum grand! solebat amore teneri, aecari 
videtur ab eo, qui ab inveterata earn illecebrarum consuetu- 
dine retrahit. Sed ne hujusmodi aectio languenti animae in- 
toleranda forte videatur, danda est potio salutaris, per quam 
utiliter sopita, dolorem secturae non sentiat. Revocanda est 
ad mentem poena aetema flammae gehennalis, quae negligentes 
suae salutis animas perpetuo torquebit, reducenda ad memo- 
riam gloria patriae coelestis, ubi susceptae justorum animae 
regnabunt sine fine cum Christo. Haec enim potio doctrinae 
salutaris est, quae animam diu languidam a Deo, vel sopo- 
ratam huic mundo, vel potius mortuam reddat, ut facillime 
cuncta, quibus prius inhaerebat, oblectamenta sibi patiatur. 

imo etiam gaudeat auferri. Item mandragone illius mederi 
perhibetur, qui nausea laborant^ ita ut nec continere valeant, 
nec accipere cibos delectentur. Cibus autem animae^ sermo 
est veritatis; quern qui vel audiendo recipere, vel auditu 
acceptum in ventre memoriae retinere nequeunt, pessimo 
prorsus ac periculoso languore tenentur. Quia nimirum 
necesse est, ut eorum vita desperetur, qui panem vitae, aut 
acceptum conservare, aut saltern percipere fastidiunt. Cui 
videlicet languor! crebra sanctorum exempla, et praesens 
forma virtutum solet praebere medelam ; dum fastidiosus quis- 
que ac negligens vicis sive auditis bonorum operibus, reme- 
morata supemae gloria retributionis, et ipse bonorum actus 
laboresque quaerit imitaii temporales, quo perpetuae illorum 
felicitatis mereatur cohaeres haberi. Quicumque ergo talis 
est, quasi per fructum mandragorae ad spem salutis et vitae 
perductus est. Quicumque doctorum tantam Spiritus gratiam, 
tantum habent studium pietatis, ut quisque eos viderit vel 
audicrit, mox mente mutatus, ipsorum sequi vitam incipiat, 
merito mandragorae formam tenent, quia vitae alimentum in 
nauseantium cordibus iigunt. Et pulchre sponsa deliciis 
opima vivificis, non solum vinearum, malorumque fhictus 
sponso intuendos, sed etiam madragorarum odores, succos- 
que salubres promittit. Non tantum ea, quae manducari 
possunt et bibi, verum et ilia se habere gloriatur, quae fastis 
dientibus cibum sive potum, gratum facere queant, et suavem, 
quiaprofert et ecclesiaante conspectum sui auctorisdona verbi 
coelestis, cibaria videlicet et pocula vitae; profert ministros 
idoneos, qui haec et esurientibus sitientibusque praedicando 
apportent; et insuper earn fastidientibus ipsi praelibando, 
id est, prius operando dulcia reddant. Profert quasi vineas, 
catervas electorum innumeras ; profert et mala punica, mar- 
tynim agmina confessionis invictae fulgore pretiosa ; profert 
spiritualia charismata, quibus praecordia pigrorum, ad con- 
tiienda atque imitanda bonorum exempla succendat. 

Omnia poma nova et vetera, §*c.] Poma nova et vetera, prae- 
cepta sive promissa sunt novi et veteris testament!, quae 
omnia dilccto suo servavit ecclesia; quia ipsum solum esse 
novit, qui utrisque et praecepta daret, et servantibus praemia 
digna redderet; solum esse novit eum, qui et minora per 

angelos antiquis suis famulis^ et majora per seipsiim nobis, 
vel mandata ederet, vel polliceretur praemia. In qua sententia 
fortiter retundit ecclesia sectas Fotinianoniin, qui Dominum 
Salvatorem ante Mariam fuisse negant. Refellit et insaniam 
Manichaeorum, qui alium .legis, alium esse Deum evangelii 
dogmatizant. Item poma nova et vetera, justi sunt testa- 
ment! novi et veteris, quorum nullus potuit, quamvis eximia 
sanctitate insignis, regni edita coelestis ante incamatam pas- 
sionem, resurrectionem, ascensionem Domini Salvatoris in- 
trare. Dixit ecclesia temporis illius, quae nunc discretionis 
gratia Synagoga vocatur, Omnia poma nova et vetera, dilecte 
mi, servavi tibi. Ac si aperte dicat, Scio certissime, quia 
nemo nisi per gratiam tuam potest salvari, nemo mortalium 
potest perfecte jam beat us fieri, priusquam tu, mortalis ef- 
fectus, iter verae beatitudinis ad ccelestia pandas. Quoscumque 
enim justos vidi, cunctos tuo sacrosancto adventui fide certa 
servavi, per quern eos ad perfectam felicitatem perventuros 
esse didici. Cui simile novi quoque testamenti ecclesia de- 
promit sententiam voce sui primi pastoris, ita eos qui aliter 
sapiebant, contestans. Quid tentatis Deum, imponere jugum 
super cervices discipulorum, quod neque patres nostri, neque 
nos portare potuimus ? sed per gratiam Domini Jesu credi- 
mus salvari, quemadmodum et illi. Probat autem sententia 
sequens, veram banc esse expositionem hujusce sententiac, 
cum subditur: 

IN CAP. VIII. 

Cap. XXXI. Quia mihi det fratrem meum^ ?"] Et in multis 
enim, et in omnibus, et in hoc maxime loco testatur hoc car- 
men, quia nil camale, et juxta literam resonet ; sed totum se 
spiritualiter ac typice velit intelligi. Quae enim potest esse 
foeminarum, quae dilectorem dilectumque suum repentc de- 
sideret, non esse juvenem, ut fuerat, sed in aetate infantili 
fratrem sibi denuo nasci, suaeque genitricis uberibus parvulum 
nutriri, quern jam adultum reperire consucverat? Ergo anti- 
quorum vox est ista justorum, qui Dominum Salvatorem, 
quern in divinitate Patri et Spiritui Sancto consubstantialem 
credebant, ac debitis venerabantur obsequiis, in hominis quo- 
que habitu, et hominibus consubstantialem videre cupiebant ; 

ut quae in prophetia noverant in ipso, de quo praecinebantur, 
completa viderent. Desiderabant illam aptissimam sui Con- 
ditoris vocem audire, quam extensis in discipulos manibus 
protulit dicens, Ecce mater mea et firatres mei. Cupiebant 
delectabile illud accipere nuntium, quod post triumphum 
resurrectionis acceperuut iidem discipuli. Ite nuntiare fratri- 
bus meis, ut eant in Galilaeam, ibi me videbuut ; attestante 
eisdem ipso dilecto, qui alibi eisdem discipulis dicit. Multi 
prophetse et justi cupiebant videre quae vos videtis, et non 
viderunt; et audire quae auditis, et non audierunt. Quod 
ait, Sugentem ubera matris meae ; non de ipsa gloriosa Dei 
genitrice specialiter valet intelligi. De qua veraciter dictum 
est, Beatus venter, qui te portavit, et ubera quae suxisti. Et 
de qua ipse in Psalmo, De ventre, inquit, matris meae, Deus 
meus, es tu ; quod est aperte dicere, Qui meus ante secula 
Pater eras, ex quo esse homo coepi, es et Deus meus. Non 
enim potuit Salomon vel aliquis illius aevi Justus beatam 
Mariam sibi matrem dicere, quae tanto post tempore nascitura 
erat in mundo. Sed matrem suam dicit 8]rnagoga humanae 
naturae substantiam, de qua etipsa nata erat, et Redemptorem 
omnium nasci ac nutriri desiderabat. De cujus nativitate 
adhuc ingen ti fervens amore subjecitt 

Et invemam te foris, Intus quippe erat dilectus ; quia 
in principio erat Verbum, et Verbum erat apud Deum, et 
Deus erat Verbum. Sed ut foris quoque possit inveniri, 
Verbum caro factum est, et habitavit in nobis. Viderunt 
namque patriarchae, viderunt prophetae Dominum, sed intus, 
id est, in contemplatione mentis spirituali, non in oculi car- 
nails intuitu. Viderunt eum, sed in imagine, sed in angelicas 
forma substantiae ; at ipsam ejus naturam, quae per angelos 
se quomodo voluit ostendebat, nequaquam videre valebant. 
Denique legifer ipse, qui audire meruit, Ostendam omne 
bonum tibi ; rursum audivit. Non poteris videre faciem meam, 
non enim videbit homo faciem, et vivet. Felices, qui inter se 
conferre meruerunt, Invenimus Messiam, qui dicitur Christus. 
Et iterum. Quern scripsit Mouses in lege, et prophetae, in- 
venimus Jesum, filium Joseph a Nazareth. Nam et talibus 
apte convenit, quod ait: Ut inveniam te foris, ac deosculer. 
Inventum quippe dilectum deosculata est synagoga, in eis 

qui nunc facie ad faciem in veritate assumptae camis videre, 
qui cum eo ore ad os loqui meruerunt. Hoc est namque 
osculum^ id est^ amantissimum illud oris illius donum^ ac 
mutuae commercium allocutionis, quod in hoc carmine syna- 
goga ante omnia quaerebat^ ita incipiens : Osculetur me osculo 
oris sui. Bene autem optando subjungit, Et jam nemo me 
despiciat. Despecta namque erat extemis hominibus ecclesia, 
quasi parva et nuUius pretii^ quamdiu brevissimis Judaeae 
terminis claudebatur ; at ubi veniente in came Domino, per 
omnes coepit gentes dilatari, terribilis jam mundo eflecta est, 
quasi orbein impletura universum, et cultum omnium de- 
jectura deorum. Namque earn non fuisse despectui, sed 
terrori potius, ut aciem castrorum ordinatam ; per id maxime 
probatum est, quo ei bellum publice toto orbi indictum est. 
In quo tamen bello ipsa, sive vivendo, seu moriendo superans, 
magis est facta mundo omni terribilis. Despecta erat etiam 
immundis spiritibus ecclesia; quia se genus humanum de- 
cepisse, ac de patria coelesti in hoc exilium cerumnamque 
multifSuiam detraxisse jactabant ; nullumque fuisse hominum, 
qui a 8UO dominatu per omnia posset immunis existere. At 
postquam Mediator Dei et hominum, homo Christus Jesus, 
venit in mundum, tentatusque vicit hostem ipsum, cujus 
tentatione quondam victus est protoplastus, pertransivit etiam 
benefaciendo, et curando omnes oppresses a diabolo ; atque 
ad ultimum moriendo destruxit eum qui babebat mortis 
imperium, omnemque secum justorum praecedentium multi- 
tudinem ab inferis educens, ad iUius regni, quod protoplastus 
amiserat, gaudia perduxit ; ac suae yictoriae signum fidelium 
frontibus imposuit. Jam non est eis despectui bonorum vita 
hominum ; quia se per hominem victos esse vident^ humanum- 
que genus ad regnum, quod ipsi superbiendo amiserant, 
dolent esse translatum. Licet et de sanctis credere angelis, 
quia minus vitam electorum despexerint hominum, postquam 
Deum ac Dominum suum, in tantum amare genus humanum 
cemebant, ut etiam ipse homo fieri, inter homines conversari, 
ac mori dignaretur. Hinc est enim, quod ante incarnationem 
ejus adorari se ab hominibus patienter ferunt ; Joannem vero 
in Apocalypsi adorare se incipientem prohibet angelus, dicens. 
Vide ne feceris, conservus tuus sum, et fmtrum tuorum. 


Digitized by LjOOqIc 



368 


EXPOSiTIO 


habentium testimonium Jesu: Deum adora. Unde merito 
adventum ejusdem Domini Jesu suspirans antiqua ilia elccto- 
rum multitude dicebat, Quis mihi det te fratrem meum 
sugentem ubera matris meae, ut inveniam te foris, et de- 
osculer, et jam nemo me despiciat? Ubi et apte subjun- 
gitur ; 

Apprehendam te, Ita autem haec loquitur synagoga, 
quemadmodum Paulus ait. Nos qui vivimus, qui residui 
sumus in adventu Domini, non praeveniemus eos qui dormi- 
erunt. Qui cum certum habere diem, usque judicii in came 
se durare non posse, propter consortium tamen unius ejus- 
demque fraternitatis, illorum se numero jungit, qui in ad- 
ventu Judicis vivi invenientur in came. Et hie ergo plebs 
antiqua Dei ex persona loquitur illius suae partis, quae eum 
in came apparentem esset visura : Apprehendam te, et ducam 
in domum matris meae. Prompta te ac fideli devotione veni- 
entem excipiam, et desideriis inhiantibus tua monita com- 
plectar, tua praestolabor promissa, te quoque ad coelos, per- 
acta dispensatione carnis redeuntem laetis ducam luminibus, 
laeta omnibus voce praedicabo. Haec est enim domus matris 
ejus, felicitas scilicet patriae coelestis, ad cujus inhabitationem 
natura humana creata est, ad quam perpetuo possidendam, si 
nemo peccasset, totum genus humanum de deliciis paradisi, 
in quo positus est homo primus, sine media morte transiret. 
In hanc ergo domum se Dominum introducere ecclesia pro- 
mittit, non id sua virtute perficere valens, sed suis votis, ut 
perficiatur, exoptans, suis praeconiis perficiendum, sive per- 
fectum praedicans; quomodo Psalmista exaltare ilium ad 
coelos potuit, qui tamen dixit, Exaltabo te, Domine, quoniam 
suscepisti me. Quod est aperte dicere. Quia meae naturam 
fragiliCatis suscipere dignatus es, recte tuae praeconia vir- 
tutis, qui hanc clarificasti, infatigabili mentis delectatione 
profiteer. 

Ibi me docebis, ^c.] Ibi me docebis, in ipsa camis sub- 
stantia, in qua te foris inventiu*a sum, et osculatura ; ibi tui 
evangelii mihi praecepta, quae prophetae, lex, et psalmi pro- 
miserunt, dabis ; ibi me potiora, quam in lege et prophetis 
legebam, sperare dona docebis, vel certe altius intelligendum. 
Ibi me docebis in ilia domo matris meae, in quam te ducere 

laetifico oculorum comitatu, simul et laude verbomm desidero. 
Ibi enim docuit ac docet ecclesiam, ex ea parte ejus, quara 
ad se illuc recepit. Ibi docebit omnem ecclcsiam, cum per- 
acto imiversali judicio nusquam sancti illius erunt, nisi omnes 
in coelo cum ipso. Quid ibi doceat, ipse in evangelic designat, 
cum in illo sermone dulcissimo ac largissimo, quern cum ea 
ultimum ante passionem habuit^ dicit inter alia : Haec in pro- 
verbiis locutus sum vobis ; venit bora, cum jam non in pro- 
verbiis loquar vobis, sed palam de Patre annuntiabo vobis, id 
est, palam Patrem ostendam vobis. 

Et dabo tibipoculum ex vino conditOy Dat ex vino pocu- 
lum ecclesia Domino, cum acceptis ejus beneficiis, magnam 
ferventis gratiam rependit amoris ; et ipsum vinum non pu- 
mm, sed velut pigmentariorum nobilium admixtione condi- 
tum, cum amor idem bonorum quoque operum attestatione 
probatur. Neque ea tantum opera, quae amorem Conditoris, 
sed ilia non minus, quae fraternam in nobis dilectionem pro- 
bent, habere nos decet, si dignam ei, et acceptabile devotionis 
nostrae poculum porrigere curamus. Quae aperte distinguit 
ipse, cum discipuloa admonens, ne justitiam suam facerent 
coram hominibus, ut videantur ab eis ; in completione ejus- 
dem sententiae, tria mox genera bene actionis subdidit, elee- 
mosynam videlicet, orationem, et jejunium ; manifeste signi- 
ficans, quia in his tribus justitia deberet nostra consistere. 
Ad eleemosynam quippe pertinent omnia, quae in necessita- 
tem proximi sublevandam misericorditer operamur ; ad ora- 
tionem, cuncta quae ad placandum nobis Conditorem nostrum 
devota pietate gerimus ; ad jejunium, tota mentis castigatio, 
qua nos a vitiis mundique contagiis abstinere curamus. Et 
quia sancta ecclesia dilecto suo non tantum vitae munditiam 
offert, sed et pretiosum mortis calicem in plerisque suis mem- 
bris pro ejus dilectione suscepit, recte cum dixisset, Et dabo 
tibi poculum ex vino condito; subjunxit, Et mustum ma- 
lorum granatorum meorum. Eadem quippe sunt mala gra- 
nata, quae et mala punica: sed granata, propter granorum 
multitudinem ; punica dicta, qui in Africa et circa Carthagi- 
nem maxime abundant. Quae quia beatorum martyrum 
figuram teneant, color ipse roseus indicio est. Et bene 
mustum malorum, non autem potionem, aut merum, aut 

siceram appellat, ut fervorem inextinguibilis designet amoris 
in corde triumphalis exercitus. Mustum enim, id est, vinum 
statim a lacu sublatum, majoris esse solet fervoris. Ideoque 
merito flagrantissime illorum virtuti congruit, qui ad visionem 
Conditoris etiam per ferrum flammasque transire non dubi- 
tant. Nam quod hujusmodi potio non solum aestus stomachi, 
et corruptum ventrem sanare dicitur, sed et in reliquis pro- 
desse visceribus ; quis non videat, quia fervor caritatls, quo 
magis abundat^ eo amplius cooperiat, immo etiam extinguat 
multitudinem peccatorum ? Dicat ergo antiqua congregatio, 
justorum adventum in came sui auctoris videre desiderans, 
dicat, Ibi me docebis, et dabo tibi poculum ex vino condito, 
et mustum malorum granatorum meorqm. Ac si aperte pro- 
testetur, Ibi, id est, in ipso tempore vel loco, in quo te foris 
invenero, et alloqui meruero, et tu mibi ea quae Filium Dei 
in homine, hominibus apparentem decet, mandata proferes ac 
dona; et ego tibi famulatum integri cordis, eum qui vere 
Deo debetur, impendam. Quia nimirum adventus ejus la- 
boranti in adversis mundi ecclesiae requiem coelestem, et 
interim in spe, et in futuro largitur in re, recte ilia sub- 
jungit : 

L<Bva (jus sub capite meo, §-c.] Per laevam quippe ejus 
sacramenta incamationis, et praesentiae dona ejus designat; 
per dexteram vero, ea quae in futuro percipiunt elect!, praemia 
figimmtur. In quibus non solum visio divinae majestatis, 
sed et gloria est clarificatae humanitatis, ejusdemque unius 
^ Mediatoris Dei et hominum. Unde bene laevam ejus sponsa 
sub capite suo poni, dextera autem se illius amplexari desi- 
derat, et nunc per temporalia ejus subsidia, a mundi pertur- 
batione quiescat, et tunc manifesta ipsius visione perpetuo 
fruatur. Et quidem aetemam sanctorum requiem nullus 
unquam turbo interpellat. Unde recte dicitur, Et dextera 
illius amplexabitur me ; quia nimirum divinae praesentia 
majestatis undique suos coelesti in regno circumteget, ne 
aliqua felicitatem Deo dignam, vel memoria miseriae violet, 
vel metus finis angustet. Unde et in Apocalypsi Joannes, 
Et absterget Deus, inquit, omnem lachrymam ab oculis 
eorum ; et mors non erit amplius, neque luctus, neque cla- 
mor, neque dolor erit ultra, quae prima abierunt. Et iterum : 

Et nox ultra non erit. Et non egebunt lumine lucemae, 
neque lumine solis, quoniam Dominus Deus illuminabit illos, 
et regnabunt in secula seciilorum. At vero ea, quae in prae- 
senti fidelibus conceditur, requies perfecta esse nequaquam 
potest; quia necdum antiqua, inimica destructa est mors. 
Unde fit et plerumque felix bonorum quies, et quasi sopor 
gratissimus, qui intentam divinis rebus mentem eorum, huic 
mundo velut insensibilem facit, improborum turbetur incur- 
sibus; eorum videlicet, qui felicissime dormitionis ignari, 
vigilare potius mundi labentis amore consuerunt. Atque 
utinam soli, qui ad mundum aperte pertinent, pacemque im- 
pugnarent ecclesiae, et non etiam ipsa in se eos, qui spiritualia 
cjus studia camalibus suis moribus impediant, teneret. Ve- 
rum quia et ipsa plures gignit, tales admonet eos Dominus, 
ne animos fidelium ecclesiae orationi, sive lectioni, seu aliis 
pietatis actionibus deditos ipquietare praesumant, dum, audito 
desiderio cordis ejus, ipse continue subjunxit : 

Cap. XXXII. Adjuro vosy filuB Hierusalemy ne susciteiis, 
^c.] Et tales enim animae filiae Hierusalem recte vocantur, 
quia corpori sanctae ecclesiae per lavacrum sunt regenera- 
tionis unitae, quia ad regnum coeleste tendunt, quamvis super 
fundamentum rectae fidei, non aurum, non argentum, non 
lapides pretiosos, sed ligna, fcenum, et stipulam aedificent. 
Ne ergo susciteris, inquit, dilectam tumultu camalium per- 
turbationum, et vigilare faciatis a quiete placidae suae devo- 
tionis, qua conspectui sui Conditoris adstare delectatur. 
Donee ipsa velit, id est, donee rite completis divinae servi- 
tutis obsequiis, ipsa ad communem redire curam humanae 
fragilitatis necessitatibus admonita consentiat. Et quia, post- 
quam ad fidem Dominicae incamationis Judaea confluxit, 
secuta est et gentium multitude, ejusdemque gratiae particeps 
festinavit; admirata inopinatam ejus conversionem, Judaea 
repente exclamat. 

Cap. XXXIII. Quee est ista qum ascendit in desertOy §*c. ?] 
Ascendit autem ecclesia gentium de deserto, quia quae plu- 
rimo tempore a suo fuerat Conditore derelicta, proficien- 
tibus jam fidei et operis boni gradibus, ad ejus gratiam per- 
venit ; impleta Esaiae propbetia, qua ait, Laetabitur deserta 
et invia exultabit solitude, et florebit quasi lilium. Deliciis 

affluens, illis nimirum de quibus supra dicit sponsus, Quam 
pulchra es, et quam decora, carissima in deliciis ! hoc est, in 
desideriis vitae coelestis. Innixa super dilectum meum. Me- 
rito super ilium innixa, sine cujus adjutorio non solum ad 
superna ascendere, sed nec resurgere quidem valebat. Nam 
et virtutum profectus, et ipsa fidei initia, non nisi Domino 
largiente possumus habere. Hanc ergo novae gentium con- 
versionis gratiam magis Judaea mirabatur, quo se solam, et 
eos qui in suum ritum per mysterium circumcisionis recipe- 
rentur, ad hanc pertinere credebant, ut liber Actuum Apo- 
stolorum apertissime testatur. Unde et cum admirata dix- 
isset. Quae est ista quae ascendit de deserto, deliciis affluens ? 
magis admirando conclusit, Innixa super dilectum meum. 
Meum, inquit, dilectum, id est, quern me solam diligere, 
caeterisque autem nationibus esse rebar ignotum ; cui respon- 
dens ille, Qui est pax nostra, qui fecit utraque unum ; et 
veniens evangelizavit pacem nobis qui longe fuimus, et 
pacem his qui prope ; admonet earn meminisse gratiae, per 
quam ipsa gravissimis erepta malis, ad viam conversa est 
veritatis ; et alionim quoque congaudere saluti, cum auctor 
ipse salutis et vitae sit, dives in omnes qui invocant ilium. 

Cap, XXXIV. Sub arbore mah mscitavi te, §•<?.] Arbor 
malus aptissime lignum sanctae crucis exprimit, in quo ipse 
pendere pro omnium salute dignatus est. In cujus laudibus 
supra dixit ecclesia, Sicut malum inter ligna sylvarum, sic 
dilectus mens inter filios. Sub arbore ergo malo suscitavit 
Dominus synagogam, quam per iidem suae passionis a per- 
petua morte revocavit. Sub qua etiam arbore corrupts 
violataque est mater ac genitrix ipsius; major videlicet, ac 
senior ejusdem portio plebis. Ilia nimirum quae principum 
suorum persuasione seducta, Barabbam pro Domino elegit ; 
stulta temeritate conclamans, Sanguis ejus super nos et super 
filios nostros. Et haec enim sub arbore crucis erat, non hujus 
se quidem fidei humiliter mancipando, sed hujus super se vin- 
dictam pertinaciter imprecando. A cujus societate secemens 
earn, quae credere consensit plebem, hortatur Dominus, ut 
memoriam collatae sibi gratiae fixo in corde retineat, sed et 
opera perceptae fidei digna conjungat. Sequitur enim : 

Pone me ut signaculum super cor tuum^ ^c.] Pone me super 

cor tuum^ per cogitationem ; super brachium tuum^ per ope- 
rationem^ ut et intus sit caritas de corde puro, et couscientia 
bona^ et fide non beta ; et eadem cordis devotio, quam inter- 
nus videt arbiter, etiam foris cementibus, ad gloriam Patris, 
qui est in coelis, boni operis exhibitione probetur. Bene 
autem ait, Pone me ut signaculum. Solemus enira saepe sig- 
num aliquod digito vel brachio alligatum circumferre, quo 
admoneamur illius rei, cujus frequentiorem habere memo- 
riam curamus. Hoc ergo more etiam nos Dominus, ut 
praesenti signaculo semper admonitos, sua vult mandata reti- 
nere ; juxta quod ipse praecipit, diceus de lege, quam dedit : 
Erit ei^ quasi signum in manu tua, et quasi appensum quid, 
ob recordationem ante oculos tuos. Fit autem, ut si ejus 
memoriam nostro in pectore continuo ferimus, ut et ipse, qui 
hanc nobis gratiam contulit, nostri memor in aetemum, nos 
in coelesti regno sua felices praesentia, ut signaculi vice con- 
servet ; juxta quod eximio plebis suae duci promittit, dicens, 
Assumam te, Zorobabel fili Salathiel, serve meus ; et ponam 
te quasi signaculum, quia te elegi, dicit Dominus. Cui con- 
tra reprobans eum, qui post fidem ad apostasiam conversus 
est; et abjiciens dicit. Si fuerit Jechonias filius Joachim, 
regis Juda, annulus in manu dextera mea, inde eveUam eum. 
Vel certe altius intelligendum, quia signaculum, ubi ponitur, 
indicium solet esse arcanorum, rerum pretiosarum, et quae 
temerari non debeant ; sicut de Domino scriptum, Et stellas 
claudit, quasi sub signaculo. Videhcet ut non nisi ipsius, 
qui signavit, permissu aperiantur, et jussu. Hinc est, quod 
Abraham signum accepit circumcisionis, signaculum justitiae 
fidei, quae est in praeputio. Per circumcisionem namque, 
quam in came accepit, signabatur, quod fides ilia, quam et 
ante circumcisionem jam acceperat, ad mundationem et cordis 
valeret, et corporis. Quam et nos modo sine circumcisione 
camis habeiftus, in qua et justificamur ; juxta illud prophetae 
et apostoli, Justus autem ex fide vivit. Itaque Dominus 
noster Jesus Christus ponendus est, ut signaculum super cor 
nostrum, ut signaculum super brachium nostrum ; ut cuncta, 
quae in came gessit vel dixit, arcana esse et coelestia nove- 
rimus. Quia enim ipse Dei virtus, et Dei sapientia, pouimus 
eum, ut signaculum super cor nostrum, cum ea quae dixit, ita 

discimus^ quasi veraciter divinae sint verba sapientiae. Poni- 
mus eum ut signaculum super brachium nostrum^ cum ea 
quae fecit, ita audire, et pro modulo nostro sequi satagimus, 
quasi vera sint exempla virtutis. Item, ut signaculum super 
cor et brachium nostrum ponimus Dominum, cum ejus man- 
data in praesenti pro illius mercedis, quam videre necdum 
valemus, perceptione servamus. 

Quia fortis est, ut morSy dilectiOy ^c.] Haec dilectio, sive 
aemulatio, et in Domino Redemptore nostro, et in electis ejus, 
recte potest intelligi. Fortis enim, ut mors, erat dilectio, qua 
nos ipse dUexit; quia tanta nimirum erat, ut per hanc pro 
nobis ad mortem usque veniret. Unde ait, Majorem hac 
dilectione nemo habet, ut animam suam ponat quis pro 
amicis suis. iEmulatio, qua nos zelatus est dura, sicut in- 
femus existebat, quia nullis adversantium hostium tenta- 
mentis potuit a nostrae salutis cura revocari ; sicut nec infer- 
nus ullis miserorum cruciatibus valet mitigari, atque a sen- 
tentiae suae severitate commutari. Austera quidem haec vide- 
tur comparatio, sed quo austerior datur comparatio, eo arctior 
zelantis nos Domini commendatur affectus. De quo ipse, 
eliminatis de templo perfidis, ait Patri, Zelus domus tuae 
comedit me. Quo autem major ejus ostenditur aemulatio, 
eo gravior nos, si hanc spernimus, sequitur damnatio. Sed 
et hdelium ejus, fortis est, ut mors, dilectio; quia nec per 
mortis ipsius acerbitatem ab ea valent divelli. Unde con- 
hdenter aiunt, Quis nos separabit a caritate Christi ? Tribu- 
latio, an angustia, an persecutio, an fames, ail nuditas, an 
periculum, an gladius? iSmulatio illorum pura, ac Deo 
devota, inferno assimilatur ; quia sicut ille eos, quos semel 
coeperit, nunquam amittit, sic pertinacia ferventis zeli eorum 
nullo unquam tempore frigescit. Ipse est enim zelus, quo 
accensus Phinees, fornicatores stravit in eremo; ipse quo 
ardebat Delias, cum post suspensas coelo aquas, et post trien- 
nium revocatas, post interfectos prophetas Baal, et conversum 
cor populi ad Dominum, aiebat : Zelo zelatus sum pro Do- 
mino exercituum, quia dereliquerunt pactum Domini filii 
Israel ; altaria tua destruxerunt, prophetas tuos gladio occi- 
derunt. Ipse, quo utebatur Petrus, cum mentientes Deo 
Neophytos ad mortem usque perduxit. Ipse, de quo Paulus 

ad Corinthios: iSmulor, inquit^ yos Dei eemulatione. De- 
spond! enim vos uni viro, virginem castam exhibere Christo. 
Timeo autem, ne sicut serpens Evam seduxit astutia siia, ita 
corrumpantur sensus vestri, et excidant a simplicitate quae 
est in Christo Jesu. Opportune autem illata est hoc in loco, 
amoris sive zeli magnitudo perfect!, ubi admirante Judaea, 
novam gentilitatis conversationem admonebat earn Dominus, 
ut praestita sibi dona pietatis ad mentem reduceret; quia 
videlicet post corruptionem genitricis ac matris suae, ipsa per 
arborem crucis in resurrectione prima sit excitata gratiam. 
Ita etenim haec sententia superioribus potest convenienter 
aptari. Memento, O collecta ex Judaeis ecclesia, per lignum 
meae passionis pervenisse te ad vitam, et ne unquam obli- 
viscaris, quia magnitudo dilectionis et aemulationis me pro te 
ad mortem usque perduxit. Neque mireris me conversam 
ad ddem meam, recepisse turbam gentilium, quam tanta 
dilectione, tanto zelo perficiendae meae voluntatis accensam 
vides, ut facilius videatur vel morti persuader! posse, ne 
ultra animas rapiat e mundo ; vel inferno, ne raptas suscipiat, 
quam illi, ut aliquando mea recedat a fide. Ne putes te nuda 
solummodo professione verborum mibi posse placere, quin 
potius si vis ad vitam venire, pone me memoriam voluntatis, 
ut signaculum super cor, pone super brachium tuum. Atque 
in tantum dilectione sive divina seu fraterna mentem imbue, 
tantum aemulare, ne absque tuae plebis aggregatione civium 
supernorum summa compleatur, ut ipsa tua dilectio, ipsa 
aemulatio nullo rerum adversantium sive blandientium statu 
possit immutari vel minui. Quidam hoc quod est dictum. 
Dura sicut infernus aemulatio, de semulatione invidiae, quam 
synagoga adversus ecclesiam gentium saepe habebat, dictum 
accipiunt. De qua et in Actibus Apostolorum ita legitur, 
Sequente autem sabbato, paene universa civitas convenit 
audire verbum Domini. Videntes autem turbas Judaei, 
repleti sunt zelo, et contradicebant his quae a Paulo diceban- 
tur. Quae videlicet aemulatio, dura est ut infernus; quia 
nimirum animam, quam coeperit, impietatis peste consumit. 
Hinc enim scriptum est, Zelus apprehendit populum ineru- 
ditum, et nunc ignis adversaries comedit. Quod si ita intel- 
ligitur, merito admonet synagogam Dominus, ne hac aemula- 

tione contra ecclesiam teneatur, cum earn viderit de deserto 
vitionim ascendisse, ac deliciis coelestibus affluentem, irrevo- 
cabili mente suo adhaerere dilecto, ne forte aliis invidendo 
bona, quae ipsa habere poterat, amittat. Quo dicto, plura de 
virtute dilectionis accumulando subnectit, dicens : Liampades 
sunt ignis atque flammarum. Ignis videlicet in eadem cari- 
tate, qua ipsi intrinsecus fervent ; flammarum vero, in opera- 
tione justitiae, qua etiam aliis longe lateque clarescunt. An- 
non lampades ignis se esse prodebant, qui dicebant, Nonne 
cor nostrum ardens erat in nobis, cum loqueretur in via, et 
aperiret nobis scripturas ? Annon lampades flammarum voluit 
esse nos Dominus, quibus ait : Luceat lux vestra coram homi- 
nibus, ut videant opera vestra bona? Has sunt lampades^ 
quas quae habent, virgines, cum sponsus advenerit, thalamum 
cum ipso regni perennis introibunt. Quae videlicet amorem 
ejus ac timorem super cor suum et brachium posuenint; id 
est, omnes cogitatus et actus suos ejus praeceptis subdide- 
runt. Tunc vero stultarum lampades extinguuntur ; quia 
nimirum opera, quibus coram hominibus fulgere videbantur, 
obtenebrascent, cum internus arbiter affuerit, et manifestarit 
consilia cordium. Quia bona sua opera obtentu transitoriae 
gesserunt laudis. 

Aqu(B multce non potuerunt extinguere caritatem^ Aquas 
multas et flumina, tentationum dicit incursus; quae sive 
visibiliter seu invisibiliter animas hdelium impugnare non 
desinunt. Nam et per apertos fidei adversarios, et per falsos 
fratres, et per bccultas* antiqui hostis insidias eos superare 
conantur. Nec tamen ullatenus capere tentationibus norunt 
corda, quae in caritate radicata et fundata esse consueverunt. 
Stat enim firma promissio veritatis, qua dicitur : Cum trans- 
ieris per aquam, tecum ero, et flumina non operient te. Et 
in evangelio de domo, quae super petram aediBcata est : Inun- 
datione autem, inquit, facta illisum est flumen domui illi, et 
non potuit earn movere ; fundata enim erat super petram. 
Et quoniam in quacunque mente amor abundaverit aeterno- 
rum bonorum, mox labentium rerum vilescit, recte subjun- 
gitur : 

Si dederit homo omnem mbstantiam domus muBy ^c.] Haec 
sententia non eget expositione verborum, quam et ipsi in 

primis apostoli^ et innumera postmodum turba credentium 
suis, quam sit vera, comprobavit exemplis, cum pro dilec- 
tione veritatis omnia quae in hoc mundo possidere videbantur 
relinquere ; et nihil perdidisse sibi visi sunt^ dummodo vera 
in coelis bona perciperent. Quod in evangel io Dominus 
duabus continuis parabolis aperte signavit: Simile est, in- 
quiens^ regnum coelorum thesauro abscondito in agro^ quern 
qui invenit^ homo abscondit^ et prae gaudio illius vadit^ et 
vendit universa quae habet^ et emit agrum ilium. Iterum 
simile est regnum ccelorum homini negotiator!^ quaerenti 
bonas margaritas; inventa autem una pretiosa margarita, 
abiit, et vendidit omnia quae habuit^ et emit earn. Unde 
praedicator egregius multum egregie dixit. Propter eminen- 
tem scientjam Jesu Christ! Domini mei, propter quern omnia 
detrimentum feci, et arbitror ut stercora, ut Christum lucri- 
faciam, et inveniar in illo. Quod si legatur, ut quidam codi- 
ces habent, Despiciet eum ; longe diversus gignitlir sensus, 
ille videlicet, quern commendat apostolus, dicens : Si distri- 
buero in cibos pauperum omnes facultates meas, et si tradi- 
dero corpus meum, ut ardeam, caritatem autem non habuero, 
nihil mihi prodest. Si ergo dederit homo omnem substan- 
tiam domus suae pauperibus pro dilectione; id est pro eo 
ut diligeret, quasi nil dederit ; ita despiciet eum ipse judex, 
qui cor ejus a dilectione vacuum esse conspicit. Qui etsi 
contrarius superiori sensui esse videtur, non minus tamen 
virtus dilectionis, quam sit alta, quam sit necessaria, decla- 
rat ; atque uterque eo pergit, ut dilectionem in opere nostro 
simplicem signaculi semper vice circumferamus. 

Soror nostra parva est, ^c.] Et haec synagogae Dominus 
admiranti hdem sive susceptionem ecclesiae gentium loquitur ; 
magna utique dispensatione, caritatis sororem ipsorum earn 
nuncupans, id est, et suam, et synagogae ; ut eadem synagoga 
et praesentiam sui Conditoris per gratiam esse factam reco- 
leret, et de addita sibi in gratia germanae societatis, magis 
magisque gauderet. Soror est autem Domini Salvatoris, et 
omnis ecclesia ejus de utraque plebe collecta, et unaquaeque 
anima sancta; non solum propter assumptionem ejusdem 
naturae, quae et ipse factus homo est, sed etiam largitione 
gratiae, qua credentibus in se dedit potestatem hlios Dei 

fieri, ut qui erat unicus Dei Filius, per naturam fieret primo- 
genitus in multis fratribus per gratiam. Unde est dulcissi- 
mu8 iUe ipsius ad Mariam sermo, Vade autem ad fratres 
mens, ac dices eis: Ascendo ad Patrem meum et Patrem 
vestrum ; Deum meum, et Dominum vestrum. Dum ergo 
dicit, Soror nostra parva est, et ubera non habet; prima 
nascentis ecclesiae de gentibus tempora designat, quando 
parva adhuc erat numero credentium populorum, et ad prae- 
dicandiim Dei verbum minus idonea remanebat. Lege pri* 
mum Actuum Apostolorum, qui ab decimoctavo Tiberii Caesa- 
ris usque ad quartum Neronis annum pertingit, et invenies 
ad prsedicationem apostolorum plures credidisse turbas gen- 
tium ; nusquam tamen eas toto illo tempore per annos cird- 
ter triginta praedicasse reperies. Parva namque erat adhuc 
ecclesia gentium, et necdum ad generandos vel nutriendos 
per doctrinam Christo filius suificiebat. Propter quod syn- 
agogam monet Dominus, ut germana utens caritate, salutari- 
bus quae gaudeat auspiciis, pravitatique ejus auxilia, quibus 
adolescere possit, adhibeat. Cui etiam quasi de commodis 
germane consulendo subjungit : 

Cap. XXXV. (iuidfademus sorori nostrtB^ AUoquitur 

ecclesiam, alloquitur Dominus animam quamque electam^ 
cum earn de salute perpetua, sive per occultam sui Spiritus 
illustrationem, seu per apertam praedicantium vocem admo- 
net ; in qua videUcet allocutione mensuram virium nostrarum 
Bupema pietas inspicit, ac pro modulo capacitatis humanae 
Bua dona largitur. Ait ergo : Quid faciemus sorori nostrae 
in die, quando alloquenda est? Ac si aperte dicat: Parva 
quidem numero est ecclesia gentium, et necdum ad subeun- 
dum verbi ministerium sufficit. Qmd ergo tibi videtur, O 
synagoga, erga curam ejus sororis, videlicet nostrae esse 
faciendum tempore illo, quo illam per apostolos meos apos- 
tolorumque successores alloqui coepero? Utrum quasi par- 
vulae adhuc, parva illi secretorum coelestium arcana commit- 
tamus? an jam majorem earn per augmenta reddamus, 
quatenus bene proficiens, perfectiorum possit capax esse 
virtutum. Cui tacenti, et quid ipse velit potius auscultanti, 
continuo quid fieri deceat, aperit, ita subjiciens : 

Cap. XXXVI. Si mums est^ adificemus^ Solet autem muri 

nomine^ vel ostii^ Dominus ipse saepius in scriptura sacra 
designari. Murus etenim recte vocatur; quia ecclesiam 
suam Omni ex parte, ne ab hostibus diripiatur, communit; 
ostium recte, quia non nisi per ipsum, vel hujus societatem 
ecclesise, vel moenia regni perennis intramus. Dicit namque 
de se ipse. Ego sum ostium ovium ; per me si quis introierit, 
salvabitur. Et iterum. Nemo venit ad Patrem, nisi per me. 
Dicit de illo propheta, futura ecclesiae dona praecinens: 
Ponetur in ea murus et antemurale. Murus scilicet, ipse 
Dominus in came apparens; antemurale autem, revelatio 
prophetiae, qui incarnandum eum a mundi origine praedi- 
cendo, structuram ecclesiae non parum juvemnt. Verum 
qui apparendo in came ecclesiam sibi sororem facere digna- 
tus est, ipse ei etiam sui participationem nominis donavit; 
ut et murus videlicet diceretur, et ostium. Murus quidem 
in eis qui majori eruditione ac virtute Spiritus praediti mentes 
fidelium ab incursionibus errantium munire ac defensare, 
fortiter armis nequitiae resistendo sufficerent. Ostium vero 
in illis, qui etsi minus sunt instituti ad repeUenda haereti- 
corum sive paganorum sophismata, simplicitate tamen ca- 
tholicae fidei salubriter imbuti, ingressum regni volentibus 
praedicando panderent, eosque per mysterium secundae rege- 
nerationis, in atria vitas coelestis inducerent; sicut ejusdem 
sponsas suae membris perfectioribus, alia quoque virtutum 
vocabula, quae sibi specialiter competere non dubitantur, 
donare non refugit. Verbi gratia, Vos estis lux mundi. Et 
itemm, Ecce ego mitto vos, sicut agnos in medio lupo- 
rum ; cum ipse sit lux vera, quae illuminat omnem hominem 
venientem in hunc mundum. Ipse immaculatus et incon- 
taminatus agnus, qui abstulit peccatum mundi. Si ergo 
murus est, inquit, soror nostra, aedificemus super earn pro- 
pugnacula argentea. Ac si aperte dicat. Si idonea est ecclesia 
gentium in aliquibus suis membris, perversorum contraire 
doctrinis, habens aptos ad docendum viros, vel natural! vide- 
licet ingenio callentes, vel institutione philosophica instructos> 
nequaquam his veri docendi ministerium tollamus; quin 
potius juvemus eos, datis scripturarum sanctarum paginis, 
quo fortius possint ac facilius infirmos quosque ab insidiis 
custodire, vel doctrinae fallentis, vel exempli corrumpentis. 

Propugnacula enim argentea, divinonim sunt apices eloquio- 
rum ; de quibus supra dictum est, Sicut turris David collum 
tuum, quae aedificata est cum propugnaculis. Et de quibus 
in Psalmo, Eloquia Domini^ eloquia casta^ argentum igne 
examinatum, probatum terrae. Si ostium est, compingamus 
illud tabulis cedrinis ; si sunt in ea, qui verbo simplicis doc- 
trinae parvulos imbuere norunt, et in penetralia sanctae con- 
versationis inducere, proponamus eis immarcessibilia priorum 
exempla justorum, quibus efficacius memoratum implere pos- 
sint officium. Cedri etenim, quod virtutes electorum desig- 
nant, saepe dictum est. Figura^ enim tabularum, latitudinem 
exprimit cordis eorum, in qua memoriam coelestium recipiant 
verborum. De qua propheta, Viam mandatorum tuorum 
cucurri, dum dilatares cor meum. His etenim tabulis orna- 
tum esse decebat, his ornari suos auditores cupiebat apo- 
stolus, cum ait : Os nostrum patet ad vos, O Corinthii, cor 
nostrum dilatatum est. Non angustiamini in nobis, angus- 
tiamini autem in visceribus vestris. Eandem autem haben- 
tes remunerationem, tanquam filiis dico, Dilatamini et vos. 
Unde et amatorem sapientiae Salomon admonet, dicens: 
Scribe illam in tabulis cordis tui. Haec autem erga se con- 
silia sive promissa sui Redemptoris audiens ecclesia, non jam 
expectavit synagogae, cui loquebatur, ascensum, sive respon- 
sum, sed ita protin us exilivit, ac devota ei voce respondit : 

Cap. XXXVII. Ego murus, et ubera mea sicut turris^ ^c.] 
Ego quidem mums recte cognominor, quia de vivis sum com- 
pacta lapidibus, quia glutino caritatis adunata, quia super 
fundamentum immobile locata sum, quia nuUo ictu arietis 
haeretici possum dejici. Firmum namque fundamentum Dei 
8 tat, habens signaculum hoc, Novit Dominus, qui sunt ejus. 
Sed et sunt in me, qui majore gratia donati, quantum turns 
murum, tantum generalem tidelium vitam speciali altitudine 
virtutum transcendunt ; qui et parvulos adhuc, atque infirmos 
in fide, lacte simpliciores exhortationis, velut ubera nutriant, 
et omnia tela perversorum eximia dicendi potentia, quasi 
turris firma repellant. Quae quidem omnia, non ex arbitrio 
meae libertatis habere potui, sed ex quo facta sum coram eo, 
quasi pacem reperiens, ipso largiente percepi ; id est, ex quo 
donum mihi pads suae per verbum reconciliationis praestare 

dignatus est. Neque enim industrla mea, vel coram eo venire, 
a quo longius recesseram, vel pacem, quam perdideram, recu- 
perare valui; sed oblatam gratis ab illo multum gratanter 
accepi. Ex quo autem hoc mihi ipse donum largitus est, ex 
eo statim per virtutum crementa proficiens, et muro me jure 
comparandam, et ubera turris instar me habere profiteer; 
quia et hostiles a Isesione civitatis illius acies constanter ejicio, 
et novos ei semper populos educare contendo. Quod quia non 
nisi per donum concessae ab eo pacis facere potui, libet de 
virtute pacis ipsius adhuc plura referre. 

Vtnea fait pacificOy Loquitur autem hoc ecclesia, sive 
synagoga, quam se semulari, aut, ut mitius dicam, suam ad 
Dominum conversionem satis mirari cernebat; seu certe 
pedissequis suis, quas filias Hierusalem, hoc carmen appellare 
consuevit. Pacificus autem, quern nominat, est sponsus ac 
dilectus ipsius, pater futuri seculi, Princeps Pacis; cujus 
figuram Salomon et pacifico regni sui statu, et ipso nomine 
praetendit. In cujus pace fuit ipsa vinea, quia per ipsius 
gratiam constructa est ecclesia catholica per orbem. Cujus 
plurimis quidem scripturarum locis fit mentio, sed apertissime 
in evangelica parabola, qua scriptum est : Simile est regnum 
coelorum homini patrifamilias, qui exiit prime mane conducere 
operarios in vineam suam, &c. Ubi per operarios primae, 
tertiae, sextae, nonae et undecimae horae patenter exprimitur, 
quia una eademque Christi ecclesia toto hujus seculi tempore, 
quod unius diei significatione comprehenditur, indefessa doc- 
torum spiritualium labore excolitur. Item vinea fuit pacifico 
in ea, id est, in pace ilia; de qua praedixerat, quod facta 
fuerit coram, eo quasi pacem reperiens; quia quicumque 
habere pacem negligit, ad ecclesiam Christi non pertinet, 
quamvis Christum confiteri, et ejus videatur obtemperare 
mandatis. 

Factua est enim in pace locus ejus,"] Et apostolus, Pacem, 
inquit, sequimini cum omnibus, et sanctimoniam, sine qua 
nemo videbit Deum. Cujus societatem pacis ipse etiam as- 
pectus et forma vitis pulcherrimae nobis sequendam proponit ; 
quae, ut beati Ambrosii verbis dicam, ad imitationem vitae 
nostrae primum vivam radicem defigit ; deinde, quia naturae 
flexibilis et caducae est, quasi brachiis quibusdam, ita clavi- 

culis, quicquid comprehenderit, stringit ; bisque se erigit et 
attollit. Hujus est simiUs plebs ecclesise^ quje velut quadam 
fidei radice plantatur, et reprimitur humibtatis propagine ; ac 
ne quibus procellis seculi possit reflecti, et tempestate deduci, 
claviculis illis et circulis, quasi araplexibus caritatis proximos 
quosque complectitur, et in eorum conjunctione requiescit. 
Quae videbcet vitis circumfoditur, quando exoneramur terre- 
narum mole curarum. Nihil enim magis meutem onerat^ 
quam istiusmodi sollicitudo et cupiditas^ vel pecuniae, vel 
potentiae. Circumfossa autem vitis, religatur et erigatur, cum 
sanctorum exemplo noster attollitur affectus, neque humibs et 
despicabibs jacet; sed uniuscujusque mens ad superiora se 
subrigit, ut audeat dicere : Nostra autem conversatio in ccelis 
est. Haec autem vinea habet populos, quia sancta ecclesia 
non de una gente Judaea, sed de omnium est nationum 
popubs coUecta. Quod propterea maxime addidit ecclesia de 
gentibus, ut se ad banc vineam pertinere posse doceret ; et 
non Judaeam de singularitate datae sibi divinae cognitionis de- 
bere gloriari ; cum Psalmista dicat, Laudate Dominum, omnea 
gentes. Et Moyses ipse praedixit, Laetamini, gentes, simul 
cum plebe ejus. Cujus videbcet vineae, quia et Domino 
magna est cura, ut intemerata conservetur, et magna homini- 
bus necessitas, ut ejus participes bant, recte subditur ; 

Tradidit earn cuatodibusy ^c.] Custodes namque eccleslae, 
prophetae ; custodes sunt apostob ; custodes prophetarum, 
apostolorum successores, qui diversa mundi aetate regimini 
ilbus supema jussione dati sunt; custodes simt exercitus 
mUitiae coelestis, qui omni tempore secub labentis pro eccle- 
siae statu curam gerunt, ne mabgnorum, vel hominum, vel 
spirituum irruptione turbetur. Vir autem pro fructu hujus 
vineae miUe aifert argenteos; quia profectus quisque pro 
acquisitione regni coelestis cuncta quae mundi sunt, relinquit. 
Fructus namque laborum, qui pro Domino temporabter bunt, 
perceptio est cum Domino sempitemae quietis et regni; de 
quo ipse dixit, Posui vos ut eatis, et bructum aberatis, et 
fructus vester maneat; id est, ut operemini, et mercedem 
accipiatis, et merces ipsa nuUo unquam bne terminetur. 
Virum autem perfectae virtutis hominem scriptura vocare 
consuevit. Nam et vir a virtute nomen accepit, qui profecto 

vir, id est, animus virtutis gratia sublimis pro hujus fructu 
vineae mille argenteos affert, cum cuncta sua temporalia relin- 
quit, ut astema percipere bona mereatur. Argenteorum et- 
enim vocabulo, omnem pecuniae, quae relinqui debeat, speciem 
designat. Millenario autem numero, qui perfectus et integer 
est, universitas solet designari. Ideoque per mille argenteos, 
quos pro fructu hujus vineae vir afferre dicitur, universitas 
intimatur eorum, quae perfecti quique pro Domino relinqi^unt. 
Quae etsi aliquando parva sunt censu, magna utique et copiosa 
illius aestimatione judicantur, qui non summam datae pecuniae, 
sed conscientiam dantis pensat hominis. Eadem autem est 
haec sententia, quae et supra aliis verbis ponitur. Si dederit 
omnem substantiam domus suae pro dilectione, quasi nil 
despiciet earn. Mille siquidem hie argentei pro omni sub- 
stantia domus, quae relinquatur, positi sunt ; dilectio autem, 
quae, cessantibus aliis charismatibus, in coelesti nos patria 
perpetuo complectitur. Ipsa est fructus vineae, quo tunc 
saturabuntur beati, qui nunc in ead*em vinea laborantes, 
esuriunt, et sitiunt justitiam. Sequitur deinde ipsius pacifici 
vox, quia docet quantum vineae suae, videlicet ecclesiae, curam 
habeat, quid sua relinquentibus in aetemum conservet, quid 
singularis praemii custodibus ejusdem vineae, hoc est, doctori- 
bus retribuere disponat. 

Vinea mea caram me est, Verum, inquit, probata es, 
quod vineam meam tradiderim custodibus, qui earn verbis 
pariter et exemplis excolerent suis. Verum scias, quia sic 
curam illius ejusdem commisi custodibus, ut ipse nihilomi- 
nus, quid in ea geratur, indesinenter intendam ; quo quisque 
animo, qua industria in ea laboret, aspiciam ; quantas denique 
ab adversariis insidias, quot manifestos conflictus perferat, 
intuear. Et quid plura ? Ecce ego cum ilia sum omnibus 
diebus, usque ad consummationem seculi. At ubi hoc apparu- 
erit, tunc omnibus qui in vinea mea, vel pro vinea mea, vel 
adversus vineam meam laborant, praemia digna rependam. 
Qui enim pro fhictu ejus, id est, pro spe superuae haereditatis 
omnia, quae habere in mundo, vel acquirers potuerunt, dis- 
pensarunt bona, dederuntque pauperibus, certo spei suae 
potientur effectu; immo majora quam sperare noverant, in 
ccelis dona percipient; utpote, quia nec oculus vidit, nec 

audivit auris^ nec in cor hominis ascendit^ quae praeparavit 
Deus diligentibus se. Qui vero custodes ipsius vineae prae- 
dicando, vel sublimioribus factis refulgendo fuerunt, duplici 
prae caeteris justis mercede donabuntur. Hinc etenim Danieli 
per angelum dicitur, Et qui docti fuerint, fulgebunt, quasi 
splendor firmamenti; et qui ad justitiam erudiunt multos, 
quasi stellae in perpetuas aetemitates. Et hoc est, quod hie 
quoque illis, qui pro aeternorum perceptione transitoria bona 
contemnunt, qui ob hrmitatem unanimis spei unius viri voca- 
bulo censetur. Mille, inquit^ tui pacifici ; statimque quid eis, 
qui ampliori industria statum ecclesiae custodiunt^ amplioris 
praemii reservetur, exposuit adjiciens : 

Et dticenti his qui custodiunt fructus ^us,'] Et millenarius 
namque et centenarius, quia uterque perfectus est numerus, 
uterque pro perfectione ac plenitudine aeternae retributionis 
recte positus intelligitur. Porro ducentenarius, id est, dupli- 
catus centenarius ampliora doctorum perfectorum praemia 
designat. De quibus* etiam in hac vita inchoandis apostolus 
dicit: Qui bene praesunt presbyteri, duplici honore digni 
habeantur, maxime qui laborant in verbo et in doctrina. Ita- 
que mille tui, inquit, pacifici, mille tui argentei, quos pro fructu 
attuleras, percipiendo vineae meae pacifici apud me, id est, 
integro suo numero conservati permanent ; neque ullatenus 
tibi metuendum est, ne quid de his, quae fecisti, bonis open- 
bus per oblivionem sive per ignorantiam justi judicis perdas. 
Ego enim opera et cogitationes hominum venio, ut congre- 
gem cum omnibus gentibus, et Unguis, ac singulis quibusque 
propria corporis, prout gesserint, reddam. Item, quia pacifici 
appellantur, ab eo quod pacem facere soleant, sicut pacati 
sunt, qui pacis jura custodiunt, pacifici sunt sanctis argentei, 
quos per veritatem tribuunt; quia ad visionem perpetuae 
pacis, quae supemae civitatis ac matris omnium nostrum, novae 
Hierusalem vocabulo consuevit exprimi, iter iUis aperiunt, 
patrimoniaque pauperibus Christi dispergere, quam ipsi pos- 
sidere maluerunt. Et ducenti his qui custodiunt fructus 
ejus; subauditur, Argentei pacifici, ut sit plena sententia, 
Mille tui argentei pacifici, et ducenti argentei pacifici his qui 
custodiunt fructus ejus. Qui enim in praesenti laborem gemi- 
num subeunt, et ipsi sobrie et juste, ac pie vivendo, et eccle- 

siae fhictus ne deficiant, ne ab hostibus diripiantur, sua prae- 
dicatione tutando^ gemina nimirum in futuro dona conse- 
quuntnr. Unde mox idem distributor donorum ecclesiam 
suam^ sive animam quamque bonis actibus deditam hortatur^ 
ut etiam praedicando verbo veritatis, quantum valet, insistat. 
Quae habitas, inquiens, in hortis amici, ausculta, fac me 
audire vocem tuam. Ac si aperte dicat: Quia collocutio 
nostra, quae in longum processit, jam claudenda est ; quid a 
te maxime quaeram, quid deposcam, audito. Nihil per 
omnia dulcius mihi, quam te in hortis habitare, id est, in 
spiritualium cultura fructuum mansionem tibi locare. Et 
nec tibi tugurium in his, quasi post modicum discessura, 
tumultuario opere constituas ; sed fixa illic et indeclinabili 
mente meum expectes adventum. Nosti enim, quia saepius 
descendere ad hortum meum, ad areolam aromatis soleo, ut 
pascar in hortis, et lilia coUigam ; id est, ut bonorum studia 
laborum videam, juvem, remunerem. Deinde a te munus 
requiro, ut me audire facias vocem tuam, praedicando, quibus- 
cumque vales, meae et mandata legis, et promissa remunera- 
tionis. Namque haec quotienscumque agis, me semper audi- 
entem te, agere memento, qui tuis semper soleo adesse votis. 
Sed et amici nostri auscultant, et angeli videlicet, quos tibi 
adjutores adversus certamina spirituum malignorum quo- 
tidiana dedi; et hominum spiritus justorum, quos de tuo 
coetu assumens, ad visionem jam meae gloriae, ad quam tota 
aliquando futura es, collegi. Utrique enim tibi amici sunt, 
utrique tua facta speculantur et verba. Gaudentque mul- 
tum, cum pro perceptione beatitudinis, qua ipsi fruuntur, 
viriliter agere conspiciunt ; exultant quotiens aliquos de tuis 
fidelibus ibi intrare contigerit ; et suis hos ulnis excipere 
festinant. Quibus dictis annuens statim ecclesia, respondit : 

Fuge^ dUecte mij ^c.] Qui quidem sermo, et de triumpho 
Dominicae ascensionis, et de his quae in ecclesia quotidie 
geruntur, recte potest accipi. Fugit enim dilectus, postquam 
allocutus est sponsam sororemque suam ; quia completa dis- 
pensatione nostrae Redemptionis, ad cmlestia rediit. Assimi- 
latur autem capreae hinnuloque cervorum super montes aro- 
matum, quia creberrime per gratiam compunctionis fidelium 
suorum cordibus apparet, qui montes sunt aromatum ; quia 
VOL. IX. c c 

despectis cupiditatibus infimis^ coelestium amore tenentur; 
expurgatisque vitiorum fetoribus, virtutum sunt specialium 
odore referti ; dicentes cum apostolo^ Nostra autem conver- 
satio in coelis est ; et^ Christi bonus odor sumus. Et quidem 
opportune in calce sacri carminis, ascensionis ejus, ac sequen- 
tis gratiae mentio facta est; quia nimirum paulo superius, 
incarnationis ejus fuerant exoptata gaudia, dicente sponsa, 
Quis mihi det te fratrem meum, sugentem ubera matris meae ? 
Fuerat et passionis Ulius fructus ad medium deductus, di- 
cente ipso^ Sub arbore malo suscitavit te. Et iterum. Quia 
fortis est, ut mors, dilectio. Fuge ergo, dilecte mi, inquit^ et 
assimilare capreae hinnuloque cervorum super montes aro- 
matum. Ac si aperte dicat, Quoniam in came apparens, 
praecepta mihi ac dona vitae coelestis, quae semper optabam, 
conferre dignatus es, jam nunc peracto munere piae dispen- 
sationis, ad superna jam, ad Patris sinum revertere ; nec mihi 
tamen, obsecro, penitus tuae crebrae visitationis lucem sub- 
trahe; sed ut caprea hinnulusve cervorum, quae indomita 
licet sint animalia, neque hominum aditus assueta, sedulo 
tamen in montibus solent videri; ita quaeso mecum agere 
memineris, ut etsi corpore manes in coelestibus, nec humana 
rursus habitacula repetis, praesidium tamen frequens mihi 
divinae praesentiae adhibe. Sic etenim solummodo perficere 
valebo maximum illud, quod mihi velut ultimum vale man- 
datum dedisti, ut semper hortos virtutum inhabitem, semper 
meae confessionis ac praedicationis vocem te audire faciam« 
Potest autem haec sententia etiam de quotidiano, ut diximus, 
sanctae ecclesiae statu non inconvenienter accipi. Fugit 
quippe dilectus habitantem in hortis sponsam, quam allo- 
quebatiu*, cum intentae bonis actibus menti, sive virtutum, 
quam solebat praestare, gratiam ad horam subtrahit; sive 
etiam probandam earn tentationum procellis submittit; ut 
merito dicere compellatur. Usque quo, Domine, oblivisceris 
me in finem, quousque avertis faciem tuam a me ? etc. us- 
que in 6nem Psalmi. Assimilatur capreae hinnuloque cervo- 
rum, apparentibus super montes aromatum ; cum rursus, ut 
opportunum ipse judicaverit, collocata sibi luce sui praesidii, 
sive obsidentia tentationum pericula tollit, seu consueta, quae 
subtraxisse videbatur, virtutum dona restituit. Ut enim de 

magnis magnorum charismatibus taceam, verbi gratia, infir- 
morum curatione, mortuorum suscitatione, daemonum expul- 
sione, secretorum certa agnitione, coelestium gaudiorum lucida 
contemplatione caeterisque bujusmodi, quae ne in eximiis 
quidem ecclesiae membris semper adesse queunt. Constat 
enim de nostra parvitate, quia nequaquam uno atque in dissi- 
mili modo semper orationum dulcedini insistere, lacbrymas 
vel pro conscientia nostri reatus, vel pro desiderio patriae 
coelestis fundere, dolenti proximo condolere, ingruentibus 
tentamentis obviare valemus; ita ut nonnunquam multum 
conati bis uti bonis nequeamus, ac rursum aliquando etiam 
minus ipsi studentes, borum copia potiamur. Quod unde 
agitur, nisi quia nunc fugit dilectus, nunc mentem revisit 
nostrum pia utrumque provisione, ut et per collatam gratiam 
crescamus in profectu virtutum, et per ablatam discamus 
bumiUtatis custodire virtutem. Subtrabit ad tempus effectum 
virtutis desideratum, utreddituspostmodum arctius teneatur; 
reddit subtractum, ut exercitatus crebra innovatione animus 
ardentius ad coelestia tendat. Quod ergo ait, Fuge, dilecte 
mi, non optando loquitur; quis enim eum, quern diligit, a sua 
fiigare praesentia velit? sed ejus potius voluntate fervendo, 
memor videbcet consuetudinis ipsius, qua se in medio saepe 
sermone relinquens transient ac decUnaverit, ita ut non nisi 
solerti ac longo quaesitu possit inveniri ; memor etiam suae 
conditionis, quia ilium in bujus tempore, vel loco peregrina- 
tionis, continuo videre non possit. Quid vero adjunxit, 
Assimilare capreae binnuloque cervorum super montes aro- 
matum, multum optando ac supplicando prosequitur, sciens 
banc sibi maximam in praesenti vita esse febcitatem, ut quia 
continua visione non valet, saltern crebra ejus visitatione con- 
soletur. Quae nimirum febcitas ilbs solum conceditur, qui 
contemptu terrestrium, et gaudiorum appetitu coelestium 
appellari spiritualium merentur montes aromatum. 

LIBER SEPTIMUS. 

In expositione Cantici Canticorum, quam bbris quinque 
expbcavimus, (nam primum bujus operis volumen contra 
Julianum, pro defensione gratiae Dei, quam iUe impugnavit, 

unde et hac destituente periit^ specialiter confecimus,) ita 
patrum vestigia secuti sumus, ut interim opuscula dilecti Deo 
et hominibus Papae, ac patris nostri Gregorii relinqueremus 
intacta ; jucundius fore legentibus rati^ si ea quae in explana- 
tionem hujus voluminis per cuncta opuscula sua sparsim dis- 
seruit, quia pluriraa sunt et copiose dicta, quasi in unum col- 
lecta volumen, pari ter omnia poneremus ; quod modo adju- 
vante Domino sumus facturi. Credatm* ergo Septimus in 
Cantica Canticorum liber, nostro quidem labore coUectus; 
sed beati Gregorii sermonibus et sensu compositus, ut si quis 
forte sit, qui nostra forte opuscula jure spernenda existimet, 
habeat in promptu legenda ejus dicta, quern constat nulla- 
tenus esse spernendum. Si quis vero haec quoque nostra 
captus amore legat, sicut marmoreis nostrse parvitatis aedi- 
dciis aureum tantus architectus culmen imponat. Audivi 
autem, quod Paterius ejusdem beati Papae Gregorii disci- 
pulus, de tota sancta scriptura, quaeque illi per partes in suis 
operibus explanavit, collecta ex ordine in unum volumen 
coegerit. Quod opus si haberem ad manus, facilius multo 
ac perfectius studium meae voluntatis implerem ; verum quia 
necdum illud merui videre, ipse per me hoc, ut potui, imitari 
Domino adjuvante curavi. 

Ex libro Job xxvii . — Osculetur me osculo oris m.] Potest 
per os Dei, unigen itus Filius designari, quod sicut brachium 
ejus dicitur, quia per eum cimcta Pater operatur. De quo 
propheta ait, Et brachium Domini, cui revelatum est? de 
quo dicit Joannes, Omnia per ipsum facta sunt. Ita etiam 
os dicatur, ac si oris nomine patenter diceretur verbum, sicut 
nos quoque pro verbis linguam dicere solemus; ut cum 
Graecam vel Latinam linguam dicimus, Latina vel Graeca 
verba monstremus. Os ergo Domini non immerito ipsum 
accipimus, per quern nobis omnia loquitur. Hinc est enim 
quod propheta ait. Os enim Domini loquutum est hoc. Unde 
et ei sponsa in Canticis Canticorum dicit: Osculetur me 
osculo oris sui. Ac si aperte dicat, Tangat me dulcedine 
praesentiae unigeniti Filii Redemptoris mei. 

Item ubi supra in eodem libro . — Et Matthseus cum prae- 
cepta a Domino dari in monte conspiceret, ait : Aperieiis os 
suum, dixit. Ac si patenter dicat. Tunc os suum aperuit^ 

qui prius aperuerat ora prophetanim. Hinc est etiam, quod 
de illo ab sponsa, praesentiam ejus desiderante, dicitur, Oscu- 
letur me osculo oris sui. Sancta quippe ecclesia quot prae- 
cepta ex ejus praedicatione cognovit, quasi tot oris ejus oscula 
accepit. 

In expos, beati Job, lib. xxx. — Quia meliora mnt ubera iua 
vino.^ Ista sunt ubera, id est, doctores, quae in area pectoris 
fixa, lacte nos potant ; quia ipsa arcauis summae contempla- 
tionis inhaerentes, subtili praedicatione nos nutriunt. 

In expos, beati Job, lib. xxiv. — Ideo adolescentuke dilex- 
eruni teJ\ Scriptura sacra saepe adolescentiam pro novitate 
vitae ponere consuevit. Unde veniente sponsa dicitur, Ado- 
lescentulae dilexerunt te; id est, electorum animae gratia 
baptismatis renovatae, qua; non in vitae veteris usu deficiimt, 
sed novi hominis conversatione decorantur. 

In expos, beati Job, lib. xviii. — Nigra sum, sed formosa, 
/ilia Hierusalem.'] Nequaquam praedicatores veri de justitiae 
luce superbiunt ; sed per humilitatis gratiam, peccatorum in 
se nigredinem confitentur. Unde etiam ab electorum ecclesia 
dicitur. Nigra sum, sed formosa. Et Joannes ait. Si dixeri- 
mus, quia peccatum non habemus, nos ipsos seducimus. 

In expos. Horn. Evangelicae xvii. — Posuerunt me custodem 
in vineis, §-c.] Haec sancta ecclesia de membris suis infirman- 
tibus dicit. Vineae quippe nostrae actiones sunt, quas usu 
quotidiani laboris excolimus. Sed custodes in vineis positi, 
vineam nostram minime custodimus, quia dum extraneis 
actionibus implicamur, ministerium actionis nostrae negli- 
gimus. 

Item in expos, beati Job, lib. xxx. — Indica mihi, quern 
diligit anima mea, ^c.] Pascitur Dominus, cum nostris actibus 
delectatur ; cubat vero in meridie, cum ex desideriis carnali- 
bus ardente corde reproborura, apud electorum suorum pectora 
refrigerium invenit cogitationis bonae. 

In expos, beati Job, ubi supra. — Nisi cognoveris te, O pul- 
chra inter mulieres, egredere, Semetipsam inter mulieres 
pulchram cognoscit, quando electa quaeque anima, etiam inter 
peccantes posita, quia ad auctoris sui iraaginem ac similitu- 
dinem sit condita meminit, ut juxta perceptae similitudinis 
ordinem incedat. Quae si se non cognoscit, egreditur a 

secreto sui cordis expulsa, in exterioribus concupiscentiis dis- 
sipatur; egressa vero abit post vestigia gregum, quia sua 
interna deserens, ad latam videlicet viam ducitur, et sequitur 
exempla populorum ; nec jam agnos^ sed hoedos pascit, quia 
non innoxias cogitationes mentis, sed nutrire pravos motus 
camis intendit. 

In expos, beati Job, lib. xxxv . — Cum esset rex in accubitu 
9U0y nardue mea dedit odorem mumJ] Virtutes proficientium in 
notitia caeterorum hominum, quasi suavitate fragrant odorem. 
Hinc est enim quod per Paulum dicitur, Christi bonus odor 
sumus Deo. Hinc est quod sancta ecclesia in electis suis 
quadam fragrantia suavitatis odorata, in Canticis loquitur, 
dicens: Donee rex in accubitu suo est, nardus mea dedit 
odorem suum, ac si apertius dicat, Quousque meis obtutibus 
rex apud se in requie secreti coelestis absconditur, electorum 
vita miris virtutum odoribus exercetur, ut quo adhuc eum 
quern appetit, non videt, ardentius per desiderium firagret. 
Rege quippe in recubitu suo posito, nardus odorem dat, dum 
quiescente in sua beatitudine Domino, sanctorum virtus in 
ecclesia magnae nobis gratiam suavitatis administrat. 

In expos. Ezech. Horn. iii. part. ii . — Fidcite me floribusj 
stipate me malis, quia amore langueoJ] Sponsum suum fortiter 
amanti, de mora vitae praesentis una solet consolatio esse, si 
per hoc quod ipsa ab ejus visione differtur, aliorum animae 
ejus verbo proficiant, et ad coelestem sponsum amoris facibus 
inardescant. Unde in Cantico sponsa dicit, Fulcite me flori- 
bus, stipate me malis, quia amore langueo. Quid namque 
sunt flores, nisi animae bonum jam opus inchoantes, et desi- 
derium cceleste redolentes? Quid mala de floribus, nisi 
perfectae jam bonorum mentes, quae ad fructum perveniunt 
boni operis, de initio sanctae propitiationis ? Quae ergo amore 
languet, fulciri quaerit floribus, stipari malis; quia si ilium 
quern desiderat, videre adhuc non permittitur, magna est ci 
consolatio, si de aliorum profectibus laetetur. Anima ergo 
sancto amore languida, floribus malisque fulciatiu:, ut re- 
quiescat in bono opere proximi, quae adhuc contemplari non 
valet vultum Dei. 

In expos, beati Job, lib. vi., juxta interpretes lxx. — Fa/- 
nerata caritate ego sum,'] Male sana anima, atque in hujus 

exilii caeca caritate prostrata, nec videbat Dominum, nec videre 
quserebat. Percussa autem caritatis ejus spiculis, vulneratur in 
intimis affectu pietatis, ardet desiderio contemplationis; et 
miro modo vivificatur ex vulnere, quae prius mortua jacebat, in 
salute. iEstuat, anhelat, etiam videre desiderat, quern fugiebat. 
Percussione ergo ad salutem reducitur, quae ad securitatem 
quietis intimae, amoris sui perturbationem revocatur. 

In codice Regulae Pastoris XAiyi\o.--L<eva ejus sub capita meo^ 
^c.] Sinistram Dei ecclesia, prosperitatem videlicet vitae prae- 
sentis, quasi sub capite posuit, quam intentione summi amoris 
premit. Dextera vero Dei earn amplectitur, quia sub aetema 
ejus beatitudine, tota devotione continetur. Hinc rursum 
scriptum est, Dextera manus tua, Domine, confregit inimicos. 
Hostes enim Dei, et sinistra ejus prodciunt, et dextera fran- 
guntiur ; quia plerumque pravos vita praesens elevat, sed ad- 
ventus aetemae beatitudinis damnat. 

In expos. Evangelicae Horn, xxviii. — Ecce iste venit saliens 
in man/iAus, et transiliens colles.'] Veniendo Dominus ad re- 
demptionem nostrum, quosdam, ut ita dixerim, saltus dedit. 
Vultis, fratres carissimu ipsos ejus saltus cognoscere? De 
coelo venit in uterum, de utero venit in praesepe, de praesepe 
venit in crucem, de cruce venit in sepulchrum, de sepulchro 
rediit in coelum. Ecce ut nos post se currere faceret, quosdam 
pro nobis saltus manifestata per camem veritatis dedit ; qui 
et exultavit ut gigas ad currendam viam, ut nos ei ex corde 
diceremus ; Trahe me post te, curremus in odorem unguen- 
torum tuorum. 

In expos. Ezechielis, Horn. i. part. ii. — En ipse stat post 
parietem nostrum^] Sancta ecclesia sub sponsae voce aperte 
jam Dominum videre desiderans, ait: En ipse stat post 
parietem nostrum. Qui enim humanis oculis hoc quod de 
mortali assumpsit, ostendit, et in seipso invisibilis permansit, 
in aperto se videre quaerentibus, quasi post parietem stetit ; 
quia videndum se manifeste in majestate non prsebuit, quasi 
enim post parietem stetit, qui humanitatis naturam, quam 
assumpsit, ostendit; et divinitatis naturam humanis oculis 
occultavit. Unde et illic subditur, Respiciens per fenestras, 
prospiciens per cancellos. Quisquis enim per fenestras vel 
cancellos respicit, nec totus videtur, nec totus non videtur. 

Sic mmirum Redemptor ante dubitantium oculos factus est, 
quia si miracula faciens, nil pertulisset ut homo, plane eis 
apparuisset Deus ; et rursum Humana patiens, si nulla fecisset 
ut Deus, putaretur homo. Sed quia et divina fecit, et Hu- 
mana pertulit, quasi per fenestras vel cancellos ad homines 
prospexit ; ut et Deus appareret ex miraculis, cum lateret ex 
passionibus ; et homo cemeretur ex passionibus, sed tamen 
esse ultra hominem ex miraculis agnosceretur. 

In expos, beati Job, lib. xxvii. — Surge^ proper arnica mea^ 
formosa mea^ et veni,'] Quia praedicationes sanctae cum vita 
praesenti, id est, pluviae cum hyeme cessabunt, recte exeunti 
animae, atque ad aeterna aestiva properanti, sponsi voce dici- 
tur : Surge, propera, arnica mea, formosa mea, et veni ; jam 
enim hyems transiit, imber recessit, et abiit. Transeunte 
quippe hyeme, imber recedit; quia cum vita praesens per- 
agitur, in qua nos ignorantiae nubilo, camis corruptibilis 
torpor astrinxerat, omne ministerium praedicationis cessat. 
Clarius quippe per nos tunc videbimus hoc quod sanctorum 
nunc vocibus obscurius audivimus. 

In Ezech. Horn. iv. part. ii. — Surge, propera, arnica mea, 
columba mea, ^c.] Sive sancta ecclesia, sive anima unaquaeque 
electa coelesti est sponso amico per amorem, columba per 
spiritum, formosa per morum pulchritudinem. Quae cum jam 
de corruptione carnis educitur, ei proculdubio hyems transiit, 
quia praesentis vitae torpor abscedit. Imber quoque abiit, et 
recedit ; quia cum ad contemplandum in sua substantia omni- 
potentem Dominum educit, jam verborum guttae necessariae 
non erunt, ut pluvia debeat praedicationis infundi. Nam 
quod minus audire potuit, amplius videbit. Tunc apparent 
flores in terra, quia cum de aeternae beatitudinis vita, quaedam 
suavitatis primordia praegustare anima coeperit, quasi jam in 
floribus odoratur exiens, quod postquam egressa fuerit, in 
fructu uberius habebit. Unde et illic subditur, Tempus pu- 
tationis advenit. In putatione quippe, sarmenta sterilia reci- 
duntur, ut ea quae prae valent, uberius fructum ferant. Nostrae 
itaque putationis tempus tunc advenit, quando infructuosam 
ac noxiam corruptionem camis deserimus, ut ad fructum 
animae pervenire valeamus. Qui fructus erit nobis uberrimus, 
visio Dei. 

In expos. Horn. Evangelicae xxv . — In lectulo meo per nodes 
qucesivi^ quern diligit anima mea, ^c.'] Dilectum in lectulo 
quserimus^ quando in prsesentis vitae aliquantula requie, Re- 
demptoris nostri desiderio suspiramus. Per noctem quaeri- 
mus, quia etsi jam in illo mens vigilat^ tamen adhuc oculus 
caligat. Sed qui dilectum non invenit, restat ut surgat^ 
civitatem circumeat; id est^ sanctam electorum ecclesiam 
mente et inquisitione percurrat. Per vicos eum et plateas 
quaerat, id est, per angusta et lata gradientes aspiciat, ut si 
qua invenire in eis valeat vestigia, exquirat. Quia sunt non- 
nulli etiam vitae secularis, qui imitandum aliquid habent de 
actione virtutis. Quaerentes autem nos, vigiles inveniunt, qui 
custodiunt civitatem, quia sancti patres, qui ecclesiae statu- 
tum custodiunt, bonis nostris studiis occurrunt, ut suo vel 
verbo vel scripto nos doceant. Quos cum paululum per- 
transimus, invenimus quern diligimus ; quia Redemptor noster 
etsi bumanitate homo inter homines, divinitate tamen super 
homines fuit. Cum ergo transeuntur vigiles, dilectus inveni- 
tur; quia cum prophetas et apostolos infra ipsum esse con- 
spicimus, ilium qui natura Deus est, esse supra homines 
consideramus. Prius ergo non inveniendus quaeritur, ut post 
inventus strictius teneatur. 

Jiem in expos, beaii Joby lib. xviii. — Cum Redemptorem 
suum ecclesia quaereret, in ipsis antiquis praedicatoribus spem 
figere noluit; quae dicit, Paululum cum pertransissem eos, 
inveni quern diligit anima mea. Ilium quippe invenire non 
posset, si istos transire noluisset. 

Item in expos. Ezech. Horn. vi. part. ii. — Sic sponsa 
in Canticis Canticorum sanctis desideriis anxia loquitur, 
dicens : In lectulo meo per noctem quaesivi, quern diligit 
anima mea. Quaesivi ilium, et non inveni. In lectulo enim 
dilectum quaerit, quando in ipso suo otio et vacatione, quam 
appetit, jam videre Dominum concupiscit, jam ad eum exire 
desiderat, carere praesentis vitae tenebris anhelat. Sed quaerit 
ilium, et non invenit ; quia quam vis magno amore desiderat, 
adhuc tamen ei non conceditur videre quern amat. 

In expos. Ezech. Horn. x. part. ii. — est ista qure 
ascendit per desertum, Sancta electorum ecclesia, cum 

ab hoc mundo in sanctis precibus ardenti amore se erigit. 

per desertum^ quod deserit, ascendit. Qualiter vero ascen- 
dat, adjim^t : Sicut virgula fumi ex aromatibus. Fumus 
de incenso nascitur. Et per Psalmistam dicitur^ Dirigatur 
oratio mea sicut incensum in conspectu tuo. Fumus excu- 
tere lachrymas solet. Itaque fumus ex aromatibus^ com- 
punctio orationis^ concepta ex virtutibus amoris. Quse tamen 
oratio, fumi virgula dicitur, quia Deum sola coelestia postu- 
lat. Sic recta progreditur, ut ad terrena atque temporalia 
appetenda pro terreno studio minime reflectatur. Et notan- 
dum, quod non virga, sed virgula nuncupatur; quia inter- 
dum in compunctionis ardore tantae subtilitatis sestuat vis 
amoris, ut hanc nec ipse animus possit comprehendere, qui 
illuminatus meruit habere. Bene autem dicitur, Myrrbae 
et thuris. Thus enim ex lege Domino in sacrificio incen- 
ditur. Per myrrham vero corpora mortua condiuntur, ne 
vermibus comimpantur. Myrrhae ergo et thuris sacrificium 
offerunt, qui et camem afficiunt, ne eis comiptionis vitia 
dominentur; et redolentem in conspectu Domini, amoris 
sui hostiam incendunt. Myrrham itaque, quia se cruciant, 
et cruciando a viliis conservant. Thus vero, quia Dei visio- 
nem diligunt, ad quam pervenire medullitus inardescunt; 
seque ipsos ei in sanctis virtutibus exhibent. Unde et illic 
subditur, Et universi pulveris pigmentarii. Pulvis pigmen- 
tarii est, virtus bene operantis. Et notandum, quod virtutes 
bene operantium, non pigmenta, sed pulveres dicimtur. 
Cum enim quaelibet bona agimus, retractamus, et ne quid 
in eis sinistrum sit judicio retractationis attendimus, quasi 
ex pigmentis pulverem facimus, ut operationem nostram 
Domino per discretionem et amorem subtilius incendamus. 

In expos, beati Job, lib. vii, — Eh Ucivlum SaUmonis 
sexaginta fortes, ^c.] Justorum fortitudo, est camem vin- 
cere, propriis voluptatibus contraire, delectationem vitae prae- 
sentis extinguere, hujus mundi aspera pro aetemis praemiis 
amare, prosperitatis blandimenta contemnere, adversitatis me- 
turn in corde superare. Lectulum ergo Salomonis sexaginta 
fortes ambiunt ex fortissimis Israel, quoniam sancti quique 
sine ulla dubietate desiderii internam requiem contemplan- 
tur. 

In expos, beati Job, lib. xix. — Omnes tenentes gladios, et 

ad bella doctissimi.'] Quid in divina scriptura per gladium 
figuretur, Paulus aperuit, dicens : Et gladium Spiritus, quod 
est verbum Dei. Salomon autem non ait, Omnes babentes, 
sed tenentes ; quia videlicet verbum Dei non est mirabile 
solummodo scire, sed facere. Habet quippe, sed non tenet 
gladium, qui divinum quidem eloquium novit, sed secundum 
illud vivere negligit. Et doctus esse ad bella jam non valet, 
qui spiritualem, quern habet, gladium minime exercet : nam 
resistere tentationibus omnino non sufficit. 

In expos, beati Job, lib. xx. — Uniuscujusque ensis super 
femur sunm, §-c.] Noctumi timores sunt insidiae tentationum 
occultas ; ensis vero super femur, est custodia vigilans, camis 
illecebram premens. Ne ergo noctumus timor, id est, occulta 
et repentina tentatio subrepat, necesse est ut femur nostrum 
superpositus custodise ensis premat. Sancti etenim viri sic 
de spe certi sunt, ut tamen semper sint de tentatione sus- 
pecti; quippe quibus dicitur, Servite Domino in timore, et 
exultate ei cum tremore ; ut et de spe exultatio, et de sus- 
picione nascatur tremor. 

De eodem in codice ReguhB Paatoralis tUuloy lib. vi. — Ensis 
super femur ponitur, quando acumine sanctae praedicationis 
prava suggestio carnis edomatur. Per noctem vero caecitas 
nostrae infirmitatis exprimitur ; quia quicquid adversitatis in 
nocte imminet, non videtur. Uniuscuj usque ergo ensis super 
femur suum propter timores nocturnes ; quia videlicet sancti 
viri dum ea quae non vident, metuunt, ad intentionem certa- 
minis semper parati assistunt. 

In expos. Ezech. Horn. iii. part. ii. — Ferculum fecit sibi 
rex Salomon de lignis lAbaniy ^c.] Neque credendum est 
Salomon tantae magnitudinis regem, qui sic immensis divitiis 
afHuebat, ut pondus auri ejus aestimari non posset, et argen- 
tum in diebus illis pretium non haberet, quia ferculum sibi 
ligneum fecerit. Sed Salomon est pacificus noster, qui sibi 
de lignis Libani ferculum fecit. Libani quippe ligna cedrina, 
valde sunt imputribilia. Ferculum itaque Regis nostri, sancta 
ecclesia est ; quae de fortibus patribus, quasi lignis cedrinis 
imputribilibus mentibus est constructa. Quae recte ferculum 
dicitur, quia ipsa fert quotidie animas aul aetemum convivium 
Conditoris sui. Cui ferculo columnae argenteae factae sunt ; 

quia praedicatores sancti eloquii luce resplendent. Est autem 
cum columnis argenteis reclinatorium aureum ; quia per hoc 
quod a sanctis praedicatoribus lucide dicitur, mentes audien- 
tium fulgorem caritatis intimae, in qua reclinentur, inveniunt. 
Per hoc enim quod luculente et aperte audiunt^ in illud quod 
clarescit in corde, requiescunt. Columnae argenteae, et recli- 
natorium aureum factum est ; quia per lucem sermonis inve- 
nitur apud animum claritas qtiietis. Ille jam quippe fulgor 
internus mentem radiat, ut per intentionem ibi requiescat, 
ubi praedicationis gratia non requiratur. Sed ad hoc quod 
clarum intus ostenditur, qualis sit ascensus, adjungit, cum 
de eodem ferculo protinus subdit: Ascensum, inquit, pur- 
pureum. Vera quippe purpura, quia sanguine tingitur, non 
immerito in colore sanguinis videtur. Et quia maxima mul- 
titudo fidelium in exordio nascentis ecclesiae per martyrii 
sanguinem pervenit ad regnum, rex noster ascensum purpu- 
reum fecit in ferculo ; quia ad clarum, quod intus aspicitur, 
per tribulationem sanguinis pervenitur. Quid ergo de nobis 
agendum est ? Quae spes erit, si nullus ad regnum pervenit, 
nisi qui summis praeditus virtutibus fuerit? Sed adest 
quoque nostra consolatio. Amemus in quantum possumus 
Deum ; diligamus proximum, et simul quoque nos ad Dei 
ferculum pertinebimus : quia sicut illic scriptum est. Media 
caritate constravit. Habe quippe caritatem, et ibi sine dubio 
pervenis, ubi et columna argentea erigitur, et ascensus pur- 
pureus tenetur. Nam quia hoc propter nostram infirmita- 
tem dicitur, aperte monstratur, cum illic protinus subdit. 
Propter filias Hierusalem. Sermo etenim Dei, qui non filios, 
sed filias dicit, quid aliud per sexum foemineum, quam men- 
tium infirma signavit ? 

In expos, beati Job, lib. ix. — Quam ptdchra es, arnica 
mea ! ^c.] Pulchram narrat, et pulchram replicat ; quia alia 
est ei pulchritudo morum, in qua nunc cemitur, atque alia 
proemiorum, in quam tunc per Conditoris sui speciem sui 
sublevatur. Cujus videlicet membra, omnes electi ; quia ad 
cuncta simpliciter incedunt. Ejus oculi, columbarum vocan- 
tur; quia magna luce irradiant, quia magnorum signorum 
miraculis coruscant ; sed quantum est hoc miraculum, quod 
videri potest? Illud de internis miraculum est mirabilius, 

quod videri non potest. De quo aperte subditur, Absque eo 
quod intrinsecus latet. Magna quippe gloria est aperti 
operis, sed longe incomparabilis^ occultse retributionis. 

In expos, beati Job, lib. iii. — Sicut vitta coccinea^ labia 
tua spomay Vitta crines capitis astringit. Labia ergo 
sponsae sicut vitta sunt, quia exhortatione sanctse ecclesiae, 
cunctae in auditorum mentibus didusse cogitationes ligantur ; 
ne remissae defluant, ne se per illicita spargant, ne sparsa 
cordis oculos deprimant, sed quasi ad unam se intentionem 
colligant, dum vitta eas sanctae praedicationis ligat. Quam 
recte et coccineam asserit, quia sanctorum praedicatio solo 
caritatis igne flammescit. 

In expos, beati Job, lib. xxxm. — Dentes tut sicut grex 
tonsarumy ^c.] Sanctae ecclesiae dentes accipimus eos, qui 
praedicationibus suis peccantium dmritiam conterunt. Qui 
non immerito detonsis ac lotis ovibus comparantur; quia in- 
nocuam vitam sumentes, in lavacro baptismatis conversa* 
tionis pristinae vellera vetusta posuerunt. 

In expos. Ezech. Horn. iv. part. ii. — Sicut turris David 
collum iuumy ^c.] In coUo guttur, in gutture vox est. Quid 
ergo per collum sanctae ecclesiae, nisi sacra ejus eloquia desig- 
nantur? in qua dum mille clypei dependere memorantur, 
per hunc perfectum numerum numerus universus ostenditur ; 
quia universa nostra munitio in sacro eloquio continetur. 
Ibi quippe sunt praecepta Dei, ibi exempla justorum. In 
collo ergo ecclesiae, id est, in sacri eloquii praedicatione, quae 
pro sua munitione et altitudine, turri David similis dicitur, 
mille clypei dependent ; quia quotquot illic praecepta, tot sunt 
etiam pectoris nostri munimina. Ecce enim contra aerias 
potestates festinantes fortes existere, in hac turri armaturam 
nostrae mentis invenimus, ut inde praecepta Conditoris, 
inde sumamus exempla praecedentium, per quae contra 
adversaries nostros inexpugnabiliter armemur. Et notan- 
dum, quia aedificata cum propugnaculis suis dicitur. Hoc 
quippe agunt propugnacula, quod clypei, quia uterque pug- 
nantem muniunt; sed inter utraque distat, quia clypeum 
pro nostro munimine, ubicumque volumus, movemus; pro- 
pugnaculis autem defendi possumus, sed hoc movere non 
possumus. Clypeus in manu est, nam propugnaculum non 

tenetur. Quid ergo inter propugnacula et clypeos distat, 
nisi quod in sacro eloquio partim praecedentium et miracula 
legimus et virtutes bonorum operum audimus ? Hi itaque 
quam vera de Deo dixerint, testantur miracula; quia talia 
per ilium non facerent^ nisi de illo vera narrarent. Et quam 
pii, quam humiles, quam benigni extiterint, eorum testantur 
operationes. Quid igitur illorum miracula^ nisi nostra sunt 
propugnacula? Quia et muniri per ilia possumus, et tamen 
haec in manu nostri arbitrii non tenemus ; nam talia facere 
non valemus. Clypeus vero in manu est, et defendit ; quia 
virtus patientiae^ virtus misericordiae^ praecedente nos gratia, 
et in potestate est arbitrii, et a periculo protegit adversi- 
tatis. 

In expos, beati Job, lib. xxiv . — Duo ubera tua^ ^c.] Quae 
sunt duo ubera, nisi ex Judaea et gentilitate veniens uterque 
populus, qui in sanctae ecclesiae corpore, per intentionem 
sapientiae, arcano est cordis infixus? Ex quo populo, hi 
qui electi sunt, idcirco capreae hinnulisque comparantur, quia 
per humilitatem quidem, pravos se ac peccatores intelligunt ; 
sed de his per caritatem currentibus, si qua obstacula de 
impedimento temporalitatis obviant, transeunt, et datis con- 
templationis saltibus, ad superna conscendunt ; qui, ut haec 
agant, praecedentium sanctorum exempla conspiciunt, unde et 
in liliis pasci referuntur. Quid vero per lilia, nisi illorum 
vita declaratur, qui veraciter dicunt, Christi bonus odor sumus 
Deo ? Electi ergo, ut assequi summa praevaleant, conspecta 
odorifera et Candida justorum vita, inhianter jam quidem 
videre Dominum sitiunt : jam de ejus contemplatione satiari 
caritatis aestibus inardescunt; sed quia in hac vita positi, 
necdum valent, per praecedentium interim patrum exempla 
pascuntur. Unde et apte illic tempus de ipso liliorum pastu 
definitur, dum dicitur. Donee aspiret dies, et inclinentur 
umbrae. Tamdiu quippe refici justorum exemplis indigemus, 
donee praesentis mortalitatis umbras aetemo die aspirante 
transeamus. Cum enim hujus temporalitatis umbra transacta, 
ac mortalitas fuerit inclinata, quia ipsius diei internum 
lumen cemimus, nequaquam jam appetimus, ut ad amorem 
ejus per aliorum exempla flagremus. Nunc autem, quia nec- 
dum eum intueri possumus, summopere necesse est, ut 

eorum qui ilium perfecte sunt secuti, conspectis actionibus 
incitemur. 

In expos, beati Job, lib. xvii. — Coronaberis de capite 
Amana^ ^c.] Quid leonum nomine, quam daemonia desig- 
nantur, quse ira contra nos atrocissimse crudelitatis insseviunt ? 
£t quia peccatores ad fidem vocati sunt, quorum quondam 
corda leonum cubilia fuerunt, dum vicisse mortem Dominus 
eorum confessione creditur, quasi de leonum cubilibus coro- 
natur. Remuneratio quippe victoriae, corona est. Totiens 
ergo ei coronam fideles ofierunt, quotiens hunc vicisse mortem 
ex resurrectione confitentur. 

In expos, beati Job, lib. xv. — Mel ei lac sub lingua tua.l 
Plerique justorum, dum quosdam agere perverse conspiciunt, 
qui duris sunt increpationibus feriendi, linguae asperitatem 
sumunt ; sed sub lingua mentis suae benignitatem contegunt. 
Unde sanctae ecclesiae sponsi voce dicitur, Mel et lac sub 
lingua tua. Qui enim mentis dulcedinem aperire infirmis 
nolunt, sed loquentes quadam eos asperitate feriunt, et tamen 
inter verba aspera, quasi latenter quiddam dulcedinis inter- 
mittunt: hi videlicet non in lingua, sed sub lingua habent 
dulcedinem ; quia inter dura, quae proferunt, emittunt quae- 
dam blanda et dulcia, quibus mens possit ex benignitate 
refoveri. 

In codice Regulae Pastoralis, tit. xv. — Emissiones ituBpara-- 
disus malorum punicorum.'] Quid per mala punica, nisi fide- 
lium unitas designatur? Nam sicut in malo punico, uno 
exterius cortice, multa interius grana mimiuntur ; sic innu- 
meros sanctae ecclesiae populos unitas fidei contegit, quos 
intus diversitas meritorum tenet. 

In expos, beati Job, lib. xxvii.— aquiloy et veniy 
ouster.'] Per austrum, qui nimirum calidus ventus est, non 
immerito Spiritus Sanctus designatur; quo quisque, dum 
tangitur, ab iniquitatis suae torpore liberatur. Unde bene in 
Canticis Canticorum dicitur. Surge, aquilo, et veni, auster, 
perfla hortum meum, et fluent aromata illius. Aquiloni enim 
jubetur ut surgat; ut nimirum is, qui mortalium corda re- 
stringit, adversarius spiritus fugiat. Auster enim venit, et 
hortum perflat, ut ejus aromata defluant ; quia per adventum 
Sancti Spiritus, dum mens hominis repletur ex eo, mox 

opinio virtutum aspergitnr^ ut jure jam sanctorum lingua^ 
quasi hortus austro perflatus, dicat^ Christi bonus odor 
sumus. 

In expos. Ezech. Horn. ii. part. ii. — Ego dormio^ et cor 
meum vigilat.'] Contemplativae vitae amabilis valde dulcedo 
est, quae super semetipsam animam rapit^ coelestia aperit; 
terrena autem debere esse contemptui ostendit^ spiritualia 
mentis oculis patefacit, corporalia abscondit. Unde bene 
ecclesia in Canticis Canticorum dicit. Ego dormio^ et cor 
meum vigilat. Vigilanti enim corde dormit, qui per hoc 
quod interius contemplando proficit, ab inquieto foris opere 
quiescit. 

Item in expos, beati Job, lib. xxiii., de quo supra. — Ego 
dormioj et cor meum vigilat,'] Ac si diceret, Dum exteriores 
sensus ab hujus vitae solicit udinibus sopio, vacanti mente 
vivacius interna cognosce. Foris dormio, sed intus vigilo; 
quia dum exteriora, quasi non sentio, interiora solerter appre- 
hendo. 

In Expos. Evangelica, Horn. xxv. — Anima mea liqaefacta 
esty ^c,] Mens hominis, Conditoris sui speciem non quae- 
rentis male dura est ; quia in semetipsa manet frigida. At si 
ardere jam ex desiderio coeperit ad sequendum quern diligit, 
liquefacta per ignem amoris currit. Fit desiderio anxia, 
vilescunt in seculo cuncta quae placebant ; nil est quod extra 
Conditorem libeat ; et quae prius delectabant animum, fiunt 
postmodiun vehementer onerosa. Nihil ejus moestitiam con- 
Bolatur, quousque adhuc quod desideratur, non aspicitur. 
Moeret mens, lux ipsa fastidio est. Talique igne in mente 
decoquitur rubigo culpae. Et succensus animus, quasi more 
auri, quia per usum speciem perdidit, per incendium clarescit. 

In expos, beati Job, lib. xxvii. — Invenerunt me custodeSj 
qui dreumeunt civitateniy ^c.] Quaerentem sponsam vigiles 
inveniunt, eamque vulnerant; quia unamquamque animam 
Redemptoris sui jam speciem requirentem, cum soliciti doc- 
tores inveniunt, hanc per praedicationis verbum ccelestis 
amoris spiculis vulnemnt; et si quod ei adhuc de vetusta 
conversatione tegmen inest, subtrahunt; ut quo exuta ab 
hujusmodi onere redditur, eos is qui quaeritur, ab ilia citius 
inveniatur. 

In expos, beati Job, lib. xxxiv . — Caput ^us aurum opti^ 
mum.'] Quia caput Christi Deus. Nil vero est in metallis 
auro fulgentius : sponsi caput aurum dicitur, quia ejus hu- 
manitas ex divinitatis suae nobis claritate principatur. 

In expos. Ezech. Horn. viii . — Pulchra esy arnica mea^ 

Quia Hierusalem visio pacis interpretatur, cujus nomine 
patria coelestis exprimitur, sancta ecclesia suavis et decora ut 
Hierusalem dicitur, quia ejus vitae desiderium visioni jam 
pacis intimae comparatur; ut in eo, quod auctorem siium 
diligit, quod ejus speciem videre concupiscit : de quo scrip- 
turn est. In quern desiderant angeli prospicere, per ipsa jam 
amoris sui desideria angelis similis dicatur. Quae quantum 
Deo amabilis aflicitur, tantum agit, ut malignis spiritibus 
terribilis fiat. Qualiter autem sit terribilis, subjuncta com- 
paratione ostenditur; id est, ut castrorum acies ordinata. 
Quid est quod ecclesia sancta hostibus suis, ut castrorum 
acies sit timenda ? Non enim a magno intellectu vacat ista 
comparatio; et idcirco subtiliter intuenda. Scimus et con- 
stat, quia castrorum acies tunc hostibus terribilis ostenditur, 
quando ita fuerit constipata atque densata, ut in nullo loco 
interrupta videatur. Nam etsi ita disponitur, ut locus vacuus, 
per quern hostis possit ingredi, dimittatur ; profecto jam suis 
hostibus terribilis non est. Et nos ergo, cum contra malignos 
spiritus certaminis aciem ponimus, summopere necesse est, 
ut per caritatem semper uniti atque constricti, ut nunquam 
intemipti per discordiam inveniamur ; quia quamlibet bona 
opera in bonis fuerint, si caritas desit, per malum discordise 
locus aperitur in acie, unde ad feriendos nos valeat hostis 
intrare. 

In Horn. IV. Ezech. part. ii. — Sicut cortex mail punicij 
geruB tu(B absque occultis tuis^ Genae sunt sanctse ecclesiae 
spirituales partes, qui nunc in ea miraculis coruscant, et velut 
in ejus facie venerabiles apparent. Cum enim videmus 
multos mira agere, ventura prophetare, mundum perfecte 
relinquere, coelestibus desideriis ardere, sicut cortex mali 
punici sanctae ecclcsiae genae rubent. Sed quid illud est, 
omne quod miramur in illius rei comparatione ; de qua scrip- 
turn est. Quod oculus non vidit, nec auris audivit, nec in cor 
hominis ascendit, quae praeparavit Deus diligentibus se ? 

Bene ergo, cum miraretur genas ecclesiae, subdidit. Absque 
occultis tuis. Ac si aperte diceretur, Ea quidem quae in te 
non latent, magna sunt ; valde ineffabilia, qua? latent. 

In expos, beati Job, lib. xxix. — Quxr est ista qtue progre- 
ditur^ quasi aurora consurgens ?'] Sancta ecclesia coelestis vitae 
praemia appetens, aurora vocata est ; quia dum peccatorum 
tenebras deserit, justitiae luce fiilgescit. Habemus tamen 
subtilius aliquid, quod considerata qualitate diluculi vel 
aurorae pensemus. Aurora namque et diluculum, noctem 
quidem praeteriisse nuntiant, nec tamen diei claritatem in- 
tegram ostendunt. Sed dum illam pellunt, banc suscipiunt ; 
lucem tenebris permixtam tenent. Quid itaque in hac vita 
omnes qui veritatem sequimur, nisi aurora vel diluculum 
sumus ? quia et quaedam jam quae lucescunt, agimus ; tamen 
in quibusdam adhuc tenebrarum reliquiis non caremus. 

In expos, beati Job, lib. xxx. — Nasus tuus sicui turris Davidy 
^c.] Per nasum odores foetoresque discernimus. Et quid per 
nasum, nisi provida sanctorum discretio designatur? Turris 
vero speculationis in altum ponitur, ut hostis veniens longe 
videatur. Recte ergo nasus ecclesiae turri in Libano similis 
dicitur; quia sanctorum provida discretio, dum solicite cir- 
cumquaque conspicit, in altum posita, priusquam venial 
culpa, deprehendit ; earaque quo vigilanter prajnotat eo for- 
titer declinat. 

In expos. Ezech.y de quo sup.y Horn. xi. — Ut ei^ serve tur 
Veritas praedicandi, teneatur necesse est altitudo vivendi. 
Unde recte quoque sanctse ecclesiae sponsi voce in Canticis 
Canticorum dicitur, Nasus tuus sicut turris Libani. Quae 
ergo laus est, fratres mei, ut sponsae nasus turri comparetur ? 
sed quia per nasum semper odores foetoresque discernimus, 
quid per nasum, nisi speculatorum discretio designatur ? Qui 
nimirum nasus sicut turris Libani dicitur; quia videlicet 
praepositorum discretio, et munita semper debet esse ex cir- 
cumspectione et altitudine vitae consistere; id est, in valle 
infirmi operis non jacere. Sicut enim turris in monte idcirco 
ad speculandum ponitur, ut bostes qui veniunt longius vide- 
antur; sic praedicatoris vita semper in alto debet fixa per- 
manere, ut more narium discernat foetores vitiorum, odores- 
que virtutum ; incursus malorum spirituum longe prospiciat, 


Digitized by LjOOqIc 


IN CANTICA CANTICORUM. 


403 


et commissas sibi animas per suam prudentiam cautus red- 
dat. 

In expos, beat! Job, lib. xii. — Videamus si floruit vineay 
si flores Jmctus parturiunt.'\ Florent vineae, cum mentes fide- 
lium bona opera proponunt. Sed fhictus non pariunt, si ab 
eo quod proposuerant, aliquibus victi terroribus infirmantur. 
Non ergo intuendum est, si vineae florent, sed si flores ad 
partum fructuum convalescant ; quia minim non est, si quis 
bona inchoet, sed valde mirabile, si intentione recta in bono 
opere perduret. 

In expos, beati Job, lib. xxvi. — Qtue est ista qtia ascendit 
de desertOy deliciis affluens?^ Nimirum sancta ecclesia, nisi 
verborum Dei affluent deliciis, de deserto vitae praesentis 
ascendere ad superiora non poscit. Deliciis ergo affluit et 
ascendit, quia, dum mysticis intelligentiis pascitur, ad supema 
quotidie contemplanda sublevatur. 

In expos, beati Job, lib. xviii., juxta lxx Interpretes. — 
Qucs est ista quce ascendit dealbata ?'] Quia sancta ecclesia 
coelestem vitam naturaliter non habet, sed superveniente 
Spiritu, pulchritudine donorum componitur, non alba, sed 
dealbata memoratur. 

In expos, beati Job, lib. xxx. — Pone me ut signaculum super 
cor tuum^ Idcirco rebus signaculum ponitur, neque diripien- 
tiura praesumtione temerentur. Sponsus ergo in cor, ut sig- 
naculum ponitur, quando fidei ejus mysterium in custodiam 
nostrae cogitationis imprimitur, ut ille infidelis servus, nimi- 
rum noster adversarius, cum signa fidei considerat, tentando 
eum irrumpere non praesumat. 

In Expos. Evangelica, Horn. vii. — Quia fortis esty ut morSy 
dilectio,'] Sicut mors corpus interimit, sic ab amore rerum 
corporalium aetemae vitae caritas occiditur. Nam quem per- 
fecte absorbuerit, ad terrena foris desideria velut insensibilem 
reddit. 

In expos, beati Job, lib. xix. — Soror nostra parva esty et ubera 
non habet,'] Sicut uniuscuj usque hominis, sic sanctae ecclesiae 
aetas describitur : parvula quippe tunc erat, cum a nativitate 
recens verbum vitae praedicare non poterat. Hinc euim de 
ilia dicitur, Soror nostra parvula est, et ubera non habet ; 
quia nimirum sancta ecclesia, priusquam proficeret per incre- 

menta virtutis, infimis quibusque auditoribus praebere non 
potuit ubera praedicationis. Adulta vero ecclesia, quando Dei 
verbo copulata, Sancto Spiritu repleta, per praedicationis 
ministerium, in filiorum conceptione foetatur, quos exhortando 
parturit, convertendo parit. De hac ejus aetate Domino di- 
citur, Adolescentulae dilexerunt te. Universae quippe eccle- 
siae, quae unam catholicam faciunt^ adolescentulae vocantur; 
non vetustae per culpam, sed novellas per gratiam ; non senio 
steriles, sed aetate mentis ad spiritualem congruae foecundi- 
tatem. 

In expos. Ezech. Horn. ii. part. ii. — Qtue habitas in hortis, 
amici auscultanty fac me audire vocem tuam.'] In hortis sancta 
ecclesia, in hortis unaquaeque anima habitat^ quae jam viridi- 
tate spei et bonorum operum est repleta. Sicca quippe spes 
est bujus seculi^ quia omnia^ quae hie amantur^ cum festina- 
tione marcescunt. Et Petrus nos apostolus festinare admonet 
dicens, In haereditatem incomiptibilem, incontaminatam, et 
immarcessibilem. Quae ergo jam in hortis habitat^ oportet ut 
sponsum suum, suam vocem audire faciat ; id est, canticum 
bonae praedicationis emittat, in qua ille delectetur, quern 
desiderat. Amici auscultant, videlicet omnes electi ; qui, ut 
ad coelestem patriam reviviscant, verba vitae desiderant. 

In expos, beati Job, lib. xvii. — Fuge^ dUecte mu'] ^ Fugit 
nos’ dicimus, quoties menti nostrae, id quod reminisci volu- 
mus, non occurrit. ^ Fugit nos’ dicimus, quando id quod 
volumus, memoria non tenemus. Sancta ergo ecclesia, post- 
quam mortem ac resurrectionem Domini et ascensum de- 
scribit, clamat ei prophetico plena spiritu, ‘ Fuge, dilecte mi, 
fuge.’ Ac si diceret, Tu qui ex came comprehensibUis factus 
es, ex divinitate tua intelligentiam nostri sensus excede, et in 
teipso nobis incomprehensibilis permane. 

Canticum prophetae Habacuc, quod tibi exponi petisti, di- 
lectissima in Christo soror, sacramenta Dominicae passionis 
maxime pronun tiat. Unde et consuetudine sanctae et uni- 
versalis et apostolicae ecclesiae sexta sabbati^ qua eadem passio 
completa est, solet in laudibns matutinis per singulas hebdo- 
madas solemniter repeti. Sed et incarnationis ipsius, resur- 
rectionis, et ascensionis in coelos, fidei quoque gentium, et 
perfidiae J udaeorum mystice describit eventum. Contemplatus 
enim propheta statum praesentis seculi, viderat pacem pec- 
catorum et afflictiones proborum; viderat impios abundare 
divitiis, et innocentes quotidianis esse subjectos flagellis ; 
viderat in loco judicii impietatem, et in loco justitiae iniqui- 
tatem ; viderat lachrymas innocentum et consolatorem nemi- 
nem, nec posse resistere calumniatonim violentiae cunctorum 
auxilio destitutes. Sciens quoque quod haec et hujusmodi 
innumera ncquaquam absque divina provisione potuissent 
accidere, turbatus multum animo et intimo ex corde graviter 
suspirans exclaraavit ad Dominum : Usquequo, Domine, cla- 
mabo, et non exaudies ? vociferabor ad te vim patiens, et non 
salvabis ? Et iterum : Mundi sunt oculi tui, ne videas mala, 
et respicere ad iniquitatem non potes. Quare non respicis 
super iniqua agentes, et taces devorante impio justiorem se ? et 
facies homines quasi pisces maris, et quasi reptile non habens 
principem? Verum inter haec reduxit extemplo ad merao- 
riam dispensationem Dominicae incarnationis ac passionis, 
quam in spiritu prophetiae cognoverat, intellexitque se acrius 
multo quam oporteret questum fuisse de aflaictionibus in hac 
vita sanctorum, quibus aetema esset promissa requies in 

futura ; cum nec ipse Dei Filius in came apparens sine poena 
cmcis esset exiturus de mundo, qui de Spiritu Sancto ac 
Virgine matre nascitunis, et absque omni peccato erat vic- 
turus in mundo^ et pro ignorationibus suis faciens orationem 
Domino, sic incipit, 

Domine^ audivi auditum tnurriy et timui,'] Auditus autem 
Domini Salvatoris est quern audivit a Patre ut veniret in 
caraem, nasceretur in mundum, conversaretur inter infir- 
mos omnipotens, inter peccatores Justus, inter homines Deus, 
faceret opera coelestia, doceret praecepta coelestia, promitte- 
ret dona coelestia, tentaretur, flagellaretur, irrideretur, occi- 
deretur, mors nostra morte illius destrueretur ; resurgens a 
mortuis ascenderet in coelos, ac misso desuper Spiritu mun- 
dum gratia veritatis illustraret. Cujus auditus ipse saepius 
in evangelic meminit dicens : Sed qui misit me verax est, et 
ego quae audivi ab eo, hoc loquor in mundo. Et iterum : Vos 
autem dixi amicos, quia omnia quaecumque audivi a Patre 
meo nota feci vobis. De quo et Johannes Baptista, Qui de 
coelo venit, inquit, super omnes est, et quod vidit et audivit 
hoc testatur. Hunc ergo auditum Domini audivit in spiritu 
propheta, et timuit, quia questus fuerit de pressuris justorum 
in mundo, cum et ipsius Domini, qui prosperum iter facit 
nobis salutis et vitae, exitus essent mortis de mundo. Timuit ; 
quia de tribulationibus sanctorum querimoniam fecit, qui non 
soliun de tribulationibus eruendi a Domino, sed et perpetuo 
sunt coronandi cum Domino. 

Consideravi opera tua^ et eapaviJ] Ilia nimirum opera qui- 
bus mundum redemit factus obediens Patri usque ad mortem, 
mortem autem crucis ; ut, sicut itemm idem dicit apostolus, 
per mortem destrueret eum qui habebat mortis imperium, id 
est, diabolum. Quse videlicet opera quanto quis intentius 
considerat, tanto de operibus suae fragilitatis amplius contre- 
miscit. 

In medio duorum animalium inmtesces.’] Potest in medio 
duorum animalium in medio Moysi et Eliae intelligi. Ibi 
enim innotescebat discipulis tribus in monte sancto quia 
moriturus esset, dicens eis quia passurus esset in Jerusalem. 
Ibi innotescebat quia surrecturus esset, et immortalis futurus 

clarificato vultu ejus instar soils, et vestimentis ejus nitentibus 
in similitudinem nivis. Ibi innotescebat quia Filius Dei erat, 
dicente ad eum de coelis voce paterna: Hie est Filius meus 
dilectus, in quo mihi bene complacui, ipsum audite. Potest 
etiam in medio duorum latronum non inconvenienter accipi, 
inter quos crucifixus moriendo innotescebat, quia homo erat. 
Obscurato autem sole, terra commota, et caeteris quae evan- 
gelium narrat circa crucem factis miraculis, innotescebat quia 
Deus erat. Interpellando ipse Patrem pro interfectoribus 
suis, quam pius esset innotescebat. Quo etiam exemplo pro- 
pheta qui hoc praevidebat in spiritu admonebatur non solum 
patienter pressuras ferre malorum, sed et eis persequentibus 
gratiam suae benignitatis impendere. 

Dum appropiaverint anrdy cognoscerisy ^c.] Annos et tern- 
pus designat illud de quo dicit apostolus: Postquam venit 
plenitudo temporis, misit Deus Filium suum factum ex mu- 
liere, factum sub lege, ut eos qui sub lege erant redimeret. 
Quae videlicet tempora, quosque annos longe adhuc vidit esse 
atque a longe salutavit propheta, cum ait : Quia dum appro- 
piarent anni, dumque adveniret tempus, ostenderetur et cog- 
nosceretur Dominus. Nam et superius audivit dicente sibi 
Domino, quia adhuc visus procul et apparebit in finem, et 
non mentietur, si moram fecerit expecta eum, quia veniens 
veniet et non tardabit. Cujus quidem auditum audiens, enjus 
opera passionis considerans, timuit et expavit, quia commo- 
tus fuerat de felicitate transitoria malorum et de temporali 
afBictione bonorum. Attamen ut dignam pro suis ignora- 
tionibus poenitentiam fecisset, mox se veniam erratus con- 
sequi posse confisus est. Unde consequenter adjungit: 

In eo dum conturbata fuerit anima mea, ^c.] Dum contur- 
bata fuerit, inquit, anima mea, digno satisfactionis et pceni- 
tentiae moerore concussa ob metum irae et animadversionis 
tuae, quam me incautius incurrisse pertimesco, credo quod 
ocius misericordiam optatae a te veniae consequar ; ubi consi- 
deranda est mira divinae pietatis velocitas. Turbatum se tan- 
tum animo propter iram Dei dixit, et mox ilium ad miseri- 
cordiam ab ira conversum subjunxit. Cui simile est illud 
Psalmistae: Dixi, Pronuntiabo adversus me injustitias meas 
Domino, et tu remisisti impietatem cordis mei. Sed tails 

minimarum potest indulgentia culparum esse. Ceterum 
nostri reatus quanto graviores sunt, tanto majore ac diutur- 
niore poenitentia, lachrymisque et eleemosynis opus habent. 
Hucusque propheta comprehendit breviter quo timore animi 
sit perculsus audito ac solertius considerato Dominicae incar- 
nationis ac passionis eventu. Deinde latius extemplo de- 
scribit qui ille auditus, quae opera sint ilia Domini quibus 
intcndens in tantum fuerit commotus. Sequitur, 

Deus a Libano veniety Libanus est mons Phoenicis 
altissimus, excelsis et imputribilibus atque aromaticis insignis 
arboribus ; de quibus etiam templum Domini in lerosolymis 
factum scriptura testatur; unde solet in scripturis nonnun- 
quam ipsum quoque templum Libani vocabulo designari: 
hinc est enim illud Zachariae de venturo adversus eum exer- 
citu Chaldaeorum: Aperi, Libane, portas tuas, et comedat 
ignis cedros tuas. Deus ergo a Libano venit, quia Dominus 
in came apparens, in ipso templo prima evangelii semina 
sparsit, atque exinde orbem totum genuine suae fidei et veri- 
tatis implevit. Unde dicit Isaias, quia de Sion exibit lex, 
et verbum Domini de lerusalem. Aspersit autem ibi semina 
prima fidei non solum per apostolos, qui post passionem ac 
resurrectionem ejus Spiritu Sancto repleti, ibidem praedicando 
prima ecclesiae fundamenta posuerunt, quorum deinde sonus 
in omnem terram exivit, et in fines orbis terrae verba eorum ; 
verum etiam per seipsum, primo in eodem templo fidei quae 
in se esset habenda testimonium dedit, cum duodennis in 
medio doctorum residens interrogabat eos quasi homo par- 
vulae aetatis, sed respondebat docentibus quasi Deus aetemae 
majestatis ; ubi quaesitus et inventus a parentibus etiam ipse 
per se quod Deus ac Dei Filius esset insinuans ait : Quid est 
quod me quaerebatis ? ne sciebatis quia in his quae Patris mei 
sunt oportet me esse ? Notandum autem quod hie versus in 
Hebraica veritate ita habetur, Deus a Thaeman, id est, ab 
austro veniet, quod juxta literam facilem habet sensum, 
quia Bethleem, in qua natus est Dominus, ad austrum sita 
est ab lerosolymis. Et cum ipse die quadragesimo nativi- 
tatis suae adductus est lerosolymam a parentibus, ut daretur 
h ostia secundum legem pro eo, Deus utique ab austro venit. 
Et sanctus, inquit, de monte umbroso et condense. Sanctus 

idem Mediator Dei et hominum, qui supra manifeste dicitur 
Deus, de quo Virgini matri evangelizans Gabriel ait : Ideoque 
quod nascetur Sanctum vocabitur Filius Dei. Mons autem 
de quoventurus idem sanctus canitur, regnum Judaeorum, ex 
quo ille carnis originem duxit^ valet intelligi. De quo et 
Daniel vidit excisum lapidem sine manibus, id est, Christum 
absque opere virili procreatum, qui rcgna mundi conterens 
sui gloria nominis orbem impleret universum. Qui videlicet 
mons recte umbrosus vocatur et condensus; habet enim 
multa ligna fhictifera, id est, multos viros sanctos et virtutum 
pomis onustos^ qui et nostram esuriem gustu suavissimo suae 
doctrinae erudiant, et nostram fragilitatem, ne aestu tribula- 
tionum a virore intemo dilectionis arescat, prsesidio suae 
intercessionis obumbrent ; cui figurative congruit quod apo- 
stolus Petrus ; arbor utique hujus montis eximia, non solum 
fructu doctrinae reficit esurientes et sitientes justitiara, verum 
etiam umbra sui corporis salvat languentes. Qui videlicet 
viri sancti ac sublimes possunt etiam austri vocabulo desig- 
nari, a quo venire Deus dictus est, propter videlicet dilec- 
tionem qua fervere in Domino, et doctrinam qua lucere homi- 
nibus solent, a quo videlicet austro Deus venit, quia de 
talibus incarnari dignatus est. A quo austro Deus quotidie 
venit, cum nobis eorum dicta vel exempla legentibus sive 
audientibus, amor aut scientia veritatis perfectius in corde 
generator. Sequitur, 

Operuit ccelos majestas ^uSy Descripta dispensatione 
Dominicae incarnationis, mox arcanum ascensionis, qua eadem 
humanitas erat clarificanda, subjunxit, juxta illud Psalmistae: 
A sumrao coelo egressio ejus, et occursus ejus usque ad sum- 
mum ejus. Operuit enim coelos majestas ejus; quia qui per 
incamationem minoratus est paulo minus ab angelis, ipse per 
resurrectionem gloria et honore coronatus, per ascensionem 
ejus super opera manuum Patris constitutus, et omnia sub- 
jecta sub pedibus ejus, ac praedicantibus apostolis, laude ejus 
omnis terra repleta est ; quod ipsum breviter sed apertissime 
ejusdem psalmi et principio et fine comprehenditur, cum dici- 
tur: Domine Dominus noster, quam admirabile est nomen 
tuum in universa terra! quoniam elevata est magnificentia 
tua super coelos. Sed et ante passionem et resurrectionem. 


Digitized by 


Google 



410 


EXPOSITIO 


cum Verbum caro factum habitaret in nobis^ operuit coelos 
majestas ejus^ quia humanitas assumta etiam mortal is adhuc 
coelestibus antecellebat potestatibus. Et laude ejus plena est 
terra, eisdem cceli virtutibus veraciter scientibus, quia ipse 
erat Creator terrae, sicut et totius creaturae per divinitatem, 
qui tunc per humanitatem morabatur in terra; unde et eo 
nato, concinebant, Gloria in excelsis Deo, et in terra pax 
hominibus bonae voluntatis ! 

Splendor ejus sicut lumen eritJ] Splendor virtutum et Do- 
mini Salvatoris doctrinae credentes illuminabit ; unde et Sol 
Juatitiae in scripturis vocatur ; sed quia idem splendor mimdo 
perfecte non poterat fulgere, nisi ipse ad tempus, gustata 
morte, regnum mortis dirueret, atque exsurgens a mortuis 
spem fidemque mundo resurgendi donaret, recte subditur : 

Cornua sunt in manibus ejuSy §*c.] Cornua quippe dicit 
transversum crucis lignum, quod aiSxus manibus tenebat, 
ut hoc mortis genere omnem superans mortem, sic confir- 
maret virtutem glorise suae in cordibus electorum, ne uUis 
terroribus sive blandimentis ab ejus possent amore retardari ; 
promissa etiam illis gloria futurae incomiptionis per quam 
novissima inimica destruetur mors. Denique in monte sancto, 
praesentibus Petro, Jacobo, et Johanne, splendor ejus sicut 
lumen fulgebat; et illi delectabantur quidem hujus intuitu 
splendoris, sed tamen quantum adhuc fragiles et infirmi 
fuerint, tempore probatum est passionis illius ; at postquam 
in manibus cornua crucis accepit, ibi confirmata est virtus 
gloriae ejus ; adeo ut nec terroribus, nec plagis, nec ipsa morte 
posset a fidelium corde propulsari. Possunt in comibus 
more prophetarum regna hujus mundi insinuari. (Potest 
sublimitas humanae mentis sive bona sive reproba comuum 
vocabulo designari.) Et cornua sunt in manibus Christi, 
quia ipse est Rex regum et Dominus dominantium. Cornua 
sunt in manibus ejus, ut hunc humilians, et hunc exaltans, 
omnia cornua peccatorum, quibus inaniter extoUuntur, con- 
fringat, et exaltentur cornua justi, desideria videlicet Deo 
devota, quibus impiorum vitiorumque certamina cuncta supe- 
rare contendunt. 

Et posuit caritatem firmam fortitudinis suee.’] Intima qui- 
dem caritate sancti, etiam ante passionem, diligebant fortitu- 

dinem Christi; sed haec ipsa caritas firma non erat, usque 
dum passione et resurrectione sua completa^ gratiam eis 
Sancti Spiritus plenius daret. Tunc vero in tantum firma 
facta est^ ut nec ipsa regum cornua, videlicet insolentium 
potentia, posset infringi. 

Ante faciem ejus tbit Verhum^ Antequam veniret in 
carnem Dominus, praecesserunt verba prophetarum, quae ei 
venture testimonium ferrent ; et haec eadem verba exierunt 
in cam pis, quando praedicantibus apostolis totum sunt divul- 
gata per orbem; non solum autem in propheticis literis 
Verbum praedicationis Dominum praecessit, sed et in apos- 
tolis, cum adventum Christi in carpe jam completum mundo 
evangelizabant, verbum faciem ejus praeiit, quia nimirum 
primo doctrina veritatis ad aures eorum qui instituendi sunt 
pervenit, ac deinde fides et intellectus Verbi corda illustrat, 
ac Dfeo inhabitatore dignos efficit : quod in evangelio typice 
designatur, cum ipse Dominus misit discipulos praedicaturos 
in omnem civitatem et locum quo erat ipse venturus ; quod 
usque hodie eodem fieri ordine cemimus ; praedicatores et- 
enim suos Dominus sequitur, quia prius necesse est docentis 
sermo audiatur, et sic lumen veritatis in corde audientis figa- 
tur, unde apte subjungitur r 

Pedes ejus steterunt, §■(;.] Cum enim praedicante doctore 
vestigia veritatis in mente figuntur auditorum, mox ipsa mens 
in sui consideratione turbata commovetur. Possunt autem 
pedes Domini non inconvenienter ipsi doctores accipi, per 
quos verbum ministratur; quoniam ille qui per seipsum 
ubique praesens est, per hos quasi per pedes suos in mundum 
fertur universum. Stant autem hi pedes, et movetur terra, 
quia quo doctores sancti fortius in praedicanda et custodienda 
veritate persistunt, eo citius se terrenorum corda ad agen- 
dam pro erratibus suis poenitentiam incutiunt; et quoniam 
eadem actio poenitentiae nequaquam homini praedicanti, sed 
illustranti est gratise tribuenda, recte subditur : 

Aspexitj et d^uxerunt gentes^ Quod est aperte dicere, 
Misertus est Dominus, et poenituerunt gentes ; quo videlicet 
intuitu aspexit et Petrum cum negasset ; et ille, compunctus 
memoria sui peccati, mox defluxit in lachrymas. 

Confracti sunt monies vehemenier.'] Montes superbos dicit, 

et de hujus saeculi vel regno, vel sapient ia, vel divitiis se extol- 
lentes, qui Domino aspiciente non solum confracti sunt, sed 
et vehementer confracti sunt, quando illo miserante nonnulli 
ex talibus non tantum inanem superbamque altitudinem 
deserebant, verum etiam eandem vivendo simul ac praedi- 
cando impugnabant. Denique Saulus et Matthaeus montes 
erant, hie de sapientia literae camalis, ille de mammona ini- 
quitatis elatus, sed dum uterque ad humilitatis magisterium 
conversus est, Christi factus est discipulus, montes utique 
sunt vehementer confracti. 

Dejluxerunt coUes aetemales,'] Collium nomine sicut et 
montium superbi exprimuntur homines, sed fortasse minore 
fastu elationis inflati, nec tamen a reatu tumoris alieni, ideo- 
que salubriter inclinandi, ut a Domino mereantur erigi. 
Qui recte colles aetemales vocantur, quia dum temporaliter 
humiliati a superbiae tumore defluunt, in aeteraum glorifi- 
cati eriguntur ab eo qui ait : Et omnis qui se humiliat ex- 
altabitur. Alia translatio pro collibus aeteraalibus, planius 
colles saeculi habet, quod ad distinctionem pertinet collium 
Domini, id est virorum sanctorum, qui pro sublimitate animi 
temporalia cuncta et infima contemnentes tali sunt nomine 
digni, de quibus Psalmista Domino, Suscipiant, inquit, 
montes pacem populo tuo, et colles justitiam. 

Itinera ceternitatis ejvs pree laboribus ride.] Itinera simt 
temporalitatis Domini, quibus venit in mundum, ut ad tem- 
pos appareret hominibus; itinera autem aeternitatis ejus, 
quibus, relicto corporaliter mundo, rediit ad Patrem, cum quo 
aeternaliter mansit, etiam cum temporaliter conversaretur in 
mundo ; quae nimirum itinera desideravit ipse, cum appropians 
passioni, dicebat Patri : Ego te clarificavi super terram, opus 
consummavi quod dedisti mihi ut faciam. Haec de itineribus 
assumtae temporalitatis, statimque de itineribus aeternitatis 
adjunxit; Et nunc clarifica me tu. Pater, apud temetipsum 
claritate quam habui priusquam mundus esset, apud te. Haec 
autem itinera aeternitatis propheta prae laboribus vidit, incar- 
nationis videlicet et passionis, de quibus supra dictum est, 
Deus a Libano, sive ab austro veniet; et cornua sunt in 
manibus ejus, aliaque ejusmodi, quae in hoc eodem cantico 
plurima inveniuntur. De his laboribus dicit apostolus : 

Humiliavit semetipsum factus obediens usque ad mortem, 
mortem autem crucis : moxque de itineribus aetemitatis, 
quaeque per hos labores Mediator Dei et hominum mere- 
retur, adjunxit : Propter quod et Deus ilium exaltavit, et 
donavit illi nomen quod est super omne nomen, ut in nomine 
Jesu omne genu flectatur coelestium, terrestrium, et inferno- 
rum ; et omnis lingua confiteatur, quia Jesus Christus in 
gloria est Dei Patris ; et quia per eosdem ejus labores, perque 
itinera eadem aetemitatis ejus cum peractis laboribus passio- 
nis suae rediit ad Patrem, non solum Judaeorum, sed et gen- 
tium populus ad requiem erat perventurus sempiternam, apte 
subjungitur, 

Tabemacula ^thiopum expavescenty iEthiopes nam- 
que et Madianitas gentium esse populos quis nesciat ? quo- 
rum nominibus insinuatae sunt omnes gentium nationes, quae 
audita praedicatione evangelica salubri erant pavore concu- 
tiendae, ut sicut propheta futurum adhuc auditum Domini 
audivit et timuit, futura consideravit incaraationis ejus opera, 
et expavit ; ita gentes, annuntiato sibi per apostolos eodem 
auditu, ejusdemque operibus jam consummatis, servire Do- 
mino in timore, et exultare ei inciperent cum tremore. Et 
bene iEthiopes primo posuit, qui sunt in finibus mundi, ut 
insinuaret mystice quod in omnem terram exiturus esset 
sonus praedicatorum, et in fines orbis terras verba eorum. 
In quo mysterio et praefectus Candacis reginae iEthiopum, 
ut in Actibus Apostolorum legitur, primitiae gentium, evan- 
gelizante Philippo, fidem et sacramenta Christi percepit. 
Madianitarum autem gens ab uno filiorum Abraham ex 
Cethura, qui vocabatur Madian, originem duxit, et est in 
deserto Saracenorum contra orientem Rubri maris in Arabia. 
Paveant ergo ad nomen Christi JEthiopes, ut ad fines orbis 
fides ejus perventura signetur. Paveant et Madianitas, ut 
mediterraneas quoque plebes per hanc insinuentur esse sal- 
vandas. Quod autem non ait, iEthiopes et Madianitas ex- 
pavescent, sed tabemacula iEthiopum expavescent, inquit, 
et tabemacula terras Madian; illo locutionis genere dici- 
tur, quo in evangelio dictum est, Et exiit tota civitas 
obviam Jesu; et in Psalmo, Et poculum tuum inebrians, 
dum non ipsa civitas, sed hi qui erant in civitate exierant ; 

neque ipsum poculum^ sed hoc quod est in poculo soleat 
inebriare; quae figura locutionis Graece metonymia, id est, 
transnominatio vocatur, dum per continentem id quod con- 
tinetur ostenditur. 

Numquid in fluminihm ira tua^ ?] Fluminum et maris 
vocabulo corda exprimuntur infidelium, quae flumina recte 
vocantur, quia toto intentionis impetu ad inferiora defluunt ; 
mare, quia turbidis amarisque cogitationibus intus obscuran- 
tur, et super caeteros sese tumidis jactantiae gurgitibus ex- 
tollunt. Numquid ergo, ait, tarn graviter peccaverunt hi 
qui mentem a coelestibus desideriis in appetitum demergimt 
infimorum, quique fastu animi instabiles sese contra projd- 
mos erigunt, ut in talibus ira quam merentur nunquam sol- 
venda perse veret ? An omnibus per orbem sive levius sive 
gravius peccantibus in mundo apparens gratiam tuae pietatis 
impendes ? Nam cemo quidem te apostolos ad praedicandam 
gentibus gloriam tuam esse missurum ; sed qui sint credituri, 
tuae est, non humanae, cognitionis. Hoc est enim quod 
sequitur 5 

Quoniam ascendens ascendes super equos tuos^ Id est 
ascendes in corda electorum tuorum per illuminationem 
gratiae, per quam te regente iter virtutum incedant, perque 
orbem totum te evangelizando ferentes perpetuae salutis mundo 
vitam praedicent. Cujus equitatus figura etiam juxta literam 
in Domino monstrata est, cum lerosolymam tendens, sedebat 
asino, concinentibus turbis quae antecedebant, et quae seque- 
bantur, et quae obviam veniebant, Osanna, benedictus qui 
venit in nomine Domini. In qua equitatione sanitas resona- 
bat, quia nimirum illorum iter spirituale signabatur, quo 
Domino duce per apostolos ad ejus quae sursum est leru- 
Salem, quae mater est omnium nostrum, videnda regna du- 
cuntur. 

Tendens extendes arcum tuum super sceptrUy dicit Dominus.'] 
Arcum dicit improvisum divini examinis adventum, quo etiam 
sceptra, id est, regna mundi examinanda esse praevidit. In- 
sinuans ergo propheta quid Dominus super equos suos ascen- 
dens, id est, apostolos et eorum successores gratia sua implens 
ac regens agat in illis, Tendens, inquit, extendes arcum tuum 
super sceptra, id est, comminans per doctores comminaberis 

judicium tuum subito adventurum, ut quicumque ad commi- 
nationem irae quasi ad extentum arcum territus fuerit, et 
pietati tuae supplicare curaverit, emissionem sagittarum, id 
est, comminationem non sentiat perennium pcenarum. Quod 
autem praemittens, Tendens extendes arcum tuum super scep- 
tra, addidit, Dicit Dominus, Deum Patrem significat^ de quo 
ipse Filius Pater, inquit, non judicat quemquam ; sed omne 
judicium dedit Filio. 

Fluminibus scindetur terra,'] Flumina hoc loco non eadem 
quibus supra iram Domini furoremque timebat, sed ilia potius 
dicit, de quibus ipse in evangelic : Qui credit, inquit, in me, 
sicut dicit scrip tura, flumina de ventre ejus fluent aquae vivae, 
Et exponens evangelista, hoc autem dixit, inquit, de Spiritu, 
quern accepturi erant credentes in eum. His ergo fluminibus 
scinditur terra, cum camalium corda verbo doctrinaa salutaris 
irrigata duritiam suae infidelitatis sese humiliando contemn t, 
sinumque internae cogitationis, qui male clausus fuerat ad 
accipienda salutiferae increpationis sive exhortationis dicta 
patefaciunt; quod subsequenter latius explicatur cum di- 
citur : 

Videbunt te aqum^ et dolebunt populi.] Scissa quippe pec- 
cantium corda ad agnitionem confessionemque veritatis crebra 
allocutione docentium quasi alluvione frequentium gurgitum, 
vident Deum interim per fidem, et dolent se tamdiu ab illo 
recessisse per culpam, sed finite dolore poenitentiae vident 
eum plenius in future per speciem, ac de ejus beata in perpe- 
tuum visione laetantur. Potest et ita intelligi quod dicitiu-, 
fluminibus scindetur terra, quasi diceretur, ad hoc terram 
esse scindendam, ut flumina noviter ex ilia orirentur, quod 
saepe contigisse veteres historiae narrant, ut videlicet terrae 
motu existente, flumina quae non erant apparerent. Quod 
ita fieri posse non ambigit, qui pmdenter intelligit, ita venis 
aquamm innumeris tellurem, sicut venis sanguinis corpus 
humanum esse plenissimum ; juxta quern sensum fluminibus 
scinditur terra, cum scissa ad poenitentiam conscientia car- 
nalis, adeo donante divina gratia ex tempore proficit, ut etiam 
ipsa aliis fluenta doctrinamm promere possit, hommque corda 
arentia suo vel exemplo vel sermone ad proferendos virtutum 
fmetus irriget. 

Aspergens aquas in itineribus dedit abyssus vocem suam ab 
altitudine phantasicB siuE.'] lidem doctores abyssi nomine, qui 
et fluminum supra, figurantur, sed flumina sunt propter vim 
fortioris invectionis, qua duritiam terrenae mentis ad agendam 
pro erratibus suis poenitentiam rescindunt. Abyssus vero 
recte vocantur ob altitudinem scientiae, qua ipsi intus im- 
plentur, Salomone attestante, qui ait. Aqua profunda verba ex 
ore viri. Aspergens ergo aquas in itineribus dat abyssus 
vocem suam, cum praedicatores sancti profunda veritatis 
scientia intus in corde repleti ministerium verbi foris audien- 
tibus exhibent, paulatim et per partes pro capacitate infirmo- 
rum proferentes quae ipsi intus multa simul et ampla capiunt. 
In itineribus autem in operibus dicit, vel ipsorum videlicet 
doctorum vel auditorum suorum. Aspergunt enim aquas in 
itineribus suis, cum ubicumque incedunt exempla recte vi- 
vendi, cum voce praedicationis semper intuentibus ostendunt 
Aspergunt aquas in itineribus intuentium, cum eis docendo 
pariter et vivendo, quibus actionum viis ingredi debeant prae- 
monstrant. Si autem legitur, ut quidam codices habent, 
Disperges aquas in itineribus, Deo dici manifestum est, qui 
ipse aquas vitae de fontibus Israel longe lateque in nationes 
totius orbis disperserit, dicens ad discipulos ; Ite, docete om- 
nes gentes, baptizantes in nomine Patris, et Filii, et Spiritus 
Sancti. Bene autem cum dixisset quod daret abyssus vocem 
suam, addidit, ab altitudine phantasiae suae, quia quod nobis 
mirabile sancti praedicatores foras pronuntiant, ex eo nimirum 
fonte sapient iae procedit, quo intus ipsi mirabilius contem- 
platis coelestibus gaudiis illustrantur. Annon abyssus magna 
dedit vocem suam ab altitudine phantasiae suae, cum diceret 
apostolus Paulus : Os nostrum patet ad vos, O Corinthii, cor 
nostrum dilatatum est : non angustiamini in nobis, angusti- 
amini autem in visceribus vestris. Tamquam filiis dico, 
dilatamini et vos. Unde autem vel quo ordine provenerit, ut 
salutaribus aquis mundus aspergeretur, utque abyssus sa- 
pientiae coelestis terris intonuerit, subsequenter ostenditur, 
cum dicitur, 

Elevatus est sol, et tuna stetit in ordine «/o.] Elevatus enim 
est sol, Dorainus videlicet justitiae post passionem ac resur- 
rectionem suam in coelum, et misso a Patre Spiritu, illus- 

travit ecclesiam^ ac totum dilatavit in orbem, ut ipsa in ordine 
suo^ id est^ post impletum Dominicae incarnationis arcanum, 
a longo perfidiae languore exsurgens staret in fide, viriliter 
ageret, et confortaretur in caritate ipsius. Et quia soli 
Christum, ecclesiam lunse comparaverat, apte ad eundem 
solem con versus continue subjecit : 

In lumine jacula tua ibunty in splendore fulgoris armorumJ] 
Jacula autem Christi verba sunt illius, quibus corda hominum 
compunguntur, ut salutari vulnere inflicto, possit anima fi delis 
dicere, Vulnerata caritate ego sum. Quae videlicet jacula in 
lumine eunt, quia ministerio doctorum veritatis verba mundo 
palam innotuerunt, juxta quod ipsa veritas eisdem praecepit, 
dicens : Quas dico in tenebris, dicite in lumine ; et quod in 
aure auditis, praedicate super tecta. Et quoniam eloquia lucis 
secuta est etiam claritas miraculorum, addidit : In splendore 
fulgoris armorum tuorum. Jaculis quippe bellantes adver- 
saries feriunt, armis muniendo sese a vulnere defendunt: 
unde in jaculis merito dicta praedicantium, quibus pravitatem 
infidelium superant ; in armis miracula quibus veritatem suae 
praedicationis confirmant, insinuantur. Eunt ergo in lumine 
jaciila Christi, eunt in splendore fulgoris armorum illius, quia 
quae fecit magnalia, quae apparavit arcana, quae proposuit 
mandata, quae promisit praemia cuncto jam mundo per 
evangelicas literas sole clarius innotuere. Sed et sancti 
doctores, quia filii lucis sunt, quaeque illo donante agunt sive 
loquuntur, luce nimirum ac splendore dare refulgent. 

In comminaiione tua minorabis terram, et in furore tut) *- 
trahes gentes,^ Comminando districtionem judicii quo impii 
damnentiu*, humiliabis salubriter eos qui terrena coelestibus 
anteponere solebant, ut minoratis paulatim terrenis cupidita- 
tibus, quae sursum sunt sapere et quaerere incipiant, et in- 
ferendo furorem condemnabis eos in perpetuum, qui proterva 
sua exaltatione ad tempus humiliari contemserunt, quod ne 
sibi eveniat precatur Psalmista dicens : Domine, ne in ira tua 
arguas me, neque in furore tuo compias me. 

Exiati in aalutem populi tui, ut aalvoa faciaa chriatoa tuoa.'] 
Exivit Mediator Dei et hominum a Patre, et venit in mun- 
dum, non ut judicaret mundum, sed ut salvaretur mundus 
per ipsum. Christos autem omnes electos dicit, qui ab unc- 
VOL. IX. E e 

tione gratke spiritualis rectissime hoc vocabulo nuncupantur ; 
unde est illud Psalmistae de his qui sanctis nocere volentes^ 
divina sunt prohibitione coerciti : Et corripuit pro eis reges, 
nolite tangere christos meos. Salvos autem fecit Christos 
suos^ non quos christos invenit, sed quos egrediendo a Patre 
et in carne apparendo per adoptionis Spiritum christos, id 
est, unctos suos fecit. De qua unctione monens suos audi- 
tores Johannes* apostolus dicit : Et vos unctionem quam ac- 
cepistis ab eo maneat in vobis. Hie versiculus in quibusdam 
editionibus ita invenitur, Existi ut salvares populum tuum 
per Jesum Christum tuum, quod Patri dictum intelligitur, 
quia exierit ad salvandum populum suum per Jesum Christum 
Filium suum. Deus enim erat in Christo mundum recon- 
cilians sibi; et quia idem exitus, id est, adventus ejus in 
mundum non solum in resurrectionem fidelium, sed et in 
ruinam erat perfidorum futurus, apte subjungitur, 

Misisti in capita inimicorum mortem^ excitasti vincula usque 
ad cervicemJ] Qui enim electis suis, quos christos appel- 
laverat propheta, gaudium salutis attulit, ipse illis qui ejus 
ungi gratia neglexerunt, mortem misit seternam; quod in 
ipsa gente Judaeorum quae Dominum in came apparentem ad 
mortem usque persecuta est, corporaliter etiam constat esse 
impletum ; quae postquam eum crucifixit, non multis inter- 
venientibus annis, ingruente Romano exercitu, exceptis solum 
eis qui in hdem se evangelicae gratiae secreverant, enormi est 
clade damnata, et ipso insuper regno et patria privata, et hoc 
est quod ait : Excitasti vincula usque ad cervicem ; cervicem 
videlicet regni, quo contra Dominum fuerant ante erecti, de 
quo dicit eisdem in se etiam furentibus beatissimus proto- 
martyr Stephanus, Duri cervice, et incircumcisi cordibus et 
auribus, vos semper Spiritui Sancto restitistis. Sed hue usque 
ad cervicem vincula Dominus excitavit, cum ad eversionem 
superbae gentis hostilem misit exercitum, non solum Judaeo- 
rum, sed et omnium qui humilitatem Christianae fidei susci- 
pere respuerunt. Superbiam Dominus stemit juxta hoc quod 
canit Psalmista de sanctis : Et gladii ancipites in manibus 
eorum ad faciendam vindictam in nationibus, increpationes in 
populis, ad alligandos reges eorum in compedibus, et nobiles 
eorum in vinculis ferreis y ferreis videlicet, quia aetemis, quibus 

semel tenti^ nunquam possint absolvi. Quod si quis numero 
plurali legendum dixerit^ Excitasti vincula usque ad cervices^ 
idem sensus est Dominus enim Justus concidet cervices 
peccatorum. 

Pr^Bcidisti in aliencUione capita poientmm^ movebuntur in ea 
gentes.l Pro alienatione, in Graeco scriptum est in ecstasi^ quod 
quidam in stupore, alii in excessu mentis interpretati sunt. 
Sive autem stupor^ sive alienatio^ sive excessus mentis dicatur^ 
unum idemque significat, cum quis repentino miraculo tur- 
batus ac stupefactus, a sensu suae mentis redditur alienus, 
quod accidisse Judaeis crebra evangelii prodit historia, dicens^ 
quod stuperent ac mirarentur in doctrina ac virtutibus Jesu, 
dicentes: Unde huic haec omnia, cujus novimus patrem et 
matrem ? Et in Actibus Apostolorum, curato per Petrum et 
Johannem claudo ad ostium templi, Impleti sunt, inquit, 
stupore et ecstasi, in qua videlicet ecstasi, id est, admiratione 
sive alienatione mentis, multi de populo provocati simt ad 
credendum Domino ; sed capita potentium, id est, principes 
sacerdotum et seniores praecisi sunt non credendo a sorte 
fidelium. Motae sunt quoque in ea gentes, dum auditis sive 
visis Domini et apostolorum ejus virtutibus, adeo stupefactae 
et miratae sunt, ut anathematizatis abjectisque eis quos colu- 
erunt diis, novam Christi iidem devota mente susciperent, de 
quibus apte subditur : 

Adaperient ora ma aicut pauper edena in occuUo.'] Sicut 
enim pauper aliquandiu jejunus permanens, si forte alicubi 
cibos invenerit, his se confestim in occulto reficere satagit, 
neque eos in publicum vult proferre, ne forte ab alio diripi- 
antur, et ipse fame pereat ; sic nimirum, sic populi gentium, 
oblato sibi per apostolos pane verbi, a quo diutius jejuni du- 
raverant, mox aperuerunt ora cordis sui, et hunc omni avidi- 
tate gustare coeperunt, tanto amplius audiendis sive legendis 
scripturis operam dantes, quanto se meminerunt diutius 
miserrimo genere paupertatis supervacuis, immo et noxiis 
aures atque animum mancipasse doctrinis. Quo autem ordine 
paupertas gentium ad percipiendas verbi epulas pervenerit, 
insinuatur, cum protinus subinfertur : 

Misisti in mare equos tuoSj turbantea aquae multasJ] Mare 
quippe mundum, equos Dei praedicatores sanctos, aquas 

multas populos nationum dicit. Immissis equis Dei in mare 
turbatae sunt aquae multae, quia dispersis in mundum prae- 
conibus verbi, turbata sunt gentium corda, alia ad credendum 
ac suscipiendum sacramentum fidei, alia vero ad contradi- 
cendum sive etiam persequendum praecones ejusdem fidei; 
unde bene Psalmista, Conturbati sunt omnes, inquit^ qui 
videbant eos, et timuit omnis homo, et annuntiaverunt opera 
Dei, et facta ejus intellexerunt, Conturbatis etenim omnibus, 
non omnes timuerunt et annuntiaverunt opera Dei, sed qui- 
cumque homines fuerunt, quique vero ab humana ratione 
alienati, comparati sunt jumentis insipientibus, et similes 
facti sunt illis. Tales etsi sanctorum virtutibus conturbati 
sunt et commoti, nec Deum tamen timere, nec ejus facta 
annuntiare vel intelligere voluerunt. Bene autem de his 
equis, sanctis videlicet prsedicatoribus etiam supra dicitur, 
quoniam ascendens ascendes super equos tuos, et nunc de 
iisdem subinfertur, Misisti in mare equos tuos, ut ex utraque 
sententia colligatur, quod ita Dominus in mundum praedica- 
tores miserit, ut eisdem praedicantibus ipse numquam absit ; 
sed sicut equis auriga, ita regendis semper eorum mentibus 
praesit. 

Custodivi^ et expavit venter mens a voce orationis labiorum 
meorum.'] Ventrem meum more prophetis consueto animum 
suum dicit ; quia sicut ventre recipiantur cibi, quibus virtiis 
ac vita corporis reficiatur ; ita cogitationes piae sancto recipi- 
untur in animo, quibus interioris hominis vita, ne deficere 
debeat, sustentetur et contineatur. Custodivi ergo, ait pro- 
pheta, diligenter attendens futuras Christi passiones et pos- 
teriores glorias, reprobationem populi mei, fidem gentium, 
conturbatis ad novam praedicationem eisdem gentibus, per- 
secutionem adversus credentes ab infidelibus movendam ; et 
expavit cor meum, ab his quae ipse praevidens ventura locutus 
sum, Vel certe contemplatus diversum generis humani sta- 
tum, Custodivi, ait, meipsum, tremente animo solertius, ne 
forte opere, ne forte ore, ne forte corde peccarem, neve aliis 
praedicans ipse reprobus efficerer. Et notandum, quia ex- 
pavisse se dicit a voce orationis labiorum suorum, cum nihil 
prorsus orasse in toto hoc carmine videatur ; sed tantummodo 
timens ac pavens ventura Christi et ecclesiae sacramenta 

describere; nec taraen fallitur qui carmen suum orationem 
nuncupat, qui et eidem talem titulum praeposuit, Oratio 
Habacuc propheta pro ignorationibus, quia quicquid vir sanc- 
tus loquitur, totum profecto hoc oratio ad Deum est, omne 
quod agit, is cujus sincera intentio est Domino placendi, 
hoc pro ipso apud Deum interpellat, et ipsum Domino 
commendat. 

Et introivit tremor in ossa mea,'] Sicut camis nomine 
aliquoties scriptura camales nostras actiones, ita ossium 
vocabulo fortia solet ac spiritualia facta designare. Expavit 
igitur, inquit, cor meum ab iis quae ventiura in mundum 
praevideo, et quidquid mihi virtutis spiritualis inesse pu- 
tavi, totum hoc quasi fragile contremuit, dum majores bea- 
torum Christi, et apostolorum ejus virtutes et passiones aspi- 
cio ; quod ipsum verbo sequenti manifestius explicatur, cum 
dicitur : 

Et subtus me turbata est virtus meaJ] Bene autem virtutem 
suam, non in se, sed subter se dicit esse turbatam; quia 
raptus ad contemplationem coelestium arcanorum, propheta 
quodammodo se super se vidit elevatum ; et quo altior effi- 
citur lumine contemplationis, eo se imperfectiorem conspicit 
merito actionis. Sublevatus enim ad intuenda supema, jure 
de his quae in infimis gesserat conturbatur. Turbata est 
autem virtus prophetae, contremuerunt ossa, expavit venter, 
non solum quia minus se perfectum actione cognovit, verum 
etiam quia omnes qui pie volunt vivere in Christo, persecu- 
tiones passuros dicit ; sed et ipsum Christum qui sine peccato 
intraret in mundum, non sine poena peccati exiturum vidit 
esse de mundo, juxta quod et in ipso cantici sui principio 
designaverat. Nec tamen idem pavor ac tremor expers con- 
solationis remansit, cui praesentia adversa spes minoravit, ac 
leviora reddidit futurorum praemiorum. Hoc est enim quod 
sequitur : 

Requiescam in die tribulationis meay ut ascendam ad populum 
transmigrationis fne<c.] Requiescit enim in die non solum 
retributionis, sed et tribulationis, qui per afflictiones tem- 
porales aetema se gaudia nacturum esse non dubitat, juxta 
illud apostoli : Spe enim salvi facti sumus. Et iterum : Spe 
gaudentes, in tribulatione patientes. Haec est autem in hac 

vita requies electomm, ut relicto infimorum appetitu^ tota 
mentis intentione et quotidianis bonorum operum gressibus 
ascendere ac transmigrare nitantur ad consortium eorum qui 
se in Christo praecesserunt^ finitisque passionum agonibus^ 
vitae accipiant coronam in exemplum eorum qui quondam 
translati in Babylonem, de Judaea rursum ducibus Zorobabel 
et Jesu patriam sunt reversi, quos scriptura filios transmigra- 
tionis appellat, magnaeque instantia devotionis restaurasse 
sancta, quae hostis destruxerat^ refert ; quae figura est mani* 
festissima status nostri. Translati enim sumus in primo 
parente de patria coelesti, et in hujus saeculi Babyloniam^ id 
est^ confusionem illati; sed donante Domino Jesu Christo 
Rege ac Pontifice magno, cujus Zorobabel et Jesus typum 
praetulere^ rursus ad patriam visionemque pacis summae^ quod 
nomen lerusalem signihcat, sumus recte revocati; ita dum- 
taxat, ut interim in lerosolyma praesentis ecclesiae, nos piis 
laboribus exercentes^ ad ingressum supemae lerusalem^ quae 
est mater omnium nostrum, ex tempore praeparemur. Si 
autem legitur indifferenter, ut in quibusdam codicibua 
invenitur: Requiescam in die tribulationis, et non additur 
meae, potest intelligi juxta illud quod in psalmo canitur 
de justo, In die mala liberabit eum Dominus, quod vide- 
licet in die judicii cum reprobos aetema tribulatio compre- 
hendet, justos econtra requies aetema suscipiat; sed et 
ante novissimum illud ac generale judicium sancti requi- 
escunt in die tribulationis, ascendentes ad populum trans- 
migrationis suae, quando per bona opera translati de mundo, 
priorum justonim gaudiis sociantur in coelis, cum pariter per- 
secutores eorum de hac vita sublati tormenta gehennae per- 
petuo tribulandi subeant. Potest autem dies tribulationis 
etiam in hac vita intelligi, cum ingravescente bonorum 
temporalium penuria, hi qui talia dilexerant nimium, quasi 
miseriis circumdati dolent; sed electus quisque, quamvis 
eadem incommoda sustinens corporaliter, fixa spe mentis in 
Domino requiem habet •, sciens quia quo gravius in infimis 
deprimitur, eo Celsius post pressuras ad aetema supemorum 
civium consortia ascendent. Cui sensui apte convenit quod 
sequitur : 

Quoniam ficus non afferet fructum, et non erit generatio in 

tnneis ; mentietur opus olwa^ et campi non facient escas^ deft- 
cerunt ab esca ovesy et non erunt in prasepio bot)es ; ego autem 
in Domino gloriaboTy et gaudebo in Deo Jesu meo.'\ Quia cum 
deficiente mundanarum rerum opulentia carnales quique et 
hujus vitae amatores turbantur, justi non de temporalium 
commodorum amissione contristantur^ sed de ilia quae pau- 
peribus Christi promissa est regni coelestis possessione laetan* 
tur^ memores promissae consolationis ipsius qui dixit: Nolite 
timere, pusillus grex, quia complacuit Patri vestro dare vobis 
regnum. Et quam mira fides, spes, et caritas prophetae; 
necdum Filius Dei in homine apparens nomen Jesu a paren- 
tibus accepit, et ille nomen idem in Spiritu praevidens^ in eo 
se inter adversa gaudere testatur, qui longe post nasciturus in 
came fidelibus suis januam coelestis patriae aperiret. Si quis 
autem bos etiam versiculos figurate quaerat exponi, ficus, 
vinea, et oliva, erat synagoga Judaeomm, quando dulcedinem 
bonae operationis fragrantiam fervidae dilectionis, pinguedinem 
animi misericordis Deo devota proferebat. Oves et boves 
typice erant in eadem plebe ; oves videlicet, in eis qui vocem 
summi Pastoris humiliter audiebant ; boves vero, in illis qui 
jugum legis gnaviter portantes, ad faciendos bonorum ope- 
rum fructus corda audientium sedulo docendo et castigando, 
quasi terram Domini arando, parabant ; bisque spiritualiter 
viventibus spirituales faciebant escas campi divinamm scrip- 
turarum latissimi, quorum pabulo delectabatur ille qui ut 
jumentum factus erat apud Dominum, et semper illi adhaere- 
bat dicens : Dominus regit me, et nihil mihi deerit, in loco 
pascuae ibi me collocavit. Sed haec ficus tertlo ad earn veni- 
ente Domino, hoc est in legislatione per Moysem, in sedula 
increpatione et exhortatione per prophetas, in oblatione gra- 
tiae per seipsum virtutis fructum ferre neglexit, propter quod 
ad maledictionem ejus aetema ariditate damnata est. Defecit 
generatio in vineis quondam Domini, id est, fructus caritatis 
in turbis Judaeorum, propter quod sitienti illi acetum pro 
vino obtulerunt, id est, virtutum suavitatem in se quaerenti 
vitiomm acredinem, virtutes eomm desideranti vitia profere- 
bant. Mentiebatur opus olivse, cum eadem plebs oleo adu- 
lationis impinguaret capita miserorum, dictaque prophetae 
veracia falso ore resonaret, dicens : Ego autem sicut oliva 

fructifera in domo Dei, sperayi in misericordia Dei, propter 
quod tempore ultimae retributionis extinctas allatura lam- 
padas, et cum suis tenebris ab ingressu est patriae coelestis 
excludenda, Campi non faciunt escas, cum plebs eadem 
apertis divinorum apicum paginis, pascua veritatis invenire 
recte intelligendo non valet. DeBciunt ab esca oves, quia 
quibus intemae refectio dulcedinis abest, unde innocentia vitae 
simplicis proveniat, non est. Sic autem dictum est, defece- 
runt ab esca oves, id est, quia esca deerat, sicut in Psalmo 
propheta, Et caro mea, inquit, immutata est propter oleum, 
id est, quia oleum quo reficerer sive impinguarer non erat. 
Denique quidam codices sic habent, Defecenmt eo quod non 
comederent oves; non sunt in praesepio boves. Quoniam 
quidem abundant apud Judaeos praesepia coelestium litera- 
rum; sed quia pabulum coelestis intellectus in his non 
sapiunt, qui suave jugum evangelii bajulent, absunt. Quae 
omnia perfidae parti gentis suae superventura considerans 
propheta, statim quid ipse cum fidelibus ejusdem gentis, 
immo cum totius, quae per orbem collecta in Christo, vel 
electa erat, ecclesiae societate, facturus esset ostendit : Ego 
autem, inquiens, non in mea justitia, sed in fide divinae 
protectionis gloriabor, gaudebo in Deo Jesu, id est, Salva- 
tore meo, quia non in me, sed in illo salutem esse per- 
pendo. Et quasi quaereremus ab eo quare gloriaretur in 
Domino et in Deo Jesu, quern suum proprium magnae di- 
lectionis gratia nuncupabat, gauderet, continuo velut justis- 
simam ejusdem gaudii causam insinuans, ita suum carmen 
terminavit : 

Dominus Deus^ virtus mea, et constituet pedes meos in con- 
summationem, et super excelsa statuet me, ut vincam in claritate 
ipsius.] Ac si aperte dicat : Subtus me quidem turbata est 
virtus mea, id est, dum humanae fragilitatis conditionem, quae 
infra est, intueor; ac dum ad divinae opitulationis gratiam 
oculos mentis attollo ; in illo me virtutem facere posse con- 
fido. Ipse egressus operum meorum ad consummation em 
firmi finis perducere valet ; ipse me super excelsa statuere, 
ut videlicet omnem mundanae potentiae sublimitatem con- 
templatione perennium bonorum pro nihilo contemnamus. 
Omnes quae mihi vel de adversis vel de blandimentis saeculi 

occurrunt tentationes vincam in caritate ipsius qua ero, id 
est^ dum in omnibus quae ago non meam gloriam^ sed ipsius 
quaero^ a quo me accepisse memini quicquid boni ago. Merito 
enim adjuvantur a Domino^ ut victis tentationibus probati^ 
ad palmam supernae vocationis perveniant^ qui totam victorias 
suae causam ad ejus laudem referunt. Quidam codices habent, 
Et vincam in cantico ipsius^ quod ad unum eundemque 
sensum respicit. Vincit enim in cantico Domini^ quisquis 
in cunctis quas patitur tribulationibus illi gratias ex corde 
agere novit, sciens quoniam diligentibus Deum omnia co- 
operantur in bonum, et cum beato Job decan tare consuevit: 
Sit nomen Domini benedictum. Denique Paulus et Silas 
apostoli inter plagas, tenebras, et vincula carceris, hymnum 
Deo canebant; ideoque divinitus adjuti repente victores 
exierunt, quia nimirum etsi pedes eorum stricti esse vide- 
bantur in nervo, gressus tamen operum in virtutibus habe- 
bant consummates. Pulchre autem carminis hujus prophetici 
tinis principio respondet. Qui enim^ auditis et consideratis 
Domini in came apparentis operibus, fideliter timet ac pa- 
vescit, fit ut contemtis eis quae in hac vita instar pelagi 
fluctuantis vario statu feruntur, in ipso solum glorietur et 
gaudeat, cujus gaudiis perpetuo valet perfrui ; ab ipso adju- 
vetur, ut mundi praesentis nec frangatur adversis nec ener- 
vetur illecebris ; ipsius gratiae laudes et in praesenti canat, 
ut vincere mereatur, et in future quia vicerit canere nunquam 
desistat. Fit etiam ut talis anima mundum in claritate 
Domini vincat, eadem videlicet claritate ejus, et in tempore 
certaminum saepius ad memoriam reducta, et in tempore 
praemiorum perpetuo conspecta, juxta quod ipse promisit: 
Beati mundo corde, quoniam ipsi Deum videbunt. Notan- 
dum autem exposita oratione sive Cantico Abacuc, quia 
nomen quoque ejus, quod interpretatur amplexans, sensui 
ejusdem orationis congruit. Patet enim quia interne amore 
cordis amplexabatur Dominum, eique adhaerebat, qui in illo 
se solum gloriari et gaudere testatur. Utinam autem fiat 
dilcctissima soror et virgo Christi, ut etiam nos ipsum dili- 
gentes tali nomine digni efficiamur. Si enim eum toto corde, 
tota anima, tota virtute amplecti satagimus, dignabitur et 
ipse nos ulnis suae dilectionis amplecti, memor sui promissi 

quo ait: Qui autem diligit me, diligetur a Patre meo, et 
ego diligam eum, et manifestabo ei meipsum ; sicque inter 
illius sponsse merebimur membra numerari, quae suo Con- 
ditori, sponso videlicet coelesti solet laetabunda cantare, 
Laeva ejus sub capite meo, et dextra illius amplexabitur 
me. Amen. 

Liber Sancti Patris Tobiae^ et in superficie literae salubris 
patet legentibus^ utpote qui maximis vitae moralis et exem- 
plis abimdat et monitis. Et si quis eundem etiam allegorice 
novit interpretari, quantum poma foliis, tantum interiorera 
ejus sensum videt simplicitati literae praestare. Maxima 
namque Christi et ecclesiae sacramenta, si spiritualiter in- 
telligitur^ in se continere probatur. Siquidem ipse Tobias^ 
populum Israel designat, qui cunctis gentibus idololatriae de- 
ditis, ipse serviebat Deo fide recta et operibus justis^ sicut de 
Tobia legitur. 

IN CAP. I. Quia cum irent omnes ad vitulos aureos, ^c.] 
Jeroboam quippe^ qui ad deceptionem subditorum sibi vi^ 
tulos fabricavit aureos^ idololatriae auctorem exprimit. 

Et quidem captus erat Tobias — viam veritatis non dese^ 
ruit.’\ Haec captivitas a rege AssTriorum facta illam generis 
humani captivitatem designat, qua per regem omnium pra- 
vorum, hoc est diabolum, de patriae coelestis est habitatione 
projectum, et in hujus exilii peregrinationem transmigratum 
est. 

Impertiebatur Tobias cuncta gtue habere poterai quotidie 
cum captwis fratribus, ^c.] Et populus Israel in doctoribus 
suis, verbi Dei eleemosynam non solum rudibus suae gentis 
auditoribus, sed et his qui ex nationibus in ritum conversa- 
tionis eorum converti volebant, ministrabat. Quicquid enim 
naturalis boni habere poterat, quae non ab hoste captivante 
tolleretur, totum hoc suis in exemplum virtutis ostendebat. 
Sed et portionem semper aliquam scientiae salutaris etiam 

gentilibus dabat; quod est decimationem suae substantiae 
Tobiam advenis ministrare. 

Tobias postquam f actus est nV, accepit uxorem Annam ex 
tribu suay ^c.] Et populus idem, postquam adolevit et ampli- 
ficatus in -^gypto, accepit synagogam caerimoniis legalibus 
institutam per Moysen. 

Genuit ex ea filiumy ^c.] Quia Christum ex suo genere 
nasciturum esse cognovit, dicente Moyse : Prophetam susci- 
tabit vobis Deus noster de fratribus vestris, tanquam meip- 
Bum aiidietis. Et Dominus ad David : De fimctu ventris tui 
ponam super sedem meam. Cui nomen suum imposuit, 
credendo et conhtendo, quod dicit de illo pater: Et ego 
primogenitum ponam ilium. Sicut de ipso populo dicit, 
Filius meus primogenitus Israel. 

Quern ab infantia timere Deum docuity ^c.] Credendo et 
confitendo, quia peccatum non faceret, nec inveniretur dolus 
in ore ejus, sed impleret eum spiritus timoris Domini. 

Tobias Gabelo contribuli suo egenti dedit sub chirographo 
decern talenta argenti^ Et populus Dei gentibus per lxx. 
interpretes divinae legis, quae in Decalogo continetur, scien- 
tiam commisit, ut per hoc eas ab infidelitatis egestate libe- 
raret. Sub chirographo autem dedit, id est sub conditione 
restituendi, postquam ipse ditesceret, vel qui dederat repe- 
teret. Acceperunt autem gentes verbum Dei a populo Israel 
per interpretationem, quod post incarnationem Dominicam 
etiam spiritualiter nunc intelligunt, et ad conquirendas virtu- 
tum divitias exercent, reddunt vero foeneratori, cum credentes 
in fine seculi Judaeos in unitatem ecclesiae recipiunt, eisque 
salvandis Christi sacramenta committunt, et scripturarum 
quoque reserant arcana. 

Jubetur Tobias a rege occidi, et tolli omnem substantiam qjus 
propter bona qtue fecity §*c.] Et diabolus satagebat populum 
Dei per idololatriam spirituali morte perimere, et ei cunctas 
virtutum opes auferre, nec valuit; quia multi erant in eo 
sancti doctores, qui ejus vitae providerent ac saluti. 

Fugit autem cum filio et uxoreJ] Quia nec fidem Dominicae 
incamationis, nec statum synagogae potuit hostis auferre, 
quamvis violenter insisteret qui in Machabaeorum agonibus 
multum claruit. 

Sed occiso rege a film suisy restituta sunt cuncia sua Tobue.'] 
Quia superato saepius diabolo^ ac suis sceleribus, quae velut 
pessimam prolem genuit, condemnato, rediebant prospera 
populo Dei. Quibus altercationibus etiam ecclesiae statum 
post incarnationem Domini fluctuare videmus. 

I NCAP. II. Fatigatus a sepultura Tobias venit in domum 

suaniy et factus est ccecus.'] Ne mireris, lector, quae ali- 

quando bona typice malum, aliquando bonum mala bominum 
facta significant. Quod si non liceret, nunquam nigro atra- 
mento, sed auro semper lucido scriberetur Deus quia lux est. 
Sed etsi nomen diaboli in calculo scribas candido, nihilominus 
tenebras significat profundas. Caecatus ergo Tobias designat, 
quia sicut apostolus ait : Caecitas ex parte contigit in Israel. 
Fatigatus est a sepultura, et caecatus ; quia qui infatigabilis in 
bonis operibus persistit, numquam fidei luce privatur. Jacet 
spiritualiter, et dormit fatigatus, qui vigilare et stare in fide, 
viriliter agere, confortari negligit. Cui bene congruit illud 
apostolicum : Surge qui dormis, et exsurge a mortuis, et illu- 
minabit te Christus. Hirundines propter levem volatum, 
superbiam, cordisque levitatem figurant, quarum immunditia 
confestim eos, quibus dominatur, excaecat. Quasi enim nido 
hirundinum suppositus dormit, qui levitati, lasciviae, ac super- 
biae mentem incautus subjicit. Haec autem caecitas populo 
Israel, maxime imminente adventu Domini in came praeva- 
luit, cum et Romanae servitutis jugo premerentur, et legis 
divinae praecepta pessime vivendo violarent. 

Insult abant Tobue cognatiy exprobrabat et uxoVy quasi frus- 
tra Deo servisset, Q^os increpans f7/e, et instruenSy ad Deum 
se orando convertit.] Erant in populo illo quidam qui stulta 
temeritate ipsius populi miseriis insultarent, quae a felicitate 
prisca sanctorum patrum, qui apud eos quondam Deo sub- 
Umiter serviebant, jam luce distaret. Quos idem populus 
per doctores quosque et electos suos corrigere sedulus curabat, 
se seque ad implorandam Dei clementiam pro aeternae vitae 
perceptione convertebat. Nec ab re debet videri, quae idem 
Tobias et caecus, et verbum Dei praedicans, reprobos simul 
et electos significare dicitur. Nam et Jacob patriarcha cum 
angelo luctans ; et claudus pariter est factus et benedictus j 

in claudicatione videlicet infideles, suae gentis significans in 
benedictione fideles. 

IN CAP, III. Sara filia Baguelis in civitate Medorum^ 
qu€e tradita ercU septem viriSy et (Uemonium eos occidebaty mox 
ut ingrediebantur ad eamJ] Turbam nationum figurate de- 
nuntiat^ cujus doctores cuncti hujus tantum seculi, quod 
septem diebus volvitur, vitam noverant, de aetema nil dicere 
sciebant. Ideoque sunt omnes a diabolo rapti, utpote ido- 
lolatrisB mancipati, donee verus adveniret sponsus. Domi- 
nus noster, qui banc sibi per fidem^ hoste superato conjun- 
xit ; sicut Tobias Saram alligato da0monio sponsam accepit^ 
praecipiente et cooperante archangelo^ per quern divinitas 
nostri Salvatoris non incongrue significatur^ sicut per Tobiam 
humanitas. Nec mirabitur hoc quod per duas personas, 
angeli videlicet et hominis, unam Mediatoris Dei et homiuum ^ 
personam, dicimus figurari, qui in expositionibus patrum 
venerabilium legerit unam ejus personam pro mundi salute 
patientis in Isaac, qui oiferebatur a patre in altari, et in 
ariete, qui immolabatur, esse figuratam. Qui in bumanitate 
occidebatur ut ovis, in divinitate impassibilis, permanet cum 
Deo Patrem, ut vivens cum suo patre domum revertitur 
Isaac. Si enim apte aries humanitatem Christi, homo desig- 
nat deitatem; cur non multo aptius homo humanitatem, 
angelus deitatem significet ? 

Missus est ergo angelus Domini sanctus Raphaely qui inter- 
pretatur medicina Deiy ut et Tobiam a emdtatey et Saram a 
dkemonio UberaretJ] Missus est Dominus in mundum, qui de 
seipso ait. Non est opus valentibus medico, sed male haben- 
tibus; qui et populum Judaicum a tenebris perfidiae, et gen- 
tilitatem ab idololatriae servitute redimeret. De quo dixit 
propheta ; Et vocabitur nomen ejus magni consilii angelus. 

IN CAP. V. Apparuit angelus TobuBy dque se socium pres- 
butty per quern magnolia populo ad quern missus erat perficeret.'] 
Et Filius Dei hominem assumpsit, in quo visibiliter cum 
hominibus conversatus, humanum genus salvaret. 

Introduxit Tobias angelum ad patrem suumy qui salutavit 
eumy dicens: Gaudhtm tibi sit semper, Cui respondenti: 

Qtiafe miAi gaudium erii^ qui in tenebria aedeo^ et hmen ccbU 
non video ? Forti^ inquiiy ammo eato, in proximo eat ut a Do^ 
mino cureria.] Et Dominus nosier per miracula quae fecit 
in came, ostendit populo Judaeorum, ex quo camem susce- 
perat, quia ipse est Filius Dei, et angelus, id est, nuntius 
patemae voluntatis. Cui etiam gaudium perpetuae salutis 
praedicavit, dicens : Poenitentiam agite, appropinquabit enim 
regnum coelorum. Et desperantibus de acquirendo lumine 
coelesti : Ego sum, inquit, lux mundi ; qui sequitur me, non 
ambulat in tenebris, sed habebit lumen vitae. 

Promittit angelua Tobue ducere filium ^ua in Ragea civitatem 
Medorumy et reducere ad eum.] Promittit Dominus creden- 
tibus ex populo Judaeorum, quamvis idem populus ex magna 
sit parte caecatus, quod incamationis suae sacramenta plebi 
gentilium aperiat, rursusque in fine temporum, eadem suo 
populo ex quo camem assumpserat, latius pandat, comitante 
ubique simul et cuncta operante fide divinitatis ipsius. Dicit 
ipse de ductu ad Medos : Et alias oves habeo, quae non sunt 
ex hoc ovili, et illas oportet me adducere, &c. Dicit apo- 
stolus de reditu ; Donee plenitude gentium introiret, et sic 
omnis Israel salvus fieret. 

Interrogante angelum Tobiay^unde eaaet : Ego inquit y 

Azariaa Annanue magni filiua.'\ Azarias interpretatur adjutor 
Dominus, Annanias gratia Domini. Et Dominus his qui in 
se credunt, intimat ; quia ipse est quern venire desiderans pro- 
pheta cantabat. Adjutor meus et liberator meus esto. Do- 
mine, ne retardaveris. De quo et evangelista: Et vidimus 
gloriam ejus, gloriam quasi unigeniti a Patre, plenum gratiae 
et veritatis. 

Tunc paratia omnibua quca erant in via portandoy fecit Tobiaa 
vale patri auo et matriy et ambulaverunt ambo aimul.'] Appa- 
rente in came Domino, parata sunt omnia quae ad redemp- 
tionem mundi pertinerent, et quibus sanctae ecclesiae fides 
ac vita nutriretur et firmaretur, donee hujus seculi viam 
terminaret; id est, virtutes ejus, doctrina, tentatio, passio, 
resurrectio, ascensio, Spiritus Sancti missio, fides creden- 
tium, infidelium persecutio. Quibus in J udaea peractis ipse 
Mediator Dei et hominum praedicavit per apostolos populo 
et synagogae, unde camis originem susceperat, gaudia su- 

pemae salutis et pacis. Et his qui credere atque accipere 
volebant, ea per scipsum donavit, sicque ad salutem gentium 
in eisdem suis doctoribus venit. 

IN CAP. VI. Profectus est ergo TobiaSj et cams sequuius 
est eum.'l Veniente Domino ad salvandas gentes, sancti prae- 
dicatores sunt ejus vestigia secuti^ quia quod jussit, imple- 
verunt : Euntes docete omnes gentes. Denique domum 
Cornelii primo ipse Dominus Spiritu Sancto replevit, et sic 
Petrus aqua perfudit. Canes autem vocantur doctores ; quia 
domum^ substantiam^ oves sui Conditoris spirituales, a furi- 
bus bestiisque^ id est^ ab immundis spiritibus et hominibus 
defendunt haereticis. 

Mansit Tobias, duce angelo profectus, prima mansione fuxta 
fiuvium Tigrin ; et exivit ut lavaret pedes suos, et ecce piscis 
immanis exivit ad devorandum eumJ] Hie denuo passionis 
Dominicae sacramentum manifestius significatur. Piscis enim 
immanis^ qui a Tobia cum eum devorare appeteret, angelo 
docente occisus est^ antiquum generis humani devoratorem^ 
hoc est diabolum designate qui dum in Redemptore nostro 
mortem camis appeteret, captus est potentia divinitatls. 
Fluvius Tigris, qui prnpter rapidissimum cursum a tigride 
bestia velocissima nomen accepit, decursum nostrae mortis 
ac mortalitatis indicat. In quo piscis latebat immanis, quia 
invisibilis humani generis seductor, mortis habebat imperium. 
Mansit Tobias juxta Tigris fluenta, quia Dominus in mundo 
apparens, inter peccatores ac mortales vitam duxit, sed eum 
nec peccati unda tetigit, neque in illo suum aliquid adveniens 
princeps tenebrarum repent. Exivit autem Tobias in fluvium, 
ut lavaret pedes suos ; et Dominus mortem, cui nihil debe- 
bat, suscepit, ut fideles omnes, sua videlicet membra, a con- 
tagio peccati et mortis ablueret. Occurrit Tobiae piscis, 
devorare ilium cupiens; et Domino passo in cruce venit 
diabolus, qui eum crucifigi docuerat, quaerens si quid forte 
in ejus anima sceleris in venire t. 

Expavescens piscem Tobias clamavit voce magna, d^^ens : 
Domine, invadit me.'] Et Dominus, imminente mortis articulo, 
coepit pavere et taedere, non diabolum pertimescens, sed 
mortem, quae invidia diaboli intravit in orbem terrarum, 

natural! camis fragilitate perhorrescens ; unde et orabat, ut, 
si fieri posset, transiret ab eo bora. Et dixit : Abba Pater, 
omnia tibi possibilia sunt, transfer calicem hunc a me ; sed 
non quod ego volo, sed quod tu. 

Dixit angelus Tohm^ Apprehende branchiam piscisy et trahe 
eum ad /e.] Apprehendit Dominus diabolum, et eum qui se 
in morte capere voluit, moriendo cepit et vicit. Apprehendit 
autem branchiam ejus, ut caput nequissimum a corpore de- 
cepto, potentiae suae dextera separaret, id est, nequitiam 
hostis antiqui ab eorum quos sibi male conjunxerat, et quasi 
unum corpus secum fecerat, corde auferret, et hos ecclesiae 
suae corpori plus Redemptor insereret. Branchiam quippe 
habet piscis in confinio capitis et corporis sui. Sicut autem 
Dominus noster caput ecclesiae suae, ecclesia vere corpus est 
ejus ; ita diabolus caput omnium iniquorum, et omnes iniqui 
corpus et membra sunt ejus. Apprehendit ergo Dominus 
branchiam piscis immanissimi, et traxit earn ad se, projecit- 
que in siccum, quia potentiam diaboli comminuens, traduxit 
palam confidenter, eruitque de potestate tenebrarum, quos 
filios lucis esse praescivit. 

Quod cum fecissety palpitate coepit in sicco ante pedes ejusJ] 
Cum Dominus nequitiam maligni hostis superans proferret 
in lucem, atque omnibus redderet manifestam, molitus est 
adhuc superbiens persecutionem electis ejus commovere, qiii 
sunt pedes ejus ; quia per ipsos ambulat in terra Dominus, 
qui super omnia regnat in coelo. 

Tunc dixit ei angelus Dominiy Exeyitera hunc piscemy ^c.] 
Exenteravit Dominus piscem, cum nequitiam diaboli latius 
sanctis aperuit, et quasi arcana insidiarum ejus evisceravit. 
Reposuit sibi cor ejus, quia calliditatem ejus libris sanctis 
involvit ; de qua scriptum est. Serpens autem erat callidior 
cunctis animantibus terrae. De quo corde dixit et Paulus : 
Non ignoramus cogitationes ejus. Reposuit et fel; quia 
quanto malitiae furore contra genus humanum saeviret, prop- 
ter cautelse studium scribi et conservari voluit. Jecur quo- 
que reposuit, quia maturitatem consiliorum ejus malignam 
adversum nos, innotescere nobis per doctores veritatis dig- 
natus est. Ferunt enim, quia calore ac virtute jecoris occulta 

cibi excoquantur comesti, et ad digestionem perveniant. Cum 
vero ea quae agere disponimus, sedula cogitatione, quo or- 
dine sint peragenda exquirimus, quasi acceptos in stomacho 
cibos ardore jecoris excoquimus. 

Sunt enim h<BC necessaria ad medicammta utiliter.'] Astutia 
et malitia diaboli hostis antiqui, nobis agnita proficiunt ad 
medelam ; quia quanto ea certius exploraraus, tanto cautius 
declinamus. 

Assavit Tobias cames piscis, ^c.] Quicquid ex pisce sibi 
assumpserunt, eos significat, qui de membris diaboli, in 
Christi membra transferuntur ; id est, de infidelitate con- 
vertuntur ad fidem. Quicquid vero dimiserunt, eos econtra 
demonstrat, qui, audito Dei verbo, malunt inter membra mor- 
tua ac putida sui deceptoris residere, quam in societatem 
Salvatoris reverti. Assavit carnes ejus in eis quos camales 
invenit, sed igne sui amoris spirituales ac fortes reddidit. 
Denique Spiritus Sanctus in apostolos in ignis visione de- 
scendit. Caetera, inquit, salierunt; quod ad doctores spiri- 
tualiter pertinet, quibus dicitur : Vos estis sal terrae. Salie- 
runt autem, id est, Tobias et angel us ; quia idem Mediator 
Dei et hominum, et humanitus apostolos docuit loquendo, et 
divinitus eis in corde salem sapientiae tribuit. 

Tulerunt autem secum quce sufficerent eiSy §*c.] Quia Do- 
minus tantos de Judaea collegit ad fidem, qui sufficerent, ad 
exemplum vivendi, vel ad ministerium praedicandi, quousque 
etiam in gentibus ecclesiae fundamenta locaret. 

Suggerit angelus TobuSy ut ingressus domum Raguely filiam 
^us Saram petat sibi usporemJ] Raguel indicat populum gen- 
tium, quern Dominus per praedicatores suos visitare dignatus 
est ; ut de ejus stirpe sibi sponsam assumeret, id est, ipsam 
gentilitatem sibi ecclesiam faceret. Congruit et Sarae nomen 
ecclesiae, propter Saram conjugem Abraham patriarchae, quae 
genuit Isaac filium promissionis, id est, liberum ecclesiae 
populum. Nomen quoque Raguel, qui interpretatur pastus 
ejus Deus, sive amicus Deus ; ilium designat populum, qui, 
victa diaboli fraude, se suosque Domini consortio nectit qui 
dicere novit : Dominus pascit me, et nihil mihi deerit. Et 
audire meretur : Jam non dicam vos servos, sed amicos meos. 

Tibi debetur omnis substantia ejusJ] Et Pater ad Filium: 
Postula a me, et dabo tibi gentes haereditatem tuam, et 
caetera. 

IN CAP. VII. Ingressi sunt ad Raguelem^ qui eos suscepii 
cum gaudio.'] Adiit Dominus populum nationum, per doc- 
tores sui verbi, qui libenter accepit in plurimis locis, ut Apo- 
stolorum Actus testantur. 

Petitus filiam Raguel primo expavity sciens quid provenisset 
illis septem viris ; sed docente angelo, quia immundi earn habere 
non possent, Tobias autem, qui Deum timebat, possety mox dare 
consensit,'] Audiens verbum fidei populus gentium, atque ab 
apostolis admonitus, ut de sua progenie per orbem ecclesiam 
Christi faceret, non sine certa exploratione potuit novae fidei 
jura legemque suscipere ; • sciens, quod multis temporibus 
priscis habuit doctores, qui omnes quasi septenario numero 
coinprehensi, hujus solum vitae gaudia noverant, de aeternis 
nihil certum dicebant, ideoque illos absque spe vitae immor- 
talis, aeternae mortis rapuisset interitus. Sed docente intrin- 
secus ipsa veritate, quae foris per doctorum ora sonabat, tan- 
dem intellexit, quia necesse esset, ut stulta dicerent stulti, 
perirentque hi qui Dominum verum non noverant; jure 
autem mundi Conditor in mundum veniens, mundi regimen 
susciperet. Et fidem confessus Christi, ejus se sacramentis 
sanctificari gaudebat. 

IN CAP. VIII. Introdnctus Tobias ad Saram in cubiculumy 
protulit de cassidili suo partem jecorisy Et Dominus accep- 
tiirus ecclesiam de gentibus, in primo dispositionis ejus initio 
jubet earn in singulis credentibus abrenuntiare Satanae, et 
omnibus operibus ejus, et omnibus pompis ejus ; ac deinde 
confiteri fidem sanctae Trinitatis in remissionem peccatorum, 
quod est intima pacis viscera vivis cremare carbonibus. 

Quibtis actis angelus apprehendens dcemonem ligavit,^ Quia 
post abrenuntiationem diaboli, post confessionem rectae fidei, 
sequitur remissio peccatorum, expulso daemonic per aquam 
baptismi. Ligavit autem eum, quia a fidelium laesione reti- 
nuit ; quos etsi tentare aliquoties permittitur, ut probentur, 
superare tamen prohibetur ne a fide deficiant. 

lAgavit eum in deserto mpertoris MgyptxT^ Et desertum et 
^gyptus infidelium corda significant, quae et deserta, id est, 
derelicta sunt a Deo, cujus inhabitatione sunt indigna. Et haec 
eadem sunt juxta interpretationem nominis iEgypti, perfidiae 
suae tenebris obscurata. Nec immerito qui deseritura gratia 
divinae lucis, repletur a principe tenebrarum. Apprehensum 
ergo angelus daemonem, qui Tobiam occidere cupiebat, liga- 
vit in deserto superioris ^gypti ; quia cohibitum a raptu 
fidelium, qui membra sunt sui Redemptoris, idem Dominus 
et Redemptor noster diabolum infidelibus tantum dominari 
permittit. In quibus etiam ligatum tenet eum; quia nec 
ipsos quos possidet impios, tantum laedere sinitur, quantum 
insatiabili furore desiderat. 

Interea circa pullorum cantum timens Raguel, ne forte occims 
esset a daemone Tobias^ fodit sepulchrum cum servis ; sed hoc 
confestim agnita eospitate illiuSy jussit terra repleri^ Cantus 
pullorum, sonus est praedicantium, qui cum mane diemque 
verum fidei mundo post tenebras erroris adfuturum canerent, 
erant quidam in populo gentium, qui dubitarent, an vere 
Dominus hostem vicisset antiquum, ideoque fidem nominis 
ejus obruere atque abscondere satius aestimarent; qui tamen 
postmodum agnita luce veritatis, quasi aurora procedente et 
crebrescente pullorum cantu, id est, voce doctorum, qui 
ad superna desideria alacri cordis volatu se levare consuerunt, 
omne nubilum dubitationis sua de mente pepulerunt, ac vera- 
citer Christum, hoste prostrato, sponsum esse sanctae ecclesiae 
cognoverunt. 

Lostatus Raguel de vita TobicSy et de conjunctione ac nuptiis 
sucBy fecit occidi duos vaccas pingueSy et quatuor arieteSy 
et parari epulas omnibus vicinis suisy cunctisque amicis 
Laetatus de fide Christi populus gentium, et de vocatione 
gentilitatis ad Deum, tantum proficiebat in Domino, ut etiam 
de ejus numero doctores fierent, iidemque postmodum et 
martyres extiterint. Qui vaccae utique sunt, quia jugum 
evangelii leve gestant ; quia eos quoque, qui ut ad portandum 
idem jugum proficiant, praedicando gignunt et nutriunt. Sunt 
et arietes, quia patres et duces sunt populorum, de quibus 
dicitur : Afferte Domino filios arietum. Sunt autem pingues 
vaccae, quia supema delectationis gratia sunt referti doctores. 

De qua Psalmista precatur : Sicut adipe pinguedinis repleatur 
anima mea. Sunt duae vaccse occisae, quia quicumque pro 
Christo, vel ipsi corpus suum sponte mortificant, ut hostia 
viva fiant, vel in manus infidelium tradunt occidendum : 
tales nimirum per arma justitiae, a dextris et sinistris, id est, 
in prosperis et adversis, contra hostem stare didicerunt. Sunt 
quatuor arietes occisi, quia sancti doctores et martyres qua- 
tuor libros sancti evangelii fide et operatione con servant, quia 
quatuor virtutibus primis, prudentia, fortitudine, temperantia, 
justitia, muniuntiir ; quia per orbem universum, qui quatuor 
plagis distinguitur, gregem Christi instituunt. Fecit Raguel 
vaccas et arietes occidi, quia populus gentium tale eos qui de 
sua stirpe ad fidem venerant, esse docuit, quos praeeminentia 
virtutis hostis tentare appeteret, nec tentatos vinceret, sed 
victores posset facere martyres. Vel certe ipse fecit occidi, 
quos camem suam pro Christo cum vitiis et concupiscentiis 
crucifigere docuit. Quarum occisione paravit epulas omnibus 
vicinis et amicis suis, quia profectus, vita, passio et corona 
sanctorum, multis laetitiam tribuunt, et quasi epulas, ex quo- 
rum reficiuntur exemplis, accipiunt. 

IN CAP. IX. Et adjuravit Raguel Tobiam^ ut duos hebdo- 
madas moraretur apud eumJ] Adjuramus et nos Dominum 
nostrum, orantes ut nobiscum maneat, donee perfectionem 
sanctae requiei per Spiritus Sancti gratiam consequamur, qua 
requiescamus a servilibus actibus, id est, peccatis in corpore, 
et a pravis cogitationibus in mente ; et requiescat in nostro 
corde et eprpore ipse qui ait. Super quern requiescet spiritus 
meus, nisi super humilem et quietum et trementem sermones 
meos? 

Petit angelum Tobias^ ut asmmens animalia sive servitia 
vadat ad Gabelum in Rages Medorum^ reddatque ei chirogra- 
phum suuniy et recipiat ab eo pecuniamy rogetque eum venire ad 
nuptias ejuSy et annvitJ] Petunt Dominum fideles, membra 
videlicet ipsius, ut adsumat aliquos de credentibus, eisque 
verbi praedicandi negotium committat, et ipse in eis veniat 
ad colligendas in fidem suam nationes, quae necdum fidei 
mysteria susceperunt, sed tantum famam audierunt ; eisque 
concedat propitius, ut talentum verbi quod fama didicerunt, 

per fidei obedientiam reddant; et ipsi quoque ad nuptias 
sanctae ecclesiae^ in quibus sponsus est Christus^ in quibus 
vinum de aqua novum fecit, id est spiritualem legis dat 
intelligentiam, credendo et recte vivendo aggregentur. Nec 
abnuit Dominus, scd bene rogantium vota suscipiens, no- 
vos quotidie populos in ecclesiam cogit. Potest, ut supra 
dicitur, de his spiritualiter intelligi nationibus, quae lite- 
rain legis per lxx. translatores acceperunt: et ideo citius 
fidem suscipere valebant, utpote quam in libris notis tene- 
bant. 

Asmmens ergo Raphael quatuor ex servis RagueliSy et duos 
caineloSy in Rages Medorum perrexit ; et indicans ei cuncta de 
Tolna, recepit pecuniamy eumquesecum ad nuptias fecit venire 
Servi Raguel et cameli, praedicatores sunt de gentibus electi, 
per quos Dominus et alios colligit. Servi, quia servi unt 
necessitati eorum quibus evangelizant. Cameli, quia et onera 
infirmitatis eorum fraternae subjectione caritatis portant. 
Quare autem quatuor servi et cameli sint duo, supra mon- 
stratum est, ubi vaccae duae, et quatuor occiduntur arietes. 
Tales adjuvante Raphael producunt Gabelum ad nuptias 
Tobiae, cum in unitatem ecclesiae Christi novos populos, ipso 
divinitus opitulante, sancti praedicatores aggregant. 

IN CAP. X. Moras faciente Tolna nuptiarum caxtsoy con- 
tristati sunt parentes ejuSy quod non die comtituto reverteretur 
ad eos.'] Et nunc morante Christo per fidem in ecclesia con- 
gregata de gentibus, quicunque singillatim de Judaeis ad 
fidem illius convertuntur, multum dolent animo ; quia tardat 
Dominus venire ad salvandos eos, retentus in gentibus. 
Quibus bene congruit, quod mater ej us pauper, et quasi viro 
siiniil ac filio orbata, multo cum dolore dicebat : 

HeUy heUy fili mi, ut quid te misimus peregrinariy lumen ocu- 
lorum nostrommy baculum senectutis nostrcCy ^c. Quodque To- 
bias consolans earn, respondet : Tacey et noli turbari, sanus 
est fiiius nosteVy ^c.] Eisdem ipsis qui nunc de Judaeis cre- 
dunt, convenit; qui se suosque adhuc consolantur, quod 
vere futurum sit tempus, quando revertatur ad eos Dominus, 
et tunc omnis Israel salvus fiat ; scientes, quia satis fidelis 
est Dominus, qui hoc promisit. Sicut enim supra docuimus. 

idem Tobias et per ca'citatem suam incredulos, et per fidem 
credentes more scripturis usitato designat. 

Rogat Tobtam Raguel ampliori tempore manere securriy nec 
auditury dicente Tobia : Ego not% quia pater metis et mater 
mea modo dies computant^ et anidatur spiritus eorum in 
Et cum plenitude gentium intraverit, nullus poterit prohibere 
Deum, quin et Israel salutem tribuat, crecitatemque ejus, 
•quae ex parte facta cst, auferat. Recordatur enim divina 
dementia, quoniam tristitia est magna, et continuus dolor 
cordis credentibus ex Judaeis pro caicitate incredulorum, qui 
sunt cognati eorum secundum camem, qui sunt Israelitae. 

Dimisit ergo Tobiam Raguel ad parentes suos^ tradens ei 
Saram cum multa substatitia,^ Remittunt in fine doctores 
ecclesiae Christum, cum ipsa ecclesia virtutum dlvitiis plena, 
ad illustrandum fide, ditandaraque bonorum operum sub- 
stantia gentem Judaeorum, ex qua carnem assumpsit. 

IN CAP. XI. Prcecessit angelus et Tobias ad parentes 
ejus ; deinde secuta est uxor ejus cum substantia et familia 
ejus,'] Postquam illuminator pater praecedit divina gratia ad 
illuminandam caecitatem populi Judaeorum, atque in suis Ute- 
ris Christum verum Deum atque hominem esse cognoscunt, 
et post agnitionem rectae fidei, quasi viso angelo et filio suo, 
quos diu non viderant, multum gaudentes; sic tandem se 
sanctae ecclesiae, quae est de gentibus congregata, participa- 
tione mysteriorum coelestium jungunt. 

Appropinquantibus domui prcecurrit canisj qui siuiul fuerat 
in via, quam citius adveniens blandimento sues caudie gaudebat.] 
Non contemnenda est figura canis hujus, qui viator et comes 
angeli est. Doctores ergo, sicut et supra docuimus, exprimit 
ecclesiae, qui saepe confligendo cum haereticis, lupos graves 
a Pastoris summi fugant ovili. Quibus bene congruit, quod 
canibus naturale est, beneficis rependere gratiam, et solicitas 
excubias pro dominorum salute praetendere. Praecurrit ergo 
canis ; quia prius salutem praedicat domui, deinde Dominus 
illuminator corda mundi. Et pulchre dixit, quasi nuntius 
adveniens, quia nimirum doctor quisque fidelis nuntius est 
veritatis. Pulchre blandimento suae caudae gaudebat. Cauda 
quippe, quae finis est corporis, finem bonae operationis, id est 

perfectionem, vel certe mercedem, qu® sine fine tribuitur, 
insinuat. Blandimento ergo caud® gaudebat canis^ cum tecta 
dominorum^ quibus diu aberat, reviseret. Gaudent doctores 
de affectu sui operis, cum Jud®am per suum miuisterium a 
Domino recolligendam intelligunt. Gaudent de pr®mii per- 
ceptione vit® sempitern®, et de hoc eodem pr®mio cunctis 
electis communi, corda eorum, quibus pr®dicant, exhila- 
rant, dum eis adventuram confestim Christi gratiam promit- 
tunt. 

Annuntiante igitur cane venisse Tobiam^ exsurgens ccscus 
pater ejus cospit offendens pedihus cwrrere.] Audito a docto- 
ribus verba salutis, exsurrexit populus Hebr®orum de longo 
perfidi® su® veterno currit amore ad Dominum; quamvis 
offendens gressibus operum, donee plenitude fidei et opera- 
tionis bon®, lucem recipiat regeneratus in Christo, et in- 
structus. 

Et data manu pueroy occurrit obviam filio 8U0.'\ Dat manum 
puero c®cus, ut inoffenso pede operis Domino occurrat ; qui 
etsi ipse necdum viam fidei plene intelligit, ei tamen qui 
lumen veritatis bene cognovit, assensum pr®bere, qua ad 
Dominum perveniat, satagit. 

Et suscipiens osculatus est eum cum uxore may flentesque 
pros gaudio,'] Suscipiens cum gaudio Jud®a in fine copulam 
Christi, junxit et fletum ; gaudens, quia credit; dolens, quia 
tarn sero ad Dominum pervenit. 

Tunc mmens Tobias de felle piscisy linivit oculos patris suL^ 
Et Dominus credentibus revelat apertius, quanta est malitia 
draconis antiqui, qui ilium in passione quondam devorare 
gestiebat; sed per hoc ipse potius occisus, sua membra, id 
est, eos quos an tea tenebat, amisit. 

Coepit ex oculis Tobioe quasi membrana ovi albugo egrediy 
postquam liniti mnt de felle pisdsy et visum recepit,'] Et 
Jud®orum populus, postquam amarissimam nequissimi hostis 
malitiam cognoverit, amissam recipiet lucem. Albugo, qu® 
obsederat ejus oculos, stultitiam sibimet placendi designat. 
Habent enim zelum Dei, sed non secundum scientiam. Et sic- 
ut iterum dicit : Suam justitiam volentes constituere, justiti® 
Dei non sunt subjecti. Pupilla enim nigra videt, alba tene- 
brescit. Et qui sibi sapientes videntur, dicentes : Numquid 

et nos caeci suraus ? in his veritas non est. Qui autem suse 
fragilitatis et ignorantiae conscii dicere norunt, Dens mens, 
illumina tenebras meas ; hi luce vitae sunt fruituri in Domino. 
Bene autem albugo quasi membrana erat ovi, per ova quippe 
spes designator ; quia videlicet nondum vivum est, nondum 
animans est, sed speratur a volucre, quae hoc posuerat, quan- 
do vivat, procedat, currat, volet. Et apostolus ait ; Si autem 
quod non videmus speramus, per patientiam expectamus. 
Unde et in evangelica parabola sub nomine panis, piscis, et 
ovi, tres summae virtutes, fides scilicet, spes, et caritas expri- 
muntur. Habet ergo populus Judaeorum adhuc velamen 
ante faciem cordis, ut non intelligat gratiam Christi. Habet 
albuginem, quia sibimet candidus et Justus prae omnibus 
videtur. Sed habet eandem albuginem quasi membranam 
ovi ; quia caecitatem sustinet mentis, sub spe stultissima et 
supervacua nascituri in came Christi, atque eos liberaturi, 
eisque regnum magnum daturi per orbem. Sed quibuscun- 
que eorum ablata fuerit erroris caligo, agnoscent quia Chris- 
tus jam venit, et mundum suo sanguine redemit. Quibus 
apte congruit quod sequitur ; 

Qiiia, visu recepto, glorificabat Deiim Tobias cum uxore sua, 
et omnes noti ejus^ dicens^ Benedico ie, Domine Dem Israel, 
quoniam tu castigasti me, et tu salvasti me, ^c.] Septem dies 
lucem gratiae spiritualis, qui septiformis accipitur, insinuant. 
Post septem ergo dies, illuminato Tobia, ingreditur uxor filii 
ejus, quia postquam illuminata fuerit Judaea per fidem, post- 
quam gratiam Sancti Spiritus acceperit, iiigredietur ad earn 
ccclesia, ut sit unum ovile et unus pastor, sitque una domus 
Christi uno angulari lapide firmata. 

Ingressa sunt et pecora et cameli, et pecunia multa uxoris.'] 
Multae fidelium personae, multae virtutes ccclesiae tunc in 
populum Judaeorum congregantur. 

Sed et ilia pecunia, quam receperat a GabeloJ] Scientia quo- 
que scripturarum, quas aliquando gentibus commodabant, 
tunc eidem redditur. 

Venerunt consobrini Tobice, congratulantes ei de omnibus 
bonis, qu<£ illi fecit Dominus, et per septem dies epulati sunt 
cum eoJ] Hoc est quod in cantico Moyses dixit : Lsutamini 
gentes simul cum populo ejus. Septem dies epulantur simul; 

quia in donis spiritualibus et virtutibus gaudent. Rediturus 
ad coelum angeliis, apcrtius illis quk sit ipse, et quare vene- 
rit, quodqiie sit reversurus ad Deiim, exponit. Et Dominiis 
eidem populo tunc proficienti latius suae cognitionis munera 
patefacit, aperiens et ostendens omnibus, quia ipse in Patre, 
et Pater in ipso est. Redit ergo angelus ad Dcum, remanet 
apud patrem Tobias. Et Dominus ab electis intelligitur,. 
in divinitate Patri aequalis, humanitate nobis con subs tan- 
tialis. 

IN CAP. XIII. Tunc apet'iens os suum senior Tobias^ 
benedixit Deum,'] Confessus severitatem et misericordiam 
ejus, siinul et admonens fideles ejus beneficia semper pnedi- 
care, ejus flagella pertimescere ; imbutusque spiritu pro- 
phetiae, de superna Hienisalem matre nostra multa per lau- 
dem decantat. Et populus Judaeorum conversus in fine 
seculi ad fidem, multos habebit doctores et propheticos viros, 
qui mentes proximorum ad superna desideria accendant, 
dum eis coelestis patriae gaudia perpetua, crebra voce reso- 
nant. 

IN CAP. XIV. Tobias senior in kora exitus sui vocavit ad 
se Tohiam filium suum, et septem Jilios ejus nepotes suos, dixit-^ 
que eis, quia prope esse interitus Ninive, et instauratio Hieru^ 
Salem, et terras Israel,'] Et tunc in Judaea doctores quippe 
fideles et justi hoc videntes, hoc exituri de mundo, suos pro- 
pinquos admonent, quia mundus jam propinquet ad finem, 
et futurae vitae bona proximo sint ventura. Monent autem 
hoc eos maxime, quos per Domini gratiam renatos, et spiritus 
septiformis esse munere repletos aspiciunt ; quod est esse 
tilios Tobiae junioris in numero septenario, et hos juvenes, 
hoc est, fortes in fide et vincentes malignum. 

Dingite gressus vestros, ut exeatis de Ninive, Video enim, quia 
iniquitas ejus finem dabit ei.] Et hoc est dicere fidelium suis 
auditoribus: Dirigite intentionem cordis vestri, ut hujus 
seculi terrenseque conversation is desideria relinquatis, et tota 
mente coelestia petatis. Constat enim, quia tanta est pra- 
vorum multitude, tanta praeceptorum Dei transgressio per 
orbem, quae non aliter nisi orbis ipsius exterminio, sicut 

quondam in diluvio totiusque generis humani abolitione 
possit terminari. 

Abscessit ergo Tobias ex Ninive cum uxore sua et filiis etfili- 
orum filiiSy et reversus est ad soceros suos, et invenit eos in 
seneciuie bona.] Hoc quotidie facit Dominus, hoc usque ad 
finem seculi facturus est, derellctis eis quos suos non 
esse cognoscit, ad illorum corda visitanda et illustranda con- 
vertitur, quos ad vitam praedestinavit aetemam. Hos enim 
in senectute bona invenit, cum bonis operibus diu studuisse 
se donante laetatur. Alioquin in mala senectute videt, et 
idcirco praeterit eos, qui divinis viventes non maturi sunt 
consilio, non candore bonae actionis quasi canitie venerandi, 
sed vitiorum sunt onere incurvi. De qualibus dicit Esaias : 
Centum annorum morietur puer, et peccator centum anno> 
rum maledictus erit. Merito pro peccatis suis maledictioni 
subjacebit, qui cum multis annis vixerit, puerilis tamen animi 
levitatem nunquam deserere curavit. 

Invenit eos in senectute bona incolumesy §-c.] Et Dominus ac 
Salvator noster curam agit eorum, quos in bonorum operuna 
incolumitate perstare cognoverit. Ipse intuitum cordis eorum 
a praBsentis vitae delectatione claudens, ad contemplationem 
perpetuae lucis attollit. Ipse illos post hujus vitae terminum 
ad coelestia perducit. Ipsius est haereditas, de qua ei canitur 
a propheta ; Exsurge, Deus, judica terram, quoniam tu haere- 
ditabis in omnibus gentibus. 

Et completis in timore Domini annis pluHmis cum gaudioy 
sepelierunt eum omnes cognati ejus.] Sepultura Tobiae, fidem 
totius mundi designat, quando Dominus noster cum toto cor- 
pore suo, quod est ecclesia quam redemit, in requiem intrat 
aeternam, congratulantibus angelis de societate hominum 
redemptorum, et singulos quosque, membra videlicet sui 
Conditoris, per diversas supemae patriae mansiones, pro meri- 
torum diversitate collocantibus. 

Et omnis generatio ejus in bona vita et sancta conversatione 
permansit.] Hoc est, una per totum orbem, totumque seculi 
tempus generatio, quaerentium Dominum, requirentium fa- 
ciem Dei Jacob. De qua item dicit: Generatio rectorum 
benedicetur. Quae est autem vita melior, quae sanctior con- 
versatio, quam in gloria sui Conditoris perpetuo manere ? 

Ita ut accepti essent tarn DeOy quam cunctis hatntatoribus 
terrce,'] Perducti ad patriam coelestem homines, accepti erunt 
Deo, cujus gratia sunt redempti; accepti erunt et angelis, 
quorum numerum complebiint, quibus in perpetuum fr^- 
tema sunt societate copulandi. Hi sunt etenim habita- 
tores terrae illius, de qua Dominus dicit: Beati mites, 
quoniam ipsi possidebunt terram; quam videre desiderans 
Psalmista dicebat. Credo videre bona Domini in terra vi- 
ventium. 


FINIS COMMENT. IN VET. TEST. 

